
CUVÂNT  ÎNAINTE 


Cele  câteva  cuvinte,  pe  care  le-am  însemnat  ca 
motto  în  fruntea  acestei  cărţi,  se  tălmăcesc  aşa : 
« Trebue  să  fi  avut  Dumnezeu  vreun  plan  ascuns 
asupra  acestui  popor,  pe  care  puterile  occidentale 
l-au  regăsit  la  marginea  Dunărei  şi  pe  care  l-au 
adoptat  ca  pe  Moise  fiica  lui  Faraon » . Aceste  cu- 
vinte sunt  reflecţia,  pe  care  un  scriitor  francez  o 
făcea,  după  ce-şi  dădea  seama  din  câte  nenorociri 
a scăpat  şi  prin  câte  restrişti  a trecut  poporul 
român.  In  convingerea  lui  adâncă,  viitorul  neamului 
nostru  se  arătă  măreţ,  covârşitor.  O soartă  pro- 
videnţială a veghiat  asupra  noastră,  care  ne  va  fi. 
ales  şi  ne  va  fi  păstrat  pentru  aducerea  la  înde- 
plinire a cine  ştie  cărei  intenţiuni  secrete.  Le  Cler 
vedea  în  noi,  în  minunea  conservării  noastre,  sem- 
nele şi  speranţa  unui  popor  ales  de  providenţă. 

Nu  tot  aşa  de  încrezător  în  viitorul  nostru  eră 
un  alt, strein,  care  ne-a  studiat  pe  la  începutul 
veacului  trecut.  Din  potrivă.  Charles  Pertusier 
scriă  că  nu  găseşte  <la  Români,  or  care  ar  fi  treapta 
socială  după  care  i-ai  luă,  nici  un  rezort,  nici  o 

energie,  nici  chiar  cea  mai  uşoară  scânteie  de  în- 
suşiri răsboinice,  şi  prin  urmare  nici  cea  mai  mică 
din  ideile  cari  te  îndreptăţesc  să  promiţi  un  destin 
mai  înalt  unei  naţiuni.  Dacă  ştii  să  citeşti  în 
destinele  acesteia,  a-i  putea  să-i  proroceşti  că  cu 
siguranţa  nu-şi  va  mai  căpăta  de  loc  neatârnarea» . 
Prost  şi  mincinos  prooroc  a mai  fost  şi  acesta,  din 
fericire  pentru  noi.  Orcum  ar  Ji  însă,  între 
aceste  două  extreme  se  mişcau  aprecierile  lumii 
civilizate  asupra  noastră.  Amândouă  aceste  apre- 
cieri erau  de  o potrivă  de  îndreptăţite.  Pertusier, 
observator  mai  superficial  şi  mai  pozitiv,  se  oprea 
la  defectele,  lipsurile  şi  slăbiciunile  isbitoare  ale 
voinţei  şi  ale  mintalităţii  româneşti.  Le  Cler  vedea 
mai  bine,  fiindcă  vedea  mai  adânc,  şi  a putut 
observă  şi  bănui  că  însuşirile  negative,  slăbiciunile 
voinţei  şi  inteligenţei  româneşti  sunt  roadele  urâte 
ale  unor  vremuri  de  restrişte,  şi  că,  sub  stratul 
de  izină  pe  care-l  alcătuesc  ele,  se  ascund  însuşiri 
pozitive  şi  comori  sufleteşti  de  mare  viitor. 

Adevărul  este  că  trecutul  nostru,  atât  de  agitat 
şi  nefericit,  na  pus  în  joc  şi  na  desvoltat  decât 
însuşirile  sufleteşti  nefavorabile,  slabe  — defectele, 
adăogând  pe  lângă  lipsurile  noastre  morale  dela 
obârşie  şi  alte  defecte  noui.  Calităţile  pozitive, 
bogăţiile  mintalităţii  noastre  au  fost  oprite  în  loc 
din  desvoltarea  lor,  au  aşteptat  şi  aşteaptă  încă 
împrejurări  prielnice  să  iasă  la  iveală.  In  ultimii 
$ o de  ani,  aceste  împrejurări  prielnice  au  început 
să  răspunză  aşteptărilor.  Mintalitatea  noastră,  în 
acest  moment,  intră  într’o  epocă  de  creaţie  şi  de 
desăvârşire.  Toate  semnele  vremei  ne  fac  să  pre- 
supunem că  ne  găsim  la  o cotitură  a istoriei,  care 

ne  lasă  înaintea  ochilor  o perspectivă  mai  fericită 
decât  cea  care  se  închide  îndărătul  nostru. 

Viitorul  pare  destinat  a şterge  petele  de  pe 
portretul  nostru  sufletesc,  a îmbunătăţi  şi  umple 
lipsurile.  Acest  viitor  va  avea  de  acum  să  pună 
în  joc  calităţile  şi  comorile  firii  noastre,  spre  a le 
oferi  prilej  ca  să  se  desvolte  şi  să  se  desăvârşească 
în  opere  cu  caracter  propriu  şi  de  valoare  univer- 
sală. Se  va  putea  vedea,  în  această  carte,  că  întfa- 
devăr  mintalitatea  noastră  este  universală  prin 
obârşia  ei,  că  aproape  nu  se  află  popor  în  Eu- 
ropa, care  să  nu  fi  îmbogăţit  comoara  sufletului 
nostru  cu  zestre  mintală  din  mintalitatea  lui. 

Afară  de  aceasta,  în  epoca  de  tranziţie  în  care 
ne  aflăm,  fiindcă  toate  tiparele  de  activitate,  de 
cugetare  şi  simţire  s’au  topit,  ne  găsim  într’o  at- 
mosferă psichologicâ  şi  socială  plină  de  anarhie, 
foarte  complexă,  chaotică.  Această  stare  de  lu- 
cruri, prin  necesitatea  ei  de  a se  stratifică  şi 
armoniza,  va  trebui  să  cheme  şi  să  provoace  per- 
sonalităţi creatoare,  puternice,  de  prima  ordine, 
care  să  strângă  energic  şi  de  aproape  această 
complexitate  anarhică  şi  s’o  toarne  în  tipare  noui, 
create  potrivii  cu  situaţia,  şi  care  să  rămâie  de- 
finitive. Veacul  al  XX-lea,  ce  se  deschide  înaintea 
noastră,  dispune  de  mai  multe  vacanţe  de  perso- 
nalităţi istorice,  mari,  cari  trebuesc  ocupate,  şi  la 
care  generaţia  noastră  va  fi  chemată  să  candideze „ 
Cei  aleşi  vor  fi  făuritorii  sufletului  românesc,  de- 
săvârşitorii  personalităţii  noastre  etnice.  Metoda 
lor  nu  va  putea  fi  decât  democratică.  Procedeurile- 
lor  nu  vor  putea  fi  decât  reformele  şi  măsurile- 
sincer  şi  profund  democratice. 


www.dacoromanica.ro 


X 


înfăţişate  în  rezumat,  acestea  vor  fi  ideile  pre- 
cu  mp  ân  ito  a re,  pe  care  cititorii  le  vor  putea  găsi 
în  cuprinsul  acestui  volum.  Până  la  ce  grad  vom 
fi  reuşit  să  le  facem  să  se  desprindă  luminos,  este 
greu  s’o  ştim.  Multe  defecte  şi  lipsuri  se  vor 
găsi  în  această  lucrare,  căci  ea  este  opera  timpului 
prin  care  trecem.  Aceste  defecte  vor  oglindii  poate, 
în  redactarea  cărţii,  tocmai  lipsurile  şi  defec- 
tele mintalităţii  noastre,  pe  care  ne-am  căsnit  să 
le  descrim  şi  să  le  tălmăcim.  In  lipsa  de  alte  me- 
rite, această  lucrare  va  avea,  cel  puţin  pe  acela  de 
a fi  fost  foarte  conştientă  de  neajunsurile  şi  im- 
perfecţiunile ei.  Ar  fi  însă  zadarnic  să  le  mai  sem- 
nalâm  şi  noi  aici.  Se  vor  găsi,  pe  lângă  criticii 
serioşi,  destui  criticaştrii  cari  să  le  sublinieze,  să  le 
■amplifice  şi  să  le  exagereze.  Mai  curând  ar  fi  nevoie 
să  atragem  luarea  aminte  asupra  calităţilor,  multe 
sau  puţine,  cari  vor  fi  în  această  lucrare,  şi  cari 
de  sigur  vor  fi  văzute  cu  greu  şi  chiar  ocolite  de 
detractorii  prea  numeroşi  ai  timpului  nostru1  2). 

Ceeace  dă  însă  un  caracter  delicat  acestei  lu- 
crări  este  îndoitul  scop  cu  care  a fost  scrisă.  Am 
dorit  să  facem  totodată  analize  şi  interpretări 
de  hicruri  noui  şi  anevoioase  şi  să  şi  popularizăm 
rezultate.  Am  riscat,  prin  urmare,  să  pierdem  dintro 


1)  Mai  ales  este  regretabil  că  greşeli  de  tipar  au  scăpat  din 
nefericire  prea  multe.  Tipărirea  este  aşa  defectuoasă  la  noi,  faţă  de 
-cea  franceză.  Autorul  neobicinuit  cu  această  tipărire  apelează  la 
indulgenţa  cititorilor. 

f 2)  Un  prieten  avu  inspiraţia  să-mi  facă  dar,  chiar  In  acest  mo- 
ment, nişte  aprecieri  injurioase,  pe  cari,  tn  vederea  acestei  lucrări, 
d-l  Neculai  lorga,  eminentul  istoric,  mi  le  adresează  cu  anticipaţie 
■in  ultimul  număr  al  «Neamului  Românesc». 


www.dacoromanica.ro 


XI 


parte  ceeace  am  putea  câştigă  dintralta.  De  aceea, 
cartea  de  faţă  este  neegală.  Sunt  anume  capitole 
pentru  anume  cititori  şi  anume  altele  pentru  a- 
nume  alţii. 

Cititorii  cu  o cultură  mai  specială  s’ar  putea 
opn,  cu  oarecare  stăruinţă,  asupra  primului  capitol, 
în  care  am  încercat  să  rezumăm  chipul  cum  com- 
cepem  noi  psichologia  comparată  a popoarelor.  Cei 
cari  nu  sunt  destul  de  pregătiţi  îl  pot  trece  cu 
vederea.  Noi  voiam  chiar  să-l  lăsăm  afară  din 
ediţia  populară,  dar  nu  ne-am  îndurat.  Capitolele 
II,  III,  IV  şi  V coprind  istorie,  şi  le  datorăm,  în 
mare  parte,  d-lor  Onciu,  Bogdan,  Iorga  şi  Xenopol,. 
spre  a cită  aceşti  eminenţi  istorici  în  ordine  inversă 
cu  întinderea  împrumuturilor  luate  dela  dânşii '). 
Aceste  capitole  coprind  consideraţiuni  şi  indicaţii 
asupra  popoarelor,  din  îmbinarea  cărora  a eşit 
neamul  nostru,  asupra  trăsăturilor  lor  sufleteşti  din 
care  sa  făurit  sufletul  nostru  etnic,  şi  asupra 
împrejurărilor  în  care  s’a  zămislit  acest  suflet. 
Capitolele  VI,  Vil  şi  VIII  au  un  conţinut  mat 
lămurit  şi  mai  preţios  pentru  înţelegerea  caracte- 
rului şi  minţii  româneşti.  Insă  cele  asupra  că- 
rora dorim  să  atragem,  cu  deosebire,  luarea  aminte 
a cititorului  sunt  capitolul  XI  şi  mai  ales  XII, 
care,  acesta  din  urmă,  este  cel  mai  coprinzător  şi 
cel  mai  hotărîtor.  Despre  capitolul  ultim  de  con- 
cluzie n avem  nimic  de  zis.  Cunoscând  aproape  de 
ajuns  psichologia  Românilor,  şi  cum  acest  volum 
nu  este  decât  pentru  dânşii,  ştim  prea  bine  că  va 
găsi  cei  mai  mulţi  cititori. 

1]  La  multe  din  cilatii  a rămas  neindical  locul  de  unde  au  fost 
luate,  ca  să  nu  îngrămădim  trimiteri  prea  multe  in  josul  paginei. 

Volumul  de  faţă  necesitează  însă , pentru  a fi, 
complectat,  alte  două  sau  patru  volume,  de  cari 
am  şi  vorbit  în  cursul  acestuia.  El  nu  este  decât 
temelia  pe  care  vom  urz\  pe  celelalte.  Ca  atare,  el 
va  fi  deci  de  două  ori  necomplect  şi  imperfect. 
Cea  mai  mare  parte  din  adevărurile  şi  ipotezele 
emise  în  cuprinsul  acestuia  îşi  vor  găsi  o largă  do- 
cumentare mimai  în  cuprinsul  acelora. 

D.  DRĂQHICESCU. 


Bucureşti,  26  Oclomvrie,  1906. 

I. 

începând  aceste  cercetări,  nu  vom  zăbovi  să 
numărăm  şi  să  dovedim  greutăţile  de  tot  felul  şi 
nenumărate  ce  înfăţişează  obiectul  lor.  Ar  fi  a- 
proape  zadarnic.  Toată  lumea  le  cunoaşte.  Şi  încă, 
unii  aşa  sunt  de  convinşi  de  ele  că  se  cred  îndrep- 
tăţiţi să  nu  aibănici-o  încredere  în  sforţările  noastre. 

In  cât,  din  potrivă  — cum  nu  se  face  de  obi- 
ceiu  — dela  început  simţim  trebuinţa  să  arătăm, 
nu  câte  greutăţi  am  întâmpinat  ci  câte  înlesniri 
ne-au  stat  la  îndemână,  şi  nu  cât  este  de  greu 
subiectul,  ci  cât  este  de  uşor,  în  anumite  condi- 
ţiuni.  Ţinem  să  lămurim  bine  aceste  condiţiuni. 
Aceste  lămuriri  pregătitoare  sperăm  că  vor  con- 
tribui cu  cevâ  la  o dreaptă  preţuire  a rezultatelor 
acestui  studiu. 

Negreşit  că  noţiunea  despre  psichologia  popo- 
rului Român  este  cevâ  nedeterminat  în  sine  însăşi. 
Dar  când  vrei  s’o  studiezi,  este  de  absolută  tre- 
buinţă să  o determini,  sau  să  determini  ce  anume 
vrei  să  cercetezi  din  conţinutul  ei.  Altminteri, 

subiectul  rămâne  vag,  noţiunea  nedefinită.  Fiecare 
poate  înţelege  prin  ea  ceeace  binevoeşte.  Pentru 
unii,  ale  căror  noţiuni  sunt  de  obicei  înguste,  su- 
biectul nu-i  aşa  vast  nici  greu,  şi  nici  nu  cere 
prea  mult  timp.  După  mintea  lor,  câteva  luni  de 
zile  ar  ajunge  -pentru  scrierea  psichologiei  popo- 
rului român.  Faţă  de  aceştia  este  într’adevâr  ne- 
cesar să  stăruim  asupra  greutăţilor  şi  întinderii 
subiectului.  Pentru  alţii  însă,  a le  căror  noţiuni 
sunt  adesea  nedefinite,  subiectul  nostru  ia  proporţii 
infinite.  După  aceştia  din  urmă,  este  o cutezanţă 
să  întreprinzi  astfel  de  cercetări  şi  să  pretinzi  să 
ajungi  la  vreun  rezultat  în  câţiva  ani  de  zile  nu- 
mai, fără  să  te  rătăceşti  în  haosul  amănuntelor. 

Spre  a ne  pune  la  adăpost  de  obiecţiunile  ce 
ni  s’au  adus  în  diferite  chipuri  — cu  anticipaţie 
chiar  — dintr’o  parte  şi  dintr’alta,  trebueşte  să 
începem  prin  a delimita  subiectul  şi  a lămuri  în 
ce  condiţiuni  îl  întreprindem. 

* 

* * 

In  cercetările  noastre  nu  putem  avea  pretenţia 
să  coprindem  sufletul  românesc  în  toate  amănun- 
tele lui.  Mai  ales,  în  acest  prim  volum,  ne  vom 
mărgini  numai  să  desprindem  liniile  cele  mai  ge- 
nerale şi,  prin  urmare,  cele  mai  esenţiale  şi  ca- 
racteristice ale  mintalităţii  şi  ale  caracterului  nostru 
etnic.  Negreşit  că  făcând  aceasta  va  fi  greu,  cu 
neputinţă  chiar,  să  descoperim  lucruri  cu  desă- 
vârşire noi  — surprize  după  placul  diletanţilor. 
Când  este  vorba  să  desprinzi  şi  să  fixezi  trăsătu- 
rile generale  şi  de  bază  ale  unei  psichologii  etnice, 

ne  apărat  că  vei  avea  să  stărui  asupra  acelor 
■calităţi  mintale  şi  morale  cunoscute  şi  recunos- 
cute de  toţi  ca  fiind  adevărate  şi  generale.  Carac- 
terul de  noutate  în  această  privinţă  este  exclus. 

Originalitatea  în  adevăratul  înţeles  al  cuvântului 
este  cu  putinţă,  şi  chiar  necesară,  pe  terenul 
ştiinţelor  naturei.  Aci  cercetezi  lucruri,  cari  sunt 
prin  natura  lor  străine'  omului.  Orice  constatare 
personală  este  aci  ceva  nou,  original,  fiindcă  este, 
prin  firea  lucrurilor,  ceva  străin,  necunoscut  şi 
atunci  se  cunoaşte  pentru  prima  dată.  In  acest 
înţeles,  originalitatea  şi  descoperirile  personale 
sunt  cu  neputinţă  în  domeniul  psichologiei  etnice. 
Orice  vei  fi  descoperit  aci  trebuie  să  fie  ştiut, 
trebuie  să  fie  de  mai  înainte  în  cunoştinţa  altora, 
a tuturor;  căci  aci  nu  este  vorba  decât  de  cunoş- 
tinţe şi  de  stări  de  conştiinţă. 

Aci  originalitatea  ar  însemna  prezintarea  unor 
păreri  personale,  particulare,  cari,  tocmai  fiindcă 
sunt  particulare,  nu  ne  înfăţişează  adevărul  reali- 
tăţei.  In  chestiunile  de  psichologie  socială  şi  etnică, 
este  totdeauna  vorba  de  lucruri  cari  privesc  pe 
toţi,  cari  sunt  la  îndemâna  tuturor , fiindcă  toţi 
formează  obiectul  acestui  fel  de  cercetări,  şi,  în 
acelaş  timp,  aceşti  toţi  sunt  obiecte  cercetătoare 
şi  cunoscătoare  de  sine. 

Marele  avantaj  al  studiilor  de  acest  fel  asupra 
-ştiinţelor  naturale  este  tocmai  că  aci  obiectul  pe 
care-1  cercetezi,  şi  vrei  să-l  cunoşti,  fiind  el  însuş 
cercetător  şi  cunoscător  de  sine,  răspunde  direct 
investigaţiilor  ştiinţifice  şi  chiar  te  poate  controla 
şi  desminţi,  când  îi  atribui  caractere  şi  calităţi  sau 

defecte  străine  de  natura  lui.  Lucrurile  naturii, 
din  potrivă,  inconştiente  şi  mute  cum  sunt,  suferă 
să  le  atribui  tot  felul  de  caractere  şi  legi,  pe  care 
ţi  le  dictează  fantezia.  Protestarea  lor  este  tot- 
deauna târzielnică  şi  indirectă. 

Cea  mai  bună  metodă,  în  lucrări  ca  cea  de 
faţă,  este  deci  să  iei  diferitele  păreri  şi  cunoştiinţe, 
pe  care  obiectul  cercetărilor  tale  le  are  despre 
el  însuşi,  să  culegi  sistematic  şi  metodic  diferitele 
defecte  sau  calităţi  morale,  pe  care  el  şi  le  atribue 
de  obicei  şi  să  le  reprezinţi  după  gradul  genera- 
lităţei  şi  al  importanţei  lor. 

Diferitele  păreri,  astfel  culese  şi  sistematizate, 
se  pot  complectă  şi  corija  singure  între  ele,  în 
mod  firesc  şi  logic,  bine  strâns,  încât  să  reprezinte 
fidel  sufletul  poporului  ce  ai  de  examinat. 

Astfel,  întrucât  priveşte  trăsăturile  generale  ale 
sufletului  românesc,  ele  fiind  cam  aceleaşi  la  toţi, 
şi  recunoscute  de  toţi  ca  fiind  cam  aceleaşi,  sar- 
cina noastră  se  va  mărgini,  asupra  acestui  punct, 
să  descoperim  şi  să  adunăm  ideia  pe  care  poporul 
român  o are  despre  el  însuşi,  fie  că  a dobândit-o 
prin  mijlocirea  persoanelor  care  îi  aparţin,  sau 
prin  a streinilor  cari  I’au  cercetat.  Cred  că  vom 
fi  cu  atât  mai  obiectivi,  cu  cât  ne  vom  ţine  mai  mult 
la  părerile  deja  emise,  unele  devenite  comune,  şi 
cu  cât  vom  reduce  mai  mult  partea  aprecierilor 
noastre  personale. 

Aşa  delimitat,  asupra  acestui  prim  punct,  greu- 
tăţile subiectului  nostru  se  împuţinează  foarte  mult. 
Nu  urmează  însă  de  loc  de  acî  că  această  primă 

parte  va  fi  uşoară  şi  că  vor  ajunge  câteva  săp- 
tămâni de  cercetări  pentru  a fixă  liniamentele 
generale  ale  psichologiei  poporului  român.  Şi  tot 
aşa,  nu  urmează  de  loc  de  aci  că,  întrucât  nu 
vom  aduce  numai  lucruri  noui,  personale,  întrucât 
ne  vom  ţine  la  lucruri  cunoscute,  sforţarea  noastră 
va  fi  fără  interes,  zadarnică. 

Trebueşte,  când  culegi  un  material  de  opinii  şi 
aprecieri  morale,  un  îndelung  examen,  o înde- 
lungată cântărire  cu  cântarul  preciziunii  a valorei 
diferitelor  opinii.  Trebue  să  le  pui  în  cumpănă 
unele  cu  altele,  să  cauţi  să  rafinezi  terezia  apre- 
cierii şi  judecăţii,  pentru  a fixă  greutatea  şt  valoa- 
rea fiecărei  trăsături  de  suflet,  pe  care  poporul 
şi-o  atribue.  Acest  examen  de  preciziune  şi  de 
determinare  este  neapărat  necesar,  pentru  a putea 
reconstrui  teoretic  fiinţa  sufletului  nostru  etnic  şi 
a avea  despre  el  o reprezentare  metodică.  Căci, 
în  această  reprezintare,  diferitele  linii  psichice  ale 
poporului  nostru  trebuesc  îmbinate  în  ordinea  lor 
firească  şi  după  importanţa  şi  valoarea  lor.  Mai 
trebue  încă  făcut,  asupra  acestor  date  recunoscute 
de  toţi,  un  adevărat  proces  logic  de  verificare  cu 
fapte  din  experienţa  de  tot  felul.  Fiecare  din  însu- 
şirile sau  lipsele  sufleteşti  generice  ale  Românilor 
trebueşte  confruntată  cu  faptele,  cu  istoria,  cu 
literatura,  cu  vieaţa  economică  şi  socială,  spre  a 
vedea  dacă  ele  sunt  confirmate  sau  infirmate  de 
atestea.  De  aci  nevoia  de  a ilustră  diferitele  tră- 
sături mintale  româneşti  cu  fapte,  cu  scene  auten- 
tice, cari  să  pue  în  toată  lumina  trebuinciosă  rea- 
litatea lor. 

Acest  proces  de  confruntare,  de  verificare  şi 

de  ilustrare  concretă  a principiilor  psichologiei 
etnice  româneşti  nu  este  uşor  de  făcut.  Din  po- 
trivă. El  chiar  nu  este  nici  zadarnic.  Căci,  dacă 
ar  fi  zadarnic,  întreaga  ştiinţă  ar  trebui  să  fie  astfel. 
In  realitate,  ştiinţa,  după  cum  o defineşte  Goethe, 
nu  este  decât  prezentarea,  în  mod  sistematic,  sa- 
vant, a cunoştinţelor  cari  sunt  patrimoniul  tuturor. 
Şi  dacă  pentru  Goethe  aşâ  este  cu  ştiinţa  în  ge- 
neral, apoi  definiţia  lui  este  şi  mai  potrivită,  admi- 
rabilă pentru  ştiinţele  morale.  Pentru  aceasta  însă, 
ştiinţele  morale  nu  sunt  ceva  nefolositor.  In  cazul 
nostru,  este  deja  folositor  să  culegi  la  un  loc  şi 
să  strângi  într’un  mănuchi  sistematic  părerile  ce 
poporul  român  le  are  despre  însuşirile  lui  sufleteşti. 

* 

* * 

O a doua  parte,  un  al  douilea  ţel  însemnat  al 
cercetărilor  noastre  va  fi  să  căutăm  a explica 
cauzal  însuşirile  şi  lipsurile  sufletului  românesc. 
Pentru  acest  scop,  ne  vom  sili  să  înfâţişem  min- 
talitatea  şi  caracterul  nostru  etnic  în  cadrul  lor 
firesc,  istoric  şi  social.  Fără  îndoială  că  lipsurile 
şi  însuşirile  lui  oglindesc  reliefurile  sau  adânciturile 
acestui  cadru.  Rolul  nostru  va  fi  să  stabilim  punc- 
tele principale  ale  împrejurărilor  istorice  şi  sociale, 
în  cari  s’a  desvoltat  neamul  românesc  şi  din  cari 
decurg,  ca  din  nişte  fântâni  fireşti,  calităţile  şi 
defectele  noastre  sufleteşti.  Mai  precis,  ne  vom 
sili,  în  cercetările  noastre,  să  fixăm,  pe  cât  este 
posibil,  origina,  filiaţiunea  şi  evoluţiunea  carac- 
terului nostru  etnic.  Vom  căută  să  stabilim  legă- 
tura probabilă  dintre  trăsăturile  şi  ţesătura  sufle- 
tului nostru  cu  evenimentele  istorice  şi  sociale,  în 

care  el  s’a  plămădit,  cari  l-au  determinat,  cari 
l-au  alterat  sau  desăvârşit.  Intr’un  cuvânt,  vom 
năzui  să  stabilim  evenimentele  istorice  mai  însem- 
nate, din  care  isvoresc  stările  sufleteşti  generale 
ale  neamului  nostru. 

Aşa  definite  şi  delimitate  cercetările  noastre, 
asupra  acestui  al  doilea  punct,  ele  devin,  dacă  nu 
cevâ  prea  uşor,  cum  din  bunăvoinţă  au  pretins 
unii,  cel  puţin  cevâ  care  nu  este  cu  neputinţă, 
cum  din  bunătate  au  insinuat  alţii.  In  ce  măsură 
însă  sarcina  ce  ne-am  luat  este  uşoară  sau  posi- 
bilă ? Pentru  a ne  da  şi  mai  bine  seama,  trebueşte 
să  delimităm  şi  mai  de  aproape  obiectul  cerce- 
tărilor noastre,  din  punctul  de  vedere  al  explicării 
cauzale  ce  trebue  dată  psichologiei  noastre  etnice. 

In  teză  generală,  sufletul  şi  caracterul  unui  popor 
sunt,  la  un  moment  dat  al  dezvoltării  lui,  rezultatul 
a trei  serii  de  cauze  bine  definite.  Acestea  sunt,  mai 
întâiu,  elementele  etnice  primordiale,  aluatul  de  rase 
din  care  el  s’a  constituit;  în  al  douilea  rând,  îm- 
prejurările istorice  şi  sociale,  în  cari  aceste  elemente 
etnice  au  trebuit  să  se  contopească  şi  în  care  po- 
porul, ce  a rezultat  din  contopirea  lor,  a trebuit  să 
crească  şi  să  se  dezvolte;  şi  în  al  treilea  rând,  în 
sfârşit,  condiţiile  şi  împrejurile  istorice  şi  sociale  ac- 
tuale, cari  împrumută  sufletului  etnic  culoarea  ac- 
tualităţii. 

însuşirile  iniţiale,  aduse  de  aceste  elemente  et- 
nice, s’au  putut  desvoltâ  într’o  direcţie  sau  alta,, 
după  cum  au  fost  determinate  de  împrejurările  isto- 
rice mai  însemnate.  Din  acest  punct  de  vedere,  ne- 
greşit că  materia  etnică,  din  care  s’a  dospit  neamul 
românesc,  fiind  felurită  şi  multiplă,  ea  a adus  cu 


www.dacoromanica.ro 


— S — 


sine  însuşiri  primordiale,  ireductibile.  In  primul 
rând,  vom  aveâ  deci  să  cercetăm,  cari  au  fost  felu- 
ritele elemente  etnice  cari  s’au  contopit  întru  plăs- 
muirea poporului  românesc,  şi  cu  ce  anume  în- 
suşiri a venit  şi  a contribuit  fiecare  din  ele  la  plă- 
mădirea sufletului  românesc.  Odată  stabilite  aceste 
date,  pe  cât  este  cu  putinţă,  vom  încerca  să  des- 
prindem, cari  sunt  evenimentele  sociale  şi  istorice 
ulterioare,  şi  mai  ales  care  sunt  împrejurările  mai 
hotărîtoare,  cari  au  modelat  aceste  însuşiri  liniale, 
în  chipul  în  care  ele  se  înfăţişează  acum  şi  cari 
le-au  dat  direcţiile,  pe  care  ele  le  urmăresc.  Vom 
reuşi,  sperăm,  astfel,  să  determinăm  originea,  filia- 
ţiunea  şi  evoluţia  spiritului  românesc,  şi,  prin  ur- 
mare, să  determinăm  şi  să  ne  explicăm  starea  de 
fapt  ce  înfăţişează  astăzi  mintalitatea  şi  caracterul 
românesc. 

Pentru  a ne  ajunge  scopul,  va  trebui  să  alergăm 
foarte  adesea  la  luminile  istoriei.  Se  înţelege  însă 
dela  sine  că  noi  vom  luă  istoria  aşa  cum  este.  Şi 
mai  ales,  întrucât  nu  vom  apelă  la  istorie  decât 
ca  să  cerem  informaţii  asupra  evenimentelor  ei 
mai  generale,  vom  folosi  aceste  informaţii  aşâ  cum 
ni  le  prezintă  istoria  în  stadiul  său  actual  de  des- 
voltare.  Vom  lăsă  deci  la  o parte  controversele 
istoriei.  Cercetarea  noastră,  în  această  din  urmă 
privinţă,  n’are  nimic  imposibil.  Iar  întrucât  pri- 
veşte condiţiile  actuale  ale  stărilor  sufleteşti  ce  ne 
înfăţişează  astăzi  neamul  românesc,  va  ajunge  ob- 
servarea fidelă  a condiţiilor  sale  economice  şi  a 
împrejurărilor  sociale,  politice  şi  culturale  prin  care 
trece.  Dacă  vom  complectă  observările  proprii, 
făcute  personal  la  faţa  locului,  prin  observările 

altora,  publicate  şi  nepublicate,  sarcina  se  uşu- 
rează cu  atât  mai  mult. 

* 

* * 

Iată  care  sunt,  arătate  în  scurte  cuvinte,  şi  în 
termeni  generali,  limitele  cercetărilor  noastre,  şi  de, 
ce  anume  din  conţinutul  noţiunii  vagă  şi  foarte 
coprinzătoare  a psichologiei  poporului  românesc 
înţelegem  să  ne  ocupăm.  Mărginindu-ne  la  aceste 
chestiuni  generale,  sperăm  că  obiectul  cercetărilor 
nu  va  întrece  cu  preâ  mult  limitele  puterilor  noastre. 
Dar,  totdeodată,  va  recunoaşte  orcine  că  aceste 
cercetări  cer  sforţări,  reflecţiuni  şi  observaţii,  care 
trebuesc  prelungite  timp  de  mai  mulţi  ani. 

Dacă,  asupra  primului  punct  indicat,  ne  propu- 
nem să  fim  cât  se  poate  de  puţin  personali  şi 
să  culegem  părerile  generale  asupra  calităţilor  sau 
defectelor  noastre  etnice;  asupra  celui  de  al  doilea 
punct  esenţial  al  subiectului  nostru,  interpretarea 
cauzală  a acestor  calităţi  sau  defecte,  ne  rămâne 
un  câmp  liber,  deschis  reflecţiunii  şi  construcţiunii 
logice,  obiective,  ştiinţifiice,  dar  personale.  Orice  în- 
cercare ştiinţifică  serioasă  culege  faptele  aşa  cum 
sunt  şi  nimic  altceva.  Rolul  ei  activ  este  să  le 
interpreteze,  descoperindu-le  cauzele.  Iată  dar  unde 
va  trebui  să  se  caute  partea  noastră  personală  şi, 
în  acelaş  timp,  obiectivă,  în  aceste  cercetări. 

II. 

întinderea  cercetărilor  asupra  unui  aşa  de  vast 
obiect  nu  poate,  de  sigur,  să  nu  depăşească  cu- 
prinsul unui  singur  volum. 

Intenţiunea  noastră  este  de  a distribui  materia 
în  trei  mari  părţi,  pe  care  s’o  coprindem  în  «trei 
sau  cinci  volume  deosebite. 

Prima  parte,  care  va  alcătui  conţinutul  volumului 
de  faţă,  se  va  mărgini  să  înfăţişeze,  potrivit  indica- 
ţiunilor  de  mai  sus,  trăsăturile  cele  mai  generale 
ale  caracterului  şi  mintalităţii  româneşti,  precum, 
şi  mai  ales,  isvoarele  lor  iniţiale  şi  împrejurările 
istorice  cari  le-au  alterat  şi  le-au  determinat. 

In  acest  scop,  vom  avea  să  cercetăm,  în  primul 
rând,  moştenirea  fizică  de  rasă,  adică  etnică,  a 
neamului  românesc,  şi  vom  încercă  totdeodată  să 
fixăm  care  este  moştenirea  noastră  morală  sau 
sufletească,  pe  care  ne-au  lăsat-o  popoarele  deo- 
sebite, cari  au  contribuit,  cu  material  etnic,  cu 
numeroase  vieţi  omeneşti,  la  închegarea  neamului 
nostru.  Intre  aceste  neamuri  deosebite,  din  a căror 
contopire  a eşit  poporul  nostru,  sunt,  fără  îndoială, 
mai  întâiu  populaţiile  Traco-Ilirice,  şi  în  particular 
triburile  lor  Geto-Dacice,  împreună  cu  resturi, 
probabil  de  oarecare  însemnătate,  din  străvechii 
Scyţi.  In  al  doilea  rând,  trebue  să  cercetăm  ele- 
mentul roman,  latin,  a cărui  parte,  dacă  nu  ca 
sânge  cel  puţin  ca  suflet  şi  limbă,  este  negreşit 
covârşitoare  în  făurirea  sufletului  nostru.  Elementul 
slav,  care  ne-a  înrâurit  într’o  foarte  mare  măsură, 
din  punct  de  vedere  moral,  intelectual  şi  economic, 
încă  ne  va  preocupă  serios  şi  îndeaproape.  In 
sfârşit,  vom  mai  căută  să  lămurim  întinderea  şi 
valoarea  influenţei  greceşti,  care  ne  pare  iarăş 
considerabilă.  Şi  vom  încheiâ  acest  prim  grup  de 
probleme  căutând  a cântări,  precizâ  şi  apreciâ 

influenţa  franceză,  covârşitoare  în  timpul  din  urmă 
şi  influenţa  germană,  care  începe  a 'fi  simţitoare. 

înrâurirea  mediului  fizic  şi  mai  ales  geografic 
ne  va  preocupă  de  asemeni  în  acest  prim  volum. 
Vom  căută  să  desprindem,  în  deosebi,  influenţa 
ce  a avut  asupra-ne  situaţia  noastră  geografico- 
socialâ  de  popor  neo-latin  aşezat  pe  frontiera  a 
două  lumi  şi  a două  civilizaţii  atât  de  deosebite: 
lumea  orientală  mahometană  şi  lumea  occidentală 
creştină. 

Cel  mai  mare  interes  este  însă  menit  să  ni-1 
deştepte  partea  pe  care  istoria  naţională  a luat-o 
la  făurirea  caracterului  şi  mintalităţii  neamului  ro- 
mânesc. Şi  cum  istoria,  în  cazul  nostru,  trebue 
redusă  la  evenimentele  ei  cele  mai  statornice  şi 
cele  mai  generale,  va  trebui,  prin  urmare,  să  exa- 
minăm urmările  morale  ce  au  avut  pentru  sufle- 
tul nostru  următoarele  mari  evenimente!  Năvăli- 
rile barbarilor;  schimbările  de  domni  şi  luptele 
pentru  domnie,  cari  pricinueau  aceste  schimbări; 
luptele  cu  Turcii;  intrigile  boierilor  aţiţate  de 
Turci,  Unguri,  şi  Polonezi ; in  sfârşit,  constituirea 
României  moderne  şi  condiţiile  consolidării  ei.  Un 
al  patrulea  şi  ultimul  grup  de  probleme  va  fi 
acela  care  să  privească  reformele  politice,  econo- 
mice, sociale  şi  culturale  realizate  la  noi  în  cea 
din  urmă  jumătate  a veacului  al  XIX  şi  schim- 
bările esenţiale  pe  care  ele  sunt  pe  drum  a le 
aduce  in  caracterul  şi  mintalitatea  românească. 

Intr’un  cuvânt,  în  această  primă  parte  a lucrării 
noastre,  ne  propunem  să  căutăm  a distinge  şi  a 
înfăţişă  într’o  vie  lumină  materialul  sufletesc  pri- 
mordial ce  a intrat  în  compoziţia  psichologiei 

noastre  etnice.  In  urmă,  vom  cerceta  feluritele  ope- 
raţiuni la  cari  acest  material  sufletesc  a fost  supus 
in  laboratorul  istoriei  universale  a neamurilor.  Vom 
preciza  toate  transformările  mai  principale,  prin  care 
marele  chimist,  care  este  destinul  nostru  istoric,  a 
făcut  să  treacă  acest  prim  aluat  etnic;  toate  adau- 
■sele  şi  toate  amestecurile  pe  care  le-a  practicat 
asupra-i;  feluritele  forme  pe  cari  i le-a  dat  şi 
feluritele  grade  de  consistenţă  pe  care  i le-a  im- 
primat în  decursul  timpului. 

In  a doua  parte  a lucrărei  noastre,  care  va  face 
•obiectul  unui  al  doilea  sau  a două  volume,  vom 
avea  să  examinăm,  în  amănuntele  ei,  vieaţa  inte- 
lectuală şi  emoţională  a poporului  nostru  românesc, 
aşa  cum  va  putea  să  ne  apară  din  cercetarea  ana- 
litică a literaturii  populare,  a obiceiurilor,  a mo- 
ravurilor, a tradiţiilor  şi  din  observarea  directă  a 
modului  cum  cugetă  şi  cum  simte  el  astăzi.  Ne 
va  preocupă  să  precizăm  care-s  diferitele  senti- 
mente ce  stăpânesc  neamul  nostru  şi  care  este  vir- 
tutea şi  valoarea  acestor  sentimente. 

In  legătură  cu  aceste  cercetări  pur  pshicholo- 
gice  şi  ca  o încercare  de  interpretare  cauzală  a 
rfezultatelor  obţinute,  cea  de  a treia  parte  a acestei 
lucrări  se  va  ocupă  cu  fixarea  condiţiilor  sociale, 
economice  şi  politice,  în  care  se  desfăşoară  azi,  în 
-care  tinde  să  se  consolideze  vieaţa  noastră  etnică 
.şi  care  înrâuresc  neîndoios  caracterul  şi  mintali- 
tatea  noastră. 

Aceste  două  părţi  vor  fi  tratate  deosebit  în  câte 
unul  sau  două  volume  deosebite,  care  vor  apare 
succesiv  în  măsura  în  care  vom  fi  putut  adună 
şi  elaborâ  materialul  lor. 

In  săvârşirea  acestei  vaste  cercetări  negreşit  că 
vom  utilizâ  toate  metodele  şi  toate  mijloacele  de 
observare  şi  de  informaţiune : Istoria  cu  rezultatele 
ei;  filologia  cu  datele  ei  cele  mai  precise;  folclorul 
cu  indicaţiile  lui  preţioase;  diferitele  anchete  ofi- 
ciale şi  particulare;  observaţiile  oamenilor  de  expe- 
rienţă; analiza  literaturii  culte;  examenul  scrupulos, 
făcut  personal  asupra  activităţii  sociale  şi  mintale 
româneşti  de  tot  felul;  analiza  biografică  a min- 
talitâţii  şi  caracterului  oamenilor  mari,  pe  cari  i-a 
dat  neamul  nostru  — această  analiză  este  necesară 
pentru  motivele  pe  cari  primele  pagini  ale  capi- 
tolului următor  le  vor  indică  — scrierile  oamenilor 
competinţi,  cari  s’au  aplicat  la  chestiuni  analoage 
sau  vecine;  observările  şi  notele,  dejâ  numeroase, 
pe  cari  le-au  scris  despre  noi  vizitatorii  streini;  şi, 
în  sfârşit,  mijloacele  de  analiză  şi  lumină  de  cari 
dispune  ştiinţa  psichologiei  sociale  şi  a sociologiei 
moderne.  Toate  acestea  vor  fi  întrebuinţate  şi  cer- 
cetate în  de  aproape  şi  ne  vom  însuşi  dela  ele 
tot  materialul  de  care  vom  aveâ  trebuinţă  în  con- 
strucţia logică  a acestei  lucrări,  care  este  menită, 
cu  alte  cuvinte,  să  culeagă  sistematic  şi  să  folo- 
sească toate  documentele  ce  vor  fi  la  îndemână, 
şi  cari,  din  distilarea  lor  logică,  din  analiza  şi  in- 
terpretarea lor  obiectivă,  pot  lăsă  să  se  degajeze, 
în  alambicul  logic  şi  psichologic  în  care  le  vom 
contopi,  fiinţa  imaterială,  subtilă  şi  mlădioasă  a 
sufletului  românesc. 

De  ce  am  procedat  în  felul  acesta,  începând  a 
stabili  mai  întâiu  elementele  cele  mai  esenţiale  ale 
psichologiei  noastre  etnice  şi  a face  observări  ge~ 

nerale  asupra  mintalităţii  şi  caracterului  românesc, 
în  loc  să  pornim  dela  observări  de  amănunte  şi 
numai  încetul  cu  încetul,  prin  generalizări  aproxi- 
mative, să  ne  ridicăm  până  la  trăsăturile  lor  cele 
mai  de  bază?  Acestea-s  obiecţiuni,  cari  n’au  decât 
un  fundament  iluzoriu.  Maiu  întâiu,  este  o naivi- 
tate să  crezi  că  în  materie  de  psichologie  etnică 
vei  ajunge  la  un  bun  sfârşit,  plecând  numai  dela 
fapte  amănunţite  şi  suind  cu  încetul  spre  principii 
mai  generale.  Dela  Stuart  Mill  încoace  este  ştiut 
că  în  această  materie  procedarea  logică  deductivă 
este  tot  atât  de  necesară  şi  poate  fi  aplicată  cu 
folos.  Inducţia,  observarea  faptelor  particulare  nu 
servă  adesea  decât  ca  mijloc  de  confirmare  şi 
ilustrare  a adevărurilor  câştigate  deductiv,  sau  ca 
un  mijloc  pedagogic,  care  nu-i  lipsit  de  oarecare 
pedantism. 

De  altfel,  noi  nu  întrebuinţăm  o metodă  pro- 
priu zis  şi  esclusiv  deductivă,  dacă  ne  oprim  mai 
întâiu  la  principiile  mai  generale  ale  mintalităţii 
şi  caracterului  nostru  etnic.  Aceste  trăsături  ge- 
nerale şi  de  bază  sunt  câştigate  mai  mult  printr'o 
observare  directă  a faptelor,  printr'un  simplu  exa- 
men al  realităţii  noastre  sufleteşti.  Trăsăturile  cele 
mai  generale  ale  spiritului  sunt,  în  acelaşi  timp, 
cele  mai  simple.  La  prima . ochire,  privirea  se 
fixează  pe  ele,  căci  ele  se  desfac  şi  se  subliniază 
singure  din  cauza  simplităţii  lor  relative  şi  a ge- 
neralităţii lor.  Cu  concursul  lor  numai,  şi  orien- 
tându-te  dupe  ele.  poţi  scoborî  şi  descifra  dedalul 
stărilor  sufleteşti  mai  particulare  ce  compun  su- 
fletul unui  neam.  Ele  formează  singura  bază  te- 
meinică pe  care  poţi  să  reconstrueşti  fizionomia 

particulară  a sufletului  unui  popor,  înfăţişat  sub 
aspectele  individuale.  Aci  este  ca  şi  în  Matematici, 
unde  axiomele,  cari  sunt  principiile  Matimaticei 
cele  mai  generale,  au  fost  cele  dintâiu  prinse  şi 
studiate  şi  pe  baza  cărora,  numai  mai  târziu,  s’a 
desvoltat  eflorescenţa  diverselor  ştiinţe  superioare 
matematice. 

In  expunerea  cercetărilor  ce  facem,  nu  avem 
trebuinţă  să  înşirăm  toate  observările  particulare 
şi  să  plecăm  totdeauna  dela  fapte  mici  la  gene- 
ralizări mai  mari.  Nu  facem  aci  pedagogie.  Vom 
înfăţişă  deci  lucrurile,  aşa  cum  ele  pot  să  fie  mai 
lesne  prinse  şi  înţelese  de  oameni  maturi.  Or 
partea  generală  este  acea  care,  în  orice  ordin  de 
chestiuni,  este  cea  mai  dintâiu  prinsă  şi  înţeleasă. 

De  acea  şi  noi  începem  lucrarea  noastră  cu 
partea  ei  cea  mai  generală.  Este  însă  adevărat  că 
rezultatele  obţinute  şi  coprinse  în  acest  prim  vo- 
lum pot  fi  modificate  prin  rezultatul  la  care  ne 
vor  duce  observările  şi  analizele  faptelor  de  de- 
taliu. Multe  din  punctele  ce  vom  fi  stabilit  în  a- 
ceastă  primă  parte  a lucrărei  noastre  pot  fi  con- 
trazise, modificate,  confirmate  sau  infirmate  de 
rezultatele  cercetărilor  ulterioare. 

In  cazul  acesta,  nu  ne  vom  sfii  de  a reveni 
asupra  acestor  prime  rezultate  şi  a le  pune  în 
armonie  cu  cele  ulterioare.  Este  foarte  probabil 
că,  dupe  terminarea  întregei  lucrări,  să  dăm  o a 
doua  ediţie  acestui  prim  volum  şi  să-l  modificăm 
în  sensul  rezultatelor  ce  vom  fi  dobândit  *din  stu- 
diile coprinse  în  ultimile  două.  Dacă  în  ştiinţele 
cele  mai  înaintate  totul  este  provizoriu,  cu  atât 
mai  mult  aci.  Lucrarea  de  faţă  are  motive  să  se 

prezinte  de  două  ori  provizorie  şi  imperfectă. 
Imperfecţiunea  ei  suplimentară  va  putea  fi  înlătu 
rată  la  o a doua  ediţie. 

Este  adevărat  că  pentru  a îndeplini  sarcina  ce 
ne  luăm  se  cer  oarecari  condiţii,  cari  fac  că  nu 
oricine  poate  întreprinde  astfel  de  cercetări.  Se 
cere,  de  pildă,  condiţii  de  cultură  specializată  în 
această  direcţie  determinată,  deci  competinţă  ne- 
tăgăduită în  materia  ştiinţelor  de  sociologie  şi  psi- 
chologie  socială.  Şi,  mai  pre  sus  de  toate,  se  cere 
ani  îndelungaţi  de  vieaţă  în  mijlocul  poporului  de 
care  te  ocupi,  ani  de  adevărată  împărtăşire  din 
vieaţa  lui  emoţională,  morală  şi  socială. 

De  asemeni,  se  mai  cere  celui  'care  vrea  să 
cerceteze  şi  să  formuleze  trăsăturile  psichologiei 
etnice  ale  unui  popor  cunoaşterea  altor  societăţi  şi 
popoare  streine,  pentru  a fi,  astfel,  în  măsură  să 
deosibeascâ  mai  bine  aceste  trăsături.  Singur  exa- 
menul comparativ  al  mai  multor  obiecte,  poate  da 
o vedere  exactă  şi  dreaptă  a însuşirilor  proprii  fie- 
cărui din  ele.  Un  om  nu  se  cunoaşte  pe  sine  decât 
în  măsura  în  care  se  alătură  şi  se  măsoară  cu 
altul.  De  asemeni,  un  popor  nu  poate  fi  cunoscut 
exact  decât  dacă,  după  ce-1  studiezi  în  sine  însuşi, 
îl  pui  în  opozţie  şi-l  compari  cu  alte  popoare.  Cu- 
noştinţa despre  alţii  ajută  totdeauna  ca  să  preci- 
zezi şi  lămureşti  cunoştinţa  despre  tine. 

Autorul  acestei  lucrări  lasă  altora  să  judece,  după 
scrierile  sale  specializate  tocmai  în  această  direcţie, 
despre  competinţă  sau  incompetinţa  sa  în  materie. 
Ceeace  îndrăzneşte  însă  să  pretindă  şi  ţine  să  arate 
el  Insuş,  este  participarea  lui  largă  şi  intimă  la 

vieaţa  intimă  a acelei  mari  cătegorii  de  Români, 
a populaţiei  dela  ţară,  din  rândurile  căreia  a eşit, — 
particularitate  pe  care  o socoteşte  ca  pe  cel  mai 
legitim  titlu  al  său  cu  care  întreprinde  lucrarea 
de  faţă. 

Negreşit  că  studiul  psichologiei  poporului  român 
însemnează  aproape  exclusiv  studiul  psichologiei 
ţăranului  român.  In  cursul  acestei  lucrări  se  va 
vedea  cu  prisosinţă  de  ce.  Or,  tocmai  această 
vieaţă  a ţăranului  român  avem  pretenţia  de  a o cu- 
noaşte, căci  în  sânul  şi  din  sânul  ei  am  văzut  lu- 
mina zilei,  în  mijlocul  ei  am  trăit  copilăria.  Felul 
ei  de  a cugetă  şi  a simţi,  sentimentele  şi  resen- 
timentele ei,  emoţiile,  durerile,  necazurile,  bucu- 
riile. năzuinţele  şi  aspiraţiile  ei  le-am  împărtăşit. 
Ne-am  însuşit  dela  această  populaţie  română  te- 
melia sufletului  nostru;  moravurile  şi  tradiţiile  ei 
ne-au  modelat  primele  manifestări  sufleteşti.  Gustul 
poeziei  şi  melodiei  populare  l-am  dobândit  din 
leagăn  şi  întregi  primii  noştri  20 — 25  de  ani  au 
fost  alintaţi  în  atmosfera  lor  simplă,  duioasă  şi 
monotonă.  Cântecile,  bazmele  şi  anectodele  ei  au 
hrănit  începuturile  minţii  noastre  şi  întreaga  cui 
tură  şi  instrucţie  ulterioară  s’a  altoit  pe  această  te- 
melie intim  şi  adânc  ţărănească. 

Ar  fi  aproape  îndestulător,  pentru  a preciza  şi 
fixă  liniile  cele  mai  generale  ale  sufletului  româ- 
nesc, să  scoborâm  în  cutele  intime  ale  sufletului 
nostru  şi,  printr’o  analiză  ascuţită  a propriei  noastre 
mintalităţi,  să  schiţăm  liniile  ei,  cari  vor  fi,  cu 
multă  probabilitate,  copia  fidelă  a liniilor  psicho- 
logiei noastre  etnice.  In  acest  sens  putem  cită  pe 
D-l  Fouillee,  care,  vorbind  despre  psichologia  po- 

porului  francez,  zice : «întrucât  eu  sunt  francez,  a 
trebuit  să  găsesc  în  mine  însumi  marile  linii  fun- 
damentale ale  neamului  meu;  ele  vor  fi  deci  în 
portretul  meu  propriu,  dacă  am  cât  de  puţin  spi- 
ritul de  psicholog». 

De  altfel,  orcât  ai  voi  să  fi  obiectiv  în  această 
materie,  nu  poţi  înlătura  cu  totul  pericolul  su- 
biectivismului tău.  Căci,  după  cum  prea  bine  zice 
tot  D-l  Fouillee,  «când  e vorba  să  reprezinţi 
portretul  psichologic  al  unei  naţiuni,  când  tu  însuţi 
aparţii  acestei  naţiuni,  fără  de  voe  tinzi  să  faci 
portretul  propriei  tale  individualităţi».  Este  deci 
chiar  bine  să  te  orientezi  după  propriu-ţi  suflet, 
în  fixarea  marilor  linii  de  bază  ale  psichologiei 
neamului  tău;  pornirea  aceasta  nu  este  cu  desă- 
vârşire neligitimă. 

Adeseori  n’ai  mai  bun  mijloc  de  a cunoaşte 
pe  semenii  tăi  decât  prin  cunoştinţa  ge  ai  de  tine 
însuţi.  Ea  îţi  poate  servi  cel  puţin  ca  punct  de 
plecare.  Totul  este  să  controlezi  destul  de  serios 
rezultatele,  să  le  confruntezi  cu  trăsăturile  sufle- 
teşti ale  altora  şi  să-ţi  dai  seama  bine  dacă  ele 
sunt  confirmate  sau  infirmate  în  generalitatea  ca- 
• zurilor. 

In  împrejurarea  noastră  şi  întrucât  priveşte  mai 
ales  psichologia  ţăranului  român,  dacă  am  putea 
străbate  învălişul  sufletesc  dobândit  ulterior,  dacă 
am  puteâ  să  desghiorăm  straturile  mintale  mai 
târzielnice  şi  am  puteâ  desvăli  primul  fond  sufle- 
tesc de  care  dispunem,  am  puteâ  găsi  în  el  toate 
elementele  cele  mai  de  seamă,  toate  trăsăturile 
cele  mai  de  temei  ale  caracterului  şi  ale  minta- 
lităţii  româneşti.  Am  puteâ  despleti  din  acest  ghem 

de  stări  sufleteşti,  azi  devenite  în  mare  parte  ne- 
conştiente, sentimentele,  noţiunile,  superstiţiile,  tra- 
diţiile ce  fac  temeiul  sufletului  nostru  etnic. 

Negreşit  că  şi  straturile  sufleteşti  de  mai  târziu, 
pe  care  le-am  primit  din  clasa  de  mijloc  a bur- 
gheziei oraşelor  noastre,  nu  sunt  lipsite  de  orice 
interes  pentru  cercetările  ce  ne  vor  ocupă.  Ridi- 
cate în  lumina  conştinţei  clare,  ele  ne  pot  orientâ 
în  studiul  psichologiei  burgheziei  noastre.  O sec- 
ţiune, pentru  a zice  astfel  verticală,  făcută  în  su- 
fletul nostru,  ne-ar  desveli  tocmai  diferitele  pături 
şi  elemente,  cari  formează  compoziţia  societăţii 
noastre;  căci  diferitele  noastre  straturi  sufleteşti 
nu  sunt  decât  simple  aluviuni  derivate  din  tere- 
nurile acestea  sociale  iniţiale,  preexistente  nouă 

Cât  despre  clasa  socială  cea  mai  superioară, 
aşa  zisa  noastră  aristocraţie,  în  timpul  din  urmă 
am  putut  s’o  observăm  mai  de  aproape.  Insă  psi- 
chologia  ei  nu  pare  a fi  de  mare  interes  pentru 
subiectul  nostru.  Această  clasă  socială,  în  marea 
ei  majoritate,  nu  cunoaşte  nici  limba  română.  Sub- 
ţire cum  este,  ea  n’are  nimic  comun  sufleteşte  cu 
grosul  neamului  nostru. 

Pe  de  altă  parte,  studiile,  cercetările  şi  obser- 
vările ce  am  mai  putut  face  încă  asupra  altora 
din  societăţile  occidentale  — Franţa,  Germania, 
Anglia,  Italia  — şi  asupra  psichologiei  popoarelor 
respective,  cunoştinţele  şi  notele,  ce-am  luat  asupra 
caracterului  şi  moravurilor  lor,  oricât  de  sumare, 
în  treacătul  unor  călătorii  şi  şederi  de  câteva  luni 
înt  mijlocul  lor,  sperăm  că  şi  ele  ne  vor  servi  să 
deosibim  mai  uşor  marile  trăsături  distinctive  ale 
caracterului  românesc. 

Dacă  se  vor  mai  aveâ  încă  în  vedere  înlesnirile 
mari  şi  numeroase,  ce  persoanele  şi  autorităţile  în 
drept  ne-au  făcut  pentru  înplinirea  acestei  grele  mi- 
siuni, neîncrederea  în  reuşita  ei  ar  puteâ  descreşte. 
Am  ţinut,  de  altfel,  să  atragem  atenţia  asupra  aces- 
tor lucruri  de  natură  adesea,  trebue  s’o  recunosc, 
prea  gingaşe,  numai  pentru  ca  să  lămuresc  bine 
în  ce  condiţii  precise  am  lâcut  cercetările  mele 
şi  câte  înlesniri  mi-au  fost  la  îndemână.  Aceasta 
în  speranţă  că  se  va  puteâ  risipi  astfel  puţin  din 
scepticismul  cu  care  multe  persoane  sincere,  şi 
conştiente  de  greutatea  imensă  a subiectului,  au 
putut  privi  sforţările  exprimate  în  paginile  ce 
urmează. 


III. 

Dacă  este  însă  cevâ  care  numai  poate  lăsă  loc 
la  nici  o îndoială  privitor  la  lucrarea  de  faţă,  este, 
credem  noi,  utilitatea  ei.  însemnătatea  acestor  cerce- 
tări va  constă  în  aceea  că  ele  vor  constitui  o încercare 
de  cunoaştere  şi  recunoaştere  de  sine  a neamului. 
Dela  Socrate  se  ştie  de  ce  mare  preţ  este  cunoaş- 
terea de  sine.  Conştiinţa  şi  cunoştinţa  exactă  de 
sine,  cu  cât  se  desvoltă,  devin  cele  mai  puternice 
mijloace  de  luptă  şi  de  succes  în  lupta  pentru 
viaţă  a oamenilor  şi  a popoarelor.  Nu  esie^jde 
ajuns  să  fji  tare,  să  ai  însuşiri  sufleteşti  superioare. 
DâCă'  h’ai  conştiinţa  clară  a tăriei  şi  a îrisQŞrriler 
ce  posezi,  'este  aproape  ca  şi  cum  îîu  ÎC-aî  aveâ. 
Ne  ştiind  cât  poţi,  nu  întreprinzi  decât  îucrurî,  cari 
sunt  sau  d’asupra  sau  de  desubtul  puterilor  tale. 
Oamenii  şi  popoarele,  cari,  necunoscându-se,  se 

preţuesc  mai  puţin  decât  sunt,  rămân  şi  devin 
slabi.  Este  tot  atât  de  pericolos  dacă  îţi  exage- 
rezi sau  dacă  îţi  subpreţueşti  propriele-ţi  puteri. 

Nimic  nu  poate  ilustră  mai  luminos  aceste  re- 
flecţii decât  istoria  nefericită  a neamului  nostru. 
Acestui  neam,  timp  de  mai  multe  veacuri,  i-a 
lipsit  cu  desăvârşire  conştiinţa  despre  însuşirile 
sale,  despre  puterile,  întinderea  şi  mărimea  lui  nu- 
merică. Munteni,  Moldoveni  şi  Transilvăneni  trăiră 
amar  de  timp  în  vecinătate  nemijlocită,  se  văzură, 
se  cunoscură,  se  preţuiră  şi  se  ciocniră  adesea  şi 
adesea  se  întovăroşiră  pe  câmpul  de  luptă,  fără 
să  le  fi  venit  odată  în  minte  că  ei  toţi  aceluiaş 
neam  aparţin  şi  că  dacă  rezlăţiţi  sunt  slabi  şi  fri- 
coşi, adunaţi  la  olaltă  ar  fi  numeroşi  şi  înfricoşetori. 
S’au  văzut  fără  să  se  vadă  de  acelaş  neam,  s’au 
cunoscut  fără  să  se  recunoască  şi  să  câştige  con- 
ştiinţa de  neamul  lor,  s’au  preţuit  pentru  ca  să 
se  despreţuiască  în  lupte  între  fraţi,  spre  bucuria 
celor  de  alte  neamuri. 

Dar  era  această  lipsă  de  conştiinţa  şi  de  cu- 
noştinţa de  sine  urmarea  firească  a fatalităţii  tim- 
pului de  atunci,  după  cum,  astăzi,  cunoştinţa  ce 
avem  de  întinderea  neamului  nostru  şi  conştiinţa 
ce  căutăm  să  avem  de  noi  sunt  produsul  împre- 
jurărilor sociale  şi  istorice  de  acum. 

Sunt  cunoscute  tuturor  sforţările  ce  se  fac  la 
noi,  de  vreo  câţiva  ani,  spre  a căpăta  o cunoştinţă 
exactă  despre  diferitele  noastre  avuţii  şi  despre 
întinderea  activităţii  naţionale  în  diferitele  £i  direc- 
ţiuni. Anchete  după  anchete  s’au  făcut  şi  se  mai 
fac  sub  ochii  noştri.  Anchete  agricole,  anchete 

industriale,  anchete  culturale,  sanitare,  expoziţii 
agricole,  industriale,  ştiinţifice,  technice  ş.  a.,  se 
urmăresc  cu  luare  aminte  de  public.  Şi  nu  este 
de  loc  o potrivire  întâmplătoare,  fără  nici  o legă- 
tură raţională,  între  pregătirile  ce  se  fac  pentru 
înşghebarea  unei  prime  expoziţii  naţionale,  ce  iă 
proporţiile  unei  mari  expoziţii,  şi  între  silinţele 
noastre  de  a dă  publicului  o expunere  generală 
a însuşirilor  ce  înfăţişează  azi  mintalitatea  şi  ca- 
racterul românesc.  Nevoia  reculegerii,  scoborârii 
înlăuntrul  conştiinţei,  cunoaşterea  exactă  de  sine, 
atât  în  domeniul  moral  şi  intelectual,  cât  şi  în 
domeniul  activităţii  practice,  a devenit  de  o potrivă 
simţitoare,  şi,  în  acelaş  timp;  încât  silinţele  noas- 
tre, depuse  în  lucrarea  de  faţă,  fac  parte  întregi- 
toare şi  sunt  rupte  din  silinţele  neamului  româ- 
nesc de  a ajunge  la  cunoştinţa  de  sine,  de  a se 
reculege. 

Tocmai  de  aceea  vom  căută  şi  noi  să  fim,  în 
cercetările  noastre  şi  în  rezultatele  lor,  de  o ne- 
* părtinire  desăvârşită.  Nu  ne  vom  sfii  a pune  în 
toată  lumina  trebuincioasă  relele  însuşiri  şi  apu- 
cături ce  se  găsesc  în  caracterul  naţional;  nu  ne 
vom  dă  în  lături  de  a răscoli  până  în  fundul  lor 
rănile  sufleteşti,  pe  cari  ni  le-au  făcut  împrejură- 
rile nefericite  ale  istoriei  noastre  naţionale;  vom 
aveâ  curajul  se  expunem  în  vaza  tuturor  aceste 
rele  însuşiri  şi  aceste  răni;  tot  aşâ  după  cum  nu 
vom  aveâ  nici  falşa  modestie  să  nu  învederăm  bu- 
nele însuşiri,  tăriile  intelectuale  şi  morale,  însuşi- 
rile sufleteşti  de  cari  dispunem  şi  cari  ar  putea 
fi  condiţii  de  reuşită  în  săvârşirea  idealului  naţio- 

nai  ce  am  avea  de  îndeplinit.  Curajul  şi  amă- 
răciunea ce  vom  simţi  desvăluind  în  fata  tuturor 

> i 

părţile  rele  ale  sufletului  nostru  etnic,  vor  fi  răs- 
plătite prin  plăcerea  şi  mândria  ce  vom  încercă 
subliniind  părţile  lui  bune.  Nu  este  de  loc  nevoie 
nici  să  ne  micşorăm,  nici  să  exagerăm;  a ne  face 
cea  mai  mică  iluzie  asupra  forţelor  .şi  însuşirilor 
noastre  este  un  pericol  netăgăduit. 

Pentru  îndeplinirea  scopurilor  ce  situaţia  şi  epoca 
în  care  trăim  ne  impun  este  de  toată  trebuinţa 
de  a cunoaşte  exact  primul  instrument  şi  mijloc 
cu  care  trebue  să  lucrăm  : pe  noi  înşi-ne.  Căci 
timpul  suprem  a venit  ca  să  ne  bizuim  numai  pe 
noi  înşiri &. "'Năzuinţa  tuturor  popoarelor  de  astăzi 
este  de  a "ajunge,  pe  toate  căile,  la  cea  mai  desă- 
vârşită cunoştinţă  de  ele  si  de  forţele  lor  morale 
şi  materiale.  Pornirea  generală  a for  -este  de  a’şi 
calcula,  fără  greşeală,  puterile;  de  a nu  întreprinde 
mmrtep  care''să"*'ffe-'>"deasupra  puterilor  proprii;  de 
a micşoră  astfel  rolul  întâmplărei  şi  al  neprevă- 
zutului ; de  a introduce  lumina  rece  a raţiunii  în 
toate  acţiunile  sale  spre  a înlătură  înprăştierea 
zadarnică  a energiei.  In  lupta  economică  fără  cru- 
ţare ce  se  dă  azi  între  diferitele  neamuri,  numai 
acela  va  reuşi,  care  şi-a  cântărit  cu  preciziune. 
puterile,  care  şi-a  combinat  raţional  mijloacele, 
care  a condus  cu  sânge  rece  şi  în  cunoştinţă  de 
cauză  complexul  activităţii  sale.  In  această  luptă, 
neamul  românesc  se  afundă  şi  el  pe  zi  ce  trece. 
Loviturile  primite  până  acum  încep  să-l  deştepte. 
De  aci  chiar  începuturile  de  trezire  a conştiinţei 
de  sine. 

In  deosebi,  dezvoltarea  ştiinţelor  sociale  de  tot 
felul  a contribuit  poate  cu  mult  la  naşterea  şi  în- 
tărirea acestei  năzuinţe  a neamurilor,  de  a se  cu- 
noaşte cu  exactitate  si  a-si  calculă  actele.  Ace- 
) ) ' 

leaşi  urmări  le-a  avut,  desigur,  şi  spiritul  po- 
zitiv al  timpului.  Oamenii  politici  din  societăţile 
mai  înaintate  tind  a deveni  nişte  adevăraţi  ingi- 
neri sau  medici  sociali.  Apucăturile  inginereşti,  cal- 
culatoare metodic,  îşi  fac  drum  în  spiritul  şi  ca- 
racterele lor.  In  combinaţiile  şi  în  loviturile  lor,  ci 
nu  mai  operează  decât  cu  date  precise,  cu  cu- 
noştinţe pozitive  asupra  popoarelor  lor  şi  asupra 
vecinilor.  «Se  ştie,  zice  D-l  Fouillee,  cum  a sta- 
bilit odinioară  cancelarul  de  fier  calculile  sale  pe 
datele  psichologiei  poporului  francez  şi  pe  acelea 
ale  poporului  german».  Bismark,  într’adevăr,  spu- 
sese încă  de  mult  «că  este  tot  atât  de  esenţial 
a se  cunoaşte  caracterul  unui  popor  ca  şi  intere- 
sele lui».  Cu  cât  au  practicat  mai  mult  aceste 
principii,  oamenii  de  stat  din  Occident  au  fost 
cu  atât  mai  mari  şi  au  răuşit  mai  bine  în  planu- 
rile lor. 

In  curentul  de  luptă,  în  care  se  adânceşte,  neamul 
românesc,  înconjurat  de  vecini  puternici  şi  cotro- 
pitori, va  trebui  să  iasă  din  nepăsarea  şi  igno- 
ranţa tradiţională  despre  el  şi  despre  ceilaţi.  Or, 
aceasta  se  face  azi  la  noi  aproape  pe  toate  căile. 
Trebue  să  luptăm  cu  armele  ştiinţii  din  timpul 
nostru  şi  cu  ale  acelora  cari  ne  fac  concurenţă. 
Aceste  arme  sunt : prevederea,  cunoaşterea  de- 
săvârşită a mijloacelor  şi  a însuşirilor  sale  bune 
sau  rele,  întrebuinţarea  raţională  a tuturor  resur- 
selor materiale  şi  sufleteşti  de  care  dispunem.  In 

vârtejul  luptei,  dacă  ne  ignorăm  sau  neglijem  ceva 
din  forţele  noastre  vom  fi  învinşi  chiar  de  către 
aceia  cari  în  realitate  au  fost  mai  slabi  decât  noi. 
Energia  naţională  trebue  cheltuită  sub  forma  ei 
cea  mai  potrivită  cu  împrejurările  şi  în  direcţia 
care  i-ar  conveni  mai  mult.  Tocmai  de  acea  este 
neapărată  nevoe  să  ne  cunoaştem  forţele  şi  îm- 
prejurările sociale  şi  istorice  în  care  vremile  vii- 
toare ne  vor  aşeza. 

Aceste  cercetări  ce  prezintăm  aci  publicului, 
noi  pretindem,  cu  toată  modestia  ce  trebue  să 
ne  impunem,  că  au  de  scop  să  încerce  a fixa 
aproximativ  harta  sufletească  şi  feluritele  însuşiri 
bune  sau  rele  ale  caracterului  românesc.  Intenţia 
noastră  este  de  a procura  documente  şi  vederi 
generale,  cât  se  poate  de  exacte,  asupra  acestui 
obiect,  cari  să  poată  fi  folosite  deadreptul  de  ac- 
tualii şi  viitorii  ingineri  sociali  şi  politici,  cărora 
soarta  le  va  încredinţa  făurirea  şi  conducerea 
neamului  nostru. 

Neamul  nostru  se  găseşte  azi  într’un  moment 
solemn  de  reculegere.  Scăpat,  ca  prin  minune, 
din  vijelia  valurilor  istoriei  universale,  el  a făcut 
într’o  jumătate  de  secol  paşi  repezi  pe  tărâmul 
fiinţării  lui  neatârnate  şi  al  progresului.  Azi  el  se 
opreşte  locului  o clipită.  Măsoară  distanţa  străbă- 
tută şi  paşii  făcuţi  dela  marginea  abisului.  îşi  pipăe 
mădularele  spre  a se  asigura  dacă  le  are  întregi 
ori  neatinse;  îşi  încearcă  tăriile  şi  năzueşte  să-şi 
cunoască  toate  resursele  şi  virtuţile  ce-a  mai  putut 
scăpă  din  vijelia  vremurilor  nefericite.  Din  cunoaş- 
terea exactă  a ceeace  are,  din  bilanţul  celor  per- 
•dute  şi  celor  rămase  simte  nevoia' să-şi  lămurească 

conştiinţa  de  sine.  Iar  la  lumina  vie  a acestei 
conştiinţe,  poporul  românesc  a ajuns  momentul 
în  care  trebue  sâ-şi  făurească  un  ideal  bine  con- 
ceput, potrivit  cu  forţele  sale  şi  să-şi  croiască  un 
drum  sigur  în  străbaterea  căruia  trebue  să  prevadă 
toate  piedecile  ce  are  de  învins,  tot  curajul  de 
care  să  dea  probă  în  învingerea  lor  şi  toate  pre- 
gătirile de  care  va  fi  fost  trebuinţă. 

Generaţiei  noastre,  negreşit,  îi  va  fi  hărăzit  de 
a grăi  pătrunzător  aspiraţiile  legitime  ale  neamului, 
să  le  găsească  formula,  să  le  înfăţişeze  sub  forma 
unui  ideal  bine  cumpănit,  croit  din  cunoştinţa  de- 
săvârşită a neamului  şi  a împrejurărilor  geografice, 
istorice  şi  sociale  prin  care  el  are  să  treacă  în  de- 
cursul veacului  peste  al  cărui  prag  păşim.  Fărâ- 
măturile sau  licăririle  întrerupte,  gânguririle  unui 
ideal  naţional  ce  a apărut  adesea  nearticulat  în 
conştiinţa  generaţiei  ce  ne  precedează,  se  vor  de- 
fini în  conştiinţa  noastră,  se  vor  întrupa  într’un  ideal 
conştient,  statornic,  dominant,  calculat  şi  urmărit 
cu  sânge  rece.  In  vederea  făuririi  acestui  ideal, 
în  scopul  înlesnirii  concepţiei  lui,  sunt  îndreptate 
cercetările  noastre.  Această  lucrare  o consacru  ge- 
neraţiei din  care  fac  parte,  o închin  ei.  Ea  nu  va  fi 
nici  complectă,  nici  desăvârşită.  Ea  este  numai  un 
punct  de  plecare.  Dar  ceeace  nu  poate  desăvârşi 
şi  complecta  o persoană,  va  puteâ  o generaţie 
întreagă. 

Elementele  idealului  nostru,  aşa  după  cum  ele  ni 
s'au  desprins  şi  au  apărut  în  aceste  cercetări,  se  în- 
făţişează de  o parte  în  masa  compactă  a populaţiei 
rurale  şi  de  altă  parte  îu  massele  româneşti  ce 
se  înşiră  dealungul  celor  patru  graniţe  ale  Re- 

gatului.  Aceste  elemente  încep  deja  să  se  mişte  şi 
să  iasă  la  lumină.  Din  energia  mişcărilor  lor  şi 
din  lumina  conştiinţei  lor  se  va  făuri  idealul  gene- 
raţiei  noastre. 

Nu  este  nimănui  greu  de  văzut  că  una  din 
preocupările  mai  de  seamă  ale  conştiinţei  publice 
dela  noi,  în  ultimii  ani,  este  atenţia  ce  se  dă  de 
toţi,  cu  statornicie,  populaţiei  noastre  rurale.  Ge- 
niul cel  mai  instinctiv  al  neamului  a indicat  că 
acolo  este  comoara  energiilor  româneşti.  De  acea, 
toată  luarea  aminte  a celor  prevăzători  se  îndreaptă 
în  această  parte.  Populaţia  dela  ţară  este  ridicată 
în  focarul  atenţiei  publice.  In  câteva  zeci  de  ani, 
după  indicaţia  semnelor  prevestitoare,  această 
massă  imensă  de  suflete  inconştiente  şi  de  energii 
aţipite  se  va  trezi.  Cultivarea  şi  instrucţia  ei,  pu- 
nerea în  valoare  a energiilor  ce  ascunde  vor  fi 
elementele  din  care  se  va  plămădi  o conştiinţă 
naţională  largă,  puternică  şi  activă.  Cu  mişcarea 
democratică  poporanistă,  ce  se  iveşte  la  orizont, 
sub  auspicii  serioase,  cu  reformele  politice,  sociale 
şi  economice,  ce  se  preconizează  de  unele  per- 
soane al  căror  rol  este  predominant  in  organizaţia 
partidelor  noastre  politice,  în  cincizeci  de  ani  ri- 
dicarea populaţiei  noastre  ţărăneşti  va  fi.  fapt 
îndeplinit. 

Persoane,  eşite  din  sânul  acestei  populaţii,  au 
ajuns  azi  la  un  grad  ridicat  de  cultură,  şi,  întru 
cât  păstrează  conştiinţa  care-i  leagă  de  massa  so- 
cială din  care  au  pornit,  năzuinţa  lor  este  de  a 
reveni  asupra  ei,  de  a încercă  s’o  deştepte,  s’o 
cultive,  s’o  înstruească  si  să-i  formeze  conştiinţă 
ageră. 

Obiectivul,  ce  îşi  propune  fracţiunea  intelec- 
tuală eşită  din  populaţia  rurală,  tinde  învederat 
să  ridice  la  vieaţa  trează  şi  la  lumină  pe  fraţii  şi  pă- 
rinţii lor,  cari  lâncezesc  uitaţi  în  întunecimea  sa- 
telor. In  mare  parte  aşâ  se  explică  această  nă- 
zuinţă a opiniei  publice  de  a se  ocupâ  stăruitor 
de  soarta  celor  din  sate,  năzuinţă  care-i  una  din 
notele  precumpănitoare  ale  conştiinţei  celor  din 
clasa  cultă  dela  noi. 

Ceeace  nădăjduim  noi  să  reese  limpede  din 
complexitatea  acestor  cercetări,  din  studiul  dife- 
ritelor probleme  amintite  aci  pe  scurt,  este  con- 
ştiinţa lămurită  şi  exactă  despre  stadiul  desvol- 
tării  mintale,  morale  şi  sociale  în  care  ne  aflăm 
azi,  a drumului  făcut  şi  a celui  care  mai  este  de 
făcut  de  acum  înainte.  Fireşte,  de  gradul  de  des- 
voltare  prin  care  trecem  acum  sunt  legate  unele 
defecte  ale  caracterului  nostru  şi  unele  însuşiri 
bune  ale  minţii  noastre.  împrejurările,  în  cari  s’a 
desfăşurat  trecutul  nostru,  au  proectat  adesea 
dungi  groase  de  umbră  peste  fiinţa  sufletului  ro- 
mânesc. Sunt  unele  desvoltări  morale  deviate, 
anormale,  — fruct  al  condiţiilor  de  restrişte  — , 
sunt  unele  deprinderi  rele,  — opera  unei  vieţi 
istorice  fără  noroc,  aceste  însuşiri  îndoelnice  şi 
rele  trebuesc  înlăturate  sau  îndreptate. 

Numărul  mic  al  oamenilor  noştri  culţi  şi  lumi- 
naţi are  o frumoasă  menire  de  pedagogi  naţionali, 
pentru  câtevâ  zecimi  de  ani  de  acum  înainte.  Ei 
au  datoria  de  a descoperi  toate  însuşirile  rele, 
anormale,  deviate  ale  sufletului  românesc,  pentru 
a căută  să  le  îndrepteze,  să  le  cureţe  şi  să  le 

înbunătăţească  sau  să  le  facă  să  dispară.  Pentru 
acest  scop,  ei  trebue  să  examineze  cu  telescopul 
ştiinţelor  psicho-sociale  moderne  înfăţişarea  sufle- 
tului nostru  etnic,  să-i  lămurească  toate  cutele, 
să-i  desprindă  toate  apucăturile  rele;  va  mai  trebui 
încă,  în  primul  rând,  să  urmărească,  departe,  în 
trecutul  nostru  cel  mai  îndepărtat,  isvorul,  geneza 
acestor  deprinderi  şi  însuşiri  rele,  ca  şi  a însuşi- 
rilor bune  ce  înfâţişem  şi  să-şi  dea  seama  cari 
sunt  condiţiile  şi  împrejurăriie  cari  au  determinat 
bunele  însuşiri  şi  căror  condiţii  şi  împrejurări  se 
datoresc  însuşirile  şi  deprinderile  rele.  In  urmă, 
datoria  lor  va  fi  să  se  aplice  asupra  prezentului, 
asupra  condiţiilor  actuale  care  prelungesc  şi  menţin 
aceste  însuşiri  rele.  Ca  un  pedagog  luminat,  oa- 
menii culţi  ai  generaţiei  noastre  trebue  să  găsească 
mijloace  pentru  a înlătură  condiţiile  şi  împreju- 
rările ce  corespund  relelor  noastre  însuşiri.  Ei 
trebue  să  îndrepte  defectele  noastre  etnice  secând 
isvorul  din  care  ele  decurg.  însuşirile  noastre  su- 
fleteşti nu  se  vor  înbunătăţi  decât  prin  înbunătă- 
ţirea  soartei,  prin  ameliorarea  condiţiilor  sociale  şi 
istorice  ale  populaţiilor  noastre  rurale.  Intervenirea 
energică  a claselor  culte  asupra  defectelor  noastre 
sufleteşti,  reacţiunea  viguroasă  contra  condiţiilor 
şi  împrejurărilor  din  care  decurg  relele  noastre 
însuşiri  sunt  singurile  mijloace  de  îndreptare  şi 
de  reuşită  în  lupta  aprigă  ce  se  deschide  între 
neamuri. 

Sforţările  ce-am  depus  în  aceste  cercetări  au 
de  scop  să  încerce  a arunca  oarecare  lumină  peste 

bunele  şi  relele  noastre  însuşiri  sufleteşti  spre  a 
le  face  mai  uşor  de  văzut  pentru  ochii  orcui.  Mai 
mult  încă,  ele  au  fost  menite  să  desvălue  şi  să 
lumineze  împrejurările  sociale  şi  istorice  din  cari 
au  isvorât  relele  însuşiri.  Criteriul  utilităţii  aceste 
cercetări,  să  fie,  deci,  pentru  orce  critic,  măsura 
în  care  ele  vor  fi  reuşit  să  se  apropie  câtuşi  de 
puţin  de  idealul  propus. 

CAP.  I. 

CONDIŢIILE  GENERALE 

A LE 

P3ICHGL0GIEI  POPOARELOR 


De  obiceiu,  în  cercetările  de  psichologie  se  vor- 
beşte, foarte  adesea,  despre  o conştiinţă  socială, 
care  pare  a fi  cevâ  deosebit  de  conştiinţa  indivi- 
duală a membrilor  societăţii.  Tot  astfel,  auzim  vor- 
bindu-se  de  conştiinţa  naţională,  ca  de  cevâ  deo- 
sebit, dacă  nu  cu  totul  strein  de  aceea  a persoa- 
nelor cari  alcătuesc  naţiunea.  Această  deosebire 
ce  se  obişnueşte  a se  face  între  conştiinţa  indivi- 
duală şi  conştiinţa  socială  sau  naţională  este  o ches- 
tiune de  un  interes  precumpănitor  în  cercetările  ce 
urmărim  aici. 

De  aceea,  să  ne  fie  îngăduit,  dela  început,  să  ne 
oprim  puţin  ca  să  analizăm  şi  să  cercetăm  pe  ce 
este  întemeiată  această  deosebire,  ce  legătură  poate 
fi  între  conştiinţa  indivizilor  şi  aceea  a societăţii  sau 
a naţiunii.  Avem  convingerea  că  din  această  ana- 

liză,  vom  puteâ  scoate  oarecare  lumină  asupra  şi 
a conştiinţei  sociale  şi  naţionale,  dar  mai  ales 
asupra  conştiinţei  individuale. 

In  înţelesul  propriu  al  cuvântului,  când  vorbim 
de  conştiinţă  nu  ne  o putem  închipui,  decât  ca  fiind 
legată  de  o complexiune  de  organe  fiziologice,  ner- 
voase, cerebrale.  Un  individ  omenesc,  înfăţişând  tot- 
deauna acest  complex  organic,  este  fără  îndoială 
substratul  unei  conştiinţe.  Dar  societatea  ? Este  ea 
un  complex  fiziologic  ? Ar  fi  absurd  s’o  afirmăm- 
Ea  este  o complexiune  de  raporturi  şi  de  lucruri. 
Serios  nu  se  poate  vorbi  de  o conştiinţă  socială, 
propriu  zisă,  căci  n’a  văzut-o  nimeni.  Cel  mult  o 
poţi  concepe  ca  o simplă  metaforă. 

In  afară  de  conştiinţa  şi  eul  individului  nu  există, 
decât  doar  în  înţeles  figurat,  o conştiinţă  socială. 
Eul  naţional  sau  social  este  o abstracţie  făurită 
de  spiritul  ştiinţific  şi  realizată,  întrupată  de  spi- 
ritul literar  la  omenilor  pe  jumătate  învăţaţi.  Să 
vedem  dacă  noţiunea  de  conştiinţă  socială,  întrucât 
poate  însemnă  cevâ,  nu  înfăţişează,  în  realitate, 
deosebirile  ce  există  între  diversele  grupuri  de  in- 
divizi, cari,  după  societăţile  în  cari  trăesc,  formează 
diferitele  naţionalităţi. 

De  fapt,  conştiinţa  naţională  se  identifică,  se 
confundă  cu  conştiinţa  aproape  a fiecărui  individ 
în  parte,  ce  aparţine  naţiunei  respective  şi  mai  ales 
cu  a unor  persoane  devenite  mari  personalităţi 
istorice.  Intre  conştiinţa  naţională  şi  aceea  a unui 
conaţional  există  un  raport  analog  cu  acela  care 
există  între  un  câine  şi  speţa  sau  varietatea 
canină  din  care  face  parte.  Fiecare  exemplar 
al  speţei  canine  poartă  în  el  toate  însuşirile  esen- 

tiale  ale  speţei.  Tot  astfel,  fiecare  din  membrii 
unei  naţiuni  poartă  în  el  însuşirile  principale  ale 
poporului  din  care  face  parte.  In  realitate,  ideia 
de  naţiune,  conştiinţa  naţională  este  trasă  din  vi- 
ziunea însuşirilor  sufleteşti,  cari  se  găsesc  comune 
la  aproape  totalitalitatea  membrilor  naţiunii.  Numai 
că  aceste  însuşiri  sunt  foarte  adesea  sau  necom- 
plecte, sau  ascunse,  sau  alterate  la  indivizii  luaţi 
în  particular. 

Trăsăturile  generale  ale  portretului  unei  naţiuni 
se  prezintă  sub  înfăţişări  individuale,  particulare 
la  indivizi.  Ele  nu  apar  mai  clare  decât  la  eroii 
şi  oamenii  mari  ai  naţiunilor.  Dar  dacă  aplici  pro- 
cedeul lui  Galton,  al  fotografiilor  compozite,  su- 
prapuse, protretelc  psichologicc  a douăzeci  de  ro- 
mâni, îţi  vor  dâ,  fără  îndoială,  portretul  generic  al 
sufletului  românesc,  aşa  cum  Galton  a putut  ob- 
ţine portretul  autorului  unei  familii  prin  fotogra- 
fi area  suprapusă  a membrilor  ei.  Negreşit  că  mintea 
omenească  a săvârşit  în  chip  spontan,  această  fo- 
tografiare  colectivă,  suprapusă  a conaţionalilor  şi 
rezultantei  câştigate  astfel  i-a  dat  etichetă  de  na- 
ţiune, conştiinţa  socială,  eul  naţional.  Este  înve- 
derat că  în  realitate  nu  există  decât  conştiinţa  in- 
divizilor, iar  conştiinţa  naţională  este  numai  înfă- 
ţişarea abstractă  a trăsăturilor  sufleteşti,  comune 
unei  întregi  categorii  de  indivizi  aparţinând  unei 
naţiuni  şi  care  se  subliniază  mai  limpede  la  persona- 
lităţile remarcabile  ale  Istoriei. 

De  aceea,  D-l  Fouillee  a putut  zice  că  găseşte 
într'însul  liniile  fundamentale  ale  poporului  francez 
şi  de  aceea  şi  noi  ne-am  propus  să  luăm,  atât  ca 
punct  de  plecare  al  acestor  cercetări,  cat  şi  ca 

mijloc  de  verificare  şi  de  orientare  în  rezultatele 
obţinute,  fondul  sufletesc  cu  care  ne-am  nutrit  din 
atmosfera  intelectuală  şi  morală  a populaţiei  noastre 
rurale. 

Origina  socială  a conştiinţei  individuale. 

Dar  ideea  de  conştiinţă  socială  şi  de  eu  naţional 
mai  are  încă  o însemnătate  şi  o semnificare  de 
mare  preţ.  Ea  este  întrezărirea  îndepărtată  a unui 
adevăr  ştiinţific,  de  cea  mai  mare  importanţă, 
anume  că  conştiinţa  individuală  este  ea  însăşi  de 
natură  şi  de  origină  socială  sau  naţională.  Dacă 
nu  există  o conştiinţă  socială  sau  naţională,  ci 
numai  conştiinţe  individuale,  totuşi  acestea  din  urmă 
sunt  produsul  unei  conexiuni  de  împrejurări  şi 
condiţii  în  cea  mai  mare  parte  sociale.  Această 
conexiune  de  condiţii  particulare,  proprii  fiecărui 
popor  în  parte,  poate  fi  considerată  ca  o conştiinţă 
socială  externă,  obiectivă,  din  care  decurg  conş- 
tiinţele particulare. 

Tot  aşâ,  deşi,  nu  există  decât  indivizi  câini,  în- 
suşirile lor  canine  şi  le  trag,  prin  ereditate,  dela 
toată  seria  generaţiilor  trecute  ce  constitue  speţa 
sau  varietatea  lor. 

In  complexul  psichologic  al  unei  persoane,  trăsă- 
turile esenţiale,  fundamentale,  sunt  acelea  pe  cari 
ea  le  înfăţişează  în  comun  cu  alte  persoane  ce 
aparţin  aceleaşi  naţiuni.  Cum  este  învederat,  pe  de 
o parte,  că  aceste  însuşiri  generale,  fundamentale, 
nu  pot  fi  decât  produsul  unor  condiţii  şi  împreju- 
rări, cari  au  fost  comune  generalităţii  membrilor 
unei  naţiuni,  şi  cum,  pe  de  altă  parte,  este  neîndoios 
că  aceste  împrejurări  şi  condiţii  comune  sunt  mai 
ales  de  natură  socială  — căci  mediul  social  este 

cam  acelaşi  pentru  toţi  — urmează  dela  sine  că 
elementele  şi  factorii  conştiinţei  indivizilor  sunt  de 
origină  şi  de  natură  socială.  Iată  cum  încercarea 
de  a deslegâ  problema  raporturilor  dintre  conş- 
tiinţa socială  şi  conştiinţele  individuale  ne  pune 
pe  urmele  evidente  al  celui  mai  esenţial  factor  al 
fenomenului  conştiinţă:  societatea,  naţiunea  căreia 
aparţin  conştiinţele. 

Intr’un  cuvânt  conştiinţa  naţională,  care  face 
obiectul  de  cercetare  al  psichologiei  etnice,  nu 
există  decât  în  conştiinţa  indivizilor;  în  schimb 
insă,  condiţiile  şi  factorii  conştiinţelor  individuale 
şi,  prin  urmare,  a conştiinţei  etnice  sunt  în  primul 
rând  sociale. 

Studiul  psichologiei  poporului  român  va  fi  deci 
studiarea  caracterului  şi  conştiinţei  indivizilor  şi 
interpretarea  lor  în  funcţie  de  condiţiunile  istorice 
şi  sociale  ale  neamului. 

Ştiinţa  psichologiei  sociale  mai  distinge,  pe  lângă 
elementul  social  precumpănitor,  în  formarea  conş- 
tiinţei unui  popor,  şi  alte  elemente  determinante, 
cum,  spre  pildă,  rasa , mediul  /, îzic)  clima,  confi- 
guraţia geografică.  La  rândul  său,  factorul  social 
trebue  desfăcut  şi  considerat  sub  diferitele  lui  as- 
pecte. El  coprinde  desfăşurarea  istorică,  condiţiile 
istorice  de  vecinătate  şi  lupte  cu  popoare  vecine, 
condiţiile  economice,  instituţiile  sociale,  volumul 
social,  adică  numărul  mai  mare  sau  mai  mic  al 
membrilor  unei  societăţi  sau  naţiuni;  densitatea  so- 
cială, adică  gradul  în  care  membrii  societăţii  au 
raporturi  repetate,  multiple  şi  variate  între  ei  şi 
sunt  în  atingere  unii  cu  alţi  în  multe  şi  diferite,  sau 

puţine  şi  statornice  împrejurări.  Heterogeneitatea 
sau  omogeneitatea  membrilor  societăţii  între  ei  încă. 
sunt  elemente  de  luat  în  seamă. 


§ I.  Rasa,  clima,  configuraţia  geografică. 

Vom  cercetă  aici  prealabil  care  este,  în  general,, 
valoarea  fiecărui  din  aceşti  factori,  sub  feluritele  lor 
aspecte,  în  formarea  sufletului  unui  neam. 

Valoarea  factorului  fizic:  rasa.  Şi  mai  în- 
tâiu,  care  este  însemnătatea  factorului  rasă  în  de- 
terminarea psichologiei  etnice  ? Ştiinţa  încearcă  să 
distingă  azi,  în  cuprinsul  rasei  albe,  mai  multe  su- 
brasey  care  diferă  între  ele  prin  variaţia  unora  din 
caracterele  lor  anatomice  şi  sufleteşti,  în  deosebi 
craniul,  indicele  cejalic  şi  culoarea  pielei,  voinţa 
şi  inteligenţa. 

Aceste  rase  secundare  sunt : aşâ  zisul  homo  eu- 
ropeus,  plâviţ  la  faţă,  temperament  sanguin,  muşchi 
puternici,  păr  lung,  bălan  sau  roş,  ochii  albaştri 
limpezi  şi  cu  un  temperament  uşuratic,  subtil,  di- 
baci. El  are  statura  înaltă  şi  puternică,  faţa  lungă, 
nasul  subţire,  drept  sau  convex,  gâtul  lung,  corpul 
şi  membrele  lungi  şi  indicele  cefalic  0.74,  ceeace 
traduce  un  craniu  relativ  lung  sau  dolicho-cefal. 
In  opoziţie  cu  aceasta  este  homo  alpinus,  ale  cărui 
caractere  fizice  şi  sufleteşti  sunt  cu  totul  opusei 
faţa  oacheşe,  părul  negru  sau  castaniu,  ochii  negri, 
craniul  larg  şi  puţin  lung  (brachicefal)  nasul  concav, 
relativ  larg,  faţa  largă,  talia  mijlocie  sau  mică. 

Ca  punct  de  trecere  între  aceste  două  varietăţi 

este  homo  mediteraneus,  care  are  culoarea  lui  homo 
alpinus  şi  particularităţile  anatomice  ale  lui  homo 
europeus. 

Din  tipul  lui  homo  europeus  fac  parte  popula- 
ţiile germanice,  elementul  teutonic  şi  anglo-saxon. 
Tipul  homo  mediteraneus  se  găseşte  la  populaţiile 
iberice  în  Spania,  în  Nordul  Africei,  în  Sicilia,  în 
Italia  meridională  şi  la  rasele  semite. 

Homo  alpinus  este  tipul  populaţiilor  celtice  şi 
slave.  După  părerea  d-lui  Fouillee,  acest  tip  este 
răspândit  în  Franţa  în  provinciile  bretone,  în  Au- 
vergne,  Savoia,  în  Elveţia,  în  Bavaria,  în  România, 
Albania,  Irlanda  ş.  a. 

Ceeace  deosibeşte  populaţiile  blonde,  dolichoide 
de  cele  oacheşe,  brachicefale,  este  că  cele  dintâiu, 
pe  lângă  o inteligenţă  repede  şi  pătrunzătoare, 
mai  au  o activitate  şi  o energie  neînvinsă,  o voinţă 
tare,  adesea  violentă  şi  foarte  tenace;  pe  când  bra- 
chicefalii  se  deosibesc  prin  vioiciunea  lor  de  spirit, 
prin  mobilitatea  şi  veselia  lor  prin  acea  că  ei  au  mai 
multă  inteligenţă  decât  voinţă.  Intr’un  cuvânt,  oa- 
menii blonzi  sunt  oameni  de  caracter  şi  de  voinţă 
tenace,  dominantă;  iar  oamenii  oacheşi,  cu  fruntea 
lată  şi  scunzi,  sunt  inteligenţe  schimbătoare,  lipsiţi 
de  energie  şi  fără  caracter.  Antropologiştii,  cel 
puţin  unii  din  aşâ  zişii  savanţi  în  chestiunile  antro- 
pologice, aşa  caracterizează  aceste  două  tipuri  ome- 
neşti. Ei  atribue  toate  calităţile  alese  oamenilor 
blonzi  şi  înalţi  şi  toate  defectele  oamenilor  oacheşi 
şi  scunzi.  După  dânşii,  unii  constitue  elita,  aristo- 
craţia speţii  umane,  ceilalţi  paria,  vulgul,  pleava 
omenească.  Lucrul  este  streveziu : aceste  teorii  îşi 
au  origina  lor  în  cranii  dolichoide.  Ştiinţa  mai  se- 

rioasă  le  tratează  azi  de  invenţii  fanteziste,  bune 
de  utilizat  prin  romane. 

Oameni  şi  popoare  brachicefale,  cum  au  fost 
Romanii,  au  făcut  probă  de  cea  mai  tenace  şi 
intensă  putere  de  voinţă,  deşi  le  lipseă  indicele 
cefalic,  pe  care-1  prevăd  pseudo-savanţii  antropo- 
logişti;  pe  când  oamenii  blonzi,  dela  Nord,  care 
sunt  caracterizaţi  numai  prin  puterea  lor  de  vo- 
inţă, au  dat  probă  de  o inteligenţă  vastă  desvol- 
tatâ  în  detrimentul  chiar  al  voinţei  elementare. 
Astfel,  această  rasă  dolichoidâ  a dat  pe  Kant, 
care  a fost  inteligenţa  cea  mai  curată  şi  cea  ma; 
vastă.  De  asemeni,  populaţia  scandinavă  de  azi, 
care  împlineşte  în  chip  ideal  condiţiile  rasei  pur 
dolichoide,  nu  se  ilustrează  de  loc  prin  însuşiri  de 
voinţă,  prin  fapte  care  să  depăşească  pe  acelea 
ale  altor  popoare. 

Această  teorie  antropologică  se  bazează  însă 
pe  câtevâ  fapte  şi  împrejurări,  a căror  valoare  n’a 
fost  just  interpretată.  Intre  altele,  ştiut  este  că 
centrii  motori  şi  vizuali  sunt  localizaţi  în  partea 
occipitală  şi  parietală  a encefalului,  iar  această 
parte  fiind  mai  desvoltatâ  la  dolichocefali  decât 
la  brachicefali  a făcut  să  se  tragă  concluzia  că 
aceştia  au  o voinţă  superioară,  statornică,  tenace 
şi  sunt  mai  energici  decât  populaţiile  oacheşe. 
Aceştia  din  urmă,  fiind  brachicefali,  au  regiunea 
centrilor  motori  mai  puţin  desvoltatâ  şi  mai  des- 
voltatâ regiunea  anterioară  a centrelor  de  ideaţie; 
de  aci  s’a  tras  concluzia  că  ei  sunt  inferiori  în 
privinţa  voinţei,  schimbători,  inteligenţi,  cu  o ima- 

ginaţie  vie,  toate  acestea  însuşiri  care  îi  lac  mai 
slabi  decât  dolichocefalii. 

Această  consideraţie,  a priori , a fost  confirmată 
de  împrejurarea  că  majoritatea  oamenilor  de  ta- 
lent sau  de  geniu  au  fost  blonzi,  dolichoizi  şi  de 
aceea  că  în  decursul  istoriei  universale,  rasele  do- 
lichoide  dela  nord  au  fost  în  chip  statornic  supe- 
rioare populaţiilor  brachicefale  dela  sud,  căci  acstea 
din  urmă  au  fost  totdeauna  invadate,  învinse  şi 
stăpânite  de  cele  dintâiu.  De  altfel,  această  din 
urmă  împrejurare  explică  singură  de  ce  numărul 
oamenilor  distinşi  aparţin  rasei  blonde. 

Găsindu-se,  în  mai  toate  societăţile  moderne, 
în  situaţia  unei  clase  dominante,  negreşit  că  ei  au 
avut  în  favoarea  lor  toate  mijloacele  de  instrucţie 
şi  de  cultură  pentru  a dezvoltă  dispoziţiunile  pe 
care  le-au  avut  dela  natură.  Aceste  condiţii  fac, 
după  Candolle , că  un  om  din  clasa  superioară  are 
de  opt  ori  mai  multe  şanse  să  se  distingă  decât 
cel  din  clasa  mijlocie  şi  de  şase  sute  de  ori  mai 
multe  decât  cel  din  clasa  inferioară.  «.Explicarea 
acestui  fapt,  se  întreabă  D-l  Fouillee,  nu  trebuiâ 
căutată  în  greutăţile  pe  care  le  încearcă  talentul 
în  manifestarea  sa?  Uşor  este  unui  zidar  să-şi  ma- 
nifesteze pe  poetul  înăscut  ce  este  în  el?». 

Chestiunea  principală,  în  această  problemă,  ră- 
mâne să  se  ştie  dacă  n’au  fost  alte  cauze,  inde- 
pendente de  meritul  lor  intrinsec,  care  au  făcut 
superioritatea  istorică  a populaţiilor  de  Nord.  Nă- 
vălirea lor  spre  Sud  şi  triumful  lor  asupra  unor 
populaţii  pacinice  şi  civilizate  nu  presupune  numai 
decât  avantagiile  rasei  lor,  ci,  poate,  desavanta- 
giile  patriei  lor  nordice  şi  a stării  lor  de  barbarie, 

care  le  dispunea  către  răsboiu,  în  care,  fiind  mereu 
deprinse,  trebueau  să  ajungă  superioare  brachice- 
falilor  pacinici  dela  Sud.  Gonite  de  ariditatea  so- 
lului şi  de  asprimea  unei  clime  reci  şi  lipsită  de 
soare,  oţelite  în  lupte  vecinice,  ce  purtau  sau  contra 
aridităţii  solului  şi  asprimei  climei,  sau  între  ele, 
eră  firesc  să  apuce  drumul  ţârilor  luminoase,  calde 
şi  fecunde  şi  să  invingă,  spre  a domina  în  urmă, 
populaţiile  ce  le  găseau  acolo.  Aceste  avantagii 
trecătoare  au  fost  deci  efectul  unor  desavantagii 
fireşti.  Am  zis  avantagii  trecătoare,  de  oarece  po- 
pulaţiile de  Nord,  înnecate  în  masa  celor  dela  Sud, 
brachicefale,  deşi  se  găsesc  în  poziţia  lor  socială  avan- 
tajată de  clasă  dominantă,  tind  a se  împuţinâ,  a 
se  elimina  treptat  şi  a dispare  dinaintea  acestora 
din  urmă.  Superioritatea  lor,  dacă  n’ar  fi  discuta- 
bilă, este  totuş  învederat  trecătore,  căci  tocmai 
de  aci  provin  tânguirile  antropo-sociologiştilor  ca 
Lapouge  şi  Ammon.  «Toţi  antropologiştii  sunt  de 
acord  a recunoaşte  că  de  fapt  dolichocelalia  va  fi 
înlocuită  printr’o  brachicelalie». 

In  realitate,  caracterul  anatomic  dolichoid  al  po- 
pulaţiilor blonde  de  Nord,  desvoltarea  părţii  pos- 
terioare a craniului  este  determinată  de  chipul  lor 
de  vieaţă.  Populaţia  răsboinică,  ducând  totdeauna 
o vieaţă  de  luptă,  ale  cărei  condiţii  erau  mai  grele 
din  cauza  sgârceniei  naturii,  a fost  firesc  ca  la  ea 
centrii  motori  din  regiunea  parietală  şi  cei  din 
partea  occipitală,  regiunea  cerebrală  unde  reşed 
centrii  vizuali,  cari  regulează  acţiunile  de  atac  şi 
de  apărare,  să  se  desvolte.  De  aci  desvoltarea 
unei  voinţi  energice,  a unui  caracter  tenace,  constant 
la  populaţiile  blonde  din  Nord.  Tot  aşâ  este  şi  cu 

desvoltarea  în  lărgimea  frunţii  la  populaţiile  brachi- 
cefale.  Forma  rotundă  a craniului  lor  decurge  fi- 
resc dela  modul  lor  de  vieaţâ:  aşezată,  pacinică, 
dedată  la  industrie,  la  arte,  la  ştiinţe  şi  la  toate 
formele  de  activitate  a oamenilor  civilizaţi. 

După  Virchov,  «dacă  capul  se  lărgeşte,  după  cum 
trebue  s’o  facă  încă  şi  mai  mult  cu  timpul,  este 
pentru  ca  să  deâ  loc  la  tot  ce  ne  va  face  să  câş- 
tigăm progresul  cunoştinţelor:  forma  rotundă  este 
aceea  care  îngădue  să  îngrămădeşti  cea  mai  mare 
massă  cerebrală  în  spaţiul  cel  mai  mic». 

In  această  privinţă,  deci,  departe  ca  brachicefalia 
să  fie  un  caracter  anatomic  inferior,  ea  este  tocmai 
condiţia  cea  mai  favorabilă  a răuşitei  în  vieaţa  mo- 
dernă. Ea  este  o anticipaţie  a viitorului.  Celor  pe 
care-i  caracterizează,  acelora  le  va  aparţine  viitorul. 

Aceastea-i  una  din  cauzele  cari  fac  că  populaţia 
blondă,  dolichoidâ  se  răreşte  şi  dispare  dinaintea 
populaţiei  brachicefalice.  Ceeace  a făcut-o  supe- 
rioară, în  trecutul  de  barbarie  şi  de  răsboiu  al 
neamurilor,  o va  face  inferioară  în  viitorul  de  civi- 
lizaţie şi  de  pace.  Rasa  blondă,  dolichoidă,  dacă 
nu  s’ar  schimbă,  ar  deveni  nepotrivită  cu  modul 
de  vieaţă  pacinică,  ce  pare  a se  puteâ  speră  în 
viitor.  Intr’adevăr,  civilizaţia  şi  creşterea  cunoştin- 
ţelor ştiinţifice  va  dezvoltă  tot  mai  mult  partea 
anterioară  a craniului  şi  prin  urmare  brachicefalia. 

Pe  de  altă  parte,  trebue  ţinut  seamă  că  dimen- 
siunile craniului,  fie  în  lărgime  sau  în  lungime,  prin 
ele  înşile,  nu  vor  să  zică  nimica,  Creerul,  consti- 
tuit într’un  fel  sau  în  altul,  este  un  instrument  pe 
care  trebue  să  vie  anume  împrejurări  istorice  sau 

curente  sociale  nimerite,  care  sâ-1  pună  în  mişcare 
şi  care  sâ-1  facă  să  lucreze  conform  constituţiei  lui. 
încât,  în  afară  de  aceste  împrejurări  şi  curente, 
el  n’are  nici'  o valoare;  iar,  in  aceste  împrejurări 
sau  curente,  când  lucrează,  toată  valoarea  ex- 
plicativă a funcţionării  lui  aparţine  acestor  con- 
diţii de  împrejurări  şi  curente.  Aşa  se  face  că  do- 
lichoizii,  oameni  cu  craniul  lung,  sunt  leneşi  şi 
inactivi  în  Spania,  în  Sicilia  şi  în  Italia  meridio- 
nală; pe  când  brachicefalii  din  Italia  de  nord  des- 
făşură o activitate,  care  egalează,  la  Milan,  pe  aceea 
a Englejilor  şi  a Americanilor. 

O altă  obiecţiune,  care  dărâmă  teoria  rasei  in- 
trodusă în  interpretarea  însuşirilor  psichice  ale  po- 
poarelor, este  aceea  că  nu  se  găseşte  nici  un  popor 
format  din  o rasă  curată,  căci  dolichoizii  şi  bra- 
chicefalii se  amestecă,  în  proporţii  foarte  felurite, 
la  diferitele  popoare  şi  apoi  dolichoizii  se  găsesc 
în  mare  număr  chiar  în  mijlocul  celor  mai  dife- 
rite rase  colorate  în  galben  sau  negru.  «Dacă  forma 
lungueaţâ  a craniului  ar  aveâ  vre-o  însemnătate, 
pentru  voinţă  şi  inteligenţă,  cum  se  face  că  po- 
pulaţiunile  negre  aparţin,  în  cea  mai  mare  parte, 
tipului  dolichoid?» 

Dacă  vroim  să  desprindem  acum  sensul  comun 
al  tuturor  acestor  consideraţii,  făcute  asupra  părţii 
determinante  ce  trebue  acordată  factorului  rasă, 
observăm:  întâiu,  că  rasa  are  valoare  determinantă 
numai  atunci  când  lucrează  în  concordanţă  cu  îm- 
prejurări istorice  şi  cu  curente  sociale  potrivite  ei, 
dar  independente  de  ea ; al  doilea  că,  întrucât  rasa 
se  consideră  după  forma  rotundă  brachicefalâ,  sau 

lungueaţă,  dolichoidă,  a craniului,  această  formă 
ea  însăşi  variază,  am  văzut,  cu  modul  de  vieaţâ 
socială  pe  care-1  duc  populaţiile  respective.  Ea 
depinde  de  vieaţa  combativă  sau  sedentară,  paci- 
nică  şi  civilizată  pe  care  o duc  populaţiile  între  ele. 

Nu  vorbim  de  înălţimea  taliei,  de  culoarea  pă- 
rului sau  a ochilor,  cari  nu  pot  avea  nici  o le- 
gătură cu  forma  activităţii  unui  om;  de  oarece 
sunt  caractere  anatomice  externe,  foarte  superfi- 
ciale, fără  nici  o legătură  esenţială  cu  organele  ac- 
tivităţii sau  ale  inteligenţii.  Nişte  caractere,  externe 
fiind,  se  schimbă  şi  ele,  după  climă  şi  latitudine. 
De  unde  rezultă  că  rasa  este  ea  însăşi  o însuşire 
a oamenilor,  care  derivă  dela  felul  vieţii  sociale, 
pe  care  o duc;  şi  că  dacă  are  vre-o  valoare,  în 
psichologia  popoarelor,  o împrumută  dela  curen- 
tele sociale  şi  împrejurările  istorice  actuale,  în  care, 
odată  formată,  este  pusă  să  se  manifeste.  In  re- 
zumat, îndărătul  factorului  rasă,  cu  cât  aprofundăm 
chestiunea,  găsim  că  se  ascunde  tot  factorul  social 
şi  că  rasa  nu  este  decât  o consecinţă  directă  a 
condiţiunilor  istorice  şi  sociale  a popoarelor. 

Valoarea  explicativă,  în  psihologia  etnică,  a fac- 
torului rasă,  considerată  din  punct  de  vedere  fizic, 
este  deci  foarte  mică,  de  aceea  şi  noi  îi  vom  dă 
puţină  însemnătate  în  explicarea  caracterului  şi 
mintalităţii  româneşti. 

Dacă  însă  privim  rasa  ca  un  complex  de  în 
suşiri  sufleteşti  simple,  elementare,  atunci  nea- 
părat că  o vom  ţine  în  socoteală,  întrucât  pri- 
veşte aceste  însuşiri,  ca  fiind  nişte  date  iniţiale,  pri- 
mordiale a căror  interpretare  istorică  şi  socială 
este  cu  neputinţă  de  urmărit. 

Valoarea  factorului  fizic:  climă.  Unul  din 
adevărurile  cele  mai  straşnic  aşezate  şi  primite  de 
toţi,  în  ştiinţa  socială  contimporană,  este  că  va- 
loarea factorului  fizic  se  micşorează  în  măsură  ce 
ştiinţa  şi  technica  se  desvoltă  şi  ne  dau  mijloa- 
cele trebuincioase  pentru  a predomină  natura.  In 
luptă  cu  natura,  popoarele  înapoiate,  inculte  tre- 
bue  să  se  supue  naturii  şi  să  se  adapteze  ei, 
să  se  schimbe  ele  după  cerinţele  mediului  fizic ; 
iar  popoarele  înaintate,  civilizate  se  deosibesc  prin 
aceea  că  mai  curând  schimbă  ele  mediul  fizic 
în  care  trăesc  şi-l  adaptează  cerinţelor  lor  pe  când 
fiziceşte  rămân  relativ  neschimbătoare.  Valoa- 
rea factorului  fizic,  în  determinarea  psichologiei 
etnice,  variază  deci  după  gradul  de  civilizaţie  al 
popoarelor.  Pentru  o naţiune  înapoiată,  atât  timp 
cât  ea  a fost  şi  este  înapoiată,  cum  este  cazul 
neamului  românesc,  mediul  fizic  şi  geografic  joacă 
un  mare  rol.  Acest  rol  descreşte  pe  măsură  ce 
ea  va  înaintâ  în  civilizaţie.  Nici  odată  însă  puterea 
de  determinare  a mediului  fizic  nu  va  dispare  cu  totul. 
Dacă  el  a putut  diferenţia  speţa  umană  în  dife- 
rite rase,  cum  a făcut-o  negreşit  la  început,  când 
materialul  omenesc  eră  mlădios  şi  inform,  mediul 
fizic  nu  va  încetă  nici  mai  târziu  de  a înrîurl  în- 
torsătura spiritului  şi  caracterul  popoarelor. 

Este  neîndoios  că  întinderea  şi  intensitatea 
activităţii  unui  neam  are  urmări  şi  asupra  carac- 
terului şi  asupra  inteligenţei  lui.  Modul  cum  va 
lucră,  va  înrîuri  fatal  modul  cum  va  simţi  şi  cu- 
getă elj  iar  modul  cum  lucrează  cinevâ  este  de- 
terminat, în  general  şi  în  mare  parte,  de  feno- 

menele  climaterice  în  care  omul  este  pus  sâ  lu- 
creze. Mai  mult,  chipul  în  care  cugetă  şi  simte 
omul,  sensibilitatea  şi  senzaţiile  lui  sunt  înrîurite 
direct  de  climă.  «In  ţările  în  care  aerul  este  uscat 
şi  electric,  zice  D-l  Boutmy,  fibra  se  încordează 
şi  ţesăturile  se  strâng,  iar  impresiunile  pătrund 
mai  iute.  Reacţiunea  pe  care  ele  o provoacă  este 
aproape  spontanee.  Solemnitatea  înceată  a şefului 
arab  ascunde  un  foc  care  arde  ascuns,  care  va  iz- 
bucni într’un  şir  de  mişcări  repezi  şi  sigure,  de  ac- 
ţiuni tari  şi  pasionate.  In  Anglia,  sensibilitatea  este 
mai  puţin  deşteaptă  şi  mai  leneşe  în  răspuns.  In 
aceste  corpuri  mari  şi  albe,  veşnic  scăldate  în  aer 
umed,  senzaţia  pătrunde  mai  încet,  circuitul  este 
mai  lung  de  străbătut.  Impresiunile  şi  percepţiu- 
nile  sunt  desigur  mai  puţin  numeroase  în  aceaş 
unitate  de  timp  şi  ascuţimea  lor  este  mai  mică». 

Ca  şi  sensibilitatea,  «imaginaţia  lor  fizică,  facul- 
tatea de  a-şi  reprezentâ  senzaţiile  a rămas  târ- 
zielnicâ  şi  îngustă». 

Ar  puteâ  cineva  presupune  că  influenţa  climei 
se  mărgineşte  numai  la  funcţiunile  inferioare  ale 
spiritului  unui  neam.  Lucrul  este  uşor  de  admis 
pentru  acestea  şi  devine  mai  greu  pentru  funcţiu- 
nile mai  înalte  ale  minţii.  Cu  toate  acestea,  ima- 
ginaţia minţii  creatoare  şi  chiar  procesul  ideaţiunii 
şi  al  abstracţiunii  se  resimt,  la  un  popor,  tot  atât 
de  puternic  de  variaţiunile  climei  în  care  trâeşte. 
Astfel,  după  d-l  Boutmy:  «limpezimea  aerului  care 
înveleşte  obiectele,  frumuseţea  luminii  care  le  scaldă, 
gradaţiunea  bogată  a reliefurilor,  delicateţea  con- 
tururilor, strălucirea  şi  varietatea  culorilor  sunt  o 
sărbătoare  pentru  ochi.  Senzaţii  foarte  deosebite 

între  ele  şi  de  o nesfârşită  felurire  ocupă  şi  în- 
cântă spiritul;  ele  îl  fac  să  se  întoarcă  către  lu- 
crurile din  afară.  Din  toate  aceste  înfăţişări  netede 
şi  nuanţate  nasc  în  grămadă  ideile  clare,  cari  se 
clasează  în  de  ele  singure  în  creer.  Spiritului  îi 
place  să  le  treacă  adesea  pe  dinainte  şi  să  le  ma- 
nevreze. Gurii  îi  place  să  le  traducă  în  mai  multe 
silabe,  cuvinte  vesele,  sonore,  pronunţate  încet  în 
aerul  cald  care  le  aduce  în  urechi.  Cugetarea  şi 
graiul  sunt  aici  în  mod  firesc  analitice...  Plimbat 
prin  atâtea  impresiuni  felurite  şi  delicate,  omul  nu 
le  părăseşte  decât  cu  părere  de  rău  pentru  a lucră ; 
totdeauna  este  grăbit  să  se  reîntoarcă  la  prive- 
liştea însufleţită,  «pe  care  firea  şi  mintea  lui  i le 
înfăţişează  în  orce  clipe.  Un  fel  de  diletantizm 
pasiv  şi  rafinat  este  isvorul  dela  care  se  duce  să 
soarbă  bucuriile  sale  cele  mai  vii». 

Dacă  schimbi  cu  totul  acest  decor  al  firii  şi 
pui  un  popor  să  se  desvolte  în  pervazul  unor  con- 
diţii geografice  şi  climaterice  cu  desăvârşire  deo- 
sebite, altfel  se  va  desvoltâ  şi  mentalitatea  lui. 
Iată  cum  prezintă  d-1  Boutmy,  influenţa  climei 
asupra  Englezului  din  acest  punct  de  privire ; 

«Desvoltarea  intelectuală,  zice  dânsul,  s’a  produs 
cu  totul  altfel  sub  cerul  britanic.  In  această  at- 
mosferă brumoasă  sau  înecată  de  ploae,  conturu- 
rile se  şterg,  reliefurile  dispar,  culorile  fine  se 
îneacă  într’un  cenuşiu  uniform.  Numai  strigăturile 
sgomotoase  ale  culorii  roşie  şi  verde  rezistă:  aces- 
tea vor  fi  culorile  englezului.  O senzaţie,  care-i 
obicinuit  tristă,  monotonă  şi  lipsită  de  interes 
pierde  iute  puterea  ce  are  asupra  sufletului  şi  el 

o lasă,  pentru  ca  să  se  întoarcă  către  obiecte  mai 
atrăgătoare.  Lumea  lăuntrică  îl  prinde  în  mrejele 
ei;  îl  absoarbe;  şi  dacă  ese  de  acolo,  în  urmă, 
la  chemarea  neaşteptată  a vreuuei  impresiuni  mai 
lămurite  şi  mai  atrăgătoare,  ese  cu  o capacitate 
acumulată  de  a se  bucura  de  această  impresie, 
care  se  vădeşte  prin  tăria  şi  adâncimea  accentului, 
adesea,  şi  mai  ales,  cu  tovărăşie  de  icoane  şi  idei 
prelucrate  în  lunga  sa  retragere;  el  le  scoate  din 
propria-i  substanţă  şi  le  împrăştie  cu  belşug  asu- 
pra lucrurilor.  Nici  odată  vre  o sensibilitate  n’a 
primit  mai  puţin  de  afară  şi  n’a  savurat  mai  viu, 
în  felul  său,  puţinul  ce-i  fusese  dat  prin  excepţie». 

Cu  alte  cuvinte,  după  d-1  Boutmy,  şi  cu  drept 
cuvânt,  dacă  sufletul  unui  popor  capătă  obicinuinţa 
de  a trăi  mai  mult  în  afară  şi  a se  lăsă  să  fie  gu- 
vernat şi  copleşit  de  această  lume,  aceasta  vine 
dela  limpezimea  aerului,  dela  frumuseţea  luminei, 
dela  vioiciunea  culorilor  şi  a formelor.  Din  potrivă, 
o lumină  leneşe,  urîtă,  un  aer  greoiu,  ceţos,  care 
îneacă  formele,  silesc  spiritul  omenesc  să  se  în- 
chidă în  el  însuşi,  să  se  nutrească  din  propria-i  sub- 
stanţă şi  să  impue  lumei  din  afară  felul  lui  lăuntric 
de  a fi.  Viaţa  sufletească  reflexivă,  profundă,  în- 
toarsă către  interior,  individualistă,  sau  acea  es- 
pansivâ,  superficială,  strălucitoare  în  afară  sunt 
determinate,  şi  una  şi  alta,  de  două  modalităţi 
de  a fi,  bine  deosebite,  ale  atmosferei. 

Un  cadru  firesc,  cald,  plin  de  soare  face  din 
spiritul  unui  popor  un  fel  de  oglindă  sufletească 
convexă;  din  potrivă,  un  cadru  ceţos,  posomorât, 
închis,  cu  soare  leneş  şi  şters,  dă  spiritului  forma 
unei  oglinzi  sufleteşti  concave.  Una  proiectează  tot 

conţinutul  ei  în  afară,  cealaltă  îl  concentrează  în 
adâncimile  sale  lăuntrice. 

Dar  chiar  activitatea  spiritului,  sub  forma  sa  cea . 
mai  înaltă,  poartă  pecetia  particularităţii  climate- 
rice în  care  se  desfăşoară  vieaţa  omului.  Astfel, 
obişnuinţa  şi  facultatea  unui  popor  de  a concepii 
şi  construi  ideile  generale,  de  a se  delectâ  în  teore 
generale  sau  într’un  empirism  tiranic  atârnă,  în 
cea  mai  mare  parte,  de  felul  de  vieaţă  pe  care-1 
duce,  care,  la  rându-i,  atârnă  de  condiţiile  clima- 
terice şi  geografice  în  care  trăeşte  acel  popor. 

«Orce  generalizare,  zice  d-1  Boutmy,  are  ca 
temelie  un  caracter  abstract,  bine  determinat,  care 
este  recunoscut  cu  atât  mai  uşor  şi  se  distinge 
mai  cu  relief,  cu  cât  oamenii  pot  să  se  lase  să  'fie 
atraşi  mai  îndelungat  de  către  impresiunile  în  care 
el  se  coprinde.  Această  primă  condiţie  lipseşte 
Englezului.  Aci  omul  este  absorbit  mereu  sau  răpit 
de  către  nevoia  de  acţiune,  generalizarea  şi  ab- 
stracţiunea nu  pot  aveâ  loc  liber  decât  dacă  spi- 
ritul nu  este  mereu  readus,  din  motivul  nevoii  de 
acţiune,  către  realităţile  concrete,...  căci  aceste 
realităţi  îl  descurajează  descoperindu-i  ceeace  este 
în  mod  falş  simplificat,  în  mod  practic  falşificat 
în  toate  afirmările  sale  mai  cuprinzătoare.  Ra- 
sele cari  s’au  distins  în  producerea  ideilor  gene- 
rale sunt  acelea  cărora  belşugul  şi  netezimea 
senzaţiilor  le-au  îngăduit,  fără  ostenală,  priveliştea 
percepţiunilor  tari  şi  numeroase,  limpezi  şi  felu- 
rite»... Aceste  condiţii  Ie  găseşte  d-1  Boutmy 
împlinite  la  Grecii  antici  şi  la  Francezi.  La  En- 
glezi este  cu  totul  din  contra  «...rărimea  şi  nedis- 

tingerea  iniţială  a reprezentărilor  spiritului,  greoaia 
şi  nesigura  lor  gravitare  nu  le  fac  proprii  apro- 
pierii lor  dese  şi  felurite,  din  care  trebue  să  se 
desprindă  abstracţiunile  în  belşug.  Apărând  ici  şi 
colea  întunecate,  singuratice,  ele  nu  formează  un 
grup  organizat,  capabil  de  mişcări  destul  de  bine 
ordonate  şi  potrivite  pentru  a se  ridică  împreună 
în  regiuni  superioare,  şi  pentru  a se  dedă  aci  la 
construcţii  speculative  largi».  De  sigur,  dacă  En- 
glezul este  mereu  atras  şi  ţinut  de  nevoia  de 
acţiune,  este  din  cauza  climei,  a puţinei  rodnicii 
a solului,  a luptei  cu  natura,  care,  fiind  mai  sgâr- 
cită,  îşi  dă  mai  anevoe  comorile  sale  omului. 

Această  predomnire  a activităţii,  ajutată  de 
chipul  în  care  impresiile  naturii  se  înfăţişează  spi- 
ritului: obscure  rari  şi  şterse,  fac  ca  poporul 
Englez  să  nu  se  dedeâ  la  idei  şi  teorii  generale. 
Tocmai  din  potrivă  a fost  cu  poporul  Francez, 
care  s’a  dezvoltat  în  condiţii  climaterice  opuse. 
De  acea,  faptele  concrete  şi  ideile  generale  vor 
avea  o soartă  diferită  în  mentalităţile  celor  două 
popoare.  Pe  când  Royer  Collard  va  zice:  «je 
meprise  un  fait»  Englezul  Burke  va  zice  din  con- 
tra «je  hăis  jusqu’au  son  des  mots  qui  expriment 
Ies  abstractions». 

In  sfârşit,  după  d-1  Boutmy,  condiţiunile  de  climă, 
de  lumină,  variaţiile  acestora  ar  avea  înrâuriri  hotă- 
rîtoare  chiar  asupra  celor  mai  înalte  concepţii  fi- 
lozofice ale  popoarelor.  Astfel,  popoarelor  dela 
miază-zi,  cari  sunt  veşnic  deschise  la  impresii  clare, 
definite,  repetate,  li  se  impune  în  mod  fatal  o con- 
cepţie naturalistă  a lumii  şi  a omului,  de  către 
modul  de  a fi  al  lucrurilor  dinprejur.  Speculaţiile 

metafizice  sunt  aci  favorizate  de  mediul  fizic  şi  ele 
au  în  totdeauna  un  caracter  naturalist.  Cu  popu- 
laţiile nordice,  potrivit  condiţiilor  lor  de  climă, 
lucrul  este  tocmai  din  potrivă.  Un  fel  de  misticism 
practic  şi  individualist  este  particularitatea  care 
caracterizează  spiritul  lor. 

întrucât  clima  lucrează  asupra  spiritului,  în  mod 
indirect,  prin  mijlocirea  transformărilor  fiziologice 
ce  ea  determină  în  organism  ? D-l  Fouillde  a re- 
zumat admirabil  influenţa  ei  în  termenii  următori: 
«Climatul,  zice  dânsul,  lucrează  asupra  tempera- 
mentului, pentru  ca  prin  mijlocirea  acestuia  să  lu- 
creze asupra  spiritului...  Căldura  prea  mare  face  că 
cursul  sângelui  şi  al  fluidelor  să  fie  prea  repede; 
ea  măreşte  secretarea  şi  eliminarea  substanţelor 
apoase  şi  solide,  ceeace  face  organismul  mai  puţin 
capabil  de  încordare  şi  de  muncă.  Aţâţînd  sân- 
gele şi  deschizând  porii,  ea  face  ca  pielea  şi 
nervii  să  fie  prea  impresionabili.  Din  cauza  aceasta 
oamenii  sunt  simţitori,  imaginaţia  lor  este  aţîţabilă 
peste  margine.  Insfârşit,  prea  multă  căldură  ajunge 
să  obosească  şi  să  sece  simţirea  însăşi».  Cu  frigul 
este  desigur  dinpotrivă. 

«Frigul  zice  d-l  Fouillde,  adaugă  forţe  corpului, 
pentru  că  hrânirea  corpului  este  mai  bogată  şi 
mai  distribuită  în  totalitatea  organelor;  de  acolo 
rezultă  o mai  mare  atragere  către  lucrurile  ane- 
voioase. Această  energie  fizică  aduce  cu  sine  o 
mai  mare  energie  morală,  o trebuinţă  de  a lucră, 
de  a se  mişcă,  de  a se  cheltui.  «Frigul  contrac- 
tează şi  fibrele  pielei,  de  unde  rezultă  o respiraţie 
mai  mică,  vibraţiile  par  atunci  mai  puţin  uşoare 
de  produs  în  toate  părţile  contractate  ale  corpului, 


www.dacoromanica.ro 


— 51  — 


simţirea  este  mai  anevoe  de  deşteptat.  Dar  odată 
trezită,  şi  de  motive  ne  apărat  mai  serioase,  pati- 
mile sunt  mai  adânci  şi  mai  durabile». 

De  opotrivă  de  simţitoare  sunt  pentru  tempe- 
ramentul popoarelor  în  particular  umiditatea,  lim- 
pezimea şi  starea  de  agitaţie  a aerului.  «Umidi- 
tatea statornică,  zice  autorul  ce  citarăm,  astupă 
mai  ales  porii  pielei,  întârziază  circulaţia  umorilor, 
micşorează  forţa  sistemului  vaso-motor,  iâ  ceva 
din  energia  corpului  întreg,  toceşte  simţirea  şi 
activitatea  morală,  într’un  cuvânt  predispune  la 
încetineala  şi  inerţia  temperamentului  flegmatic». 
Sunt  clime  care  predispun  la  melancolie,  după 
cum  sunt  de  cele  cari  fac  pe  om  vesel  şi  nepă- 
sător. Stările  de  suflet  sunt  într’adevăr  influenţate 
de  veselia  luminei  sau  de  posomorârea  ceţii  şi  a 
negurilor.  Şi  aceste  însuşiri  ale  momentului,  când 
se  repetă,  sfârşesc  prin  a trece  în  temperament. 

Intre  ce  limite  se  întind  însă  aceste  înrîuriri  ale 
climei  este  greu  de  hotărît.  Sigur  este  însă  că 
puterea  lor  scade,  în  măsură  ce  inteligenţa  şi 
tecnica  omenească  dau  omului  putinţa  să  lupte  şi, 
în  parte,  să  se  apere  în  potriva  acestor  înrîuriri. 
Şi  căldura  şi  frigul  pot  fi  în  bună  parte  domolite 
pe  cale  artificială. 

In  afară  de  aceasta,  sunt  multe  cazuri  în  cari 
aceeaş  climă  n’a  produs  aceleaşi  rezultate  morale, 
la  popoare  diferite.  Amintim  spre  pildă  că  dacă  nes- 
tatornicia ar  fi  o însuşire  sufletească  datorită,  după 
părerea  lui  Montesquieu,  climei  temperate;  cum 
se  face,  să  întreabă  d-1  Fouillee,  că  milioane  de 
Chineji  trăiesc  în  aceeaşi  climă  ca  şi  Francezii, 

fără  ca  să  aibă  aceeaşi  predilecţie  pentru  schim- 
bări, care  ar  fi,  zice-se,  una  din  trăsăturile  Fran- 
cezului. Apoi  aceeaşi  climă  a produs  pe  Grecii 
vechi,  pe  Turcii  moderni  ca  şi  pe  Hotentoţi. 
Dovadă  că  clima  caldă,  şi  chiar  cea  preâ  caldă, 
nu  poate  împedicâ  formele  mai  întinse  ale  activi- 
tăţii, stă  şi  faptul  că  civilizaţia  omenească  îşi  trage 
începuturile  tocmai  din  ţările  tropicale.  Fenicienii, 
Egiptenii,  Aztecii  şi  Mexicanii  au  pus  bazele  civi- 
lizaţiei omeneşti  într’o  climă  arzătoare. 

O înrâurire  mai  adâncă  asupra  caracterului  par 
a aveâ  condiţiile  solului  pe  care  trăeşte  un  neam. 
Dacă  solul  este  bogat  şi  foarte  fertil,  populaţia, 
care  trăeşte  pe  el,  poate  să  câştige  înclinări  spre 
lenevie,  desfrâu;  dacă  fertalitatea  lui  este  mijlocie 
se  zice  că  aceasta-i  o condiţie  care  desvoltă  in- 
teligenţa. Din  potrivă,  sterilitatea  şi  sărăcia  solu- 
lui se  zice  că  vor  desvoltâ  voinţa,  spiritul  de  în- 
treprindere şi  de  aventuri.  Tocmai  acestei  calităţi 
a solului  se  datoresc,  cu  drept  cuvânt,  însuşirile 
morale  ce  caracterizează  de  obiceiu  populaţiile 
nordice. 

Configuraţia  solului  şi  situaţia  geogra- 
fică. Este  cunoscută  de  mult  psichologia  popoa- 
relor ce  locuesc  cu  predilecţie  munţii.  Elveţia  şi 
Muntenegru  avură  un  destin  deosebit  în  Istoria 
universală,  mulţumită  negreşit  în  mare  parte  so- 
lulului  lor  muntos.  De  obiceiu,  un  fel  de  mândrie, 
neatârnarea  de  caracter,  spiritul  de  libertate  sunt 
trăsăturile  sufleteşti  neîndoioase  ale  muntenilor. 

Tot  astfel  se  crede  că  o ţară  păduroasă  în- 

clină  populaţia  la  o vieaţă  de  vânătoare,  bar- 
bară şi  despotică;  stepele,  câmpiile  prea  întinse 
o înclină  la  o vieaţă  de  păstor  nomad,  orga- 
nizată în  familii  patriarchale  şi  la  o emigrare 
periodică.  < Monotonia  stepelor  fără  sfârşit  întinde 
uniformitatea  sa  chiar  asupra  spiritelor.»  Stepa 
este  autocratică  pentru  acelaş  motiv  care  face  că 
deşertul  este  monoteist.  Şi  într’adevăr,  «o  natură 
monotonă  şi  goală,  închisă  şi  inertă,  oglindindu-se 
în  mod  uniform  în  suflete,  fără  ocean  şi  fără 
munţi,  fără  nimic  care  să  înspăimânte,  care  să 
aţîţe  şi  să  ezalteze,  va  înclină  imaginaţia  spre 
vise  nelămurite,  nedefinite  şi  goale  ca  ea  însăşi, 
şi  nicidecum  către  concepţii  puternice,  sau  către 
imagini  vii.»  *). 

De  aci  contrastul  între  mintalitatea  egipteană 
şi  cea  greacă  antică,  între  inteligenţa  franceză  sau 
italiană  şi  cea  indiană.  In  India,  concepţia  omului 
a fost  zdrobită  de  impresiile  lumei  din  afară  ce 
a luat  proporţii  gigantice  în  mediul  înconjurător. 
Munţii  Himalaia,  imenşi,  orgolioşi  şi  ameninţători; 
câmpiile  fără  margini,  oceanul  fără  fund,  încon- 
jurător din  toate  direcţiile ; , fluviile  imense  prin 
massa  lor,  toate  acestea  au  lucrat  altfel  asupra 
imaginaţiei  indiene,  decât  variaţiile  mijlocii  ale  so- 
lului francez,  italian  şi  grec.  Acolo  sufletul  a fost 
zdrobit  de  proporţiile  ce  prezenta  natura  sub  fe- 
luritele ei  înfăţişeri,  mintea  a fost  aservită  şi  imo- 
bilizată; aici,  din  potrivă,  spiritul  a putut  să  se 
echilibreze,  să  coprindă  şi  să  înfrâneze  proporţiile 
şi  impresiile  naturii  modeste,  mijlocii.  In  lupta  cu 

lumea  fizică  aici  rezorturile  spiritului  s’au  întărit, 
el  a învins  şi  s’a  desvoltat  prin  chiar  faptul  do- 
minării ce  a pus  asupra  ei ; acolo  aceste  rezorturi 
s’au  slăbit,  căci,  în  lupta  cu  natura,  inteligenţa 
indiană  a eşit  învinsă. 

In  sfârşit,  situaţia  geografică  a solului  locuit  de 
un  popor  contribue  învederat  la  modelarea  sufletu- 
lui său  într’un  fel  sau  altul.  Aşâ,  spre  pildă,  există 
o deosebire  izbitoare  între  un  popor  insular  şi 
între  popoarele  continentale,  între  un  popor  înşi- 
rat dealungul  mării  şi  altul  pe  care-1  închid  din 
toate  părţile  munţi  sau  deşerturi.  Un  ţărm  de 
mare  presărat  cu  porturi  bine  adăpostite,  trecerea 
pe  solul  patriei  a unui  mare  drum  comercial  sau 
a unui  fluviu  uşor  navigabil,  care-i  tot  un  fel  de 
drum,  însă  de  sine  mergător,  iată  atâtea  parti- 
cularităţi geografice  ale  căror  înrâuriri  pot  fi  ho- 
tărâtoare asupra  caracterului  etnic. 

Astfel,  situaţia  geografică  insulară  a Angliei  a 
înrîurit  neîndoios  asupra  desvoltării  mintalităţii  şi 
caracterului  englez.  Acel  individualism  cunoscut 
al  Englezilor,  obicinuinţa  de  a se  izola  în  ei  în- 
şişi, spiritul  de  complectă  neatârnare  şi  deplină 
libertate,  care-i  însufleţeşte  şi  care  le  este  atât  de 
caracteristic  nu  sunt  oare  însuşiri  cari  decurg  din 
starea  de  izolare,  în  care  i-a  păstrat  situaţia  lor 
geografică?  Izolarea  socială  a Angliei  a trecut  în 
caracterul  indivizilor;  neatârnarea  naţională  pe 
care  le-o  asigură  bariera  ce  oceanul  pune  între 
continent  şi  insulile  britanice  a trecut  în  modul 
de  a fi  al  Englezului  şi  s’a  transformat  aci  într’o 
neatârnare  de  caracter  foarte  firească  şi  foarte 

puternică.  Această  izolare  şi  neatârnare  geogra- 
fică a Angliei  a făcut  că  puterea  centrală  a gu- 
vernului s’a  desvoltat  sfios  şi  slab  şi  a lăsat  Toc 
liber  pentru  desvoltarea  individului.  Forţa  statu- 
lui, neavând  ocazie  de  a se  exersa  în  războae 
cu  vecinii,  a lăsat  deplină  libertate  desvoltării 
complecte  a iniţiativei  individuale.  Personalitatea 
Englezului,  în  individualismul  ei  concentrat,  în- 
chis, necomunicativ  şi  în  izolarea  statornică,  în 
care  se  păstrează,  este  ea  însăşi  o insulă;  ea  re- 
produce fidel  caracterul  esenţial  al  patriei  engleze. 

Din  acest  punct  de  vedere,  situaţia  geografică 
a Franţei  fiind  cu  totul  diferită,  spiritul  francez 
s’a  desvoltat  în  direcţii  cu  totul  diferite.  In  locul 
completei  izolări  a Angliei,  Franţa  este  în  atingere 
cu  mai  toate  popoarele  Europei.  Ea  ocupă  o po- 
ziţie centrală  şi  este  punctul  de  intersecţie,  de 
atingere  şi  de  trecere  al  diferitelor  neamuri  euro- 
pene. Ea  este  rescruciul  Europei,  adevărata  răs- 
pântie a tuturor  curentelor  naţionale,  intelectuale 
şi  morale.  In  consecinţă,  spiritul  şi  caracterul  francez 
înfăţişează  însuşiri,  cari  contrastează  cu  individua- 
lismul închis  şi  izolator  al  Englezului.  Spiritul  şi 
caracterul  francez  sunt  personificarea  sociabilităţii, 
a inteligenţei  deschise,  centrifuge,  comunicative, 
exuberante.  Francezul  este  sociabil,  comunicativ, 
deschis,  după  cum  patria  franceză  are  toate  gra- 
niţile  deschise,  comunică  direct  cu  toate  popoarele 
Europei  centrale  şi  este  în  atingere  viuă  şi  zilnică 
cu  toate  neamurile  cari  o înconjoară. 

Situaţia  ei  centrală  şi  deschisă  tuturor  curentelor 
morale  şi  intelectuale  a contribuit  negreşit,  cu  foarte 
mult,  la  predilecţia  ce  o au  Francezii  de  obiceiu 

pentru  ideile  generale.  Poziţia  sintetică  a Franţei  a 
făcut  că  diferitele  curente  s’au  acumulat  în  spiritul 
francez;  aci  ele  s’au  sintetizat  şi  generalizat,  cu  nece- 
sitate, şi  această  funcţionare  sintetică  a trecut  în 
structura  intimă  a spiritului  francez.  Pe  de  altă 
parte,  aceeaşi  poziţie  geografică,  deschisă  în  toate 
direcţiile,  a imprimat  caracterului  francez  comuni- 
cativitatea, nevoia  de  a se  propagă  intelectua- 
liceşte,  de  a se  răspândi  peste  societăţile  vecine, 
de  a le  converti,  de  a le  influenţă  cel  puţin.  In- 
tr’un  cuvânt,  ridicarea  morală  şi  intelectuală  ce 
caracterizează  spiritul  francez  se  datoreşte  situaţiei 
centrale  a Franţei,  care,  ca  un  focar  luminos,  îm- 
prăştie departe  razele  ei. 

Cam  aceeaşi  este  şi  mai  ales  a fost  poziţia  geo- 
grafică a Eladei  antice,  şi  de  aceea  este  atâta 
afinitate  şi  sunt  atâtea  însuşiri  comune  între  spiritul 
francez  şi  al  vechilor  Eleni. 

Aşezarea  unui  popor  pe  ţărmul  presărat  cu  por- 
turi al  unei  mări,  trecerea  unui  mare  drum  co- 
mercial sau  unui  mare  fluviu  navigabil  pot  deter- 
mină evident  modul  de  a fi  al  acestui  popor.  Marea 
cu  porturile  ei,  drumul  şi  fluviul  comercial  în- 
deamnă populaţiile  spre  activitate,  spre  întreprin- 
deri şi  aventuri.  Activitatea,  astfel  provocată,  des- 
voltâ  voinţa  energică  şi  produce  înflorirea  generală 
a societăţii.  Prin  forţa  lucrurilor,  societatea  res- 
pectivă este  deschisă  diferitelor  influenţe  şi  curente 
de  tot  felul.  Poporul  care  o alcătueşte  poate  acu- 
mulâ  din  bogăţiile  materiale  şi  sufleteşti  cari  trec 
şi  se  opresc  în  porturile  lui.  Mintea  lui  se  îmbo- 
găţeşte şi  se  rafinează  în  acelaş  timp,  în  care 

voinţa  lui  se  împuterniceşte.  Aceste  particularităţi 
geografice  făcură  în  vechime  înflorirea  Fenicienilor 
şi  Grecilor;  în  timpi  mai  noui,  prosperitatea  repu- 
blicilor veneţiene,  florentine  şi  genoveze,  precum 
şi  aceea  a oraşelor  germane  hanseatice.  Drumul 
comercial  schimbându-şi  direcţia  aduse  decăderea 
acestor  societăţi,  după  cum  înainte  adusese  pros- 
peritatea lor. 

După  ce-am  pus  astfel  în  toată  lumina  lor  favo- 
rabilă înrîurile  simţitoare,  pe  care  condiţiile  fizice 
şi  geografice  ale  unui  popor  le  au  asupra  desvol- 
tării  inteligenţii  şi  caracterului  său,  rămâne  să 
preţuim  şi  să  rezumăm,  în  scurte  cuvinte,  care  este 
valoarea  efectivă  a acestor  înrîuri.  Am  văzut  deja  că 
rasa  nu  influenţează  natura  sufletească  a unui  popor, 
decât  când  este  pusă  în  valoare  de  anume  împreju- 
rări istorice  şi  condiţii  sociale,  fără  care  influenţa 
ei  ar  fi  nesimţită,  aproape  nulă.  Acelaş  lucru  se 
poate  repetă  şi  despre  influenţa  climei,  a confi- 
guraţiei solului  şi  a situaţiei  geografice.  Aforismul 
lui  Pascal  că  moralitatea  se  schimbă  cu  gradul 
de  latitudine  şi  cu  situaţia  geografică  s’a  dovedit 
a nu  avea  decât  o valoare  foarte  discutabilă. 

Pe  acelaş  grad  de  latitudine,  în  aceeaşi  climă 
se  desvoltă  popoare  cari  ne  înfăţişează  însuşirile 
cele  mai  diferite,  opuse  chiar.  Limpezimea  aerului 
străveziu  şi  frumuseţe^  luminei,  vioiciunea  culorilor 
şi  a impresiilor  sunt  azi  pentru  Turci  aceleaşi  cari 
au  fost  altădată  pentru  Grecii  din  timpul  lui  Pericles, 
şi  totuşi  nu  au  nici  un  fel  de  urmare  pentru  cei 
dintâi.  Ele  n’au  imprimat  de  loc  în  spiritul  turcesc, 
nici  predilecţia  pentru  ideile  generale,  nici  simţul 

rafinat  al  proporţiilor,  al  contururilor  şi  al  formei. 
Tot  aşâ  colinele  din  jurul  Florenţei,  cu  atmosfera 
străvezie,  albăstrue  şi  violetă  ce  le  îneacă,  n’au 
putut  să  perpetueze  la  florentini  geniul  lui  Da 
Vinci  şi  al  lui  Michel  Angelo,  etc.  Condiţiile  de 
rasă,  de  climă,  de  configuraţia  solului  nu  pot  pro- 
vocă nimic  ele  prin  ele  însă-le.  Ele  nu  sunt  con- 
diţii îndestulătoare  pentru  desvoltarea  nici  unui 
fel  de  activitate  artistică,  intelectuală,  economică, 
etc.  Tot  ce  pot  face  ele  este  să  dea  o coloare 
locală,  particulară  diferitelor  feluri  de  activitate 
omenească,  îndată  ce  energia  umană,  îmboldită 
de  alte  necesităţi  şi  condiţii,  începe  a se  manifestă. 

Limpezimea  şi  frumuseţea  luminii  n’a  putut 
schimbă  şi  înlătura  pasivitatea  poporului  turc,  spre 
a imprimă  anume  forme  activităţii  lui.  Dar  dacă 
acest  popor  ar  desvoltâ  o activitate,  în  direcţiile 
pe  cari  Grecii  antici  le-au  urmat,  fără  îndoială  că 
simţul  formei  şi  predilecţia  pentru  idei  generale 
şi  spre  armonia  proporţiilor  ar  apare  deopotrivă 
în  manifestările  energiei  turceşti.  Simţul  formei, 
al  colorilor  clare,  al  ideilor  definite,  generale,  ce 
disting  azi  pe  Francezi  sunt,  de  sigur,  înrîurite 
de  însuşirile  atmosferii  şi  climei,  de  situaţia  geo- 
grafică a ţării  lor.  Dar  au  trebuit  să  fie  anume 
condiţii  istorice  şi  sociale,  cari  să  deschidă  spiritul 
francez  la  aceste  impresiuni  şi  să  desvolte  energia 
franceză  spre  a se  manifestă  sub  formele  precise, 
pe  cari  i le-au  imprimat  condiţiile  ei  climaterice 
şi  geografice.  îndărătul  condiţiilor  fizice  de  climă 
şi  de  configuraţia  solului,  sunt  alţi  factori  pro- 
funzi şi  puternici,  cari  pun  în  mişcare  maşina 
omenească  şi  determină  caracterul  şi  mintafltatea 

popoarelor.  Clima,  rasa,  solul,  sunt  factori  cari  îm- 
prumută sufletului  etnic  numai  suprafaţa,  aspectul 
din  afară,  coloarea  locală.  Sub  faţada  aceasta 
lucrează  factorii  a tot  puternici : istoria  şi  condiţiile 
sociale  şi  economice,  pe  care  desvoltarea  istorică 
a unui  popor  le  impune  acestuia  la  fiecare  pas. 

De  aceea,  cu  drept  cuvânt,  a putut  D-l  Fouillde, 
după  Auguste  Comte,  să  considere  clima,  rasa  şi 
condiţiile  fizice  în  general  ca  factori  statici  ai 
psichologiei  etnice,  iar  istoria  şi  condiţiile  sociale 
ca  fiind  adevăratul  element  dinamic  al  ei.  «Is- 
toria poporului,  legăturile  lui  cu  vecinii,  desvol- 
tarea lui  lăuntrica  din  punct  de  vedere  intelectual, 
estetic  şi  moral»,  iată  esenţialul  în  explicarea  ca- 
racterului şi  mintalităţii  unui  popor.  Factorii  fizici 
n’au  vreo  valoare  proprie,  decât  în  funcţiune  de 
aceşti  factori  istorici  şi  sociali.  Să  se  ţină  în  seamă 
şi  de  aceea  că  mijloacele  civilizaţiei  sustrag  pe 
om  dela  influenţa  directă  a mediului  fizic  şi-l  su- 
pun aproape  exclusiv,  influenţei  mediului  omenesc, 
social.  Şi  încă  se  mai  poate  avea  în  vedere  că  mediul 
omenesc,  social,  modifică  mereu  mediul  fizic,  îl 
umanizează,  îl  socializează,  îl  spiritualizează  l)  chiar, 
încât  ajunge  un  moment  în  care  influenţa  mediului 
omenesc  devine,  pe  altă  cale,  încă  odată  o influenţa 
ndirectă  a mediului  social. 

§.  2.  Factorii  istorici  şi  sociali. 

Valoarea  factorilor  fizici  ai  psichologiei  etnice  a 
fost  cunoscută  de  mult  şi  chiar  adesea  exagerată; 
în  tot  cazul  ea  a fost  bine  studiată  sub  toate  for- 


1)  Vezi  Durkheim,  Division  du  travail  social,  Page  375. 

mele  ei.  Nu  este  tot  aşâ  cu  influenţa  factorilor 
istorici  şi  sociali.  Dacă  în  timpul  din  urmă  li  s’a 
recunoscut  acestora  o înrîurire  covârşitoare  asupra 
formării  inteligenţii  şi  caracterului  unui  popor,  încă 
nu  s’a  precizat  şi  definit  exact  şi  lămurit  impor- 
tanţa lor  şi  modul  lor  propriu  de  a influenţa. 

De  acea,  simţim  trebuinţa  de  a rezuma  aci 
valoarea  şi  modul  de  influenţare  al  acestor  factori. 

Ca  să  înţelegem  mai  bine  cari  ’s  condiţiunile 
precumpănitoare  în  formarea  spiritului,  trebue  să 
ne  dăm  bine  seama  de  ce  este  conştiinţa  şi  cum 
se  formează  ea  de  obiceiu.  Aci  nu  vom  face  decât 
să  rezumăm  ipoteza  cea  mai  cu  trecere  în  ştiinţa 
contimporană : 

Negreşit  că  sufletul  sau  conştiinţa  omului  nu 
mai  sunt,  pentru  nici  un  om  de  ştiinţă,  o substanţă 
particulară,  o entitate  unitară,  indivizibilă,  indivi- 
duală, dela  care  să  emane,  în  chip  natural,  stările 
de  conştiinţă.  Conştiinţa  este  considerată  azi  de 
ştiinţa  pozitivă  ca  fiind  un  tot  unitar  şi  complex 
de  stări  de  conştiinţei  senzaţiuni,  emoţiuni,  ten- 
dinţe, voliţiuni  etc.  Ea  nu  ezistă  independentă,  în 
afară  de  actele  cari  se  petrec  într’însa,  ci  ea 
constă  în  chiar  suma  stărilor  şi  a funcţiunilor  din 
cari  se  compune.  Unitatea  ei  este  espresia  core- 
laţiunei  strînse  care  leagă  între  ele  diferitele  stări 
•interne  şi  funcţiuni.  Această  unitate  este  pur  şi 
simplu  funcţională;  ea  va  fi  ceace  va  fi  corelaţiunile, 
raporturile  statornice  cari  leagă  diferitele  stări  in- 
terne, care  compun  vieaţa  sufletească.  Cu  alte  cu- 
vinte, conştiinţa  şi  unitatea  ei  este  «un  produs  al 
organizărei  actelor  din  conţinutul  său»  după  cum 

foarte  nimerit  rezumează  D-l  Rădulescu-Motru 
rezultatul  ştiinţific  obţinut  până  acum  asupra  a- 
cestei  ceşti  uni. 

Desvoltarea  conştiinţei  şi  a personalităţii  depinde 
de  bogăţia  stărilor  interne,  adică  dela  multiplici- 
tatea şi  varitatea  materialului  psichic  şi  dela  gra- 
dul lor  de  organizare  şi  de  coherenţă.  Mulţimea 
mare  a stărilor  sufleteşti  şi  organizaţia  lor,  iată 
elementele  esenţiale  ale  unei  personalităţi. 

Conştiinţa  dar  este  un  complex  în  veşnică  de- 
venire şi  transformare.  Structura  ei  intimă  depinde 
de  modul  cum  sunt  organizate  între  ele  stările 
interne,  de  felul  corelaţiunii  lor.  Fără  îndoială 
însă  că  raporturile  cari  leagă  stările  interne  nu 
pot  fi  decât  raporturile  cari  leagă,  în  afară,  obiec- 
tele externe,  cari  corespund  acestor  stări  interne. 
Stările  sufleteşti  reproduc,  în  general,  în  spirit, 
ordinea  şi  corelaţia  obiectelor  din  afară,  cari  le-au 
dat  naştere.  Pe  de  altă  parte,  un  adevăr  cu  de-' 
săvârşire  câştigat  de  ştiinţa  socială  modernă  este 
că  conţinutul  conştiinţei  este  cules  din  vieaţa  so- 
cietăţii, în  care  ea  s’a  format  şi  se  desvoltă.  Con- 
ştiinţa întreagă  şi  cugetarea  omenească  sunt  cu 
necesitate  determinate  de  vieaţa  şi  atmosfera  jne- 
diului  social,  în  care  ea  se  găseşte  şi  se  manifestă. 
Astăzi  nu  se  mai  poate  tălmăci  conştiinţa  şi  co- 
prinsul  său  decât  prin  mijlocirea  vieţei  sociale. 
Conştiinţa  este  rezultatul  adaptării  omului  la  me- 
diul social. 

Intr’adevăr,  omul  fiziceşte  a eşit  din  adaptarea 
vieţei  la  condiţiile  mediului  cosmic,  fizic.  Cu  apa- 


1)  Cultura  română  şi  politicianism,  p.  48. 

riţia  societăţii  omeneşti,  crescânde  din  ce  în  ce 
mai  largi,  omul,  considerat  fiziceşte,  a trebuit  să 
se  adapteze  şi  la  acest  nou  mediu.  Din  această 
a doua  adaptare  a eşit,  în  chip  general,  vieaţa 
sufletească  a omului,  conştiinţa  sa.  Dacă  deci  fi- 
ziceşte omul  este  fructul  adaptării  vieţii  la  mediul 
cosmic,  vieaţa  sufletească,  conştiinţa,  este  fructul 
adaptării  omului  fizic  la  mediul  social  in  care  a 
trebuit  să  trăiască.  Materialul  psichic  al  conştiinţei, 
fiind  luat  în  cea  mai  mare  parte  din  atmosfera 
mediului  social  omenesc,  structura  conştiinţei,  uni- 
tatea ei,  corelaţia  şi  organizarea  stărilor  ce  o 
compun,  trebue  să  oglindească  structura  societăţii, 
corelaţia  şi  organizarea  vieţii  sociale  de  tot  felul. 
Vieaţa  sufletească  este  ecoul  lăuntric,  în  indivizi, 
al  vieţii  sociale  din  afară.  Raporturile  ce  leagă 
stările  interne  vor  reproduce  aci  coesiunea  rapor- 
turilor diferitelor  acte  ce  compun  activitatea  so- 
cială. 

Si  dacă  este  adevărat  că  vieaţa  sufletului  no- 

) > 

stru  sau  unitatea  ei,  nu  este  decât  reproducerea 
fidelă  a activităţii  sociale  şi  a modului  cum  a- 
ceasta  este  organizată;  atunci,  fără  îndoială,  că 
inteligenţa  şi  spiritul  nostru  se  vor  modela  dupe 
felul  activităţii  sociale  la  care  luăm  parte.  Intr'ade- 
văr,  voinţa  şi  inteligenţa  noastră  sunt  rezultatul 
modului  nostru  de  a lucra  şi  de  a cugetă.  Rea- 
mintim aici  cuvintele  pe  care  Goethe  le  pune  în 
gura  lui  Faust:  la  început  a fost  acţiunea.  Chipul 
în  care  lucrăm  şi  gândim,  obiectele  cugetării  noa- 
stre, ne  este  impus  de  societatea  în  care  trăim, 
fac  parte  din  modul  de  a lucră  al  unei  societăţi. 
Ce  determină  însă  modul  particular,  în  care  se 

desvoltă  activitatea  şi  cugetarea  unei  societăţi,  ale 
unui  popor  ? Factorul  determinant  în  această  privinţă 
îl  formează,  de  sigur,  împrejurările  şi  condiţiile 
istorice  ale  acelui  popor.  Relaţiunile  sale  cu  po- 
poarele vecine,  modalitatea  acestor  relaţii,  volu- 
mul şi  densitatea  societăţii,  adică  mărimea  nume- 
rică a poporului,  vechile  tradiţii  şi  instituţii  politice 
şi  sociale,  pe  care  desvoltarea  sa  istorică  din 
trecut  le-a  determinat  la  acest  popor,  iată  ade- 
văraţii factori  a tot  puternici,  cari  hotărăsc  cu 
necesitate  modul  activităţii  sale  sociale. 

Prin  urmare,  ceeace  hotăreşte  temeinic  modul 
în  care  se  desfăşoară,  la  un  moment  dat,  vieaţa 
noastră  sufletească  este  chipul  cum  se  desfăşoară 
azi  şi  cum  s’a  desvoltat  în  trecut  vieaţa  socială  a 
poporului  căruia  aparţinem.  Conştiinţa  noastră  re- 
produce fidel  ecoul  vieţii  istorice  a naţiunii  din 
care  facem  parte.  Prin  mijlocirea  societăţii,  istoria 
este  aceea  care  făureşte  şi  modelează  mintea  şi 
caracterul  unui  popor.  Ea  determină  starea  sor 
cială, — vieaţa  colectivă  a unui  popor,  şi  acestea 
din  urmă  se  resfrâng  deadreptul  în  indivizi  şi 
produc  aci,  individualizând  vieaţa  colectivă,  sufletul, 
conştiinţa  noastră. 

Unitatea  conştiinţii,  corelaţiunea  funcţiunilor  su- 
fleteşti, organizarea  stărilor  lăuntrice  ce  consituesc 
unitatea  conştiinţii  va  fi  oglindirea  lăuntrică  a chi- 
pului cum  se  desfăşoară  vieaţa  istorică  şi  socială 
la  care  lăum  parte.  Dacă  activitatea  societăţii  în 
care  ne  desvoltăm  noi  este  sporadică,  intermi- 
tentă, anarhică,  incoerentă,  astfel  va  fi  şi  sufletul 
caracterul  şi  mintalitatea  noastră.  Dacă,  din  po- 
trivă, vieaţa  socială  este  ceva  continuu,  regulat, 

periodic,  conştiinţa  noastră,  caracterul  şi  inteli- 
genţa noastră  vor  reproduce  acest  fel  de  a fi  al 
activităţii  sociale. 

Chipul  de  a fi  al  societăţii,  modalitatea  vieţii 
sociale  determină  chipul  de  a fi  al  sufletului  prin 
mijlocirea  de  sigur  a creerului.  Activitatea  noastră 
ca  indivizi  se  concentrează  şi  se  coordonează  în 
straturile  superioare  ale  păturii  cenuşii  din  encefal. 
Această  coordonare  cerebrală  este  însă,  fireşte, 
predeterminată  în  chipul  în  care  societatea  ne  si- 
leşte să  acţionăm.  Coordonarea  cerebrală  oglin- 
deşte direct  coordonarea  societăţii,  a activităţii 
sociale  aşa  cum  ea  se  desvoltă  în  realitate.  Ra- 
porturile între  diferiţii  centri  de  ideaţie  şi  ideo- 
motori  oglindesc  raporturile  în  care  trăesc  membrii 
societăţii  între  ei,  cu  societatea  şi  cu  instituţiile 
societăţii.  Organizarea  centrilor  cerebrali  traduce 
fiziologicele  organizarea  societăţii . Sufletul  nostru 
fiind  o funcţiune  a organizării  noastre  cerebrale, 
care,  la  rându-i,  este  în  funcţiune  de  organizarea 
societăţii  respective,  urmează  că  sufletul  nostru  nu 
poate  fi  decât  oglindirea  sau  ecoul  direct  al  vieţii 
sociale.  Orice  schimbare  sau  evoluţie  a societăţii 
are  ca  urmare  directă  o schimbare  şi  o evoluţie 
a organizării  centrilor  noştri  cerebrali  de  ideaţie 
şi  ideo-motori  şi  ca  urmare  indirectă  o schimbare 
şi  o evoluţie  a conştiinţei  noastre. 

Dar  acest  chip  de  a fi  al  activităţii  sociale  îl 
determină  condiţiile  istorice  şi  cele  actuale;  cele 
dintâi,  bine  înţeles,  prin  mijlocirea  tradiţiilor  şi  insti- 
tuţiilor, în  cari  ele  s’au  fixat  şi  s’au  perpetuat  şi  pe 
cari  ele  le-au  produs.  Cu  alte  cuvinte,  condiţiile  isto- 

rice  instituţiile  şi  tradiţiile  sociale  sunt,  în  ultim 
resort,  factorii  determinanţi  ai  organizării  şi  coeziu- 
nei  conştiinţei.  Soliditatea,  regularitatea  şi  coeziunea 
acestor  instituţii  dau  forma  intimă,  regulată,  soli- 
dară a activităţii  noastre  şi,  prin  urmare,  determină 
organizarea  şi  unitatea  conştiinţei  şi  caracterului 
nostru.  Coeziunea  sufletului  nostru,  corelaţiunea 
stărilor  noastre  lăuntrice,  organizarea  lor,  cari  fac 
unitatea  conştiinţei,  derivă,  în  chipul  acesta,  ne- 
mijlocit, din  natura  instituţiilor  şi  tradiţiilor  sociale 
naţionale.  Şi  cum  aceste  instituţii  şi  tradiţii  cons- 
titue  ceeace  se  numeşte  organizarea,  constituţia 
şi  structura  societăţii,  se  poate  zice,  cu  drept  cu- 
vânt, că  organizarea  conştinţei,  structura  şi  uni- 
tatea ei  reproduc  structura  şi  organizarea  sofcietăţîi 
căreia  aparţinem. 

In  rezumat  deci,  întinderea  numerică  a socie- 
tăţilor, statornicia  şi  temeinicia  structurii  ei,  a 
instituţiilor  cari  organizează  vieaţa  socială,  aceştia 
sunt  factorii  cari  determină  caracterul  şi  inteli- 
genţa unui  popor.  O societate  largă,  numeroasă, 
procură  spiritului  un  material  psichic  foarte  bogat 
şi  variat;  iar  continuitatea,  temeinicia  instituţiilor, 
regulând  şi  organizându-i  activitatea,  dau  o coe- 
ziune deosebită  sufletului,  îl  organizează,  îl  definesc, 
îl  ordonează  şi-i  dau  o consistenţă  solidă  şi  ar- 
monică. întinderea  societăţii  şi  statornicia  institu- 
ţiilor formează  o personalitate  etnică  puternică. 

De  aci,  urmează  şi  mai  lămurit  că  sufletul  : 
mentalitatea  şi  caracterul  unui  popor  sunt  un 
produs  exclusiv  istoric  şi  social.  Numai  acele  po- 
poare au  avut  şi  au  un  caracter  determinat  şi  o 

mintalitate  definită,  cari  au  avut  o lungă  desvol- 
tare  istorică  definită  şi  au  ajuns  să  se  cristaliseze 
într’o  societate  statornică,  consistentă  şi  regulată. 
Regularitatea  şi  consistenţa  structurii  sociale  de- 
termină neîndoios  consistenţa  şi  regularitatea  liniilor 
caracterului  şi  inteligenţei  poporului,  cari  formează 
acea  societate.  Din  potrivă,  popoarele  cari  n’au 
istorie,  sau  cari  au  una  neclară,  recentă  ori  spo- 
radică şi  n’au  ajuns  să  constitue  o societate  defi- 
nită, regulată  şi  consistentă,  ci  una  anarhică, 
chaotică  şi  inconsistentă,  vor  înfăţişă  observaţiei 
o conştiinţă  de  o potrivă  nedefinită,  inconsistentă, 
anarchică  şi  chaotică. 

In  lumina  acestor  consideraţii  generale,  psicho- 
logia  popoarelor  europene  antice  şi  moderne  de- 
vine limpede  şi  prea  uşor  de  tămălcit  şi  înţeles. 
De  asemenea,  o confruntare,  oricât  de  sumară, 
a psichologiei  popoarelor  europene  va  verifică  şi 
ilustră  admirabil  adevărul  acestor  consideraţii  ge- 
nerale. 

* 

* * 

Dintre  popoarele  vechi,  acelea  a căror  desvol- 
tare  istorică  a fost  mai  lungă  şi  mai  consistentă, 
şi  care  ne  este  cunoscută  azi  mai  bine  decât  a 
oricărui  altuia  din  vechime,  sunt,  fără  îndoială, 
Grecii  şi  Romanii.  De  aceea  şi  sufletul  lor  etnic, 
caracterul  şi  mintalitatea  romană  şi  greacă,  însu- 
şirile şi  lipsurile  lor  morale  şi  intelectuale  ni  se 
prezintă,  chiar  azi,  sub  trăsături  bine  definite  şi 
luminoase,  în  linii  lămurit  desemnate,  cu  reliefuri 
şi  adâncituri  distincte,  bine  pronunţate,  pe  cari, 

cursul  celor  două  mii  de  ani,  ce  ne  despart  de 
ele,  nici  nu  le-a  întunecat,  nici  nu  le-a  şters,  nici 
măcar  nu  le-a  tocit.  Atât  erau  de  luminoase,  defi- 
nite şi  pronunţate. 

Astfel,  despre  Greci  se  poate  spune  azi  lă- 
murit, şi  cu  drept  cuvânt,  cum  erau,  cum  se 
deosibeau  prin  inteligenţa  şi  caracterul  lor.  Grecii 
vechi  erau  mai  mult  sensibili  şi  intelectuali  decât 
sensuali.  Le  plăceau  schimbările,  armonia  dintre 
real  şi  ideal,  aveau  gustul  de  noutate;  pasiunile 
lor,  ca  şi  ideile,  erau  nestatornice.  Sensibilitatea 
lor,  în  loc  să  fie  energic  concentrată,  era  deschisă 
şi  comunicativă.  Sociabilitatea,  sentimentul  măsurii, 
al  ordinei  şi  al  esenţialului;  trebuinţa  de  claritate; 
dispreţul  de  ceeace  este  vag,  enorm  şi  mons- 
truos; iubirea  instinctivă,  dezinteresată  de  adevăr; 
raţionalismul  constructiv;  simţul  formelor  frumoase, 
artistice;  reflecţiunea  şi  curiozitatea  vecinie  treze, 
iată  liniile  sculpturale  ale  mintalităţii  şi  caracte- 
rului Grecilor  antici.  Desvoltarea  socială,  pe  care 
a determinat-o  la  ei  situaţia,  condiţiile  şi  împre- 
jurările lor  istorice,  explică  admirabil  genesa  acestor 
însuşiri  sufleteşti,  după  cum  peripeţiile  istorice 
nenorocite,  prin  cari  trecură  scoborâtorii  lor  în 
tot  evul  mediu  şi  modern,  explică  perfect  alte- 
rarea şi  degradarea  adâncă  a acestor  trăsături 
morale  la  Grecii  de  azi. 

Dialectica  luptelor  între  diferitele  cetăţi,  desvol- 
tarea democraţiei,  poziţia  lor  la  răspântia  a două 
lumi  şi  a mai  multor  civilizaţii,  a determinat  în- 
suşirile şi  virtuţile  intelectuale  şi  sociale  ale  ve- 
chilor Elini.  Epigonii  acestora  trăiră  sub  jugul  de- 
gradator al  Otomanilor  ignoranţi  şi  în  atmosfera 

morală  putredă  a Byzanţului,  de  aci  şi  scăderea 
lor  morală  până  la  zero  şi  nimicnicia  lor  socială 
şi  intelectuală. 

Caracterul  şi  natura  inteligenţei  romane  se  des- 
prind şi  mai  bine,  mai  definite  şi  mai  pronunţate 
încă:  o voinţă  impulsivă  şi  stăpână  de  sine  în  acelaş 
timp;  prudenţa,  privegherea,  grija  perpetuă  de  ziua 
de  mâine.  Rasă  îngrijitoare  de  sine  şi  regulată, 
avară  şi  avidă,  iată  ceeace  se  zice  de  către  toţi 
despre  vechii  Latini.  îndârjirea  în  disciplină,  per- 
severenţa rece,  tăria  înţeleaptă,  calculul  şi  com- 
binaţiile, regularitatea  sforţării  în  vederea  unui 
scop  statornic  sunt  tresăturile  cele  mai  obişnuite 
atribuite  poporului  roman.  In  privinţa  inteligenţii, 
ceeace  caracteriză  pe  Romani  fu  sentimentul  adânc 
a ceeace  este  general  în  mijlocul  lucrurilor  parti- 
culare; preciziunea,  conciziunea,  rigoarea. 

Defectele  morale  ale  acestui  popor  fură:  rapa- 
citatea, egoismul,  perfidia  şi  viclenia.  Mintalitatea 
romană  erâ  prozaică;  simţul  poeziei  şi  al  litera- 
turii fu  slab  şi  rudimentar;  din  artă  nu-i  atrâgeâ 
decât  partea  ei  materială,  sensualâ.  Singurile  arte 
ce  se  desvoltarâ  mai  mult  la  ei  fură  elocinţa  şi 
satira,  aceasta  din  cauza  consecinţelor  lor  practice. 
Elocinţa  îndeamnă  la  acţiune,  iar  satira  pedepseşte 
şi  poate  înbunătăţi  moravurile.  In  general,  spiri- 
tele pozitive  şi  prozaice  sunt  batjocoritoare. 

Vieaţa  socială  şi  desvoltarea  istorică  esplică  aici, 
în  chip  şi  mai  evident,  de  ce  inteligenţa  şi  carac- 
terul roman  au  luat  formele  şi  direcţiile  pe  cari 
le  rezumarăm  în  liniile  precedente.  Trăsăturile  co- 
vârşitoare ale  istoriei  Romanilor  sunt  următoarele 

trei:  vieaţa  agricolă  de  ţărani,  cari  răscolesc  în 
toţi  anii  un  sol  ingrat,  pietros,  sgârcit;  vieaţa  mi- 
litară trăită  în  lupte  veşnice  cu  triburile  vecine, 
în  care  au  succese  continue  şi  cuceriri  neîncetate 
şi  cari  ajung  la  întregirea  în  societatea  şi  în  istoria 
Romei  a mai  tuturor  societăţilor  şi  popoarelor  cu- 
noscute în  vechime,  o continuitate  istorică  desă- 
vârşită care  se  fixează  şi  se  oglindeşte  exact  în 
instituţii  temeinice. 

Această  ultimă  condiţie  istorico-socialâ  generală 
a putut  îngădui  să  se  formeze  în  cetatea  Romei 
personalităţi  cu  o voinţă  statornică,  tenace,  carac- 
tere tari,  neschimbătoare.  Instituţiile  sociale  sta- 
tornice determină  o activitate  socială  continuă, 
coerentă;  iar  obişnuinţa  activităţii  coerente  şi  con- 
tinue produce  In  indivizi  voinţe  şi  caractere  tari 
şi  statornice.  Nu  tăria  caracterelor  personale  face 
statornicia  instituţiilor,  căci  acestea  trec  dincolo 
de  vieaţa  unei  generaţii;  ele  sunt  mai  lungi  decât 
marginile  vieţii  unei  persoane.  Din  potrivă,  sta- 
tornicia şi  temeinicia  unei  instituţii  formează  ca- 
racterul persoanelor,  cari  momentan  reprezintă 
instituţia  1).  Ele  modelează  activitatea  şi  inteligenţa 
indivizilor  cari  se  schimbă  şi  sunt  efemeri  faţă  de 
relativa  statornicie  a instituţiilor.  Când  ele  sunt 
temeinice  şi  statornice  pun  un  fel  de  continuitate 
şi  îndârjire  în  caracterul  şi  inteligenţa  acelora  cari 
sunt  momentan  agenţii  lor.  De  aceea,  continui- 
tatea şi  temeinicia  instituţiilor  romane,  însuşiri  pe 
care  desvoltarea  unitară  a istoriei  romane  le  ex- 
plică uşor,  acestea  au  fost  cauzele,  cari  au  produs 


1)  SImmel.  American  journal  of.  Sociology,  1897 — 98,  p.  669. 

tenacitatea,  statornicia  şi  coeziunea  caracterului 
roman. 

Vieaţa  de  cultivatori  agricoli  şi  de  popor  răs- 
boinic,  la  care  situaţia  lor  geografică  a silit  pe 
pe  Romani  să  se  încline,  a contribuit  toarte  mult 
la  desvoltarea  acestor  însuşiri  morale.  Popor  de 
ţărani-soldaţi,  a dobândit  apucăturile  sale  dela 
chiar  modul  său  de  vieaţă.  La  ţărani,  în  deosebi, 
«obiceiurile  par  că  se  modelează  după  statornicia 
şi  siguranţa  ţarinii,  unde  plugarul  îşi  cheltue  oste- 
neala... Vieaţa  agricolă  are  ceva  temeinic  şi  tra- 
diţional». Să  se  mai  ţină  încă  seama  de  spiritul 
obişnuit  de  economie,  de  prevedere  şi  de  pru- 
denţă al  ţăranului,  de  grija  sa  de  mâine,  de  înde- 
lunga răbdare,  cu  care  aşteaptă  secerişul  îndepărtat 
şi  de  regularitatea  epocilor  de  muncă,  de  recoltă 
etc.  Aceste  însuşiri  de  tenacitate,  de  răbdare,  de 
prudenţă,  de  prevedere  şi  de  regularitate  fură 
întrebuinţate  şi  în  luptele  cu  triburile  vecine,  lupte 
cari  totdeauna  sfârşiră  prin  a le  dâ  lor  isbânda. 
Tot  de  aci  au  decurs  şi  alte  bune  sau  rele  însu- 
şiri ale  caracterului  roman : egoismul,  lipsa  de 
simţ  artistic,  spiritul  cu  deosebire  practic,  pozitiv 
şi  prozaic. 

Intr’un  cuvânt,  vieaţa  de  plugari-soldaţi  a mo- 
delat potrivit  ei  instituţiile  romane,  adică  le-a  dat 
caracterul  străjniciei,  statorniciei,  regularităţii,  pre- 
vederii şi  coeziunii.  La  rândul  lor,  instituţiile  cari 
regulează  modul  activităţii  indivizilor,  au  obişnuit 
pe  aceştia  cu  temeinicia,  cu  regularitatea,  şi  sta- 
tornicia de  acţiuni  şi  au  format  astfel  persoane 
cu  caratere  tenace,  cu  voinţe  statornice,  cu  inte- 
ligenţe practice, . regulate  şi  prozaice. 

Fapţul  cuceririi  înţregei  lumi  cunoscuţe  a avut 
penţru  inţeligenţa  romană  înrîuriri  admirabile,  exţra- 
ordinare.  ţeţăţeanul  roman,  puţând  călăţori  cu 
uşurinţă  în  ţoaţe  direcţiile  vasţului  său  imperiu, 
mulţumită  mai  ales  căilor  de  comunicaţie  nume- 
roase şi  bine  îngrijiţe,  puţeâ  face  cunoşţinţă  cu 
toaţe  ţările,  cu  ţoţ  felul  de  oameni,  de  lucruri  şi 
de  obiceiuri.  Prin  acesţea  conşţiinţa  ceţăţeanului 
roman  se  îmbogăţea  înţr’un  mod  exţraordinar. 
Conţinutul  ei  se  lărgea  în  proporţii  necunoscuţe 
anţichiţăţii.  Adăogaţi  că  insţiţuţii  ţemeinice,  per- 
manenţe în  acelaş  ţimp,  erau  gaţa  să  coordoneze, 
să  organizeze  acesţ  maţerial  psichic  foarţe  coprin- 
zăţor.  Isţoria  I^omanilor,  prin  conţinuiţaţea  ei,  prin 
ţemeinicia  ei,  prin  desvolţarea  ei  organică  şi  logică, 
căci  nici  un  popor  sţreia  nu  impusese  Romei  ca- 
priciul lui,  a păsţraţ  acesţe  insţiţuţii  uniţare  jn 
evoluţia  lor;  acesţea  au  conţinuaţ  să  organizeze 
spiriţele,  îmbogăţiţe  cu  maţerial  psichic  cules  din 
ţoaţâ  lumea.  Sufleţul  cetăţeanului  roman  oglindeşţe 
desăvârşiţ  isţoria  paţriei. 

«iC^ţ  despre  efecţul  psichologic  al  acesţor  călă- 
ţorii,  el  esţe  prea  eunoscuţ:  o deosibire  neţedă  se 
face  dela  sine  în  spiriţ,  înţre  ceeace  esţe  sctţim- 
băţor  şi  ceeace  esţe  sţaţornic,  permanenţ,  se  pro- 
duce, în  sfârşiţ,  un  fel  de  generalizare  sponţanee. 
Spiriţul  generalizaţor  al  Romanilor  ţrebuiâ  să  se 
manifesţe  cu  aţâţ  mai  bine  cu  ţimpul,  cu  câţ  avea 
aface  cu  popoare  mai  feluriţe  şi  cu  câţ  ţrebuea 
să  ţreacă  cu  vederea  parţiculariţăţile,  penţru  a nu 
se  opri,  din  puncţul  de  vedere  al  adminisţraţiei 
şi  al  drepţului,  decâţ  la  ţrăsăţurile  comune  ale 
umaniţăţii».  Aceasţă  noţă  precumpăniţoare  a is- 

toriei  romane  a pregătit,  nu  numai  capacitatea 
inteligenţei  romane  de  a distinge  aspectul  general, 
universal  al  lucrurilor  şi  predilecţia  ei  cu  ideile 
generale,  dar  a pregătit-o  şi  pentru  construcţiile 
juridice  generale  şi  pentru  morala  şi  teologia  creş- 
tină, de  o potrivă  universale  în  esenţa  lor.  «Imperiul 
roman  a preparat  lumea,  zicea  Euseb,  pentru  uni- 
tatea divinităţii».  Ordinea  şi  regularitatea  din  vieaţa 
lor  practică  trecură  şi  în  domeniul  raţiunii  ab- 
stracte şi  construiră  aci  normele  juridice.  Obişnuinţa 
generalizării  şi  a ideilor  abstracte,  unindu-se  cu 
simţul  practic  şi  concret  ce  vieaţa  agricolă  şi  mili- 
tară desvoltase  în  Romani,  aduse  personificarea 
diferitelor  idei  abstracte.  De  aci  mulţimea  de  divi- 
nităţi sociale  şi  domestice. 

% 

* 

* * 

Dintre  societăţile  moderne,  naţiunile:  engleză, 
spaniolă  şi  franceză,  singure,  se  desvoltară  în  aşa 
deosebite  condiţii  istorice,  încât  să  formeze  de 
timpuriu  individualităţi  etnice  bine  definite,  so- 
cietăţi unitare.  Celelalte  popoare  mari  ale  Europei, 
din  diferite  motive,  şi  mai  ales  mulţumită  situa- 
ţiilor lor  geografice  şi  desvoltărilor  lor  istorice,  sunt 
rămase  înapoi.  Unele  n’au  ajuns  decât  mai  târziu, 
altele  nici  azi  încă,  să  formeze  societăţi  solid  al- 
cătuite, consistente,  naţiuni  unificate,  omogene, 
bine  determinate.  Astfel,  Germania  şi  Italia  abiâ 
se  constîtuiră  în  naţionalităţi  unitare  şi  omogene 
în  ultima  jumătate  a veacului  trecut.  Şi  încă  na- 
ţiunea germană  nu  şi-a  atins  pe  deplin  scopul 
legitim  al  întregirei  sale  naţionale.  Rusia  se  înfă- 
ţişează, din  acest  punct  de  vedere,  ca  o societate 

chaotică  şi  monstruoasă,  cu  hotare  nedefinite,  cu 
instituţii  şi  forme  sociale  mereu  zguduite  şi  urmând 
un  proces  istoric  de  veşnice  cuceriri,  fără  sens  şi 
fără  margini.  Austro -Ungaria,  în  sfârşit,  este  ceva 
şi  mai  inform.  Ea  nu  este  o naţiune  decât  cu 
numele,  n’are  nici  un  fel  de  coeziune,  şi  procesul 
ei  istoric  este,  dela  o vreme,  un  proces  de  con- 
tinuă descompunere. 

Cât  despre  societăţile  formate  de  micile  state 
şi  naţiuni,  existenţa  lor  prea  fragedă,  precară  şi 
dezvoltarea  lor  istorică  n’a  fost  niciodată  inde- 
pendentă. In  consecinţă,  ele  nici  nu  întrunesc  con- 
diţiunile  esenţiale  ale  formării  unui  caracter  şi  min- 
talităţi  etnice.  De  aceea,  pe  când  trăsăturile  spiri- 
tului francez  şi  englez  vor  fi  netede,  definite,  lapi- 
dare, clare,  pronunţate;  din  potrivă  inteligenţa  ger- 
mană şi  caracterul  italian  vor  fi  puţin  definite,  fără 
contururi  precise  şi  vor  oglindi  neapărat  stadiul  des- 
voltării  lor  sociale  şi  istorice.  Spiritul  austro-ungar 
va  fi  inexistent,  fantomatic;  spiritul  rus  va  fi  chaotic, 
inocoerent;  iar  acela  al  micilor  naţionalităţi  va  fi 
şters,  negativ,  imperceptibil.  Care  este  de  pildă 
mintalitatea  particulară  a Belgianului,  Elveţianului, 
a Portughezului,  a Sârbului,  etc?  Trăsăturile  lor 
etnice  aci  se  confundă  cu  acelea  ale  popoarelor  mari, 
vecine,  din  care  este  ruptă  naţionalitatea  lor,  aci 
se  deosibesc  prin  trăsături,  mai  ales  negative, 
cum  spre  pildă  este  cu  Sârbii  şi  Bulgarii  şi  cu  Gre- 
cii, cu  societăţile  spaniole  din  sudul  Americii,  etc. 

Harta  sufletului  unui  Francez  sau  a unui  Englez 
oglindeşte  desevârşit  harta  naţiunii  lor  respective. 
Despre  Anglia,  de  pildă,  D-l  Fouillee  zice:  «Si- 

tuaţia  insulară  trebuiâ  să  înrîurească  mult  asupra 
destinelor  şi  asupra  spiritului  poporului  englez ; ea 
tindea  să-l  izoleze  în  sine.  Pe  de  altă  partă,  ea  îl 
împiedica  să  aibă  comunicaţii  în  afară,  cari  ar  fi 
avut  ca  urmare  o sociabilitate  mai  întinsă».  Această 
situaţie  geografică,  «le  îngăduiâ  mai  multă  uni- 
tate în  întreprinderi,  ei  puteau  să-şi  potolească 
între  ei  certurile  ce  se  iveau  şi  să  ajungă  astlel 
mai  curând,  prin  frecări  mutuale,  la  un  oare- 
care echilibru  final.  Destinul  lor  fiind  închis  între 
margini  mult  mai  fixe,  caracterul  lor  nu  trebuiâ 
oare  să  devină,  mai  curând  decât  la  alţii,  unitar 
sau  omogen  ?» 

Negreşit  că  această  situaţie  insulară  a Engle- 
zilor, cum  am  mai  arătat,  a determinat  hotărîtor 
modul  desvoltării  lor  istorice,  care  la  rându-i  a 
determinat  natura  instituţiilor  Angliei  şi  evoluţia 
lor  naturală,  unitară,  armonică.  Istoria  şi  instituţiile, 
pe  de  altă  parte,  au  modelat,  în  chip  original  şi 
în  trăsături  foarte  caracteristice  şi  precise,  conştiinţa 
Englezilor;  ele  au  format  personalitatea,  indivi- 
dualismul englez.  «Fără  un  teritoriu  definit,  ceeace 
aş  numi  eu  conştiinţa  geografică  a unui  popor,  spri- 
jin necesar  al  unei  conştiinţe  mai  înalte,  s’ar  forma 
şi  s’ar  fixa  cu  mare  greutate.  Ea  însă  se  poate  des- 
prinde cu  atât  mai  uşor  şi  mai  curând  cu  cât  delimi- 
tarea este  mai  precisă.  Acesta-i  motivul  pentru  care 
Anglia,  cu  graniţele  ei  lămurit  fixate  de  mare,  a 
fost  cea  dintâiu  din  Europa,  care  la  sfârşitul  Evu- 
lui mediu  a putut  să  se  conceapă  ca  o naţiune  1). 

In  privinţa  desvoltării  sale  istorice,  poporul  en- 

1)  Boutmy.  Elements  d’une  Psychologie  politique  du  Peupl& 
Americain. 

glez  nu  poate  fi  asemănat  decât  cu  Romanii. 
Ceeace  a făcut  pentru  republica  Romei  nume- 
roasele şi  puternicile  ei  armate,  a făcut  marea  pen- 
tru Englezi.  Neatârnarea  Angliei  fu  dată  acesteia 
de  către  mare,  de  poziţia  sa  izolată,  insulară.  Dar 
marile  armate  şi  marii  generali  deteră  Romei, 
ceva  mai  mult  decât  neatârnarea:  isbânda  ei  a- 
supra  tuturor  vecinilor.  Roma  se  întinse  indefinit 
prin  nevoea  ei  de  a’şi  asigura  neatârnarea.  In 
căutarea  acestei  neatârnări  ea  dobândi  imperiul 
lumei,  şi,  în  mijlocul  lumei  antice,  ea  ajunse  la 
un  fel  de  izolare  asemănătoare  eu  acea  a popo- 
rului englez.  De  aci  asemănările  de  caracter  foarte 
mari  la  aceste  două  popoare  şi  tot  de  aci  vin  şi 
deosebirile  spiritului  lor  iarăşi  foarte  mari. 

Inteligenţa  engleză  este  relativ  mult  mai  puţin 
coprinzătoare,  mult  mai  puţin  ordonată,  regulată, 
decât  a fost  acea  a Romanilor.  Putinţa  Englezu- 
lui de  a prinde  ceeace  este  general  şi  permanent 
în  lucruri  este  foarte  mărginită.  Aptitudinea  lui  de  a 
lucra  cu  idei  generale  este  foarte  mică.  Tocmai  din 
potrivă  era  inteligenţa  Romanilor  : foarte  coprin- 
zătoare, foarte  capabilă  să  distingă  generalul  de 
particular  şi  să  creeze  idei  generale  mai  ales  în 
domeniul  vieţii  practice  a dreptului.  Caracterul 
roman  era  tenace,  regulat,  metodic  şi  deschis,  co- 
municativ, sociabil.  Cu  totul  din  potrivă  este  ca- 
racterul englez:  tenace,  tare,  prea  puţin  metodic, 
foarte  puţin  regulat,  foarte  închis  în  el  însuş,  ne- 
comunicativ, mut1).  Insă  neatârnarea  caracteru- 


1)  Hcine  compară  unde-va  pe  Englezi  cu  caii. 

lui,  continuitatea,  statornicia  lui  este  azi  la  Englezi 
ceea  ce  a fost  la  Romani,  din  cauză  că  desvol- 
tarea  istorică  a Angliei  moderne  reproduce  nea- 
târnarea, continuitatea  şi  statornicia  istoriei  Ro- 
manilor. 

Intr’adevâr,  Anglia  modernă  n’a  fost  cucerită  de 
nimeni,  nici  un  popor  n’a  venit  sâ-i  întrerupă 
brusc  continuitatea  firului  istoric,  sâ-i  impună  con- 
diţii deosebite,  legi  străine,  instituţii  nepotrivite, 
voinţe  capricioase.  Caracterul  englez  şi  spiritul 
acestui  popor  trebuiâ  să  se  desfăşoare  unitar,  or- 
ganic, armonic.  Tot  aşâ  a fost  şi  cu  Roma  antică. 
Deosebirea  este  însă  că  aceasta  eră  deschisă  către 
lumea  întreagă,  aveâ  un  guvern  centralizator, 
foarte  puternic  şi  impunea  ea  voinţa,  legile  şi  in- 
stituţiile ei  Ia  popoarele  cucerite. 

De  aci  deosebirile,  în  parte,  între  spiritul  şi  conşti- 
inţa romană  şi  între  spiritul  şi  conştiinţa  Englezului. 
De  aci  vine  bogăţia  individualităţii  romane,  aptitu- 
dinea  de  a concepe  şi  distinge  ceea  ce  este  general, 
metoda  şi  regularitatea  inteligenţei  romane,  care 
lipsesc  celei  engleze.  «Englezul  nu  simte  trebuinţa 
orânduirii  lucrurilor  pentru  plăcerea  ochiului,  a 
aranja  este  e de  ranjâ  pentru  ei».  Nu  frumoasa  ordo- 
nare, nici  simetria  ideilor,  nici  desemnurile  intelec- 
tuale, cu  atât  mai  puţin  arabescurile  imaginaţiei  ar 
puteâ  încântă  capetile  puţin  cam  greoae  ale  Engle- 
zilor... în  locul  vastelor  sinteze,  al  generalizărilor  şi 
al  abstracţiunilor  Englezul  preferă  răbdarea  analizei 
faptelor  particulare  şi  concrete;...:  «z7  ne  se  laisse 
pas  prendre  com?ne  l'aloutle  pranfaise,  au  miroir 
des  systemes ».  «Vederea  sa  netedă  şi  precisă  să 
teme  de  orizonturile  prea  vaste». 

Cu  drept  cuvânt,  mintea  Englezului  este  tira- 
nizată de  faptele  de  amănunt,  de  spiritul  de  ob- 
servare şi  de  necesitatea  de  a lucră,  de  a fi  activ. 
«Acţiunea  însă  cere  o vedere  a lucrurilor,  sub 
un  unghiu  special  şi  într'un  raport  determinat,  cu 
un  scop  dat ; ea  este  vrăjmaşa  perspectivei  ge- 
nerale. ea  este  vrăjmaşa  concepţiilor  abstracte». 
Trebue  să  se  ţină  seamă  încă  şi  de  aceea  că  a- 
. ceastă  activitate  întinsă  se  cheltuea  într’un  spaţiu 
restrâns,  într’un  canton,  într’un  burg  închis  de 
toate  părţile,  în  sfârşit  într’o  insulă. 

A lipsit  Englezului  proporţiile  vaste  ale  impe- 
riului lumii. 

In  aceste  condiţii,  «necesitatea  imperioasă  a 
sforţârei,  preocuparea  de  a-i  asigură  intensitatea, 
eficacitatea,  stăpâneau  pe  om  în  toată  întregimea 
şi  închideau,  spre  a zice  astfel,  orizonul  în  jurul 
lui.  Ideea  generală  captivă,  părăsită  a acţiunii, 
nu  găsea  spaţiu  să  se  întindă  şi  sevă  ca  să  se 
desvolte,  decât  până  la  pereţii  unei  închisori 
strâmte.  Toate  tendinţele  fireşti  ale  ideii  generale 
erau  comprimate  şi  respinse». 

Ideia  tinde  a fi  universală  şi  vecinicâ;  or  o acţiune 
nu  ocupă  decât  un  loc  în  spaţiu  şi  un  punct  în 
timp...  Ideia  generală  nu  se  ridică  decât  pentru  a 
recâdeâ,  ea  nu  se  lansează  decât  pentru  a se  isbi 
de  un  obstacol...  Spiritul  practic  constă  în  aceea 
că  ideile,  în  loc  să  se  claseze  libere,  după  între- 
gul complex  al  raporturilor  lor  posibile  — clasare 
delicată,  laborioasă,  înceată  — se  înlănţuesc  după 
raporturile  lor  simple,  cu  un  anume  scop.  La  drept 
vorbind,  puterea  de  generalizare  a spiritului  en- 

glez  nu  este  propriu  zis  slabă,  dar  ea  se  mărgi- 
neşte şi  se  reţine»  !). 

Mai  lipseâ  încă  Englezului  bogăţia  şi  varietetea 
materialului  psichologic,  multiplicitatea  stărilor  in- 
terne, pe  care  nu  le  poate  procura  decât  lărgimea 
foarte  mare  a orizonului  social,  contactul  stărui- 
tor cu  lumea  largă.  Acestea  erau  cu  neputinţă 
Englezului,  închis  în  insula  lui  ca  un  melc  în  casa 
lui  calcaroasă  ce-1  desparte  de  lumea  din  afară. 
Dintr’un  material  lăuntric  sărac,  nu  pot  eşl  ab- 
stracţiunile şi  generalizările  largi.  Generalizările 
sunt  extrase  din  o mare  bogăţie  de  fenomene  şi 
cunoştinţe.  Ele  se  desvoltâ  numai  într’un  orizon 
social  şi  geografic  foarte  larg.  Insulele  britanice 
nu  puteau  dâ  Englezului  acest  orizon. 

însuşirile  de  temelie  ale  psichologiei  etnice  en- 
gleze sunt  deci  individualismul  şi  desvoltarea  pu- 
ternică a vieţii  lăuntrice,  a unei  voinţe  dârje,  ne- 
învinse, puternice,  tenace,  perseverante  şi  a unei 
iniţiative  îndrăsneţe.  De  altfel,  aceste  două  însu- 
şiri sunt  aspectele  uneia  singure:  desvoltarea  eului 
în  partea  sa  cea  mai  lăuntrică.  «Englezul  are  cel 
mai  profund  respect  pentru  voinţa  statornică  şi 
pentru  tot  ce  este  plan  bine  urmărit*. 

înflorirea  comerţului,  pe  care  de  timpuriu  o cu- 
noscu  poporul  englez,  a contribuit,  alături  cu  si- 
tuaţia geograficâ-socială  izolată  a ţării  lui,  ca  să 
mărginească  caracterul  şi  inteligenţa  engleză.  După 
Kant,  legăturile  comerciale  nu  sunt  îndestulătoare 


1)  Boutmy.  Essais  d’une  ^psychologie  politique  du  peuple 
angîais. 

pentru  a deschide  şi  lărgi  spiritul.  Comerţul  ca  şi 
aristocraţia  se  zice  că  sunt  puţin  sociabile.  «Afa- 
cerile proprii  separă  pe  o casă  de  comerţ  de  ce- 
lelalte». 

«In  tovărăşie  cu  străinii,  ne  spune  Emerson, 
s’ar  crede  că  Englezul  este  surd;  el  nu-ţi  întinde 
mâna,  nu  te  priveşte  în  ochi;  la  hotel  el  îşi  mur- 
mură numele  în  aşa  chip  ca  să  nu  fie  auzit. 
Fiecare  din  aceşti  insulari  este  o insulă.»  «En- 
glezii, a zis  Carlyle,  sunt  un  popor  de  muţi». 
După  d.  Boutmy,  Englezul  n’are  nici  un  fel  de 
urât  să  trăiască  singur,  n’are  nici  un  gust  de  a-şi 
povesti  altora  afacerile  lui,  nici  o curiozitate  de 
a află  pe  ale  altora.  In  afară  de  ceea  ce-1  pri- 
veşte pe  el  personal,  el  nu  se  interesează  decât 
poate  de  afacerile  publice,  care-1  privesc  tot  pe 
el  dar  indirect.  Trăind  mereu  retras  în  interiorul 
său,  este  firesc  ca  Englezul  să  sfârşească  prin  a 
uită  de  lumea  din  afară.  El  adânceşte  vieaţa  su- 
fletească lăuntrică,  imaginaţia  şi  voinţa,  şi  îşi  face 
din  ele  un  fel  de  întâritură,  din  care  cu  greu  îl 
mai  poţi  scoate.  Literatura  engleză  mai  mult  de 
cât  orce  s’a  resimţit  de  acest  fel  de  a fi. 

Intr’un  cuvânt,  asemănaţi  cu  poporul  roman, 
Englezii  ne  înfăţişează  o inteligenţă,  o mintalitate 
mai  restrânsă,  inferioară  celei  romane,  dar  un 
caracter  mai  profund,  mai  tenace,  o mai  mare 
iniţiativă  practică.  Insă  inferioritatea  mintalităţii 
engleze,  în  făurirea  ideilor  generale,  nu  se  poate 
vedeâ  mai  bine  decât  în  domeniul  juridic.  Ei  au 
avut  totdeauna  un  fel  de  repulsiune  de  dreptul 
roman  şi  de  orce  fel  de  drept  abstract,  cum,  spre 
pildă,  «dreptul  natural»  In  raport  cu  dreptul  Român 


www.dacoromanica.ro 


— 80  — 


— opera  unui  principe  absolutist,  înclinat  să  sacrifice 
pe  indivizi,  dreptul  englezesc  este  opera  voinţei 
comune  înclinate  să  protejeze  pe  indivizi.  Formu- 
lele juridice  generale,  construcţiile  şi  regularitatea 
lor  simetrică  l-au  lăsat  totdeauna  rece.  Acesta-i 
un  defect  al  mintalităţii  engleze  rămase  locală  şi 
strâmtă.  Este  urmarea  unui  fel  de  stagnaţie  în 
dosvoltarea  ei. 

Cauzele  istorice  şi  sociale,  de  o însemnătate 
poate  şi  mai  mare,  cari  au  fost  priincioase  acestei 
desvoltări  morale  şi  intelectuale  a poporului,  cauze, 
cari  decurg,  de  sigur,  tot  din  situaţia  lui  socială- 
geografică,  se  pot  rezumă  pe  scurt  a mai  fi  ur- 
mătoarele : 

Pe  când  pe  continent  puterea  centrală  a statului 
câştigă  tot  mai  multă  întindere  şi  tărie,  în  Anglia, 
Oceanul  înconjurător  constituiâ  o adevărată  for- 
tăreaţă, care,  izolând  poporul  englez,  îi  procură 
toată  siguranţa  neatârnării.  Englezii  n’au  fost  nici 
când  nevoiţi  să  ţină  gata  pe  picior  de  răsboiu 
armate  puternice,  cari,  în  acelaş  timp,  sunt  un  in- 
strument puternic  în  mâna  suveranilor.  Cu  acest 
instrument  la  îndemână,  suveranii  devin  autocraţi. 
Mai  mult,  dinastia  în  Anglia  n’a  avut  tăria  şi  sta- 
tornicia dinastiei  franceze.  Şase  dinastii  de  origină 
diferită  se  perindează  pe  tronul  englez.  Aceasta 
avu  urmări  foarte  mari  pentru  istoria  şi  vie  aţa 
socială  a Angliei.  Dinastii,  adesea  străine,  şi  prin 
urmare  puţin  populare,  ele  nu  dispuneau  nici  de 
instrumentul  suprem,  puterea  armată.  De  aceea, 
mai  întâiu  nobilii,  mai  apoi  oraşele,  rând  pe  rând, 
se  emancipară  şi  alcăttuiră  puterea  deliberativă, 

care  se  împotrivi  cu  îndârjire  creşterii  puterii  cen- 
trale a regelui.  Puţinele  râsboae,  ce  regii  trebuiră 
să  poarte  în  afară,  îi  puneau  sub  dependenţa 
acestei  puteri  deliberative  şi  aceasta  profită  de 
ocazie  să  smulgă  mereu  mai  multe  libertăţi  şi 
drepturi  în  favoarea  individului. 

In  acest  chip  se  desvoltă  individualismul  en- 
glez, neatârnarea  de  caracter,  îndrăsneala  iniţia- 
tivei. Aceste  condiţii  istorico-sociale  îngăduiră  înflo- 
rirea de  timpuriu  a vieţii  sociale,  mai  întâiu  sub 
forma  agricolă,  mai  apoi  comercială  şi  în  urmă 
industrială.  Să  se  mai  ţină  seama  şi  de  desco- 
perirea Americei,  care  avu  asupra  desvoltării  co- 
merţului englez  o influenţă  cu  adevărat  covârşi- 
toare. O analiză  minuţioasă  ar  puteâ  arătă  şi  mai 
amănunţit,  cum  caracterul  poporului  englez  de- 
curge în  mod  firesc  din  aceste  trei  forme  de  yieaţă 
ale  Englezilor. 

Dacă  însă  aceste  condiţii  istorice  fură  priin- 
cioase  desfăşurării  caracterului  individualist  englez, 
ele  fură  cam  defavorabile  desvoltării  intelectuale. 
Dacă  lipsa  unei  administraţii  centrale  puternice 
favoriză  individualismul,  caracterul  liber,  neatârnat, 
iniţiativa  şi  voinţa  puternică,  ea  avu  însă  de  ur- 
mare slăbirea  puterii  inteligenţei  pure,  în  tot  cazul 
oprirea  în  loc  a spiritului  de  generalizare.  Aceasta 
face  că  personalitatea  engleză  este  cam  unilate- 
rală, necomplectă,  desproporţionată,  prin  o prea 
mare  desvoltare  a voinţei  în  paguba  intelectuali- 
tăţii. Intr’adevăr,  funcţiunea  inteligenţei  este  per- 
ceperea generalului  în  particular,  a ordinei  în  de- 
zordinea naturii,  a simetriei  şi  a ritmului  în  sgo- 

moţul  de  sunete  şi  în  încâlcirea  de  linii  şi  de 
forme.  Această  putere  a intelectului  nu  se  desvoltă 
însă  la  un  popor,  decât  atunci  când  naţiunea  dis- 
pune de  o putere  centrală  destul  de  tare  şi  efi- 
cace, ca  să  unifice  şi  să  armonizeze  societatea  în 
toată  întinderea  ei.  Cât  timp  spiritul  local,  auto- 
nomia provinciilor,  faimosul  home  rule  precumpă- 
nesc şi  puterea  centrală  este  sfioasă  şi  slabă,  par- 
ticularul, culoarea  locală,  concretul  predomnesc 
caracterul  de  abstracţiune  şi  de  generalitate  al  lu- 
crurilor. Intr’o  societate,  puterea  centrală  robustă, 
viguroasă  reprezintă  aptitudinea  de  a distinge  ce 
este  general,  universal  şi  permanent  din  ceea  ce 
este  local,  particular  şi  trecător  şi  desvoltă  foarte 
mult  pornirea  minţii  de  a desprinde  din  particu- 
larismul şi  nestatornicia  lucrurilor  concrete,  locale 
caracterul  de  universalitate  şi  de  permanenţă  ce-1 
conţin.  Puterea  centrală  orîndueşte  activitatea,  din 
această  orînduire  rezultă  o coordonare  a ideilor, 
din  care  se  naşte  gustul  de  simetrie  şi  plăcerea  de 
a ordona  lucrurile  din  afară. 

De  aceea,  mintalitatea  Francezului,  prin  con- 
trast, şi  potrivit  desvoltării  centralizatoare  a socie- 
tăţii franceze,  va  fi  superioară  şi  predominată  de 
intuiţia  generalităţii  şi  a abstracţiunei.  Tot  astfel, 
pe  când  Francezul  va  iubi  frumoasa  orînduire  a 
lucrurilor,  simetria  ideilor,  unitatea,  sistemele  largi 
constructive  de  idei,  Englezul  va  fi  «înclinat  să 
diviză  chestiunile,  să  le  înbucătăţească  chiar,  in- 
diferent la  ideea  de  a le  reuni  în  armonia  unei 
vaste  sinteze...».  Unitatea  Angliei,  dacă  a fost  de 
timpuriu  realizată,  ea  a fost  mai  mult  politică  şi 
mai  mult  naţională  decât  reală  şi  socială.  Căci 

Irlanda  şi  Scoţia,  mult  timp,  dacă  nu  şi  acuma 
încă,  îşi  păstrează  tipul  şi  coloarea  locală. 

Deosebirile  morale  şi  intelectuale  locale  sunt  cu 
mult  mai  şterse  în  Franţa,  unde  puterea  de  centra- 
lizare a Parisului  a fost  altfel  viguroasă  şi  eficace  de- 
cât a Londrei  în  Anglia.  De  aci  superioritatea  inte- 
ligenţei franceze.  Spiritul  generalizator  francez  s’a 
exercitat  asupra  întregului  material  etnico-psichic, 
venit  din  toate  provinciile,  pe  când,  la  Englezi,  pro- 
vinciile s’au  închis  în  ele  şi  au  stăruit  în  coloarea 
lor  locală.  In  Anglia  este  o deosebire  radicală  de 
obiceiuri  şi  de  moravuri.  Englezii  n’au  cedat  nimic 
din  ale  lor  Scoţienilor,  Irlandezilor  şi  Galilor.  Ţara 
Galilor,  care,  în  multe  privinţe,  este  făcută  dintr’o 
bucată  cu  Anglia,  a rămas  pentru  vecina  ei  un 
fel  de  enigmă,  pe  care  aceasta  nu  se  înjoseşte  să-i 
descurce  înţelesul. 

Atât  este  de  adevărat  că  însuşirile  ce  ne  înfă- 
ţişează azi  sufletul  poporului  englez  sunt  fructul 
exclusiv  al  împrejurărilor  istorice  şi  al  condiţiilor 
sale  sociale  şi  nici  de  cum  al  aşâ  zisei  rase  an- 
glo-saxone  sau  al  condiţiilor  pur  climaterice  şi 
fizice,  atât  este  adevărat  aceasta  încât  noi  putem 
face  chiar  aici  contra-probă,  verificarea  acelor  re- 
zumate în  paginile  precedente  asupra  spiritului  şi 
caracterului  englez. 

Dacă  rasa  anglo-saxonâ,  din  punct  de  vedere 
al  însuşirilor  superioare  cu  care  este  considerată 
a fi  dotată,  ar  fi  pentru  cevâ  în  calităţile  morale 
ce  ne  înfăţişează  azi  poporul  englez,  ar  fi  firesc 
ca  acest  popor  să  fi  fost  totdeauna  acelaş  şi  însuşi- 
rile lui  de  azi  să  le  fi  înfăţişat  astfel  în  toţi  timpii. 

Căci  tipul  fiziologic  perzistând  d’alungul  vremei, 
fără  întrerupere,  de  ce  n’ar  fi  perseverat  şi  tipul 
psichologic  ? Or  nimic  nu  este  mai  puţin  adevărat 
decât  această  continuitate.  Până  prin  secolul  al 
XVI-lea,  poporul  englez,  departe  de  a întăţişâ  pu- 
terea lui  de  muncă,  energia  voinţei  tenace  şi  a 
iniţiativei  îndrâsneţe,  spiritul  afacerilor  şi  bărbăţia 
de  azi,  Meteren  îl  declara  tot  atât  de  leneş  ca  şi 
Spaniolii.  Ca  şi  poporul  spaniol,  «Englezii  din  acel 
timp  aveau  puţină  înclinare  către  industria  regu- 
lată». «Două  veacuri  mai  târziu,  Holberg  declară, 
încă  atunci,  că  cele  mai  mari  exemple  de  indo- 
lenţă se  găsesc  în  clasa  săracă  din  Anglia». 

Cum  se  face  că  aceşti  Englezi,  dolieho-blonzi 
şi  altă  dată  tot  ca  acum,  erau  atât  de  leneşi  şi 
lipsiţi  de  îndemânare,  ba  chiar  de  spiritul  de  in- 
venţii şi  de  gust?  Aceiaşi  Englezi,  a căror  indus- 
trie absoarbe  azi  produsul  brut  al  lumii  întregi  şi 
îl  confecţionează,  prin  secolul  XVI-lea  vindeau  Fla- 
manzilor lâna  oilor  lor  şi  o cumpărau  înapoi  trans- 
formată în  stofă  pentru  haine.  «Documente,  din 
secolul  al  XV-lea,  ne  înfăţişează  pe  Englez  a fi 
pierdut  obicinuinţa  unei  activităţi  practice,  intense... 
Nimic  din  ceea  ce  se  puteâ  observă  atunci  la  ei 
nu  lăsă  să  se  întrevadă  sforţarea  continuă,  tenace, 
activitatea  neostenită,  care  deosibesc  pe  Englezii 
din  vremea  noastră»  ').  Tot  comerţul  exterior  al 
Marei  Britanie  este,  în  epoca  acea,  în  mâna  Ho- 
landezilor,  Lombarzilor  şi  Hanseaţilor.  Abia  de 
pe  la  anul  1589,  refugiaţii  din  Flandra  începură 
să  înveţe  pe  Englezi  arta  manufacturii  lânii.  Cau- 


1)  Boutmy,  op.  cit. 

zele,  cari  determinară  schimbarea  caracterului 
englez,  din  acea  epocă,  în  ceea  ce-1  vedem  azi, 
sunt  felurite.  Cele  mai  de  căpetenie  însă  sunt: 
descoperirea  Americei,  desvoltarea  vieţii  comer- 
ciale în  Anglia,  reforma  bisericii  engleze,  intro- 
ducerea artelor  şi  desvoltarea  generală  a indus- 
triilor de  tot  felul,  cărora  solul  britanic  le  ofereâ 
condiţiile  materiale  cele  mai  prielnice». 

Această  schimbare  este  din  scurt  urmată  de 
o alta,  care  se  săvârşeşte  în  istoria  Angliei  şi  în 
sufletul  englez  în  epoca  mai  nouă:  Anglia,  dejâ 
dela  începutul  secolului  al  XlX-lea,  dobândise  do- 
menii imense,  colonii  bogate  în  toate  părţile  lumii. 
Această  ţară,  închisă  hermetic  de  mare,  cu  per- 
fecţionarea navigaţiunii,  devine  deschisă,  mai  des- 
chisă ca  orcare  alta  la  cele  patru  vânturi  ale  lu- 
mei.  Poporul  englez  părăseşte  insulele,  se  îm- 
prăştie peste  tot  globul.  In  lăuntrul  ţării,  deosebirile 
locale  se  şterg  şi  se  tocesc  tot  mai  mult.  Puterea 
centrală  se  desvoltă  continuu.  Englezii  devin  po- 
porul care  călătoreşte  cel  mai  mult  în  străinătate, 
spre  a se  instrui  şi  a culege  materialul,  la  care 
spiritul  său  având  a se  aplică  cu  încăpăţinare  îşi 
va  desvoltă  şi  întări  aptitudinea  generalizării,  care-i 
lipseşte  încă  acum. 

O transformare  a sufletului  englez  eră  fatală 
şi  devine  într’adevăr  tot  mai  necesară,  tot  mai 
învederată.  Simţul  sociabilităţii  Englezului  se  va 
lărgi  şi  el,  după  cum  dejâ  individualismul  său 
zelos,  sever,  tenace  începe  a se  deschide  şi  lărgi. 
Iniţiativa  individuală  începe  a lăsă  loc  interveni- 
rei  statului.  «Legislaţia  socială  regulează  până  în 

cele  mai  mici  amănunte  igiena  şi  curăţenia  ate- 
lierelor ; administraţia  centrală  controlează,  cu  aju- 
torul inspectorilor,  funcţionarea  puterilor  locale>. 
Aceasta  făcea  pe  Spencer  să  deplângă  invazia 
socialismului  de  stat.  Intr’adevăr,  «Anglia  a schim- 
bat încrederea  sa  în  întreprinderea  privată  într’o 
încredere  dată  organizaţiei  de  stat».  De  aci  a re- 
zultat o modificare  vădită  a caracterului:  «indivi- 
dualismul energic  şi  întreprinzător  al  Englezilor 
de  altădată  lasă  loc,  puţin  câte  puţin,  încrederei 
în  guvern».  De  asemeni,  ei  devin  din  ce  în  ce 
mai  sociabili.  După  Hamerton  «Englezii  se  fac 
mai  toleranţi  şi  mai  deschişi».  De  aceea  şi  de- 
fectele spiritului  englez  încep  şi  ele  a dispare,  a 
se  micşoră  cel  puţin.  Lipsa  caracterului  abstract 
de  generalitate  sau  de  «universalitate,  fie  în  idei 
fie  în  sentimente»  începe  a fi  mai  puţin  simţită. 

Generalizările  lui  Darwin  şi  Huxley,  filozofia  lui 
Stuart  Mill  limpede,  precisă  şi  sistematică,  siste- 
mul vast  de  filozofie  al  lui  Spencer  sunt  sem- 
nele prevestitoare  ale  unei  intelectualităţi  vigu- 
roase, care  se  anunţă  spre  a întregi  şi  echilibrâ 
sufletul  şi  personalitatea  poporului  englez. 

Intr’un  cuvânt,  sufletul  englez,  sub  aspectele 
lui  pozitive  sau  negative,  este  bine  definit,  puter- 
nic, statornic.  El  reproduce,  în  trăsăturile  lui,  con- 
tinuitatea istoriei  Angliei  şi,  în  schimbările  lui,  schim- 
bările sociale  pe  cari  istoria  patriei  le-a  provocat.' 
«,Ce  popor,  zice  d-1  Fouillde,  mai  are  un  eu  atât 
de  viguros,  atât  de  imperios,  atât  de  exclusiv  şi 
retras  în  sine  ca  Englezii...  Englezul  este  de  două 
ori  personal,  întâiu  ca  individ,  al  doilea  ca  membru 
al  celei  mai  individualiste  naţiuni».  Este  ciudat  că 


www.dacoromanica.ro 


-87- 


spiritul  pătrunzător  al  d-lui  Fouillee  n’a  observat 
încă  până  acum  că  Englezul  este  individualist,  pen- 
tru motivul  că  naţiunea  din  care  face  parte  şi  is- 
toria ei  sunt  ele  înşile  individualiste.  Personalitatea 
Englezului  decurge  firesc  din  personalitatea  Angliei. 

* 

* * 

Spiritul  şi  caracterul  poporului  francez  este  încă 
un  caz,  care  ilustrează  admirabil  aspectul  pozitiv  al 
interpretării  istorice  şi  sociale  ce  dăm  noi  psichologiei 
etnice.  Franţa  are  o istorie,  un  trecut  vechiu,  bine 
determinat.  Societatea  Franceză  s’a  constituit  uni- 
tară de  timpuriu.  Tocmai  de  aceea,  mintalitatea 
franceză,  personalitatea  Francezului,  este  ea  însăşi 
bine  definită.  Trăsăturile  sufleteşti  ale  Francezului 
sunt  limpezi,  uşor  de  desprins;  toţi  sunt  de  acord 
asupră-le;  ele  nu  ridică  nici  multă  discuţie,  nici  în- 
doială; sunt  vizibile,  limpezi  ca,  ziua.  Harta  sufle- 
tului francez  înfăţişează  contururi  precise,  linii  pro- 
nunţate, reliefuri  isbitoare,  proporţii  armonice.  Ea 
oglindeşte,  mai  bine  decât  la  orcare  alt  popor,  harta 
ţârii,  care  s’a  fixat  de  timpuriu  într’un  masiv  un- 
ghiular compact,  rezistent  şi  poziţia  socială,  geo- 
grafică a ei. 

Cum  această  poziţie  geografică  este  cu  totul  di- 
ferită de  aceea  a Angliei,  istoria  Franţei  se  des- 
făşură absolut  altfel  decât  aceea  a Angliei.  De  aci 
şi  deosebirile,  cari  ajung  până  la  contrast,  între 
psichologia  Francezului  şi  aceea  a Englezului.  Aci 
puterea  centrală  se  întări  încă  din  secolul  XV  şi 
merse  crescând  până  la  marea  revoluţie.  Aceasta 
făcu  că  diferitele  tipuri  etnice,  din  diferitele  pro- 
vincii, începură  de  timpuriu  a se  disolvâ,  a se  con- 

topi  împreună  spre  a formă  poporul  francez  uni- 
tar şi  unificat.  Aci  forţa  deliberativă  dispării  de 
vreme,  pentru  ca  să  lase  loc  puterii  centrale,  mo- 
narhiei devenită  aproape  absolută. 

«Exagonul  galic  are  trei  laturi  maritime  şi 
trei  continentale,  din  care  unul,  totdeauna  des- 
chis, ţine  Galia  totdeauna  trează».  Această  latură 
deschisă,  de  altfel  toate  au  fost  deschise,  a deter- 
minat destinul  istoric  al  poporului  francez.  Răs- 
boaele  numeroase,  şi-au  făcut  eşirea  şi  intrarea  lor 
prin  această  parte  a Franţei. 

Regimul  absolutist  al  lui  Francisc  I şi  Ludovic 
XIV  atrase  lupte  uriaşe- în  jurul  acestei  graniţe. 
Prin  această  latură,  Franţa  a invadat  ţările  vecine 
şi  tot  pe  aci  puterile  Europei  reunite  se  năpus- 
tiră, în  mai  multe  rânduri,  asupra  Franţei.  Teri- 
toriul acestei  ţări  a fost  de  mai  multe  ori  ocupat 
de  inimici  şi  structura  societăţii  franceze  a fost 
hotărîtor  înrîurită  de  aceste  năvăliri.  Contra  lor, 
Franţa  n’a  putut  să  se  păstreze  decât  dând  o 
desvoltare  deosebită  puterii  centrale,  guvernului. 
Organizaţia  administraţiei  franceze  fu  centralizată, 
aproape  militară. 

Urmările  vieţii  istorice  a poporului  francez,  în 
vecinică  luptă  cu  vecinii  din  toate  părţile,  şi  ale 
acestor  năvăliri  repetate  au  fost  că  firul  istoriei 
franceze  n’a  curs  continuu,  liniştit,  domol.  El  a 
fost  prea  adesea  întrerupt,  stânjinit,  turburat.  Struc- 
tura societăţii  franceze  a fost  prea  adesea  sdrun- 
cinată.  Activitatea  poporului  francez  a suferit  în- 
treruperi intermitente,  repetate.  Sforţările  lui  au 
lost  discontinui.  Vecinie  atenţia  acestui  popor  a fost 

spre  hotare  şi  ochii  lui  aţintiţi,  în  afară,  spre  miş- 
cările vecinilor  puternici  şi  ameninţători.  Aceste 
două  particularităţi  ale  istoriei  franceze  avură  un 
adânc  răsunet  asupra  caracterului  acestui  popor. 
Dacă  este  adevărat  că  continuitatea  sforţării  obici- 
nueşte  pe  om  cu  o voinţă  tenace,  cu  un  caracter 
statornic,  ca  la  Englezi,  această  continuitate  nu  fu 
dată  Francezilor;  de  aceea  şi  caracterul  lor  este 
departe  de  a ne  înfăţişă  statornicia  caracterului 
englez;  iar  voinţa  Francezilor  nu  este  nici  atât  de 
tenace,  nici  atât  de  puternică  cum  este  aceea  a 
vecinilor  lor  din  Anglia.  Sforţările  Francezilor  fură 
vecinie  întrerupte  brusc  şi  turburate  adânc. 

Tot  astfel,  desvoltarea  vieţii  lăuntrice,  care  să 
se  traducă  printr’un  individualism  concentrat,  în- 
chis în  sine  însuşi,  n’a  fost  cu  putinţă  la  Francezi. 
Cu  totul  din  potrivă,  caracterul  Francezului  este 
relativ  prea  schimbător,  voinţa  sa  este  intermitentă, 
neegală  şi  personalitatea  lui  este  centrifugă,  deschisă 
şi  se  cheltueşte  într’o  sociabilitate  desvoltată  peste 
măsură. 

Este  atât  de  adevărăt  că  caracterul  şi  voinţa  popo- 
rului francez  sunt  fructul  desfăşurărilor  istoriei  sale, 
încât  d-l  Fouill^e  rezumă  trăsăturile  acestui  ca- 
racter în  modul  următor:  «La  poporul  francez 

voinţa  a păstrat  caracterul  explosiv,  centrifug  şi 
rectilign...  voinţa  noastră  purcede  prin  descărcări 
repezi,  nu  printr’o  muncă  înceată,  de  acolo  vine 
că  noi  ne  ostenim  îndată  de  a voi...  Un  defect  al 
voinţelor  spontane  este  graba  peste  margini  a hotă- 
rârii. De  acolo  vine  uşurinţa  şi  ameţeala  atât  de 
des  condamnate».  Pornirile  sociale  ale  Francezilor 
au  ca  urmare  o mai  mică  desvoltare  a voinţei. 

Izolat,  Francezul  n’are  vigoarea  unui  Englez, 
nici  răbdarea  încăpăţînată  a unui  Neamţ. 

Intr’adevăr,  voinţa  franceză  este  aşâ,  fiindcă 
aşâ  au  silit-o  să  se  formeze  împrejurările  istorice 
ale  Franţei.  Istoria  aceasta  este  făcută  din  salturi, 
din  întreruperi  repezi.  Graniţa  deschisă  vecinie  şi 
vrăjmaşul  ameninţător  să  năvălească  cereau  o 
voinţă,  care  să  se  determine  repede,  spontan. 
De  aci  spontaneitatea,  repeziciunea  şi  intermi- 
tenţa voinţei  franceze.  Personalitatea  deschisă, 
comunicativă  a Francezului  o caracterizează  d-1 
Fouillee  astfel:  «Francezul  este  sincer  şi  deschis. 
Singurătatea  ne  apasă;  dacă  unirea  face  pentru 
noi  puterea,  tot  ea  face  şi  fericirea  noastră.  Noi 
nu  putem  consimţi  să  cugetăm  singuri,  să  simţim 
singuri  şi  să  ne  bucurăm  singuri». 

A fi  vecini  şi  a convorbi  este  pentru  Fran- 
cezi o trebuinţă  aşâ  de  imperioasă,  «încât,  pe 
toată  graniţa  dintre  Louisiane  şi  Canada,  nu  se 
poate  cita  nici  un  colon  francez  în  afară  de  ve- 
derea şi  de  vecinătatea  altuia».  Amabilitatea,  po- 
liteţea sunt  roadele  cele  mai  vădite  ale  sociabilităţii 
franceze  şi  sunt  însuşirile  cele  mai  caracteristice 
ale  spiritului  francez.  Franklin  zicea  deja  din  tim- 
pul său:  «Găsesc  că  Francezii  sunt  naţiunea  cea 
mai  amabilă».  O altă  însuşire  a lor,  care  decurge 
tot  din  marea  lor  sociabilitate,  este  conversaţia, 
spiritul  francez  foarte  deschis  şi  pătrunzător.  «Con- 
versaţia are  avantagiul  că  te  face  să  eşi  din  tine 
însuţi,  şi  te  face  să  trăeşti  din  vieaţa  intelectuală 
a altuia.  Rezultatul  din  urmă  este...  un  început 

de  împăcare  cu  opinia  altuia;  un  fel  de  sociali- 
zare a cugetării  personale». 

Această  sociabilitate  desvoltată,  această  trebu- 
inţă de  a comunică,  de  a se  deschide,  vine,  am 
zis,  în  deosebi  dela  desfăşurarea  vieţei  istorice  a 
Francezilor,  pe  care  le-o  impuse  situaţia  lor  geo- 
grafică. Ţară  deschisă  din  trei  părţi  spre  conti- 
nent şi  vecinie  ameninţată  de  vrăjmaşii  din  afară, 
locuitorii  ei  avură  totdeauna  privirile  îndreptate 
în  afară  la  hotar.  Pericolul  obştesc  nu  desvoltă 
numai  puterea  centrală,  dar  şi  nevoia  solidarităţii. 
Absolutismul  central  ajută  această  solidaritate. 
El  făcu  că  barierile  interne  căzură  încetul  cu  în- 
cetul între  diferitele  provincii.  Francezii  se  strân- 
seră tot  mai  mult,  se  apropiarâ  între  ei  cu  timpul 
şi  cu  apropierea  inimicilor.  Atingerea  între  ei  de- 
veni deasă,  continuă  şi  se  transformă  cu  vremea 
într’o  adevărată  necesitate.  «De  fapt,  se  întreabă 
d-1  Fouillee,  mai  este  vreun  popor,  asupra  căruia 
vieaţa  colectivă  să  fi  avut  mai  multă  înrâurire 
decât  a avut  asupra  Francezilor,  cari  au  totdeauna 
trebuinţa  să  se  simţă  în  armonie  unii  cu  alţii  ?» 
Dacă  Francezul  nu  este  închis,  concentrat,  ca 
Englezul,  dacă  este  deschis,  expansiv,  comunica- 
tiv şi  sociabil  este  că  poporul  francez  a mers 
vecinie  în  aglomeraţii,  în  armate  mari,  ca  să-şi 
apere  hotarele  sau  să  atace  pe  vrăjmaşi.  Situaţia 
geografică  deschisă  a Franţei,  iată  cauza  care  de- 
termină caracterul  deschis  al  Francezului. 

Această  mare  sociabilitate  a poporului  francez, 
ajutată  de  urmările  guvernului  centralizator,  de 

unificarea  timpurie  a provinciilor  şi  îmbogăţită  de 
toate  curentele  de  idei  şi  de  cunoştinţe,  ce  se 
îngrămădeau  din  toate  părţile,  în  mod  firesc,  în 
Franţa,  avu  ca  urmare  formarea  inteligenţei  fran- 
ceze, desăvârşirea  spiritului  francez,  cristalizarea 
luminoasă,  sculpturală  a acestei  mintalităţi. 

Intr’adevăr,  marea  sociabilitate  a Francezilor  avîi 
ca  urmare  înmulţirea  impresiunilor  tuturor  asupra 
fiecăruia,  o puternică  îmbogăţire  a stărilor  interne 
la  fiecare.  Pe  de  altă  parte,  unificarea  diferitelor 
provincii,  sub  directa  înrâurire  a monarhiei  dela 
Paris,  îngădui  acumularea  neţărmurită  a materia- 
lului psichic  venit  la  Paris  din  toate  părţile  Franţei. 
Să  se  mai  adaoge  încă,  pe  lângă  aceasta,  curen- 
tele străine  venite  în  capitala  ţării  din  toate  păr- 
ţile lumii,  din  toate  societăţile  străine,  şi  astfel  se 
va  strânge  acolo  un  material  psichic  imens,  care 
va  alcătui  orizonuri  sufleteşti  extraordinar  de  în- 
tinse. Or  acest  material,  atât  de  bogat,  se  ela- 
borâ  în  condiţiile  unei  societăţi  bine,  riguros  cen- 
tralizată, unde  forţa  statului  este  atot  puternică 
şi  regulează  şi  coordonează  totul.  Se  ştie  însă  că 
aplicarea  către  abstracţiune,  către  ceea  ce  este  uni- 
versal în  mijlocul  obiectelor  particulare,  tendinţa 
de  generalizare,  de  coordonare  a impresiunilor  fu 
în  mare  parte  determinată  de  sistemul  social  cen- 
tralizat al  statului  francez.  Intr’un  astfel  de  sistem 
social,  activitatea  şi  stările  de  conştiinţă  se  cen- 
tralizează ele  înşile  în  mod  firesc.  In  această  cen- 
tralizare a lor,  ele  se  alăturează,  se  compară,  se 
diferenţiază,  se  îmbină  sau  se  elimină  dela  sine. 
Elementul  lor  general  se  subliniază  singur,  ele- 
mentul diferenţial  se  elimină  tot  astfel.  Rezultatele 

dobândite  se  aşează  concentric,  se  cristalizează 
în  linii  mai  mult  sau  mai  puţin  regulate,  după  ne- 
cesitatea gradărilor  lor,  după  gradul  lor  de  gene- 
ralizare şi  de  abstracţiune. 

Desvoltarea  unitară  a unei  societăţi,  sub  direcţia 
unei  puteri  centrale  viguroase,  absolutiste  chiar, 
obicinueşte  spiritul  cu  unitatea  de  acţiune  în  ac- 
tivitatea lui;  această  societate  favorizează,  prin 
chiar  structura  ei,  punerea  în  relief,  scoaterea  la 
iveală  a aspectului  general  al  lucrurilor.  Puterea 
centrală  a statului  dă  atenţie  acestui  aspect  al  lu- 
crurilor şi-l  impune  membrilor  societăţii.  Or,  ceea  ce 
se  impune  la  o colectivitate  de  spirite,  în  condiţii 
aşâ  ca  să  le  convie  tuturor,  pierde  aspectul  cu- 
rat individual,  se  reduce  la  un  sâmbure  de  însuşiri 
comune,  generale,  la  o schemă  care  convine  tutu- 
ror, asupra  căreia  toţi  cad  la  învoială.  Prin  aceea 
că  un  mod  de  a lucra,  sau  un  mod  de  a înţelege 
lucrurile,  trece  cu  necesitate  printr’un  foarte  mare  şi 
felurit  număr  de  conştiinţe  şi  de  temperamente  per- 
sonale, se  despersonalizează,  adică  se  impersonali- 
zează,  devine  abstract,  schematic.  Cu  cât  numărul 
celor  cari  formează  această  societate  unitară,  cen- 
tralizată este  mai  mare,  cu  atât  această  tendinţă  a 
spiritului  se  subliniază,  se  accentuează.  De  asemenea, 
cu  cât  materialul  psichic  este  mai  bogat  îngrămă- 
dit, cu  atât  această  pornire  devine  mai  viguroasă. 

Această  activitate  socială  îngădue  şi  determină 
mai  ales  pornirea  de  sistematizare  generală;  ea 
desvoltă  gustul  intelectual  al  sintezelor,  al  vede- 
rilor întregitoare;  căci  tot  ce  se  face  aci  mai  de 
căpetenie  porneşte  dela  centru,  este  unitar  şi  pri- 
veşte societatea  întreagă. 

Sub  acţiunea  unei  puteri  de  stat  foarte  desvol- 
tate  şi  centralizate,  imensul  material  psichologic, 
adunat  la  poporul  francez,  trebuiâ  să  se  coordo- 
neze pe  linii  regulate,  simetrice,  în  forme  oare  cum 
geometrice,  cari  singure  pot  îngădui  strângerea  de 
aproape,  stăpânirea  lui  în  toată  întinderea.  Altfel, 
spiritul  se  pierde,  rătăceşte  în  chaosul  materia- 
lului prea  bogat,  şi  această  rătăcire  n’o  îngădue 
necesitatea  acţiunii  unitare,  centralizate.  Eşirea  din 
acest  vast  material  psichologic  nu  se  poate  face 
decât  prin  sinteze  şi  sisteme  generale,  vaste  şi 
prin  desvoltarea  pornirii  către  sinteze,  a spiritului 
sintetic.  Să  se  observe  că  dejâ  mintalitatea  fran- 
ceză, prin  filiaţiunea  sa  romanică,  posedă  această 
pornire,  şi  că  ea  a avut-o  totdeauna  cel  puţin 
în  germen.  Istoria  ulterioară  a Franţei  n’a  făcut 
decât  să  înfăţişeze  material  şi  ocazii  prielnice  dez- 
voltării acestor  porniri  ale  spiritului  francez. 

Iată  de  ce  inteligenţa  franceză  s’a  desvoltat  aşâ 
încât  d-1  Fouillee,  cu  cunoscuta-i  competinţă,  crede 
nemerit  s’o  rezumeze  în  aprecierile  următoare; 

«In  Franţa,  noi  suntem  duşi  către  tot  ceea  ce 
simplifică.  Această  iubire  de  simplificare  merge 
foarte  bine  împreună  cu  ideile  abstracte  şi  gene- 
rale, cari  au  în  acelaş  timp  avantajul  de  a fi  cele 
mai  comunicative  şi  cele  mai  sociale...».  «încli- 
naţi mai  mult  spre  deduceri  şi  construcţii,  inteli- 
genţa noastră  reuşeşte  mai  puţin  în  reprezentarea 
lucrurilor  reale,  decât  în  descoperirea  înlănţuirilor 
de  lucruri  posibile  sau  necesare.  Cu  alte  cuvinte, 
noi  avem  o închipuire  logică  şi  combinatoare,  că- 
reia îi  place  ceea  ce  se  numeşte  desemnul  abstract 
al  vieţii».  «Predilecţia  raţionamentului  atrage  ade- 

sea  cu  sine  uitarea  observaţiei»  !).  «Forma  spi- 
ritului meu,  zicea  Taine,  este  franceză,  şi  el  o 
definea  astfel:  «clasarea  ideilor  în  şiruri  regulate, 
în  progresii,  în  felul  naturaliştilor».  «Dacă  Engle- 
zul este  mai  bun  observator,  este  evident  că  Fran- 
cezul raţionează  mai  mult,  şi  din  raţionament  cea 
ce-i  surîde  mai  mult  este  deducţia.  Ii  place  încă 
să  abstragă  şi  să  generalizeze;  de  acea  el  a reuşit 
mai  totdeauna  în  matematici.  Aceste  tendinţe  ra- 
ţionaliste sunt  în  acelaş  timp  sociale,  căci  ideile 
abstracte,  generale  şi  logic  înlănţuite  sunt,  prin 
aceasta  chiar,  socializate,  făcute  cu  putinţa  de  câş- 
tigat pentru  fiecare,  gata  să  treacă  dela  unul  la 
altul...»  căci  «...ordinea  logică,  care  este  de  ase- 
menea cea  mai  bună  ordine  de  expunere,  este 
o însuşire  neapărat  socială»,  Fouillee  citează  pe 
Mill  care  zice,  cu  ocazia  studiului  făcut  asupra  lui 
A.  Comte  : «Această  facultate  de  a sistematizâ, 
de  a conduce  un  principiu  până  la  cele  mai  de- 
părtate ale  lui  consecinţe  această  claritate  de  ex- 
punere care  o întovărăşeşte,  îmi  par  însuşirile  do- 
minante ale  orcărui  bun  scriitor  francez». 

«îndoita  înrâurire  romană  şi  creştină  găsi  Franţa 
bine  pregătită  ca  să  ducă  raţionalismul  la  cea 
mai  înaltă  expresie».  Pe  de  altă  parte,  cum 
foarte  bine  observă  tot  d-1  Fouillde,  «raţiunea 
tinde  neapărat  către  unitate.  Predilecţia  noastră 
către  unitate  ne  apropie  încă  de  Romanii  cari  au 
desvoltat-o  în  noi». 

«In  Franţa,  zice  D-1  Boutmy,  psichologia  ră- 


1)  Fouillee  Psych.  du  Peuple  Francai». 

mâne  pe  trei  sferturi  o adevărată  logică;  faptele 
îngrămădite,  cari  o reînoiesc  în  întregime,  ne  atrag 
prea  puţin;  ele  lasă  prea  mult  loc  indefinitului  şi 
escepţiunilor.  Ceea  ce  ne  trebue  nouă  sunt  for- 
mulele netede  şi  scurte».  «Unitatea  fiecărei  ştiinţe 
luate  în  parte,  unitatea  ştiinţei  privite  în  întregi- 
mea ei  sunt  pentru  noi  însuşiri  esenţiale,  fără  cari 
noi  nu  ne  putem  închipui  ordinea  ştiinţifică.  Teo- 
riile savanţilor  noştri  tind  neîncetat  către  unitate, 
care-i  ultimul  cuvânt  al  cercetărilor  lor». 

Dar  acest  caracter  devine  vizibil  mai  ales  în 
limbă.  «Pentru^  exprima  lucrurile,  zice  d-lFouillee, 
noi  începem  prin  a le  simplifica...,  apoi  le  pu- 
nem în  linie  dreaptă  şi  le  impunem  oarecare  si- 
metrie, care  vine  dela  noi;  noi  nu  modelăm  fraza 
noastră  pe  blocul  lucrurilor,  ci  sculptăm  acest  bloc 
spre  a-i  da  o formă  intelegibilă  şi  frumoasă». 

Urmări  directe  ale  marei  sociabilităţi,  care  des- 
voltă  în  Franţa  aplicarea  către  idei  generale  şi 
unitare,  mai  sunt  gustul  de  armonie,  de  echilibru, 
de  claritate  şi  de  preciziune  ale  Francezului.  In- 
tr’adevăr,  echilibrul  şi  armonia  sunt  rodul  vădit 
al  unei  vieţi  sociale  largi,  întinse.  Ceea  ce  strică 
echilibrul  şi  armonia  este  totdeauna  acţiunea  de- 
viată a individualităţii.  Când  însă  această  indivi- 
dualitate este,  la  tot  pasul,  controlată  şi  îndrep- 
tată de  toţi  ceilalţi  membri  ai  societăţii,  sub  ochii 
căreia  lucrează  fiecare,  orce  deviare,  orce  abatere 
este  cu  neputinţă.  Acţiunea  se  desfăşoară  între 
anumite  limite,  peste  care  nu  poate  trece.  Aceste 
limite  sunt  acelea  ale  gustului  comun,  ale  bunului 
simţ.  «In  Franţa,  zice  Goethe,  omul  care  îndrăs- 

neşte  să  cugete  şi  să  lucreze  într’un  chip  diferit 
de  toată  lumea  este  un  om  de  mare  curaj...  cea 
mai  mică  abatere  dela  forma  armonioasă,  adesea 
dela  forma  convenită  isbeşte  gustul». 

Dar  ceeace  este  echilibrat  este  prin  acea  chiar 
clar  şi  precis.  Claritatea  şi  preciziunea  sunt  însu- 
şiri, ce  se  impun  acelor  spirite,  cari  duc  o vieaţă 
comună,  şi  cari  sunt  nevoite  să  comunice  între  ele 
zilnic,  să  se  ’nţeleagă,  să  conlucreze  la  un  scop 
comun.  Cu  cât  este  mai  mare  numărul  celor  cari 
comunică,  cu  atât  necesitatea  comunicării  desvoltă 
şi  impune  claritatea  ideilor.  Dacă  nu  este  clară,  o 
ordine  de  idei  produce  confuzie  în  spirite  şi  ne- 
înţelegere, acţiunea  în  comun  nu  răuşeşte.  Un  fel 
de  selecţiune  socială  provoacă  şi  întăreşte  clari- 
tatea. Dacă  o ipoteză,  un  plan  de  acţiune,  o cu- 
getare, pe  care  le  emite  un  individ,  nu  poartă 
pecetia  unei  clarităţi  şi  preciziuni  îndestulătoare, 
planul  cade,  acţiunea  moare  în  faşe,  cugetarea  nu 
se  propagă.  Această  necesitate  a propagării  şi  con- 
lucrării, pe  care  istoria  Franţei  o impune  socie- 
tăţii franceze,  a făcut  că  numai  cugetarea  clară 
s’a  desvoltat  aci,  şi  n’au  putut  triumfă  şi  supra- 
vieţui decât  tiparele  de  cugetare  precisă,  lumi- 
noasă, armonică  şi  clară. 

După  d-1  Fouillee,  şi  toată  lumea  este  aci  de 
acord,  este  caracteristică  şi  inevitabilă  înclinarea 
Francezului  către  claritate:  «Cea  ce  este  vag, 
obscur,  este  jenă,  o piedecă  pusă  mişcării  lui 
fireşti...».  «Nouă  ne  place  luciditatea,  zice  d-1 
Fouillde,  până  acolo  încât  nici  nu  mai  luăm  în 
seamă  cea  ce  este  numai  sugestiv.  O noţiune 
vagă  este  pentru  noi  fără  nici  o valoare,  chiar 

când  ar  cuprinde  în  ea  sentimente  şi  jumătăţi  de 
gândiri». 

In  general,  Francezul  posedă  simţul  formei  de- 
finite, echilibrate  şi  mai  ales  acea  ce  numesc  ei 
le  fini,  Hacheve,  — cuvinte  şi  noţiuni  greu  de  tăl- 
măcit, căci  nu  se  mai  găsesc  la  nici  un  alt  popor 
şi  în  nici  o altă  limbă.  Aceasta  dovedeşte  că  în- 
suşirile, cari  corespund  cu  aceste  noţiuni,  nu  s’au 
mai  realizat  la  nici-un  alt  popor  modern.  Cel  mult, 
aceste  însuşiri  vor  fi  ezistat  la  Grecii  şi  Romanii 
antici.  Şi  este  foarte  de  înţeles  că  singur  poporul 
francez  să  întrunească  aceste  două  însuşiri  supreme 
ale  mintalităţii : le  fini  şi  tacheve . 

Am  zis  că  contururile  şi  liniile  minţii  unui  popor 
oglindesc  harta  ţării,  pe  care  istoria  acelui  popor 
i-a  alcătuit-o,  în  cursul  veacurilor.  Harta  geogra- 
fică a unei  ţări  este  învelişul  extern,  pe  care  l-a 
creat  istoria  poporului  care  o locueşte,  înveliş  care 
are  şi  funcţiunea  să  modeleze  trăsăturile  sufletului 
său.  Această  hartă  constitue  fiziologia  popoarelor. 
Caracterul  şi  inteligenţa  acestora  sunt  expresia 
lăuntrică  a constituţiei,  a structurii  intime  a acestui 
organism  geografic:  patria  făurită  pentru  fiecare 
neam  de  peripeţiile  istoriei  sale. 

Or,  privită  bine,  harta  patriei  franceze  este  un 
exagon,  o formă  rotundă,  aproape  sferică,  şi  sfera 
se  ştie  că  este  simbolul  perfecţiunei.  Dejâ  regu- 
laritatea geometrică  a graniţelor  sale  este  foarte 
sugestivă  în  a explică  regularitatea  geometrică  a 
mintalităţii  franceze.  Aceste  graniţe,  cu  neînsem- 
nate schimbări,  au  ajuns  echilibrul  de  azi,  de  sunt 
acum  aproape  cinci  sute  de  ani.  Dela  această  dată, 

viaţa  naţională  franceză  se  desfăşură  unitară  în 
lâuntrul  acestor  graniţe.  Spiritul  francez  avu  în- 
nainte-i  aproape  cinci  veacuri  ca  să  elaboreze,  să 
analizeze,  să  strecoare,  să  edifice,  să  reedifice  şi 
să  perfecţioneze  materialul  etnic  ce  se  coprindeâ 
între  aceste  limite.  Toate  condiţiile  favorizau  cen- 
tralizarea acestui  material  în  focarul  comun:  Parisul. 
Se  înţelege  atunci  că  produsele  mintalităţii  fran- 
ceze au  avut  tot  timpul  să  se  definească,  să  se 
termine  pe  deplin,  să  ajungă  până  la  o mai  înaltă 
expresie  a perfecţiunii. 

Or,  în  această  elaborare  de  produse  definite, 
deplin  terminate,  definitiv  isprăvite,  în  sensul  lui 
fini  şi  acheve , mintalitatea  Francezului,  diferitele 
funcţiuni  ale  acestei  mintalităţi  se  definiră  şi  căpă- 
tară  ele  însă-le  această  formă  definită.  Aceasta 
face  că  azi,  orce  produs  al  mintalităţii  franceze 
poartă  pecetia  a ceea  ce  înţelege  Francezul  prin 
noţiunile  lui  fini  şi  acheve. 

Nicăeri  încă  aceste  însuşiri  nu  se  înfăţişează  mai 
lămurit  ca  în  geniul  limbei  franceze.  In  această 
limbă,  este  lucrul  cel  mai  greu  să  scrii  bine  cea 
ce  ai  cugetat  rău,  greşit.  «Trebuinţa  de  a aveâ 
un  instrument  propriu  raporturilor  sociale  este  unul 
din  motivele  cari  făcură  din  limba  franceză  o limbă 
aşâ  de  analitică,  prin  aceea  chiar  atât  de  exactă, 
încât  cea  ce  este  falş  produce  ca  un  fel  de  de- 
tunare  pe  un  instrument  acordat  bine...».  «Am  zis 
că  această  limbă  s’a  format  după  o geometrie  ele- 
mentară, prietenă  a liniei  drepte.  De  acolo  această 
claritate  a prozei  noastre,  care  contrastează  cu 
întunecimea  prozei  streine*. 

Prin  aceea  că  naţiunea  franceză  şi  harta  Franţei 

atinseră  condiţiile  unui  fel  de  statornicie  definitivă 
a graniţelor  lor,  ele  îndepliniră  condiţiile  la  cari 
orce  naţiune  va  tinde  în  mod  firesc,  şi  la  cari  toate 
vor  ajunge  în  decursul  veacurilor  viitoare,  mai 
curând  sau  mai  târziu.  Această  anticipare  a Franţei 
asupra  celorlalte  societăţi  a făcut  că  produsele  in- 
teligenţei franceze  înfăţişează  un  caracter  de  uni- 
versalitate foarte  pronunţat.  De  aci  vine  radierea 
ei,  propagarea  intelectualităţii  franceze  dincolo  de 
graniţe,  până  în  societăţile  cele  mai  depărtate.  Prin 
acea  că  ea  a atins  o formă  definitivă,  ea  antici- 
pează asupra  desvoltării  celorlalte  naţiuni  şi  se 
înfăţişează  înaintea  acestora  ca  un  model  demn 
de  copiat.  Acest  adevăr  îl  expune  d-1  Fouillee 
zicând  : «limba  noastră  a devenit  pentru  prezen- 
tarea adevărului  un  instrument  de  preciziune». 
«Ceea  ce  a trecut  în  limba  noastră  a devenit  uşor 
de  prins  pentru  societatea  universală  a spirite- 
lor... Până  chiar  în  exprimarea  ideilor  celor  mai 
personale,  limba  franceză  cere  o oarecare  imper- 
sonalitate, şi  ca  o parte  din  simpatia  universală». 

Pe  măsură  ce  naţiunile  Europei  vor  câştigă 
graniţele  lor  definitive  şi  vieaţa  lor  socială  se  va 
elabora  şi  cristaliza  în  limitele  precise  ale  acestor 
graniţe,  în  aceaş  măsură  însuşirile  lor  sufleteşti  se 
vor  apropia  de  acelea  ale  Francezului,  şi  fiinţa  ima- 
terială a sufletului  lor  va  căpătă  limpezimea  lumi- 
noasă, netezimea  şi  strălucirea  mintal ităţii  franceze. 

* 

* * 

Să  venim  acum  la  Germani  şi  la  Ruşi,  spre 
a vedeâ  ce  înrâuriri  au  avut  factorii  istorici  şi 
sociali  ai  acestor  neamuri.  Confirmă  ele  interpre- 

tarea  şi  valoarea  ce  noi  am  atribuit  acestor  fac- 
tori? Vom  vedea  îndată  că  la  Germani,  şi  mai 
ales  la  Ruşi,  interpretarea  şi  valoarea  dată  de  noi 
acestor  factori  se  confirmă  admirabil  sub  aspectul 
lor  negativ. 

Naţiunea  germană,  de-alungul  istoriei  ei  chao- 
tice,  n’a  avut  nici  avantagiile  Angliei,  nici  norocul 
Franţei,  spre  a-şi  fixă,  ca  aceasta  din  urmă,  nişte 
frontiere  geometrice,  un  corp  masiv  şi  compact. 
Graniţele  ei  sunt  şi  acum  informe,  bizare,  nebu- 
loase. Evoluţia  graniţelor  patriei  germane,  dela 
Carol  V-lea  până  azi,  ne  înfăţişează  transformări, 
schimbări  şi  metamorfoze  cu  adevărat  apocalip- 
tice. Acest  organism  geografic  aparţine  unei  speţe 
geografice  foarte  inferioare,  imposibile  chiar,  cu 
mai  multe  capete:  la  Viena,  la  Berlin,  la  Miinich. 
Vechiul  imperiu  german  eră,  dupe  Puffendorf,  un 
monstru  din  punct  de  vedere  politic.  Cea  ce  este 
mai  mult,  este  că  situaţia  acestor  capitale  şi  func- 
ţiunea lor  variază  în  importanţă.  Aci  cel  dela 
Viena,  acî  cel  dela  Berlin  capătă  precumpănirea. 
In  timpul  din  urmă  Berlinul  tinde  a fi  capul  de- 
finitiv al  acestui  organism,  căruia  i se  taie  astfel  un 
cap  şi-i  creşte  altul.  Fapt  este  că  naţiunea  ger- 
mană n’are  încă  hotare  nici  precise,  cu  atât  mai 
puţin  fixe. 

Ca  şi  Franţa,  ţară  continentală,  Germania  fix 
deschisă  tuturor  râsboaelor,  tuturor  înrîuririlor  şi 
tuturor  curentelor.  Popoare  vrăjmaşe  o înconjoară 
din  toate  părţile.  Rezultatul  fu  şi  aci  desvoltarea 
puterei  centrale  a statului,  mai  ales  a unei  mo- 
narchii  absolutiste. 

Dar,  cea  ce  caracterizează  mai  bine  istoria  Ger- 
maniei, notele  precumpănitoare  ale  desfăşurării  ei 
istorice  sunt,  credem  noi,  următoarele.  Deşi  na- 
ţiunea germană  trăi  sub  forma  monarchiei  abso- 
lute, ea  n’ajunse  niciodată  la  unificare.  Diferitele 
provincii  germane  trăiră  o vieaţă  independentă 
unele  de  altele  şi  de  imperiu.  Legăturile  lor  cu 
imperiu  erau  mai  mult  aparente.  Puterea  împă- 
ratului asupra  diferitelor  provincii  germane  eră 
pur  nominală  şi  atât  de  slabă,  încât  acestea,  în- 
cetul cu  încetul,  în  măsura  importanţei  lor,  de- 
veniră  regate.  Imperiul  german  coprindeâ  266  de 
state,  bucurându-se  toate  de  drepturi  depline  se- 
culare şi  eclesiastice,  princiare  sau  republicane, 
fără  a mai  socoti  şi  senioriile  directe,  împrăştiate 
prin  statele  principale  şi  pe  cari  Iastrow  le  pre- 
ţueşte  ca  la  2000. 

Germania,  înainte  de  1871,  se  găseâ  încă  în 
starea  în  care  se  găsise  Franţa  înainte  de  Lu- 
dovic XI.  Chiar  azi,  ea  este  departe  de  a fi  atins 
condiţiile  de  limită  aproape  definitivă  pe  care  a 
atins  o Franţa.  Dar  dacă  unificarea  globală  a 
Germaniei  nu  s’a  săvârşit,  este  adevărat  totuşi 
că,  în  fiecare  provincie,  statul  s’a  desvoltat  cen- 
tralizator şi  unitar.  Fiecare  din  regatele  germane 
fu  organizat  unitar,  aproape  milităreşte.  Prusia, 
spre  pildă,  ne  înfăţişează  cazul  cel  mai  reuşit  de 
această  organizare.  Intr’un  cuvânt,  naţiunea  ger- 
mană, unificată  foarte  slab  în  totalitatea  ei,  se 
distribui  în  provincii  organizate  puternic,  mili- 
tăreşte. 

Era  poate  şi  prea  întinsă  teritorial,  pentru  ca 
naţiunea  germană  să  se  poată  unifică.  Monarchia 

habsburgică  îmbrăţişă  prea  mult,  pentru  ca  să 
poată  strânge  şi  constrânge  totul  sub  stăpânirea 
ei.  In  această  privinţă,  cu  totul  altfel  a fost  cu 
Franţa.  Teritoriu  unit,  masiv,  echilibrat  între  li- 
mite fireşti  şi  de  o întindere  mijlocie,  numai  bună 
pentru  a fi  îmbrăţişată  şi  bine  strânsă  de  o mo- 
narchie,  Franţa  depăşi  cu  câteva  veacuri  desvol- 
tarea  Germaniei.  Să  se  ţină  încă  seama  de  acea 
că  naţiunea  germană  erâ  întreruptă,  pe  propriu-i  te- 
ritoriu, de  populaţii  de  origină  şi  de  rasă  cu  totul  di- 
ferită. Aceste  populaţii  n’au  putut  fi  asimilate  şi  ele 
constitueau,  în  organismul  geografic  al  Germaniei, 
un  fel  de  corpuri  streine,  cari  au  împedicat  pro- 
babil desfăşurarea  unitară  şi  unificarea  Germaniei. 
Boemi,  Moravi,  Polonezi,  Unguri  formează  pete  în- 
tinse, considerabile,  pe  harta  Germaniei. 

Pentru  un  motiv  sau  altul,  indiferent  pentru 
care,  fapt  este  că  naţiunea  germană  se  unifică  slab, 
aproape  numai  nominal  în  totalitatea  ei,  pe  când, 
în  diferitele  provincii,  forţa  statului  centralizator 
se  desvoltâ  unitară,  milităreşte.  In  această  pri- 
vinţă, Germania  fu  inferioară  chiar  Angliei,  care, 
cu  tot  particularismul  local  al  celor  trei  provincii 
de  căpetenie  ce  o constituesc,  ajunse,  încă  de  tim- 
puriu, la  o unitate  politică  reală.  Dacă  însă  din 
acest  punct  de  vedere  Germania  fu  inferioară 
Franţei  şi  Angliei,  la  rându-i  avu  şi  ea  asupra 
acestora  o superioritate  vădită,  aceea  că  naţiunea 
germană  se  constitui  într’o  unitate  politică,  cu 
toate  că  nominală,  şi  într’o  unitate  de  cultură  şi 
limbă  reală,  foarte  importantă  aceasta,  cu  mult 
înaintea  Angliei  şi  Franţei. 

Imperiul  german  durează,  în  forma  lui  nebu- 
loasă, de  pe  la  mijlocul  evului  mediu;  iar  unitatea 
de  cultură  şi  de  limbă,  naţiunea  germană  a rea- 
lizat-o chiar  dela  începutul  fiinţării  ei.  Aceasta 
nu  s’a  întâmplat  nici  în  Franţa,  nici  în  Anglia. 
Şi  azi  dialectul  irlandez  şi  o parte  din  cel  Scoţian 
este  celtic.  In  Franţa,  unitatea  de  limbă  nu  este 
nici  azi  desăvârşită.  In  provinciile  unde  elemen- 
tul etnic  este  basc  sau  breton,  limba  franceză 
n’a  pătruns  încă  toate  straturile  cele  mai  de  jos 
ale  societăţii.  In  Auvergne,  în  Savoia  sunt  dialecte 
foarte  pronunţat  diferite.  Tot  sudul  Franţei  mai  păs- 
trează încă  dialectul  provensal  şi  catalon.  Limba  ger- 
mană, din  potrivă,  cu  oarecare  diferenţe  locale  de 
pronunţare,  fu,  din  timpurile  cele  mai  vechi,  unică, 
aceeaş  în  principiu  desvoltării  ei.  Această  supe- 
rioritate, sub  acest  punct  de  vedere,  avu  negreşit 
urmări  însemnate  asupra  desvoltării  psichologice 
a Germaniei. 

Nefiind  o naţiune  unitară,  Germania  n’a  luat 
niciodată  parte  în  toată  lărgimea  ei  la  vreo  miş- 
care istorică  şi  socială.  Din  potrivă,  de  cele  mai 
multe  ori,  diferitele  ei  provincii  au  dus  lupte  în- 
dârjite, lungi  şi  repetate,  între  ele.  Vrăjmăşii  pu- 
ternice au  despărţit  diferitele  părţi  ale  acestei 
naţiuni.  O sforţare  obştească  a tuturor  Germani- 
lor a fost  un  miracol,  care  nu  s’a  putut  întâmpla 
decât  la  1871.  Se  vede  de  aci  cam  ce  a trebuit 
să  fie  sociabilitatea  ei. 

Discontinuă,  redusă  la  proporţii  mici,  între  li- 
mite teritoriale  strâmte,  la  un  număr  relativ  re- 
dus, colaborarea,  contactul  şi  comunicarea  în 

acelaş  scop  n’au  fost  niciodată  realizate  în  toată 
întinderea  numerică  a naţiunii  germane.  Cu  toate 
acestea,  unitatea  politică  formală,  nominală,  şi  uni- 
tatea de  limbă  au  stabilit  un  contact  oarecare,  deşî 
slab,  formal,  o comunitate  oarecare  deşi  sporadică, 
intermitentă,  între  toţi  membrii  naţiunei  germane. 
Vieaţa  socială  n’a  putut  fi  deci  perfect  solidară ; 
raporturile  lor  sociale  n’au  putut  fi  strânse  în 
deaproape,  controlul  general,  comun,  al  tuturor 
asupra  fiecăruia,  n’a  putut  fi  niciodată  ceea  ce  ele 
au  fost  în  Franţa.  De  aceea,  nici  mintalitatea  şi, 
în  particular,  inteligenţa  germană  n’au  putut  câ- 
ştiga armonia,  echilibrul,  claritatea,  luciditatea, 
limpezimea  luminoasă  ale  inteligenţei  franceze.  Din- 
potrivă,  inteligenţa  germană  este  adesea  greoae, 
puţin  neliniştită  lipsită  de  nuanţe,  de  fineţe,  şi  de 
mlădiere. 

In  aceste  condiţii  istorice  şi  sociale  generale, 
nici  nu  se  putea  naşte  un  spirit  german  raţiona- 
list, precis,  lucid,  bine  coordonat.  Ordonarea  fru- 
moasă, geometrică,  simetria  limbei  nu  sunt  de  loc 
însuşiri  germanice.  Din  potrivă,  spiritul  german  s’a 
desvoltat  aşa  cum  condiţiile  sale  istorice  şi  so- 
ciale rezumate  mai  sus  l’au  determinat.  Aşa  de 
vădit  este  raportul  dintre  istoria  şi  societatea  ger- 
mană şi  dintre  inteligenţa  germană,  că  s’ar  deduce 
cu  uşurinţă  din  simplul  examen  al  uneia,  desvol- 
tarea  şi  evoluţiile  celeilalte. 

Unitatea  politică  şi  de  limbă  a Germanilor  a 
făcut  că  o mare  îngrămădire  şi  punere  în  circu- 
laţie a întregului  material  psichologic  au  fost  cu 
putinţă  de  timpuriu.  Spiritul  german  a avut  deci 

să  elaboreze,  de  timpuriu,  un  vast  material  psi- 
chologic.  Pornirea  către  generalizare  şi  abstrac- 
ţiune avea  la  ce  să  se  aplice,  şi  prin  urmare 
avea  ocazie  să  se  desvolte  şi  să  se  întărească. 
Lipsindu-i  încă  Germaniei  unificarea  reală,  simţul 
a cea  ce  este  universal  şi  general  în  ceeace  este 
particular  nu  s’a  desvoltat  îndestulător,  ca  la 
Francezi  şi  la  Romani.  Acest  simţ  a suferit  un 
fel  de  stagnare  sau  atrofiare.  Astfel,  după  d-l 
Fouillee:  «Spiritul  german,  care  vrea  să  vadă 
multe  lucruri  dintr’o  dată,  este  larg  şi  turbure». 
De  acolo  provine  predilecţia  Germanului  pentru 
sistemele  largi  şi  nebuloase  de  filozofie.  Sinteze 
foarte  coprinzătoare,  profunde  şi  obscure  umplu, 
dela  un  cap  la  altul,  istoria  cugetării  germane. 
Acestea  sunt  apucăturile  unitare  ale  unui  spirit, 
care  se  formează  într’o  societate  formal  şi  neîn- 
destulător unificată,  în  care  puterea  centrală  de 
coordonare  şi  sistematizare  socială  este  slabă. 

Atât  este  de  adevărat  că  simţul  a ceea  ce  este 
general  în  lucrurile  particulare  este  insuficient  la 
Germani,  încât  marele  istoric  Ranke  a putut  zice: 
«Această  rasă  colosală  stărue  cu  atât  mai  mult 
asupra  unei  idei  cu  cât  ea  este  mai  neînsemnată». 
Ceea  ce  îi  caracterizează  încă  şi  mai  mult  este,, 
după  d-l  Fouillee,  obicinuinţa  concluziilor  generale 
în  folosul  unei  idei  individuale». 

Metafisica  nebuloasă,  mistică,  naturalistă,  sân 
panteistă  este  semnul  distinctiv  al  filozofiei  ger- 
mane. «Chiar  raţionalismul  lui  Hegel  nu  are  decât 
o aparenţă  de  logică...,  raţionalismul  său  ascunde 
un  realism  profund,  absolut,  divinizat».  Disciplina 
socială  fiind  mai  mult  locală,  particulară,  spirituL 

german  a rămas  nedisciplinat  în  totalitatea  lui; 
el  nu  este  logic,  coerent,  decât  asupra  cestiunilor 
de  a doua  mână;  sistemele  largi  sunt  confuze. 
Unificarea  spiritului  german  este  foarte  departe 
de  a fi  desăvârşită.  După  Nietzsche,  sufletul  ger- 
man ar  fi  de  origină  multiplă,  alcătuit  din  ele- 
mente felurite,  suprapuse,  iar  nu  construite  în 
mod  firesc.  «Un  german,  care  ar  zice:  vai,  port 
două  suflete  în  mine  ! s’ar  înşela  foarte  mult  asu- 
pra numărului;  el  ar  face  o greşală  de  mai  multe 
suflete».  Nietzsche  află  pe  Germani  «nedefiniţi, 
contrazicători,  mlădioşi  etc.»  Ei  târăsc  sufletul 
lor  şi  mistuesc  rău  evenimentele  vieţii  lor. 

Lipsa  de  vieaţă  socială  întinsă,  intensă  şi  deci 
de  control  şi  de  critică  socială  a făcut  că  inteli- 
genţa germană  a rămas  confuză,  chaotică,  desor- 
donată,  încâlcită.  «Germanul  nu  simte  necesitatea 
geometriei  rectiline,  această  trebuinţă  de  ordine 
şi  de  claritate,  atât  de  încercată  de  alte  popoare; 
lui  îi  plac  contradicţiile  şi  complicaţiile  fără  mar- 
gini... imaginaţia  lui  este  înclinată  spre  orizontu- 
rile cari  se  ascund  şi  spre  nelămurirea  conturu- 
rilor. Germanul  are  în  el  înclinarea  clasificărilor, 
însă  de  obiceiu  îl  atrag  cele  mai  încâlcite.  Ii  place 
să  aşeze  ideile  sale  în  categorii,  nu  în  corelaţie 
logică,  ci  ontologică».  «Germania,  zice  d-1  Boutmy, 
suprafaţă  neprecisâ,  fără  hotare  fireşti,  decât  doar 
la  sud,  şi  mult  timp  fără  alţi  vecini  la  est  decât 
populaţii  împrăştiate  şi  nomade,  n’a  ajuns  să  se 
definească  ca  o naţiune»  şi  prin  urmare,  nici  ca 
o mintalititate  lăuntrică,  mai  adăogăm  noi. 

Negreşit  că  charta  sufletului  german  oglindeşte 

în  ea  perfect  charta  istorico-geografică  a acestei 
naţiuni.  Organismul  geografic  nebulos,  apocaliptic, 
chaotic,  schimbător  al  Germaniei  a determinat, 
potrivit  naturei  şi  formei  lui,  forma  şi  natura  min- 
talităţii  germane.  «Sufletul  german  are  săli  şi 
galerii,  mai  sunt  în  el  şi  caverne,  ascunzători  şi 
colţuri  retrase;  în  el  se  află  mult  farmec  pentru 
ceea  ce  este  misterios.  Germanul  cunoaşte  căile 
ascunse  cari  duc  la  chaos.  Şi  cum  orcărui  lucru 
îi  place  simbolul  său,  tot  aşâ  Germanului  îi  place 
norul  şi  tot  ce  este  obscur,  crepuscular,  umed  şi 
îmbrobodit.  Tot  ce  este  nesigur,  embrionar,  pe 
cale  de  a se  formă,  de  a creşte  îi  pare  profund». 
Germanul  însuşi  nu  există,  ci  devine  şi  se  des- 
voltă.  De  aceea,  desvoltarea,  devenirea  este  o 
idee  atât  de  scumpă  filozofiei  germane. 

Nedefinirea  hotarelor  patriei  germane,  trăsurile 
informe,  nebuloase  şi  nedefinite  ale  acestor  hotare 
fac  că  spiritul  german  este  în  desăvârşit  contrast 
cu  cel  francez.  Dacă  la  acesta  din  urmă,  desă- 
vârşirea, luciditatea,  le  fini,  /' achevJ,  erau  trăsă- 
turile caracteristice,  cu  totul  dimpotrivă  este  cu 
spiritul  german.  «In  el,  zice  d-1  Fouillee,  nu  este 
nimic  niciodată  terminat».  Germanii,  dupăNietzsche, 
scapă  orcărei  definiţii,  prin  aceea  ei  fac  dejâ  des- 
perarea Francezilor.  «Este  caracteristic  pentru 
Germani  că  cestiunea  ce  este  german?  vine  tot- 
deauna la  ordinea  zilei.» 

Aceste  însuşiri  ale  spiritului  german  sunt  foarte 
vădite  în  limba  germană.  «Pericolul  ei  este  de  a 
confundă  subiectivul  cu  obiectivul,  de  a îngădui 
spiritelor  confuze  să  se  complacă  în  confuziunea 

lor,  pe  care  o iau  drept  o coprehensiune,  şi  spi- 
ritelor obscure  să’şi  închipue  că  văd  profund  dacă 
nu  văd  limpede». 

Dacă  aşâ  a fost  desvoltarea  inteligenţei  ger- 
mane în  condiţiile  ei  sociale  şi  istorice,  acea  a 
caracterului  şi  a voinţei  a fost  cu  totul  altfel.  In- 
dependenţa provinciilor  de  puterea  centrală  a îm- 
păratului, coordonarea  şi  sistematizarea  activităţii 
înlăuntrul  cercului  strâmt  al  acestor  provincii,  în 
sfârşit  faptul  că  Germania  n’a  lucrat  unitar  în  to- 
talitatea ei,  în  răsboae  şi  alte  mişcări  sociale,  ci 
şi-a  păstrat  un  fel  de  continuitate  în  diferitele  ei 
părţi,  la  epoci  deosebite  cel  puţin,  toate  acestea 
au  făcut  că  voinţa  germană  s’a  desvoltat  puter- 
nică. Germanul,  retras  în  colţul  local  al  provin- 
ciei lui,  în  care  vieaţa  socială  a fost  relativ  mai 
statornică,  a aprofundat  aptitudinea  storţărei  con- 
tinue, a voinţei,  a energiei.  Caracterul  lui  s’a  pu- 
tut desvoltâ  mai  mult  decât  inteligenţa.  Rezultatul 
ultim  a fost  că  individualismul  german  se  depăr- 
tează de  cel  francez  şi  se  apropie  mai  mult  de 
cel  englez.  Dacă  Germanul  n’are  inteligenţa  or- 
donată, armonică,  echilibrată  şi  lucidă  a France- 
zului, din  cauză  că  i-a  lipsit  întinsa  sociabilitate 
a acestuia,  el  are  o voinţă  mai  puternică,  un 
caracter  mai  tenace,  mai  statornic.  Acţiunile  in- 
divizilor n’au  fost  supuse  aci  criticei  şi  controlului, 
la  orce  pas,  a colectivităţii,  de  aceea  Germanul, 
rămânând  mai  confuz,  mai  obscur,  a rămas  şi  mai 
personal  în  voinţa  şi  în  caracterul  lui.  El  n’a  su- 
ferit ca  Francezul  procesul  de  socializare  sub 

controlul  colectivităţii  şi  nici  procesul  de  desper- 
sonalizare sub  critica  membrilor  societăţii. 

* 

* * 

Dar  dacă  aşâ  a fost  cu  inteligenţa  şi  spiritul 
german,  ce  trebue  să  fi  fost  cu  spiritul  poporului 
rusesc?  Rusia  este  o formaţie  politică  nouă,  care 
n’a  ajuns  de  loc  să  se  cristalizeze  într’o  societate 
unificată.  In  afară  de  Austria,  ea  este  societatea 
cea  mai  informă,  cea  mai  heterogenă  din  Europa. 
Ea  nu-i  de  cât  un  amestec  chaotic  de  rasele  şi 
naţiunile  cele  mai  felurite  şi  cele  mai  nepotrivite 
între  ele.  Hotarele  acestei  ţări  sunt  elastice  şi 
bizare:  O mică  întâmplare,  rezultatul  unui  singur 
răsboiu  le  poate  restrânge  sau  întinde  la  infinit. 
Organismul  geografic  al  Rusiei  este  cevâ  cu  de- 
săvârşire amorf,  inorganic,  în  înţelesul  de  dezor- 
ganizat. Acest  aşâ  zis,  pe  nedrept  zis,  organism 
este  o massă  enormă  de  protoplasmă,  care  ia 
formele  şi  extensiunea  cea  mai  felurită,  după  în- 
tâmplarea condiţiilor  momentane.  «Dacă  Rusia, 
zice  d-1  Boutmy,  a rămas  într’un  fel  de  • stare 
inorganică,  dacă  ea  este  încă  azi  mai  curând  o 
rasă  decât  un  popor,  dacă  îţi  face  adesea  impre- 
sia unei  horde  sub  un  şef  bisericesc,  gata  încă 
de  o cruciadă  împotriva  Apusului,  mai  mult  decât 
o naţiune  aşezată  sub  un  şef  civil,  aceasta  vine 
negreşit  de  acolo  că  imensitatea  deschisă  a Asiei, 
îndemnând-o  la  o expansiune  vecinică,  o împe- 
dică  de  a reintră  în  sine  şi  de  a se  concentra. 
Uşurinţa  nemărginită  de  a se  întinde  are  ca  ur- 
mare ţinerea  oarecum  a poporului  în  vârsta  cre- 
şterii şi  de  a întârzia  vârsta  bărbăţiei,  caracteri- 

zată  printr’o  concepţie  neted  desprinsă  a statului, 
care  nu  este  fără  asemănare  cu  formaţiunea  unei 
personalităţi  conştiente».  Intr 'adevăr,  ceeace  lip- 
seşte Rusiei  este  personalitatea  etnică,  este  con- 
ştiinţa reflectată  şi  definită  despre  sine,  pentrucă-i 
lipseşte  organismul  geografic  cu  graniţe  definite 
şi  statornice. 

Am  văzut,  în  scurt,  ce  au  fost  condiţiile  istorice 
şi  sociale  ale  mintalităţii  franceze  şi  ale  caracte- 
rului englez,  după  cum  am  văzut  asemenea  ce 
sunt  această  inteligenţă  şi  acest  caracter.  Dacă  am 
puteâ  construi,  în  chip  simetric,  un  caracter  şi  o 
inteligenţă  cu  desăvârşire  opuse  acestora,  desvol- 
tându-se  în  condiţii  sociale  şi  istorice  cu  totul 
opuse,  am  aveâ  mintalitatea  şi  caracterul  rus,  aşe- 
zate în  pervazul  împrejurărilor  sociale  şi  istorice 
cari  le-au  produs. 

Un  popor  în  formaţiune,  întinzându-şi  veşnic  ho- 
tarele şi  turburându-şi  neapărat,  la  fiecare  ocazie 
de  acestea,  structura  intimă  a constituţiei  sale 
sociale,  iată  ce  a fost  şi  ce  este  Rusia  în  general. 
Formată  târziu,  cu  un  aparat  centralizator  puternic, 
guvernul  rus  fu  însă  prea  slab  faţă  de  întinderea 
covârşitoarea  a teritorului.  Acest  aparat  guverna- 
mental autocratic  n’a  pătruns  toate  masele  sociale, 
n’a  putut  îmbrăţişâ  imensitatea  cuceririlor  ruseşti. 
In  aceste  condiţii,  societatea  rusă  nu  s’a  organizat 
decât  la  suprafaţă  şi  nestatornic.  Liniile  ei,  chiar 
cele  mai  de  căpetenie,  au  rămas  numai  simple 
schiţe.  Cristalizarea  Rusiei  politice  într’o  societate 
unitară  n’a  avut  încă  timpul,  nici  liniştea  necesară 
de  a se  face. 

Activitatea  poporului  rus  n’a  fost  deci  coordo- 
nată şi  organizată.  Aceasta  a avut  ca  urmare  să 
croiască  sufletului  rus  o voinţă  slabă,  neorganică, 
un  caracter  schimbător  în  amănuntele  lui.  Pe  de 
altă  parte,  volumul  social  imens  al  Rusiei  n’a  ajuns 
să  aibă  şi  o condensare  corespunzătoare.  Poporul 
rus  trăeşte  în  comunităţi  locale,  despărţite  mai 
întotdeauna  prin  pustii  şi  stepe  imense.  Grupurile 
mici,  strâns  legate  înlăuntrul  lor,  sunt  despărţite 
între  ele  şi  izolate  ca  nişte  adevărate  insule.  Din 
această  discontinuitate  a elementelor  rezultă  ceva 
cu  desăvârşire  nebulos,  chaotic,  inform.  Controlul 
central  politic  sau  cel  social  este  redus,  adesea 
neputincios,  adesea  cu  neputinţă.  Sociabilitatea 
fiind  în  margini  prea  înguste,  controlul  şi  critica 
colectivă  este  ea  însăş  slabă,  îngustă.  Ea  îngă- 
dueşte  toate  anomaliile  şi  absurdităţile  individuale. 
Mintea  Rusului  este  de  cele  mai  multe  ori  foarte 
coprinzătoare,  are  predilecţia  sistemelor  şi  sinte- 
zelor vaste,  dar  absolut  incoerente,  cu  desăvâr- 
şire confuze.  Coeziunea  raţionamentului  şi  a con- 
strucţiilor mintale  ruseşti  este  tot  ce  poate  fi  mai 
slab,  mai  precar,  mai  factice. 

In  aceste  condiţii,  spiritul  rus  nu  se  pută  în- 
făţişă şi  nu  se  putea  formă,  decât  aşâ  cum  ni-1 
prezintă  d-1  Fouillee  în  următoarele  observaţii  re- 
zumate ale  sale.  Ca  probă  că  Ruşii  n’au  perso- 
nalitate, d-1  Fouillee  ne  arată  cum  ei  «împrumută 
înfăţişarea  şi  obiceiurile  ţărilor  unde  trăesc».  Ceea 
ce  veştejeşte  Tourguenief  la  compatrioţii  săi  este, 
în  afară  de  lipsa  de  voinţă,  lipsa  de  personalitate 
morală  şi  de  iniţiativă  creatoare.  «Lipsa  unei  vieţi 

intelectuale  întinse  păstrează  în  spirite  un  fel  de 
amurg,  care  trebue  să  se  dea  la  iveală  prin  cevâ 
nelămurit  şi  ne  apucabil  chiar  în  fizionomii».  Ine- 
galitatea şi  nestatornicia  sunt  caracteristice  pentru 
Slavi,  cari  trec  dela  o margine  la  alta.  Voinţa 
Slavului  este  puţin  energică,  prea  impulsivă  şi  prea 
puţin  stăpână  pe  sine.  Sforţarea  lui  va  fi  viguroasă, 
dar  momentană  şi  inegală.  «Un  Rus  va  trece 
săptămâni  fără  să  facă  nimic,  şi  apoi  va  lucră 
treizeci  şi  şase  de  ore  fără  întrerupere;  o muncă 
neîntreruptă  şi  îndelungată  îi  este  lucru  neplăcut». 

Din  punct  de  vedere  moral,  ceea  ce  este  carac- 
teristic Rusului  este  o resemnare  pasivă,  un  fata- 
lism exagerat.  Chiar  curajul  Ruşilor  este  făcut  din 
resemnare  şi  fatalism.  «Aci  exploziuni  de  senti- 
mente dornice,  devotamentul  fiinţei  întregi,  aci, 
numai  decât  după  aceea,  uitarea,  nepăsarea  fără 
cauză  şi  fără  măsură*.  încă  odată  neegalitatea, 
iată  caracterul  slav.  Logica  Rusului  este  drepti- 
lină,  radicală  şi  tinde  către  absolutism.  Relativi- 
tatea, cu  miile  ei  de  raporturi  şi  cu  miile  ei  de 
restricţiuni,  nu  place  acestor  spirite  cu  avânturi 
repezi  şi  adesea  nereflectate.  S’a  zis  că  orizonul 
neţărmurit  al  stepelor  îndeamnă  spiritul  să  meargă 
fără  hotar  înaintea  lui,  chiar  dacă  ar  ajunge  la 
absurditate. 

«In  general,  închipuirea  pare  adesea  nelămurită 
şi  confuză,  neregulată,  înclinată  către  superstiţii  şi 
fantastic*.  La  Ruşi  găsim,  pe  lângă  numeroase  şi 
foarte  curioase  secte,  toate  aberaţiile  orientale, 
dela  cele  mai  nebuneşti  până  la  cele  mai  teribile 
Condiţiile  de  desvoltare  istorică  şi  socială,  în  care 
a fost  şi  este  pus  poporul  rus,  se  oglindesc  de- 

săvârşit  în  această  stare  anarhică  a mintalităţii  şţ 
caracterului  său. 

* 

* * 

Să  rezumăm  cele  amintite  aici,  şi,  spre  a dîţ 
mai  bine  la  iveală  valoarea  şi  modul  cum  înrâu- 
resc factorii  sociali  şi  istorici  asupra  sufletului 
popoarelor,  să  le  completăm  prin  înfăţişarea  altor 
consideraţiuni  generale,  cari  trebue  să  lămurească 
această  putere  determinătoare  a istoriei  şi  a so- 
cietăţii. 

Dovadă  că,  mai  ales,  caracterul  unui  popor  se 
schimbă,  cu  schimbarea  condiţiilor  sale,  sociale 
şi  economice,  este,  de  o pildă,  faptul  că  caracterul 
ospitalier  al  unui  popor  depinde  de  gradul  s’au  de 
desvoltarea  sa  economică,  Desvoltarea  economică 
şi  socială,  trecută  de  un  studiu  oarecare,  face  să 
dispară  aceasta  trăsătură  din  psichologia  popoa- 
relor. Câte  trăsături  sufleteşti  de  ale  popoarelor 
nu  vor  fi  legate  cu  anume  sau  anume  tip  de  or- 
ganizare a vieţii  sociale. 

Continuitatea  şi  statornicia  desvoltării  istorice 
a unui  popor  favorizează,  de  regulă,  formarea  ca- 
racterului şi  a unei  mintalităţi  precise  şi  luminoase, 
cum,  spre  pildă,  a fost  la  Romani  şi  la  Englezi. 
Unificarea  socială,  corespunzătoare  cu  o întindere 
excepţională  a societăţii  şi  cu  o mare  îngrămădire 
de  indivizi  ce  trăiesc  în  strânsă  atingere  în  vieaţa 
de  toată  ziua,  favorizează  desvoltarea  inteligenţei, 
determină  tendinţa  spre  abstracţiune  şi  generali- 
zare, precizează  conţinutul  conştiinţei,  armonizează, 
echilibrează  şi  regulează  funcţionarea  diferitelor 

facultăţi  intelectuale.  Ea  desvoltă  spiritul  critic, 
regularitatea  şi  luciditatea  spiritului  şi  favorizează 
simţul  de  a deosebi  generalul  şi  universalul  din 
particular. 

Individualismul  profund,  sentimentul  personali- 
tăţii puternice  nu  se  poate  desvoltă  în  societăţile 
unificate,  centralizate  puternic,  unde  atingerea  so- 
cială zilnică  este  foarte  strânsă  între  un  număr 
prea  mare  de  indivizi.  In  aceste  societăţi,  activi- 
tatea colectivă  fiind  mai  desvoltată,  indivizii  lu- 
crează în  masse  mari.  Iar  când  se  lucrează  astfel, 
nu  numai  că  activitatea  personală,  deosebită,  nu 
este  bine  venită,  ci  criticată  şi  împedicată,  dar  nu 
se  iâ  în  seamă  individul  decât  ca  o simplă  uni- 
tate numerică.  In  aceste  împrejurări  se  consideră 
numai  ceea  ce  are  el  comun  cu  massa  şi  numai 
această  parte  este  desvoltată  şi  încurajată.  Acesta-i 
cazul  societăţii  franceze,  unde  activitatea  colectivă 
a fost  desvoltată  de  condiţiile  istoriei  Franţei,  mai 
mult  decât  orunde  aiurea.  De  aceea,  Francezul 
va  fi  aşa  de  puţin  individualist,  atât  de  deschis, 
de  sociabil  şi  comunicativ,  trăind  aproape  numai 
din  vieaţa  comună  a semenilor  săi. 

Cu  totul  din  potrivă  a fost  în  Anglia  şi  în  Ger- 
mania. Vieaţa  socială  s’a  desvoltat  aci  în  colec- 
tivităţi restrânse,  activitatea  s’a  desfăşurat  la  Ger- 
mani şi  Englezi  în  grupuri  teritoriale  mici.  Indivi- 
dualitatea, lucrând  aproape  singuratică,  sau  sub 
controlul  foarte  îngăduitor  al  familiei  şi  al  vecinilor, 
are  tot  răgazul  să  se  adâncească  în  sine  însăş, 
să-şi  desfâşure  toate  particularităţile  sale  virtuale 
şi  să  ducă  o vieaţă  lăuntrică  foarte  puternică.  De  aci 
desvoltarea  personalităţii  şi  eului  englez  şi  german. 


www.dacoromanica.ro 


— 116  — 


O particularitate,  pe  care  o observă  d-1  Fouillce 
la  Englezi  şi  la  Germani,  şi  care-i  parc  în  contra- 
zicere cu  individualismul  desvoltat  al  acestora,  este 
simţul  social  al  sacrificiului  individualităţii  în  pro- 
fitul naţiunei  la  Englezi  şi  respectul  escesiv  ce 
arată  Germanii  ierarhici  sociale  şi  politice.  Nedu- 
merirea d-lui  Fouillce  vine  aici  dela  concepţia  gre- 
şită, pe  care  şi-o  face  dânsul  despre  geneza  con- 
ştiinţei individuale.  Dânsul  crede,  cum  se  obişnu- 
eşte  a se  crede,  că  conştiinţa  este  predeterminată 
în  structura  organică  a omului,  şi  că  ea  este  o 
simplă  manifestare  a activităţii  aceştia. 

Nicăeri  însă  falsitatea  acestei  concepţii  obişnuite 
nu  ese  în  faţă  mai  vădită  ca  în  psichologia  etnică. 
Dacă  admiţi,  în  potriva  concepţiei  curente,  că 
conştiinţa  este  produsul  adaptării  omului  la  mediul 
social,  atunci  o sumă  de  nedumeriri  şi  confuziuni 
încep  a dispare  din  domeniul  psichologiei. 

Aşa,  în  cazul  de  faţă,  este  învederat  că  nu  poate 
fi  nici  o contrazicere  între  individualismul  riguros 
al  Englezului  şi  simţul  lui  de  sacrificiu  pentru  socie- 
tate. Acest  individualism  îsi  are  isvorul  în  vieata 

) j 

socială,  în  care  se  formează  Englezul.  Persona- 
lismul englez  este  fructul  unei  vieţi  sociale  active, 
mărginită  la  o localitate  restrânsă,  dar  cu  atât  mai 
adâncă,  şi  simţul  de  sacrificiu,  în  folosul  patriei 
mai  ales  locale,  este  sacrificarea  indirectă  a indi- 
vidului pentru  el  sau  pentru  ai  săi.  Patria  este 
suma  rudelor  şi  vecinilor  apropiaţi;  a se  sacrifica 
patriei  este  a se  sacrifică  lor,  şi  a se  sacrifică  lor 
este  a face  un  sacrificiu,  o concesie  sie-si. 

Pe  de  altă  parte,  societatea,  aşă  redusă  la  patria 
locală,  este  mai  uşor  de  conceput,  fiindcă  este  mai 

concretă.  Nu  tot  astfel  este  patria  Francezului,  pe 
care  o perde  îndărătul  massei  enorme  a colecti- 
vităţii sub  ochii  căreia  lucrează.  D-l  Fouillee  ob- 
servă însuşi  că,  deşi  Englezul  este  mai  individualist, 
totuş  el  se  asociază  cel  mai  mult  cu  semenii  lui, 
ceea  ce  îi  pare  încă  o contrazicere.  In  realitate, 
însă,  departe  de  a fi  aci  o contrazicere,  este, 
din  potrivă,  o perfectă  confirmare.  Individualismul 
şi  conştiinţa  sunt  fructul  societăţii  în  general,  şi 
al  asocierii  în  particular.  O asociaţie  activă,  strânsă, 
determină  la  fel  conştiinţa  individului.  încât,  tocmai 
fiindcă  Englezii  se  asociază  între  ei  mai  mult  ca 
Francezii,  tocmai  de  aceea  sunt  mai  individualişti. 
«Sociabilitatea  Englezului,  zice  d-l  Fouillee,  este  de 
altă  natură  decât  aceea  a Francezului.  Ea  nu 
este  o afacere  de  sentiment,  ci,  pentru  a zice  aşâ, 
de  raţiune  şi  de  acţiune..,».  «Din  evul  mediu  chiar 
găsim  pe  Englezi  grupaţi  în  societăţi,  cari,  din 
Londra,  făceau  legături  neîntrerupte  cu  toată  Eu- 
ropa occidentală.  Această  obişnuinţă  de  a se  aso- 
ciâ,  în  vederea  unui  scop  oarecare,  fie  de  utilitate, 
fie  de  caritate,  s’a  păstrat  neatinsă  în  cursul  se- 
colilor».  Nu  este  de  mirare  atunci  dacă  conştiinţa 
personală,  fruct  de  regulă  al  societăţii  şi  al  aso- 
ciaţii, s’a  desvoltat  paralel  şi  în  aceeaş  măsură. 

«La  Germani,  zice  d-l  Fouillee,  pornirea  indi- 
vidualistă are  ca  completare  pornirea  pronunţată 
la  subordonare,  un  fel  de  gust  înăscut  pentru 
ierarhie».  Acest  fenomen  are  o explicare  de  aceiaş 
natură,  ca  şi  simţul  sacrificiului  şi  asociaţiunii  la 
Englezi.  O societate  bine  organizată,  adică  bine 
ierarhizată,  este  o condiţie  indispensabilă  desvoltârii 
conştiinţei  individuale.  Coeziunea  şi  coordonarea 

activităţii  colective,  restrânse  la  o provincie,  face 
că  conştiinţa  membrilor  societăţii  respective,  ecou 
al  acestei  activităţi  coerente,  este  ea  însăşi  coor- 
donată, organizată.  Unitatea  socială,  realizată  prin 
mijlocirea  ierarhiei  sociale,  se  oglindeşte  în  cere- 
bralitatea membrilor  societăţii  şi  produce  aci  o 
conştiinţă  coerentă,  coordonată,  ierarhizată, — ceea 
ce  este  tocmai  semnul  unei  conştiinţe  puternice. 
Coeziunea  socială,  provocată  de  ierarhia  politică 
a societăţii,  produce  coeziunea  stărilor  de  conş- 
tiinţă în  indivizi,  condiţie  neapărat  necesară  or- 
cărei  conştiinţe  şi  personalităţi  puternice.  Ierarhia 
socială  puternică,  departe  de  a îrhpedicâ  desvol- 
tarea  personalităţii,  este,  din  potrivă,  un  factor 
de  o mare  însemnătate  pentru  formarea  ei. 

Această  personalitate  are  deci  două  izvoare:  ac- 
tivitatea coordonată  în  grupurile  locale  mici  şi  in- 
dividualismul acestor  grupuri  locale.  Aci  comuni- 
tatea a devenit  atât  de  individuală,  încât  este 
aproape  imposibil  persoanelor  streine  să  poată  intră. 

Este  însă  adevărat  că  nici  conştiinţa  Englezului, 
nici  acea  a Germanului  nu  este  atât  de  coprin- 
zătoare  ca  acea  a Francezilor.  Căci  dacă  a aces- 
tora din  urmă  este  mai  precisă,  mai  lămurită,  nu 
implică  de  loc  că  ea  este  mai  săracă.  Din  po- 
trivă. «Un  psicholog  a arătat,  cu  drept  cuvânt, 
că  printr’o  iluzie  firească,  obiectele  aşezate  fără 
ordine  par  cu  uşurinţă  mai  numeroase  decât  cele 
puse  în  ordine,  şi  că  unitatea,  care  rezultă  din 
ordine,  face  din  mai  multe  obiecte  unul  singur; 
în  virtutea  acestei  iluziuni  optice,  cărţile  germane 
şi  engleze  par  prea  adesea  foarte  bogate  în  idei 

şi  observaţii,  fiindcă  sunt  mai  rău  ordonate  şi  com- 
puse; şi  anume  cărţi  franceze  par  mai  simple  şi 
mai  superficiale,  pentrucă  ele  au  putut  reduce 
ideile  la  unităţi». 

Unitatea  spiritului  francez  oglindeşte  societatea 
franceză  unificată,  contuzia  relativă  a inteligenţii 
germane  este  ecoul  societăţii  puţin  omogenă  şi 
unificată  a naţiunii  Germanilor. 

întorsătura  generală  a spiritului,  formele  mai 
înalte  ale  cugetării  sunt  neapărat  determinate  de 
către  formele  sociale,  de  către  gradul  de  desvol- 
tare  istorică  a societăţii.  In  ţara  în  care  condiţiile 
istorice  îngăduiră  o desăvârşită  continuitate  a des- 
voltării  instituţiilor  sale,  în  care  tot  ce  se  face  din 
nou  porneşte  totdeauna  din  ceea  ce  eră  şi  este 
vechiu,  pe  cale  de  creştere,  de  complicare,  de 
agregare  spontană;  în  ţara  în  care  tradiţiile  se 
combină  cu  ele  înşi-le,  pentru  a ajunge  la  progres, 
în  acea  ţară  numai  puteâ  apare  teoria  evoluţio- 
nismului  şi  trebuia  să  fie  privită  ca  o explicare 
universală  a lumii.  Evoluţionismul  lui  Spencer  este 
deci  filozofia  care  oglindeşte,  în  chipul  cel  mai 
credincios  cu  putinţă,  desvoltarea  istorică  şi  so- 
cială a poporului  englez. 

Reducerea  timpurie  a puterii  regale  şi  a intervenirei 
statului  în  afacerile  indivizilor,  lipsa  de  centralizare 
puternică  au  avut  ecou  nemijlocit  în  spiritul  ştiinţific 
englez.  Tot  ce  este  autoritate  a priori  nu  inspiră 
încredere  Englezilor.  Un  fel  de  neintervenire  a 
principiilor  în  examenul  faptelor  este  echivalentul 
liberalismului  social  şi  individual  din  Anglia.  Por- 
nirele  contra  intervenţionismului,  în  materie  eco- 

nomică,  determină  pe  cele  contra  intervenirei  prin- 
cipiilor logice,  autoritare  în  tălmăcirea  faptelor 
concrete.  Priincipiile  înăscute,  legile  şi  formele  ti- 
pice, anterioare  lucrurilor  chiar  n’au  mare  trecere 
la  Englezi.  «Ereditatea  esplică,  pentru  ei,  cea  ce 
se  găseşte  preformat  în  indivizi».  Iar  inovaţiile, 
insuşirile  câştigate,  din  cari  decurg  aceste  forme 
tipice  : genul  şi  speţa,  în  ţara  în  care  concurenţa, 
lupta  pentru  vieaţâ,  utilitarismul,  individualismul 
egoist  şi  succesul  celui  mai  tare  sunt  practica  so- 
cială cea  mai  răspândită,  trebueau  să  fie  expli- 
cate de  către  «marele  Darwin  printr’o  simplă  se- 
lecţiune,  care  asigură  triumful  combinaţiilor  celor 
mai  folositoare  vieţii  şi  celor  mai  bine  potrivite 
cu  mediul  dinafară». 

Ţara  în  care  se  născu  disciplina  logică  a inducţiu- 
nei,  principiul  generalizator  prin  inducţie  şi  esperi- 
enţă  este  ţara  clasică  a parlamentarismului,  a repre- 
zentării naţionale  înaintea  cărea  trebue  să  se  plece 
principiul  monarhic.  Ivirea  parlamentului  englez  a 
precedat  logica  lui  Bacon.  Această  logică,  care  se 
ridică  prin  inducţie  dela  fapte  la  legi,  dela  lucruri 
concrete  la  principii  abstracte  este  ecoul  psichologic 
al  practicei  politico-sociale  engleze,  care  pune  suve- 
ranitatea în  massa  poporului  concret,  şi,  prin  induc- 
ţia votului  dat  de  fiecare  cetăţean,  se  ridică  la  suve- 
ranitatea naţională  simbolizată  în  membrii  cabine- 
tului. Cetăţeanul  este  aci  echivalentul  faptului  con- 
cret din  logică.  El  singur  decide.  Membrii  parlamen- 
tului, Miniştrii  aleşi  prin  vot  sunt  equivalentul  legilor 
generale  şi  abstracte  câştigate  prin  inducţie.  Regele 
şi  monarhia  sunt  principii  apriorice,  cari  au  prea 
puţină  trecere  în  logica  şi  în  societatea  poporului 

englez.  «Englezul,  zice  d-1  Boutmy,  procedează  în 
legiferarea  lui  prin  enumerarea  cazurilor,  a per- 
soanelor şi  a însuşirilor,  în  loc  să  procedeze  prin 
enunţări  generale »....« tendinţa  Englezilor  este  de 
a se  feri  de  orce  lege  generală,  care  îmbrăţişează 
o întreagă  materie,  reglementând-o  în  chip  complect 
şi  definitiv». 

Cu  totul  din  potrivă  va  fi  pe  continent,  în  deosebi 
în  Franţa  şi  în  Germania.  Aci  metoda  lui  Descartes, 
Leibniz,  Kant,  Spinoza,  va  fi  pur  deductivă,  lo- 
gică şi  a priori ; sistemul  gândirii  va  fi  al  mari- 
lor sinteze,  care  îmbrăţişează  câmpuri  vaste.  In- 
ducţia nu’şi  va  face  aparaţia  decât  după  modifi- 
carea politică  a societăţilor  însăşi,  decât  după 
democratizarea  lui.  Pozitivismul  lui  A.  Comte  este 
reflexul  psîchologic  al  marei  revoluţii  franceze  şi, 
în  particular,  al  mişcării  democratice  ce  se  începe 
cu  ea.  Descalificarea  şi  proscrierea  principiilor  a 
priorice  şi  pozitivarea  filozofiei  sunt  echivalentul 
decapitării  monarhului  şi  al  proscrierii  nobililor  şi 
privilegiilor  de  clase.  Pozitivismul  faptelor  concrete, 
singure  hotărîtoare,  este  şi  acî  oglindirea  psicho- 
logică  a scoborârei  suveranităţii  în  straturile  de 
jos  ale  societăţii  franceze. 

Să  nu  se  uite  că  logica  inductivă  a lui  Aristot 
şi  exagerarea  ei,  scepticismul  aproape  nihilist  al 
Sofiştilor,  fură  determinate,  la  Grecii  cei  vechi,  de 
evoluţia  democratică,  începută  cu  Solon  şi  conti- 
nuată cu  Clistene,  Pericles  etc. 

Astăzi,  în  Germania,  evoluţia  logicei  oglindeşte 
încă,  în  chip  foarte  străveziu,  constituţia  politică 
a imperiului. 

Economiştii  Wagner  şi  Schmoller  vor  reproduce, 


www.dacoromanica.ro 


— 122  — 


în  susţinerea  principiului  logic  deductiv,  aproape 
aceleaşi  argumente,  cu  care  susţin  rolul  social  al 
monarhiei  imperiale.  Logica  germană  de  azi  caută 
să  împace  şi  să  armonizeze  rolul  inducţiei  şi  al 
deducţiei  a priorice  în  acelaş  chip,  în  care  auto- 
ritatea şi  suveranitatea  absolutistă  a Kaiserului 
tinde  să  se  acomodeze  cu  acea  a poporului  incar- 
nată în  membrii  Reichstagului. 

In  aceste  capitole  am  stăruit  îndelung  şi  cu  tot 
dinadinsul  asupra  valorii  ce  au  factorii  sociali  şi 
istorici  în  explicarea  psichologiei  neamurilor.  Am 
pus  această  stăruinţă  din  două  motive:  1)  Valoa- 
rea acestor  factori  este  de  cele  mai  multeori  tă- 
găduită sau  rău  înţeleasă;  2)  Teoria  ştiinţifică  care-i 
consacră  este  puţin  şi  rău  răspândită;  ea  are  încă 
nevoe  de  a fi  pusă  în  cuvinte  limpezi  şi  în  ade- 
vărata ei  lumină.  Pentru  ca  să  facem  şi  mai  vădită 
şi  mai  uşoară  de  înţeles  înrâurirea  acestor  factori 
asupra  sufletului  românesc,  nu  puteam  procedă  de 
cât  arătând  chipul  felurit,  în  care  ei  au  lucrat  la 
feluritele  popoare  cercetate  foarte  în  treacăt  în 
paginele  precedente. 

CAP.  II 

ELEMENTELE  PSICHOLOGII  POPORULUI  ROMÂN 


După  ce  ne-am  dat  bine  seama  care  este,  în 
general,  în  psichologia  popoarelor,  acţiunea,  atât 
a factorilor  fizici : rasa,  clima  şi  configuraţia  geo- 
grafică, cât,  mai  ales,  a factorilor  istorico-sociali : 
relaţiile  cu  vecinii,  situaţia  geografică,  instituţiile 
politice,  sociale  şi  economice,  să  cercetăm  acum, 
de  aproape  şi  cu  toată  luarea  aminte,  care  a fost 
acţiunea  fiecăruia  din  aceşti  factori  în  plămădirea 
şi  desvoltarea  mintalităţii  şi  caracterului  românesc? 
Vom  examina  pe  fiecare  din  aceşti  factori  în  parte; 
îl  vom  urmări  în  toate  feluritele  lui  faze  şi  forme; 
îl  vom  pătrunde  în  acţiunea  sa  tăcută  şi  adâncă, 
şi  vom  căută  să  scoatem  la  iveală  acţiunea  şi  ur- 
mările lui  apropiate  sau  îndepărtate,  răsunetul  ce 
a avut  el  asupra  minţii  româneşti. 

Din  acest  punt  de  vedere,  factorul  de  căpetenie, 
care  trebue  să  absoarbă,  dela  început,  toată  atenţia 
noastră,  nu  poate  fi  decât  cel  istorico-social.  Fac- 
torii fizici  s’au  dovedit  a aveâ  o acţiune  secun- 
dară, mijlocită  prin  cei  sociali  şi  istorici.  Vom  cer- 

cetâ  deci  urmările  climei  şi  situaţiei  noastre  geo- 
grafice, după  ce  vom  fi  studiat  acţiunea  covârşi- 
toare a mediului  social  şi  a desfâşurărei  istorice  a 
neamului  nostru.  Iar,  întru  cât  priveşte  rasa,  o vom 
înfăţişă  numai  din  punctul  de  vedere  al  psicho- 
logiei  ei.  Adică,  nu  vom  luă  în  băgare  de  seamă 
rasa  ca  varietate  anatomică  deosebită,  ci  numai 
întru  cât  ea  se  poate  deosebi  ca  un  mănunchi  de 
însuşiri  sufleteşti : morale  şi  sociale,  ale  căror  is- 
voare  se  perd  în  noaptea  timpurilor.  Vom  exa- 
minâ  din  factorul  rasă  numai  înfăţişarea  şi  fizio- 
nomia ei  curat  psichologică.  Cum  acest  mănunchi 
de  însuşiri  sufleteşti:  morale  şi  sociale  ale  raselor 
alcătuesc  primul  material  psichic,  temeiul  din  care 
s’a  plăsmuit  vieaţa  sufletească  a poporului,  vom 
începe  prin  a înfăţişă  şi  stabili,  mai  întâiu,  acest 
prim  material  sufletesc  al  nostru.  Condiţiile  isto- 
rice şi  sociale,  prin  care  neamul  românesc  a tre- 
cut, dealungul  veacurilor,  au  frământat  în  tot  chipul 
acest  prim  aluat ; i-au  dat  contururi  diferite, 
forme  bizare,  schimbătoare  după  împrejurări.  Pe 
acest  fond  s‘a  schiţat  felurite  siluete  şi  umbre, 
cari  s’au  topit  şi  au  pierit  în  valurile  istoriei.  Fi- 
zionomia vecinie  schimbătoare  a sufletului  româ- 
nesc s’a  brodat  fără  încetare  pe  canevaua  acestui 
material  psichologic  iniţial. 

înainte  deci  de  a cunoaşte  agenţii  istorici  şi 
sociali,  cari  au  frământat  acest  aluat  etnic  iniţial, 
să  vedem  cari  sunt  rasele  ce-au  intrat  în  com- 
poziţia neamului  românesc  şi  ce  însuşiri  anume  a 
adus  fiecare  din  aceste  rase  istorice,  spre  a-le 
vărsa  în  rezervoriul  comun  al  primului  nostru 
temei  sufletesc? 

§.  I.  Rasele  istorice  şi  însuşirile  lor  sufleteşti. 

Chiar  dacă  am  voi  să  ne  dăm  seama  de  struc- 
tura anatomică  de  rasă  a populaţiei  noastre,  lucrul 
este  cu  neputinţă  de  făcut  în  acest  moment.  O 
cercetare  serioasă  nu  s’a  făcut  încă  asupra  com- 
poziţiei etnice  actuale  a poporului  român.  Cea  ce 
este  învederat  pentru  toată  lumea  sunt  însă  urmă- 
toarele două  lucruri  : 1)  poporul  românesc  este  o 
amestecătură  şi  o confuzie  de  rase  cu  neputinţă 
de  descurcat  şi  de  clasificat;  2)  tipul  brachiocefal 
este  elementul  covârşitor  ce  se  întâlneşte  în  popu- 
laţia noastră  de  toate  condiţiile  sociale.  Deci,  ti- 
pul dolichoid  este  răspândit  între  noi  foarte  puţin, 
iar  cel  mijlociu,  homo  mediteraneus,  care  are  faţa 
oacheşe  şi  structura  craniului  dolichoidă,  s’ar  în- 
tâlni, zice-se,  foarte  rar,  mai  ales  prin  părţile  ţării 
de  pe  lângă  Dunăre,  prin  Dolj.  *)  Se  pare,  zice 
d.  de  Martonne,  în  general,  că  brachicefalia  şi  ti- 
pul brun  predomină 1  2).  De  aceaşi  părere  sunt 
D-ri  Felix  şi  Obedenaru. 

Intru  cât  se  poate  pune  temei  pe  teoria  care 
atribuie  însuşiri  mintale  şi  de  imaginaţie  schimbă- 
toare rasei  dolichoide,  se  poate  trage  concluzia, 
dela  început  şi  din  această  simplă  şi  sumară  con- 
statare, că  poporul  românesc  are  o inteligenţă  şi  o 
închipuire  vioae,  isteaţă,  dar  un  caracter  moale, 
slab  şi  schimbător.  Cum  însă  am  văzut,  în  capi- 
tolile  precedente,  rasa,  întru  cât  priveşte  chiar 


1)  Georgescu  Ştefănescu  în  rev.  Literatură  fi  Artă  1902.  Rasa 
fi  Na(ionalilalea  Românilor. 

2)  De  Martonne.  La  Valachte. 

structura  anatomică  a craniului,  atârnă  de  con- 
diţiile istorice  şi  sociale,  cari  au  tăria  de  a schimbă 
până  şi  aceste  forme  dolichoide  sau  brachice  ale 
craniului.  încât,  temperamentul  şi  însuşirile  sufle- 
teşti, pe  carii  unii  le  fac  să  isvorască  din  forma 
anatomică  a craniului,  nu  sunt  decât  urmarea  in- 
directă a condiţiilor  istorice  şi  sociale,  în  care 
poporul  respectiv  a trebuit  să  se  desvolte.  Din 
fericire,  dar,  dacă  cercetări  antropologice,  îndrep- 
tate în  acest  sens,  nu  s’au  făcut  încă  asupra  po- 
pulaţiei noastre,  pierderea  nu  este  prea  mare. 
Aceste  cercetări  nu  vor  răspândi  decât  o prea 
slabă  lumină  asupra  marelui  problem  al  psicho- 
logiei  noastre  etnice. 

Toată  însemnătatea  factorului  rasa  o absoarbe 
punctul  de  vedere  psichologic,  sub  care  trebue 
înfăţişat  acest  element,  socotit  ca  un  element  curat 
istoric.  De  acea,  întrebarea  de  căpetenie  ce  ni  se 
pune  este:  cărei  rase  anume  aparţine  neamul  ro- 
mânesc ? Răspunsul  nemijlocit  ce  se  dă,  dela  în- 
ceput, acestei  întrebări  este  că  neamul  românesc 
nu  aparţine  unei  singure  rase  istorice,  că  este  po- 
porul, care,  mai  mult  decât  toate  celelalte  cu- 
noscute, se  compune  dintr’un  amestec  nedefinit, 
chaotic,  de  rase  multiple  şi  felurite.  Intr’adevăr, 
în  proporţii  diferite,  un  foarte  mare  număr  de 
popoare  felurite  au  venit  să  se  amestece  şi  să  se 
contopească,  spre  a dâ  naştere  neamului  româ- 
nesc. Acest  neam  înfăţişează  deci  aluatul  etnic  cel 
mai  ciudat  prin  felurimea  lui  nedefinită  şi  prin 
variarea  bizară  a proporţiilor  în  cari  s’a  făcut 
acest  amestick 

Păstrând  şirul  lor  cronologic,  fără  privire  la  în- 
semnătatea proporţiilor,  se  pot  deosebi,  în  această 
confuzie  disperată  de  rase,  următoarele  elemente, 
ca  fiind  mai  sigure.  Primul  nostru  fond  etnic  este, 
negreşit,  tracic.  El  este  format  din  cunoscuţii  Geto- 
Daci,  cari  au  trebuit  să  absoarbă,  la  venirea  lor, 
numeroase  elemente,  rămase  între  Dunăre  şi  Car- 
paţi,  dela  vechile  populaţii  ale  acestor  ţări:  Scyţii 
şi  Agatirşii.  Deci  primul  material  psictio-etnic  al 
neamului  românesc  este  Scvto-Tracic. 

Numeroase  teorii  s’au  plăsmuit  asupra  înrudirei 
etnice  a Tracilor.  Sunt  multe  argumente,  pe  care 
le  rezumă  lucrarea  lui  Bergmann,  doveditoare  că 
Geto-Dacii  ar  fi  un  trib  despărţit  din  trunchiul 
de  rase  germanice.  Geto-Dacii  ar  fi  deci  fraţi  cu 
Scandinavii,  Danezii,  Saxonii  *). 

P1  Pe  acest  prim  fond  etnic  se  altoi,  în  curând, 
sângele  şi  mai  cu  seamă  civilizaţia  latină.  Civili- 
zaţia latină,  fondul  psichic  şi  moral  care  o alcă- 
tuiau sunt  destul  de  caracteristice  şi  bine  cunos- 
cute. Le  vom  rezumă  şi  lămuri  la  timp.  Acum 
este  întrebarea  de  compoziţia  elementului  latin, 
care  s’a  altoit  pe  cel  geto-dac.  Sângele  latin,  care 
s’a  amestecat  cu  cel  tracic,  n’a  fost  însă  el  însuşi, 
nici  atât  de  limpede,  nici  atât  de  curat.  Chiar 
acest  sânge  latin  a fost  un  amestec  foarte  felurit 
şi  de  proveninţe  prea  deosebite.  «După  supunerea 
Dacilor,  scrie  Eutropius,  Traian  aduse  aci,  din 
întreaga  lume  romană,  o mulţime  năprasnică  de 
oameni  pentru  a munci  câmpul  şi  a rezidi  ora- 
şele* 2).  «Astfel  veni,  zice  D-l  Iorga,  lume  din 

1)  Les  Getes,  Strasbourg  1850. 

2)  Iorga,  Geschichte  des  ruraănischen  Volkes  I,  p.  87. 

Italia....  sau  din  lagările  liniştite  şi  sârguitoare 
de  muncitori  de  câmp,  sau  meseriaşi  de  diferite 
specialităţi,  sau  Gali  cuceritori  şi  căutători  de  aur, 
Asiatici,  Egipteni,  etc...».  «Această  grămadă  de 
oameni  deosebiţi,  veniţi  din  Galia,  Panonia,  Uiria, 
Dalmaţia,  Asia  minoară,  Italia,  trebuiau  să  aibă  o 
limbă  comună,  spre  a se  puteâ  înţelege  între  ei, 
şi  care  ar  fi  putut  fi  această  limbă  decât  cea 
oficială  a imperiului  P»1).  Pe  lângă  aceste  colonii, 
în  mare  parte  civile,  comerciale,  cu  rol  mai  mult 
economic,  trebue  socotite  elementele  etnice,  cari 
alcătueau  cohortele.  Astfel  D-l  Xenopol,  aminteşte 
«că  s’au  găsit  şi  cohorte  de  Britani  în  Dacia»  2). 

Sângele  roman,  altoit  în  organismul  tracic  din 
Dacia,  era  deci  foarte  amestecat.  In  el  intră,  în 
proporţii  diferite,  necunoscute,  sânge  latin,  propriu 
zis,  galic,  iliric,  dalmat  şi  până  chiar  britanic. 
Proporţia  cea  mai  mare  din  aceste  diferite  ele- 
mente etnice  au  dat-o  totuş,  negreşit,  Ilirii.  Po- 
pulaţia din  dreapta  Dunării,  şi  în  particular  din 
Macedonia  şi  Albania  de  azi,  erâ  ilirică  romani- 
zată. Fără  îndoială  că  cea  mai  mare  parte  dintre 
colonişti  trebue  să  fi  venit  de  aci.  In  afară  de 
aceasta,  trebue  ţinut  seamă  că  populaţiile  după 
amândouă  malurile  Dunării  au  trăit  în  atingere  zil- 
nică, s’au  amestecat  continuu,  şi  când  parte  din 
populaţia  coloniilor  fu  retrase  din  Dacia  în  Moesia, 
aceste  populaţii  se  contopiră  cu  totul  la  olaltă. 
Mai  târziu,  rezultanta  lor  se  împrăştie  din  nou  pe 
ambele  maluri,  iar  cu  năvălirea  Hunilor,  Goţilor 

1)  Xenopol.  Istoria  Rom.  I,  196. 

2)  Ibid,  197. 

şi  Avarilor,  cari  se  năpustiră  în  mijlocul  provin- 
ciei dacice,  populaţiile  romanizate,  contopite  se 
despărţiră  şi  se  împrâştiarâ  din  nou,  unele  spre 
Nord  şi  altele  spre  Sud.  Aceasta  a făcut  că  sân- 
gele iliric  a contribuit,  după  cel  tracic  şi  latin,  în 
cea  mai  mare  proporţie  spre  a formă  neamul  ro- 
mânesc. De  aceea,  după  părerea  foarte  compe- 
tentă a D-lui  Onciu,  primul  temei  etnic  al  nea- 
mului românesc  este  latin  şi  traco-iliric. 

Cam  în  acelaş  timp  cu  Hunii  şi  Avarii,  în  cea  d’în- 
tâiu  jumătate  a veacului  al  şeaselea,  veniră  în 
aceste  locuri  triburile  slave,  împinse  aci  de  mersul 
cotropitor  şi  năvalnic  al  Hunilor  şi  Avarilor.  Ele- 
mentele acestea  slave,  cunoscute  sub  nume  dife- 
rite : Veneţi,  Sclavini,  Anţii,  fugând  dinaintea  săl- 
băticiei Avarilor,  se  retraseră  până  în  cele  mai 
înfundate  ascunzători,  pe  care  le  umpluserâ  dejâ 
mai  dinainte  populaţiile  romanice,  venite  şi  ascunse 
aci  pentru  acelaş  motiv.  «Astfel  se  întinseră  asupra 
întregei  Dacii  neamurile  slavone,  cari  veneau  însă 
peste  Români,  nu  ca  năvălitori,  ci  ca  fugari  ei  în- 
şişi înaintea  unei  năvăliri,  căutând,  nu  pradă,  ci 
mântuire».  Slavii  trăiră  în  munţii  Daciei  o vieaţâ 
comună  cu  populaţiile  romanice.  «Ei  veniră,  zice 
D-l  Iorga,  nu  după  metoda  clasică  a barbarilor 
...  smulgând  dramatic,  cu  mâini  pline  de  sânge, 
cortina  istoriei  universale:  ei  apărură,  din  potrivă, 
încet,  liniştiţi  şi  siguri,  în  triburi  strâmte,  ducând 
cu  ei  uneltele  de  munca  pământului  pe  carele  dfe 
răsboiu  şi  întovărăşiţi  de  numeroase  turme  de  oi 
şi  de  boi»  1). 


1)  Op.  cit.  p.  65. 

Mai  târziu,  când  urgia  Avarilor  se  îndreptă  spre 
Apusul  Europei,  populaţiile  romano-slave  începură 
a se  scoborî  pe  câmpie  şi  puseră  temelia  unei 
vieţi  aşezate,  pacinice,  de  cultură  a pământului. 
Negreşit  că  din  această  vieaţă  comună  nu  puteâ 
să  nu  ese  un  proces  de  contopiri  reciproce.  Se 
vede  însă  că  elementul  roman  fu  mai  puternic, 
mai  activ,  şi  în  massa  lui  se  perdii,  puţin  câte 
puţin,  mulţimea  populaţiunei  slave.  Aceasta,  la 
rându-i,  lăsă  urme  neşterse  şi  foarte  numeroase 
în  temelia  etnică  a neamului  nostru.  Iată  cum 
descrie  d-1  Xenopol  acest  proces  de  contopire  : 
«...  Fiind  foarte  numeroşi,  Slavii  inundară  mai 
întâiu  Transilvania,  ţările  transcarpatine  şi  Româ- 
nia de  astăzi.  De  aci  apoi  şi  mai  ales  din  Mun- 
tenia, unde  erau  împrospătaţi  prin  scurgerea  po- 
porului dela  Nord  spre  Sud,  ei  începură  a năvăli 
în  părţile  de  peste  Dunăre,  aşezându-se  treptat 
în  ele.  Pe  când  cei  veniţi  în  cetatea  Carpaţilor 
erau  absorbiţi  de  elementul  românesc,  acei  din 
câmpiile  moldoveneşti  şi  munteneşti  rămân  mai 
mult  timp  în  firea  lor,  până  ce  sunt  desnţionali- 
zaţi  şi  ei  prin  coborârea  Românilor  din  munţi  către 
şes,  după  descălecarea  principatelor». 

Elementul  slav  a fost  aşâ  de  însemnat  în  înche- 
garea neamului  românesc,  în  cât  d-1  Iorga  crede 
că  naţiunea  română  nu  se  puteâ  naşte  şi  întări, 
fără  venirea  şi  amestecarea  elementelor  slave  cu 
cele  romanice  sau  romanizate.  Pentru  făurirea  ei, 
îi  lipsea,  în  secolul  al  cincelea,  elementul  barbar 
indispensabil,  căci  de  vechea  temelie  tracică  nici 
nu  se  mai  puteâ  vorbi.  Germanii  nu  locueau  chiar 
în  Dacia,  ei  apărură  numai  în  ţările  romane  din 

Sudul  Dunărei...  Hunii  abia  erau  destul  de  nu- 
meroşi ca  să  poată  stăpâni  Panonia...  Trebuea- 
să  vină  Slavii  pentruca  să  facă  cu  putinţă  forma 
rea  unui  popor  românesc  în  Răsărit1). 

Din  acordul  comun  al  istoriei  şi  al  istoricilor, 
•dintre  popoarele  barbare  ce  năvăliră  în  ţările  noa- 
stre, până  la  Bulgari,  numai  Slavii  s’au  topit  în 
•elementul  romanizat  de  aci,  şi  numai  ei  au  adus 
un  material  etnic  de  temelie  şi  o influenţă  hotă- 
rîtoare  în  zămislirea  neamului  românesc.  Celelalte 
popoare, — unele  de  rasă  mongolică:  Hunii,  Avarii, 
altele  de  rasă  germană:  Bastarnii,  Quedii,  Marco- 
manii,  apoi  Goţii,  Vandalii,  Gepizii, — nu  se  opriră 
aci  decât  în  treacăt;  stăpânirea  lor  peste  ţările 
noastre  fu  prea  vremelnică  şi  atingerea  lor  cu  po- 
pulaţia daco-romană  fu  foarte  mică.  De  acea  şi 
înrâurirea  lor  asupra  noastră  şi  împrumuturile  et- 
nice, ce  vor  fi  făcut  dela  ei  strămoşii  Daco-Ro- 
mani,  sunt  foarte  mici  şi  greu  de  controlat.  «Cea 
ce  ne  va  fi  putut  rămâneâ  din  limba  lor,  din  atin- 
gerea cu  Avarii,  zice  d-1  Xenopol,  nu  se  poate 
controla  astăzi,  din  cauză  că  nu  ne-a  rămas  ab- 
solut nici  un  document  al  limbei  avarice.  ...  Cu 
totul  altfel  stau  lucrurile  despre  Slavi.  Aci  în- 
râurirea înscrisă  în  munte,  imprimată  în  valurile 
fugătoare  ale  apelor,  înconjoară  pe  Români  mult 
mai  de  aproape». 

Suntem  dar  îndreptăţiţi  să  adâogăm,  pe  lângă 
elementele  latine-traco-ilirice,  un  al  treilea  factor 
etnic  de  temelie,  intrat  în  făurirea  neamului  ro- 
mânesc: factorul  slavonie.  Neamul  românesc  are 

1 

1)  Op.  cit  p.  63. 

deci  aceste  patru  prime  fântâni  etnice  netăgăduite: 
Tracii,  în  cari  se  absorbiseră  Scyţii,  Latinii  şi 
coloniile  ilirice,  popoare  diferite  însă  romanizate 
şi  în  sfârşit  Slavii. 

«Pe  la  jumătatea  secolului  al  şaptelea,  Bulgarii, 
— adevăraţii  Bulgari  — apar  pe  scena  istoriei.  O 
ramură  din  aceşti  noi  barbari  se  pripăşi  între 
Nistru,  Prut  şi  Dunăre».  Cu  timpul  trecură  de 
acolo  pe  malul  drept  al  Dunării  şi  se  amestecară 
cu  populaţiile  traco-germanice,  cărora  le  insuflară 
vieaţă  nouă.  Insă  «limba,  moravurile  şi  chiar  cre- 
dinţa— în  secolul  al  optulea  — le  împrumutară  ei 
dela  predecesorii  lor  veniţi  pe  pământul  Moesiei, 
dela  vecinii  nemijlociţi  Slavii,  cari  erau  mai  nu- 
meroşi şi  mai  înaintaţi  în  cultură».  Cu  Bulgarii 
curentul  de  năvălire  devine  iar  fino-mongol  sau 
turanic.  Căci  după  dânşii  un  întreg  şir  de  popoare 
turanice  se  arată  şi  se  opriră  în  ţările  noastre, 
între  cari:  pe  la  sfârşitul  secolului  IX  Pecenegii, 
Ungurii  sau  Maghiarii,  şi  Kumanii,  cari  se  ivesc  pe 
la  jumătatea  secolului  XI.  In  sfârşit,  prin  sec.  XII 
îşi  fac  apariţia  şi  hordele  sălbatice  ale  Tătarilor. 
Dintre  aceste  neamuri  turanice  sau  fino-mongolice, 
cele  cari  au  avut  o înrâurire  mai  simţitoare  asupra 
Românilor,  fie  prin  numărul  lor,  fie  prin  vecină- 
tatea nemijlocită  şi  venirea  într’o  atingere  mai  sta- 
tornică cu  aceştia,  sunt  Bulgarii,  Ungurii  şi  Kumanii. 

înrâurirea  Bulgarilor,  privită  ca  rasă  turaniană, 
este  neapărat  ştearsă.  Ei  fură  ei  înşişi  desnaţio- 
nalizaţi  şi  slavizaţi,  aşâ  încât  înrâurirea  lor  asupra 
neamului  nostru  fu  deadreptul  şi  în  întregime 
slavă.  Această  înrâurii^  fu  însă  mare,  căci  timp 

de  cinci  veacuri,  din  sec.  VIII  până  în  sec.  XII, 
Românii  şi  Bulgarii  trăirâ  strâns  uniţi  laolaltă  şi 
alcătuiră,  în  două  rânduri,  o formaţie  politică  pre- 
cumpănitoare în  Răsăritul  Europei.  In  acest  restimp, 
imperiul  bulgaro-român  se  întindea  dela  Carpaţi 
pănă  dincolo  de  munţii  Balcani.  Orcare  ar  fi  fost 
tăria  dominaţiei  bulgare  la  Nordul  Dunărei,  prea 
slabă  după  unii  istorici  — spre  pildă  d-1  Iorga  şi 
întru  câtva  chiar  d-1  Xenopol,  reală  şi  simţitoare 
după  alţii,  — spre  pildă  Onciu,  fapt  este  că  do- 
minaţia şi  influenţa  bulgară  s’a  întins  pe  ambele 
maluri  ale  Dunărei  şi  chiar  în  Transilvania!  Vom 
vedea  mai  la  vale  în  ce  a constat  înrâurirea  bul- 
gară asupra  Românilor.  Pentru  acum  să  rămâe 
bine  înţeles  că  ea  a fost  slavă. 

Kumanii,  deşi  trăiră  multă  vreme  în  vecinătate 
nemijlocită  cu  Românii,  căci  multă  vreme  zăbo- 
viră şi  se  răsboiră  ei  alături  pe  câmpiile  Munte- 
niei şi  Moldovei  şi  aiurea  între  Olt  şi  Prut,  n’au 
lăsat  urme,  nici  adânci,  nici  numeroase  în  mate- 
rialul sufletesc  al  neamului  nostru.  Afară  de  prea 
puţine  nume  de  localităţi,  nimic  nu  se  cunoaşte 
a ne  fi  mai  rămas  dela  dânşii.  De  altfel,  Kumanii 
nu  stăpâniră  Muntenia  şi  Moldova  decât  timp  de 
vre  o două  sute  de  ani.  Ei  dispărură  dupe  scena 
istoriei  pe  la  1240. 

O înrâurire,  de  astădată  curat  mongolică,  asupra 
neamului  românesc  a fost  acea  a Ungurilor.  Ei 
se  aşezară  în  Panonia  pe  la  sfârşitul  veacului  al 
IX,  cuceriră  aceste  ţinuturi  în  timp  de  un  veac, 
şi  până  la  începutul  veacului  al  XI  întinseră  cuce- 
ririle lor  peste  Banat,  Transilvania.  In  cursul 

acestor  cuceriri,  Ungurii  răpuserâ  cei  câţiva  duci 
români  mai  răsăriţi  şi  desfiinţară  ducatele  lor 
subjugându-le.  Aceasta  fu  soarta  ducatului  lui 
Glad,  Gelu  ş.  a. 

Mai  târziu  cevâ,  ei  ajunseră  la  Dunăre  şi  fură 
vremi  în  care  suzeranitatea  lor  se  întinse  şi  peste 
Bulgaria.  De  atunci  până  azi,  Românii  au  rămas 
sub  înrâurirea  şi  stăpânirea  poporului  maghiar. 
Este  drept  că  cea  mai  mare  parte  din  ţările  ro- 
mâne îşi  câştigă  de  prin  veacul  al  XIII  neatâr- 
narea. Dar  nici  cu  aceasta,  înrâurirea  ungurească 
nu  încetă  asupra  Românilor  neatârnaţi.  Cât  despre 
cei  cari  au  rămas  lără  întrerupere  subjugaţi  Un- 
gurilor, influenţa  maghiară  asupra  lor  a fost 
adâncă  şi  temeinică  şi  se  urmează  întărindu-se 
până  chiar  în  zilele  noastre.  Trebue  deci  să  re- 
cunoaştem că,  dupe  Slavi,  între  popoarele  cari 
ne-au  adus  un  mai  însemnat  şi  bogat  material 
sufletesc  este,  pe  lângă  Turci,  acela  al  Ungurilor. 

Intre  anii  800  şi  1200,  deci  vreme  de  patru 
veacuri,  elementul  bulgar,  la  Sudul  Dunărei,  şi 
cel  unguresc,'1  la  Nord-Vestul  Carpaţilor,  întinseră 
stăpânirea  lor  devenită  pacinicâ  şi  acoperirâ  stra- 
tul traco-iliric  şi  latino-slav,  ce  trăia,  râsleţit  în 
sate  şi  oraşe,  în  vechea  Dacie  şi  în  Moesia.  Soarta 
popoarelor  romanizate  părea  acum  hotărâtă  şi 
statornicită  între  aceste  două  aluviuni  fino-mon- 
gole.  Naţiunea  română,  informă  şi  moale,  se  în- 
tindea, ca  o apă  fără  coloare  şi  puţin  adâncă, 
peste  întreaga  Dacie  traianâ  şi  peste  Moesia  până, 
dincolo  de  Balcani.  Năvălirea  feluritelor  neamuri 
barbare,  şi  mai  ales  acea  a Bulgarilor  şi  a Un- 

gurilor  fu  ca  venirea  unor  ape  mai  groase  şi  mai  gre- 
oaie, care  se  amestecară,  pentru  un  moment,  cui 
apa  neo-latină,  şi  apoi  se  aleseră,  se  lămuriră  ş 
se  statorniciră,  o parte  în  vâlcelele  Bulgariei  de  azi> 
alta  în  câmpiile  fără  margini  ale  Panoniei. 

Apa  neo-latină,  uşoară  ca  untdelemnul  sau  ca 
spirtul,  se  ridică  în  vapori  uşori  spre  munţii  Bal- 
cani sau  Carpaţi.  Acî  se  păstră  sub  forma  curată 
de  omăt,  care,  cu  vremea,  în  deosebi  elementul 
din  Carpaţi,  avu  a se  răspândi  în  şuvoae  paci- 
nice,  împrăştiate  pe  câmpia  rodnică  şi  întinsă  de 
pe  malul  stâng  al  Dunărei. 

Aceste  şuvoae  româneşti,  coborîte  din  munţi, 
alcătuesc  cea  de  a doua  descălecare  a poporului 
nostru.  Apele  bulgăreşti  se  aleseră  tot  mai  mult 
deci  spre  Sudul  Dunării,  dar  ele  coprind  şi  azi 
ostroave  valahe,  curate  româneşti. 

Aceste  ostroave  este  drept  că  se  păstrară  tot 
timpul  pe  eşiturile  cele  mai  înalte  ale  Balcanilor, 
cari  dominau  marea  bulgaro-slavă.  Apele  ungu- 
reşti se  aleseră  şi  ele  spre  Nord-Vesţ,  dar  apucară 
la  mijlocul  lor  o mare  peninsulă  românească,  de 
cea  mai  mare  însemnătate:  Transilvania,  Banatul 
şi  Maramureşul.  De  atunci  până  azi,  aluviunile  un- 
gureşti din  Banat  şi  Transilvania  sunt  acoperite 
de  vapori  româneşti  ce  scoboară  Carpaţii  spre 
Apus.  Marea  ungurească  pare  că  caută  să  se  re- 
tragă puţin  câte  puţin  din  drumul  neamului  nostru. 
Tendinţa  este  ca  într’o  zi  apele  româneşti,  azi 
turburate  încă  de  nomolul  maghiar,  să  se  aleagă 
limpezi  şi  să-şi  unească  cursurile  lor  într’un  sin- 
gur curent  puternic. 


www.dacoromanica.ro 


— 136  — 


Această  alegere,  limpezire  şi  aşezare  a apelor 
neo-Jatine  nu  dură  mult.  Ele  fură  în  curând,  după 
vreo  trei  veacuri  de  răgaz,  turburate  din  nou  de 
un  nou  puhoi  mongolic  de  origină  : Turcii.  Dar 
şi  mai  înainte  de  Turci,  fraţii  lor  de  sânge,  Tătarii 
îşi  arătaseră  adesea  colţii  lănciilor  lor  şi  pregăti- 
seră încă  de  mult  calea  năvălirilor  turceşti.  Către 
sfârşitul  veacului  al  XIV,  Turcii  ajung  la  Dunăre. 
Principatul  Munteniei  se  supune  lor. 

Un  veac  şi  ceva  mai  târziu  acelaş  lucru  îl  fă- 
cură Moldovenii.  Transilvania  căzu  sub  Turci  după 
un  alt  veac.  Jugul  Turcilor  apăsă  neamul  româ- 
nesc de  pe  la  1390  şi  până  pe  da  1880.  Aproape 
cinci  veacuri.  Deşi  dominaţia  turcească  dură  aşa 
de  mult,  ea,  fiind  în  condiţiuni  cu  totul  particulare, 
n’avu  asupra  noastră  o înrâurire  prea  covârşitoare. 
Mai  mare  cu  mult  decât  a Ungurilor,  înrâurirea 
turcească  este  totuş  mult  mai  mică  decât  cea 
slavă.  In  tot  cazul,  cu  Turcii,  influenţa  mongolică 
asupra  sufletului  românesc,  începută  de  Unguri, 
se  întări  şi  mai  mult.  Ea  trebue  ţinută  deosebit 
în  seamă. 

Legăturile  noastre  istorice  cu  Turcii  sunt  fac- 
torul cel  mai  puternic,  care  a determinat,  pe  cale 
curat  socială,  soarta  neamului  nostru  şi  chipul 
desvoltării  lui.  Snbjugarea  noastră  de  către  Turci 
este  momentul  absolut  covârşitor  al  istoriei  noastre. 
Din  acest  fapt  decurg  toate  restriştile  şi  toate  pe- 
ricolele prin  care  trecu  poporul  român.  Din  acest 
fapt  decurge  chiar  păstrarea  naţională,  ca  şi  cau- 
zele degenerării  societăţii  româneşti. 

Cu  năvălirea  turco-tătară  se  încheie  pentru  noi 
lanţul  de  restrişti  violente  şi  sălbatice. 

Năvălirile  barbare  încetează,  însă  spre  a lăsă  loc 
unor  năvăliri  şi  înrâuriri  semi-civilizate.  Năvălirile 
şi  înrâurite,  sub  această  din  urmă  formă,  sunt  ace- 
lea ale  Grecilor  moderni  şi  ale  Ruşilor. 

Intr’adevăr,  pe  căi  diferite,  elementul  grecesc 
modern  pătrunse  în  sânul  poporului  român,  în- 
cetul cu  încetul.  Mai  întâiu  ei  veniră  aci  ca  negu- 
ţători, şi  se  găseau  încă  de  mult  în  împrejurimi, 
prin  oraşele  de  lângă  Marea  Neagră : Cetatea  albă, 
Chilia.  «Căderea  Constantinopolului  împingând  pe 
mulţi  Greci  a se  expatriâ,  un  număr  însemnat  din 
ei  apucă,  — cei  învăţaţi  către  ţările  apusene,  unde 
puteau  trage  folos  din  învăţătura  lor,  cei  mai  de 
rând  spre  ţările  române»  a). 

Inundaţia  grecească  pe  solul  românesc  se  făcu 
după  revărsarea  acestui  element  din  Constanti- 
nopol.  Pe  lângă  negoţ,  religia  fu  haina  sub  care 
se  strecurară  în  ţările  noastre  epigonii  Bizanţului 
corupt  şi  degenerat. 

In  acelaş  timp,  legăturile  politice,  cari  ne  pu- 
neau sub  ordinile  Sultanilor  turceşti  din  Ţarigrad, 
deveniră  mijlocul  de  canalizare  spre  ţările  române 
al  drojdiei  etnice  din  uliţa  Fanarului.  Odată  cu 
noii  domni  orânduiţi  şi  foarte  repede  schimbaţi, 
se  repezeau  în  ţară  puhoae  de  Greci  lihniţi  de 
foame  şi  înrăiţi  de  robia  şi  mizeria  turcească.  Cu- 
rentul acesta  de  cotropire  grecească  fu  aşa  de 
puternic,  că,  după  un  veac,  poporul  românesc  în- 
găduise in  sânul  său  mai  mulţi  Greci  decât  ar  fi 
putut  el  mistui  şi  suporta.1  Năpădirea  grecească 
începu  pe  la  sfârşitul  veacului  al  XV.  Un  secol 


1)  Xenopol  III,  p.  451. 

mai  târziu,  pe  la  începutul  veacului  al  XVII,  găsim 
deja  revolte  numeroase  împotriva  Grecilor. 

In  epoca  modernă  a istoriei  ţărilor  româneşti, 
în  afară  de  căderea  lor  sub  stăpânirea  turcească, 
nu  se  mai  poate  cită  un  eveniment,  de  o însem- , 
nătate  tot  atât  de  mare  pentru  nefericirea  nea- 
mului nostru,  ca  cotropirea  pacinică  şi  perfidă  a 
Grecilor.  De  altfel,  fatalitatea  grecească  asupra 
Românilor  este  strâns  legată  de  a Turcilor.  — în- 
râurirea grecească  asupra  neamului  românesc  fu 
socială,  culturală  şi  economică.  Fără  îndoială,  în 
materialul  sufletesc,  care  alcătueşte  conştiinţa  ro- 
mânească, Grecii  au  adus  o însemnată  parte  de 
bun  sau  rău,  poate  chiar  bun  şi  rău. 

Legăturile  cu  Ruşii,  invaziile  lor  răsboinice  în 
ţările  române,  cum  şi  vecinătatea  lor,  n’au  fost 
fără  să  lase  nici  o urmă  în  sufletul  nostru.  Cu  atât 
mai  mult,  cu  cât  acest  element  slav  găseâ  în  ţă- 
sătura  sufletului  nostru  o foarte  mare  parte  de 
material  psichic  la  fel  cu  cel  rusesc.  Pe  urmele 
vechei4înrâuriri  slave,  pătrunseră  negreşit  elemente 
ruseşti  în  conştiinţa  noastră  şi  împrospătară,  mai 
ales  în  Basarabia  şi  Moldova,  în  privinţa  limbii, 
vechea  înrâurire  slavonă. 

In  sfârşit,  în  timpurile  cele  mai  din  urmă,  şi 
mai  ales  sferturile  de  mijloc  ale  sec.' XIX  se  în- 
semnează printr’o  puternică,  profundă  şi  largă 
înrâurire  franceză.  Această  înrâurire  avu  loc  in 
condiţii  cu  totul  deosebite.  Ea  fu  adusă  la  noi,  nu 
prin  inundaţia  etnică  a populaţiei  franceze  asupra 
ţărilor  române,  ci,  din  potrivă,  prin  ducerea  şi  şe- 
derea prelungită  în  Franţa  a tinerimei  române. 

Această  înrâurire  constitue  un  fenomen  aproape 
unic  în  felul  său  în  istorie.  Niciodată  nu  s’a  văzut 
la  vre-un  popor  imitaţia  însuşirilor  şi  culturii,  a 
unor  forme  de  cultură  ale  unui  alt  popor,  în  chip 
aşâ  de  spontan,  firesc,  profund  şi  stăruitor.  Ne- 
greşit că  mintalitatea  franceză,  ea  însăşi  fructul 
unei  lungi  evoluţii  a mintalităţii  romane,  se  găsi 
în  faţa  sufletului  neisprăvit  al  Românilor,  şi  el 
derivaţie  alterată  dela  Romani,  ca  un  model  des- 
luşit în  faţa  unui  începător  în  arta  de  a desemna. 
Poporul  român  începu  a-şi  alcătui  chipul  său  su- 
fletesc de  a fi  după  chipul  şi  asemănarea  minta- 
lităţii franceze.  Materialul  său  sufletesc  ţinea  să  se 
cristaliseze  în  jurul  unor  linii  netede,  al  căror  de- 
semn încercă  să  reproducă  pe  acela  al  Fran- 
cezilor, atât  eră  de  mare  afinitatea  şi  înrudirea 
de  obârşie  a acestor  două  suflete. 

Limba,  gramatica  şi  sintaxa  noastră  se  resimţiră 
profund  de  această  înrâurire.  Poate  nici  înrâurirea 
slavonă  n’a  fost  atât  de  generală  şi  fundamentală. 
Dacă  alături  o bucată  de  proză  românească  din 
sec.  XVII  şi  al  XVIII  de  un  fragment  din  ultimii 
ani  ai  secolului  al  XIX,  vei  află  o deosebire  în- 
tr’adevâr  adâncă  între  aceste  două  chipuri  diferite 
de  a cugetă  şi  de  a se  exprimă  ale  Românilor, 
la  o distanţă  de  timp  atât  de  mică. 

Limba  şi  mintalitatea  franceză  fură,  în  sfârşit, 
pentru  limba  şi  mintalitatea  neisprăvită  a Româ- 
nilor, ca  un  cristal  ce  cade  într’o  soluţie  chimică  de 
o compoziţie  asemănătoare,  care  tinde  să  se  crista- 
lizeze şi  care  se  precipiteâză  în  cristale  identice  sub 
înrâurirea  acestuia.  Aşâ  se  poate  explică  uşor  pre- 
cipitata imitaţie  la  noi  a tot  ce  este  francez. 

Ultima  decenie  a secolului  XIX  şi  aceşti  primi 
ani  ai  veacului  în  care  trăim  se  însemnează  prin 
o înrâurire  germană,  care  tinde  să  ia  locul,  reu- 
şind însă  foarte  puţin,  înrâurirei  franceze. 

Atât  este  de  adevărată  realitatea  acestor  în- 
râuriri şi  simţul  nostru  de  imitaţie  în  general  că  un 
scriitor  francez  anonim  zicea:  «Românii  au  împru- 
mutat moravurile  şi  viciile  popoarelor  cari  i-au 
guvernat  sau  protejat,  după  cum  o mărturisea 
chiar  unul  dintre  ei;  ei  au  împrumutat  dela  Greci 
lipsa  lor  de  bună  credinţă  în  afaceri;  dela  prin- 
cipii fanarioţi  amestecul  lor  de  josnicie  şi  de  va- 
nitate. Ei  au  împrumutat  dela  Ruşi  desfrâul  lor, 
dela  Turci  lenevia ; Polonezii  i-au  înzestrat  cu 
divorţul  lor.» 

In  rezumat  deci,  o sumedenie  de  popoare  străine, 
aparţinând  celor  mai  diferite  rase  etnice  şi  isto- 
rice, veniră  să  contribuiască,  cu  mult  puţinul  lor 
trupesc  şi  'sufletesc,  la  plăsmuirea  sufletului  ro- 
mânesc. Intre  aceste  popoare  trebue  să  socotim 
cu  siguranţă  pe  cele  următoare  : Scyţii,  Geţii, 
Dacii,  Romanii,  Grecii,  Galii,  Ilirii,  Goţii,  Hunii, 
Avarii,  Slavii,  Gepizii,  Marcomanii,  Pecinegii,  Un- 
gurii, Kumanii,  Turcii,  Tătarii,  Grecii  moderni, 
Ruşii  şi  Francezii.  Dintr’acestea,  sunt  unele  po- 
poare cari  au  lăsat  urme  foarte  puţine  şi  foarte 
şterse  în  compoziţia  sufletului  nostru:  Galii,  Go- 
ţii, Hunii,  Avarii,  Gepizii,  Marcomanii,  Pecenegii. 
Altele  au  lăsat  însă  urme  stăruitoare  şi  de  te- 
melie, deşi  în  măsuri  diferite,  în  alcătuirea  min- 
talităţii  noastre:  Dacii,  Romanii,  Ilirii,  Slavii,  Ku- 
manii, Ungurii,  Turcii,  Grecii  moderni  şi  Francezii. 

Aceştia  din  urmă  sunt  adevăraţii  părinţi  şi  edu- 
catori etnici  mai  de  seamă  ai  neamului  românesc. 
Sufletul  nostru  este  rupt  din  sufletul  lor,  minta- 
litatea  românească  şi-a  împrumutat  hrana  din  min- 
talitatea  acestor  neamuri.  De  aceea,  pentru  a lă- 
muri care  este  fondul  sufletesc  al  Românilor, 
trebue  să  căutăm  mai  întâiu  a stabili  pe  scurt 
care  a fost  caracterul  şi  mintalitatea  acestor  po- 
poare, şi  în  ce  măsură  fiecare  din  ele  a contribuit 
la  formarea  sufletului  românesc.  Psichologia  aces- 
tor popoare  a fost  cercetată  şi  oare  cum  fixată 
de  psichologi  *).  In  capitolul  următor  avem  să  ve- 
dem care  este  psichologia  fiecăruia  din  ele. 

§ 2.  Isvoarele  etnice  ale  sufletului  românesc. 

Psichologia  popoarelor  din  care  se  trage  neamul 
nostru  nu  ne  interesează  decât  în  măsura  în  care 
ele  au  contribuit,  cu  materialurile  lor  sufleteşti,  la 
făurirea  mintalităţii  şi  caracterului  românesc.  De 
aceea,  înainte  chiar  de  a cerceta  cari  au  fost  în- 
suşirile sufleteşti  ale  acestor  popoare,  trebue  ară- 
tat, pe  cât  este  cu  putinţă,  măsura  în  care  ele 
au  contribuit  la  formarea  psichologiei  noastre  et- 
nice şi  în  care  ele  au  înrâurit  sufletul  nostru.  Cum 
însă  «limba  şi  literatura  este  istoria  naturală  a 
omului» — căci  dacă  omul  are  cevâ  în  plus,  cevâ 
caracteristic  deasupra  animalităţii  «plusul  neamului 
omenesc  este  cuvântul»1 2) — nu  putem  alege  mai 

1)  Hippolyte  Deprez.  Les  Peuples  de  l’Autriche  et  de  la  Turquie, 
1850,  p.  108. 

2)  Hajdeu  citat  de  Pană  Popescu  în  Psichol.  Poporului  Român 
după  literatura  populară,  p.  8—9. 

nemerit  un  alt  semn  obiectiv  şi  o măsură  mai 
dreaptă  a înrâurire!  popoarelor  străine  asupra  Ro- 
mânilor decât  limba,  cuvintele  ce  aceste  popoare 
le-au  împrumutat. 

De  aceea,  graiul  românesc,  examinat  de  aproape 
în  compoziţia  sa,  ne  va  dă  putinţa  să  hotărâm 
în  ce  măsură  au  luat  parte  la  formarea  neamului 
fiecare  din  popoarele  amintite  în  capitolul  prece- 
dent. Cuvintele  cari  alcătuesc  graiul,  morfologia, 
fonetica  şi  sintaxa  sunt  suportul  sufletului  popoa- 
relor şi,  ca  să  zicem  astfel,  semnul  obiectiv  şi  sta- 
tornic al  firii  lor  sufleteşti,  lăuntrice,  ascunse  în 
adâncime  greu  de  cercetat. 

Compoziţia  graiului  unui  popor  oglindeşte,  prin 
urmare,  în  chip  aproape  desăvârşit,  compoziţia 
mintalităţii  şi  caracterului  său.  De  aceea,  cercetând 
psichologia  popoarelor,  cari  au  contribuit  la  fău- 
rirea neamului  românesc,  vom  începe  întotdeauna 
prin  a hotărî,  cu  ajutorul  elementelor  lexice  şi 
fonetice,  ce  ne-au  rămas  dela  ele,  măsura  în  care 
materialuri  de  ale  psichologiei  lor  au  trebuit  să 
treacă  în  psichologia  noastră. 

t 

Contribuţiile  acestor  diferite  popoare  alcătuesc 
tot  atâtea  aluviuni  deosebite,  cari,  în  straturi  suc- 
cesive, s’au  depus  în  sufletul  românesc.  O tăetură 
verticală  a acestor  straturi  ne  ar  lasă  să  vedem  că 
ele  se  pot  deosebi  în  două  feluri  de  aluviuni,  destul 
de  diferite  între  ele.  Şi  anume,  aluviunile  tracice: 
geto-dacice,  latine  şi  slave  sunt  cele  mai  însem- 
nate şi  cele  mai  de  temelie.  Ele  alcătuesc!  primul 
nostru  fond  sufletesc  şi  formează  dejâ  o fiinţă 
aparte,  deosebită,  cu  caractere  aproape  consistente, 

după  cum  vom  vedeâ  mai  la  vale.  Peste  acest 
prim  fond  sufletesc  se  aştern  straturi  mai  subţiri 
turanice,  fino-mongolice : Kumane,  ungare,  tartare, 
turceşti,  şi  apoi  greceşti  moderne.  In  sfârşit,  în- 
râurirea franceză  colorează  toate  aceste  straturi 
şi  le  procură  fermentul  închegărei  lor  consistente, 
liniile  de  temelie  ale  formării  încete  a sufletului 
românesc. 

a)  Tracii  i Geţii  şi  Dacii. 

Este  de  netăgăduit  că  elementul  geto-dacic, 
care  a intrat  în  compoziţia  poporului  românesc, 
este  dintre  cele  mai  precumpănitoare.  Trăsături 
netezi,  adesea  destul  de  lămurite  ale  caracterului 
dac  se  desprind  şi  acum  în  caracterul  românesc, 
şi  ele  se  găsesc,  cu  atât  mai  curate  şi  mai  lumi- 
noase, cu  cât  le  urmăreşte  cineva  în  decursul  tim- 
pului îndărăt.  Ele  s’au  schimbat,  s’au  întunecat  şi 
s’au  ştirbit,  cu  cât  scoborâm  scara  veacurilor  mai 
apropiate  de  noi. 

Din  nefericire  însă,  aici  graiul  românesc  ne  în- 
făţişează o foarte  regretabilă  lipsă.  Acest  suport 
obiectiv,  material  al  elementelor  sufleteşti  moşte- 
nite dela  Daci,  ne  lipseşte  aproape  cu  totul.  Fo- 
netica şi  cuvintele  dace  lipsesc  din  limba  noastră, 
sau  sunt  aşâ  de  sărace,  încât  ele  nu  oglindesc  de 
loc  cuprinsul  nostru  sufletesc  de  origină  dacă.  Prin 
escepţie,  aici  nu  putem  măsura  contribuţia  sufle- 
tească geto-dacică  prin  cantitatea  de  cuvinte  şi 
prin  fonetica  şi  morfologia  dacică,  care  ar  fi,  în 
graiul  nostru,  suportul  acestui  strat  lăuntric  ce 
Dacii  ne-au  lăsat  moştenire.  «Tot  ce  ştim  noi 
despre  limba  Dacilor  se  reduce  la  câteva  nume 

de  locuri  şi  de  persoane,  păstrate  de  către  isto- 
rici şi  în  inscripţii...  Ne  este  cu  neputinţă,  cu 
mijloacele  de  care  dispunem  astăzi,  să  ne  facem 
o idee  mai  limpede  de  ceea  ce  era  limba  Dacilor... 
Un  fapt  este  numai  sigur,  că  limba  Dacilor  era 
strâns  înrudită  cu  acea  a Tracilor  din  Sudul  Du- 
nărei. Strabon  numeşte  pe  Daci  un  popor  «âfio'rXcimov 
tou;  ©pa&v».  Ar  fi  deci  un  mijloc  indirect  ca  să 
completăm  cunoştinţele  noastre  despre  graiul  dac 
cu  ajutorul  limbei  trace.  Dar,  din  nefericire,  cu- 
noştinţele ce  avem  despre  limba  tracă  sunt  tot  atât 
de  sărace»  x). 

Dacii,  din  cauza  stării  lor  înapoiate  faţă  de 
civilizaţia  şi  cultura  romană,  au  fost  romanizaţi. 
Ei  au  perdut  şi  uitat  limba  lor,  spre  a învăţa  pe 
acea  a coloniştilor  romani, *  2)  măcar  că  ei  şi-au 
păstrat,  cum  de  altfel  era  şi  firesc,  firea,  tempe- 
ramentul şi  însuşirile  lor  sufleteşti.  Intru  cât  pă- 
rerea d-lui  Xenopol  poate  fi  întemeiată,  dânsul 
crede  că  limba  albaneză  este  înrudită  cu  cea  dacă. 
Atunci,  un  mijloc  indirect  de  a cunoaşte  urmele 
dace  ar  fi  poate  să  cercetăm  cuvintele  ce  avem 
în  comun  cu  albanezii;  cuvintele  albaneze  ar  fi  de 
fapt  cuvintele  dace,  şi  psichologia  acestora  ne-ar 
putea  lămuri  cu  ceva  asupra  psichologiei  Dacilor. 

Ilirii  vechi  însă  au  înrâurit  ei  înşişi,  de-a  dreptul, 
poporul  nostru,  căci  au  contribuit  cu  mult  mate- 
rial omenesc  la  formarea  noastră.  însemnătatea 
acestor  urme  nu  se  poate  nici  măsura,  nici  stă- 


ri Densuşeanu,  Histoire  de  la  Langue  Roumaine,  pag.  20 — 21. 

2)  Ibid.  p,  9 — 10. 

bili  cu  uşurinţă.  Singure  împrumuturile  lexice  şi 
înrâuririle  fonetice  asupra  limbei  noastre  ne-ar 
putea  dâ  măsura  împrumuturilor  sufleteşti  ce-am 
făcut  dela  Uiri. 

Influenţa  iliricâ  fiind  de  aceeaşi  natură  cu  cea 
albaneză  adesea  nu  se  poate  distinge  bine  de 
aceasta  1).  Cum  unii  filologi  susţin  că  limba  ro- 
mână primitivă  s’a  format  din  cea  latină  sub  in- 
fluenţa limbei  ilirice  2),  urmează  că  înrâurirea 
ilirică  trebue  să  fi  fost  destul  de  remarcabilă. 
D-l  Densuşeanu  crede  că  elementul  iliric  a înrâu- 
rit limba  română  mai  adânc  chiar  decât  cel  slavon, 
care  a atacat  elementele  constitutive  ale  limbei 
noastre  în  epoca  primei  sale  formaţii.  Aşâ,  din 
punct  de  vedere  fonetic,  se  atribue  influenţii  ili- 
rice schimbarea  lui  ct  şi  cs  în  pt  şi  ps,  în  cuvinte 
ca  lapte , coapsă  etc.  3). 

De  asemenea,  schimbarea  lui  a + n,  m,  simple 
sau  compuse  cu  alte  consune,  în  î din  româneşte, 
s’ar  datori  unei  schimbări  analoage,  care  se  gă- 
seşte la  Albanezi. 

Cuvintele  jumătate,  întâi,  şease,  sunt  iarăş  al- 
banisme,  introduse  în  limba  latină  orientală  în  pri- 
mele timpuri  ale  romanizării  Iliriei.  Unele  cuvinte: 
certare,  falcă,  pulpă,  etc.,  au  alterat  înţelesul  lor 
în  acelaş  mod  la  Români  ca  şi  la  Albanezi.  înrâurirea 
lexică,  împrumuturile  de  cuvinte  curat  ilirice  sunt  şi 
mai  simţitoare.  Sunt  multe  cuvinte  populare,  dintre 
cele  mai  frumoase,  luate  dela  Albanezi.  Nu  se  ştie 

1)  Densuşeanu,  op.  cit.,  p.  349. 

2)  Ibid.,  p.  321. 

3)  Ibid.,  p.  249. 

însă  sigur  dacă  ele  n’au  trecut  la  noi  prin  între- 
mijlocirea  Sârbilor  şi  Bulgarilor,  cari  le-au  luat  şi 
ei.  Astfel  de  cuvinte  sunt:  bucurie,  bunget,  buză, 
gălbează,  căpuşă,  ceafă,  copae,  cioc,  copil,  cruţare, 
curpen,  fluer,  fluture,  gata,  ghimpe,  gâdelire,  gre- 
sie, groapă,  grumaz,  guşe,  măgar,  măgură,  măi, 
moş,  mugur,  murg,  năpârcă,  pârâu,  rânză,  sat, 
sâmbure,  spuză,  straită,  strepede,  ţop,  ţară,  vatră... 

Insă  şi  mai  grea  decât  stabilirea  înrâuririi  lim- 
bei  ilirice  este  fixarea  influenţei  sufleteşti  a Ilirilor 
asupra  mintalităţii  noastre,  pentru  că  însăş  psicho- 
logia  Ilirilor  este  necunoscută.  Cel  mult,  întrucât 
Albanezii  moştenesc  firea  Ilirilor,  am  puteâ  să  rezu- 
măm psichologia  acestora  după  datele  psicholo- 
giei  acelora,  care,  la  rându-i,  este  tot  puţin  cu- 
noscută sau  aproape  de  loc. 

De  aceea,  nu  putem  decât  să  ne  mulţumim  a re- 
zumă aci  datele  cele  mai  amănunţite  ce  au  putut 
răsbate  deadreptul  până  la  noi  desPre  moravurile 
şi  însuşirile  sufleteşti  ale  Geto-Dacilor.  Cari  sunt 
aceste  moravuri  şi  însuşiri? 

Este  foarte  interesant  de  a vedeâ  felul  de 
vieaţă  al  Dacilor,  căci  el  pare  a fi  în  totul  acelaş 
cu  ce-1  pe  care-1  duce  populaţia  noastră  până  în 
timpurile  cele  mai  din  urmă.  Ei  trăiau  cu  cre- 
şterea şi  păstorirea  animalelor  domestice,  de  aceea 
au  şi  fost  porecliţi  de  cei  vechi  cu  numele  de 
mâncători  de  lapte.  «Hrana  naţională  a Dacilor 
a fost  meiul,  sau  mălaiul»,  deşi  este  dovedit  că 
au  cunoscut  grâul,  pe  care-1  păstrau  în  gropi, 
adică  aşâ  cum  se  păstră  la  noi  până  de  foarte 
curând.  «Meiul,  zice  d-1  Xenopol,  pare  a fi  te- 

melia  hranei  locuitorilor  din  ţările  române  până 
adânc  în  timpurile  moderne.  Aşâ,  un  misionar 
-catolic,  care  vizitează  Muntenia  pe  la  1670,  spune 
că  tot  acel  popor  se  hrăneşte  din  pâine  de  meiu, 
şi  Mihai  Viteazul  este  poreclit  de  Saşi,  în  bătae 
de  joc:  «Malai  Vodă».  Ca  băutură,  Geto-Dacii 
cunoşteau  vinul,  pe  care-1  cultivau  încă  de  mult. 
Casele  şi  le  clădeau  din  lemn  sau  din  garduri  de 
nuele  spoite  cu  humă,  întocmai  cum  se  vede  şi 
azi  la  cea  mai  mare  parte  a ţăranilor  săraci,  mai 
ales  în  Moldova.  Cât  despre  îmbrăcăminte,  estq 
destul  să  priveşti  cu  luare  aminte  un  Dac  înfâ* 
ţişat  pe  coloana  lui  Traian  din  Roma,  spre  A 
vedeâ  că  portul  ţăranilor  noştri,  mai  ales  din  păr- 
ţile muntoase,  este  aproape  acelaş  cu  al  Dacilor. 
«Locuitorul  primitiv  al  Daciei,  zice  d-1  d’Haussez, 
se  arată  şi  azi  cu  braca  şi  căciula  sa,  cu  chimirul 
lat  de  curea  şi  cu  opincile  prinse  cu  nojiţe, — portul 
care  caracterizează  pe  Daci  în  baso-reliefurile  co- 
loanei traiane.  Femeile  au  păstrat  până  azi  bu- 
cata de  pânză  (marama),  care  le  învălue  odată 
cu  părul  şi  bărbia  şi  gâtul»  *). 

Spre  deosebire  de  toate  popoarele  vechi,  Dacii 
purtau  pantaloni  largi  şi  lungi  până  la  glesnă, 
cari  nu  sunt  altceva  decât  ismenele  oltenilor 
noştri.  «In  picioare  purtau  un  soiu  de  opinci 
prinse  cu  nojiţe;  capul,  la  cei  nobili,  erâ  acoperit 
cu  un  soiu  de  căciulă  frigiană,  care  nu  se  vede 
însă  a fi  fost  făcută  de  piele  de  miel...  Corpul  erâ 
îmbrăcat  cu  o tunică  lungă  până  la  genunchi  şi 
încinsă  peste  brâu».  Insă  asemănarea  cea  mai  mare, 


1)  Baron  d’Haussez.  Alpes  et  Danube,  Paris,  1837. 

care  se  află  între  Români  şi  Daci,  este  în  privinţa 
portului  părului,  «care  se  vede  într’adevâr  a fi  şi 
azi  tot  acel  ce  eră  obicinuit  pe  atunci,  tăiat  în 
frunte  şi  în  plete  lungi  pe  spate». 

D-l  Xenopol  tăgădueşte,  pentru  rest,  asemănarea 
portului  Dacilor  cu  al  ţăranilor  români  de  azi, 
căci,  cum  observă  dânsul,  «iţarul  este  strâmt  şi 
încreţit  pe  picior,  iar  nu  larg,  ca  braca  Dacilor; 
coperirea  corpului  se  face  cu  cămaşea,  care,  deşi 
seamănă  cu  tunica  de  desubt  a Dacilor,  nu  are 
nimic  carateristic...  Căciula  nu  seamănă  întru  nimic 
cu  acel  fes  fără  ciucur  al  Dacilor,  etc.». 

Aceste  deosebiri  ce  le  găseşte  d-l  Xenopol  ne 
par  absolut  fără  nici  o importanţă,  pe  lângă  ase- 
mănările fundamentale  ce  se  văd  în  general  între 
costumul  dac  şi  cel  român.  Există  şi  iţari  largi,  şi 
dacă  cămaşa  Românilor  diferă  întru  câtva  de  tu- 
nica de  desubt  a Dacilor  este  că  timpul  de  două 
mii  de  ani,  ce  ne  desparte  de  Daci,  n’a  putut  să 
nu  introducă  nici  o modificare  în  acest  costum. 
D-l  Xenopol  nu  crede  în  puterea  modei  ? Darşi 
animalele,  care  nu  schimbă  nimic,  în  acest  răstimp, 
ar  fi  putut  schimba  cevâ  din  instinctele  lor  rigide, 
cu  atât  mai  mult  omul,  al  cărui  mod  caracte- 
ristic de  a fi  este  imitaţia  şi  schimbarea. 

Ceea  ce  eră  cu  desăvârşire  covârşitor  în  vieaţa 
sufletească  a Dacilor  era  ideia  nemurirei,  care  a 
fost  cunoscută  chiar  la  Scyţi.  «Această  idee  al- 
câtuea  fondul  tuturor  popoarelor  de  rasă  tracică, 
din  care  am  văzut  că  Dacii  şi  Geţii  făceau  parte 
întregitoare».  «...Pe  când  la  celelalte  popoare  din 
vechime,  această  idee  fusese  aproape  întunecată  de 

desvoltarea  odraslelor  secundare  ale  ideii  reli- 
gioase... la  Geţi  ea  deveni  centrul,  în  jurul  căruia 
se  învârteau  toate  concepţiunile  lor  religioase, 
toată  vieaţa  lor  morală». 

Legenda  spune  că  un  profet  al  Dacilor,  cu  nu- 
mele Zamolxis,  sclav  din  Samos,  rob  al  lui  Pita- 
''gdra,  reîntors  bogat  în  ţările  trace,  de  unde 
eră  de  felul  lui,  aţ  fi  «înfiinţat  acolo  o aşezare, 
în  care  adună  pe  fruntaşii  cetăţeni,  le  dă  mese 
şi  în  timpul  ospăţului  îi  învăţa  că  acei  pe  care  îi 
primea  la  masă  nu  ar  fi  niciodată  să  moară,  ci 
ar  fi  strămutaţi  într’un  loc,  unde  s’ar  bucură  pen- 
tru vecie  de  toate  bunurile  dorite.  Pe  când  îi 
învăţă  astfel,  puse  să  i se  zidească,  în  taină,  o 
cameră  sub-pământeană  şi,  când  ea  fu  sfârşită, 
dispăru  timp  de  trei  ani.  Tracii  îl  plângeau  ca 
pe  un  mort,  dar  în  al  patrulea  an  el  reapăru, 
întărind  el  însuşi  cele  ce  învăţase  pe  compa- 
trioţii săi». 

Ideia  nemurirei  sufletului  aşâ  fu  de  temeinică, 
pentru  mintea  şi  caracterul  Geto-Dacilor,  încât 
mare  parte  din  vieaţa  lor  morală  şi  sufletească, 
moravurile,  întorsătura  spiritului  lor,  caracterul  lor 
au  decurs,  în  bună  parte,  din  această  concepţie. 
Ea  explică,  de  pildă,  obiceiul  ce  eră  la  Traci  «că 
atunci  când  se  năştea  un  copil,  toate  rudeniile 
lui,  înconjurându-1,  plângeau  asupra  relelor,  pe 
care  aveâ  să  le  sufere,  din  momentul  ce  văzuse 
lumina  zilei  şi  numărau  gemând  toate  mizeriile 
omeneşti  ce-1  aşteptau.  La  moartea  însă  a unuia 
din  concetăţenii  lor,  ei  se  dedau,  din  potrivă,  la 
veselie,  îl  acopereau  cu  pământ  în  mijlocul  glu- 
melor si-1  fericeau  de  a se  fi  sfârşit,  fiind  mântuit 

de  relele  acestei  vieţi».  După  cum  observă  d-I 
Xenopol,  acest  obiceiu  se  mai  păstrează  şi  până 
azi  la  Românii  din  Macedonia,  căci  «la  botezul 
unui  prunc,  femeile  bătrâne  plâng,  având  în  ve- 
dere nefericirile  ce-1  aşteaptă  în  vieaţâ,  dupăce 
se  face  om». 

Această  trăsătură  caracteristică  şi  de  temelie  a 
psichologiei  Geto-Dacilor  tălmăceşte  întregul  mod 
de  a fi  al  lor,  şi  mai  ales  chipul  în  care  ei  se 
băteau  şi  mureau  în  răsboiu.  «Ideia  nemuririi,  zice 
d-1  Xenopol,  adânc  înrădăcinată  la  ei,  trebuia  să 
încoarde  mult  puterile  lor  în  vieaţa  pământească... 
Nu  se  putea  deci  teme  de  ea  (moarte),  ci  o do- 
reau şi  o binecuvântau  când  ea  sosiâ,  mai  ales 
pe  câmpul  de  răsboiu,  unde  luptau  pentru  patrie 
şi  libertate.  De  aceea  şi  vedem  pe  scriitorii  an- 
tici spunând  într’un  glas,  că  aceste  popoare  erau 
foarte  curagioase  şi  aproape  neînvinse,  prin  dipreţul 
ce-1  arătau  pentru  vieaţa  şi  apetitul  de  moarte». 

Se  citează  cazul  unui  rege  get,  Dapix,  care,  vă- 
zându-se  vândut  de  un  Grec,  şi  trebuind  să  se 
predea  cu  armata  sa,  se  ucide  împreună  cu  to- 
varăşii săi.  Tot  din  această  trăsătură  caracteris- 
tică a lor  decurge  mândria  pe  care  a arătat-o 
acest  popor  în  diferite  împrejurări.  Aşa,  ei  au  pre- 
ferat moartea  în  locul  rusinei  de  a fi  duşi  în  cor- 

j ) 

tejul  triumfal  al  învingătorului  lor.  In  loc  de  a se 
dă  sclavi  şi  de  a-şi  robi  patria  şi  capitala,  împă- 
ratului Traian,  «ei  dau  foc  singuri  capitalei  lor  şi, 
la  lumina  flacărei  mistuitoare,  se  îngrămădesc  pe 
lângă  vasul  cu  otravă,  îşi  împlântă  pumnalele  în 
inimi,  sau  roagă  pe  prietenii  lor  să  le  facă  această 
de  pe  urmă  îndatorire». 

Ideia  nemurirei  sufletului  a mai  determinat  şi 
cruzimea  ce  caracteriză  pe  Daci.  A omorî  pe 
vrăjmaşi  era,  după  părerea  lor,  a-i  face  un  bine; 
de  aceea,  trebue  să-l  chinuească  spre  a l pedepsi. 
In  răsboiul  cu  Romanii,  prinşii  din  răsboiu  se 
văd  a fi  fost  canoniţi  în  chipul  cel  mai  crud  de 
către  femeile  dace. 

Tot  acestei  credinţe  adânci  în  nemurirea  sufle- 
tului se  datoreşte,  pe  de  altă  parte,  postul  şi  în- 
frânarea  dela  toate  plăcerile  acestei  lumi,  ascetis- 
mul pe  care-1  urmau  o clasă  anume  de  călugări. 
Aceştia  trăiau  necăsătoriţi  şi  nu  mâncau  carne. 
In  ascetismul  lor  ei  ajungeau  până  chiar  la  con- 
cepţia budistă  a Nirvanei. 

In  legătură  cu  această  parte  a caracterului  lor, 
mai  este  de  luat  în  seamă  faptul  că  Dacii  aveau 
o putere  de  voinţă  demnă  de  toată  admiraţia,  şi 
o admirabilă  putere  de  a se  stăpâni,  de  a-şi  im- 
pune o stavilă  deprinderilor  lor,  mai  ales  când 
ele  nu  erau  bune.  Aşa  se  povesteşte  că  Boere- 
bista,  cu  ajutorul  profetului  Deceneus,  perrh'Q  a 
pune  stavilă  patimei  prea  mari  a vinului,  porunci 
Dacilor  ca  să  stârpească  viile.  Dacii  îşi  impuseră 
acest  ordin  şi-l  executară  întocmai.  Tot  astfel  se 
povesteşte  că,  fiind  odată  bătuţi  de  Bastarni,  Geţii 
fură  condamnaţi  de  către  regele  lor  Oroles  să  se 
culce  cu  capul  în  locul  picioarelor  şi  să  slujească 
ei  pe  femei. 

Afară  de  caracterul  râsboinic,  care  era  cu  de- 
săvârşire temeinic  la  Daci,  si  care  isvorâ  din 
credinţa  lor  în  nemurirea  sufletului,  Dacii  ne  în- 
făţişează, în  istoria  lor,  o minte  activă,  ageră, 

dispusă  să  ia  lecţii  dela  vrăjmaşi  şi  să  imiteze 
civilizaţia  romană.  Deci,  ei  ne  apar  ca  un  popor 
cu  un  spirit  deschis  la  înrâuririle  civilizatoare  ve- 
nite din  afară,  dela  popoare,  de  a căror  superio- 
ritate în  răsboae  avuseseră  probe  vădite.  Ca  po- 
por răsboinic,  ei  urau  munca  câmpului,  se  dedau 
agriculturei  cât  mai  puţin.  JSfi  zice  că  ei  priveau 
ca_cea  mai  mare  onoare  de  a nu  munci : a ară 
pământul  eră  pentru  ei  tot  ce  poate  fi  mai  înjo- 
sitor, şi  a trăi  din  pradă  socoteau  că  este  înde- 
letnicirea cea  mai  nobilă».  } 

Geto-Dacii  trăiau  în  triburi  cari  erau  veşnic  în 
neînţelegere  şi  lupte  interne. 

Popor  inteligent,  mai  multe  împrejurări  din  is- 
toria lor  stau  dovadă  de  vioiciunea  şi  ingeniozi- 
tatea lor.  Astfel  este  prânzul  pe  care  Dromihete 
îl  servi  în  vase  de  aur  lui  Lizimac,  pe  când  el 
si  cu  ai  săi  se  serveau  din  vase  de  lut  şi  de  lemn 
necioplit.  Aceasta  spre  a-1  dojeni  în  urmă,  de  ce 
a râmnit  la  traiul  lor  cel  atât  de  sărac  şi  primitiv, 
de  oarece  Lizimac  venise  să  cucerească  pămân- 
turile geto-dace.  In  acelaş  înţeles  trebue  amintit 
exemplul  dat  de~~Oroles  diferitelor  triburi  desbi- 
nate,  pentru  ca  să  le  înveţe  a se  uni  între  ele  în- 
naintea  duşmanului.  «El  asmuţi  doi  câini  unul 
asupra  altuia,  dând  drumul  unui  lup  înaintea  lor, 
tocmai  în  momentul  când  se  mâncau  mai  tare. 
Câinii  încetară  lupta  lor  şi  se  luară  după  lup». 

Dar  însuşirea  cea  mai  temeinică  a caracterului 

> 

geto-dacic  este  duplicitatea,  viclenia,  prefăcătoria, 
dibăcia  de  a înşelă.  Aceste  însuşiri  le  incarnă, 
poate  în  gradul  cel  mai  înalt,  Decebal,  eroul  cel 

mare  de  care  vorbeşte  istoria  Dacilor.  Dio  Cassius 
ni-1  zugrăveşte  în  termenii  următori:  «Priceput  în 
cunoştinţa  răsboiului  si  dibaci  în  mânuirea  lui,  în- 
telesând  când  să  lovească  şi  când  să  se  retragă, 
meşter  în  aşternerea  curselor  şi  iute  la  faptă, 
ştiutor  a se  folosi  de  izbândă  cât  şi  a îndrepta 
înfrângerea...». 

Următoarele  acte  ale  Dacilor  sunt  în  măsură 
a întări  şi  a dovedi  aceste  trăsături  sufleteşti 
ale  lor.  «Se  zice  că  Decebal,  pentru  a împedica 
pe  Romani  de  a înainta  către  Sarmisegetuza,  ar  fi 
tăiat  o pădure  la  înălţimea  unui  stat  de  om  şi  ar 
fi  îmbrăcat  trunchiurile  cu  haine  şi  arme,  astfel 
că  închipueau  o mare  armată,  care  ar  fi  înşelat 
pe  Romani».  Chipul  umilit  în  care  Dacii  cereau 
pacea  dela  Traian  este  făţarnic.  «Ei  se  puneau 
în  genuchi  întinzând  către  el  mâinile  lor  în  semn 
de  desperare  şi  implorând  îndurarea  lui».  De  fapt 
însă,  condiţiile  păcii  erau  ţanţoşe.  Răsboiul  mergând 
mai  departe,  Decebal,  adus  la  extrem,  cere  el 
însuşi  în  genuchi  pacea  sub  cele  mai  umilitoare 
condiţii  chiar.  «Nu  că  doar  el  ar  fi  avut  gândul 
a se  ţine  de  cele  încheiate,  ci  numai  a scăpa  de 
pierzania  în  care  se  află».  N’ajunse  însă  Traian 
la  Roma  şi  Decebal  rupsese  toate  legământele  şi 
condiţiile,  călcase  toate  jurămintele  date.  Să  se 
ţină  încă  în  socoteală  cursele  de  tot  felul,  ce  Decebal 
întinse  împăratului  roman : dezertorii  trimişi  să 
omoare  pe  acesta,  prinderea  prin  înşelăciune  a 
lui  Longinus,  comandant  foarte  iubit  de  Traian,  etc. 

In  scurte  cuvinte,  psichologia  Geto-Dacilor  eră 
aceasta : popor  de  păstori  de  o adâncă  religio- 
zitate faţă  de  credinţa  în  nemurirea  sufletului,  viteaz 

şi  crud  fără  seamăn,  cumpătat,  despreţuitor  de 
moarte,  cu  o voinţă  puternică  şi  o minte  ageră, 
deschisă  şi  vioaie;  ei  întruneau  pe  lângă  aceste 
însuşiri  o viclenie,  o făţărnicie,  o duplicitate  renu- 
mite în  toată  lumea  veche.  Aceste  date  asupra 
psichologiei  Geto-dace  sunt  de  cel  mai  mare  preţ, 
noi  le  vom  vedea  isbucnind  mai  târziu'  în  caracterul 
marilor  eroi  ai  neamului  nostru,  fie  în  Moldova, 
fie  în  Muntenia  şi  în  celelalte  ţări  locuite  de  Români. 

Romanii. 

Dacă  însuşirile  Dacilor  au  trecut  în  caracterul 
nostru,  după  cum  vom  vedea  mai  cu  deamănuntul 
în  cursul  paginilor  viitoare,  acelea  ale  Romanilor, 
cari  ne-au  lăsat  limba  şi  conţinutul  ei  spiritual, 
trebue  neapărat  să  fi  trecut  mai  ales  în  inteligenţa 
poporului  nostru. 

Să  vedem  însă  mai  întâiu,  pe  scurt,  care  a 
iost  măsura  în  care  Romanii  au  contribuit  cu  ma- 
terial psichologic,  cu  însuşiri  sufleteşti  de  ale  lor 
la  alcătuirea  sufletului  nostru.  Dacă  facem  din 
graiul  vorbit  măsura  stărilor  sufleteşti  pe  care  le 
avem  dela  Romani,  negreşit  că  sufletul  nostru, 
în  ce  priveşte  mintalitatea  noastră,  este,  ca  şi 
limba,  alcătuit  din  elemente  în  cea  mai  mare 
parte  romane.  Elementul  romanic  sufletesc  trebue 
să  fie  covârşitor  în  psichologia  Românilor,  căci 
covârşitor  este  şi  elementul  latin  limbistic  în  graiul 
nostru.  «Limba  română,  zice  d-1  O.  Densuşeanu, 
cum  se  prezintă  ea  astăzi,  ne  arată  într’un  chip- 
aşâ  vădit  că  romanizarea  ţării,  în  care  ea  a luat 
naştere,  a trebuit  să  fie  destul  de  adâncă.  Tot  ce 
este  în  ea  mai  caracteristic  poartă  o întipărire 

curat  latină.  Orcât  ar  fi  de  numeroase  elementele 
străine,  cari  au  pătruns  din  lexicul  ei,  limba  ro- 
mână n’a  încercat  prea  multe  schimbări  în  teme- 
lia sa  primitivă,  ea  a păstrat  caracterul  său  de 
idiom  romanic,  cu  toate  împrejurările  câte  odată 
puţin  favorabile  în  cari  ea  s’a  desvoltat».  Filologii 
sunt  de  acord  că  limba  română  derivă  din  latina 
vulgară,  pe  care  o aduseră  cu  ei  coloniştii  aşezaţi 
de  Traian  în  Dacia.  Mai  lămurit,  graiul  nostru  se 
trage  mai  cu  seamă  din  latina  vulgară,  desvoltată 
în  întreaga  peninsulă  balcanică,  înainte  şi  după 
cucerirea  Daciei.  De  aceea,  cum  limba  este  su- 
portul (vehiculul)  spiritului,  mintalitatea  noastră  va 
păstră,  mai  ales,  urmele  inteligenţei  romane,  aşâ 
cum  s’a  desvoltat  ea  la  lumea  latină  din  Balcani. 

Să  rezumăm  deci,  cari  erau  trăsăturile  esenţiale 
ale  caracterului  şi  ale  mintalităţii  romane,  cari  ne- 
greşit au  trecut  şi  în  alcătuirea  noastră  sufletească. 

După  d-nii  Bovip  şi  Puglia,  citaţi  de  d-1  Fouillee, 
firea  Romanilor  eră  violentă,  cea  ce  presupune 
predominarea,  la  ei,  a temperamentului  bilos  şi 
coleric,  care  se  trădează  printr’o  voinţă  energică 
şi  tenace,  rând  pe  rând  reţinută  şi  deslănţuită. 
«Adevărata  trăsătură  caracteristică  a Romanilor, 
care  făcu  şi  toată  tăria  lor,  fu  această  voinţă  im- 
pulsivă şi  în  acelaş  timp  stăpână  pe  sine».  «Plu- 
gari, soldaţi  şi  avocaţi,  iată  ce  au  fost  vechii  latini, 
rasă  aşezată  şi  regulată,  avară  şi  avidă»...  «Ro- 
manul era  tenace  şi  prudent.  Aci  încovoiat  pe  coar- 
nele plugului,  aci  armat  cu  lancea,  el  lucra  tot- 
deauna; el  nu  se  luptă  pentru  plăcerea  luptei  în 
sine:  răsboiul  eră  pentru  el  o muncă  mai  peni- 

bilă  chiar  decât  lupta  în  contra  unui  sol  ingrat». 
Romanii  fură,  într’adevâr,  bătuţi  în  mai  multe  lupte, 
într’un  răsboiu  însă  niciodată.  Ei  n’au  fost  tari 
atâta  în  geniul  militar  cât  în  cel  politic.  Ei  erau 
de  o fire  încăpăţînată,  se  distingeau  prin  disciplină, 
prin  perseveranţă  rece  şi  statornicie  prudentă,  prin 
calcul  şi  combinaţiile  încete,  prin  regularitatea  sfor- 
ţărilor coordonate  în  vederea  unui  scop.  «Marea 
virtute  intelectuală  a Romanilor  lu  sentimentul 
adânc  ce  avură  ei  despre  aspectul  general,  uni- 
versalul în  particular,  virtutea  care  trebuia  să  facă 
din  ei  un  popor  organizator  şi  legislator  prin  exce- 
lenţă; marea  lor  virtute  socială  şi  morală,  para- 
lelă cu  cea  dintâiu,  fu  devotarea  şi  sacrificiul  în 
întregime  al  individului  în  favoarea  patriei.  De 
acolo  isvorâ  şi  vigoarea  unităţii  lor  politice  şi  uni- 
versalitatea crescândă  a dominaţiei  lor.  Dacă  forţa 
virilă  fu  prima  însuşire  a Romanilor,  a doua  fu  or- 
dinea. Nici  un  popor  n’a  ştiut,  mai  bine  ca  ei,  să 
organizeze  forţa.  Spiritul  lor  coordonator  împăca 
tradiţia  cu  progresul». 

Romanilor  le  plăcea  cea  ce  este  aranjat  cu  or- 
dine şi  cu  măreţie,  cea  ce  seamănă  a regulă,  sta- 
tornicie. Or  unde  mergeau  aduceau  ordinea  şi 
«chiar  severitatea  ordinei,  siguranţa  persoanei,  sen- 
timentul disciplinei,  respectul  autorităţii,  un  fel  de 
simplicitate  austeră  fundamentală». 

Uşurinţa,  cu  care  Romanii  descopereau  partea 
generală  coprinsă  în  lucrurile  particulare,  a dat 
spiritului  lor  o temeinică  tendinţă,  curat  genera- 
lizatoare şi  enciclopedică.  Pentru  aceasta,  el  nu 
deveni  niciodată  metafizic,  transcendental,  după 
cum  n’a  fost  niciodată  mistic.  Spiritul  roman,  ge- 

neralizator  şi  coordonator,  se  opuneâ  spiritului 
grec,  analitic  şi  subtil.  Mintea  Romanilor  eră  atrasă 
în  ştiinţă  ca  şi  în  politică  de  vederile  universale. 
«Specializarea  riscă  prea  mult  să  uite,  în  dome- 
niul ei  particular,  acea  valoare  socială  pe  care 
Romanii  o aveau  drept  scop,  şi  care  dă  lucră- 
rilor lor,  dacă  nu  o universalitate  obiectivă  şi  me- 
tafizică, cel  puţin  o universalitate  umană.  Intr’un 
cuvânt,  mai  curând  eclectici  şi  conciliatori  decât 
sistematici,  latinii  şi  urmaşii  lor  n’au  putut  nicio- 
dată să  se  ridice  până  la  acele  construcţii  mari, 
cari  sunt  desvoltarea  unei  idei  de  căpetenie». 

Toate  aceste  însuşiri  făcură  pe  poporul  roman 
mai  capabil  în  ştiinţele  sociale  decât  în  morală  şi 
în  psichologie.  «Studiile  privitoare  la  legislaţie,  la 
principiile  ei  şi  Ia  efectele  sale  sociale,  au  conti- 
nuat până  în  zilele  noastre  a fi  înfloritoare  în  Italia». 

Ca  şi  spiritul  roman  în  general,  «limba  latină, 
mai  bogată  şi  mai  puţin  mlădioasă  cu  cea  greacă, 
are  forme  mai  netezi,  margini  mai  rigide».  «Ea 
evită  tot  ce  este  arbitrar  şi  confuz,  se  complace 
în  lucrurile  normale  şi  regulate...  însuşirile  precum- 
pănitoare ale  acestei  limbi  sunt  forţa  şi  energia 
cuvintelor,  dispoziţia  lor  armonică,  echilibrul,  sa- 
vanta distribuţie,  frumoasa  coordonare»  «...pe- 
rioadele rotunjite  se  urmează  în  bună  ordine-  ca 
soldaţii  legiunilor.  Solemnitatea  romană  se  înfă- 
ţişează până  şi  în  limbă:  conciziunea,  forţa,  ma- 
jestatea,  acestea  sunt  caracterele  care  exprimă 
aşâ  de  bine  geniul  militar  şi  juridic  al  Romei»  '). 


1)  Fouillee,  Psychologie  des  Peuples  Europeens,  p.  52. 

Aceste  însuşiri  făcură  din  scriitorii  romani  nişte 
prozatori  de  frunte.  Patriotismul  lor,  gravitatea 
moravurilor  lor,  simţul  practic,  politic  şi  juridic 
îşi  găsiră  expresiunea  firească  în  proza  lor.  De 
aci  puterea  de  elocinţă  a Romanilor,  care  fu  şi 
partea  lor  sufletească  şi  literară  cea  mai  origi- 
nală. «Nimic  mai  roman  decât  retorica,  elocinţă*. 
«Cât  despre  Satira,  care  este  o armată  de  idei 
şi  de  vorbe,  cu  care  se  poate  pedepsi  persoa- 
nele,, reforma  obiceiurile, — acest  gen  literar  fu  cul- 
tivat cu  succes  de  Romani.  Ei  ajunseră  aci  la  o 
mare  originalitate.  «Romanii  avură  geniul  farsei 
şi  al  batjocurei;  de  aceea  şi  ziceau  ei:  Satira 
iota  nostra  est»  '). 

Caracterul  pozitiv  al  poporului  roman,  a făcut 
să  predomine  la  el  totdeauna  partea  sensuală  şi 
materială  a artei.  «In  reprezentaţiile  teatrale  mu- 
zica şi  mai  ales  mimica  seduceau  pe  Romani... 
Ei  preferau  jocul  urşilpr  şi  al  saltimbancilor,  de- 
filarea marelor  triumfuri,  gladiatorii  în  locul  co- 
mediilor şi  al  tragediilor». 

Spiritul  şi  caracterul  roman  pe  lângă  părţile 
luminoase  favorabile,  rezumate  mai  sus,  mai  co- 
prindea  şi  alte  părţi  de  umbre  şi  defecte.  Intre 
acestea  trebue  să  socotim  şi  îngustimea  simţului 
lor  poetic,  prozaismul  spiritului  lor.  «La  Roma, 
vieaţa  agricolă  şi  războinică  absorbeau  totul,  poe- 
zia şi  literatura  nu  puteau  să  se  desvolte  din  lipsă 
de  teren  propice...  Mai  erâ  la  Romani,  ca  ob- 
stacol pentru  desvoltarea  lor,  acea  primă  temelie 
de  asprime,  şi  rigiditate  de  caracter,  care  nu  se 


1)  Ibid.  p.  63. 

afla  la  Greci...  Romanii  despreţuiau  graecum 
otium  şi  îi  opuneau  ocupatio  fori.  Pe  de  altă  parte, 
nici  mediul  din  afară,  fizic,  nu  putea  fi,  la  ei,  fa- 
vorabil desvoltării  poeziei  şi  închipuirii  poetice. 
«Care  fu  într’adevăr  cuibul  măreţiei  romane?  O 
ţară  ingrată,  săracă,  nesănătoasă,  bântuită  regulat 
de  ciumă  şi  foamete,  în  care  trebuea  să  ari  pie- 
trişuri, după  cuvântul  nemerit  al  lui  Caton».  Este 
drept  că  ţinerile  generaţii  rDmane  nu  erau  edu- 
caţi de  muze.  «Singura  poemă  trebuincioasă,  în 
copilăria  noastră,  a fost,  zice  Ciceron,  să  învăţăm 
legea  celor  douăsprezece  table». 

Defectele  caracterului  roman,  ca  şi  însuşirile  lui 
bune,  au  fost  tot  atât  de  netede,  lămurite  şi  bine 
cunoscute.  Toată  lumea  este  de  acord  în  a re- 
cunoaşte că  Romanii  au  fost  un  popor  hrăpitor, 
egoist,  aspru,  perfid  şi  viclean.  întreaga  istorie  este 
plină  de  fapte  şi  împrejurări,  cari  trădează  aceste 
însuşiri  ale  caracterului  roman,  şi  aceste  fapte  şi 
împrejurări  sunt  îndestul  cunoscute  celor  cari  s’au 
ocupat  cât  de  puţin  cu  istoria. 

Pentru  scopul  lucrării  noastre  este  de  mare 
folos  să  ne  oprim  stăruitor  asupra  caracterului  re- 
ligios al  Romanilor  şi,  în  particular,  asupra  formei 
ce  a luat  la  dânşii  religia  în  general.  De  altfel, 
cum  este  uşor  de  presupus,  la  Romani,  nu  sen- 
timentul lăuntric  a fost  precumpănitor,  ci  forma 
JuT  superficială  şi  socială.  Romanii  practicau  o în- 
găduinţă neţărmurită  faţă  de  religiunile  străine, 
întrucât  ele  nu  atingeau  interesele  statului.  De 
aceea  şi  delictele  sau  profanările  religioase  sunt 
foarte  restrânse  şi  de  puţină  importanţă  şi  gravi- 

tate  la  Roma.  Sentimentul  Romanilor,  fiind  mai 
mult  exterior  şi  social,  se  explică  foarte  bine 
această  îngâduire.  Tot  această  superficialitate  ex- 
plică şi  caracterul  concret  şi  utilitarist  al  religiei 
lor.  «Cultul  diferitelor  divinităţi,  ce  cunoaştem, 
n’aveâ  la  ei  însemnătatea  unui  scop,  ci  aceea  a 
«unui  mijloc  în  vederea  unor  scopuri  politice,  adică, 
cu  alte  cuvinte,  scopuri  pământeşti».  Aşâ  se  face 
că  în  religia  romană,  preoţii  putură  introduce,  cu 
timpul,  consideraţii  morale  şi  sociale.  «Ei  profi- 
tară de  frica  inspirată  de  zeii  lor,  pentru  a întări 
datoriile  morale  şi  sociale,  în  particular  pe  acelea 
pentru  care  legea  nu  avea  sancţiuni  suficiente». 

Partea  bună  a unei  aâtfel  de  religii  este  că  ea 
nu  cunoaşte  fanatismul  cu  toate  boalele  şi  exa- 
gerările lui.  Partea  ei  rea  este,  din  punct  de  ve- 
dere psichologic  şi  moral,  «de  a fi  sterilă  pentru 
vieaţa  sufletului,  de  a opri  în  loc  sborul  senti- 
mentului şi  al  cugetării,  de  a nu  încurajâ  nici 
speculaţia,  nici  poezia,  nici  arta».  Zeii  romani  nu 
sunt  nişte  indivizi;  ci  semnele  abstracte  ale  fiin- 
ţelor şi  lucrurilor,  ei  n’au  biografie.  Din  potrivă, 
zeii  Grecilor  au  mişcare,  vieaţâ,  se  nasc,  iubesc, 
au  bucuriile  şi  suferinţele  lor.  «In  loc  să  urmă- 
rească, ca  Grecii,  un  antropomorfism  din  ce  în  ce 
mai  complect,  care  trebuia  să  atingă  desăvârşirea 
în  sculptura  antică,  Romanul  nu  vede  în  divini- 
tăţi decât  nişte  abstracţiuni  personificate;  de  aceea 
le  şi  lasă  el  într’o  stare  nebuloasă,  fără  sens  pre- 
cis, fără  caractere».  Chiar  şi  în  teologia  romană 
nu  se  vede  precumpănind  decât  necesitatea,  or- 
dinea, uniformitatea  nemlădioasă. 

«Cea  ce  caracterizează  însă  religia  romană  sunt 

nenumăratele  idei  mai  mult  sau  mai  puţin  abstracte, 
ridicate  în  mod  artificial  la  rangul  de  divinităţi. 
Fiecare  om  are  geniul  său,  fiecare  femeie  juuona 
sa;  fiecare  împrejurare  din  vieaţa  socială,  fiecare 
operaţie  agricolă...  are  divinitatea  sa...  Cultul, 
iată  ce  era  esenţial  în  religie:  doctrina  eră  fără 
importanţă  : un  nume  este  de  ajuns  numai  dacă 
este  întovărăşit  de  rituri.  Scăparea  din  vedere  a 
celei  mai  mici  practice  nimiceşte  puterea  sacrifi- 
ciului, ritualul  este  inflexibil;  totul  este  regulat 
în  grija  autorităţii.  Controlul  guvernului  se  exer- 
sează asupra  sacerdoţului  şi  asupra  şefului  său 
suprem». 

In  rezumat  deci,  caracterul  religios  al  Romanilor 
eră  practic  şi  formalist.  «Spiritul  latin  nu  se  înflă- 
cărează niciodată  multă  vreme  pentru  abstracţiile 
teoriei  pure.  Romanul  are  pentru  fondul  metafizic 
al  religiunilor  o firească  nepăsare.  Tocmai  din 
cauza  acestei  nepăsări,  observarea  practicelor  pur 
exterioare  a fost  totdeauna  aşa  de  mare  în  Italia...» 
Dar  «această  stare  de  necredinţă  religioasă  nu 
exclude  de  loc  credulitatea  în  superstiţii». 

Ca  să  rezumăm  acum,  în  cele  mai  scurte  cu- 
vinte, toate  notele  şi  trăsăturile  mai  pronunţate 
ale  minţii  şi  caracterului  roman,  vom  zice  că  po- 
porul roman  eră  un  popor  de  plugari-soldaţi  cu 
o fire  violentă,  cu  o voinţă  tenace,  prevăzătoare, 
impulsivă  şi  stăpână  pe  sine,  prevăzători,  măsuraţi, 
politici.  Spiritul  lor  erâ  un  spirit  de  ordine,  de 
disciplină,  de  regularitate  statornică,  care  distingea 
cu  uşurinţă  partea  esenţială  de  partea  trecătoare 
şi  accesorie  a lucrurilor,  adică  generalul  statornic 

li 

din  particularul  trecător.  Spirit  organizator  şi  legis- 
lativ prin  excelenţă,  ei  avură  darul  legislaţiei  uni- 
versale. De  aci  tendinţa  de  a generalizâ  şi  de  a 
coprinde  totul,  predilecţia  pentru  vederile  univer- 
sale, pentru  ideile  largi,  pentru  sintezele  concilia- 
toare, fără  a cădea  în  metafizică.  Romanii  posedau, 
în  cel  mai  înalt  grad,  elocinţa  şi  spiritul  batjoco- 
ritor al  satirei.  Pozitivi  şi  practici,  ei  fură  un  po- 
por prozaic,  materialist,  lipsit  de  avântul  poeziei 
înalte.  Caracterul  roman  era  egoist,  hrăpitor,  aspru 
şi  perfid.  Sentimentul  religios  superficial,  redus  la 
împlinirea  formalităţilor  exterioare,  eră  practic  şi 
lipsit  de  orce  temelie  metafizică  şi  mistică  mai 
adâncă.  îngăduitori  către  toate  religiile,  nu  cuno- 
şteau fanatismul  şi  erau  foarte  înclinaţi  către  su- 
perstiţii. 

Acest  portret  moral  al  Romanilor,  suprapus 
peste  acela  al  Geto-Dacilor,  începe  dejâ  să  lase 
să  se  întrevadă  câteva  note  şi  trăsături  mai  lumi- 
noase, însă  destul  de  sfioase  şi  prea  puţin  precise, 
din  portretul  moral  al  neamului  românesc.  El  nu 
este  de  loc  complet  şi  trebue  completat  cu  ele- 
mentele venite  în  urmă,  cu  aluviunile  psichice  aduse 
de  alte  fluvii  etnice  pe  tărâmul  românesc. 

Grecii  vechi.  înrâurirea  grecească  s’a  manifestat 
la  început  în  două  epoce  diferite.  Intâiu,  prin  colo- 
niştii romani,  în  parte  luaţi  din  ţările  greceşti  şi 
din  cauza  că  regiunile  unde  s’a  format  întâiu  limba 
română  erau  în  vecinătate  nemijlocită  cu  Grecia.  Din 
aceste  prime  înrâuriri,  datează  multe  inscripţii  pe 
solul  Daciei,  scrise  în  greceşte.  Această  primă  în- 
râurire n’a  lăsat  urme  adânci,  după  cum  n’a  lăsat 

nici  multe  cuvinte  în  vocabularul  nostru.  Cea  de 
a doua  înrâurire  greacă  a fost  de  origină  bizan- 
tină. Ea  se  reduce  mai  mult  la  o influenţă  curat 
lexică,  adică  la  cuvinte.  Nici  această  influenţă  nu 
se  poate  şti  întrucât  este  directă  şi  întrucât  venită 
prin  mijlocirea  Albanezilor  şi  a Bulgarilor. 

împrumuturile  psichologice  cu  aceste  prime  ocazii 
n’au  fost  nici  ele  însemnate.  înrâurirea  greacă  s’a 
exercitat  asupra  sufletului  şi  limbei  româneşti  în 
timpul  din  urmă,  sub  forma  limbei  şi  mintalitâţii 
Grecilor  moderni,  în  a doua  fază  de  formare  a 
sufletului  românesc.  Vom  rezumă  şi  vom  fixă  în- 
râurirea greacă  la  locul  potrivit. 

Slavii. 

Populaţiile  slavone  au  luat  aşa  mare  parte  la 
făurirea  neamului  românesc  că,  după  părerea  ne- 
contestată a d-lui  Iorga,  singură  venirea  lor  şi  con- 
topirea lor  cu  populaţiile  latinizate  din  Peninsula 
Balcanică  a putut  determină  formarea  neamului 
românesc.  Dacă  înrâurirea  limbilor  slavone  asupra 
limbii  româneşti  măsoară  influenţa  ce-au  avut  Slavii 
în  formarea  sufletului  nostru,  partea  ce  li  se  cu- 
vine acestora  este  dintre  cele  mai  mari. 

Intr’adevăr,  «influenţa  slavă,  zice  d-1  Densuşeanu, 
se  trădează  prin  mai  multe  din  particularităţile  mor- 
fologice ale  limbii  noastre,  cari  sunt  dintre  cele  mai 
caracteristice.  Dar  mai  ales  vocabularul  român  a 
fost  îmbogăţit  cu  numeroase  elemente  slave.  O 
bună  parte  din  moştenirea  latină  a fost  înlocuită 
cu  împrumuturi  făcute  dela  Slavi,  şi  nu  numai  pentru 
a exprimă  noţiunile  de  a doua  mână  s’au  făcut 
aceste  împrumuturi  de  cuvinte;  cuvintele  cele  mai 

curente,  cele  mai  trebuincioase  pentru  a exprimă 
anume  şi  anume  idei  au  fost  luate  de  Români  din 
dicţionarul  slav.  O statistică  a cuvintelor  latine  şi 
slave  ce  se  întrebuinţează  mai  adesea  şi  nu  din 
limba  literaţilor,  ci  din  aceea  a poporului,  ar  fi 
desigur  instructivă.  Ea  ne-ar  arătă  cât  este  de 
mare  numărul  de  cuvinte  slave,  cari  sunt  tot  aşâ 
de  adânc  înrădăcinate,  tot  atât  de  expresive  şi 
vii  ca  cele  ce  ne  vin  dela  latini x)». 

Din  toate  împrumuturile  limbistice  făcute  dela 
străini,  cuvintele  slave  «formează  stratul  cel  mai 
vechiu  şi  cel  mai  important.  Acest  proces  de  ab- 
sorbire lexică,  dela  Slavi,  se  urmă  până  mai  târziu 
şi  continuă  până  azi  în  unele  regiuni:  Basarabia, 
Bucovina,  Macedonia». 

In  privinţa  foneticei  «acţiunea  limbei  slave  asupra 
celei  româneşti  se  reduce  la  puţin  lucru».  Se  poate 
aminti  ca  atare  schimbarea  lui  medius-locus  în 
mijloc , unde  dz,  rezultat  din  dj,  s’a  schimbat  în  j. 
Această  influenţă  se  exercită  mai  simţitor  asupra 
morfologiei.  Aşâ,  de  pildă,  în  privinţa  declinărilor, 
vocativul  este  luat  dela  Slavi.  Terminarea  voca- 
tivului în  o şi  în  e se  face  în  limba  română  ca  şi 
în  cea  bulgară.  Cuvântul  sută  este  slav  ; de  ase- 
menea adverbele:  aevea,  deobşte , de  iznoavă , osebi, 
împotrivă,  iute,  în  zadar.  Un  foarte  mare  număr 
de  sufixe  şi  de  prefixe  curat  slave  a trecut  în 
limba  românească.  Astfel  sunt  prefixele:  ne,  raz, 
prea ; sufixele : ac,  că,  aci,  eci,  ici,  oci,  og,  ug, 
ugă,  eală,  au,  a?ni,  emi,  ean,  ic,  ş,  a. 


1)  Op.  dt,,  p.  241. 

D-l  Densuşeanu  a clasat  cuvintele  împrumutate 
dela  Slavi  după  natura  faptelor  la  care  ele  sunt 
privitoare.  Această  clasare  ne  pune  în  măsură  de 
a ne  dâ  seama,  cari  sunt  domeniile  în  cari  limba 
română  a fost  mai  mult  influenţată  de  cea  slavă, 
şi  în  ce  relaţii  au  trăit  Românii  cu  Slavii.  Din 
analiza  acestei  clasificări,  am  putut  observă  că 
noi  am  împrumutat  dela  Slavi  peste  două  sute 
de  termeni,  cari  privesc  pe  om  din  punct  de  ve- 
dere fizic  şi  moral,  al  dispoziţiilor  sufleteşti  şi  al 
condiţiunilor  sociale,  profesionale.  Privitor  la  corpul 
omenesc  n’am  luat  dela  Slavi  decât  opt  cuvinte. 
Şeapte  cuvinte  am  luat  dela  ei  cu  privire  la  hrană, 
alimente.  Pentru  rest,  limba  română  a împrumutat 
dela  Slavi  trei  cuvinte  privitoare  la  îmbrăcăminte  • 
douăsprezece  care  se  raportează  la  locuinţă  ; două- 
zeci şi  unu  nume  de  animale ; cincisprezece  de 
plante  ; cincizeci  şi  trei  de  instrumente  de  muncă 
şi  alte  obiecte  ; treizeci  şi  şease  de  cuvinte  pri- 
vitoare la  lucrurile  din  natură  în  general ; cinci 
nume  de  metale  ; două  de  măsuri ; cinci  de  timp, 
şi  în  sfârşit  trei  cuvinte  cari  privesc  superstiţii. 
De  ţinut  în  seamă  este  faptul  că  am  luat  dela 
Slavi,  numai  trei  cuvinte  cari  privesc  rudenia  şi 
legăturile  familiare  : maşter,  nevastă,  cumătru. 

Generalizarea  care  se  poate  scoate  din  aceste 
împrumuturi  lexice,  astfel  clasificate,  însemnează 
că  Românii  au  trăit  mult  timp  împreună  cu  Slavii, 
în  strânse  legături  sociale  şi  comerciale ; că  au 
dus  o vieaţă  agricolă  comună,  paralelă ; dar  că 
relaţiile  pur  personale  şi  de  înrudire  între  aceste 
două  rase  diferite  au  fost  foarte  sărace.  7 

Românii  au  trăit  alături,  şi  au  împrumutat  instru- 

mentele  de  muncă,  ideile  şi  termenii  corespunzători 
acestor  instrumente  şi  idei,  dar  nu  s’au  amestecat, 
nu  s’au  contopit  fiziceşte  în  raporturi  familiare  nu- 
meroase. împrumuturile  sufleteşti,  mintale  şi  mo- 
rale s’au  făcut  deci  şi  ele,  nu  atât  prin  sânge,  cât 
prin  atingere  exterioară,  prin  imitaţie,  prin  trebuinţă 
Românilor  de  a împrumută  cea  ce  le  lipsea,  fiindcă 
le  perduseră  sau  nu  le  avuseseră  niciodată.  De 
unde  ar  rezultă  că  aceste  împrumuturi  la  Slavi 
nu  prea  aparţin  însuşirilor  de  temperament  ci  mai 
ales  acelor  de  inteligenţă. 

Să  rezumăm  acum  care  este,  după  d-1  Fouillee, 
psichologia  Slavilor,  căci  atunci  mai  uşor  ne  putem 
dă  seama  de  împrumuturile  sufleteşti,  pe  care  nea- 
mul nostru  le  va  fi  făcut  la  Slavi. 

Slavii,  popor  de  plugari  şi  de  păstori  după  pă- 
rerea d-lui  Iorga,  ataşaţi  muncii  câmpului,  au  cu- 
noscut şi  au  practicat  prea  puţin  comerţul,  pe  care 
din  toate  vremile  l’au  lăsat  în  mâna  streinilor.  Ca 
atare,  ei  aveau  moravuri  blânde,  pacinice,  idilice, 
erau  iubitori  de  dans,  de  cântece,  de  libertate, 
de  anarhie,  suferind  cu  greu  tot  ceea  ce  puteâ 
semănâ  cu  guvernarea.  «Slavii  primitivi  nu  erau 
răsboinici  de  seamă...  Aventurile  îndepărtate  nu  i-au 
ispitit.  Agricultori,  ei  au  rămas  totdeauna  bucu- 
roşi la  umbra  îngrădirilor  lor  întărite».  Aceasta 
pentrucă  spiritul  lor  eră  anarhic,  nu  putea  recu- 
noaşte autoritatea  unui  şef  şi  nu  le  plăceâ  nici 
disciplina,  nici  ierarhia. 

O altă  trăsătură  temeinică  a caracterului  slav 
este  «sensibilitatea  impresionabilă»  şi  «mobilitatea 
nervoasă»,  cari  duc  la  neegalitatea  sufletească, 

caracteristica  cea  mai  adevărată  a Slavilor.  «Nesta- 
tornicia Slavului  îl  face  să  treacă  dela  o margine 
la  alta.  Elasticitatea  lui  îi  îngădue  însă  de  a reveni 
şi  de  a se  regăsi»...  «Adevăratul  Slav  păstrează 
un  fond  de  veselie  firească.  El  este,  chiar  la  Nord, 
câteodată  sclipitor,  exuberant,  înclinat  la  exagerări 
mai  mult  şi  decât  meridionalii1)»...  «Instinctele 
simpatice  sunt  foarte  desvoltate  la  Slavi:  ospita- 
lieri, primitori.  Sociabilitatea  este  una  din  însuşi- 
rile lor,  ea  se  păstrează  pare  că  în  sângele  lor 
chiar.  Nu  tot  aşâ  este  cu  simţul  onestităţii  lor,  care 
pare  a fi  mediocru».  «Buna-credinţă,  zice  d-1 
Novicow,  nu  este  extraordinară  şi  în  relaţiile  eco- 
nomice este  de  trebuinţă  să  iei  multe  măsuri  le- 
gale pentru  tratarea  afacerilor». 

Interesant  este  chipul  cum  ni  se  înfăţişează 
voinţa  la  popoarele  slave.  Voinţa  lor  este  mai  puţin 
energică,  mai  impulsivă  şi  mai  puţin  stăpână  pe 
sine  ca  la  Romani.  «Sforţarea  lor  va  fi  viguroasă, 
dar  momentană,  inegală.  O lucrare  continuată  îi 
este  antipatică».  După  cum  am  văzut-o  la  Ruşi, 
această  inegalitate  a voinţei  conduce  la  un  fel  de 
nepăsare  de  ziua  de  mâine,  la  un  fel  de  fatalism 
şi  de  resemnare.  Tot  de  aci  isvoreşte  caracterul 
entuziast  al  Slavilor,  în  genere,  şi  al  Ruşilor  în 
particular.  «Tot  ce  fac  Ruşii  şi  Polonezii,  în  afară 
de  meseria  lor  obicinuită,  îl  fac  cu  entusiasm,  şi 
aşâ  fac  multe  ei.  Ideile  cele  mai  neînsemnate,  ca 
şi  devotările  cele  mai  nobile,  provoacă,  la  ei, 
avânturi  irezistibile,  care  ne  miră.  ...Dar  entusi- 
asmul  lor  are  un  caracter  intermitent;  după  cum 


1)  Fouillee  op.  cit.  p.  410. 

ia  naştere,  brusc,  dintr’un  nimic,  tot  aşa  un  nimic 
îl  doboară.  Cea  ce  au  ei  este  o putere  de  avântare 
şi  n’au  de  loc  statornicia.  Se  ostenesc  repede,  nu 
din  cauza  slăbirii  puterilor,  ci  din  cauza  plictiselei» . 
«De  acolo  decurg  în  domeniul  moral,  sentimente 
efectuoase,  acele  devotări  ale  întregei  fiinţe  şi 
apoi  acele  uitări  subite,  acea  nepăsare  fără  cauză 
şi  fără  margini». 

Chiar  şi  acest  entuziasm,  atât  de  vădit  la  cla- 
sele cultivate,  mai  ales,  pare  că  lipseşte  maselor 
slave.  După  d-1  Leroy  Beaulieu,  Slavilor  le  lip- 
seşte avântarea.  «Fondul  lor  este  rar  turburat,  şi 
când  este  se  linişteşte  repede». 

In  privinţa  inteligenţei,  ea  este  Ia  Slavi,  ca  şi 
sensibilitatea,  «vioae,  simplistă  şi  îndrăzneaţă». 
«Logica  lor  este  dreptilina,  radicală  şi  înclină  spre 
absolut.  Relativitatea,  cu  miile  sale  raporturi  şi 
restricţii,  nu  place  acestor  spirite  cu  elanuri  repezi 
şi  nereflectate».  «Slavul  are  o mare  uşurinţă  pen- 
tru a asimila,  a împrumută  dela  alţii.  Mlădierea 
şi  plasticitatea  lui  sunt  de  necrezut;  ductilitatea 
lui  îi  îngădue  să  ia  toate  formele,  fără  a schimbă 
fondul.  Cultivă  orce  ştiinţă  sau  artă,  învaţă  toate 
limbile,  se  mlădie  la  toate  obiceiurile  şi  la  toate 
modele,  ia  înfăţişarea  şi  purtările  ţării  în  care 
trăieşte», 

In  privinţa  religiei,  byzantinismul  triumfând  la 
Slavi,  şi  la  ei  ritul  a luat  locul  la  tot  ce  mai  ră- 
mâne în  religie.  «Ortodoxia  geloasă  a înăbuşit 
avântul  cugetării».  La  Slavii,  ortodoxi  tirania  cres- 
cândă a literii  a omorât  spiritul.  La  Ruşi,  ca  la 
Slavi  în  general,  religiozitatea  nu  este  fructul  fri- 

cei  de  moarte.  Ei  privesc  moartea  cu  o nepăsare, 
care  este  ajutată  de  o credinţă  adâncă  în  vieaţa 
cealaltă.  «Pentru  eţ,  moartea  este  o pregătire  de 
călătorie,  în  care,  ca  la  orce  călătorie,  merg  cu 
spiritul  liniştit  odată  ce  posedă  cuvenitul  «paşa- 
port la  Paradis»,  liberat  în  toate  formele  de  către 
autoritatea  competinte». 

Caracteristic  mai  este  iarăşi  pentru  Slavi  su- 
perstiţia şi  excesul  de  credulitate.  Ei  cred  că 
aerul  este  plin  de  fiinţe  nevăzute,  mai  curând 
răutăcioase  decât  binefăcătoare,  cari  aduc  boalele 
contagioase  fie  oamenilor,  fie  animalelor. 

Dupe  d-1  Novicow,  creştinismul  n’a  avut  tim- 
pul să  pătrundă  în  conştiinţa  poporului  rus,  le- 
turgia  este  sistematic  rituală  şi  neînţeleasă.  Nici 
nu  este  trebuinţă  să  se  înţeleagă  misterele  ; cu 
cât  sunt  înţelese  mai  puţin,  cu  atât  acţiunea  lor 
ascunsă  este  mai  sigură. 

Am  căutat,  în  paginile  precedente,  să  fixăm  tră- 
săturile cele  mai  netede  şi  mai  de  'temelie  ale 
părinţilor,  moşilor  şi  strămoşilor  etnici,  direcţi  sau 
indirecţi,  din  căsnicia  şi  colaborarea  cărora  se 
născu  neamul  românesc.  De  sigur  că  din  îmbi- 
narea însuşirilor  lor  morale  şi  mintale  va  fi  eşit 
prima  noastră  fizionomie  sufletească. 

Aşâ,  pe  la  începutul  veacului  al  IX,  fizionomia 
morală  şi  psichică  a poporului  român  ar  fi  trebuit 
să  fie  un  complex  de  însuşiri,  în  cari  intraseră 
mai  toate  notele  şi  trăsăturile  caracteristice  ale 
popoarelor  amintite  şi  cercetate  în  capitolul  pre- 
cedent. Portretul  ideal,  obţinut  prin  calcul,  al  ca- 
racterului şi  mintalităţii  Românilor,  pe  la  mijlocul 
Evului-Mediu,  ar  fi  trebuit  să  fie  compus  din 
suma  tuturor  acestor  note  şi  trăsături  etnice.  Ne- 
greşit că  în  fizionomia  fizică  a unei  persoane  se 
găsesc  coprinse  şi  rezumate  fizionomiile  părinţilor, 
moşilor  şi  strămoşilor  direcţi  sau  colaterali.  Tot 

aşâ  esţe  şi  cu  porţreţuj  sufleţesc  a|  unui  om  sau 
aj  unui  popor. 

Şe  vorfoeşţe  în  psicfţologie  <fje  foţografii  com- 
puse. farţiculariţaţea  Jor  esţe  <fje  a scoaţe  <fjin  por- 
ţreţele  suprapuse  ale  membrilor  unei  familii  pe 
acela  aj  ţaţăJui  familiei,  în  sfârşiţ  aj  auţorilor  acelei 
famijii.  fsToi  avem  să  facem  acum  cevâ  asem^n^ţor 
cu  o foţografie  compoziţi,  însă  cu  scopuj  invers, 
<^e  a jjncfiegâ  porţreţuj  unui  membru  aj  familiei 
ţţin  suprapunerea  fotografiilor  psicjţice  ale  părin- 
ţilor şi  sţrămoşilor  s^i.  ,ftceasţă  operaţie  inversaţi 
ţrefoue  sţţ  reuşească  ţ°ţ  aŞa  jpine  ca  şi  cea 
ţjirecţă-  jîegreşiţ  că,  ^acă  foţografierea  suprapusă 
a fraţilor  şi  surorilor  <fjau  porţreţuj  auţorujui  Jor,  apoi, 
şi  porţreţuj  suprapus  al  părinţilor,  uncfţilor  şi  sţră~ 
moşilor  direcţi  sau  cojaţerali  ai  unei  persoane  va 
<^â  ceva  care  va  ff  aproximaţiv  porţreţul  acesţei, 
persoane.  Legile  ere<j|iţăţii  psicţţice  şi  fiziologice  în- 
găţjue  aceasţă  ’aşţepţare  penţru  indivizi.  La  P°‘ 
poare,  unţje  ereţjiţaţea  esţe  şi  mai  vă^iţă-  căcţ 
ea  esţe  ţţirecţă,  prin  educaţie,  ţraţjiţie  orală  sau 
scrisă  ţjeajungul  generaţiilor,  aceasţă  aŞţepţare 
esţe  şi  mai  Jegiţimă- 

L>e  cej  mai  viu  inţeres  esţe,  în  formarea  sufle- 
ţujui  popoarelor,  mo<fJul  cum  se  îmbină  ţrăsăţurije 
sufleţeşţi  şi  caracţereje  părinţilor  Jor  eţnici,  penţru 
ca  să  ^eâ  naşţere  unei  in^ivi^ualiţăţi  eţnice  noui. 
fn  suprapunerea  aceasţa  ţje  caracţere  şi  menţa- 
Jiţaţe,  în  ajiagiuj  acesţa  <fje  ţrăsăţuri  menţaje  şi 
rnoraje  (fjiferiţe,  ^iferiţeje  ţrăsăţuri,  noţe  şi  parţicu- 
lariţăţi  se  combină  şi  se  modifică  poţriviţ  înruţjiriţ 
şi  naţurei  Jor.  Şunţ  noţe  sufleţeşţi  cari,  <fjin  ames- 
ţecul  ţoţal,  ies  împuţerniciţe;  alţeje  ies  sJăpiţe,  ane- 

miate.  Acordurile  mentale  şi  morale  diferite,  pro- 
venind dela  popoare  diferite,  se  alterează  în  ames- 
tecul lor  în  acel  rezervoriu  comun,  în  care  sunt 
vărsate.  Unele  se  şterg  şi  se  întunecă;  altele  se 
lămuresc,  capătă  relief;  altele  dispar;  altele  se 
alterează  într’atât,  că  se  transformă  în  totul  şi 
devin  de  nerecunoscut.  Aceste  modificări  atârnă 
de  cantitatea  de  elemente  psichice  similare  sau 
cu  totul  diferite,  ce  se  întâlnesc  în  rezervoriul  moral 
din  care  are  să  se  precipite  noua  individualitate 
etnică.  Dacă,  de  pildă,  unele  însuşiri  ale  poporului 
de  bază  sunt  confirmate  sau  infirmate,  crescute 
sau  micşorate  de  însuşirile  celorlalte  popoare  cari 
au  colaborat  la  formarea  nouei  individualităţi, 
atunci  acele  însuşiri  se  vor  împuternici  şi  se  vor 
lămuri,  sau  se  vor  şterge  şi  întuneca  la  noul  născut 
etniceşte.  Se  petrece  aci  un  fel  de  cristalizare, 
care  se  execută  cu  terezia,  prin  ajutorul  unui  calcul 
aritmetic  de  plus  şi  minus  al  forţelor  psichice 
combinate. 

Orcât  este  de  grea  şi  complexă  în  sine  această 
operaţie,  ea  nu  este  indescifrabilă,  când  ştii  să  o 
simplifici  alegând  liniile  temeinice  ale  ei. 

Să  încercăm  «deci  a preciza,  în  părţile  ei  esen- 
ţiale, această  operaţie,  aşa  cum  este  probabil  că 
ea  a avut  loc  la  plăsmuirea  sufletului  poporului 
român.  Cunoaştem  elementele  psichice  din  cari  s’a 
făurit  acest  suflet.  Ele  ne  sunt  date  în  psichologia 
foarte  pe  scurt  şi  cu  intenţie  rezumată  în  capitolul 
precedent.  Să  vedem,  după  semnul  şi  cantitatea 
acestor  elemente,  cum  au  trebuit  să  se  combine 
«le  pentru  a dâ  naştere  sufletului  românesc.  Pentru 
aceasta,  trebue  să  deosebim  următoarele  categorii 

sufleteşti  în  vieaţa  popoarelor:  vieaţa  economică, 
voinţa  şi  temperamentul,  inteligenţa,  caracterul, 
religia.  Vom  căută  deci  să  ne  dăm  seama  despre 
formarea  însuşirilor  primului  fond  sufletesc  al  po- 
porului român,  sub  raportul  fiecăreia  din  aceste 
categorii. 

Dacii,  primul  element  etnic  de  bază,  din  care 
se  făuri  poporul  român,  erau  un  popor  de  păstori 
cari  cunoşteâ  şi  agricultura,  însă  foarte  răsboinic. 
Sub  acest  raport,  elementul  etnic  latin  sau  lati- 
nizat n’a  făcut  decât  să  întărească  şi  să  întregească 
felul  de  vieaţă  dac.  Romanii,  popor  de  plugari  şi 
soldaţi,  întăriră  de  sigur  şi  mai  mult  apucăturile 
râsboinice  ale  populaţiilor  băştinaşe  din  Dacia  şi 
desvoltarâ  mai  departe  vieaţa  agricolă  a acestora. 
La  rândul  lor,  Slavii,  popor  de  păstori  cari  cunoş- 
teau şi  agricultura,  dar  relativ  mai  puţin  răsboi- 
nic decât  Dacii  şi  Romanii,  avură  de  rezultat,  în 
amestecul  lor  cu  Traco-Romanii,  să  desvolte  şi 
mai  mult  la  aceştia  mai  ales  vieaţa  de  păstori  şi 
să  îmblânzească  puţin  vieaţa  răsboinică,  întrucât  îm- 
prejurările istorice  de  atunci  ar  fi  îngăduit  aceasta, 
— adică  *foarte  puţin.  Deci,  sub  acest  raport,  Ro- 
mânii vor  fi  trebuit  să  iasă,  din  epoca  primei  lor 
formări,  un  popor  de  păstori  şi  agricultori  stăpâ- 
niţi de  apucături  răsboinice  destul  de  bine  pro- 
nunţate. 

In  privinţa  voinţei,  Tracii,  Geto-Dacii  am  văzut 
că  ni  se  înfăţişează  ca  un  popor  de  o energie,  de 
o tenacitate  şi  de  o cutezanţă  rară.  Cruzi,  nepă- 
sători de  moarte,  iubind  libertatea  mai  presus  de 
orce,  ei  ajungeau  foarte  rar  la  o vieaţă  unitară  a 

tuturor  triburilor;  de  cele  mai  multe  ori  trăiau 
în  necontenite  lupte  interne.  Voinţa  la  popoarele 
trace  eră  şi  impulsivă  şi  stăpânitoare  de  sine, 
de  obiceiu  prudentă. 

Sub  raportul  voinţii,  elementul  latin  eră  el  în- 
suşi un  popor  violent,  cu  o voinţă  tenace,  încă- 
păţânată, impulsivă  şi  stăpânitoare  de  sine  şi  prin 
urmare  foarte  prudentă.  Iubitori  de  libertate,  căci 
din  gelozie  pentru  libertatea  lor  subjugară  lumea 
şi  sugrumară  libertatea  lumei  vechi,  ei  erau  în 
acelaş  timp  un  popor  de  ordine,  de  disciplină  şi 
tare  organizator.  Populaţiile  romanizate,  suprapu- 
nându-se  celor  trace,  trebuiră  să  întărească  şi  mai 
mult  energia  şi  tenacitatea  vOinţii  acestora,  precum 
şi  impulsivitatea  şi  stăpânirea  de  sine.  De  asemeni, 
ei  au  trebuit  să  întregească  şi  să  modifice  în  bine 
spiritul  de  libertate,  de  care  erau  însufleţiţi  aceştia. 
Din  amestecul  lor  la  olaîtă  cu  populaţiile  din  Da- 
cia, voinţa  acestora  a trebuit  să  iasă  disciplinată. 
Un  spirit  de  ordine,  de  regularitate  şi  de  orga- 
nizare ar  fi  trebuit  să  se  nască  în  poporul  român 
care  rezultă  din  acest  amestec. 

Acest  acord  şi  acest  proces  de  întărire  şi  între- 
gire este  însă  turburat  de  supravenirea  Slavilor. 
Aceştia  aduseră,  în  patrimoniul  sufletesc  comun, 
însuşiri  de  semn  contrar,  porniri  şi  aplicări  pro- 
tivnice.  Ei  slăbiră  efectul  armoniei  dintre  voinţa 
tracă  şi  romană.  Intr’adevăr,  Slavii  ni  se  înfăţi- 
şează ca  un  popor  cu  o voinţă  anemică,  aproape 
isterică,  slabă,  neegală,  moale.  Popor  cu  o voinţă 
nestatornică,  schimbătoare,  impulsivă  dar  nestă- 
pânită, neînfrânată  şi  incapabilă  de  a se  menţine 
mai  mult  de  un  moment,  Slavii  erau  nedisciplinaţi, 

desordonaţi,  inegali  şi  duceau  iubirea  de  libertate 
până  la  desfrâu  şi  anarhie.  Regularitatea  sforţări- 
lor le  eră  urîtă.  Cu*  aceste  însuşiri,  ei  au  trebuit 
să  modifice  şi  să  altereze  mult  rodul  sufletesc  ieşit 
din  amestecul  Traco-roman.  Astfel,  voinţa  Ro- 
mânilor, în  această  primă  fază,  trebue  să  fi  eşit 
puţin  alterată,  energia  ei  oarecum  micşorată,  stă- 
pânirea de  sine  şi  prudenţa  slăbite  întru  câtva, 
mărită  impulsivitatea,  spiritul  de  ordin  şi  disciplină 
modificat  în  rău,  iar  acela  al  libertăţii  puţin  exa- 
gerat şi  anarhic.  Violenţa  şi  cruzimea  Traco- 
romană  iarăş  trebue  să  fi  eşit  din  amestecul  cu 
Slavii,  cevâ,  cât  de  puţin,  scăzută.  Această  alte- 
rare nu  trebue  să  fie  considerată  de  loc  ca  cevâ 
adânc  şi  radical. 

Sub  rapbrtul  inteligenţii,  Geto-Dacii  au  adus,  în 
patrimoniul  intelectual  comun,  un  spirit  deschis, 
primitor  de  civilizaţie,  o inteligenţă  vioaie,  inge- 
nioasă, născătoare,  o imaginaţie  bogată  în  isvoare 
şi  în  expediente,  după  cum  o dovedesc  episoade 
celebre  din  istori  lor.  Intru  cât  ei  au  absorbit  în- 
masa  poporului  lor  şi  rămăşiţile  Sciţilor  şi  Aga- 
tirşilor  din  ţinuturile  lor,  ei  trebue  să  fi  avut  şi 
elementele  unui  simţ  artistic  şi  mai  ales  practic 
moştenit  dela  aceştia  din  urmă. 

Inteligenţa  romană,  mult  mai  desvoltată  şi  mai 
bogată  decât  a Geto-Dacilor,  a venit  desigur  să 
o complecteze  şi  să  o îmbogăţească.  Romanii  adu- 
seră cu  ei,  în  averea  intelectuală  a poporului  ro- 
mân, spiritul  lor  generalizator  şi  abstract,  spiritul 
juridic,  elocinţa,  regularitatea  şi  armonia  limbii,  şi, 
mai  presus  de  toate,  satira,  spiritul  batjocoritor 

atât  de  puternic  la  poporul  roman.  Ei  aruncară 
însă  şi  oarecare  umbră  pe  portretul  sufletesc  al 
Daco-Românilor : spiritul  lor  prozaic,  lipsa  lor  de 
poezie,  mica  aplecare  originală  câtrâ  artele  fru- 
moase în  general. 

Această  mică  lipsă  fu  insă,  cu  prisosinţă,  împli- 
nită de  darul  poetic,  foarte  desvoltat  al  Slavilor.  • 
Aceştia  aduseră  cu  ei,  spre  a îmbogăţi  şi  mai  mult 
inteligenţa  Daco-Romană,  o închipuire  debordantă, 
îndrâsneaţă,  neegală,  feerică;  un  spirit  plastic  mlă- 
dios, ductil,  care  se  supune  la  toate  disciplinile  şi 
iâ  toate  formele;  o inteligenţă  vioae  simplistă,  în- 
drăsneaţă  şi  neegală. 

Toate  aceste  însuşiri  se  întregesc  şi  se  armonizează 
cu  contribuţiile  psichice  aduse  de  lumea  latină  sau 
latinizată.  Din  colonizarea  lor,  rezultă  că  Românii, 
sub  raportul  inteligenţii,  trebue  să  se’  fi  înfăţişat 
ca  un  popor  cu  o minte  foarte  deschisă,  foarte  bo- 
gată, cu  o inteligenţă  vioae,  ingenioasă,  cu  un 
spirit  generalizator  destul  de  puternic.  Imaginaţia 
sa  va  fi  trebuit  să  fie  dintre  cele  mai  bogate  şi 
de  natură  a îngădui  o viguroasă  desvoltare  a plăs- 
muirii, mai  ales  satirice. 

Din  punctul  de  vedere  al  caracterului,  am  văzut 
că  populaţiile  Trace  au  putut  contribui  la  formarea 
nnitâţii  etnice  româneşti  cu  un  caracter  cumpătat, 
însă  viclean,  perfid  şi  înşelător.  Duplicitatea  Dacilor 
era  proverbială  în  antichitate.  Se  ştie  la  ce  grad 
de  desnădăjduire  adusese  ea  pe  Romani  şi  în 
special  pe  marele  Traian. 

In  această  privinţă  însă,  aluviunea  sufletească  a 
caracterului  roman  nu  făch  decât  să  împuterni- 

ceaşcă  şi  să  întregească  aceste  prime  trăsături  de 
caracter.  La  cruzimea  Dacilor  ei  adăogară  asprimea 
lor.  întăriră  perfidia  şi  viclenia  Dacilor  prin  per- 
fidia lor  egoistă  şi  hrăpitoare,  şi,  la  înşelătoria  di- 
bace în  a întinde  curse  a acestora,  adăogară  dibăcia 
lor  de  a înşelă.  Pe  de  altă  parte,  însuşirile  morale 
ale  Slavilor  nu  fură  de  loc  de  natură  a slăbi  si 
a ştirbi  acest  tablou  moral.  Din  parte-le,  la  această 
moştenire  de  o moralitate  îndoioasă,  mai  aduseră, 
cu  lipsa  lor  de  cinste,  şi  spiritul  de  înşelătorie  în 
afaceri.  Ca  părţi  mai  luminoase  în  compjexiunea 
caracterului  prim  al  Românilor,  ei  aduseră  o sim- 
patie desvoltată  şi  un  simţ  de  sociabilitate  poate 
necunoscut  celorlalţi  părinţi  etnici  ai  noştri.  Pe 
lângă  toate  acestea,  Românii  trebueau  să  mai  da- 
torească  Slavilor  un  chip  de  a fi  entuziast,  exube- 
rant, măcar  că  acest  entuziasm  eră  de  suprafaţă 
şi  intermitent. 

Sub  raportul  religiei,  cele  trei  mari  aluviuni  et- 
nice, din  cari  eşi  poporul  român,  sunt  foarte  ca- 
racteristice. 

Se  cunoaşte  însemnătatea  fără  seamăn  a religiei 
mai  ales  în  lumea  veche.  Ea  eră  absolut  covâr- 
şitoare, precumpănea  totul.  De  aceea,  moştenirile 
etnice,  sub  raportul  religiei,  merită  cea  mai  mare 
luare  aminte  din  partea  noastră. 

Or,  în  această  privinţă,  lucrurile  se  prezintă  în 
cea  mai  vie  şi  limpede  lumină.  Dacă  eră  ceva 
covârşitor,  temeinic  şi  de  cea  mai  sigură  temelie 
în  sufletul  Tracilor,  aceasta  nu  puteâ  fi  decât 
credinţa  lor  în  nemurirea  sufletului,  care  formă 
trăsătura  de  căpetenie  a întregului  suflet  al  Geto- 

12 

Dacilor,  şi  din  care  isvorau  aproape  toate  celelalte 
însuşiri  şi  aplicări  ale  acestui  popor.  Or,  această 
credinţă,  dejâ  prea  covârşitoare  la  Traci,  fu  încă 
adăogată  şi  poate  exagerată  de  credinţa  identică 
ce  aduseră  mai  târziu  Slavii.  Se  cunoaşte  credinţa 
temeinică  a Slavilor  în  vieaţa  viitoare,  în  nemurirea 
sufletului,  şi  rolul  ce  joacă  şi  azi,  la  ei,  această 
credinţă.  Slavii  mai  aduseră  cu  ei  şi  credinţa  în  tot 
felul  de  superstiţii,  în  spiritele  rele  sau  bune,  în 
vrăjitori,  cari  de  altfel  erau  şi  la  Traci  şi  la  Ro- 
mani foarte  răspândite  şi  foarte  puternice. 

Dar,  ceea  ce  aduseră  Slavii  deosebit,  faţă  de 
Traci,  fu  cultul,  ritualul  religios,  spiritul  formalismului 
pur  şi  gol,  lipsit  de  orce  însufleţire  mistică,  de 
orce  sâmbure  de  concepţie  metafisică,  de  orce 
fond  intelectual,  lăuntric,  adânc.  Sub  acest  raport 
însă,  contribuţia  aceasta  a Slavilor  se  altoi  pe 
fondul  roman,  care,  fiind  de  aceeaşi  natură,  erâ 
cu  mult  mai  puternic  şi  mai  general.  Intr’adevăr, 
sentimentul  religios  al  popoarelor  latine  este  în 
general  foarte  superficial,  practic,  oportunist  şi  se 
mărgineşte  la  un  formalism  exterior,  absolut  gol  şi 
cu  desăvârşire  lipsit  de  un  fond  lăuntric  adânc. 
La  Romani,  ca  şi  la.  Slavi,  formele  cultului,  ritua- 
lul exterior  a înăbuşit  desvoltarea  sentimentului 
lăuntric  profund,  a sterilizat  sâmburile  metafizic 
şi  mistic  care  este  firesc  în  orce  religii.  Litera 
legii  religioase,  la  Romani  ca  şi  la  Slavi,  a întu- 
necat spiritul  ei. 

In  schimb  însă,  credinţa  în  vrăjitori,  în  super- 
stiţii păgâneşti  a venit  să  înăbuşe  şi  mai  mult 
şi  să  ciuntească  cu  totul  creştinismul  romano- 
slav  al  Românilor. 

De  aceea,  în  jezumat,  ceea  ce  este  şi  trebue 
să  fie  caracteristic  în  sufletul  Românilor,  sub  ra- 
portul religiei,  nu  ţputeâ  fi  altceva  decât  o pu- 
ternică, neţărmurită  şi  neclintită  credinţă  în  nemu- 
rirea sufletului,  în  vieaţa  viitoare, — urmare  firească 
a celei  dintâiu,  formalismul  făţarnic  al  unui  cult 
lipsit  cu  totul  de  vieaţa  lăuntrică  şi  de  misticism, 
îngrădit  şi  presărat  cu  tot  felul  de  superstiţii, 
cari  mai  de  cari  ciudate,  absurde  şi  misterioase. 

Această  formă  a Religiei  s’a  păstrat  neatinsă 
dealungul  veacurilor.  Ea  este  singura  trăsătură  din 
sufletul  nostru  care  supravieţui  din  restriştile  tim- 
purilor. Românii  din  ziua  de  azi  n’au  scăzut  ni- 
mic şi  nimic  n’au  adăogat  la  această  formă  a cre- 
dinţei lor  religioase.  Astăzi  îi  vedem  aceeaşi,  aşa 
cum  au  eşit  ei  în  această  privinţă  din  căsnicia  de 
veacuri  a neamurilor  lor  etnice. 

Schiţată  în  trăsăturile  ei  cele  mai  de  temelie, 
iată  care  va  fi  fost  fizionomia  sufletească  a Ro- 
mânilor de  prin  veacul  al  10-lea. 

Popor  de  păstori  şi  ceva  mai  puţin  de  plugari, 
Românii  erau  cruzi  şi  violenţi.  Având  o voinţă 
de  fier,  încăpăţânată,  impulsivă,  adesea  stăpână 
pe  sine,  adesea  neînfrânată,  nestatornică,  schim- 
bătoare, ei  au  trebuit  să  fie  îndrăsneţi  peste  mă- 
sură, curagioşi,  nepăsători  de  moarte  şi  însufleţiţi 
de  spiritul  de  libertate  şi  de  neatârnare,  care  cel 
mai  adesea  îi  desbinâ,  arareori  le  îngăduea  să  se 
unească.  Disciplinaţi  şi  organizaţi  sau  lipsiţi  de 
disciplină,  anarhici,  după  împrejurări,  amândouă 
aceste  porniri  erau  sădite  din  leagăn  în  sufletul 
lor,  căci  pe  amândouă  le  moştenisere  dela  nea- 

muri  etnice  deosebite.  Inteligenţa  Românilor,  în 
aceasta  epocă,  ar  fi  trebuit  să  fie  foarte  bogată, 
în  tot  cazul  ea  eră  vioae,  îndrâsneaţă,  scăpără- 
toare, aveâ  simţiul  generalităţii  şi  al  organizării, 
şi  aplecarea  spre  observaţie  din  care  rezultă  umo- 
rul, satira  batjocoritoare. 

Ca  imaginaţie,  trebue  să  fi  avut  Românii  una 
foarte  activă,  vie,  exuberantă,  poetică,  feerică  chiar 
şi  care  să  fi  îngăduit  o desvoltare  bogată  a poeziei. 
Această  imaginaţie  trebue  să  fi  fost  totuşi  umbrită, 
şi  temperată  de  un  spirit  practic  şi  calculator,  care 
devenea  adesea  destul  de  prozaic  şi  lipsit  de  poe- 
zie. Sub  raportul  caracterului,  Românii  de  atunci 
nu  puteau  fi  decât  cruzi,  violenţi,  adesea  însă  bine- 
voitori şi  plini  de  simpatie.  Ei  nu  puteau  fi  decât 
vicleni,  perfizi,  hrăpitori  şi  făţarnici,  puţin  oneşti 
în  afaceri,  însuşiri  pe  cari  ni  le-au  înfăţişat  toţi 
părinţii  şi  moşii  lor  etnici.  Complectaţi  aceste  în- 
suşiri prin  formalismul  făţarnic,  gol  şi  cu  desăvâr- 
şire superficial,  al  credinţei  lor  religioase,  cu  cre- 
dinţa adâncă  şi  neclintită  ’n  nemurirea  sufletului, 
în  vieaţa  viitoare,  cu  tot  cortejul  de  prejudiţii  şi 
superstiţii  religioase  pâgâneşti  şi  bizare,  veţi  avea 
portretul  Românilor  din  veacurile  al  9-lea  şi  al 
10-lea. 

Să  se  aibă  însă  în  vedere  că  acest  portret  nu 
este  luat  după  realitate,  ci  închipuit,  îmbinat  arit- 
meticeşte  din  datele  psichologice  ce  ne-a  procu- 
rat psichologia  nemeniilor  noastre  etnice.  Acesta-i 
un  portret  ideal,  matematic,  executat  ad-hoc  din 
însuşirile  strămoşeşti,  îmbinate  după  gradul  înru- 
direi  lor  şi  după  probabilitatea  proporţiilor  lor. 
El  este  şi  prea  artificial  prezentat  astfel  şi  este 

şi  prea  şters.  Acest  portret  este  numai  o schiţă, 
un  mijloc  de  orientare.  El  coprinde  mai  ales  ma- 
terialurile  brute  ale  psichologiei  noastre  etnice, 
simplul  isvor  al  însuşirilor  psichologice  ce  trebue 
să  formeze  conţinutul  sufletului  nostru. 

Dar  dacă  este  adevărat  că  fizionomia  copilului 
rezultă  din  îmbinarea  însuşirilor  părinţilor  şi  stră- 
moşilor săi,  încă  trebue  ţinut  seamă  de  condiţiile 
momentului,  de  concepţie  şi  împrejurările  perioadei 
de  incubaţie,  de  gestaţie,  cari  determină  aceste 
însuşiri  într’un  fel  sau  altul. 

Populaţia  traco-romano-slavă,  odată  contopită,  a 
trebuit  să  treacă  cele  7 sau  9 veacuri  de  gestaţie, 
epoca  care  se  întinde  între  anul  107  până  către 
anul  1000.  Trebue  ţinut  seamă  de  desfăşurarea 
istorică  a evenimentelor,  în  care  s’a  făcut  gestaţia 
poporului  român.  Aceste  împrejurări  au  fost  de- 
terminante, decisive  pentru  firea  sufletului  nostru 
etnic.  Trebue  văzut  cum  s’a  desvoltat  înrâurirea  lor. 

Negreşit  că  pentru  a căpătă  un  potret  moral 
mai  adevărat  al  unităţii  noastre  etnice  de  atunci, 
trebue  văzută  acuma  acţiunea  istoriei , această  su- 
prema magistra  vitae,  cu  factorii  sociali  pe  cari 
i-a  deslănţuit  ea  şi  cari  au  intervenit,  spre  a dă 
forme  precise  acestor  materialuri  în  mare  parte 
îndoioase  şi  nelămurite.  Acţiunea  istoriei  s’a  exer- 
citat asupra  acestui  material  amorf,  şi  a brodat  pe 
canevuaua  unui  fel  de  tablou  ca  cel  imaginar,  tras 
de  noi  în  mod  ideal,  matematic,  linii  mai  precise, 
desăvârşind  pe  unele,  alterând  şi  modificâud  pe 
altele.  Istoria  se  purtă  cu  portretul  sufletesc  al  pri- 
milor Români,  întocmai  ca  marele  Rubens,  care, 

intrând  în  atelierul  în  care  lucrau  numeroşii  săi 
elevi,  şi  aruncând  o privire  generală  asupra  operii 
lor,  le  lua  penelul  din  mână,  ştergea  unele  linii 
ale  tabloului  lor,  modifică  pe  altele,  sublinia  unele 
contururi,  lărgea  unele  forme,  întărea  tonalitatea 
unor  culori,  îndulceâ  pe  altele, — cu  un  cuvânt  de- 
săvârşeâ  opera  acestora  aruncând  ultimele  lovituri 
de  penel  la  pânzele  sfioase  şi  neisprăvite  ale  ele- 
vilor săi.  Tot  astfel,  istoria  epocei  de  gestaţie  a eve- 
nimentelor în  cari  se  zămisli  poporul  român  re- 
veni asupra  trăsăturilor  şi  liniilor  sufleteşti  cari 
trebuiau  să  le  compună,  şi  le  modifică  adesea  în  mod 
simţitor.  Astfel,  pe  tabloul  ideal,  în  care  înfăţişăm 
noi  mai  sus  fizionomia  morală  a poporului  român, 
Istoria  şterse  şi  întunecă  unele  contururi,  deco- 
loră  unele  forme,  împuternici  unele  tonuri,  su- 
blime unele  trăsături  şi  desăvârşi  astfel  portretul 
moral  rudimentar  al  unităţii  noastre  etnice. 

Să  cercetăm  dar  mai  de  aproape,  deşi  în  mod 
sumar,  care  a fost  de  fapt  acţiunea  acestei  prime 
perioade  istorice  a neamului  nostru. 

Dela  transformarea  Daciei  în  provincie  romană 
până  la  părăsirea  ei  de  către  Aurelian,  au  trecut 
peste  160  de  ani.  Această  primă  epocă  a Daco- 
Romanilor,  în  Dacia,  fu  relativ  mai  liniştită.  Deşi 
provincia  eră  mereu  atacată  de  triburile  sarma- 
tice,  în  unire  cu  o parte  din  Dacii  cari  fugiseră, 
pentru  a scăpă  de  dominaţia  romană,  Dacia  traiană 
duse,  în  acest  timp,  o vieaţâ  de  propăşire,  apărată  de 
scutul  legionarilor  romani,  numeroşi  şi  puternici, 
pe  cari  stăpânii  Romei  îi  ţineau  aci.  Această  epocă, 
destul  de  lungă,  îngădui  zămislirea  poporului 


www.dacoromanica.ro 


— 183  — 


Daco-roman,  care  se  făuri  din  romanizarea  po- 
pulaţiilor băştinaşe.  In  acest  proces  de  romanizare 
intră,  nu  numai  înrâurirea  atot  puternică  a insti- 
tuţiilor romane,  dar  şi  amestecul  fizic  de  oameni, 
altoirea  şi  contopirea  raselor  latinizate  sau  latine 
cu  locuitorii  indigeni.  Coloniştii  se  încuscrirâ  cu  băş- 
tinaşii, rasele  se  încrucişară,  sângele  dac  şi  latin 
se  unifică. 

O vieaţă  socială  puternică,  intensă  şi  bogată  se 
desfăşură  în  Dacia,  în  timpul  acestor  160  de 
ani.  Condiţiile  ţărilor  dace,  rodnicia  solului, 
bogăţiile  aurifere  şi  însuşirile  de  tot  felul  ale  sub- 
solului atraseră  aci  oamenii  din  toate  părţile  lumii 
romane.  O organizaţie  politică  largă  şi  puternică 
se  desfăşură  aci.  Oraşe  înfloritoare  se  ridicară  unul 
după  altul,  cu  o organizaţie  municipală  statornică 
şi  regulată.  In  focul  acestei  vieţi  sociale,  econo- 
#mice  şi  politice,  devenită  una  şi  aceeaş  pentru 
toţi  locuitorii  Daciei,  rasele  se  contopiră  treptat, 
deosebirile  primitive  se  şterseră  şi  se  schiţă  o 
societate,  o organizaţie  şi  o mentalitate  socială 
originală. 

Organizaţia  municipală , spre  pildă,  s’a  întins 
dela  început,  chiar  şi  la  oraşele  formate  de  po- 
pulaţiile indigene,  după  cum  li  se  încuviinţase  şi 
dreptul  de  cetăţenie. 

Astfel  de  oraşe  erau  Drobetis,  Napoca,  Apulum. 
In  acelaş  timp,  aceste  oraşe  se  îndoiră  cu  o po- 
pulaţie romană,  şi  astfel  ajunseră  să  aibă  dreptu- 
rile civile  şi  politice  ale  provinciilor  din  Italia.  Or- 
ganizaţia municipală  a oraşelor  constă  în  ocâr- 
muirea  lor  de  către  un  consiliu,  numit  ordo  decu- 

rionum,  care  funcţionâ  în  următoarele  oraşe : Sar- 
mizagetuza.  Apulum,  Ampelum,  Tibiscum,  Poro- 
lissum,  Romula,  Aquae,  Drobeta,  Potaissa  şi  Na- 
poca. «Acest  consiliu  ocârmuiâ  toate  interesele 
oraşului,  şi  mai  ales  orânduiâ  repartiţiunea  impo- 
zitului». Cei  care-1  compuneau  se  bucurau  de  multe 
onoruri,  dar  aveau  şi  răspunderi  apăsătoare. 

«Ca  autoritate  mai  mult  executivă,  se  alegeau 
din  ordo  decurionum , în  colonii  doi  bărbaţi,  iar  în 
municipii  patru,  cari  să  conducă  afacerile  curente 
ale  oraşului...  Pe  lângă  autoritatea  municipală,  şi 
peste  ea  eră  patronul  oraşului,  numit  şi  defensor, 
care  aveâ  rolul  de  a apără  interesele  cetăţii  înain- 
tea administraţiei  centrale,  bunăoară  în  chestiunea 
impozitelor...».  «In  afară  de  aceste  organe  cen- 
trale de  ocârmuire,  mai  găsim  încă  şi  altele  însăr- 
cinate. cu  deosibite  atribuţiuni  anumite  precum: 
1)  edilii,  însărcinaţi  cu  inspecţiunea  zidirilor,  cu 
împărţirea  grâului;  2)  Chestorii,  casierii  comunali. 
Organizaţia  religioasă  eră  compusă:  1)  Mai  multe 
feluri  de  preoţi,  cari  deserveau  numeroasele  temple 
închinate  deosebiţilor  zei  romani...  aşâ,  avem  întâiu 
pontificii,  apoi  flaminii,  autistiţii,  sacerdoţii  şi 
preoţii  experţi  în  arta  prezicerii:  atigurii  şi  ha- 
ruspicii ; 2)  O clasă  foarte  numeroasă  de  preoţi 
speciali  erau  augustalii...  Aceştia  deserveau  cultul 
împăratului,  al  cărui  geniu  fusese  luat  între  Lari  şi 
Penaţi,  zeii  casnici  ai  Romanilor. 

Organizaţia  economico-socialâ.  Vieaţa  economică, 
desvoltată  aşâ  de  repede  în  epoca  romană  a Da- 
ciei, înflori  şi  se  desăvârşi  în  aşâ  grad  că  ea  se 
organiză  în  diferite  instituţii  şi  corporaţii,  după 

felul  ocupaţiilor  celor  mai  de  seamă  ale  locuito- 
rilor. Aceste  instituţii  sociale,  în  cari  se  cristaliză 
vieaţa  economică  a Daco-Romanilor,  fură  colegiile. 
«Colegiile,  zice  d-1  Xenopol,  aveau  o însemnătate 
deosebită  şi...  reprezintau  partea  cea  mai  originală 
a vieţii  provinciale  romane  şi  în  special  acea  a 
Daciei.  Caracterul  lor  este  complex.  Ele  slujeau 
şi  pentru  asigurarea  unui  cult  comun  şi  pentru 
nevoile  particulare  ale  membrilor  lor;  erau  un 
soiu  de  societăţi  de  ajutor  mutual  sub  scutul  re- 
ligii. Statul  roman  recunoştea  numai  pe  acelea 
cari  avea  anumite  sacra , adică  un  cult  special  al 
unei  zeităţi. 

«Colegiile,  cari  se  constată  a fi  existat  în  Dacia, 
sunt  aurarii  (lucrători  la  minele  de  aur),  fabrii 
{deosebiţi  meşteri),  centonarii  (neguţătorii  de  lână), 
dendroforii  (plutaşii),  nautae  (corăbierii),  negotia- 
tores  (neguţătorii),  utricularii  (luntraşii  pe  burdu- 
furi de  piele)  şi  lecticarii  (palancarii,  purtători  de 
scaune).  Colegiile  coprindeau  pe  toţi  membrii  ce 
se  dedau  unui  soiu  de  ocupaţiuni.  Organul  lor  era 
un  fel  de  Senat,  alcătuit  după  chipul  acelui  al 
oraşelor,  purtând  şi  membrii  lor  titlul  de  decurioni... 
Autoritatea  executivă  eră  magistrul  colegiului... » 
Aceste  colegii  organizau  vieaţa  economico-socială 
a Daciei  traiane ; ele  erau  o anticipaţie  a cor- 
poraţiilor şi  starostiilor  din  timpurile  mai  noi. 

Astfel  organizată,  sub  diferitele  raporturi,  Dacia 
alcătuia  o societate  unificată  şi  bine  ierarhizată. 
In  capul  tuturor  acestor  instituţii  şi  autorităţi  era 
autoritatea  politică  a lui  legatus  Augusii . «Sub 
presidenţia  legatului  se  aduna,  tot  în  capitală,  con- 
siliul general  al  provinciei,  care  îi  ajuta  în  mânui- 

rea  jurisdicţiei  private».  Alături  cu  această  juris- 
dicţie civilă,  eră  cea  fiscală,  care  strângeâ  dările  di- 
ferite şi  care  se  exercită  de  procurator . 

Fără  îndoială  că  într’o  societate,  unde  totul 
propăşise  repede,  a cărei  organizare  unitară  şi 
ierarhică  se  fixase  în  instituţii  felurite  şi  complexe, 
toate  condiţiile  unei  vieţi  culturale,  intelectuale  şi 
morale  erau  date.  O mentalitate,  un  spirit  daco- 
român a trebuit,  fără  îndoială,  să  ia  naştere  în 
Dacia.  Statornicia  şi  complexitatea  organizaţiei 
vieţei  sociale,  a vieţei  economice  au  trebuit  să 
se  oglindească  şi  să  se  organizeze  în  cerebralita- 
tea populaţiei  şi  să  dea  naştere  acestei  mintalităţi. 
Inscripţiile,  foarte  numeroase,  găsite  în  Dacia,  ne 
dovedesc  că  într’adevăr  vieaţa  intelectuală  exista 
acolo,  că  ea  era  bogată,  că  ajunsese  de  timpu- 
riu la  gradul  de  rafinare  al  poeziei  şi  că  era  de- 
stul de  răspândită.  Aceste  inscripţii  arată,  după 
părerea  d-lui  Xenopol,  că  cultura  literară  nu  eră 
cu  totul  străină  de  pământul  Daciei  romane,  şi 
că  atunci  când  simţimântul  se  încordâ,  sub  îm- 
boldirea  unei  înalte  cugetări,  se  găseau  şi  în  Dacia 
nişte  accente  mai  pasionate  pentru  a-1  exprimă». 
Pe  lângă  poezie,  se  dovedeşte  că  nici  ştiinţa  nu 
eră  străină  Daco-Romanilor.  Ştiinţa  sau  arta  me- 
dicinei,  spre  pildă,  se  cunoşteau  şi  se  practicau 
în  Dacia,  dupe  cum  reese  din  inscripţia  găsită 
pe  pecetea  unui  doctor  de  ochi. 

Aceste  forme  înaintate  de  vieaţă  mintală,  so- 
cială şi  economică  mărturisesc  că  populaţia  adusă, 
se  îmbinase  cu  cea  băştinaşe,  şi  că  cultura,  ştiinţa 
şi  arta  romană  fuseseră  precumpănitoare  în  făurirea 
mintalităţei  poporului  daco-roman.  «In  desbaterile 

provocate  în  întrunirile  colegiilor,  după  d-1  Xeno- 
pol,  se  întrebuinţâ'  limba  latină,  chiar  în  cazul 
când  majoritatea  celor  ce  luau  parte  la  ele  erau 
străini*.  De  ad  d-1  Xenopol  încheie,  cu  drept  cu- 
vânt, că  a rezultat  «prefacerea  tuturor  neamurilor 
' deosebite,  ce  se  întâlniră  în  urma  colonizărei  pe 
teritoriul  Daciei,  în  o singură  masă  omogenă,  de 
naţionalitate  romanică.  Prezenţa  coloniilor,  care 
introduseseră  în  ţară  elemente  romane  sau  romani- 
zate, acea  a municipiilor,  care  atraseră  poporaţia 
de  baştină  a Daciei  prin  favoarea  de  a se  bucură 
de  drepturile  şi  privilegiile  stăpânitorilor,  puternica 
înrâurire  a armatei  romane,  care  lucră  şi  acolo 
unde  nu  se  întindeâ  înrâurirea  elementului  civil 
al  poporaţiei  romane,  în  sfârşit  vieaţa  colegială  a 
Daciei,  iată  fără  îndoială  nişte  agenţi,  îndestul  de 
puternici,  pentru  a aduce  pe  poporul  din  Dacia 
la  un  sistem  de  gândire  şi  de  simţire  comun,  la 
închegarea  uneia  şi  aceleiaş  naţionalităţi». 

Intr’adevăr,  164  de  ani  de  astfel  de  vieaţă  pros- 
peră, a trebuit  să  aibă  de  rezultat  romanizarea 
Daciei,  atunci  când  ştim  că  Bulgarii  fură  slavizaţi, 
prin  simplul  contact  al  lor  cu  populaţiile  slave, 
într’un  interval  de  timp  poate  mai  scurt  decât 
acesta. 

Populaţia  Daco-romană  unificată  înfăţişă  atunci 
o fizionomie  psichică  şi  morală,  ale  cărei  trăsături 
se  complectau  din  însuşirile  rasei  latine  şi  trace. 
Popor  de  agricultori,  cu  porniri  răbsoinice,  ei  tre- 
buiau să  aibă  o voinţă  tenace,  statornică,  îndrăs- 
neaţă,  impulsivă  şi  stăpână  de  sine.  Cevă  din  ne- 
păsarea de  moarte  şi  din  fatalismul  tracic  trebue 

să  fi  rămas  în  caracterul  lor,  după  cum  şi  ceva 
din  spiritul  de  ordine,  de  disciplină  şi  de  sacrificiu 
în  folosul  societăţii,  ce  caracterizâ  pe  Romani. 
Inteligenţa  născăcitoare,  ingenioasă  şi  deschisă 
către  civilizaţie  a Dacilor  a găsit  la  Romani  un 
material  intelectual  nespus  de  mare,  încât  inteli- 
genţa daco-romanâ  a fost  şi  bogată  şi  vie  şi  com- 
plexă, după  cum  era,  dealtfel,  însăşi  organizaţia 
societăţii  daco-romane.  Caracterul  statornic,  şi  în 
acelaş  timp  egoist  şi  perfid,  Daco-Romanii  trebue 
să-l  fi  moştenit  dela  amândouă  neamurile  din  care 
eşiseră,  căci  ambele  îl  aveau.  In  privinţa  religiei, 
poporul  nou  născut  pe  marginea  nordică  a Du- 
nărei reuneâ  o credinţă  profundă  în  vieaţa  viitoare 
şi  în  nemurirea  sufletului,  cu  un  cult  compus  din 
formalităţi  externe  complicate  şi  riguroase.  Să  se 
mai  ţină  seamă  şi  aceea  că  creştinismul  s’a  introdus 
la  Daco-Romani  încă  din  această  primă  perioadă  de 
existenţă  a lor.  Dacă  nu  sunt  urme  materiale  ex- 
terne ca  s’o  dovedească,  urmele  lui  au  rămas  în 
graiul  românesc,  şi  sunt  de  aşâ  natură,  că  ele 
mărturisesc  despre  aflarea  creştinismului  la  Daco- 
Romani,  chiar  din  prima  epocă  a formărei  lor. 
După  cum  o dovedeşte  d-1  Xenopol^  cuvintele  ce 
exprimă  noţiunile  de  căpetenie  ale  creştinismului 
poartă  pecetea  epocei  în  care  s’au  format,  şi 
această  pecetie  datează  de  prin  veacul  al  3-lea, 
când  s’a  format  şi  limba  ; afară  de  aceasta,  mai 
este  şi  un  argument  psichologic  de  mare  temei, 
care  vine  să  confirme  argumentul  d-lui  Xenopol. 
Şi  anume  : poate  nicăiri  în  imperiul  roman  terenul 
pentru  prinderea  şi  răspândirea  creştinismului  n’a 
fost  mai  favorabil  ca  în  Dacia.  Vieaţa  viitoare  şi 

nemurirea  sufletului,  două  dogme  esenţiale  şi  foarte 
puternice  în  Creştinism,  existau  dejâ  şi  erau  adânc 
înrădăcinate  în  religia  lui  Zamolxis  şi  în  sufletul 
Dacilor.  De  aceea,  trecerea,  dela  Zamolxis  la 
Christos.  s’a  putut  face,  în  Dacia,  cu  totul  pe  ne- 
simţite ''şi  cu  cea  mai  mare  uşurinţă. 

Portretul  moral,  rezumat  astfel  în  liniile  prece- 
dente, este  probabil  să  fi  fost  acela  al  Daco-Ro- 
manilor,  între  anii  110  şi  300,  cât  timp  Dacia  putu 
să  se  desvolte  şi  să  prospereze  cu  ajutorul  şi  la 
umbra  păcii  binefăcătoare  a Romei.  Pe  la  anul 
270  este  ştiut  că  Roma  retrase  de  peste  Dacia 
aripa  sa  protectoare  de  legionari  şi  îi  mută  din- 
colo de  Dunăre,  în  Moesia,  întocmai  ca  o cloşcă, 
care-şi  părăseşte  puii  înainte  de  vreme.  Dacia  ră- 
mase astfel  copil  orfan,  în  bătaia  tuturor  curen- 
telor barbare  năvalnice  şi  năprasnice.  Din  acest 
moment,  o epocă  turbure,  vijelioasă,  crudă  se 
deslănţuie  asupra  Daciei  traiane.  Istoria  deveni  a 
mamă  vitregă  pentru  poporul  daco-roman.  Să  ve- 
dem acum  acţiunea  ei  destructoare  asupra  ta- 
bloului sufletesc  ce  înfăţişarăm  mai  sus,  ca  fiind 
acela  al  Daco-Romanilor,  către  sfârşitul  epocei 
romane. 

Epoca  năvălirilor  urmă  în  Dacia  aproape  ne- 
mijlocit după  moartea  întemeetorului  acestei  pro- 
vincii. Triburi  neastâmpărate  de  Sarmaţi  şi  Roxo- 
lani  turburară  continuu  pacea  desăvârşită  a Daciei 
încă  din  timpul  lui  Adrian.  Ele  fură  bătute  de 
aceştia.  Antoninus  Pius,  între  138 — 161,  avii  să  res- 
pingă iarăşi  triburi  ^Sarmatice  şi  Dace,  cari,  fugite 
în  afară  de  provincie,  dau  asalt  puterii  romane  în 

Dacia.  Marc  Aurel  (161 — 180)  avu  să  se  lupte 
cu  Marcomanii,  trib  german,  ce  turburau  mereu 
această  provincie.  Comod  bătu  iar  pe  Daci  între 
180 — 192  şi  strămută  12.000  familii  dace,  cari 
pribegeau  pe  afară  răsboinice,  aducându-le  înlă- 
untrul  provinciei. 

Sub  Caracala  (211-217),  «se  vesteşte  despre  un 
nou  soiu  de  barbari,  care,  necunoscut  până  acum, 
trebuiâ  să  inspire  o groază  şi  mai  pronunţată  bân- 
tuiţilor locuitori  ai  Daciei».  Eră  vorba  de  Goţi  ce 
se  coborâseră  pe  acel  timp  de  pe  ţărmurile  mării 
Baltice  pe  acelea  ale  mării  Negre,  şi  cari  înaintau 
ameninţători  asupra  imperiului  roman. 

Năvălirile  Goţilor  peste  Dacia  se  repetă  şi  se 
îndesesc  până  ce  Aurelian  retrage,  la  anul  270, 
corpurile  legionarilor  din  Dacia.  Unii  pretind  că 
Aurelian  ar  fi  luat  peste  Dunăre  şi  întreaga  po- 
pulaţie romană  şi  romanizată  din  Dacia.  Lucrul 
acesta  ar  fi  monstruos  şi  unic  în  analele  omenirii. 
O societate  de  oameni  civilizaţi  este  aşâ  de  strâns 
legată  de  solul  şi  localitatea  în  care  ea  s’a  des- 
voltat,  că  n’o  -poţi  transportă  aiurea  decât  făcând 
imposibilul : transportând-o  cu  sol,  cu  localitate, 
cu  oraşe,  cu  totul.  Aceasta  e tot  atât  de  greu 
cât  ar  fi  să  separi  spiritul  de  corp,  fără  ca  să-l 
nimiceşti.  O naţiune  este  cu  solul  şi  ţara  în  care 
trâeşte  în  aceeaş  legătură  în  care  este  spiritul  cu 
corpul.  ~ ' 

Fapt  este  însă  că,  după  retragerea  legionarilor 
peste  Dunăre,  poporul  Daco-roman,  cât  rămase 
aci  — este  probabil  că  bună  parte  din  stratul 
social  al  celor  mai  avuţi  să  fi  trecut  Dunărea  cu 
legionarii  — rămase  în  bătaia  tuturor  valurilor  de 

neamuri  sălbatice  şi  crude  ce  se  năpustiră  din 
Asia  asupra  Europei. 

Aşa,  spre  pildă,  «năvălirile  Goţilor  devin  pe  fie- 
care an  mai  dese  şi  mai  pustiitoare».  «Violenţa 
năvălirii  Ape  care  o vom  vedea  având  în  Dacia  o 
asprime  deosebită,  necunoscută  restului  împărăţiei 
romane,  contribui  şi  mai  mult  la  deplina  desgolire 
a oraşelor  Daciei...».  Intre  270  şi  375,  data  năvă- 
lirei  Hunilor,  triburile  sarmatice  si  gotice,  ne  mai 
având  a se  teme  de  nimic,  se  deslănţuiră  asupra 
Daciei,  o pustiiră  şi  o prădară  de  sigur  tot  amarul 
de  timp  ce  desparte  anul  părăsirii  Daciei  de  acela 
al  năvălirei  Hunilor.  Cu  năvălirea  acestora,  soarta 
Daco-Romanilor  devine  şi  mai  vitregă  dacă  era  cu 
putinţă.  «Ei  veneau,  zice  d-1  Xenopol,  pe  urmele 
Goţilor,  ca  nişte  tigrii  însetaţi  de  sânge  după  o ceată 
de  lupi  nemilostivi».  Se  pare  că  Hunii  atacară 
Dacia  pe  două  căi  deosebite:  prin  pasul  dela  Turnu- 
Roşu,  pe  unde,  veniind  din  câmpiile  răsăritene  ale 
Munteniei,  treceau  în  Transilvania,  şi  apoi  «din 
câmpiile  Panoniei,  prin  văile  uşor  de  străbătut  ale 
Someşului  şi  Mureşului.  Ei  adăogiră  la  spaima  pro- 
dusă în  locuitorii  Daciei,  prin  incursiunile  Goţilor, 
acea  reînnoită  prin  pustiirile  năvălirilor  lor  şi  îm- 
pinseră tot  mai  mult  pe  locuitorii  rămaşi  în  partea 
provinciei  romane  către  adăpostirile  fireşti  şi  apro- 
piate ale  munţilor  şi  pădurilor». 

Cea  ce  rămăsese  poate  neatins  de  Huni,  cari 
se  împrăştiară  la  453,  cu  dispariţia  lui  Attila, 
trebui  să  cadă  pradă  Gepizilor,  cari,  liberându-se 
de  Hunii,  din  câmpiile  Panoniei  trecură  Dunărea 
şi  se  aşezară  în  Moesia. 

Astfel,  dela  270  până  la  453,  în  mai  puţin  de 

două  veacuri,  Sarmaţii  şi  Roxolanii,  Goţii,  Ilunii 
şi  Gepizii,  cinci  neamuri  barbare,  unele  mai  săl- 
batece şi  mai  crude  decât  altele,  prădară,  pus- 
tiiră,  dărâmară,  arseră  societatea  cea  înfloritoare 
a Daciei  Traiane. 

Către  începutul  veacului  al  5-lea,  când,  «deabiâ 
se  împraştiaseră  Ilunii  şi  Gepizii  trecuseră  Du- 
nărea, o nouă  năvălire  se  prăbuşi  asupra  Europei, 
făcută  de  nişte  popoare  tot  atât  de  barbare,  de 
hîde  şi  de  neomenoase  ca  şi  sălbaticii  tovarăşi  ai 
lui  Attila.  Aceştia  erau  Avarii , gintă  bunică,  care 
s’ar  puteâ  numi  o nouă  ediţiune  a acelui  cumplit 
popor».  «Avarii,  fiind  un  popor  nomad  şi  prădător, 
care  repeziâ  în  toate  părţile  iuţile  sale  hoarde,  îndată 
ce  îşi  aleseră  Panonia  drept  cuibul  de  unde  ’şi 
întindeau  prădăciunile  lor,  se  lăţiră  şi  în  văile 
Transilvaniei,  cari  erau  atât  de  bogate  în  păşuni 
mânoase  pentru  turmele  lor».  «Apăsarea  pe  care 
o făcură  Avarii  asupra  poporaţiei  daco-romane  se 
îndreaptă,  ca  şi  aceea  făcută  de  Goţi  şi  Huni, 
din  centrul  Daciei  către  periferia  ei,  toată  încon- 
jurată de  munţi  înalţi,  coperiţi  de  păduri  nestră- 
bătute. Goţii  prădaseră  lăuntrul  Dacici,  pătrun- 
zând prin  pasulT  urnu  Roşiu;  Hunii,  probabil,  in- 
trară şi  ei  pe  aici  precum  şi  prin  văile  deschise 
către  apus  ; Avarii  însă  numai  prin  aceste  din 
urmă.  Toate  aceste  popoare,  cari  contribuiră  la 
ruina  vieţii  civilizate  a Daco-Romanilor,  îi  împin- 
geau către  treptele  superioare  ale  imensului  am- 
fiteatru de  munţi  ce  înconjură  Dacia  romană». 

Aceste  năvăliri  barbare,  prin  cruzimea  şi  sgo- 
rnotul  rostogolirii  lor,  înecară  şi  făcură  nesimţită 

o altă  năvălire  concomitentă  cu  acestea,  însă  mai 
puţin  sălbatică,  mai  paşnică,  mai  puţin  crudă, 
năvălirea  Slavilor.  Se  crede  că  ei  se  strccorau 
către  ţinuturile  romane  din  Dacia  încă  de  pe  vremea 
Goţilor,  adică  înaintea  năvălirii  Hunilor.  Spaima 
ce  produseră  aceştia,  în  toate  populaţiile  din  drumul 
lor,  împinseră  pe  Slavi  în  partea  de  răsărit  a Impe- 
riului. «Goţii,  chiar  la  început,  mai  ales  Hunii  şi 
apoi  Avarii,  venind  spre  Apusul  Europei,  aruncară 
pe  popoarele  Slave  cari  înconjurau  Dacia  şi  peste 
adăposturile  Daco-Romanilor,  munţii  Daciei.  Deo- 
sebirea fu  numai  că,  pe  când  coloniştii  urcaseră 
treptele  munţilor  din  lăuntrul  Dacici  spre  periferia 
ci,  popoarele  Slave  se  suiră  în  munţi  prin  laturele 
exterioare».  Ei  încingeau  ca  un  brâu  laturele  ex- 
terioare ale  Carpaţilor  şi  închideau  coloniştilor 
romani  drumul  spre  câmpie.  Slavii,  împinşi  mereu 
de  Goţi,  Huni  şi  Avari,  suiră  mereu  până  ce  pro- 
babil ajunseră  pe  fugarii  Daco-Romani  după  urmă, 
în  ascunzişurile  cele  mai  retrase  ale  munţilor.  Acolo 
este  probabil  că  vieţuiră  câtva  timp  împreună  ; 
fapt  ce  se  explică  foarte  bine  prin  numele  de 
lacuri  şi  munţi  de  origină  Slavă  ce  ne-au  ramas 
până  azi  în  aceste  părţi. 

In  sfârşit,  Bulgarii,  popor  de  acclaş  neam  cu 
Hunii,  apărură  şi  ci  cam  în  acclaş  timp  cu  Avarii. 
La  495  trec  Dunărea  «şi  pustiază  pentru  întâia 
oară  Tracia  şi  Iliria>.  De  acolo  merg  în  Panonia 
împreună  cu  Avarii.  De  aci  ei  pustiirâ  de  sigur 
şi  ci,  în  tovărăşia  acestora,  ţinuturile  Dacici.  Când 
se  despărţiră  de  Avari  rătăciră  câtva  timp  între 
Nipru  şi  Nistru,  în  urmă,  după  ce  înving  pe  îm- 

paratul  Constantin  Pogonat,  trec  în  Bulgaria  de 
azi,  de  unde  trcbue  să  fi  făcut  dese  năvăliri  asupra 
populaţiilor  Traco-Romane  dc  pc  lângă  Balcani  şi 
Carpaţi.  Adevărul,  este  că  Bulgarii  au  stăpânit 
prin  veacul  al  8-lea  şi  al  9-lea  pe  amândouă  ţăr- 
murile Dunării. 

Cu  Bulgarii  se  închce  o primă  perioadă  dc  nă- 
văliri barbare.  Această  perioadă  ţinu  deci  dela 
270  până  la  560,  adică  mai  puţin  de  trei  vea- 
curi. Opt  popoare  nomade,  Roxolanii  şi  Sarmaţii, 
Goţii  şi  Hunii,  Gepizii  şi  Avarii,  Bulgarii  şi  Slavii 
revărsară  nenumăratele  lor  liorde  dc  distrugere  şi 
pârjol  peste  corpul  Dacici  romane,  în  acest  scurt 
răstimp. 

Urmările  sociale  şi  psichologice. 

Istoricul  bizantin  Priscus,  care  a vizitat  ţinutu- 
rile romane  pustiite  şi  supuse  de  Huni,  povesteşte 
amănunţit  urmările  năvălirilor  barbare.  <Astlcl,  ne 
spune  că  el  mergând  pe  coasta  apusana  a penin- 
sulei Balcanului,  ajunseră  la  Sardica,  oraş  pc  care 
îl  găsiră  prefăcut  în  cenuşe,  prin  o năvălire  ante- 
rioara. Tot  astfel  aflară  redus  în  ruine  oraşul  Nais- 
sus  (astăzi  Nişi  în  Serbia),  patria  lui  Constantin 
cel  Mare,  unde  găsiră  numai  câţiva  bolnavi,  cari 
nu  putuseră  fugi,  adăpostiţi  în  o biserică,  şi  cari 
erau  căutaţi  de  ţăranii  din  vecinătate.  La  Sardica, 
dărâmarea  eră  aşa  de  deplină,  că  ambasadorii  nu 
găsiră  un  acoperământ  spre  a se  adăposti.  De  aci 
înainte  până  la  Dunăre,  ambasadorii  trecură  prin 
un  câmp  albit  de  oseminte  omeneşti,  rămăşiţele 
măcelului  îngrozitor  căruia  fusese  expusă  popo- 
raţia  locului». 

Infloritoarea  Moesie  şi  Tracie,  după  venirea  Hu- 
nilor, <nu  mai  era  de  recunoscut,  zice  d-1  lorga, 
atât  dc  mult  şi  sălbatic  fusese  pustiită  şi  depo- 
pulată. Numai  oraşele  cele  mai  mari  mai  durau 
încă;  populaţiile  mai  sărace  căutară  fuga  lor  în 
munţi,  cum  o făcuseră  şi  locuitorii  transilvăneni, 
şi  câţi  agricultori  pacinici  nu  deveniră  acum  păs- 
tori dc  vite...  In  porturile  dela  sud  nu  mai  ra- 
maseră după  vizita  Hunilor  decât  case  şi  temple 
dărâmate,  în  ale  căror  turnuri  lânceziau  câţiva  bol- 
navi şi  răniţi,  aşteptând  ocazia  spre  a fi  vindecaţi 
şi  scăpaţi.  Stăpânirea  romană  încetase  cu  totul  a 
funcţiona... 

Năvălirile  barbarilor  aveau  drept  ţintă  mai  întâiu 
numai  oraşele  bogate,  care-i  atrăgeau  prin  bogă- 
ţiile şi  aurul  lor;  de  aceea  oraşele  fură  cele  dintâiu 
cari  începură  a se  ruină.  Omenii  bogaţi  ce  le  lo- 
cuiseră se  retraseră  înlăuntrul  imperiului  roman 
spre  a se  pune  la  adăpost.  Când  însă  oraşele  fură 
cu  totul  distruse,  < date  pradă  flăcărilor  popo- 
raţia  lor  cea  saraca  eră  nevoită  să  le  părăsească 
şi  să  caute  aiurea  adăpostirea  existenţei». 

< Ce  deveni  această  poporaţie  împreună  cu  acea 
care  locuia  pe  ogoarele  Daciei.  Părăsi  şi  dânsa 
oare  provincia?»  se  întreabă  d-1  Xcnopol.  < Ea  nu 
putea,  zice  dânsul,  rămânea  expusă  la  vălmăşagul 
năvălirii,  care  producea  în  pacinicii  locuitori  efectul 
cc-1  face  un  cârd  de  lupi  intraţi  deodată  într'o 
turmă  de  oi.  Şi  ci  o rupeau  de  fugă  când  auziau 
că  vin  barbarii». 

Unde  fugiau  ci  însă  ? aceasta-i  întrebarea. 

D-1  Iorga  crede  că  locuitorii  solului  dac  sără- 

cit  1),  deja  barbarizatl  pe  jumătate , rămaseră 
unde  erau  fără  să  se  neliniştească  dacă  provincia 
mai  făcea  încă  parte  din  lista  statelor  2), 

D-l  Xcnopol  răspunde  altfel  la  această  ches- 
tiune. Populaţiile  pacinice  din  oraşe  şi  sate  se  retră- 
geau din  mijlocul  câmpii  spre  munţi  şi  se  ascun- 
deau dinaintea  locului  şi  săbiei  prin  crestele 
munţilor  şi  prin  desişurile  pădurilor  care-i  acope- 
reau. Această  fugă  este  un  gest  universal  şi  ire- 
sistibil  al  popoarelor,  cari  se  găsesc  în  condiţiuni 
de  natura  acelora  în  cari  se  găsiră  Daco-Roma- 
nii  copleşiţi  de  Goţi,  de  Huni,  Avari,  Gepizi,  etc. 
Dar  această  fugă,  presupusă  în  chip  logic  şi  fi- 
resc de  d-l  Xenopol,  este  încă  întemeiată  pe 
dovezi  hotărâtoare.  Intre  altele  este,  spre  pildă, 
aceea  că  «aproape  toată  terminologia  geogra- 
fică a muntelui  poartă  un  caracter  pronunţat 
românesc».  «Dacă  am  cnumărâ,  zice  d-l  Xe- 
nopol, toate  numele  lanţurilor  şi  a piscurilor  din 
Carpaţii  ţărilor  române,  începând  dela  munţii  Ca- 
natului, de-a  lungul  coastei  sudice  a Transilvaniei 
şi  apoi  spre  Nord,  pe  laturea  Moldovei,  până  în 
fundul  Maramureşului,  acolo  pe  unde  se  închide 
în  marea  câmpie  a Tisei. ...aceste  numiri,  precum 
şi  ale  tuturor  dealurilor  ce  răsar  din  ele,  pre- 
cum şi  acele  ale  tuturor  râurilor,  pâraclor  şi  pâ- 
râiaşelor ce  se  scurg  de  pe  coastele  lor,  poartă, 
aproape  fără  escepţiunc,  un  caracter  românesc'1)». 
In  aceste  sens  mărturiseşte  lipsa  de  nume  de 

1)  Iorjţa  I p.  Gl. 

2)  Iurga,  Ibidem  p.  100, 

3)  Xenopol,  34-1 — 042. 

oraşe,  păstrate  din  epoca  înfloritoare  Daco-romană, 
şi  lipsa  de  denumire  cu  caracter  roman  a loca- 
lităţilor dela  câmp.  Apoi,  obiceiul  de  a se  retrage 
în  munţi  la  apropierea  năvălirii  orcărei  bande 
barbare  sau  trupe  vrăjmaşe  este  aşa  dc  înrădă- 
cinat la  Români,  încât  cl  a devenit  instinctiv  şi  a 
luat  caracterul  unui  act  aproape  reflex.  Acest  obi- 
cei este  intr’adevăr  un  fenomen  social  din  cele  mai 
rare:  un  instinct  social.  Ca  atare,  cl  trebue  să  fi 
fost  practicat  din  cele  mai  vechi  timpuri.  Astfel 
nu  se  putea  fixa  şi  înrădăcina  atât  de  bine,  încât 
să  se  păstreze  până  în  timpii  cei  mai  de  pe  urmă. 

Documentele  răslcţe  şi  puţine,  cari  vorbesc 
despre  Românii  din  vremurile  cele  mai  întune- 
cate ale  Evului  Mediu,  ni-i  înfăţişează  mai  tot- 
cleauna  ca  locuind  părţile  cele  mai  muntoase  şi 
cele  mai  înalte  ale  Carpaţilor  şi  Balcanilor.  Aceste 
documente  ne  înfăţişează  pe  Români  intru  totul 
dedaţi  obiceiurilor  celor  ce  locuesc  prin  munţi, 
ca  fiind  de  o iuţeala  asemănătoare  cu  aceea  a 
căprioarelor. 

Xici  nu  puteau  face  altfel  Românii,  dat  fiind 
chipul  cum  s’au  deslănţuit  asupra  Dacici  năvăli- 
rile barbare,  cu  totul  diferit  de  acela  al  năvălirilor 
barbare  în  apusul  Europei.  «In  partea  apuseană 
a continentului  nostru  au  năvălit  numai  popoare 
germane,  cel  puţin  numai  acestea  într’un  cnip 
statornic.  Ilunii  au  trecut  numai  pe  aicea.  Avarii 
şi  Ungurii,  deşi  au  prădat  uneori  Germania,  Franţa 
şi  Italia,  nu  şi-au  ales  în  aceste  ţări  locul  sălaş- 
luirei  lor,  ci  în  Panonia,  în  preajma  Daciei.  Po- 
poarele germane  ele  înşilc,  înainte  de  a se  aşeză 
în  ţările  apusene,  trecuseră  prin  cele  dela  răsărit 

clc  unde  venea  năvălirea,  şi  lovindit-lc  pe  acuşica., 
cu  ţoală  furia,  îşi  revărsascră  tot  focul  sălbăticiei 
lor  asupra  acestor  păr(i,  şi  iu  primul  loc  asupra 
Daciei  si  numai  după  aceea,  răcoriţi  şi  înduplecaţi 
spre  civilizaţie,  cei  mai  mulţi,  creştinizaţi  în  părţile 
răsăritului,  treceau  mai  departe  către  Europa  apu- 
sană.  Pe  când  în  apusul  Europei  veneau  po- 
poare, ce  c drept,  barbare,  dar  capabile  şi  chiar 
doritoare  de  a se  civiliza,  Dacia  fu  copleşită  sau  de 
aceste  popoare  la  prima  lor  ciocnire,  sau  de  altele 
de  neam  turanic  cu  neputinţă  de  a se  civiliza, 
cari  nu  veneau  să  se  pună  la  umbra  imperiului 
roman,  ci  se  repezeau  cu  o furie,  ne  mai  pome- 
nită să  sfărâme  şi  să  pustieze  tot  ce  le  eşiâ  în 
cale...  In  Dacia  năvălirea  avu  totdeauna  caracterul 
năpustiră  unei  imense  bande  de  hoţi,  cari  dădeau 
foc,  dărâmau,  pustiau,  omorau,  par’că  ar  fi  vrut 
să  stingă  toată  suflarea  de  pe  acest  pământ.  Şi 
această  năvălire  nu  ţinu,  ca  pentru  Europa  apu- 
sană,  vreo  două  sute  de  ani,  ci  se  reîmprospăta 
necontenit  în  timp  de  aproape  o mie. 

Faţă  cu  aceste  împrejurări  de  o cruzime  ex- 
cepţională pentru  locuitorii  Daciei  romane,  nu  mai 
rămânea  acestora  decât  o singură  posibilitate:  acea 
de  a fugi  şi  de  a se  împrăştia  în  Carpaţi  şi  Bal- 
cani, şi  de  a se  ascunde  în  cutele  acestor  mantii 
muntoase,  pentru  a scăpă  de  pieire  şi  de  pustiirea 
năvalnică  a barbarilor.  Pe  urmele  lor,  «în  Dacia 
totul  fu  dărâmat,  pustiit;  nu  rămase  piatră  peste 
piatră  din  frumoasele  oraşe  ale  Daciei  >,  «oraşele, 
pustiite  de  barbari,  ne  mai  fiind  ridicate  din  dă- 
râmăturile lor,  muşchiul  se  prinse  pe  ruinile  lor, 
şi  odată  cu  ele  dispărură  şi  numirile  ce  le  însem- 

nasc  în  conştiinţa  poporului  român».  Locuitorii 
lor,  «cari  la  început  le  vor  fi  părăsit  numai  vre- 
melnic, văzând  că  prădăciunilc  barbarilor  devin 
tot  mai  dese,  pe  fiecare  zi,  se  deprinseră,  din  zi 
în  zi,  cu  traiul  lor  în  ascunzătorile  munţilor,  şi 
petrecerea  lor  aici  luă  un  caracter  mai  statornic». 

împrejurările  istorice  ale  Daco-Romanilor,  între 
270  şi  anii  600,  distruseră  aşezările  acestora,  şi 
dinlr’un  popor  civilizat,  organizat  politiceşte  şi  eco- 
nomiceşte,  făcură  un  popor  de  fugari  şi  de  pastori, 
pierduţi  în  văile  ascunse  şi  întunecoase  ale  mun- 
ţilor. O soartă  socială  şi  economică  cu  desăvârşire 
deosebită  de  acea  de  mai  nainte  aşteptă  pe  Ro- 
mânii ascunşi  în  munţi.  Noile  condiţii  sociale  şi 
economice,  pe  cari  desfăşurarea  evenimentelor  is- 
torice rezumate  aci  le  făcură  Daco-Romanilor,  sunt 
mărginite,  simple  precare.  In  aceste  condiţii,  ei  ui- 
tam tot,  pierdură  tot.  Organizaţia  de  stat,  civiliza- 
ţia, cultura,  meseriile,  până  şi  agricultura  şi  în- 
tieaga  stare  de  propăşire  se  duseră  rând  pe  rând, 
bucată  cu  bucată.  Legăturile  dintre  nişte  oameni, 
fugiţi  de  groază  din  oraşele  în  cari  îşi  lăsaseră  a- 
proape  toată  averea  morală  şi  materiala,  nevoiţi  să 
trăiască  acum  în  ascunzişurile  munţilor,  sunt  cu  totul 
simple,  organizaţia  lor  de  stat  nu  mai  arc  nici  un 
motiv  de  a fi  păstrată.  Toate  aşezamintele  lor  ro- 
mane se  şterseră  până  şi  din  amintirea  lor. 

Cultura  romană,  ale  cărei  temelii  rămăseseră  în 
oraşele  arse,  fiind  încredinţată  acum  unor  creieri, 
cari  trebuiau  să  trăiască  din  piatra  seacă  a munţilor, 
dispăru  prea  repede.  Nevoile  vieţii  de  toată  ziua, 
dusă  între  munţi  săraci,  nu  putcâ  îngădui  păstrarea, 

nici  chiar  a urmelor  de  cultură  romană.  Vieaţa  eco- 
nomică, industrială,  agricolă  şi  comercială,  care  nu 
se  poate  desvoltâ  decât  la  un  popor  aşezat  şi  or- 
ganizat politiceşte,  pieri  aproape  cu  desăvârşire 
dela  aceşti  fugari  pierduţi  în  văile  munţilor,  răs- 
lcţi  şi  nestatornici,  urmăriţi  veşnic  de  sălbăticia 
nomadă  a mosafirilor  nepoftiţi  ce  se  revărsară 
peste  ţările  noastre. 

Un  adevărat  proces  de  disoluţie,  de  dizolvare, 
de  prafuire  a vieţii  cconomico-sociale  şi  culturale 
fu  urmarea  năvălirii  barbarilor  şi  retragerea  Daco- 
Romanilor  spre  munţi.  Iată  cum  ne  înfăţişează 
d-1  Xenopol  acest  proces  de  disoluţie  a organi- 
zaţiei de  stat  ce  înflori  timp  de  mai  bine  de  două 
secole  în  Dacia. 

Ca  şi  Spania  şi  Galia,  Dacia  era  organizata  în 
provincie  romană;  dar,  pe  când  în  acele  ţări  «tradi- 
ţiunea  statului  roman,  numele  dregătorilor,  limba 
oficială  şi  alte  elemente  ale  vieţii  organizate  rămân 
neatinse,  ele  dispar  în  Dacia...  nu  întâlnim  nici  un 
singur  aşezământ  politic  moştenit  dela  Romani». 
Noţiunile  de  funcţii,  cari  depindeau  dela  Roma, 
cum  spre  pildă  acea  de  senat,  patriciu,  ccnsor, 
consul  nu  s’au  păstrat  nici  una  în  conştiinţa  sau 
în  graiul  poporului  român.  Tot  aşa  a fost  şi  cu 
celelalte  instituţii  romane  locale.  Astfel  legatus  An- 
glişti, care  eră  şeful  suprem  al  provinciei,  precum 
şi  procuratores  Au  guşti,  slujbaşi  însemnaţi,  cari 
strângeau  diferitele  dări,  amândouă  aceste  dre- 
gătorii, atât  de  populare  şi  de  cunoscute  pe  tim- 
pul Romanilor,  au  pierit  din  amintirea  poporului 

român,  a cărui  limbă  nu  a păstrat  nici  o urmă 
a acestor  cuvinte  în  ţăsătura  ei». 

Soarta  organizării  municipale  a fost  tot  aceeaşi. 
Toate  instituţiile  municipale  ale  dccurionilor , qua- 
to  mirilor , ale  defensorilor  şi  patronilor  şi  altele  ca 
curatorcs  vianun,  quacstores , pretores  urbanes  et 
peregrini,  aediles,  praefedi  pagi,  collegioruni,  ctc., 
«au  dispărut  până  la  cea  mai  de  pe  urmă  rămă- 
şiţă din  sânul  poporului  românesc,  şi  limba  lui  nu 
mai  păstrează  nici  o amintire  a cuvintelor  ce  le 
însemnau». 

«Mai  extraordinar,  zice  d-1  Xcnopol,  poate  pă- 
rea faptul  că  şi  organizarea  armatei,  împreună  cu 
cuvintele  ce  se  raportau  la  dânsa,  să  fi  dispărut 
din  mintea  poporului  român.  Armata  romană  se 
compunea  din  legiuni,  ale  şi  cohorte...  Pe  lângă 
capul  armatei,  care  eră  de  obiceiu  legatul  lui  Au- 
gust, mai  erau  ofiţerii  inferiori : praefedi,  tribunii , 
centuriones,  ofitiones,  cari  toţi  aceştia  au  dispărut 
până  la  unul  din  memoria  poporului  român.  Tot  aşa 
au  dispărut  şi  numele  dărilor  romane,  precum : 
z'iccsi/na,  tribut  uni,  porloriunn . 

Pierzându-se  aşczămintelc  la  cari  se  referiau  cu- 
vintele acestea,  cu  timpul  a trebuit  să  dispară  şi 
ele.  <Să  tăiase  rădăcina  lor  care  le  ţinea  vii  în 
conştiinţa  poporului  şi  trebuiau  deci  să  se  usuce 
şi  să  se  deslipească,  ca  frunzele  după  un  trun- 
chiu  mort». 

Intr’un  cuvânt,  năvălirile  barbarilor  avură  ca  ur- 
mare distrugerea  ideii  de  stat  în  Dacia,  şi  a or- 
ganizării politice  sociale  şi  militare  a acestei  pro- 
vincii. Cu  dărâmarea  oraşelor  se  surpară  tot  soiul 

de  aşezăminte  organizatoare  şi  populaţia  fu  arun- 
cată într’o  stare  primitivă,  care  premerge  înche- 
garea societăţilor  civilizate.  «Acolo,  reduşi  din  nou 
în  cea  mai  mare  parte  la  starea  de  păstori,  ci 
recăzură  din  înalta  şi  complicata  organizaţie  ro- 
mană în  vicaţa  patriarhală,  în  care  uitară,  împreună 
cu  toate  noţiunile  cari  se  refereau  la  vieaţa  mai 
cultă,  şi  cuvintele  cc  le  însemnau*.  In  deosebi, 
ceea  cc  a dispărut  cu  totul  din  Dacia  «fu  orga- 
nizaţia romană  în  partea  ei  specială  şi  oarecum 
tcchnică  . Daca  a mai  rămas  oarecare  urme,  aces- 
tea erau  privitoare  numai  la  vieaţa  elementară  a 
fiecărei  societăţi*.  Astfel  sunt  elementele  privitoare 

la  actul  cel  mai  de  temelie  al  societăţii  celei  mai 

) 

reduse,  dreptatea  şi  judecata.  De  aci  vin  cuvin- 
tele drept,  judecată , jude,  dela  care  s’a  format 
mai  târziu  termenul  judeţ  cu  cunoscutu-i  înţeles 
din  ziua  de  azi.  Din  lucrurile  vieţii  comerciale  si 

i s 

economice,  sunt  cuvintele  /upof,  uzură.  Ideia  şi 
cuvântul  domn  este  încă  păstrat  dela  Romani,  însă 
cu  înţelesul  larg  şi  general  cc-1  dăm  şi  azi.  Din 
organizaţia  militară  abia  dacă  se  mai  păstrează 
vreo  amintire,  foarte  scâlciată  şi  acea,  a cohortei  şi 
veteranilor. 

Termenii  curte  şi  bătrâni  sunt  cuvintele  şi  no- 
ţiunile corespunzătoare.  In  deosebi,  bătrânii  are 
la  noi  un  înţeles  foarte  larg.  Acest  cuvânt  nu  mai 
înseamnă  soldaţi  învechiţi  în  armată  şi  liberaţi  din 
cauza  vârstei  înaintate,  ci,  precum  se  ştie,  orcare 
om  ajuns  la  o vârstă  înaintată. 

Toate  felurile  de  vieată  socială,  vicată  în  socie- 
tate  sub  toate  înfătiserilc  ei  deveni,  la  Daco-Ro- 
mani  retraşi  în  munţi,  de  o simplitate  şi  de  o sărăcie 

fără  margini.  Prin  forţa  împrejurărilor,  ei  trebuiau  să 
trăiască  în  cete  mici,  puţin  numeroase,  răslcţitc  şi 
pierdute  prin  cutele  munţilor,  despărţite  unele  de 
altele  de  culmi  înalte  şi  de  prăpăstii  adânci.  In  aceste 
condiţii,  se  întâlneau  şi  se  vedeau  rar,  se  cunoşteau 
şi  se  recunoşteau  şi  mai  rar.  Schimbul  de  lucruri, 
de  idei  şi  de  sentimente  devenea  din  ce  în  ce 
mai  anevoios.  Legăturile  dintre  oameni  se  simpli- 
ficară, se  desfăcură  şi  se  sărăciră  cu  vremea  din 
ce  în  ce  mai  mult.  Sufletul,  care  este  oarecum 
oglindirea  acestor  legături  organizate,  se  simplifică 
şi  se  săraci  şi  el.  Astfel  sărăcită,  mintalitatca  daco- 
română se  nivelează  cu  aceea  a barbarilor,  si 

/ ) 

devine  incapabilă  de  a mai  urmă  undeva  com- 
plexitatea organizaţiei  romane.  D.  Iorga  rezumă 
şi  caracterizează  admirabil  această  stare  de  lu- 
cruri în  următoarele  câteva  linii: 

«Organizaţia  romană  se  potrivea  pentru  vremile 
liniştite,  prospere  şi  victorioase  de  vieaţă  orăşe- 
nească; pentru  nişte  provincii  sărăcite,  pentru  nişte 
servi  şi  coloni  sălbăticiţi  şi  înstrăinaţi  de  civiliza- 
ţie ea  eră  prea  complicată,  prea  savantă,  şi  prea 
puţin  practică.  Provincialul  se  simţiâ  în  formele 
barbare,  cari,  cu  excepţia  întreprinderilor  răsboi- 
nice,  erau  simple,  drepte,  şi  chiar  amicale,  mai 
bine  decât  în  învechitul  şi  încurcatul  organism  al 
imperiului,  în  care  totul  respiră  aerul  obosit  al 
Statului  în  decădere». 

I rebue  recunoscut  însă  că,  în  atingere  cu  nă- 
vălitorii barbari,  Daco-Romani  nu  putură  câştigă 
sufleteşte  mai  nimic  sau  nimic  de  seamă  dela 
aceştia.  Simpla  atingere  cu  aceştia  îi  silea  şi  pe 

ei  să  se  scoboare  la  nivelul  acestora,  care  eră 
foarte  jos.  Mai  ales  popoarele  turanice,  fino-mon- 
golc,  ca  Hunii  şi  Avarii,  după  d.  Xenopol,  erau 
cu  neputinţă  de  a se  polci  sau  cultivă».  Barbaria 
lor  eră  oarbă,  «înăscută  rasei,  nu  aceea  care  pro- 
vine numai  din  lipsa  unei  culturi.  Dânsa  nu  putea 
fi  schimbată,  precum  nu  poţi  îmblânzi  firea  lu- 
pului >.  Apucăturile  acestor  năvălitori  nu  erau  de 
loc  de  natură  a schimbă  în  bine  pe  Daco-Romani. 
Aceştia  nu  puteau,  în  nici  un  chip,  câştigă  din 
atingerea  cu  popoare  ca  Hunii  şi  Avarii. 

Urmările  fireşti  ale  deslăntuirei  istorice  din  e- 

poca  năvălirci  barbare,  şi  ale  situaţiei  sociale, 
economice  şi  politice  creată  de  ea  populaţiei 
Daco-Romane  în  munţi,  sunt  uşor  de  presupus. 
Cu  distrugerea  şi  dărăpănarea  oraşelor  şi  organi- 
zaţiei de  stat,  vieaţa  economică  ea  însăşi  se  des- 
făcu şi  pieri.  Activitatea  Daco-Romanilor,  în  munţi, 
se  dezorganiză  în  toate  privinţele.  Ea  deveni  fără 
reguli,  nestatornică,  incoerentă.  Legăturile  dintre 
oameni,  ele  însile  reduse  si  sărăcite,  făceau  cu 
neputinţă  o activitate  organizată  şi  complicată. 
Actele  noastre,  raporturile  noastre  cu  vecinii  au 
ecouri  adânci  în  masa  cerebrală.  Când  actele  şi 
legaturile  noastre  cu  semenii  sunt  continue,  coe- 
rente şi  organizate,  vieaţa  cerebrală  se  alcătueşte 
şi  ea  continuă,  coerentă  şi  organizată.  Când  coe- 
renţa actelor  noastre  dispare,  mintalitatea  se  dis- 
truge, piere,  căci  ea  nu  este  decât  fructul  orga- 
nizării actelor  noastre  în  conştiinţă. 

Cu  distrugerea  instituţiilor,  cu  dezorganizarea 
activităţii  sociale,  însuşirile  morale  sociale  şi  su- 
fleteşti ale  populaţiei  se  şterseră.  Mintalitatea, 


www.dacoromanica.ro 


inteligenţa  romană  a acestor  populaţii  se  dezor- 
ganizează ea  însăşi,  se  slăbi,  se  întunecă  din  ce 
în  ce  mai  mult.  Feluritele  obicinuinţe  şi  moravuri 
mai  rafinate,  straturile  mintale  ale  vechii  civilizaţii 
se  dizolvară  şi  pieriră  ca  fumul.  Inteligenţa  pu- 
ternică şi  bogată,  mintalitatca  hotărâtă,  regulată 
şi  bine  ordonată  sunt  urmări  ale  unei  vieţi  sociale 
bine  organizată.  Dezorganizarea  vieţii  sociale,  di- 
zolvarea instituţiilor,  provoacă  dezordonarea  vieţii 
cerebrale  şi  slăbirea  spiritului  şi  prin  urmare  de- 
zorganizarea inteligentei. 

Vieaţa  morală  şi  intelectuală  este  o plantă  care 
nu  creşte  decât  pe  tărâmul  unei  societăţi  organi- 
zată puternic,  şi  în  atmosfera  largă  a unei  naţi- 
uni întinse  şi  numeroase,  sub  orizonul  unei  des- 
voltări  sociale  întinse  şi  prospere.  Dispar  aceste 
orizonturi  cu  atmosfera  largă  şi  tărâmul  prielnic, 
vieaţa  sufletească  culturală  se  topeşte  în  acelaşi 
timp  şi  ea.  In  locul  culturii  apar  la  suprafaţă  apu- 
cături strămoşeşti  grosolane,  barbare,  moravuri  re- 
duse, primitive.  Caracterul  sărăcit  şi  mentalitatea 
anemiată  lasă  loc  unui  temei  de  însuşiri  necio- 
plite, băţoase,  rudimentare.  Este  ca  şi  cum  o vc- 
jelie  puternică  vine  şi  răsghină  altoiul  prins  pe  o 
tulpină  de  măr  sălbatic.  In  locul  ramurilor  culti- 
vate cresc  nişte  lăstari,  cari  nu  fac  decât  nişte  mere 
amare,  acre  şi  ghibrurite,  în  locul  fructelor  deli- 
cioase ce  purtă  altoiul  frânt  de  vijelie.  Aceasta  fu 
într’adevăr  soarta  Daco-Romanilor  ajunşi  în  munţi. 

Observatorii  timpului,  cari  au  cunoscut  pe  Ro- 
mâni ne-au  lăsat  câte  odată,  impresiunile  ce  aceştia 
au  produs  asupra  lor.  Intre  alţii,  Nicolas  Chalcon- 
dyle,  pe  la  1574  povesteşte  că  Românii  cari  «sunt 

într’adevăr  oameni  curagiosi,  sunt  foarte  grosolani 
şi  prea  puţini  civilizaţi»1).  Această  înfăţişare  o păs- 
trară ei  până  chiar  mult  mai  târziu.  Astfel  se  ştie 
între  altele,  cum  oamenii  lui  Mihai  Viteazu  jigniră 
pe  oamenii  împăratului  Rudolf,  prin  puţina  lor  de- 
licateţă şi  lipsa  de  bună  creştere. 

Sunetul  Daco-Romanilor,  prins  în  vârtejul  nă- 
vălirilor barbare,  fu  golit  de  aproape  tot  cuprinsul 
său  bogat  şi  sclipitor.  Apucăturile  lor  gencrali- 
zătoarc,  regularitatea  lor  clasică,  câtă  putuseră  mo- 
şteni dela  Romani,  se  întunecară  şi  se  şterseră  prin 
neîntrebuinţare,  din  cauza  lipsei  de  împrejurări  de- 
terminante. Inteligenţa  romană,  sub  apăsarea  bar- 
barilor, fu  stoarsă  de  tot  cuprinsul  viu  de  idei,  cum 

storci  o lămâe  de  sucul  ei  acrişor  si  laşi  numai 

coaja.  Şi  mai  exact,  efectul  năvălirei  barbare  asu- 
pra mentalităţii  romane  este  întru  totul  asemănă- 
tor cu  operaţia  maşinei,  care,  prin  mişcările  ei  îm- 
prejur, scoate  mierea  curată  din  faguri,  de  nu  rămân 
decât  alveolele  goale.  Tot  astfel,  conţinutul  men- 
talităţii române  fu  sărăcit  şi  golit  în  timpul  vieţii 
retrase  în  munţi,  şl  nu  mai  rămase  din  străluci- 
toarea moştenire  romană  decât  faguntl  gol  al  gra- 
iului românesc. 

Cuvintele  latineşti,  cari  se  păstrează  cu  sfinţe- 
nie în  limba  noastră,  sunt  nişte  alveole  ale  fa- 
gurului  de  miere  al  graiului  nostru,  ce  rămă- 
seseră câtva  timp  goale,  şi  cari  cu  timpul  se 
umplură  cu  altă  miere,  cu  alt  înţeles.  Acest  înţe- 
les fu  împrumutat,  parte  dela  barbarii  mai  poto- 
liţi ce  trăiră  în  munţi,  în  vecinătate  nemijlocită  cu 

1)  A se  vedea  Histoire  de  la  decadence  de  l’empire  Grec. 
Paris  1377. 

Românii,  parte  dela  nevoile  vieţii  sociale,  care,  des- 
voltându-se  cu  vremea,  plăsmui  înţelesuri  noi  pen- 
tru cuvinte  vechi.  Mierea  intelectuală,  depusă  mai 
târziu  de  Români  în  celulele  fagurului  graiului  no- 
stru moştenit,  nu  mai  avea  limpezimea  şi  sclipi- 
rea metalică  a inteligenţii  romane.  Ea  fu  turbure 
amestecată,  plină  de  gunoae  şi  izânită.  Popula- 
ţiile slave,  cari,  mai  puţin  barbare  ca  ceilalţi  nă- 
vălitori. şi  chiar  decât  Românii  deveniţi  barbari, 
duceau  o vieaţă  socială  şi  economică  mai  înna- 
intată,  împrumutaseră  Românilor  multe  din  vieaţa 
lor  sufletească  Chiar  fagurul  limbei  romane  se  în- 
tregi cu  porţii  însemnate  de  celule  împrumutate 
dela  Slavi. 

Pe  portretul  ideal  ce  am  schiţat  mai  sus  pen- 
tru suilctul  Românilor,  sub  cea  dintâiu  a lui  înfă- 
ţişare, istoria  veni  şi  făcu  cam  următoarele  schim- 
bări. Ea  şterse  în  grabă,  şi  cu  o mână  puţin  în- 
demânatecă,  cea  mai  mare  parte  din  liniile  şi 
trăsăluiile  sufleteşti  ramase  dela  Romani.  Strică 
mult  unele  contururi  latine,  întunecă  unele  culori 
şi  caractere  mai  pronunţate,  desfigură  cu  totul  în- 
făţişarea întregului,  despăreche  armonia  liniilor  şi 
farmecul  expresiunilor.  Din  această  operaţie  ieşi 
un  portret  apocaliptic,  chaotic,  un  fel  de  fantomă 
sau  schelet  confuz,  pierdut  în  ceaţă  şi  în  nelămu- 
rire, ceva  nevieţuitor  şi  neviabil.  Culorile,  formele 
şi  liniile  romane,  fiind  tocite  şi  şterse  prea  mult,  pe 
fundul  tabloului  nu  mai  apărea  lămurit  decât  te- 
meiul psicho-fizic  al  temperamentului  dac,  şi  în- 
suşirile cele  mai  temeinice  ale  caracterului  roman. 

Făţărnicia  dacă,  întărită  şi  desvoltată  la  Daco- 

Romani,  de  viclenia  hrăpitoare  a Romanilor,  erau 
liniile  cele  mai  pronunţate  ce  se  găseau  la  Ro- 
mânii de  pe  la  isprăvitul  acestei  prime  epoci  de 
formare.  Intr’adevăr,  iată  cum  un  scriitor  grec  din 
acel  timp,  Kckaumenos  ne  înfăţişează  în  această 
privinţă  profilul  moral  al  poporului  român:  «Sa 
ştiţi  dela  mine,  voi  şi  ai  voştrii,  că  al  Vlachi lor 
neam  este  necredincios  la  culme  şi  stricat,  nici 
lui  Dumnezeu  ţinând  credinţă  dreaptă,  nici  împă- 
ratului, nici  rudei  sau  amicului,  ci  silindu-se  a i 
amăgi  pe  toţi.  Mari  mincinoşi  şi  tâlhari  vestiţi,  ei 
sunt  pururea  gata  a jură  prietinilor  cele  mai 
gror  ave  jurăminte,  şi  a Ic  călca  apoi  cu  uşurinţă, — 
tăcând  frăţii  de  cruce  şi  cumetrii,  meşteri  de  a 
Ei  sunt  aşa  numiţii  Daci  şi  Bessi.  De  întâiu 
înşelă  prin  ele  pe  cei  proşti.  Niciodată  n’au  fost  ci 
cuiva  cu  credinţă,  nici  chiar  vechilor  împăraţi  a Ro- 
manilor. împăratul  Traian  îi  atacase,  i-astrivit  de  tot 
şi  i-a  robit,  ucizând  pe  împăratul  lor  Dcccbal... '). 
Locuiseră  în  vecinătatea  Dunării  şi  a fluviului  Sau 
numit  azi  Sava,  unde  acum  locucsc  Serbii,  în  lo- 
curi tari,  grele  de  străbătut,  pe  cari  rczimându-sc, 
făţărcau  iubire  şi  supunere  către  vechii  împăraţi, 
pe  când  din  întăririle  lor  năvăleau  şi  pustiau  pro- 
vinciile Romanilor,  încât  aceştia,  pierzând  răbdarea, 
precum  am  spus-o,  i-au  strivit». 

Dacă  ne  gândim  la  istoria  Românilor,  sub  Mi- 
hai  Viteazul  şi  sub  Ştefan  cel  Mare,  după  cum 
avem  să  vedem  mai  la  vale,  acest  profil  al  ca- 
racterului român  ne  apare  desluşit  şi  în  toată 

lumina,  mai  ales  la  aceşti  doui  eroi  naţionali.  In 
• > > 


1 Autorul  eră  rău  informat  asupra  originei  Vlachilor. 

tot  cazul,  urmele  acestor  însuşiri  se  păstrează  vii 
până  astăzi  în  caracterul  Românilor  cu  deosebire 
din  Oltenia,  din  Transilvania  şi  din  Banat. 

Acţiunea  Istoriei  din  acel  timp  fu  de  a sublinia 
şi  împuternici  aceste  însuşiri  sufleteşti,  de  a în- 
grosâ  si  scoate  în  lumină  trăsăturile  acestea  de 
caracter  luate  dela  Daci  şi  dela  Romani. 

In  condiţiile  sociale  şi  morale  în  care  se  găsea 
populaţiile  daco-romane,  în  timpul  năvălirilor, 
păstrarea  fiinţei  lor  nu  putea  pune  în  lucrare 
de  cât  aceste  însuşiri  ale  caracterului  lor  etnic. 
Istoria  nu  putea  lăsa  aşa  ştearsă  fizionomia  noastră 
sufletească.  De  aceea,  ea  reveni  asupra  primei 
modificări,  si  cu  culori  si  trăsături  luate  din  su- 
fletul  vecinilor  noştri  de  restrişte,  Slavii,  învioră 
din  nou  tabloul  mentalităţei  noastre.  Fizionomia 
Românilor,  care  fuse  un  moment  mai  mult  latină, 
alterându-se  în  mâinile  nepregătite  ale  Istoriei,  se 
modifică  mult  şi  sfârşi  prin  a semăna  în  multe 
privinţe  cu  a Slavilor. 

Aerul  fizionomiei  noastre  sufleteşti  se  apropie 
atât  de  mult  de  cel  slav,  în  cât  mult  timp  fu 
neînţelegere  complectă  asupra  stării  civile  a nea- 
mului nostru.  Mulţi  îl  socotiră  ca  eşit  din  părinţi 
etnici  Slavi,  şi  ca  având  în  vinele  lui  numai  sânge 
slav.  Alţii  erau  în  plină  îndoială  asupra  autenti- 
cităţei  scoborârei  noastre  dela  Romani.  Pentru 
mulţi  şi  pentru  multă  vreme,  furăm  socotiţi  ca  fii 
nelegitimi,  ca  falşi  scoborâtori  ai  Romanilor. 

Graiul  nostru  scris  împrumutase  mijloacele  Sla- 
vilor, alfabetul  chirilic.  Până  în  veacul  al  17-lea, 
limba  scrisă  la  noi  eră  cea  slavă.  Odată  cu  limba 
scrisă,  aproape  toată  organizarea,  rudimentară 

încă,  a Statului  român  fu  luată  dela  Slavi  prin 
mijlocirea  Bulgarilor.  Instituţiile  noastre,  mult  pu- 
ţine câte  fură,  sub  prima  lor  înfăţişare,  fură  de 
origine  slavă  şi  purtau  pecetia  caracterului  slav. 
Intr’acest  chip,  Istoria  găsi  cu  cale  să  aştearnă 
pe  tabloul  moral  al  Românilor  straturi  de  culoare 
slavă  şi  să  tragă  linii  şi  contururi  slavone  în  locul 
celor  romane,  cari,  multe  din  ele,  fuseseră  întu- 
necate de  restriştile  vremilor.  Până  şi  numele  de 
Români  fu  slavizat  cu  termenul  Vlahi  care  nu  este 
decât  traducerea  aceluia. 

In  această  epocă  se  contopiră  şi  se  cimentară 
inaterialurile  sufleteşti  dctco-roma.no -slave,  din  cari 
avu  să  reiasă  în  curând  profilul  moral  al  poporului 
român.  Această  epocă  de  gestaţie  a neamului  nostru 
se  sfârşi,  să  zicem,  cu  năvălirea  Ungurilor  şi  Tă- 
tarilor. 

Odată  zămislit  şi  născut,  acest  neam  intră  într’o 
fază  nouă,  faza  educaţiei. 

In  capitolul  următor  vom  avea  să  vedem  ce 
pedagogi  şi  educatori  etnici  păstră  Istoria  pentru 
naţiunea  nou  născută  a Românilor. 

CAP.  IV. 

Sufletul  românesc  şi  conOiţiile  sale  istorice  şi  sociale 
până  la  înfiinţarea  principatelor 


Dacă  ne  este  îngăduit  a prelungi  încă  înfăţişarea 
metaforică  a stării  poporului  român  la  începutul 
înfiinţării  sale,  am  putea  rezumă  starea  de  lucruri 
din  acea  epocă  cam  în  chipul  următor.  Neamul 
românesc,  fruct  al  îmbinării  şi  căsniciei  Daco-Ro- 
mane  lângă  Carpaţi  şi  Dunăre,  este  un  copil  rămas 
orfan  dela  naştere,  căci  părinţii  lui  muriră  în  ziua 
chiar  în  care  el  văzu  lumina  zilei.  Poporul  român, 
aşa  născut,  fu  un  orfan  îără  familie,  fără  rude,  pă- 
răsit pe  drumurilepe  cari  se  năpusteau  năvălirile 
barbare  din  Asia  spre  Europa.  Unii  din  aceşti 
drumeţi,  cari  se  găsiră  a fi  mai  omenoşi,  culeseră 
orfanul  de  pe  acele  drumuri,  îl  adoptară  în  familia 
lor  prea  numeroasă  şi  prea  cotropitoare,  îi  deteră 
primele  îngrijiri.  Aceşti  drumeţi  sunt  negreşit  Slavii 
şi  Bulgarii,  cari  nutriră  cu  laptele  lor,  cu  propria  lor 
substanţă  sufletească,  acest  orfan  etnic  şi-i  îndrep- 
tară primii  lui  paşi  pe  calea  păcii  şi  a vieţii  aşe- 
zate şi  organizate.  Din  sânul  familiei  Slavone,  la 

care  fu  un  moment  asociat,  Ungurii,  veniţi  aci  pe  la 
finele  secolului  al  9-lea,  încercară  să  smulgă  poporul 
român  şi  în  bună  parte  reuşiră  a pune  stăpânire  pe 
dânsul.  Timp  de  două  veacuri,  Românii  luptară  ca 
să  scuture  orice  epitropie  apăsătoare  şi  ajunseră  la  o 
vieaţă  autonomă,  liberă.  Insă,  către  sfârşitul  veacului 
al  14-lea,  apărură  Turcii,  cari,  în  înţelegere  cu  Tă- 
tarii, ce  de  mult  bântuiau  ţările  române,  reuşiră 
din  nou  să  înjuge  neamul  românesc  la  carul  ro- 
biei lor.  Românii,  după  lupte  eroice,  căzură  în  stă- 
pânirea Turcilor.  înainte  chiar  de  a intra  în  ado- 
lescenţă, orfanul  fu  băgat  ucenic  la  Turci.  Această 
ucenicie  avu  urmări  foarte  simţitoare  pentru  des- 
voltarea  sa  socială  şi  sufletească.  Vom  vedea  ce 
au  ajuns  Românii  în  această  ucenicie. 

Peste  ceva  mai  puţin  decât  două  secole,  după 
ce  Turcii  reprimaseră  cerbicia  şi  îmblânziseră  firea 
răsboinică  a Românilor,  puseră  orfanul  sub  con- 
ducerea pedagogilor  din  Fanar.  Aceşti  tutori  co- 
rupţi şi  flămânzi  ruinară  aproape  cu  desăvârşire 
patrimoniul  material  şi  moral  al  Românilor.  Din 
această  ruină  orfanul  se  trezi  pe  la  anul  1S21, 
şi,  ajuns  la  un  fel  de  majorat,  alungă  pe  peda- 
gogii lui  veniţi  din  Fanar. 

Ceva  mai  la  urmă,  când  orfanul  dete  semne  de 
vioiciune  şi  voinţă,  se  găsi  că  mai  avea  şi  ceva 
rude  de  neam  bun  în  Apusul  Europei,  care-1  re- 
cunoscură şi-i  deteră  sprijinul  lor  pentru  a eşi 
de  sub  stăpânirea  Turcilor  şi  din  ghiarele  neme- 
niilor  lui  adoptive,  Ruşii.  Astfel  se  liberă  popo- 
rul Român,  pe  la  mijlocul  veacului  trecut,  cu  spri- 
jinul foarte  binevoitor  al  Francezilor.  Astăzi  el, 
după  ce  împrumută  foarte  mult  din  ştiinţa  şi  în- 

ţelepciunea  rudei  lui  occidentale,  devenit  major 
tinde  să-şi  facă  o gospodărie,  un  suflet  şi  o po- 
ziţie socială  onorabilă  în  societatea  popoarelor  euro- 
pene contemporane. 

Iată  cum  poate  fi  pe  scurt  rezumată  istoria  le- 
gendară a neamului  nostru,  dela  încetarea  primei 
perioade  de  năvăliri,  până  în  ziua  de  azi.  Rămâne 
să  vedem  mai  de  aproape  care-i  realitatea  ce  se 
ascunde  îndărătul  acestei  metafore.  Pentru  moment 
să  ne  oprim  la  desfăşurarea  istorică  în  care  se 
desvoltă  neamul  românesc  până  la  înfiinţarea  prin- 
cipatelor autonome  în  Muntenia  şi  Moldova,  către 
începutul  secolului  al  14-lea. 

Înrâurirea  Slavo-Bitlgară.  Dela  aşezarea  Bul- 
garilor în  ţara  pe  care  o ocupă  şi  azi  şi  până  la 
venirea  Ungurilor,  către  900 — 1000,  timp  de  mai 
bine  de  două  veacuri,  ţările  române  se  bucurară 
de  o pace  şi  o linişte  relativă.  Populaţiile  române 
din  Peninsula  balcanică  fură  cutropite,  în  mod 
pacinic,  de  triburile  slave  şi  bulgare.  Chestiunea 
este  de  a se  şti  în  ce  legătură  trăiră  Românii  cu 
Slavii  si  Bulgarii  ? La  ce  sfârsit  duse  vieţuirea  lor 
împreună  ? 

Ceea  ce  pare  astăzi  a fi  în  afară  de  orice  în- 
doială este  că  Slavii,  împinşi  în  munţi,  pe  urmele 
Românilor,  de  către  năvălirile  avare,  bunice  etc. 
se  absorbiră  şi  dispărură  în  masa  acestora,  lăsând 
în  graiul  şi  în  mentalitatea  lor  elemente  foarte 
numeroase.  In  epoca  de  linişte,  ce  urmă  primelor 
năvăliri  sălbatice,  Românii,  amestecaţi  cu  Slavii 
deja  asimilaţi,  scoborîră  din  munţi  spre  câmpie, 
fie  în  Moesia,  fie  în  Muntenia  si  Tara  Româ- 

nească.  Aci  ei  fură  absorbiţi  de  elementul  slav 
sau  absorbiră  şi  asimilară  pe  acesta,  după  împre- 
jurările locale. 

In  Ţara  Românească  (Oltenia),  Românii  asimilară 
pe  Slavi,  în  Moesia  (Bulgaria  şi  Serbia)  ei  fură 
slavizaţi.  Fapt  este  că,  dacă  înainte  de  aşezarea 
compactă  a Slavilor  în  Bulgaria  şi  Moesia,  popu- 
laţia romanizată  formă  o masă  continuă  pe  am- 
bele maluri  ale  Dunării,  timp  în  care  se  făuri 
limba  română  primitivă.  După  acest  eveniment  po- 
pulaţia romanică  se  desfăcu  tot  mai  mult  în  două 
părţi,  cari  apucară,  una  spre  Miazăzi  către  Balcani, 
alta  spre  Nord  către  Carpaţi,  care  întări  de  sigur 
elementul  Român  ce  se  găsea  deja  aci. 

La  Sudul  Dunării,  Bulgarii  slavizaţi  în  scurtă  vreme 
întemeiară  un  stat  puternic,  în  care  organizară,  îm- 
preună cu  populaţiile  slave,  în  mijlocul  cărora  trăiră, 
şi  pe  Români  cu  cari  erau  în  nemijlocită  atingere. 
Intre  anii  802  şi  1018,  imperiul  bulgar  se  întinse 
atot  puternic  pe  ambele  maluri  ale  Dunării.  La 
Nordul  Dunării  el  înglobă  de  o potrivă  Ţara  Româ- 
nească, Ardealul  şi  Banatul.  In  timpul  acestei  stă- 
pâniri, înrâurirea  slavonă  se  exersa,  în  cel  mai  pu- 
ternic chip,  prin  mijlocirea  Bulgarilor  slavizaţi,  asu- 
pra populaţiei  româneşti.  Această  înrâurire  fu  mai 
cu  deosebire  socială,  politică  şi  culturală. 

Ea  fu  politică,  căci,  după  cum  foarte  nemerit 
zice  d-1  Onciul,  «în  legătură  cu  Slavii  şi  în  de- 
pendenţă de  imperiul  bulgar,  Românii  din  Dacia 
au  primit  şi  instituţiile  slave  ce  caracterizează  apoi 
desvoltarea  lor  politică.  De  atunci  le-a  rămas  in- 
stituţia voevodatului  şi  a cnezatului,  păstrată  ca 
organizaţie  naţională  şi  sub  stăpânirea  ungurească». 

In  privinţa  înrâurirei  culturale,  d-1  Onciul  se  ex- 
primă astfel:  «aşezămintele  noastre,  cu  atâtea  re- 
miniscenţe slavo-bulgare,  cu  limbă  bulgărească  în 
Stat  şi  în  biserică  până  în  secolul  al  XVII,  nu  puteau 
să  se  instaleze  la  noi  în  timpul  influenţei  Ungariei 
catolice  cu  limba  oficială  latină.  Ele  sunt  de  dată 
mai  veche,  din  timpul  supremaţiei  imperiului  bulgar 
asupra  ţărilor  noastre.  Şi  dacă  influenţa  mai  de 
apoi  a Ungariei  occidentalizate,  dacă  mereu  înte- 
ţită propagandă  catolică  pentru  a introduce  la  noi 
ritul  latin  n’au  putut  a ne  face  să  ne  desbărăm 
de  bulgărismele  moştenite,  să  primim  limba  latină 
în  locul  celei  bulgare,  atunci  această  limbă,  străină 
nouă,  şi  totuşi  atât  de  lung  timp  stăpână  la  noi, 
atât  dincoace  cât  şi  dincolo  de  Carpaţi,  trebue 
să  fi  fost  înrădăcinată  adânc  în  ţările  noastre,  în 
toată  organizaţiunea  noastră  ca  stat  şi  biserică. 
Faptul  se  explică  îndată  ce  ştim  că,  dela  înfiin- 
ţarea imperiului  bulgar  în  secolul  VII  şi  până  la 
desfiinţarea  lui  la  începutul  secolului  al  XI,  noi  am 
fost  în  atârnare  de  acest  imperiu,  şi  că  în  tot  tim- 
pul supremaţiei  lui  la  noi  am  primit  organizaţiunea 
politică  şi  bisericească  care  a produs  aceste 
efecte»  *). 

In  ce  priveşte  înrâurirea  religioasă  şi  culturală 
a Bulgarilor  asupra  Românilor,  d-1  Xenopol,  care 
o tratează  mai  amănunţit,  gâseste  că  s’a  făcut  în 
condiţiile  următoare.  După  o vieaţă  de  500  de  ani 
de  creştinism  în  forma  romană,  Românii  trebuiră 
să  treacă  la  ritul  grec,  sub  apăsarea  violentă  a 
Bulgarilor,  lntr’adevăr,  «de  cum  Bulgarii  se  creşti- 


1)  Orig.  Pr.,  p,  18. 

nizară  si  se  introduse  la  ei  forma  creştinismului 
> > 

slavon,  începu  o propagandă  foarte  activă  pentru 
lăţirea  acestei  credinţe  în  tot  cuprinsul  împărăţiei 
lor,  care  se  întindea,  la  nordul  Dunării,  asupra 
Valahiei  şi  a Transilvaniei,  locul  tocmai  unde  se 
adăposteau  Românii».  D-l  Xenopol  citează  legenda, 
dupe  care  «Asan  s’au  dus  şi  au  supus  amândouă 
Valahiile  sub  stăpânirea  sa  şi  au  silit  pe  Valahi, 
cari  până  atunci  citeau  în  limba  latină,  să  lase 
mărturisirea  romană  şi  să  nu  citească  în  limba 
latină,  ci  în  cea  bulgară,  şi  a poruncit  ca  celui 
ce  va  citi  în  limba  latină  să  i se  taie  limba  şi  de 
atunci  Vlahii  au  început  a citi  bulgăreşte».  De 
unde  d-l  Xenopol  închee,  cu  drept  cuvânt,  că  «în- 
toarcerea Românilor  dela  creştinismul  roman  la 
acel  bulgar  a fost  datorită  unei  presiuni  exterioare, 
căci  nu  există  nici  un  motiv  care  să  fi  făcut  pe 
Români  a lepăda  o formă  de  religie,  pe  care  o 
înţelegeau  şi  a luă  pe  una,  pentru  care  nu  aveau 
nici  o înţelegere  >. 

Despre  înrâurirea  politică  a Bulgarilor  asupra 
noastră,  d-l  Xenopol.  coborînd  şi  aici  în  mai  amă- 
nunţit, este  de  părere,  că  «cu  mult  încă  înainte 
de  organizarea  principatelor  Valahiei  şi  Moldovei, 
întâlnim  la  Români  unele  aşezăminte,  cari  sunt  în- 
vederat de  origină  bulgărească,  de  oarece  termenii 
cari  le  înseamnă  sunt  derivaţi  din  această  limbă. 
Astfel,  găsim  organizarea  primelor  state  române, 
întocmite  sub  nişte  şefi  numiţi  voivozi.  Cuvântul 
vine  dela  vechiul  dialect  slav,  vorbit  de  slavonii 
peninsulei  Balcanului,  vodă  = conducător,  voya- 
voda  ==  conducător  de  răsboi,  dela  voi  răsboi». 
D-l  I.  Bogdan,  care  a studiat  în  deosebi  instituţia 

voivodatului,  a putut  preciza  şi  mai  mult  origina 
ei,  şi  timpul  în  care  ea  a trebuit  să  fie  împru- 
mutată dela  Slavi.  Vorbind  de  părerea  d-lui 
Xenopol,  dânsul  zice  că  «până  la  un  punct  această 
părere  este  adevărată ; şi  foarte  probabil  că  voe- 
vozii  apar  întâiaşi  dată  în  ţările  române  pe  timpul 
stăpânirii  bulgare  la  nordul  Dunării;  întrebarea  este 
dacă  ei  apar  ca  administratori  impuşi  de  Bulgari 
sau  ca  şefi  aleşi  ai  Românilor».  Asupra  acestui 
punct,  d-1  Bogdan  scoate  lămuriri  noi  din  studiul 
paralel  ce  face  dânsul  între  instituţia  voivozilor  şi 
aceea  a chinezilor  sau  cnejilor.  D-1  Bogdan  con- 
stată că  nicăiri  în  ţările  vecine,  şeful  statului  nu 
avea  titlu  de  voivod.  «Bulgarii,  cu  care  noi  am 
avut  cele  mai  vechi  şi  cele  mai  întinse  relaţiuni, 
aveau  în  fruntea  lor  la  început  chani,  apoi  cneji, 
şi  dela  Simion  încoace  ţari».  Tot  astfel  a fost  cu 
Sârbii,  Ruşii  şi  Polonii.  De  unde  reese  clar  că  or- 
ganizarea instituţiei 'voivodatului  n’a  fost  luată  dela 
Slavi,  în  vremea  din  urmă  a organizării  lor  în  state 
ci  «s’a  împrumutat  într’o  epocă  cu  mult  mai  veche, 
şi  aceasta  trebue  s’o  punem  înainte  de  venirea 
Ungurilor,  între  sec.  VI — IX.  Ca  şi  chinezatul, 
voivodatul  este  una  din  acele  instituţii  slave,  cari, 
împrumutate  de  timpuriu  de  Români,  au  primit 
la  ei  o desvoltare  cu  totul  particulară  naţională, 
rezultând  din  împrejurările  osebite  ale  vieţii  lor 
politice.  Dacă  voivozii  români  apar  în  documente 
ceva  mai  târziu  decât  cnejii,  cari  se  pomenesc  la 
începutul  secolului  XII,  aceasta  este  o pură  întâm- 
plare; ei  sunt  de-o  potrivă  de  vechi  ca  şi  cnejii  > l). 


1)  Originea  voivodatului  (Analele  Academiei),  p.  204. 

In  privinţa  chipului  în  care  voivozii  se  instituiau, 
d-1  Bogdan  este  de  părere  că  ei  «se  alegeau  din 
cneji  şi  anume  din  familiile  de  cneji  mai  însem- 
nate prin  bogăţia  sau  autoritatea  lor  morală;  că 
ei  erau  recunoscuţi  de  regi  ca  voivozi  ai  Roma- 
nilor,  cu  îndatorirea  de  a adună  şi  a plăti  regelui 
veniturile  obicinuite  dela  populaţiunea  românească». 

«Voivozii,  adaogă  dd  Bogdan,  erau,  dela  cuce- 
rirea maghiară  încoace,  nişte  şefi  ai  cnejilor,  aleşi 
de  aceştia  ca  să  reprezinte  interesele  lor  comune 
faţă  de  suveran.  In  epoca  cea  mai  veche,  înainte 
de  cucerirea  maghiară  şi  în  timpul  stăpânirii  bul- 
gare, ei  erau  şefii  unei  confederaţiuni  de  cneji;  în 
vreme  de  pace  ei  hotărau  neînţelegerile  dintre 
aceştia,  în  vreme  de  răsboiu  se  puneau  în  fruntea 
lor...  voivodatul  s’a  putut  naşte  la  Români,  ca  şi  insti- 
tuţiile analoage  dela  alte  popoare,  în  mod  cu  totul 
independent  de  influenţele  streine»  '). 

După  d-1  Bogdan,  originalitatea  acestei  instituţii 
la  noi  stă  în  acea  că,  pe  când  voivodul  la  noi 
avea  mai  mult  atribuţiuni  de  domnitor,  de  guver- 
nator, la  Slavi  el  eră  pur  şi  simplu  un  comandant, 
un  general  al  armatei  pe  picior  de  răsboiu. 

Iată  dar  că  avem  două  instituţii,  cele  mai  de 
temelie  în  organizarea  vieţii  noastre  de  Stat,  cari 
sunt  de  origină  slavă:  cnejii  şi  voivozii. 

D-1  Xenopol  mai  adaogă,  ca  împrumutată  dela 
Slavi,  pe  lângă  instituţia  voivodatului  şi  a cneza- 
zatului  şi  pe  acea  a boierilor.  Tot  cu  un  cuvânt 
de  origină  slavo-bulgară  este  însemnată  şi  clasa 
boierilor,  care  cuvânt  vine  dela  vechiul  slav  boljar— 


1)  Op.  cit.,  p.  20". 

nobil.  Caracteristic  este  termenul  de  boiariu,  în- 
trebuinţat destul  de  des  de  isvoarele  noastre  vechi, 
şi  care  corespunde  vechiului  slav  boljarus.  Aceste 
două  aşezăminte:  voivodatul,  adică  conducătorul 
şi  nobilii,  — clasă  ce  se  desface  dela  sine,  şi  după 
un  proces  de  alegere  socială  cunoscută,  din  sânul 
unui  popor,  trebuiau  să  existe  chiar  înainte  de 
înjghebarea  societăţilor  organizate,  întru  cât  ele 
sunt  chiar  condiţia  unei  noui  organizări». 

Cea  ce  ne  pare  ciudat  în  această  chestiune  este 
de  a vedea  că  instituţia  nobililor,  aşa  cum  o pri- 
veşte d-1  Xenopol,  pare  a fi  una  cu  acea  a cne- 
jilor, aşa  cum  pe  aceasta  din  urmă  o descrie  d-1 
Bogdan.  Totuşi,  după  cât  ştim,  nici  unul  din  isto- 
ricii noştri  nu  s’a  ocupat  să  definească  în  ce  legă- 
tură stau  aceste  două  instituţii,  dacă  ele  făceau 
sau  nu  în  fond  una  şi  aceaşi.  Pentru  moment 
această  lămurire  nu  ne-ar  folosi  prea  mult;  destul 
este  să  se  ştie  că  aceste  instituţii,  cari  alcătuesc 
temelia  primei  noastre  organizări  politice  şi  sociale, 
sunt  împrumutate  dela  Slavi,  şi  că,  deşi  modifi- 
cate şi  potrivite  trebuinţelor  şi  condiţiilor  noastre 
istorice,  ele  au  fost  de  origină  slavă. 

Aceeas  origină  slavo-bulgară  o avură  mai  toate 
dregătoriile  politice,  în  cari  se  organizară  princi- 
patele mai  târziu.  «Ierarhia  dregătorilor  munteni 
şi  moldoveni,  zice  d-1  Xenopol,  nu  apare  deodată 
formată  în  întregimea  ei,  ci  ea  se  tot  îndeplineşte 
în  decursul  timpului.  După  ce  ea  împrumută  nu- 
mărul cel  mai  mare  şi  pc  cele  mai  însemnate  dela 
Bulgari,  îşi  rotunjeşte  apoi  arborele  său,  parte 
prin  creaţiuni  proprii,  parte  prin  împrumuturi  dela 

alte  popoare».  Intre  cele  mai  de  căpetenie  dre- 
gătorii împrumutate  dela  Slavo-Bulgari,  sunt,  spre 
pildă,  Banul,  Logojătul,  I ornicul,  Postelnicul,  J is- 
tiernicul,  Paharnicul,  Stolnicul,  Clucerul,  J'itnice- 
rul,  Pârcălabul,  etc.  Termenii  acestor  dregătorii 
sunt,  cu  excepţia  logofătului,  slavi  sau  slavo-bul- 
garij  Ţ ei  au  fost  luaţi  dela  slavi  odată  cu  dre- 
gătoriile  corespunzătoare,  de  sigur  mult  mai  târziu, 
când  organizaţia  vieţei  noastre  de  stat  a trebuit 
să  se  complice  şi  să  se  complecteze,  atunci  când 
chiar  statul  bulgar  el  însuşi  ajunsese  la  un  grad 
de  desvoltare  însemnată,  sub  înrâurirea  organiza- 
ţiei imperiului  bizantin,  dela  cari  şi  ei  au  luat  cele 
mai  multe  dregâtoi ii  '). 

Dregătoria  Banului  era  acea  a administratorului 
banatului  Craiovei.  Ea  eră  destul  de  independentă 
faţă  cu  domnul  ţării.  «Termenul  de  ban  este  de 
origină  veche  slavă,  ban=ocârmuitor,  având  aceeaş 
formă  în  toate  limbele  slavice  şi  dela  cari  l-au  îm- 
prumutat Maghiarii  şi  Românii». Vornicul,  care  cum 
zicea  Ureche,  eră  judecător  mare  în  acele  părţi, 
vine  dela  «slavo-bulgarul  dvorz=aula,  adică  curte, 
de  oarece  funcţiunea  lui  erâ  de  a judecă  la  curte». 

Postelnicul,  «mareşalul  sau  prefectul  suprem  al 
curţii»  erâ  la  început  îngrijitorul  camerii  de  dor- 
mit a Domnului,  pentru  care  şi  numele  lui  derivă 
dela  posldja  — lectus,  pat  şi  înseamnă  în  slavo- 
bulgar  postelniku  = praefectus  cubiculi.  Vistier- 
nicul «primiâ  încasările  şi  rânduiâ  cheltuelile, 
dând  seama  domnului.  Numele  său  derivă  dela 
vechiul  slavon  vistijarniku  = praefectus  aeraris, 


1)  Iorga,  I.  p,  253. 

vistijaria  = thcsaurus.  Stolnicul  «eră  supremul  bu- 
cătar. Numele  acestei  dregătorii  vine  dela  slavo- 
bulgarul  stolniiku  = praefectus  mensae,  magister 
dapiferorum.  Clucerul,  «care  s’ar  putea  numi 
mareşalul  sau  prefectul  curţii,  are  inspecţia  asupra 
tuturor  camcrilor  domneşti  unde  se  ţin  legumele, 
untul,  mierea,  sarea,  etc.  La  Slavo-Bulgari,  klju- 
karu  = claviger  îşi  trage  numele  dela  cheile  cu 
care  încue  şi  descue  acele  cameri». 

Demnitarii  ocârmuirii  române,  zice  d-1  Iorga,  se 
numesc  ca  şi  la  vecinii  bulgari:  boieri,  numele  lor 
de  onoare  este  jupan,  sau  Pan,  şi  încă  se  deo- 
sibesc  în  boieri  mici  şi  mari  ca  şi  la  vecini  '). 

Pe  lângă  aceste  instituţii  şi  dregătorii,  se  dă  ca 
sigur  că  cuvântul  şi  instituţia  birului  sunt  luate 
dela  slavi,  din  cele  dintâiu  timpuri  ale  întocmirii 
vieţii  noastre  de  stat.  Birul  este  darea  pe  cap  a 
poporului  de  rând,  ceeace  în  latineşte  se  numea 
Trib  uium.  Această  dare  este  şi  dânsa  un  element 
neapărat  în  constituirea  unei  societăţi,  orcât  de 
rudimentară,  şi  deci  trebue  să  fie  contimporană 
la  Români  cu  boierii  şi  voivodul. 

Cât  priveşte  vieaţa  economică,  este  învederat 
că  înrâurirea  slavonă  asupra  Românilor  s'a  exer- 
sat foarte  mult  şi  pe  acest  tărâm.  Retragerea 
Românilor  spre  munţi,  dinaintea  năvălirilor,  a 
schimbat  neapărat  modul  lor  de  vieaţă;  îndeletni- 
cirile lor  aproape  exclusiv  agricole  pcrdură  din  în- 
semnătate şi  lăsară  mai  mult  loc  vieţii  pastorale. 
Creşterea  turmelor  eră  ocupaţia  cea  mai  potri- 
vită pentru  nişte  oameni  retraşi  în  cea  mai  mare 

1)  Op  cit.  p.  253. 

parte  spre  munţi.  De  aceea  şi  cuvintele,  care  pri- 
vesc această  îndeletnicire,  sunt  mai  toate  latine. 
Altfel  au  stat  lucrurile  cu  agricultura.  «Cu  toate 
că  poporul  daco-roman  rămăsese  cu  plecări  agri- 
cole, puţine  erau  locurile  din  munţi  unde  să  se 
poată  pune  în  lucrare  asemenea  îndeletnicire.  Pe 
tăpşanele  nu  prea  înalte  puţin  meiu,  orz  sau  se- 
cară; în  văile  cele  adânci  şi  expuse  la  soare, 
precum  în  Valea  Vinului,  dela  hotarul  Transil- 
vaniei către  Bucovina,  câteva  viţe  de  vie,  iată  tot 
rolul  agriculturii  în  această  perioadă  a vieţei  po- 
porului românesc.  Principala  lor  îndeletnicire  ră- 
mase tot  păstoria».  Insă,  «cu  venirea  Slavilor,  pare 
a se  fi  dat  un  sbor  mai  mare  lucrării  pământului. 
Această  lăţire  a agriculturii  provine  desigur  din 
cauză  că  Avarii,  după  o locuinţă  mai  îndelungată 
în  Panonia,  perdură  din  sălbăticia  lor  primitivă, 
astfel  că  Românii  şi  Slavii,  retraşi  în  munţi,  pu- 
tură să  scoată  capetile  afară  din  vizuinile  lor  şi 
sa  se  coboare  mai  către  vale,  unde  se  putea  mai 
cu  folos  ag/iculta  pământul». 

D.  Xenopol  confirmă  înrâurirea  economică  slavă, 
sub  raportul  agriculturii,  prin  marele  număr  de 
cuvinte  privitoare  la  agricultură,  pe  care  limba 
română  le-a  împrumutat  dela  cea  slavă.  Aceste 
cuvinte  sunt,  între  altele:  plug,  grindei,  connana, 
plasa,  rărită,  brazdă,  răzor,  ţălina,  toloacă,  vii- 
)işle,  pârloagă,  a îmbleti,  ogor,  târnăcop,  polog, 
greblă,  lopată,  snop,  clac,  căpiţă,  groapă,  coasă. 

Un  însemnat  număr  de  cuvinte  se  găsesc  la 
noi  luate  dela  slavi  şi  cu  privire  la  vieaţa  păsto- 
rească. Intre  astlel  de  cuvinte,  d.  Xenopol  citează: 
stog,  cireadă,  islaz,  dobitoc. 

D-l  N.  Iorga  caracterizează,  în  chipul  următor, 
împrumuturile  de  cuvinte,  pe  cari  Românii  le-au 
făcut  dela  Slavi.  «Slave  sunt,  zice  dânsul,  numi- 
rile pentru  acele  lucruri,  cari,  pentru  un  popor  ce 
trăeşte  în  raporturi  cultivate,  nu  sunt  absolut  ne- 
cesare; acelea  cari  servesc  pentru  perfecţionarea, 
îmbogăţirea  şi  împodobirea  vieţii  şi  aceste  ele- 
mente străine  pot  fi,  ca  şi  în  limba  engleză,  foarte 
numeroase.  Cuvinte  cari  exprimă  sentimente  sau 
sinonime  de  ale  acestora  s'au  împrumutat  nu  a- 
rareori  din  tesaurul  slav  de  cuvinte:  spre  pildă, 
cuvintele  a iubi  şi  drag  pentru  a exprimă  legă- 
turile de  iubire,  sunt  slave»  1). 

Din  punctul  de  vedere  al  culturii,  biserica  erâ 

temelia  victei  culturale  a Românilor.  Cum  biserica 

) 

română  erâ  în  totul  slavă,  cultura  noastră  întreagă 
erâ  slavă.  Pe  lângă  cele  7 — 8 sute  de  cuvinte 
slavone  ale  graiului  vorbit,  întreaga  limbă  română 
scrisa  erâ  slavă,  ca  şi  alfabetul  cu  care  se  scria. 
In  documentele  ţârii,  limba  oficială,  în  lăuntru  şi 
în  afară,  a fost  exclusiv,  până  la  mijlocul  veacului 
XVII,  cea  slavă.  Prin  urmare,  biserica  şi  limba, 
singurile  temelii  ale  vieţei  culturale  a Românilor, 
fură  multă  vreme  slavoneşti.  D-l  Iorga  arată  cum 
limba  slavă  veche  s’a  introdus,  mai  întâiu  în  bi- 
serică şi  de  acolo  a trecut  în  stat,  în  documentele 
oficiale.  «Limba  din  biserică  erâ,  în  timpul  evului 
mediu,  aceea  a culturei  generale  şi  statul  la  ivirea 
lui  o împrumută  pur  şi  simplu.  Instruirea  slavonă 
a învăţaţilor  făcu  că,  în  ocaziile  din  lăuntru,  hrisoa- 


1)  Op.  cit.,  pag.  111. 

vele  respective  sunt  scrise  în  slavoneşte».  Intr'a- 
dcvăr,  zice  d-1  Iorga,  limba  hrisoavelor  româneşti, 
clin  secol.  XVI,  in  general  nu  se  deosibeşte  întru 
nimic  de  documentele  bulgare  din  acelaş  timp. 
Chiar  ortografia  hrisoavelor  slave  din  ţara  Rom. 
în  sec.  XIV,  este  exact  aceeaşi  cu  a Bulgariei. 
Formulele  de  cancelarie  sunt  aceleaşi;  titulaturi, 
context  şi  datarea  sunt  în  amândouă  ţările  ace- 
leaşi, dela  crucea  cu  care  încep  primele  rânduri 
până  la  cerneala  roşie,  cu  care  sunt  scrise  cali- 
grafic sub  monograma  artistic  însemnată,  totul 
este  identic»  1j. 

Este  însă  de  ţinut  în  seamă,  că  în  ce  priveşte 
religia,  partea  ei  de  temelie,  în  chestiuni  de  dogmă, 
era  de  origină  mai  veche  de  cât  influenţa  Slavi- 
lor. Astfel,  cuvintele  cari  corespund  ideilor  celor 
mai  temeinice  ale  credinţei  sunt  latine,  cum,  spre 
pildă,  Dumnezeu,  cruce,  botez,  drac,  înger,  tâmpla, 
altar,  creştin,  păgân,  biserică,  etc. 

Din  potrivă,  trebue  avut  în  vedere  că  termenii 
bisericeşti,  împrumutaţi  dela  Slavi,  însemnează  lu- 
cruri de  o valoare  de  a doua  mână.  Astfel  de 
termeni  avem:  vlădică,  moliftă,  utrenie,  cristel- 

niţă, clopot,  strană,  tămâie,  prccistă,  stareţ,  schim- 
nici, mucenic,  nehederniţă,  naracliţă,  potcap,  moa- 
şte, spovedanie,  capiştc,  sobor,  prohod,  propovăduirc, 
pristavirc,  blagoslovcnic,  pogribanie,  plavoslavnic, 
bogdaproste,  sărăcusta,  sărindar,  moşchior,  colac, 
etc.  Toţi  aceşti  termeni,  dupe  cum  se  vede  foarte 
bine,  privesc  sau  părţi  de  mică  însemnătate  din 
slujba  dumnezeească,  sau  instrumente  şi  obiecte 


i)  Op.  cit.,  p.  232 — 23:!. 

întrebuinţate  în  biserică,  sau,  în  sfârşit,  numiri  par- 
ticulare pentru  unele  stări  duhovniceşti  şi  pentru 
ornamente  şi  haine  bisericeşti,  înrâurirea  slavonă 
asupra  bisericii  române  priveşte  deci  mai  mult 
cultul  formal,  partea  din  afară  a slujbei,  şi  o bună 
parte  din  organizarea  vieţei  culturale.  Partea  lăun- 
trică a credinţei  pare  a fi  rămas  mai  mult  în  afară 
de  această  înrâurire. 

In  scurte  cuvinte,  se  poate  deci  zice  că  înrâu- 
rirea slavo-bulgară  asupra  neamului  românesc  s’a 
rezumat  şi  s’a  concentrat,  sub  raportul  politic  în 
domn,  sub  cel  social  în  boeri,  sub  cel  economic 
mai  ales  în  agricultură,  şi  în  privinţa  culturii  în 
biserică.  Căci,  dupe  d-1  Xenopol,  şi  cu  drept 
cuvânt:  în  domn  se  rezumă,  pentru  aceste  tim- 
puri absolute,  organizarea  politică;  în  boieri,  clasă 
a tot-puternică  a viitorului,  se  caracterizează  cea 
sociala;  în  biserică  se  coprinde  cultura  acestor 
vremuri  religioase. 

Un  lucru  este  însă  foarte  învederat  în  această 
privinţă : înrâurirea  curat  socială,  mai  puţin  în- 
semnată de  altfel,  a trebuit  să  ne  vină  de-a 
dreptul  dela  Slavi,  cari,  fie  în  şes,  fie  în  munţi, 
au  convieţuit  cu  populaţiile  române,  timp  de  mai 
multe  veacuri,  pe  când  înrâurirea  slavonă  politică 
ne-a  venit  prin  mijlocirea  Bulgarilor.  Date  fiind 
împrejurările  noastre  istorice,  între  700  şi  1250, 
poporul  român  nici  nu  putea  să  înlăture  înrâuri- 
rea slavo-bulgară,  chiar  dacă  ar  fi  voit-o  orcât 
de  crâncen.  Stăpânirea  Bulgarilor  s’a  întins  peste 
toate  ţările  române  timp  de  mai  bine  de  5 vea- 
curi. Românii  au  fost  înglobaţi  în  puternicul  im- 

periu  bulgar.  Organizarea  acestui  stat  a trebuit 
neapărat  să  apese  asupra  lor,  să  treacă  în  vieaţa 
lor  politică,  socială  şi  culturală. 

Intr’adevăr,  Bulgarii  stăpânind  atâta  timp  Ţara 
Românească,  Banatul,  Ardealul,  toate  micile  for- 
maţii politice,  cari  se  închegau  pe  acest  teritoriu, 
se  modelau  după  chipul  şi  asemănarea  statului 
bulgar.  Diferitele  ducate,  voivodate  sau  chinezate 
române,  plăsmuite  în  acest  răstimp,  fură  puse  sub 
supremaţia  împăraţilor  bulgari,  dupe  cum  şi  bi- 
serica română  trăi  multă  vreme  sub  conducerea 
directă  a patriarhatului  bulgar  din  Ochrida. 

Astfel,  toate  voivodatele  şi  chinezatele  române 
din  Transilvania  şi  Oltenia,  înainte  de  a cădea 
sub  dominaţia  maghiară,  erau  supuse  Bulgarilor. 
Ungurii  au  trebuit  să  le  cucerească  cu  sabia  şi 
să  le  scoată  de  sub  supremaţia  bulgară  numai  în 
timpul  decăderii  şi  întunecărei  puterii  bulgare. 
Intre  aceste  ducate  sau  voivodate,  cronica  ungu- 
rească aminteşte  chiar  ea  pe  acelea  ale  lui  Sala- 
nus  şi  Menumorut,  pe  acela  al  lui  Kean,  şi  al  lui 
Ahtum,  Tot  sub  supremaţia  bulgară  trăiau  şi  se 
desvoltau  în  acest  răstimp  ducatele  lui  Glad,  «a 
cărui  populaţie  era  alcătuită  din  Ivumani,  Români 
şi  Bulgari...».  Bulgarii  erau  stăpânii  acestui  ducat, 
al  cărui  şef  însuşi  eră  Bulgar.  Desigur  acelaşi  a 
fost  şi  cazul  ducatului  lui  Gelu,  cucerit  mai  târziu 
de  Unguri. 

Această  dominaţie  bulgară  aşa  fu  de  stator- 
nică şi  intensă  asupra  ţârilor  române,  încât  ea  avu 
mult  timp  de  urmare,  că  în  veacul  de  mijloc 
ţările  Daciei  purtară  numele  de  Bulgaria. 

înrâurirea  slavo-bulgară  asupra  Românilor  se 

datora  nu  atât  puterii  lor  politice  şi  brutale,  şi 
prestigiului  ce  da  puterea,  cât  şi,  poate  şi  mai 
mult,  superiorităţii  lor  morale  şi  culturale  asupra 
noastră.  Bulgarii  trăiseră  în  vecinătatea  Bizanţu- 
lui, împrumutaseră  mult  dela  civilizaţia  bizantină. 
Organizaţia  lor  politică  şi  religioasă  eră  poate  în 
cea  mai  mare  parte  a ei  luată  dela  Constantino- 
pole.  In  tot  cazul,  sufletul  Bulgarilor,  mentalitatea 
lor,  în  acele  vremi,  a trebuit  să  fie  mult  mai 
bogată,  mai  complicată  decât  a Românilor.  Men- 
talitatea acestor  din  urmă  eră,  după  cum  am 
spus-o  încă,  sărăcită,  despuiată  de  cea  mai  bună 
parte  a ei.  Sufletul  românesc  eră  gol,  secat  şi 
sărăcit  ca  un  burete  stors  si  uscat.  Fată  cu 

) j 

sufletul  românesc,  în  acest  chip  sărăcit  şi  go- 
lit de  conţinut,  mentalitatea  slavo-bulgară  se  în- 
făţişă ca  o atmosferă  încărcată  cu  umezeală.  Su- 
fletul românesc  era  cu  totul  lacom  de  un  coprins 
care-i  lipsea,  şi  pe  care  trebuia  să-l  ia  ori  de 
unde  va  putea.  El  se  îmbibă  cu  umezeala  şi  li- 
chidul sufletesc  slavo-bulgar  până  la  saturaţie.  Po- 
porul român,  în  mijlocul  populaţiilor  slave  orga- 
nizate de  Bulgari,  se  conduse  în  chip  firesc,  în- 
tocmai ca  un  burete  stors  şi  uscat,  pe  care-1 
scufunzi  într’un  vas  cu  apă  sau  îl  păstrezi  într’o 
atmosferă  plină  cu  vapori. 

Negreşit,  forma  slavo-bulgară  a primei  organi- 
zări politice  şi  sociale  a vieţii  româneşti  a trebuit 
să  aibă  un  răsunet  adânc  şi  puternic  în  sufletul 
românesc.  Noi  n’am  luat  dela  Bulgari  numai  mo- 
duri de  activitate,  instrumente  de  muncă  şi  tipare 
de  acţiune,  din  vieaţa  de  toate  zilele,  ci  şi  forma 
organizării  acestei  activităţi.  Răsunetul  cerebral  al 

acestei  organizări  a alcătuit  o clipă,  în  mod  firesc, 
temelia  vieţii  noastre  morale  şi  mentale.  Adăo- 
gând  acest  isvor  sufletesc,  isvor  indirect,  la  cel 
direct  al  împrumutului  de  noţiuni  şi  sentimente 
slave,  putem  să  zicem,  cu  dd  Xenopol,  că  «pe 
cât  de  slabe  şi  neînsemnate  fură  înrâuririle  lăsate 
de  celelalte  neamuri,  pe  atât  de  puternică  fu  acea  a 
rasei  slavone,  care  fu  pusă  în  lucrare  pe  calea  atin- 
gerii etnice,  apoi  pe  acea  a religiunii  şi  a culturii, 
care  ţinu  mai  mult  de  700  de  ani,  un  timp  uriaş>  . 

Istoria,  această  magistru  vitac  a neamurilor, re- 
luând portretul  sufletului  românesc,  împlini  astfel 
ştersăturile  pe  care  tot  ea  le  făcuse.  Ea  procură 
acestui  portret  o vicaţă,  o vioiciune  şi  un  aer  înoit, 
întru  câtva  modificat,  felurit  de  cel  de  mai  înainte. 

Influenta  ungurească.  Fără  îndoiala  că  într’o 
măsură  neasemănat  mai  mică,  Ungurii  au  exer- 
citat totuş  şi  ei  o înrâurire  efectivă  asupra  carac- 
terului românesc. — Este  firesc  că  această  înrâu- 
rire să  se  fi  exersat  mai  mult  asupra  Românilor 
ce  locucsc  prin  ţările  care  le  sunt  şi  azi  supuse. 
Dacă  avem  în  vedere  că  în  înrâurirea  maghiară 
trebue  şi  este  legitim  să  socotim  şi  pe  cca  kumană, 
avară,  pecenegă,  etc.,  această  înrâurire  câştigă  în 
însemnătate. 

Prccumpănirea  ungară  asupra  tuturor  ţărilor  ro- 
mâne ţinu  şi  ca  aproape  două  veacuri.  Ea  începu 
a fi  efectivă  de  prin  veacul  XII  şi  ţinu  până  către 
sfârşitul  veacului  XIV  si  mai  târziu.  O dominaţie, 
chiar  atunci  când  ca  se  reduce  la  o simplă  suze- 
ranitate, nu  poate  să  nu  lase  oarecare  răsunet  în 
sufletul  poporului  vasal.  Această  influenţă  este  încă 

generala  la  Români,  din  cauză  că  Românii  din  ţările 
subjugate  continuă  şi-acum  să  sufere  această  în- 
râurire, iar  dislocarea  lor  şi  scoborârea  lor  neîn- 
treruptă de  veacuri  spre  câmpiile  Munteniei  şi  ale 
Moldovei  aduc  şi  aci  urmele  acestei  înrâuriri,  mai 
ales  întrucât  priveşte  limba.  «Schimbări  numeroase 
au  avut  loc  între  populaţia  română  din  Transil- 
vania şi  cea  din  vechile  principate  ale  Moldovei 
şi  Valahiei.  In  acest  chip,  elementele  ungureşti  in- 
troduse in  limba  română  din  Transilvania  fură  aduse 
şi  Românilor  din  regat,  unde  ele  formează  o parte 
integrantă  a limbii  populare  '). 

Dacă,  potrivit  principiului  ce  nc-am  statornicit 
dela  început,  în  această  privinţă,  facem  din  împru- 
muturile lexicc  şi  morfologice  măsura  împrumutu- 
rilor sufleteşti  între  popoare,  este  învederat  că  în- 
râurirea Ungurilor  asupra  noastră  nu  este  de  pierdut 
din  vedere.  Aşâ,  în  privinţa  morfologiei,  avem  luate 
probabil  dela  Unguri  sufixele  aş  şi  j/s,  cu  cari  se 
termina  un  bun  număr  de  cuvinte  româneşti.  Tot 
dela  Unguri  parc  a fi  împrumutat  şi  sufixul  iş  dela 
ungurescul  es.  Sigur  este  că  le  datorăm  sufixele 
ioarte  adesea  întrebuinţate  sas;  si  sus;,  ca  în  cu- 
vintcle  rămăşag,  furtişag,  etc.,  beteşug,  meşteşug, 
vicleşug.  Tot  Ungurilor  le  datorim  sufixul  altare. 

In  privinţa  împrumuturilor,  lexice  «limba  ungară, 
zice  d-1  Densuşianu,  a procurat  dicţionarului  ro- 
mân un  contingent  destul  de  mare  de  cuvinte  si 
de  un  caracter  cu  totul  popular...  Astfel  sunt : 
alcătuire,  aldămaş , alean,  altoire,  aprod,  bănat, 
bănuire,  bardă,  belşjig,  beteag,  bântuh  c,  bir,  bi- 


1)  Dens.,  op.  cit.,  paj,'.  371. 

mire,  bizuire , cheltuire,  chezaş,  chibzuire,  chiu, 
dobă,  făgăduirc,  fedeleş,  Jel , ferăstrău,  gazdă,  gia- 
lău,  gând , gingaş,  giulgi,  haită...,  etc. 

Dacă  examinăm  natura  noţiunilor  ce  înseamnă 
aceste  cuvinte  împrumutate,  ele  ne  dau  şi  felul 
de  înrâurire  ce  au  trebuit  să  exercite  Ungurii  asu- 
pra noastră.  Avem  mai  întâiu  un  întreg  şir  şi  cel 
mai  numeros  de  cuvinte,  cari  exprimă  noţiuni  de 
ordin  curat  social,  cum  spre  pildă:  aprod,  băuuire, 
bănat,  bir,  biruirc,  bizuire,  cheltuire,  chibzuire, 
dobă , făgăduire,  gazdă,  liaită,  hălădui)  e,  hotar, 
îngăduire,  lacăt,  meşter,  mântuire,  neam, oraş,  pildă, 
răvaş,  sălaş,  siluire,  tăgăduire,  tămăduire,  vamă , 
viclean , vileag.  Prea  puţine  cuvinte  cu  privire  la 
agricultură,  la  grădinărit  şi  la  gospodăria  casei, 
cum  spre  pildă:  altoi,  bardă,  belşiig,  fedeleş,  fe- 
restrău,  gialău,  ham,  lurdău,  Hău,  imaş. 

Alai  avem  încă  două  cuvinte  luate  dela  unguri 
cari  sunt  dintre  cele  mai  frumoase,  expresive  şi 
esenţiale  în  vieaţa  sufletească  a Românilor,  aces- 
tea sunt  gând  şi  adjectivul  gingaş. 

Reese  din  acest  examen  al  împrumutului  de  cu- 
vinte dela  Unguri,  că  înrâurirea  ce  ele  oglindesc 
trebue  să  fi  fost  cu  deosebire  socială  şi  politică, 
şi  în  mai  mică  măsură  economică.  Acest  rezultat 
se  potriveşte  de  altfel  foarte  bine  cu  cea  ce  se 
cunoaşte  din  istorie.  Ungurii,  din  cauza  situaţiei 
lor  geografice,  au  fost  din  toţi  timpii  în  atingere 

cu  occidentul  civilizat.  Multe  lucruri  sociale  si  cui- 

) 

turale  trebue  să  ne  fi  venit  nouă  din  Occidentul 
luminat  prin  mijlocirea  lor.  Caracteristic  în  această 
privinţă  sunt  cuvintele : meşter,  meşteşug,  cisme, 

cismari,  tunari,  ş.  a.,  cari  dovedesc  că  felul  de  ac- 
tivitate pe  care  ’l  însemnează  a trebuit  să  fie  luat 
dela  Unguri. 

Astfel,  dacă  Slavii  ne-au  înrâurit  sub  raportul 
agriculturii,  Ungurii  ne-au  îmbogăţit  vieaţa  eco- 
nomică cu,  de  sigur,  cele  mai  multe  din  mese- 
riile si  meşteşugurile  cunoscute  în  trecutul  nostru. 
Intre  noi  şi  civilizaţie,  Ungurii  au  fost  ca  un  fel 
de  zid  poros.  Buretele  stors,  secat  cu  totul  ce  eră 
sufletul  românesc,  a absorbit  de  sigur,  prin  porii 
acestui  zid,  hrana  mentală  din  occidentul  bogat  şi 
luminat.  Urmele  acestei  absorbiri  au  rămas  în  graiul 
nostru.  Dar  odată  cu  ele  şi  cu  conţinutul  lor  ne- 
greşit că  ceva  din  caracterul  şi  din  mintalitatea  un- 
gurească tot  trebue  să  fi  trecut  şi  în  sufletul  nostru. 

Cu  deosebire  la  Românii  din  Ungaria,  urmele 
psichologice  ale  împrumuturilor  luate  dela  maghiari 
sunt  şi  mai  uşor  de  văzut.  O oarecare  violenţă  de 
sentimente  şi  o energie  particulară  aseamănă  şi 
apropie  pe  aceştia  de  maghiari.  Este  ceva  până 
chiar  în  fizionomia  lor  care  aminteşte  psichologia 
Ungurilor. 

Sigur  este  însă  că  această  înrâurire  a fost  re- 
lativ slabă.  Aluviunea  morală  şi  mentală  ce  au 
adus  în  sufletul  nostru  apele  ungureşti  nu  este 
adâncă  ci  destul  de  subţire.  Pe  profilul  nostru 
moral  abia  dacă  Istoria  a tras,  ici  colea,  o nuanţă 
sau  o idee  de  trăsătură  de  caracter  maghiară. 

CAP.  V. 

SPIRITUL  ROMÂN  Şl  ÎNTEMEIEREA  PRINCIPA- 
TELOR ROMÂNE 

întemeierea  principatelor  române,  în  deosebi  a 
celui  muntean,  este  foarte  puţin  cunoscută.  Dacă 
înfiinţarea  statului  moldovean  este  relativ  lămurit 
cunoscută,  asupra  întemeierei  Ţărei  Româneşti 
n’avem  de  cât  legende  populare  şi  presupuneri 
savante,  unele  mai  puţin  verosimile  ca  altele.  Din 
ipotezele  savante,  cea  mai  vrednică  de  încredere 
este  cea  susţinută  de  d-1  Onciul  şi  admisă  în  parte 
de  d-1  Iorga.  După  d-1  Onciul,  precum  este  ştiut, 
Lython  sau  Lytuon,  voivod  al  Olteniei,  pe  la  anul 
1272,  împreună  cu  fraţii  săi  a ocupat  «o  parte 
din  ţara  de  peste  munţi  ce  aparţinea  la  regatul 
Ungariei,  şi  nu  voia  să  plătească  tributul  cuvenit 
regelui  pentru  acea  parte».  D-1  Onciul  este  de 
părere  că  «partea  acea  ocupată  de  Lytuon,  pentru 
care  refuză  a plăti  tribut  Ungurilor,  era  după 
toate  indiciile  în  partea  de  răsărit  de  Olt,  unde 
la  1247  găsim  voivodatul  lui  Seneslau.  Ocupând 
această  parte  Lytuon,  până  atunci  numai  voivod 

al  Olteniei,  uneşte  ambele  voivodate  într’un  singur 
stat.  Astfel  Basarabii  din  Oltenia,  închee  d-1  Onciul, 
devin  întemeietorii  principatului  a toată  Ţara  Ro- 
mânească» !). 

D-1  Xcnopol  a luat  asupră-şi  să  susţină  spusele 
legendei  şi  tradiţiei  populare,  precum  şi  ale  cro- 
nicei anonime,  după  care  statul  Ţării  Româneşti 
ar  fi  fost  întemeiat  de  Radu  Negru,  scoborâtor 
din  Transilvania,  pe  apa  Dâmboviţei,  de  unde 
fugea  din  cauza  persecuţiilor  religioase  ce  înce- 
peau a goni,  exact  în  această  vreme,  pe  Românii 
din  aceste  părţi. 

Este  drept  că  această  epocă  este  foarte  întu- 
necoasă şi  puţin  sigură.  Mărturiile  contradictorii 
ale  tradiţiei  şi  ale  cronicilor  nu  sunt  de  loc  de 
natură  de  a face  lumină  în  această  chestiune. 
Este  foarte  posibil  ca  cu  întemeierea  Ţării  Ro- 
mâneşti, prin  reunirea  celor  două  voivodate  de 
pe  ambele  maluri  ale  Oltului,  să  fi  coincidat  şi 
o emigrare  de  Români  din  Transilvania  şi  aşezarea 
lor  în  locurile  amintite  de  cronică. 

Cum  rămâne  însă  cu  versiunea  aceleiaşi  cro- 
nice, după  care  Basarabii,  aceeaşi  întemeietori 
scoborâţi  din  Ardeal,  veneau  de  peste  Dunăre' 
şi  se  aşezau  la  Severin  şi  apoi  la  Craiova  ? 

D.  Onciul,  cu  cunoscutu-i  spirit  luminos  şi  pă- 
trunzător, găseşte  o interpretare  foarte  nimerită,  şi 
după  impresia  noastră  foarte  adevărată  a acestei 
versiuni.  Ea  ar  înfăţişă  o a doua  descălecare  de 
element  latin  venit  de  peste  Dunăre  în  câm- 
piile Munteniei,  care  ar  fi  avut  loc  «în  perioada 


1)  Orig.  Princip,  rom.,  pag.  50 — 51 

de  linişte  ce  urmează  în  părţile  româneşti  din 
nordul  Dunării,  cu  două  secole  după  aşezarea 
Bulgarilor,  până  la  venirea  Ungurilor  (679 — 895) 
care  a favorizat  foarte  mult  emigrarea  dinspre  mia- 
zăzi pusă  în  mişcare  prin  ocuparea  slavă»  ’).  In 
sensul  acestei  emigrări  vorbeşte  faptul  că  elemen- 
tul român  deveni  atât  de  prosper  şi  puternic  la 
nordul  Dunării,  — ţara  cea  mai  bântuită  de  urgia 
barbarilor,  şi  împuţinarea  şi  slăbirea  lui  la  sudul 
Dunării,  unde  n’au  mai  rămas  decât  triburile  rari- 
fiate  ale  Macedo-românilor. 

«Vechii  Basarabi,  zice  d-1  Onciul,  nu  pot  fi  con- 
sideraţi ca  o singură  familie,  ci  numai  ca  clasă 
conducătoare.  Abia  mult  mai  în  urmă,  din  această 
clasă  conducătoare  s’a  ridicat  dinastia  Basarabilor». 
Alicul  stat  oltean,  de  unde  porni  întemeierea  Ţârii 
Româneşti,  a urmat  probabil  după  întemeierea 
imperiului  bulgar  la  miazăzi  de  Dunăre,  şi  în 
oarecare  dependenţă  de  acesta.  Ivirea  lui  a fost 
determinată  de  emigrarea  elementelor  dela  sud  la 
nordul  Dunării,  emigrare  care  a întărit  elementul 
Românesc  aflător  aci,  şi  a putut  pune  cele  din- 
tâiu  baze  ale  unei  organizatiuni  de  oarecare  sta- 
bilitate. 

Orcare  ar  fi  ipotezele  şi  tradiţia  întemeierii  ţării 
româneşti,  fapt  este  că  această  alcătuire  politică 
a eşit  din  reunirea  celor  două  voivodate,  unul  al 
Severinului,  în  Oltenia,  şi  celalt  aflător  în  partea 
răsăriteană  a Munteniei.  Această  reunire  a deve- 
nit definitivă  sub  Basaraba  Voivod,  pe  la  1330, 
în  urma  faimoasei  înfrângeri  ce  suferi  de  la  dân- 


1)  Originile  Princip.  Rom.  p,  13. 

sul  craiul  Carol  Robert  al  Ungariei.  «Dc  aci  în- 
nainte,  zice  d-1  Onciul,  şirul  şi  faptele  Domnilor 
Ţării  Româneşti  sunt  mai  bine  cunoscute  din  docu- 
mente şi  cronici,  statul  este  consolidat». 

Toată  lumea  este  de  acord  că  întemeierea  prin- 
cipatului Moldovei  este  mai  esact  şi  mai  pozitiv  cu- 
noscută. Letopiseţul  dela  Bistriţa  şi  cel  dela  Putna 
ne  spun  că:  «In  anul  6867  (=  1359)  cu  voia  Jui 
Dumnezeu  s’au  început  ţara  Moldovei,  cel  dintâiu 
domn  Dragoş  Voevod  a venit  din  ţara  Ungurească, 
dela  Maramureş,  vânând  un  zimbru,  si  au  domnit 
doi  ani».  Iată  cum  desluşeşte  d-1  Onciul  şi  această 
mare  chestiune  a întemeierii  principatului  Moldovei: 
«După  tradiţia  astfel  verificată  a cronicilor  noastre 
despre  întemeierea  principatului  Moldovei  şi  după 
mărturiile  contimporane,  ajungem  la  următorul  re- 
zultat asupra  chestiunii : cu  ocaziunea  expediţiunii 
în  contra  Tătarilor  din  Moldova,  făcută  pe  la  anul 
1343,  Românii  maramureşeni — care,  după  cum 
spune  tradiţia,  au  luat  parte  la  această  expedi- 
ţiune,  luptând  în  rândurile  dintâiu, — au  ocupat, 
sub  conducătorul  lor  Dragoş,  ţara  Moldovei,  cu- 
cerită dela  Tătari.  Această  ţară  a Moldovei  se 
întindea  la  început  mai  ales  pe  apa  Moldovei, 
dela  care  a primit  numele.  Succesiv,  descălecă- 
torii ei  s’au  întins  mai  departe,  şi  în  curând  ţara 
Moldovei  deveni  un  voivodat  mai  însemnat  decât 
cel  de  Maramureş». 

«Dragoş  ocupând  ţara  ca  cnez  de  Maramureş, 
ea  era  considerată,  din  început,  ca  aparţinând  de 
drept  la  voivodatul  maramureşean  şi  de  ase- 
meni supusă  coroanei  ungureşti.  In  urmă,  voivodul 

Românilor  din  Maramureş,  Bogdan,  văzând  creş- 
terea şi  importanţa  ţârei  Moldovei,  o luă  el  în 
posesiune,  reclamând-o  oarecum  ca  parte  a voi- 
vodatului său.  De  aci  urmară  lupte  cu  urmaşii  lui 
Dragoş,  scoşi  din  moştenirea  lor,  şi  cu  regele 
Ungariei,  care  considera  ocupaţiunea  din  proprie 
autoritate  a lui  Bogdan  ca  rebeliune». 

Mai  adeseori  Ludovic  trimetea  oştile  sale  în 
contra  lui  Bogdan,  în  Moldova,  pentru  restaurarea 
autorităţii  coroanei  ungureşti;  pe  partea  regelui 
luptă  şi  urmaşii  lui  Dragoş,  între  cari  cei  mai 
însemnaţi  eră  Bale,  fiul  lui  Sas,  şi  Dragoş  cel 
tânăr,  nepotul  de  fiu  al  lui  Dragoş  cel  Bătrân. 
Din  toate  aceste  lupte,  Bogdan  iese  învingător,  şi 
urmaşii  lui  Dragoş  se  văd  nevoiţi  a părăsi  Moldova, 
aşezându-se  în  Maramureş,  unde  regele  le  conferi  lor 
posesiunile  lui  Bogdan  cu  demnitatea  de  voivod 
al  Românilor  din  Maramureş.  Bogdan  învingător 
întemeiază  un  stat  independent,  cuprinzând,  dacă 
nu  toată  Moldova  de  apoi,  atunci  cel  puţin  cea 
mai  mare  parte  din  ea»  '). 

Negreşit  că  Românii  din  Maramureş,  la  cuce- 
rirea Moldovei,  găsiră  aci  populaţii  române  şi  slave, 
aşezate  încă  de  multă  vreme,  şi  cari  încercaseră 
în  deosebite  rânduri  de  a se  constitui  şi  organiză 
în  vieaţă  de  stat.  Aceste  încercări  au  fost  însă 
mereu  zădărnicite  de  năvălirile  tătăreşti.  Ca  astfel 
de  încercări  de  închegare  politică  se  cunosc  acea 
a rusului  Ivanco  Rotislavovici,  şi  apoi  cnezatele 
Bolochovenilor  de  lângă  hotarele  Galiţiei,  şi  cari 
se  zice  că  erau  emigraţi  tot  din  Ungaria.  Aceste 


1)  Op.  cit.,  p.  102 — 103. 

încercări  se  făcură  încă  de  pe  când  câmpia  mun- 
teană  şi  moldoveana  erau  stăpânite,  în  urma  Pe- 
cenegilor, de  către  Ivumani. 

Voivodatul  lui  Ivanco  are  o însemnătate  deo- 
sebită, căci  el  este  dovadă  vorbitoare  despre  emi- 
grări de  elemente  slave  noi,  din  părţile  ruseşti, 
cari  întăriau  şi  mai  mult  populaţia  de  origina 
slavă  a Moldovei.  Populaţia  slavă,  deşi  mai  nu- 
meroasă aici,  fu  însă  şi  aici,  ca  şi  în  Muntenia, 
romanizată  prin  împuternicirea  elementelor  româ- 
neşti cu  noi  aluviuni  etnice  române,  scoborâte  din 
Maramureş  spre  câmpiile  Moldovei. 

Faptul  dominant,  de  cea  mai  mare  însemnătate,  ce- 
se  desprinde  uşor  din  această  lumină  crepusculară 
în  care  stă  încă  întemeierea  principatelor  române, 
este  că  aceasta  întemeiere  a fost  o luptă  de  liberare 
de  sub  supremaţia  maghiară.  Mai  întâiu  Muntenia 
sub  Lytuon  şi  Basarab  vodă,  mai  apoi  Moldova, 
sub  Dragoş  vodă,  reuşiră  să  se  libereze  de  sub  do- 
minaţia ungurească.  Din  vălmăşagul  istoriei  turbu- 
rate timp  de  o mie  de  ani  de  urgia  barbară,  nea- 
mul românesc  se  alese  în  sfârşit  din  toată  confuzia 
evului  mediu,  şi  se  ridică  pe  câmpia  dintre  Car- 
paţi  şi  Dunăre,  în  care-şi  făcu  patul  desvoltării  sale 
viitoare.  Neamul  românesc  şi  ţările  pe  cari  el  le 
locueştc  tură,  dintre  toate  neamurile  şi  ţările  din 
Europa,  cele  mai  bântuite  de  cele  mai  multe  po- 
poare şi  rase.  Românii  primiră  în  sânul  lor  atâtea 
neamuri  şi  limbi  străine,  neamul  românesc  este 
de  o compoziţie  atât  de  felurită,  de  heterogenă, 
că  ţara  şi  neamul  nostru  anticipară,  cu  o mie  de 
ani  în  Europa,  un  proces  etnic  şi  istoric  care  se 

întâmplă  în  zilele  noastre  în  America.  România 
fu  în  Europa  din  evul  mediu  o Americă  redusă 
în  proporţii  mici.  Nu  este-  popor  în  lume,  aiară 
doar  de  acela  al  Statelor-Unite,  care  să  fie  alcă- 
tuit dintr’o  ţesătură  etnică  atât  de  pestriţă,  atât 
de  heteroclită. 

Vitalitatea  şi  energia  extraordinară,  cari  au  stat 
închise  în  sufletul  neamului  nostru,  dacă  n’au  esit 
la  iveală  în  o organizare  politică  cotropitoare,  în 
cuceriri  şi  dominaţie,  s’au  trădat  totuşi  în  îndă- 
rătnicia crâncenă  cu  care  au  perseverat  şi  au  asi- 
milat românizând  toate  neamurile  în  mijlocul  că- 
rora au  trăit.  Aceşti  Daco-Romani  au  dovedit 
de-ajuns,  că  sunt  din  aluatul  Romei  antice,  căci 
singuri  Romanii  au  mai  putut  asimila,  în  aşa  grad 
şi  în  condiţii  altfel  favorabile  de  cât  al  Români- 
lor, toate  neamurile  şi  toate  limbile  cu  cari  cu- 
ceririle lor  îi  puseseră  în  atingere. 

Ţăranul  român,  zice  Regnalt,  dispune  de  o aşa 
mare  putere  de  asimilare,  că  el  absoarbe  toate  ele- 
mentele străine  pentru  a le  modifică.  Ai  zice  că  un 
fel  de  magnetism  social,  supune  voinţii  sale  toate  ele- 
mentele care-1  înconjoară1)». 

De  această  energie  şi  de  această  vitalitate  de- 
teră  Românii  probă  în  Muntenia,  între  anii  1300 — 
1460,  şi  în  Moldova  între  anii  1350 — 1550.  In 
acest  răstimp  principatele  române  se  întemeiară, 
se  consolidară  şi  se  oţeliră  în  botezul  de  sânge, 
în  focul  luptelor  cu  Ungurii,  cu  Polonii  şi  cu 
furcii.  An  cu  an  temelia  neamului  românesc  se 
consolidă  prin  lupte  noui,  şi  isbânzi  înoite  şi  re- 

1)  Ilistoire  pol.  et.  soc.  de  Princip,  danub,,  p.  278. 

petate.  Chiar  înfrângerile  avură  darul  de  a întări 
temeliile  acestui  neam.  Noi  nu  facem  aici  Istorie, 
dar  trebuesc  amintite — de  altfel  cine  nu  cunoaşte — 
acel  .şir  de  răsboae  în  mare  parte  isbânditoare 
pe  care-1  începu  Basarab  vodă,  îl  continuă  Mircea 
cel  Bătrân,  Ştefan  cel  Mare  şi  Ioan  Corvin  şi-l 
isprăvi  Mihai-Viteazu  şi  Ioan  Vodă  cel  cumplit. 

In  timpul  ce  Românii  desfăşurară  această  vieaţă 
istorică  plină  de  eroism,  statul  lor  se  organiză,  se 
complectă  şi  se  defini.  Paralel  cu  această  orga- 
nizare şi  completare  politico-socială,  se  defini  şi 
se  completă  şi  fiinţa  lor  etnică,  independentă  şi 
sufletul  lor  primitiv.  Cristalizarea,  încă  sub  forma 
primitivă  a statelor  şi  a societăţii  româneşti,  pro- 
duse răsunet  puternic  în  vieaţa  lor  sufletească. 
Spiritul  român  se  făuri  paralel  cu  societatea  şi 
statul  român.  Simplitatea  şi  complexiunea  acestui 
spirit  oglindeşte  fidel  simplitatea  sau  complexi- 
unea primitivă  a organizării  politice  şi  sociale  a 
neamului  nostru. 

Intr’adevăr  în  acest  răstimp,  destul  de  scurt  de 
altminteri,  neamul  românesc,  atât  cât  se  putuse 
libera,  se  putu  reculege  şi  lua  cunoştinţă  de  sine 
şi  de  tăriile  morale,  cu  care  scăpă  din  vijelia 
lungă  prin  care  trecuse.  Conştiinţa  românească,  se 
lamuri  într’o  clipă  asupra  sa  însăşi.  Momentul  la 
scurt,  căci  vieaţa  socială  şi  politică  proprie,  nea- 
târnată, isbânditoare  fu  ea  însăşi  de  scurtă  durată. 

Să  căutăm  a schiţa  aici  liniile  caracteristice 
minţii  româneşti,  înainte  de  a fi  turburate  din 
nou  de  condiţiile  sociale,  pe  cari  desfăşurarea  is- 
torică ulterioară  le  turbură  şi  le  strică  cu  totul. 

Dar  mai  întâia  sâ  schiţăm  condiţiile  sociale  interne, 
pe  care  le  deslănţni  desvoltarea  istorică  din  tim- 
pul fâurirei  şi  consolidărei  statelor  române.  Cum 
stările  sufleteşti  n’au  putut  fi  de  cât  răsunetul 
cerebral  al  activităţii  Românilor  din  acele  timpuri 
si  al  condiţiilor  lor  sociale  şi  politice,  să  ne  dăm 
mai  întâiu  seama  ce  eră  activitate  socială  şi  po- 
litică a Românilor  de  atunci  şi  în  ce  constă  vieaţa 
lor  socială  şi  economică. 

Ştim  deja  că  voivodatul  şi  boierii  sunt  instituţii 
sociale  de  origină  bulgară,  pe  cari  le  cunoşteau 
Românii  înainte  de  întemeierea  principatelor.  Când 
însă  vieata  de  stat  se  întemeie  la  Români,  aceste 
instituţii  se  desvoltară  şi  ele.  La  boierii  propriu 
zişi  se  adăogară  dregătorii  statului,  al  căror  nu- 
măr crescu  cu  desvoltarea  fiinţei  statului.  Şi 
aceste  dregătorii  fură  împrumutate  tot  dela  Slavo- 
bulgari.  Banul,  Logofătul,  Vornicul,  Postelnicul, 
Vistiernicul,  Paharnicul,  Stolnicul,  Clucerul,  Jitnice- 
rul,  Comis,  Pârcălabul,  Hatmanul,  Serdarul,  Me- 
delnicerul,  apoi  Şatrarul,  Armaşul,  Spătarul,  Por- 
tarul etc.,  erau  dregătorii  cari  s’au  creat  necontenit 
cu  timpul.  Numărul  lor,  deşi  probabil  mult  mai 
mic  la  început,  dovedeşte  totuşi  că  vieaţa  de 
stat  începuse  să  se  complice  şi  să  se  centralizeze 
şi  prin  urmare  că  şi  activitatea  socială  şi  politică 
a ţărci,  pe  care  aceste  dregătorii  o cârmuiau, 
începuse  să  fie  complexă  şi  unitară.  Aceste  dem- 
nităţi existau  înainte  de  1400,  după  cum  reese 
limpede  din  mai  multe  documente  rămase  dela 
Mircea  cel  mare,  şi  chiar  înainte  de  Mircea,  dela 
Dan  Voevod  13S7 — 1385  etc.  In  Moldova  ele 


www.dacoromanica.ro 


— 211  — 


apărură  cevă  mai  târziu  şi  au  fost  negreşit  îm- 
prumutate din  Muntenia. 

Există  chiar  oarecari  reguli  şi  oarecari  disci- 
pline în  câştigarea  şi  îndeplinirea  acestor  dregă- 
torii, Astfel,  Cantemir  ne  spune  că:  «în  vechime, 
la  Moldoveni,  era  obiceiul  consfinţit  ca  o lege,  prin 
lunga  sa  întrebuinţare,  prin  care  se  opriau  tinerii, 
chiar  cei  ce  erau  născuţi  în  cele  mai  strălucite 
familii,  a îmbrăcă  vreo  dregătorie,  până  mai  întâi 
nu  dovediseră  credinţa  lor  în  funcţiuni  mai  mici  şi 
fuseseră  supuşi  unei  practice  şi  experienţe  îndelun- 
gate. Din  această  cauză,  boierii,  îndată  ce  copii 
le  eşiau  din  anii  copilăriei,  îi  dădeau  în  slujbe  pe 
la  boierii  cei  mari;  dar  nu  li  se  putea  pune  altă 
însărcinare  decât  a sluji  la  masă  şi  a stă  să  pă- 
zească anticamerile  boierilor.  După  ce  slujeau  trei 
ani  de  se  deprindeau  bine  cu  datinele  de  curte,  şi 
îşi  însuşiau  şi  o purtare  plăcută,  boierul  îi  duceă  la 
Domn  şi-l  rugă  ca  să  fie  primiţi  între  oamenii  di- 
vanului celui  mare;  iar  după  un  an  îi  schimbă  în 
sala  cea  mică  de  audienţă,  apoi  de  aci  îi  strămută 
în  spătărie  sau  în  camera  de  arme».  Se  vede  deci 
că  fii  de  boieri,  într’un  chip  cu  totul  simplu,  pa- 
triai hal , dobândeau  rangurile  de  slujbă,  urmând 
treptat  scara  ierarhiei. 

Pe  de  altă  parte,  chipul  cum  se  creiau  atunci 
oameni  nobili  eră  absolut  simplu,  patriarhal.  Un 
act  vitejesc  pe  câmpul  de  luptă,  o faptă  distinsă 
pe  calea  armelor  dă  dreptul  celui  ce  o făccâ  să 
fie  ridicat  la  rangul  de  boier.  O moşie  se  alătură 
totdeauna  ca  dar  ca  să  serve  de  sprijin  demnităţei 
câştigate,  fiindcă  Domnului  aparţineau  toate  pă- 

1G 

mânturile  neocupate  şi  el  le  distribuia  mănăstirilor 
şi  boierilor  1 2), 

Aceeaşi  simplitate  se  găseşte  în  vieaţa  econo- 
mică, fiscală  a statului  reprezentat  prin  Domn. 
Domnul  avea  singur  dreptul  de  a pune  o mică  dare 
numită  bir  < Lui  îi  aparţinea  zecimea,  dijma,  în  de 
obşte  din  toate  produsele  ţării;  tot  lui  îi  aparţinea 
şi  vama  din  oi,  porci,  albine,  al  căror  nume  apare 
numai  în  traducerea  bulgărească  ahrisoavelor  slave. 
Din  bucate,  se  plătea  de  asemenea  o dare,  care, 
după  măsura  obişnuită  a cerealelor,  se  numea 
cîbla.  Ca  şi  în  Transilvania  tributul  vinului,  tot 
aşă  şi  în  Ţara  Voivozilor  transcarpatini  se  plătea... 
vinăritu»  -).  «Caracterizarea  birului,  zice  d-1  Xe- 
nopol,  eră  de  a fi  impus  asupra  persoanei,  adică 
dare  pe  cap,  capitaţie,  nu  asupra  averei,  şi  a fi 
răiuit  prin  cislă,  adică  impus  pe  o comunitate  să- 
tească şi  apoi  subîmpărţit  de  ea  între  membrii  ei». 

«Se  mai  luă  pentru  Domn,  ca  dări,  dela  ţărani 
un  fel  de  dijmă  sau  taxă  pentru  prepor  din  do- 
bitoacele vânate  sau  găsite,  si  sătenii  trebuiau  să 
adăpostească  şi  să  îngrijească  de  transportul  sluj- 
başilor domneşti,  precum  şi  al  vinului  şi  al  altor 
venituri».  «La  anume  soroc,  trebuia  să  se  aducă 
la  curte  (reşedinţa  Domnului)  dijma  cuvenită  dela 
întinsele  vii  din  Ilârlău  şi  Cotnari,  precum  şi  din 
ceara  care  se  adună  prin  colinele  verzi  şi  înflo- 
rite de  pe  la  Târgul-Frumos».  Domnul  mai  avea 
funcţionari  deosebiţi  pentru  a îngriji  de  încasarea 


1)  N.  Iorga,  op.  cit.  pag.  293. 

2)  Ici.  p.  255. 

veniturilor,  şi  amenzelor,  pedepselor  în  bani,  gloabe, 
şi  a execută  diferitele  pedepse  mai  mari  contra 
vieţii  sau  libertăţii  celor  vinovaţi.  Aceşti  funcţio- 
nari se  numeau  globnici  sau  desugubinari.  Domnul 
adună  dări  şi  dela  boieri  şi  toate  erau  cum  se 
zice,  dări  în  natură.  Insă  cel  mai  mare  izvor  de 
venituri  eră  pentru  voivod  tot  banii  luaţi  ca  vamă, 
şi  mai  ales  taxele  dela  negustori  străini.  «Astfel 
curgeau  în  vistieria  domnească  multe  ruble  şi  groşi 
ruseşti  din  Galiţia,  z/o/i  francezi  sau  tătari,- — cea 
mai  răspândită  monedă  în  vechime,  precum  şi 
ughi  ungureşti  şi  dinarii  din  Transilvania,  sau 
asprii  din  ţările  apusanc,  pe  cari  negustorii  veniţi 
din  Rusia,  din  Grecia,  Ungaria  şi  chiar  din  Oltenia 
îi  lasă  în  ţară  ')». 

Interesant  este  modul  cum  se  alcătuiau  satele, 
şi  cum  se  stăpâneau  moşiile.  Totul  se  făcea  în 
mod  firesc  în  chipul  cel  mai  simplu.  «Un  sat  apar- 
ţineâ  mai  întâi  unei  singure  familii;  toţi  locuitorii, 
fara  excepţie,  erau  rude  de  sânge,  scoborâtori  din 
acclaş  moş  sau  strămoş,  care  îşi  fixase  şi  margi- 
nele  satului...  Acest  mod  de  a întemeia  un  sat 
eră  mai  vechiu  de  sigur  decât  întemeirea  princi- 
patelor». Dela  numele  persoanei  care  înfiinţase 
satul  sau  al  localităţii  în  care  se  înfiinţase,  se  dâ 
numele  satului  prin  adăogarea  sufixului  cui  sau 
eşti.  Aşa,  de  pildă,  dacă  satul  eră  întemeiat  îm- 
prejurul unui  zăvoi,  i se  dâ  numele  de  Zâvoieni; 
dacă  moşul  sau  strămoşul  care  înfiinţase  satul  se 


1)  Iorga,  op.  cit.  p.  29-i. 

numea  Crcţu,  Stan  or  Săracin,  satul  înfiinţat  se 
chema  Crefeni,  Stâneşti,  Sărăcineşti. 

In  Moldova,  ca  şi  în  Muntenia,  pământul  venit 
dela  părinţi  sau  strămoşi  se  chemă  moşie.  De 
aceea,  posesorii  pământului  liber  se  numeau  moş- 
neni, adică  scoborîtori  din  aceiaşi  moşi  sau  stră- 
moşi şi  posesori  ai  aceleiaş  părţi  de  pământ.  Ţara 
Românească  întreagă  nu  eră  înţeleasă  de  către 
sătenii  moşneni  decât  ca  o moşie , lăsată  din  pă- 
rinţi şi  strămoşi,  pentru  păstrarea  căreia,  ca  şi 
pentru  propriului  lor  petec  de  moşie,  îşi  vărsau 
sângele  şi  îşi  sacrificau  vieaţa  pe  câmpul  de  luptă. 
«La  stăpânirea  moşiei  veniau  toţi  membrii  fami- 
liei... si  nu  eră  nici  o deosebire  între  fraţi  si  su- 

> j j 

rori».  «Asupra  pădurci,  rîurilor  şi  livezilor,  precum 
şi  asupra  locurilor  goale...  toţi  locuitorii  satului 
aveau  un  drept  egal,  şi  numai  în  chip  teoretic  se 
putea  înţelege  partea  fiecăruia»,  căci  proprietatea 
era  în  comun  şi  partea  fiecăruia  nu  eră  deosebita 
prin  nici  un  fel  de  semn,  decât  ea  eră  hotărâtă 
poate  numai  la  vânzare. 

Aceste  părţi  ale  fiecăruia  erau  hotărâte  şi  deo- 
sebite numai  în  vatra  satului;  proprietatea  indivi- 
duală eră  îngăduită  aci,  niciodată  însă  în  silişte  şi 
la  margine.  Moşia  şi  stăpânirea  ei  eră  un  mijloc 
de  a solidariza  şi  înfrăţi  pe  săteni,  chiar  atunci 
când  ei  nu  erau  din  acelaş  sânge,  ci  veniţi  străini 
de  aiurea.  Existau  cea  ce  se  chemă  fraţi  de  moşie. 
De  aci  decurge  chipul  foarte  logic  şi  firesc  în  care 
se  puteă  dobândi  proprietatea  prin  cumpărare. 
La  orce  vânzare  trebuiâ  să  se  prezinte  mai  întâiu 
vecinii,  cari  erau  socotiţi  ca  rude;  ei  aveau  dreptul 

să  cumpere;  iar,  când  în  lipsa  lor  cumpără  un 
străin,  acesta  trebuia  adoptat  de  către  ceilalţi  co- 
proprietari, şi  numai  atunci  putea  avea  carte  dela 
Domn  care-i  întării  proprietatea.  Numai  singură 
căsătoria  putea  încetăţeni  şi  împroprietări  pe  un 
străin. 

Această  moştenire  egală  eră  numai  pentru  moşie, 
căci,  întru  cât  priveşte  averea  mişcătoare,  turmele, 
caii,  instrumentele,  hainele,  moştenirea  eră  neegală. 
Tatăl  sau  mama  puteă  însă  lăsă  unui  fiu  sau  fiice, 
care-i  îngrijise  mai  mult,  câmpul  său,  prin  viu  graiu 
sau  prin  diata  scrisă. 

< Asemănarea  dintre  această  viaţă  şi  proprietate 
comunală  şi  zadntga  sau  mirul  Slavilor,  dacă 
există,  este  cu  totul  aparentă,  superficială».  Deo- 
sebiri temeinice  se  găsesc  între  aceste  două  insti- 
tuţii la  Slavi  şi  la  Români.  Una  are  mai  mult  un 
caracter  politic,  cealaltă  decurge  din  dreptul  dela 
strămoşi  de  a stăpâni  vecinie  '). 

La  întemeierea  principatelor,  voivozii  Munteniei 
şi  Moldovei  găsiră  ţara,  în  cea  mai  mare  parte  a 
întinderci  ei,  ocupată  de  ţăranii  liberi.  Proba,  zice 
d-1  Iorga,  despre  aceasta,  este  libertatea  păstrată 
până  foarte  târziu  de  către  ţăranii  din  Câmpu- 
Lung,  în  vecinătate  de  Baia,  prima  capitală  a 
Ţârei» 1  2). 


«Voivozii  de  Argeş  găsiră,  în  câmpia  cucerită 
treptat  în  nord,  sate  cu  o populaţie  agricolă,  cu 
silişte  şi  ţarini,  şi  în  aşa  mare  număr,  că  ei  nu 


1)  Iorga,  p.  303, 

2)  Ici.,  p.  293. 

mai  puteau  dărui  nici  o ţară,  totul  eră  ocupat  şi 
stăpânit. 

Aceste  populaţii  libere  în  ţară,  liberă  încă,  trăiau 
în  bună  parte  din  creşterea  turmelor  de  vite,  însă 
acum  mare  parte  se  dedase  la  munca  câmpului. 

Cei  mai  mulţi  săteni  însă  se  îndeletniceau  şi  cu 
păstoria  şi  cu  agricultura.  Cântecile  lor  sunt  pline 
de  amintiri  şi  de  sentimente  care-i  leagă  cu  munţii, 
pe  cari  îşi  păscură  oile,  cu  boii  pe  care  i-au  în- 
jugat din  toţi  timpii  la  plugul  cel  dătător  de  hrana, 
cu  caii  cari  i-au  purtat  pe  spatele  lor  şi  cu  cari 
sburau  în  coastele  vrăjmaşilor  năvălitori,  cu  câinii 
cari  le-au  păzit  casa  şi  turmele  de  tâlhari  şi  duş- 
manii sălbatici. 

Sătenii  îşi  construcsc  singuri  casele,  nu  au  ne- 
voe  de  maistori  pentru  aşa  lucru:  «Câţiva  pari 
înfipţi  în  pământ,  între  dânşii  o pânză  de  crăci 
împlcteritc,  şi  peste  toate  acestea,  cea  ce  este  mai 
temeinic  în  această  căscioara  de  ţară,  vine  o pă- 
tură groasă  de  pământ  şi  humă.  Coperişul  este 
făcut  din  coceni,  ramuri,  stuf  şi  iarăş  pământ  arun- 
cat pe  deasupra.  Până  foarte  târziu,  deschizătura 
ferestrei  eră  astupată  cu  hârtie»  1).  Cum  însă  hârtia 
era,  ea  însăşi,  destul  de  rară,  pe  acele  vremuri,  în 
loc  de  geamuri,  puneau  în  fereşti  oarecare  materie 
mai  mult  sau  mai  puţin  transparentă,  de  prove- 
nienţă animală,  băşică  de  bou.  Hârtia  a început 
numai  de  curând  a fi  întrebuinţată  în  loc  de  gea- 
muri, în  deosebi  de  când  s'a  început  a desvoltâ 
şi  Ia  noi  cultura,  presa,  jurnalele.  Acestea  când 
ajung  la  sate  au  în  special  destinaţia  de  a fi  lipite 


1)  Iurga,  pag.  210. 

în  fereşti.  Aşâ  încât,  cu  drept  cuvânt,  se  poate  zice 
azi  că  jurnalele  răspândite  la  ţară  introduc  lumină 
până  în  cele  mai  întunecoase  bordee. 

Râuri  fără  nume,  mici  pârae  cărora  numele  nu 
le-ar  fi  servit  la  nimic,  atrăgeau  totdeauna  înte- 
meierea satelor  pe  malurile  lor  modeste,  cari  le 
serveau  acestora  de  uliţă.  Casele  sătenilor  au  fost 
din  toţi  timpii  înconjurate  cu  o curte  largă  de  ulucă, 
cu  o mică  grădină  de  flori  si  de  lesmmi  si  cu  o 

O J O ) 

livadă  de  pomi.  De  obicciu,  pruni,  cireşi,  nuci. 
Din  pruni  totdeauna  Romanii  îşi  vor  fi  fabricat 
tradiţionala  ţuică.  In  casă  uneltele  şi  mobila  au  fost 
de  sigur  foarte  sărace.  O uşa,  pe  cari  un  maistor 
lemnar  în  colaboraţie  cu  un  fierar  au  făcut-o  in- 
trăm conac.  O căldare  spre  a fierbe  apa  şi  o că- 
pestere  în  care  frământă  malaiul  de  mei;  o masă 
rotundă  pe  picioare  scurte  şi  nişte  scaune  tot  mici, 
făcute  dintr’o  bucată  de  lemn  aşezată  pe  patru 
ţăruşi,  pe  cari  şedeau  şi  se  strângeau  în  jurul 
mesei  la  prânz  şi  la  cină]  o icoană  văpsită,  îm- 
brăcată sau  suflată:  în  sfârşit,  o laviţă  aşternută, 
o lacră  văpsita  sau  scrij iată  cu  floricele,  aceasta 
eră  toată  mobila  sumară  şi  tradiţională. 

De  altfel  casa  eră  indispensabilă  numai  iarna, 

In  timpul  verii,  sătenii  de  atunci,  ca  şi  cei  de 
acum,  se  adăposteau  ziua  la  umbra  nucului,  noap- 
tea dormeau  în  prispă  sau  sub  pătul,  sub  cerul  liber, 
alături  cu  câinii,  cu  găinile,  cu  vitele  cari  rumegă 
alături.  «La  muzica  prietenoasă  a greierilor  cari 
aparţin  locuitorilor  după  cuptor,  dorm  ei  somnul 
lor  adânc  şi  bine-meritat,». 

Vieaţa  economică  comercială  a Românilor,  în 

aceste  timpuri,  nu  s’a  putut  desfăşura  decât  în 
forma  cea  mai  simplă.  Cuvintele  de  negoţ  şi  ne- 
gustor, a vinde  şi  a cumpără,  de  origină  latină, 
sunt  deci  vechi  ca  şi  neamul  nostru.  Când  schim- 
bul nu  se  făcea  între  săteni  în  natură,  ci  prin  mij- 
locirea banilor,  recurgeau  la  renumitele  bâlciuri, 
iarmaroace  sau  nedei . Sub  forma  lor  cea  mai 
simplă,  când  purtau  denumirea  nedei  dela  slavul 
Nedelea  = Sâmbătă,  ele  se  făceau  numai  la  săr- 
bătorile cele  mai  mari  ale  anului. 

«In  aceste  ocazii  se  juca,  se  beâ  şi  adeseaori 
se  legau  căsătorii  între  cei  de  faţă».  Dumineca 
de  bâlci  sau  iarmaroc  a fost  împrumutată  mai 
târziu  dela  Saxonii  din  Ungaria. 

Dacă  privim  acum  vieaţa  socială  a Românilor, 
sub  aspectul  ei  juridic,  acelaş  caracter  se  trădează 
şi  în  această  manifestare  a vieţii  româneşti : simpli- 
tatea. «Principii  Moldovei  şi  Munteniei,  zice  d-1 
Iorga,  nu  cunoşteau  numai  vechile  hotare,  dincolo 
de  cari  neamul  şi  înaintaşii  lor  nu  mai  posedau 
nici  un  drept  de  proprietate,  ci  şi  o veche  tra- 
diţiune  în  domeniul  vieţii  sociale,  un  obicciu  al 
pământului , o lege  a ţării,  după  care,  la  curtea 
principelui  ca  şi  în  cel  mai  mic  colţ  al  principa- 
tului, în  gâlcevile  mari  sau  mici,  precum  şi  la  fa- 
cerea contractelor,  totul  era  judecat  şi  pus  la 
cale»1),  Despre  acest  obicciu  al  pământului , despre 
legea  ţării  se  vorbeşte  în  documentele  cele  mai 
vechi,  în  cari  se  pomeneşte  despre  neamul  româ- 
nesc: ritus  Idachiae,  ius  valachie,  în  statornicirea 
hotarelor.  «Dreptul  român  este  privitor  la  proprie- 


1)  Iorga.  ibid.,  pag.  285. 

tatea  de  pământ  şi  la  tot  ce  se  leagă  cu  ea. 
Aceasta  arată  însă  cât  este  de  intim  legată  istoria 
acestui  popor  cu  agricultura,  cu  proprietatea  so- 
lului». In  materie  de  procedură,  Românii  cunoşteau 
şi  cunosc  o mulţime  de  obiceiuri,  cari  constitucsc 
tot  atâtea  condiţii  şi  formule  ce  întăresc  diferitele 
lor  acte.  Spre  pildă,  contractul  vânzărci  se  întă- 
reşte prin  aldămaş  şi  strângerea  mâinilor.  Aldă- 
maşul  se  făcea  cu  vin  sau  ţuică. 

< Pentru  a împiedecă  neţinerea  cuvântului  se 
hotăra  o sumă  pe  care  autorul  unei  astfel  de  ne- 
înţelegeri trebuia  s’o  plătească.  Urări  îngrozitoare 
se  pronunţau  odată  cu  facerea  actului  contra  ve- 
cinilor sau  rudeniilor...  cari  ar  voi  să  stăpânească 
mai  târziu  dreptul  vândut». 

De  obicciu,  judecătorii  sătenilor,  aceia  cari  dau 
dreptatea  celor  împricinaţi,  erau  oameni  bătrâni 
şi  înţelepţi,  cari  puneau  o zi,  de  regulă  pe  la  zile 
mari.  Pentru  a fi  judecaţi  se  plătea  o sumă  celui 
care  da  lege.  La  ziua  convenită,  bătrânii  se  aşezau 
în  scaun  şi  se  zicea  despre  ei  că  ţineau  lege. 
Probele  se  făceau  cu  carte  scrisă,  mai  tărziu  za- 
pis,  pe  care  nu-1  puteau  iscăli  decât  punând  de- 
getul. Jurământul  de  asemenea  fu  la  Români,  ca 
pretutindeni,  un  mijloc  de  probă.  Se  probă  prin 
jurământ  nu  un  fapt  oarecare,  ci  buna  credinţă 
a uneia  din  părţile  cari  jurau.  De  aci  s’a  născut 
instituţia  jurătorilor,  care  eră  şi  la  Germani,  şi  pe 
care  Românii  au  luat-o  dela  aceştia  prin  mijlo- 
cirea Slavilor. 

După  cum  se  vede  din  terminologia  juridică  a 
Românului,  vieaţa  legală,  idea  de  drept,  orcât  de 
simplă  şi  primitivă  se  găseâ  ea  la  Români,  tre- 

buia  să  fie  moştenită  dela  Romani.  Drept,  jude- 
cată, jude,  judeţ,  lege,  j urare,  j urători,  bătrâni 
sunt  termenii  cei  mai  de  temelie,  în  care  se  ex- 
primă vieaţa  socială  a unui  popor  sub  aspectul 
ei  juridic.  Negreşit  că,  cu  aceşti  termeni  s’a  păs- 
trat la  Români  spiritul  şi  temelia  vieţii  juridice 
dela  Romani.  Au  putut  fi  înrâuriri,  schimbări  şi 
împrumutări  făcute  şi  venite  dela  străini,  dar  te- 
melia dreptului  nu  putea  fi  decât  de  provenienţă 
romană. 

Acum,  după  ce  am  schiţat  şi  rezumat  vieaţa 
socială,  politică  şi  economică  a poporului  român, 
în  timpul  înfiinţării  sale  neatârnate,  să  vedem  care 

fu  vieaţa  sa  sufletească.  In  aceste  condiţii  istorice 

1 ! 

şi  sociale  date,  cum  se  înfăţişa  mintea  şi  carac- 
terul Românilor  din  acele  timpuri?  Cu  alte  cuvinte, 
cum  s’a  acomodat  temelia  de  spirit  şi  caracter 
româno-dacă,  la  noile  condiţii  sociale  şi  politice  ? 

Orcare  ar  fi  fost  influenţele  streine,  în  deosebi 
cea  slavă,  adevărul  este  că  temelia  mintalităţii 
româneşti  a rămas  totdeauna  latină.  «Pentru  strei- 
nii cari  nu  văd  decât  cuvinte,  fără  ca  să-şi  dea 
socoteala  de  extinderea  şi  întrebuinţarea  lor,  ele- 
mentele slave  par  a fi  precumpănitoare».  Or  alt- 
fel stau  lucrurile.  «Articol,  Pronume,  Adverb,  Con- 
juncţie, Prepoziţie,  chiar  şi  verbele  fundamentale, 
adică  tot  ce  împrumută  unei  limbi  fisionomia  sa 
proprie,  sunt,  în  cea  mai  mare  parte,  de  origină 
latină,  greco-latină,  sau  traco-latină»  *). 

Aceste  cuvinte,  orcât  ar  fi  fost  ele  de  sără- 


1)  Ioi'f'n,  op.  cit.,  p.  110. 

cite  şi  golite  de  înţeles,  tot  a rămas  şi  s’a  stre- 
curat în  ţesătura  lor  ceva  din  geniul  mintali  taţii 
romane.  Cel  puţin  înţelesul  pe  care  aceste  alveole 
golite  îl  căpătară  mai  târziu,  din  cauza  înrâuririi 
slave,  a trebuit  să  fie  modificat  neapărat  în  sensul 
spiritului  latin.  Limba  română,  derivaţie  directă 
a limbei  latine,  a fost  ca  un  vas  colorat  care  îm- 
prumută coloarea  lui  lichidului  cc  este  pus  în- 
năuntru.  încât  întrebarea  revine  a se  şti  ce  modi- 
ficări noi  primi,  în  condiţiile  sociale  şi  politice 
rezumate  aici,  spiritul  latin  pe  care-1  moştenise 
poporul  nostru  ? 

Intru  cât  se  mai  păstrară  câteva  din  vechile 
apucături  din  vieaţa  romană  întemeiată  în  Dacia, 
spiritul  şi  caracterul  latin  se  păstrară  de  asemeni, 
în  aceeaşi  măsură.  Agricultura  si  micul  comerţ, 
păstrate  după  cum  o dovedeşte  terminologia  co- 
respunzătoare; religia  în  buna  parte,  în  deosebi 
în  partea  ei  temeinică,  cât  şi  aspectul  juridic  al 
vieţii  sociale,  după  cum  o dovedesc  iarăşi  termi- 
nologiile lor,  se  păstrară  în  cea  mai  mare  parte  a 
lor  aşâ  cum  ele  fuseseră  la  Romani.  Este  firesc 
atunci  a socoti  că  şi  reflexul  cerebral  al  acestor 
stări  şi  activităţi  sociale  şi  economice  trebue  să 
se  fi  păstrat  la  Români,  aproape  aşâ  cum  a fost 
la  Romani.  Aspectul  sufletesc  al  acestor  condi- 
ţiuni  sociale  trebue  să  fie  la  Românii  din  acest 
timp  cam  acelaşi  ca  la  Romanii  antici. 

Iată  care  era  impresia  ce  făceau  Românii,  pe 
la  1530,  cam  în  timpurile  chiar  de  care  vorbim 
noi:  «Cât  despre  limba  Românilor  s’ar  pare,  la 
prima  vedere,  că  este  aproape  aceeaş  cu  a Ita- 
lienilor, dar  ea  este  schimbată  în  aşâ  grad  că 

sunt  la  urma  urmei  diferenţe  dela  una  la  alta 
încât  cu  greu  s’ar  putea  înţelege  între  ei.  Cum 
s’o  fi  făcut  că  ei,  întrebuinţând  aproape  aceeaşi 
limbă,  aceleaşi  moravuri  şi  forme  de  vieaţă  au 
venit  să  se  aşeze  în  acele  paragini.  Azi  încă  se 
vede  că  ei  nu  se  deosebesc  mult  de  Italieni,  atât 
în  chipul  lor  de  a fi  cât  şi  în  instrumente,  armele 
şi  echipagiile  lor...»  ’) 

Foarte  semnificative,  aceste  impresii,  luate  la  faţa 
locului,  sunt  de  cel  mai  mare  preţ,  pentru  teza 
ce  susţinem  aici. 

Un  lucru  este  sigur:  că  neamul  românesc,  con- 
tinuându-se  politiceşte  şi  desvoltându-se,  a avut 
neaparat  înclinarea  să  mai  elimine  din  înrâurirea 
precumpănitoare  slavă  şi  sa  se  desfăşure  pe  liniile 
lui  de  temelie  cari  erau  romane.  O dovadă  de 
aceasta  ar  fi  că  după  ce  organizaţia  statului  se 
complectă,  sub  prima  ei  formă,  cu  dregătorii  luate 
dela  Slavi,  dregătorii  cari  erau  neapărat  trebuin- 
cioase şi  nu  aveau  de  unde  le  lua,  desvoltările 
ulterioare,  de  sigur  mai  puţin  însemnate,  fură 
proprii,  şi,  lucru  caracteristic,  terminologia  ei  fu 
de  caracter  latin.  Astfel,  spătar,  ar/naş,  portar, 
judeţ  sunt  termeni  de  origină  latină,  şi  ei  dove- 
desc înclinarea  spiritului  român  de  a reveni  la 
matca  lui. 

Trăsăturile  sufleteşti  corespunzătoare  cu  stările 
şi  activităţile  sociale  rămase  dela  Romani,  şi  cari 
în  tot  cazul  trebue  să  fie  asemănătoare  cu  ale  Ro- 
manilor, se  pot  socoti  a fi  următoarele  : o voinţă 
strajnică  neînfrântă,  şi  adesea  neînfrânată,  însă  tot- 


1)  Nieolas  Chalcondvlc.  Paris  1 US-i-,  p,  110. 

deauna  tenace  şi  prudentă. — Episcopul  de  Lund 
scrie  despre  Vistiernicul  Matei,  ca  fiind  «un  bărbat 
foarte  modest,  foarte  bun  şi  mai  ales  prudent  şi 
atât  de  ager  în  trebi  precum  nici  nu  se  afla  altul 
în  Ungaria».  De  asemeni,  despre  Ştefan  cel  Mare 
spune  o scrisoare  veneţiană  că  el  se  arătă  «în 
moarte  precum  fusese  în  vieaţâ:  teribil  si  prudent». 
D-l  Xenopol  caracterizează  astfel  pe  cei  doi  mari 
domni  ai  ţărilor  române,  Ştefan  cel  Mare  şi  Ylad 
Ţepeş:  «Ştefan  prevăzător,  dibaci  şi  ştiind  să  se  fo- 
losească de  toate  împrejurările,  Ţepeş  îndrăsneţ 
până  la  nebunie,  curagios  şi  sumeţ». 

Un  simţ  juridic  foarte  temeinic,  statornicit  şi  ne- 
ştirbit se  păstră  în  decursul  vremei ; o inteligenţă  or- 
donată, vioae,  ingenioasă,  căci  condiţiile  vieţii  sociale 
din  urmă,  cum  avem  să  vedem  îndată,  pe  lângă  în- 
râurirea slavonă  puternică  ce  merge  în  acelaş  sens, 
au  desvoltat  imaginaţia, — acestea-s  liniile  sufleteşti 
latine,  care  se  pot  regăsi  şi  recunoaşte  încă  la  Ro- 
mânii din  secolul  XIV  şi  XV. 

Elementul  voinţei  ştirbit  de  sigur  puţin,  din  cauza 
restriştilor  vremei  de  năvălire  ce  nu  eră  de  loc  de 
natură  a-1  păstră  neştirbit,  se  împuternici  în  timpul 
celor  două  veacuri  de  înălţare  şi  eroism  ale  nea- 
mului. Spiritul  juridic  şi  inteligenţa  şi  mai  ales  bogă- 
ţia şi  rafinarea  acestor  însuşiri  au  lost  mult  ştirbite 
la  Români  din  cauza  sărăciei  şi  sterilităţei  vieţei 
lor  sociale  şi  istorice.  Am  văzut  că  ceeace  carac- 
terizează, în  deobşte,  vieaţa  socială  şi  politică  a 
Românilor,  chiar  în  timpul  consolidării  principate- 
lor, a căror  organizare  se  completă  şi  se  complică 
mereu,  este  simplitatea  ei  patriarhală,  este  sărăcia 

de  forme,  este  reducerea  formelor  la  câteva  for- 
mule de  o simplitate  extremă.  Spiritul  juridic  al 
Românilor,  în  fond  acelaş  ca  la  Romani,  va  fi  cu 
totul  simplu,  primitiv.  De  asemeni,  sufletul  româ- 
nesc, în  fond  acelaş  cu  al  Romanilor,  va  fi  de  o 
simplitate  care-i  va  dâ  un  caracter  primitiv,  un 
aer  rudimentar,  necioplit,  brut.  Voinţa  lor,  scăpată 
de  frânele  spiritului  rafinat,  va  fi  par’că  şi  mai 
viguroasă,  şi  mai  ales  va  fi  mai  impulsivă  şi  mai 
puţin  ordonată  ca  a Romanilor.  Caracterul  ro- 
mân, ne  domolit  de  o minte  culturală  şi  îmbo- 
găţită va  fi  mai  violent;  perfidia  lui  va  fi  mai  is- 
bitoare;  viclenia,  în  nemeşteşugirea  ei,  va  fi  mai 
brutală. 

«Românii,  scrie  Chalcondyle,  pe  la  1550,  după 
cum  am  văzut  şi  mai  sus,  sunt  într’adevăr  oameni 
voinici  şi  aprigi  în  răsboi,  dar  foarte  grosolani  >, 
In  privinţa  vicleniei  lor,  acelaş  autor  aminteşte 
duplicitatea  Românilor  faţă  de  Unguri,  la  Varna, 
când,  din  aliaţi  ai  lor  contra  Turcilor,  îi  părăsesc 
şi  se  oferă  lui  Amurat  ca  ajutor,  spre  a distruge 
pe  Unguri  şi  a-şi  face  mână  bună  cu  Turcii. 

Tot  astfel  se  povesteşte  că  revolta  Românilor 
din  Balcani  se  datoreşte  faptului  că  fraţii  Petre  şi 
Asan  se  înfăţişară,  în  lagărul  împăratului  Iasac  II 
Anghel,  aşa  de  grosolan,  şi  de  necioplit,  încât  Asan 
fu  lovit  peste  obraz.  Răsbunarea  acestei  loviri  fu 
punctul  de  plecare  al  puternicii  împărăţii  româno- 
bulgare  a Asanizilor. 

Se  cunoaşte,  de  asemeni,  chipul  amăgitor,  în  care 
procedară  Petru  şi  Asan.  Se  spune  că  «ei  ridi- 
cară o biserică  în  Ilemus,  în  care  adunară  mai 
mulţi  epileptici,  pe  care  poporul  îi  credea  pose- 

daţi  de  spirite  necurate,  şi  aceştia  fură  învăţaţi  ca, 
după  accesele  cele  îngrozitoare  la  care  erau  es- 
puşi , să  spună  că  sfântul  Dimitrie,  făcătorul  de  mi- 
nuni din  Tesalonic,  s’ar  fi  strămutat  la  ei,  spre  a-i 
scăpa  de  jugul  în  care  se  aflau  ').  Revolta  fu  aţâ- 
ţată astfel,  dar  în  prima  întâlnire  împăratul  o îm- 
prăştie, şi  Românii  nu  scăpară  decât  înşelând  prin 
rugăciunile  lor  de  ertare  si  făgăduinţele  date  îm- 
pârâtului  că  se  vor  supune.  Mai  târziu  însă,  la  o 
strâmtoare,  armata  împăratului  fu  sdrobită  de  ar- 
caşii Români,  şi  el  abia  îşi  scăpă  vieaţa  fugind, 
încât  iată  cum  se  adevereşte  portretul  făcut  de 
Kekaumenos : mari  mincinoşi  şi  tâlhari  vestiţi  ei 
sunt  pururea  gata  a jură  prietenilor  cele  mai  gro- 
zave jurăminte,  şi  a le  călca  apoi  cu  uşurinţă,  fă- 
când frăţii  de  cruce  şi  cumetrii,  meşteri  de  a în- 
şelă cu  ele  pe  cei  proşti. 

In  sensul  acestui  portret  moral  vorbeşte  înfrân- 
gerea suferită  de  Carol  Robert  dela  Alexandru 
Basarab,  care  1 amăgi  cu  pacea  şi-i  distruse  ar- 
mata într’o  strâmtoare,  pe  unde  se  zice  că  tot  el 
îl  conduse.  De  asemeni,  aceleaşi  trăsături  de  ca- 
racter prudent  şi  prevăzător  aparţinea  amestecul 
lui  Mircea  în  cearta  ivită  între  fiii  lui  Baiazed,  pen- 
tru moştenirea  imperiului,  şi  ajutorul  ce  dă  el  pentru 
ca  lucrurile  otomanilor  să  se  încurce.  Isvoare  nu- 
meroase şi  de  tot  felul  vin  să  mărturisească  despre 
caracterul  tenace,  violent  şi  amăgitor  al  Românilor 
din  acea  epocă,  despre  apucăturile  lor  primitive, 
rudimentare,  grosolane.  Intre  altele  este  descrierea 
calatorului  evreu,  Veniamin  din  Tudela,  care  po- 

meneşte  de  Românii  din  Tesalia,  pe  la  1170,  pe 
care  i-a  cunoscut  în  călătoria  sa  către  Palestina. 
«In  iuţeală  ei  sunt  asemeni  căprioarelor.  De  pe 
munţi  ei  se  coboară  în  Grecia,  pentru  pradă  şi 
hoţii.  Nimeni  nu  cutează  a-i  înfruntă  în  răsboiu,  şi 
nici  un  rege  nu  i-a  putut  birui».  In  acelaş  sens 
vorbeşte  amintirea  pe  care  Nicolas  Choniates  o 
face  despre  Români:  «împăratul  găsi  cetăţuielc  şi 
satele  lor  întărite  prin  noui  metereze,  iar  apără- 
torii lor  acăţaţi  pe  înălţimi,  după  chipul  cerbilor, 
săreau  ca  şi  caprele  peste  prăpăstii,  şi  nu  primeau 
nici  o luptă  făţişe  >. 

Era  firesc  ca  cruzimea,  violenţa  şi  viclenia  ca- 
racterului Roman  să  se  sublinieze  şi  mai  mult  la 
Români,  cari  îndurară,  timp  de  veacuri,  urgia  nă- 
vălirilor. Pentru  a putea  să  se  păstreze,  puţini  câţi 
erau,  (aţă  de  imensele  forţe  deslănţuite  de  bar- 
bari, n’ar  fi  putut  dacă  nu  erau  dotaţi  cu  aceste 
însuşiri.  Condiţiile  neomenoase,  la  care-i  reduseră 
barbarii,  îi  înrăiră,  îi  barbarizară  şi-i  sălbăticiră 
aproape,  până  a-i  aduce  în  halul  în  care  ni-i  în 
faţişează  isvoarele  amintite.  Cruzimile  sălbatice  ale 
unui  Vlad  Ţepeş  şi  amăgirile  lui  Vlad  Dracul,  bru- 
tale şi  primitive  în  violenţa  lor,  erau  fructul  unor 
lungi  veacuri  de  groază  de  barbarie,  şi  de  însă  1- 
băticirc. 

In  ce  priveşte  inteligenţa  Românilor,  această 
funcţiune  sufletească  eră  de  sigur  un  instrument 
admirabil.  Acest  organ  sufletesc  era  de  o esenţă 
superioară,  viguros  în  sine  însuşi,  însă  simplu  şi 
simplificat.  Creerul  Românilor  trebue  să  fi  fost 
totdeauna  puternic,  întru  cât  el  eră  continuarea 
creerului  latin.  Insă  slăbit,  anemiat  vreme  de  vea- 

curi,  inteligenţa  pe  care  o desvoltau  eră  ea  însăşi 
săracă,  cum  erau  şi  împrejurările  în  cari  atâta 
amar  de  timp  funcţionase  în  sec.  De  aceea,  inteli- 
genţa Românilor,  la  începutul  întemeierii  principa- 
telor, trebue  să  fi  fost  foarte  sărăcită,  însă  capabilă 
de  a se  îmbogăţi,  amorţită  dar  susceptibilă  de  o 
puternică  eflorescenţă.  Ea  va  fi  păstrat  numai  ur- 
mele, contururile  şi  direcţia,  sghiabul  impunător  al 
inteligenţii  romane.  Am  compara-o,  dacă  se  poate, 
cu  impresia  ce  ne-ar  face  albia  Oltului,  măreaţă  şi 
impunătoare,  între  prăpăstiile  munţilor  printre  care 
trece,  dar  din  care  apele  năprasnice  şi  clocotitoare 
s’ar  fi  retras,  spre  a lăsă  un  singur  pârâiaş  sfios 
şi  turburat,  în  locul  şuvoiului  spumegos  ce  de  mii 
dc  veacuri  se  sbuciumă  şi  buciumă  în  sghiaburile  ei. 

Sarăcia  inteligenţii,  desăvârşita  ei  lipsă  de  rafi- 
nare se  vede  din  traiul  cu  totul  simplu,  pe  care 
ţaranul  român,  păstor  sau  agricultor,  îl  ducea  în 
coliba  lui  goală,  al  cărui  tot  mobilierul  îl  rezumarăm 
în  paginile  de  mai  sus,  câteva  necioplite  bucăţi 
de  lemn. 

Totuşi,  îndată  ce  vieaţa  de  stat  se  întemee,  în- 
tre Carpaţi  şi  Dunăre,  îndată  ce  păstori  şi  agricul- 
tori, Românii  se  coborâră  din  munţi  şi  se  aşezară 
temeinic  în  sate,  de  se  reconstruim  satele  şi  vieaţa 
sătească  liberă  şi  propăşitoare,  inteligenţa  română 
cşi  din  amorţeală,  şi  înrâurită,  în  bună  parte,  de 
focul  imaginaţiei  slave,  ea  începu  a scăpară  şi  a 
lumină  fundul  întunecos  al  sufletului  românesc. 

Vieaţa  aşezată  în  sate  îngrămădi  pe  strămoşii 
noştri,  mai  întâiu  împrejurul  bisericii,  care  fu  cel 
dintâiu  mijloc  de  a aţâţă  licăririle  minţii  româneşti. 

Sărbătorile  bisericeşti  obişnuite  în  timpul  anului, 
petrecerile  întocmite  nelipsit  la  nunţi,  la  botezuri, 
la  înmormântări,  strânseră  mulţimea  omenească  în 
jurul  bolnavului,  la  ospeţe,  la  clăci  şi  şezători  în 
de-aproape  atingere.  Creerii  intrară  în  concurenţă, 
spiritele  se  frecară  şi  se  aţâţară.  Din  această  con- 
curenţă şi  aţâţare  reciprocă  scăpărară  producţiile, 
născocirile  literare,  poveştile,  baladele,  snoavele  şi 
cântecele,  cari  îmbogăţesc  comoara  folklorului  ro- 
mân. Intr’adevăr,  când  vieaţa  politică  şi  socială  a 
Românilor  se  închegă  în  oarecari  instituţii  mai  te- 
meinice, când  clasa  boerilor  se  alese  din  mijlocul 
poporului,  în  cursul  luptelor  şi  bătăilor  cu  Turcii 
— cum  se  alege  untul  prin  baterea  laptelui  în- 
chegat, — când  se  formară  curţile  domneşti  şi  boe- 
reşti , adevărate  centre  de  vieaţâ  mai  complicată 
şi  de  concentrare  de  oameni,  cerebralitatea  Ro- 
mânilor se  complică  şi  ea,  funcţiunile  ei  crescură, 
activitatea  ei  se  îmbogăţi,  cuprinsul  minţii  româ- 
neşti se  înmulţi.  Acest  organ,  altă  dată  puternic, 
redeveni  puternic.  Matca  vechii  inteligenţe  daco- 
române se  umplu  din  nou  cu  un  cuprins  sbuciu- 
mat.  Limba  românească  se  deslegă  şi  începu  a 
grăi  şi  a da  graiu  roadelor  minţii  româneşti  eşite 
din  atingerea,  strângerea  şi  ciocnirea  creerilor  în 
feluritele  şi  multele  ocazii  pe  care  le  aduce  vieaţa 
în  sate  şi  la  curte. 

O foarte  mare  parte  din  producţiile  literare  ale 
poporului  sunt  ispirate  de  biserică  şi  au  cuprins 
şi  subiect  bisericesc,  după  cum  altele  sunt  inspi- 
rate de  petrecerile  dela  curţi,  dela  botezuri  sau 
nunţi,  dela  şezători  sau  clăci  şi  altele. 

După  chipul  concentrării  vieţii  sociale,  în  dife- 

rite  împrejurări  de  loc  şi  de  timp,  isvorâră,  din 
atingerea,  din  concentrarea,  ciocnirea  şi  concu- 
renţa creerilor,  feluritele  genuri  de  producţie  lite- 
rară populară.  înfăţişată  în  câteva  linii  de  temelie, 
vieaţa  socială  a timpurilor  vechi  se  mărgineâ,  în 
primul  rând,  la  petrecerile  întocmite  la  curţile  boe- 
reşti  cu  ocazia  lăsaturilor  de  post  şi  sărbătorilor 
obişnuite  ale  anului : Crăciun,  Sf.  Vasile,  Bobo- 
tează, Sf.  Ion,  Paşte,  Sf.  Treime,  Sf.  Petru,  S-ta 
Maria  şi  Sf.  Dumitru.  Aceste  petreceri  erau  aşa 
zisele  praznice  de  ziua  numelui,  sau  isprăvitul 
postului.  In  împrejurările  de  acest  fel,  se  plăsmui 
literatura  cu  caracter  bisericesc  şi  religios : colin- 
dele, plugul \ vasâlca,  steaua , vicleimul \ irozii.  Toate 
legendele,  ai  căror  eroi  erau  sfinţii  onomastici,  şi 
al  căror  cuprins  era  vreo  oglindire,  de  multeori 
foarte  ştirbită,  a vieţilor  lor,  se  născoceau  în  aceste 
împrejurări. 

La  petrecerile  date  pe  la  curţile  domneşti  şi 
boereşti,  cu  ocazia  botezului,  a nunţilor,  şi  a altor 
împrejurări  din  vieaţa  socială,  luară  naştere,  de 
sigur,  legendele,  baladele  şi  aşa  zisele  cântece  bă- 
trâneşti. In  aceste  cântece  se  slăvea  vieaţa  eroilor 
neamului,  în  împrejurări  hotărâtoare  din  istoria 
noastră,  se  fixau,  pentru  amintirea  veşnică,  faptele 
maii,  spre  pildă:  Meşterul  Manole,  Mioriţa  ş.  a. 
O bună  parte  din  cântecele  aşa  zise  lumeşti  tot 
atunci  erau  născocite.  Ele  nu  fac  decât  să  carac- 
terizeze, în  sentimente  şi  imagini  vii,  situaţiile  mo- 
rale ale  acestor  împrejurări  familiare  şi  sociale. 
Cântecul  miresei,  al  ginerelui,  cântecul  soacrei,  al 
naşului  sunt  producţii  străvechi,  în  care  să  stre- 
vede  desăvârşit  ecoul  simţimintelor  de  circonstanţă. 

Dacă  privim  vieaţa  socială  a satelor,  aşa  cum 
se  desfăşură  ea  în  aceleaşi  ocazii,  vom  găsi  aci, 
din  toţi  timpii,  horele,  brâele  cu  lăutarii  lor  foarte 
simpli,  cu  melodiile  lor  atât  de  monotone,  încât 
jucătorii  trebuiau  să  mai  rupă  această  exaspe- 
rantă monotonie  prin  născociri  foarte  glumeţe.  De 
aci  se  născu  literatura  chiuiturilor  sau  a strigă- 
turilor. 

In  nopţile  lungi  de  toamnă,  la  şezători,  în  jurul 
vreunei  familii  în  care  erau  fete  frumoase,  s’a 
strâns  şi  s’a  concentrat  din  vremile  cele  mai  vechi 
vieaţa  satelor  întregi.  In  aceste  adunări  de  vieţi 
tinere  şi  bătrâne  înflori  lumea  basmelor  şi  a snoa- 
velor. Cei  bătrâni  povesteau  basme  vechi,  pe  care 
le  croiau  şi  le  lungeau  dintr’un  miez  poate  simplu 
şi  puţin  cuprinzător.  închipuirea  lor  broda  pe  acest 
prim  temei  toate  plăsmuirile  ei,  şi  se  învăţă  în 
tot  felul  să-l  înflorească  cât  mai  mult.  Cei  tineri 
ascultau  şi  în  spiritul  lor  se  făuriau  deja  variante. 
Tot  atunci,  din  ciocnirea  spiritelor,  din  concurenţa 
lor,  se  desprindeâ  flacăra  snoavelor  înţepătoare, 
născocirea  ingenioasă  a ghicitorilor. 

La  munca  câmpului,  ţăranii  români  n’au  mers 
niciodată  singuri.  Ei  au  lucrat  pământul  pe  îm- 
prumuturi, cari  le  îngăduiau  să  se  strângă  în  pâl- 
curi de  câte  8 — 10 — 15  inşi.  Când  trupul  şi  bra- 
ţele lor  erau  istovite  de  puteri  în  resturnarea 
brasdelor,  spiritul  se  desprindeâ  o clipă,  îşi  luă 
sborul  şi,  după  împrejurări,  făurea  acele  ironii 
omorîtoare,  îndreptate  în  potriva  vrăjmaşilor  lui, 
sau  acele  cântece  sociale  lumeşti,  în  cari  se  oglin- 
deşte chipul  lui  de  vieaţă  socială  şi  familială  sub 
toate  înfăţişerile  ei.  Dar  mai  ales  seara,  dnpă  scâpă- 

tatul  soarelui,  când,  părăsind  ogorul  depărtat  cu 
mai  mulţi  kilometri  de  căminul  lor,  flăcăii  sau  fe- 
tele, în  nelămurirea  magică  a amurgului,  scoboară 
chiotând  pe  poteci  şi  colnice  înflorite,  atunci  su- 
fletul lor  se  aprinde  de  para  unei  vieţe  emoţionale 
puternice  şi  se  cheltueşte  în  născociri  şi  senti- 
mente trainice,  în  expresiuni  şi  versuri  de  o fru- 
museţe neîntrecută.  In  astfel  de  cadru  moral,  ma- 
terial  şi  din  aşa  aluat  sufletesc  se  născură  doinele. 

La  capul  bolnavului  sau  în  feluritele  împrejurări 
familiare  şi  sociale  neobicinuite,  dorinţele  priete- 
nilor si  rudelor  adunate  se  schimbară  în  formule 

j 

ritmice,  metaforice,  adesea  rimate.  Aceste  formule 
învoacă  tot  temeiul  de  credinţă  şi  de  superstiţie, 
şi  evocările  acestea  sunt  potrivite  cu  natura  sufe- 
rinţii  bolnavului  sau  cu  acea  a împrejurărilor  so- 
ciale de  care  este  vorba.  De  aci  isvorî  literatura 
descântecilor. 

In  jurul  cosciugului,  la  înmormântarea  celor  ră- 
posaţi, de  asemeni  s’au  strâns  totdeauna  Românii, 
căci  nici  un  alt  eveniment  nu  i-a  isbit  vreodată 
mai  adânc  decât  acela  al  morţii.  Vechia  credinţă 
nestrămutată  în  nemurirea  sufletelor,  păstrată  şi 
întărită  de  creştinism,  făcea  cu  putinţă  un  dialog 
continuu  între  cei  morţi  şi  cei  vii.  Legăturile  so- 
ciale dintre  Români  se  continuau  şi  se  oglindeau 
în  societatea  lor  şi  dincolo  de  mormânt.  Cei  morţi 
si  cei  vii  stau  de  vorbă  în  toate  Duminecele  la 
cimitir  şi  îşi  spun  necazurile  şi  suferinţele.  De  aci 
se  născu,  în  sfârşit,  literatura  bocetelor. 

Se  vede  prin  urmare  foarte  limpede  cum  vieaţa 
socială  a poporului  român,  odată  desvoltată  şi  în- 
chegată în  instituţii  ceva  mai  statornice,  provocă 

o desvoltare  foarte  felurită  şi  bogată  a vieţii, 
minţii.  Legătura  dintre  producţiile  minţii  poporului 
şi  dintre  propăşirea  şi  desvoltarea  vieţii  sociale 
este  aşa  de  vădită,  încât  diferitele  genuri  de  li- 
teratura poporularâ  românească  oglindesc  desă- 
vârşit de  limpede  felul  vieţii  sociale  ce  duceâ 
atunci  poporul  român.  Cadrul  întreg  al  vieţii  so- 
ciale româneşti  şi  feluritele  ei  înfâţişeri  şi  situaţii 
se  strevăd  în  natura  şi  feluritele  genuri  ale  fol- 
klorului  român. 

Interesant  este  de  văzut  cum  se  desvoltă  acea 
parte  foarte  adâncă  din  sufletul  daco-român,  pe 
care  o înfăţişasem  prin  credinţa  în  nemurirea  su- 
fletului şi  deci  în  vieaţa  viitoare.  Acest  temei  adânc 
şi  statornic  al  sufletului  şi  al  vieţii  româneşti,  în- 
tărit şi  lărgit  foarte  mult  de  creştinism,  deveni 
punctul  de  căpetenie  al  psichologiei  Românilor,  în 
jurul  căruia  se  învârti  vieaţa  lor  socială,  politică, 
morală  şi  intelectuală.  Credinţa  în  vieaţa  viitoare 
se  păstră  neştirbită  în  tot  timpul  năvălirilor,  şi  de 
îndată  ce  se  statorniciră  principatele  române,  sub 
înrâurirea  creştinismului,  se  întinse,  crescu,  se  lărgi 
şi  luă  proporţii  neobicinuite.  Ea  precumpăni  a- 
proape  toate  amănuntele  din  vieaţa  neamului 
nostru. 

Acest  element  sufletesc  absorbi  totul,  coloră 
toate  manifestările  fiinţei  noastre,  întreaga  noastră 
temelie  mintală  şi  morală.  Superstiţiile,  prejudecăţile 
şi  practicele  păgâneşti  fură  întrupate  în  această 
puternică  credinţă.  Ea  se  găsi  întărită  prin  ele, 
ele  se  puseră  în  serviciul  ei.  Tot  pe  ea  se  altoi 
vieaţa  noastră  resboinică,  politică,  socială  şi  cul- 


www.dacoromanica.ro 


-963- 


tural^.  Această  credinţa  ajunse  a fi  socotjt^  tot 
una  cu  fijnţa  noastră  naţională-  f^strarea  fiinţei 
noastre  etnice  înseamnă  maj  mult  păstrarea  dreptei 
noastre  credinţe  creştineşti. 

Astfel,  motjvul  pentru  care  se  făcea  r^sboiu  Tur- 
cilor va  fi,  nu  atât  acela  de  a-şj  păstra  neamul 
şl  moşia,  cât  legea  creştină  şi  bjserica  de  pângă- 
rirea  păgânilor.  l,Jra  împotrjva  lingurilor  a fost, 
în  cea  mai  mare  parte,  ura  contra  unor  eretici. 
După  fiecare  luptă  norocoasă  sau  nenorocoasă, 
Domnfi  moldoveni  şi  munteni  zidiră  câte  o mă- 
năstire. EroismuJ  ce  însufleţi  pe  Domnii  români 
dela  început  fu  urmarea  credinfii  de  a asigura 
păstrarea  JegJi  creştjne  şj  prjn  aceasta  mijlocuţ 
de  a se  ţace  vrednici  de  vieaţa  viitoare,  şi  de 
iertarea  păcatelor,  care  sjngură  ducea  la  această 
vieaţă  vfitoare. 

Atât  de  mujt  Jură  frământaţi  Domnii  români 
de  ideia  vieţii  vigoare  că  activitatea  şi  silinţele 
Jor  se  îndreptară  mereu  spre  Jucrări  pioase,  cum, 
spre  pjldă,  codirea  şj  dăruirea  cât  mai  bogată 
a mânăstirelor  djn  ţară  Şi  străinătate.  Aceste  mâ- 
năstirj  şj  dăruiri  Jor  bogate  cu  sate  şi  moşii  erau 
tot  atâtea  punţi  de  trecere  sigură  peste  prăpastia 
pierzării  djn  lumea  ceajaltă-  Ele  asigurau  vjeaţa 
viitoare,  şi,  odată  cu  păstrarea  neatinsă  a corpu- 
lui,  care  era  mormântat  în  ele,  nţmurjrea  sufla- 
tului, în  partea  căruia  aveau  să  pledeze  aceste 
mănăstiri  sau  sateje  şi  moşiile  închinate  lor.  Fură 
vremi  însă  în  care  această  credinţă  P^str^  şi 
mîntui,  nu  numai  corpul  ŞÎ  sufletul  voivozilor,  dar 
chiar  syfletuj  şi  corpuj  neamujui  nostru. 

ţredjnţa  aceasta,  jnrădăcjnată  şi  devenită  or~ 

ganică  la  Români,  avu,  pe  lângă  urmarea  bună: 
păstrarea  neamului,  o sumă  de  alte  urmări  rele. 
Haina  slavonă  pe  care  ea  o îmbracă  în  biserică 
o impuse  şi  statului  şi  vieţii  oficiale  şi  culturale. 
De  aci  urmă  o stare  pe  loc  foarte  dăunătoare  a 
vieţii  noastre  naţionale  culte.  Mai  târziu,  vom  ve- 
dea că  sub  scutul  religiei  călugării  greci  vor  cuceri 
această  ţară,  şi  vlaga  mănoaselor  noastre  câmpii 
va  fi  confiscată  şi  trimisă  pe  nimic  afară  din  ţară. 
Moşiile  cele  mai  rodnice  si  binecuvîntate  se  vor 

) j 

îngrămădi  în  mâinile  călugărilor  şi  preoţilor  greci 
vicleni  şi  făţarnici,  drept  preţ  al  mântuirii  şi  al 
vieţii  viitoare,  pe  cari  ei  le  hărăzeau  prea  lesne 
încrezătorilor  Români.  Grecii  confiscând  pe  Dum- 
nezeu şi  punând  la  mezat  împărăţia  cerurilor, 
ajunseseră,  cu  timpul,  în  aproape  deplină  stăpâ- 
nire a ţarinii  româneşti.  Asâ  încât  nu  numai 

) j j 

păstrarea  dar  încă  pierzarea  neamului  nostru 
atârnă,  timp  îndelungat,  de  această  credinţă  în 

vieata  vecinică. 

> 

Ţinerea  posturilor,  a sărbătorilor,  foarte  nu- 
meroase în  ritul  ortodox,  la  care  se  mai  adaogă 
felurite  posturi  şi  sărbători  de  origine  păgânească 
şi  bugomilică,  sunt  încă  tot  atâtea  mijloace  de  a 
se  pune  bine  cu  portarul  care  păzeşte  intrarea 
împărăţiei  cerurilor.  Astfel,  cum  avem  să  vedem 
şi  mai  pe  larg  în  alt  loc,  vieaţa  socială,  politică 
şi  culturală,  până  în  cele  mai  mici  ale  ei  amă- 
nunte, este  precumpănită  de  această  credinţă 
temeinică  care  este  temelia  sufletului  şi  caracte- 
rului românesc. 

Mai  toate  actele  din  vieaţa  obştească  sau  privată 
şi  casnică  a ţăranului,  ca  şi  a boerului  român, 


www.dacoromanica.ro 


— 265  — 


decurg,  în  chip  firesc  uşor  de  urmărit,  din  această 
credinţă. 

Mintea  românească  şi  spiritul  ce  strămoşii  noş- 
tri moşteniseră  dela  Romani  aveau  apucături  de 
generalizare  şi  de  sistematizare,  înclinare  puternică 
către  ordonarea  vieţii  sub  precumpănirea  unui 
principiu  general,  şi  plăcerea  vederilor  largi.  Când 
acest  spirit,  anemiat  şi  sărăcit  pe  vremile  de  ur- 
gie, se  trezi  şi  se  împuternici,  prin  trezirea  şi  îm- 
puternicirea vieţii  noastre  sociale  şi  politice,  ajunse 
din  nou  aproape  ceea  ce  fusese  altădată.  Numai 
astfel  putem  înţelege  cum  această  credinţă  reli- 
gioasă în  nemurirea  sufletului  a putut  precumpăni 
şi  organiza  sistematic  întreaga  noastră  vieaţă  et- 
nică, şi  de  ce  principiul  acestei  credinţe  fu  urmat 
şi  aplicat  până  în  amănuntele  cele  mai  neînsem- 
nate ale  acestei  vieţi. 

In  scurte  cuvinte,  deci,  în  epoca  întemeierii 
principatelor  româneşti  şi  în  răstimpul  vieţii  lor 
neatârnate  de  nici  un  jug  strein,  mintea  şi  carac- 
terul românesc  se  reculeseră,  se  treziră  si  se  în- 
viorară  în  toate  privinţele.  O voinţă  harnică,  sta- 
tornică, în  acelaşi  timp  violentă  dar  prudentă, 
deosebea  pe  domnii,  boierii  şi  ţăranii  români.  O 
inteligenţă  simplă,  dar  viguroasă  şi  sistematică,  o 
imaginaţie  vie,  hrănită  şi  însufleţită  de  un  senti- 
ment religios  foarte  adânc,  distingeau  pe  strămoşii 
noştri  din  acea  vreme.  «Cu  toată  simplitatea  ra- 
porturilor lor,  vieaţa  sufletească  nu  lipsea  însă 
ţăranilor  noştri,  deşi  nimic  particular  nu  ni  s’a 
păstrat  de  atunci  în  cărţi  rele  sau  bune.  Sufletul 
ţăranilor  găseşte  în  cea  mai  mare  parte  hrana 

indispensabilă  : frica  şi  speranţa  supranaturală, 
icoanele  şi  scenele  triste  sau  vesele,  în  credinţa 
sa  creştină  sau  mai  curând  creştino-păgână,  la 
care  el  ţinea  naiv  şi  din  inimă»  *). 

Caracterul  lor  viteaz,  neatârnat,  individualist, 
crud,  amăgitor  şi  făţarnic  cu  vrăjmaşii  rămase 
acelaşi  în  acest  răstimp  sau  chiar  se  mai  împuternici 
în  împrejurările  de  luptă  fără  încetare  înpotriva 
unor  vrăjmaşi  mai  numeroşi  şi  mai  bine  pregătiţi. 

Ne  rămâne  să  vedem,  în  capitolele  următoare, 
ce  deveniră  aceste  însuşiri  sufleteşti  ale  Românilor 
în  urma  venirii  Turcilor  şi  perderii  neatârnării 
timp  de  4 veacuri. 


1)  lorga,  op.  cit.,  p.  221. 

CAP.  VI. 

URMĂRILE  CĂDERII  ŢÂRILOR  ROMÂNE  SUB  TURCI 


Negreşit  că  schimbările  întâmplate  mai  târziu 
în  sufletul  poporului  român  decurg  din  alterarea 
însuşirilor  lui  sub  înrâurirea  unor  condiţii  istorice 

j » 

şi  sociale  noui.  Pe  de  altă  parte,  pe  lângă  condi- 
ţiile de  vieaţă  şi  de  vecinătate  istorică  şi  geogra- 
fică, nu  puţin  ia  parte  la  desvoltarea  istorică  a unui 
popor  caracterul  său  şi  chipul  cum  este  alcătuită 
mintalitatea  lui.  Istoria  unui  neam  va  fi,  în  toate 
epocile,  un  fel  de  rezultantă  diagonală  a acestor 
două  puteri : caracterul  şi  mintalitatea  lui  în  cioc- 
nire cu  împrejurările,  cu  legăturile  cari  îl  ţin  strâns 
legat  de  vecinii  săi,  adică  cu  puterile  şi  pornirile 
acestor  vecini . De  aceea,  pentru  a ne  putea  da 
seamă  de  schimbările  pe  care  vremile  ulterioare 
le  aduseră  în  sufletul  nostru  etnic,  trebue  să  ur- 
măm firul  istoric,  şi  chipul  în  care  caracterul  şi 
spiritul  românesc  se  ciocni  şi  se  potrivi  cu  împre- 
jurările istorice  şi  cu  condiţiile  sociale,  pe  care 
aceste  împrejurări  le  deslănţuiau  şi  le  impuneau 
neamului  românesc. 

§ 1.  Alterarea  caracterului  Românilor. 

Am  văzut  până  acum  cari  puteau  fi  însuşirile 
sufleteşti  ale  Românilor,  în  perioada  de  lupte  pen- 
tru neatârnare.  Să  căutăm  a statornici  acuma  cum 
s’au  modificat  aceste  însuşiri  în  timpul  ce  urmează 
căderea  ţărilor  române  sub  Turci. 

Pierderea  neatârnării  fu,  pentru  ţările  române 
dela  începutul  veacului  al  XVI  încoace,  faptul  cel 
maî  culminant  şi  hotărîtor  pentru  rostul  istoriei  lor 
naţionale.  Dominaţia  turcească,  care,  mai  ales  la 
început,  lăsă  loc,  în  teorie,  la  un  fel  de  neatârnare 
făţărităj  ajungea  de  fapt  la  o adevărată  subjugare, 
cu  cât  ne  scoborîm  de-a  lungul  veacului  XVII  şi 
XVIII.  Acest  mare  eveniment  al  istoriei  noastre 
nu  putea  să  nu  aibă  urmări  adânci  şi  foarte  simţi- 
toare pentru  spiritul  şi  caracterul  poporului  român. 

Vreme  de  două  veacuri  aproape  ţinură  luptele 
eroice  cu  Turcii.  In  Muntenia  ele  începură  cu 
Mircea  şi  se  terminară  cu  Mihaiu  Viteazul;  în  Mol- 
dova începură  cu  Ştefan  cel  Mare  şi  se  isprăviră 
cu  Ion  Vodă  cel  cumplit.  Pentru  caracterul  Româ- 
nilor, urmările  acestor  lupte,  terminate  cu  înfrân- 
gerea totală,  definitivă  a energiei  româneşti,  fură 
vădit  înmuiarea  şi  pierderea  acelei  tenacităţi  şi  stator- 
nicii cerbicoase  de  voinţă  a neamului  nostru  din  Ro- 
mânia liberă  de  azi.  Indrăsneala,  voinicia  şi  vitejia 
obişnuită  a strămoşilor  noştri  se  sdrobirâ  şi  pieriră, 
în  cea  mai  mare  parte,  în  luptele  copleşitoare  cu 
Turcii,  la  picioarele  Sultanilor  cărora,  precum  se 
ştie,  nu  le  putură  rezistă  nici  vigoarea  încă  bar- 
bară a Bulgarilor  şi  Şerbilor,  nici  ştiinţa  şi  civi- 

lizaţia  bizantină,  nici  puterea  răsboinică  renumită 
în  vechime  a Ungurilor.  Elementul  de  căpetenie 
al  caracterului  românesc,  voinţa  simplă,  incultă, 
dar  temeinică,  încăpăţânată,  îndărătnică,  voinţa 
neînfrânată,  neînfrântă,  strajnică,  această  însuşire 
de  temelie  a neamului  se  slăbi,  păli  şi  se  topi  în 
focul  luptelor  năprasnice  cu  Turcii.  In  locul  cu- 
rajului şi  îndrâsnelii  de  altădată,  un  fel  de  frică 
instinctivă  pătrunse  în  sufletul  Românilor.  După 
cum  observă  foarte  bine  Mareşalul  Moltke,  «rezis- 
tenţa  dovedindu-se  mai  totdeauna  zadarnică.  Ro- 
mânii nu  se  mai  puteau  gândi  la  alt  mijloc  de 
apărare  decât  la  fugă»  Ţ 

Indrăsneaia  lui  Mircea  la  Rovine  si  a lui  Ştefan 

_ ) ) 

la  Podul  înalt,  cutezanţa  luiVlad  Ţepeş,  energia  şi 
curajul  lui  Ştefan  şi  Mihaiu  la  Călugăreni  şi  Valea 
albă,  semetia  lui  Petru  Rares  sau  a lui  Ion  Vodă 
cel  cumplit  la  Răşcani  nu  se  vor  mai  regăsi  nici 
odată  la  domnii  români,  cari  urmară  dela  Mihaiu 
Viteazul  încoace.  Mateiu  Basarabsi  Brâncoveanu, 
ori  câtă  strălucire  putură  ei  da  scaunului  lor,  nu 
se  mai  aseamănă  întru  nimic,  în  această  privinţă, 
cu  Ştefan,  cu  Ţepeş  sau  Mihaiu.  Un  fel  de  pasi- 
vitate fricoasă,  care  se  supune,  care  nici  nu  în- 
drăsneşte  să  se  revolte,  care  nici  nu  se  mai  gân- 
deşte să  reziste  sau  să  se  opue  şi  care,  în  sfârşit, 
caută  să  ghicească  şi  să  previe,  chiar,  voinţa  stă- 
pânului, luă  acum  locul  cutezanţei,  revoltei,  vitejiei 
şi  semeţiei  ce  caracterizau  pe  domnii  români,  din 
timpurile  de  mărire. 


1)  Lettres  du  Marechal  de  Moltke  sur  l’Orient,  Paris  1872, 
pag,  5 — 6. 

Acest  prim  element  al  caracterului  român, — vo- 
inţa tenace,  în  aşa  grad  ştirbită  şi  sfărâmată  acum, 
nu  fu  singurul  ajuns  în  halul  acesta.  In  strânsă 
legătură  cu  voinţa  stă  spiritul  de  neatârnare,  de 
libertate,  ceea  ce  se  chiamă  independenţa  carac- 
terului. Perderea  neatârnării  ţărilor  române  avu 
ca  urmare  nemijlocită  perderea  neatârnării  carac- 
terului Românilor,  alterarea,  până  la  dispariţie,  a 
spiritului  de  libertate  şi  de  independenţă  în  înţe- 
lesul bun  ce  caracteriză  neamul  nostru  si  stră- 

) 

moşii  lui  daco-romani. 

Si  iată  cum  ni  se  înfăţişează  nouă  în  istorie 

J J 3 

acest  proces  al  dizolvării  caracterului,  voinţii  şi 
spiritului  de  neatârnare. 

Turcii  nu  numai  că  sdrobiră,  în  mai  toate  în- 
tâlnirile lor  cu  Românii,  puterea  armată  a aces- 
tora, dar,  în  capitulaţiile, — actele  de  supunere  ale 
Românilor,  le  opriră  şi  dreptul  de  a ţine  sub 
steag  armată  mai  multă  de  cât  îngăduiau  ei.  în- 
deletnicirea militară  făcută  cu  neputinţă  Româ- 
nilor, ce  le  mai  rămânea  lor  de  făcut  ? In  deosebi 
boierii,  cari  până  aci  aveau  rolul  de  a luptă  contra 
vrăjmaşului  păgân,  şi  rangul  lor,  situaţia  lor  pri- 
vilegiată, ca  şi  moşiile  ce  le  dăruiseră  domnii,  li 
se  cuveneau  numai  drept  răsplata  pentru  vitejia 
şi  destoinicia  arătată  şi  pe  care  o vor  mai  arătă 
în  resboae, — boierii  rămaseră  acum  o clasă  de 
privilegiaţi,  pe  care  nimic,  nici  un  merit  n’o  mai 
încuviinţă  şi  n’o  mai  justifică.  Ne  mai  având  nici 
un  rol  de  jucat,  nici  o îndeletnicire  spre  a-şi 
cheltui  energia,  şi  nici  un  merit  spre  a-şi  justifică 
situaţia,  boerimea  română  decăzu  şi  se  corupse. 

Este  drept  că  parte  din  boerime  fu  absorbită 
de  slujbile  şi  dregătoriile  ce  se  creiau  mereu  la 
curtea  domnilor,  fie  prin  desvoltarea  firească  a 
organizării  statului,  fie  prin  imitaţii  numai  a des- 
voltării  fireşti  a statului  turcesc.  Insă  cum  aceste 
dregătorii  erau  încă  puţine,  iar  boerii  râmaşi  li- 
beri prea  numeroşi,  ne  mai  având  a se  îndeletnici 
cu  armele,  începură  a se  isca  lupte  între  ei  pe 
dregătorii.  Aceste  lupte  între  boeri  deveniră  apoi 
lupte  între  pretendenţii  la  scaunul  domniei.  Fie- 
care Domn  aducându-şi  boerii  lui  în  dregătoriile 
statului,  a luă  locul  acestora  nu  se  putea  decât 
răsturnând  pe  Domn.  De  aci  lupta  nenorocită  şi 
intrigile  pentru  domnie,  care  ruinară  şi  sfâşiară, 
cu  desăvârşire,  toată  energia  şi  neatârnarea  nea- 
mului nostru, 

La  această  desăvârşită  ruină  şi  corupţie  a ca- 
racterului şi  a spiritului  de  neatârnare,  contribui 
chiar  acest  spirit  de  neatârnare.  El  se  întoarse 
chiar  împotriva  celor  cari-1  aveau,  şi  se  distruse 
singur,  prin  urmările  lui  cari  decurgeau  din  pier- 
derea neatârnării  ţărilor. 

Pierzându-se  neatârnarea  din  afară,  vechiul  spirit 
de  neatârnare  se  desvoltâ  anormal  în  lăuntru,  în 
aşa  chip  că  aduse  aci  o adevărată  anarhie  şi  ne- 
supunere. Boerii  sufereau  cu  mare  greutate  supu- 
nerea către  Domni.  In  toată  clipa, ,:ei  erau  înclinaţi 
să-l  alunge  şi  să-i  ia  locul  sau  pe  acela  al  boerilor, 
pe  care  dânsul  îi  pusese  în  dregătorii.  Ei  nu  su- 
fereau să  atârne  nici  de  Domn,  nici  de  boerii  în 
slujbe,  şi  această  înfocare  a lor,  după  neatârnarea 
din  lăuntru  ţării,  aduse  ruina  desăvârşită  a nea- 
târnării din  afară.  Luptele  şi  sfâşierile  pentru  tron 

scufundară  ţările  într’o  robie  reală  tot  mai  adâncă, 
pe  când  litera  formală  a tratatelor  cu  Turcii,  ca 
o ironie  fatală,  le  garanta  autonomia.  Amestecul 
Turcilor  în  trebile  din  lăuntru  ale  ţărilor  române 
crescu  pe  zi  ce  trecea.  Autonomia,  neatârnarea 
noastră  devine  pe  fiecare  zi  mai  iluzorie  şi  mai 
chimerică. 

Şi  ca  şi  cum  toate  aceste  decăderi  şi  degra- 
dări ale  ţărilor  române  n’ar  fi  fost  de  ajuns  prin 
ele  însăle,  se  mai  adaogă  la  decăderea  lor  morală 
şi  decăderea  morală  a împărăţiei  otomane,  care 
se  conrupse  ea  însăşi  în  privinţa  moravurilor,  pentru 
a ruină  şi  conrupe  şi  mai  departe  ţările  române. 

împărăţia  bizantină  fu  pentru  Otomani,  care  o 
cuceriră,  cea  ce  a fost  mantaua  lui  Nessus  pentru 
Hercule.  Putreziciunea  morală  a acestui  imperiu, 
îmbătrânit  şi  intrat  în  descompunere,  creă  o at- 
mosferă necurată,  vicioasă  pe  care  o respiră  în 
Constantinopol,  dela  începutul  ei,  noua  formaţie 
politică  a Otomanilor.  Respirând  şi  asimilând 
această  atmosferă,  Turcii  şi  imperiul  lor  se  otră- 
viră, din  cele  dintâiu  ale  lor  timpuri,  cu  spiritul  de 
conrupţie,  de  intrigă,  de  delaţiune  şi  trădare,  care 
predomnea  de  veacuri  pe  malul  Bosforului.  Grecii 
rafinaţi  în  arta  înşelăciunii,  a amăgelei  şi  a con- 
rupţiei  nu  putură  să  se  păstreze  la  Constantinopol 
decât  prin  conrupţie  şi  prin  desfăşurarea  dela  în- 
ceput a unui  spirit  rafinat  de  discordie,  de  lingu- 
şire şi  de  intrigă. 

In  deosebi  scaunul  Patriarhiei  ecumenice,  sin- 
gura unealtă  de  precumpănire  ce  mai  rămăsese 
Grecilor  din  toată  mărirea  lor  căzută,  deveni  mărul 

discordiei,  ocazia  intrigilor  şi  a cornuperei  Turcilor 
ce  se  urmă  din  partea  Grecilor  doritori  să-l  ocupe. 
Această  ocazie  desvoltă  la  Turci  gustul  de  a se 
lăsă  să  fie  cumpăraţi  cu  sume  de  bani.  Sistemul 
de  conrupere  al  marilor  funcţionari,  al  femeilor 
Sultanului  şi  al  Sultanului  chiar,  fu  desvoltat  şi 
dus  la  desăvârşire  de  către  bizantini.  De  veninul 
acestui  spirit  de  vânzare  morală,  a suferit  şi  su- 
feră cu  atât  mai  mult  azi  imperiul  otoman.  De- 
căderea lui  se  trage  de  acolo,  şi  peirea  lui  nu  va 
renî  din  altă  parte.  Boala  cronică,  care  ţine  pe 
acest  bolnav  perpetuu  pe  patul  său,  este  intoxica- 
rea lui  cu  putreziciunea  morală  a vechiului  Bizanţ. 

Neapărat  că  sistemul  conrupţiei  desvoltat  la 
Constantinopole  nu  putea  să  nu  aibă  urmările  lui 
fireşti  şi  asupra  legăturilor  ce  se  stabiliseră  de 
curând  între  Poartă  şi  ţările  Române.  Situaţia,  în 
acestea  din  urmă,  devenise  aşa,  încât,  cum  amin- 
team mai  sus,  intrigile  şi  luptele  pentru  domnie 
nu  mai  aveau  nici  un  frâu.  Peţitorii  la  domnie  se 
întreceau  între  ei  cu  pungile  de  bani,  pentru  a 
cumpără  protecţia  şi  favoarea,  fie  a vizirilor  sau 
a femeilor  influente  dela  palat,  fie  chiar  a Sulta- 
nului. Apucăturile  Turcilor  primeau  foarte  bine 
concurenţa  candidaţilor  la  domnie.  Pungile  cu 
bani  şi  darurile  erau  bine  văzute,  bine  primite,  şi 
îşi  aveau  efectul.  Lăcomia  turcească,  aţâţată  de 
conrupţia  Grecilor,  numai  avea  ea  însăşi  nici 
un  frâu. 

Darurile  cele  mai  scumpe  erau  căutate  de 
Români,  în  patru  părţi  ale  lumii,  pentru  a fi  duse 
Paşii  sau  vizirului  dela  Stambul.  Energia  braţelor 
cari  altădată  purtau  arcul  sau  flinta,  acuma  răs- 

colea  câmpiile  ţârii  pentru  a face  bani,  cu  care 
să  se  cumpere  de  boeri  tronul  ţării;  vlaga  acestor 
câmpii  mânoase  era  confiscate  şi  prefăcute  în 
bani  şi  în  daruri  scumpe,  cari  an  cu  an  treceau 
Dunărea  şi  îşi  făceau  drum  spre  Constantinopole. 

Dela  o vreme,  Sultanul,  Vizirii  şi  Paşalele  nu- 
mai aşteptară  şi  nu  se  mai  mulţumiră  cu  cea  ce 
le  ofereau  peţitorii  domniilor  române,  ci  ei  hotă- 
rau ei  înşişi  sumele,  totdeauna  covârşitoare  şi 
cadourile,  pe  cari  candidaţii  la  domnie  nu  puteau 
decât  să  le  împlinească,  să  le  stoarcă  din  Ţară 
şi  să  le  aducă  la  Ţarigrad.  Totdeauna  aceste  sume, 
fie  în  chip  de  tribut  sau  în  chip  de  daruri  pe  dea- 
supra, ori  cât  ar  fi  fost  ele  de  ridicate,  aveau  ten- 
dinţa de  a se  îndoi  si  întrei.  Turcii  se  rafinară  cu 

J ) 

timpul  în  arta  de  a mări  concurenţa,  de  a aţâţa 

si  ascuti  setea  de  domnie  si  de  a stoarce  astfe 

) ) ) 

sume  din  ce  în  ce  mai  mari. 

Urmările  punerii  la  mezat  a domniilor  române 
şi  pierderii  tot  mai  depline  a neatârnării  aduseră, 
nu  numai  pierderea  neatârnării  lăuntrice  a Dom- 
nilor şi  a boierilor,  dar  mai  cu  osebire  pierderea 
completă  a neatârnării  acelui  element  de  baştină 
şi  de  temelie  a neamului  nostru  — ţărănimea. 
Stoarcerile  de  bani,  pe  cari  Domnii  şi  boierii  tre- 
buiau să-i  plătească  la  Poartă,  ca  tribut  şi  ca  da- 
ruri, nu  erau  de  fapt  decât  stoarcerea  vieţii  păturii 
ţărăneşti  şi  secarea  mijloacelor  ei  de  trai.  Boierii, 
stăpâni  ai  moşiilor  dăruite  de  mult,  şi  scutiţi  de 
tot  felul  de  dări,  cari  nu  apăsau  decât  pe  ţărani, 
stăpâni  încă  pe  dregătoriile  ţării,  cari  le  îngăduiau  să 
exploateze  intensiv  şi  în  toate  chipurile  pe  ţărani, 

aduseră  clasa  ţărănească  la  cea  mai  complectă  mi- 
zerie. Ei  strângeau  într’adevăr  birurile  şi  împărţeau 
dreptatea,  sau  mai  bine  zis  nedreptatea  celor  cari 
locuiau  pe  moşiile  lor.  Având  şi  pâinea  şi  cuţitul 
în  mână,  boierii  dregători  împărţiră  între  ei  aşa 
de  bine  blaga  acestor  ţări,  încât  nefericiţilor  ţă- 
rani nu  le  mai  rămaseră  nici  chiar  frimiturile  dela 
masa  îmbelşugată  a stăpânilor  lor.  Ne  mai  având 
îndeletnicirea  armelor  şi  foloasele  ce  aduce  mâ- 
nuirea lor  în  potriva  vecinilor  duşmănoşi,  boierii 
îşi  întrebuinţară  energia  lor  în  interior,  într’un  jaf 
metodic  al  muncii  şi  al  micilor  ogoare  ţărăneşti. 

Starea  de  şărbie  fu  punctul  de  ajungere  al  de- 
căderii ţăranilor.  In  această  stare  ei  pierdură  drep- 
tul continuu  ştirbit  la  moşiile  lor.  Birurile  nume- 
roase, cari  storceau  sistematic  rodul  muncii  lor , îi 
făcură  să-şi  vânză  moşiile.  Răzaşi,  moşneni,  cneji, 
chiar  boierii  mazîli,  puţin  câte  puţin,  scoborîră  trep- 
tele sărăciei  şi  mizeriei  şi  se  treziră,  după  un  amar 
îndelung  de  vreme,  în  stare  de  şărbi,  vecini  sau 
rumâni.  «Cea  mai  mare  parte  din  proprietarii  mici, 
zice  d-1  Dissescu,  nevoiţi  de  năvăliri  tătare,  turce, 
de  foamete,  de  greutatea  dăjdiilor,  vând  moşia  ce 
au,  împreună  cu  persoana  lor...  Acest  obiceiu  se 
generalizează  din  ce  în  ce.  Acest  obiceiu  a fost  prima 
şi  cea  mai  tare  lovitură  dată  sentimentului  de  in- 
dependenţă naturală.  Sângele  s’a  infectat  şi  răul 
a rămas  incurabil  până  azi».  (Condiţia  Propiet.). 

Iată  cum  pierderea  neatârnării  naţionale,  după 
ce  înjosi  pe  Domni,  după  ce  conrupse  pe  boieri, 
nimici  cu  desăvârşire  neatârnarea  materială  şi  mo- 
rală a ţărănimii  româneşti  din  amândouă  ţările 
surori. 

O altă  urmare  de  o însemnătate  simţitoare  chiar, 
pentru  caracterul  şi  energia  Românilor,  fu  decă- 
derea comerţului,  care  avu  loc  pe  măsură  ce  ţă- 
rile române  fură  încălcate  de  Turci.  Diferite  dru- 
muri mari,  internaţionale  brăzdau  Moldova  dela 
un  capăt  la  altul,  spre  Galaţi,  Chilia  şi  Cetatea 
Albă,  şi  Muntenia  din  Carpaţi  la  Dunăre  şi  în  deo- 
sebi la  Brăila.  Fiecare  din  drumurile  comerciale 
mai  de  seamă  se  termină  la  un  port,  la  un  oraş 
însemnat. 

Turcii,  zice  d 1 Iorga,  se  îngrijiră  să  aibă  în 
mâinile  lor  locurile  de  trecere  peste  apele  măr- 
ginaşe, vadurile  unde  se  culegea  venitul  bogat  al 
vămilor  ').  Rând  pe  rând,  Turcii  puseră  mâna  pe 
trecerile  dela  Turnu  şi  Giurgiu.  Severinul  fu  smuls 
la  1523,  iar  «la  1550,  vestita  Brăila,  poarta  des- 
chisă spre  răsărit  a Ţârii  Româneşti  îşi  avea  şi 
ea  begul;  vama  o strângea  de  acum  ghiumruc- 
giul,  un  nazir  avea  grija  pescăriilor  şi  a celorlalte 
venituri,  cari  erau  acum  împărăteşti»1 2).  La  1484 
deja  Turcii  răpiseră  Moldovei,  lui  Ştefan  cel  Mare, 
Chilia  şi  Cetatea  Albă,  iar  la  1538  Soliman  cel 
mare  «înălţă  la  Tighinea  zidurile  noui  cetăţi  Bender, 
«poartă»,  pentru  a străjui  apele  Nistrului  său». 
Fireşte  atunci,  «vistieria  se  făcu  cu  mult  mai  să- 
racă prin  pierderea  venitului  vămilor  dela  o gra- 
niţă întreagă,  dela  cea  prin  care  se  trecea  spre 
răsărit»,  «...şi  cea  ce  mai  pierdeam  erâ  întregul 
câştig  care  se  desfăcea  pentru  noi,  câştig  curat 
negustoresc  şi  câştig  de  cultură»  3). 


1)  Negoţul  şi  Meşteşugurile  în  trecutul  românesc,  p.  100. 

2)  Ibid.,  pag.  101. 

8)  Ibid.  pag.  103. 

Ne  apărat  câ  cu  secarea  acestor  isvoare  de  bo- 
găţie şi  de  activitate,  voinţa  Românilor,  îndemnul 
la  lucru  deveni  o însuşire  neîntrebuinţată  în  partea 
ei  corespunzătoare.  Neactivitatea  slăbi  resortul 
energiei,  şi  caracterul  se  resimţi  din  această  pricină. 

Să  se  mai  adaoge  la  toate  acestea  jafurile  la 
cari  se  dedau  armatele  turceşti  şi  hordele  Tăta- 
rilor, în  atâtea  rânduri  repetate,  în  vremea  res- 
boaielor  convulsive,  în  care  se  sbătu  neamul  ro- 
mânesc pentru  a scăpă  din  ghiarele  păgânilor. 
Retragerea  repetată  în  munţi,  pustiirea  şi  arderea 
recoltelor,  a caselor  şi  a orcârui  fel  de  avere, 
pentru  a nu  fi  lăsate  în  mâna  Turcilor,  avură 
urmări  foarte  mari  pentru  caracterul  ţărănimei 
române.  Jefuiţi  astfel  de  boieri,  de  Domn,  de  Turci 
şi  Tătari,  ei  ajunseră  cu  timpul  să-şi  dea  seamă 
câ  munca  si  năzuinţa  de  a strânge  sunt  cu  desă- 
vârşire  zădărnicite  în  toată  clipa  şi  devin  din  zi  în 
mai  zadarnice.  Odată  sărăciţi  cu  acest  sistem,  ei 
nu  mai  aveau  de  unde  plăti  birurile,  şi  se  vân- 
dură  şărbi  şi  iobagi  la  Domni  şi  la  boieri. 

Cu  stingerea  desăvârşită  a neatârnării  ţării  lor, 
neatârnarea  materială  şi  socială  a ţărănimei  se 
prefăcu  într’o  adevărată  servitudine  care  eră 
aproape  tot  una  cu  robia. 

D-l  Xenopol,  din  confruntarea  unui  mare  nu- 
măr de  documente  rămase  după  vremuri,  ne  arată 
îoarte  luminos  şi  amănunţit  cum  ajunsese  ţăranii 
în  acest  hal. 

La  început,  dreptul  de  proprietate  rămânea  încă 
ţăranilor,  căci  boierii  nu  puteau  să-i  gonească 

dupe  moşie  şi  nu  puteau  fi  despărţiţi  de  ţarina  pe 
care  de  veacuri  o stăpâniseră  moşii  şi  strămoşii 
lor.  «Nu  se  puteau  vinde  rumânii  sau  vecinii  unei 
moşii  către  altă  faţă,  deslipiţi'de  pământurile  lor, 
ca  ţiganii,  ci  numai  împreună  cu  moşia  pe  care 
se  aflau,  adică  cu  foastele  lor  ocini,  şi  călcarea 
acestor  deprinderi  consfinţite  prin  obiceiul  pămân- 
tului, însuşi  boierii  o declară  de  neîndreptăţită 
printr’o  vestită  a lor  anafora.  Acest  drept  al  sâr- 
bilor asupra  pământului  fu  îngemănat  după  vremuri 
cu  o îndatorire,  care  schimbă  lostul  drept  într’o 
sarcină,  cea  mai  grea  şi  împovorătoare,  şi  care 
dădu  rttmîniei  caracterul  său  osebitor.  Anume, 
unii  din  boieri  îndatorind  pe  şărbii  lor  la  lucrări 
îngreuitoare,  aceştia  părăseau  moşiile  lor  pentru 
a cătâ  altele  şi  la  alţi  stăpâni  o tratare  mai  blândă. 
Majoritatea  boierilor  fiind  însă  lacomi  şi  doritori 
a se  bucură  de  foloase  nedrepte,  şi  având  interes 
a nu-şi  vedea  desgolite  proprietăţile  de  locuitori, 
întoarseră  contra  vecinilor  principiul  stabilit  de 
obiceiul  pământului  în  a lor  favoare,  că  şărbii  nu 
puteau  fi  deslipiţi  de  pe  moşia  pe  care  se  hră- 
neau, susţinând  că  nu  numai  proprietarul  nu-i 
poate  desprinde  de  pe  ea,  dar  că  nici  ei  singuri 
mc  au  dreptul  de  a o face.  Cea  ce  fusese  până 
atunci  un  drept  al  lor  deveni  astfel  o îndatorire. 
Proprietarii  începură  a urmări  şi  a aduce  cu 
deasila  îndărăt  pe  locuitorii  înstrăinaţi.  Obiceiul, 
la  început  încălcător  capătă,  prin  lunga  şi  deasa 
lui  repetare,  caracterul  de  legalitate». 

D-l  Xenopol  închee  astfel  descrierea  acestui 
proces  de  degradare  al  ţărănimii:  «In  perioada 
de  care  ne  ocupăm  se  îndeplinesc  două  mari 

transformări  în  clasele  societăţii  româneşti,  care 
se  accentuează  cu  atât  mai  puternic  cu  cât  ne 
apropiem  de  sfârşitul  ei  şi  schimbă  cu  totul  con- 
diţiile de  vieaţă  ale  poporului  român,  anume  boerii 
în  majoritatea  lor  devin  dregători,  iar  ţăranii  şărbi». 
Cu  alte  cuvinte,  d-1  Xenopol  constată  şi  întăreşte, 
fără  ca  să  aibă  cunoştinţă  de  gravitatea  adâncă 
a acestor  schimbări,  adevărul  susţinut  de  noi,  cum 
că  perderea  neatârnării  politice  a ţârii  atrase  cu 
sine  perderea  neatârnării  boerilor,  deveniţi  acum 
dregători  dupe  placul  unor  domni,  care  se  schim- 
bau dupe  sezon , şi  perderea  desăvârşită  a nea- 
târnării materiale  şi  sociale  a ţăranilor. 

Iobăgia  în  care  căzură  ţăranii  români,  odată 
cu  decăderea  ţărilor  române,  avu  un  resunet 
foarte  adânc  si  toarte  dureros,  în  deosebi  foarte 
dăunător,  în  caracterul  şi  în  spiritul  poporului 
român  cel  adevărat,  compus  cu  totul  aproape 
numai  din  ţărani. 

Vieaţa  neregulată,  la  care  fură  reduşi  ţăranii, 
din  causa  resboaelor  nesfârşite  şi  a deselor  nă- 
văliri turceşti  şi  tătăreşti,  se  resfrânse  puternic 
asupra  caracterului  şi  voinţei  Românilor.  Voinţa 
lor  aprinsă  perdu  tot  mai  mult  din  tenacitatea 
ei,  deveni  schimbătoare  şi  nestatornică.  Violenţa 
caracterului  slăbi.  Spiritul  de  prevedere  şi  regu- 
laritate fură  mult  ştirbite  de  condiţiile  anarhice 
şi  de  mişcările  istorice  şi  politice  devenite  cu  ne- 
putinţă de  prevăzut.  Curajul,  îndrăsneala,  sumeţia 
română  lăsară  loc  unei  obicinuinţe  înrădăcinate 
de  a se  plecă,  de  a se  încovoia  şi  de  a se  şterge 
cât  mai  mult  dinaintea  streinilor.  In  sfârşit,  mul- 

ţumită  împrejurării,  în  care  se  găsea,  de  a se 
păstra  într’o  luptă  cu  desăvârşire  neegală,  împo- 
triva unor  vrăjmaşi  de  care  se  cutremura  lumea 
întreagă,  se  desvoltâ  tot  mai  ■ mult  la  Români  în- 
suşirea sufletească  de  a se  ascunde,  de  a amăgi, 
— singura  armă  ce  mai  rămâne  celor  prea  slabi  în 
luptă  cu  cei  prea  tari.  Această  amăgire  şi  făţăr- 
nicie nu  mai  păstră  însă,  la  strănepoţii  Daco-Ro- 
manilor,  caracterul  agresiv,  îndrăsneţ  şi  brutal.  Ea 
deveni,  la  Românii  din  veacul  XVII,  o amăgire  şi 
o viclenie  defensivă,  pasivă,  negativă  şi  anarhică 
chiar : ea  impinse  spre  codrii  renumitele  bande 
de  haiduci,  în  veacul  al  XVIII  şi  al  XIX.  Mai 
puţin  însă  putură  ei  păstra  acel  simţ  de  neatâr- 
nare, ţanţoş,  sumeţ  şi  agresiv.  Simţul  de  neatâr- 
nare către  streini  pieri  aproape  cu  totul  vreme 
de  două  veacuri;  în  schimb  el  se  desvoltă  în  chip 
nefiresc  înlăuntru,  unde  aduse  o stare  anarhică 
de  lucruri,  care  împuternici  şi  mai  mult  curentul 
nenorocit  al  schimbărilor  prea  repezi  de  domni. 

Intr’un  cuvânt,  căderea  ţărilor  române  sub  Turci 
avu  de  urmare  alterarea,  ştirbirea  adâncă  a ve- 
chilor însuşiri  cari  fuseseră  moştenite,  şi  pe  cari 
vremile  eroice  ale  luptelor  pentru  neatârnare  le 
oţeliseră  şi  le  adânciseră.  înrâurirea  predomnirii 
turceşti  fu  ca  o pată  întunecată  aşternută  peste 
trăsăturile  simple  şi  sărăcite,  dar  bine  pronunţate, 
ale  portretului  fiisionomiei  sufleteşti  a neamului 
românesc.  Această  pată  se  întinse,  se  întunecă 
tot  mai  mult  cu  vremea,  până  a îneca  aproape 
cu  totul  liniile  regulate  şi  limpezi  ale  acestui  por- 

tret,  cu  toată  simplitatea — şt—  sărăcia  de  nuanţe 
care  ’l  caracterizau. 

Cu  greu  se  poate  cită  în  cartea  neamurilor  un 
popor  mai  brav,  mai  harnic,  mai  destoinic  şi  mai 
bine  dăruit  de  natură,  căruia  soarta  să-i  fi  fost 
atât  de  vitregă  şi  să-l  arunce  în  împrejurări  şi 
condiţii  istorice  mai  nenorocite  cum  a aruncat 
neamul  românesc.  Nu  se  poate  află  în  istoria  lumei 
un  popor,  pe  care  lumea  sâ-1  admire  pentru  ener- 
gia, curajul  şi  însufleţirea  lui,  şi  care  să  fi  fost 
dus  de  mizeria  unei  vieţi  istorice  absolut  neferi- 
cite la  gradul  de  decădere  la  care  avem  să  vedem 
că  fu  dus  poporul  român.  Enigma  istoriei  noastre 
naţionale  este  să  vedem  ce  devenirâ  acei  «ostaşi 
viteji  şi  meşteri  de  a se  apără  cu  suliţa»,  acel 
neam  moldovenesc  «aprig,  cam  barbar  dar  toarte 
ager»,  acei  Moldoveni  «aspri  şi  aprigi...,  oameni 
răsboinici  şi  viteji  şi  totdeauna  gata  la  luptă», 
«groaznici  şi  foarte  viteji  încât  nici  că  este  pe  faţa 
pământului  un  popor,  care  pentru  glorie  răsboi- 
nică  şi  eroism  să  apere  o ţărişoară  mai  mică  con- 
tra mai  multor  duşmani  şi  care  s’ar  bate  cu  o 
aşa  îndrăsneală  cu  un  aşa  dispreţ  de  moarte». 

Urmările  psichologice  şi  sociale,  cele  mai  de  că- 
petenie, pe  care  le  avu  căderea  ţărilor  române 
sub  Turci,  fură,  după  cum  ne  încercarăm  a o 
dovedi  pe  scurt  : pierderea  acestor  însuşiri  admi- 
rabile, nimicirea  voinţii  şi  neatârnării  poporului 
român,  punerea  domniilor  române  la  mezat  şi  prea 
repedea  schimbare  a Domnitor. 

In  legătură  foarte  de  aproape  strânsă  cu  acest 
fapt  sunt  intrigile  poloneze  şi  ungureşti,  cari  nu 
puţin  contribuită  la  aducerea  acestor  schimbări, 

precum  şi  intrigile  boierimei  române  şi  uneltirile 
ei  contra  Domnilor,  cari  ocupau  de  moment  tro- 
nurile ţărilor  româneşti.  Să  ne  oprim  asupra  fie- 
căruia din  aceste  fapte  dominante  din  istoria  pe- 
rioadei de  subjugare  sub  Turci,  spre  a ne  dâ 
seama,  mai  de  aproape,  de  urmările  morale  ce 
atraseră  după  ele  şi  de  schimbările  ce  ele  intro- 
duseră în  spiritul  şi  caracterul  Românilor. 


§ 2.  înrâurirea  schimbărilor  prea  dese  de  domni. 

Nu  se  află  încă  un  popor  în  lume  şi  o orga- 
nizare politică  de  soiul  celei  care  exista  la  Ro- 
mâni, unde  şeful  statului,  care  forma  temelia  unică 
a vieţei  politice,  să  se  fi  schimbat  aşa  des,  aşâ 
de  neregulat.  Această  înclinare  către  domnii 
scurte  se  arată  la  noi  chiar  dela  început.  Ea  fu, 
chiar  de  atunci,  încurajată  şi  ajutată  de  către  po- 
poarele vecine:  Polonezii  şi  Ungurii.  Spiritul  de 
neatârnare,  individualismul  Românilor  fu  încurajat 
de  nişte  vecini  puternici,  cari  voiau  să  cucerească 
şi  să-şi  supue  ţările  noastre,  dacă  se  putea,  cu  cea 
mai  mare  uşurinţă. 

i > 

Astfel  vom  află,  cercetând  istoria  începuturilor 
ţării  Moldovei,  că  între  anii  1391  şi  140R  într’un 
interval  de  10  ani  tocmai,  se  urmară  la  tronul 
Moldovei  patru  domnii,  şi  în  timpul  acestor  patru 
domnii  se  aşezară  în  scaun  6 Domni.  Ei  se  răs- 
turnară unii  pe  alţii,  cu  ajutor  venit  sau  dela  Un- 
guri sau  dela  Poloni,  la  intervale  decâte  2 — 3 ani. 
Adesea  îşi  împărţiră  scaunul  şi  ţara  câte  2 şi  3 

la  olaltă.  După  1401  urmează,  pentru  fericirea 

acestei  ţări,  domnia  cea  lungă  a lui  Alexandru 

cel  Bun,  în  vremea  căreia  se  consolida  si  se 
> > 

statornici  fiinţa  statului  si  organizarea  lui.  îndată 
însă  după  moartea  lui  Alexandru  cel  bun,  reîn- 
cepu şirul  domniilor  decâte  un  an  sau  doi.  Aşa, 
dela  anul  1433  până  la  1457,  într’un  spaţiu  de 
timp  numai  de  24  ani,  avem  9 domnii.  Ceeace 
dă  pentru  fiecare  domnie  abia  câte  2 ani  şi  ju- 
mătate. In  timpul  acestor  9 domnii,  ocupară  scau- 
nul Moldovei  13  Domni,  căci  spre  pildă  Ştefan  al 
III-lea  îşi  asocie  la  domnie  pe  Iratele  său  Petru 
şi  pe  fiul  său  Roman.  Petru  al  III-lea  îşi  asocie 
pe  Alexandru  al  Il-lea,  şi  llie  şi  Ştefan  al  III-lea 
domniră  împreună,  dela  1435  la  1474.  Aceasta 
face  că,  în  mijlocie,  Domnii  ţinură  scaunul  Mol- 
dovei, în  timpul  acestor  24  de  ani,  ceva  mai  pu- 
ţin decât  2 ani  fiecare. 

Către  anul  1457,  suindu-se  Ştefan  cel  Mare  pe 
tronul  Moldovei,  acesta  mai  împrăştie  puţin  fum 
de  tămâie  în  atmosfera  încărcată  de  intrigi  şi  gâl— 
ceavă  a peţitorilor  la  domnie^ şi  a boierilor  cari 
aduceau  pe  aceşti  peţitori.  Sub  Ştefan  cel  Mare,. 
Moldova  se  ridică  mult  din  decăderea  şi  degra- 
darea la  care  o duseseră  drumeţii  săi  înaintaşi. 
Vreme  de  47  de  ani,  spada  acestui  Domn  tăie 
rănile  morale  şi  sociale  ce  bântuia  Moldova  din 
partea  Ungurilor  şi  a Polonezilor.  După  cum  este 
cunoscut,  el  ridică  faima  ţării  şi  a armelor  sal©- 
şi  o răspândi  până  în  cele  mai  depărtat^Mbcuri. 
Ţara  Meldovei  îşi  lărgi  atunci  cu  mult  hotarele  ei, 
se  aşeză  pe  temelii  statornice  şi  tari,  cari  putură 
să-i  păstreze  fiinţă  vreme  de  trei  veacuri  în  urmă. 

Domnia  lui  Ştefan  cel  Mare  fu  urmată  de  aceea 
a lui  Bogdan  şi  Ştefan  cel  tânăr,  care,  dacă  nu 
străluciră  prin  fapte  asemănătoare  cu  acelea  ale 
lui  Ştefan,  nici  nu  înjosiră  prea  mult,  în  vremea 
lor,  scaunul  aşa  de  glorios  ilustrat  de  acesta.  Ei 
ţinură  scaunul  Moldovei  fiecare  câte  zece  ani, 
cea  ce  eră  îmbucurător  faţă  cu  sistemul  domniilor 
de  câte  2 — 3 ani.  Lui  Ştefan  cel  tânăr  îi  urmă 
pe  scaun  Petru-Rareş,  fiu  natural  al  lui  Ştefan 
cel  mare.  Timp  de  11  ani  de  domnie  glorioasă 
şi  norocită  aproape  în  toate,  Petru  continuă  oare- 
cum opera  tatălui  său  de  consolidare  morală  a 
ţării,  şi  duse  mai  departe  tradiţia  spiritului  răs- 
boinic  şi  curagios,  ce  distinsese  pe  Moldoveni  sub 
Ştefan  cel  Mare.  Ca  şi  Ştefan,  el  avu  năzuinţa  de 
a lărgi  cât  mai  mult  hotarele  Moldovei,  şi  reuşi 
să  facă  aceasta  în  mai  multe  rânduri.  Părăsit 
însă,  şi  vândut  de  boieri,  la  un  moment  dat, 
acest  domn  glorios  se  afundă  în  întunericul  azi- 
lului şi  al  cerşirii  sau  cumpărării  tronului  ţării 
sale  dela  Turci.  Din  acel  moment  chiar,  reîncepu 
în  Moldova  cunoscutul  vechiu  sistem  al  domniilor 
de  câte  2 — 3 ani.  Astfel  Ştefan  Locustă  şi  Ale- 
xandru Cornea  domniră  pe  termene  scurte,  de  un 
an  cei  din  urmă,  de  doi  ani  cel  dintâiu,  după  care 
Domni  urmă  tot  Petru  Rareş  timp  de  5 ani. 

Socotind  Domnii  care  se  perindară  la  scaunul 
Moldovei,  între  1538  şi  1634,  adică  într’un  inter- 
val de  timp  mai  mic  decât  un  veac,  96  de  ani, 
aflăm  că  numărul  lor  este  de  31.  Prin  urmare, 
socotită  şi  aici,  mijlocia  ne  dă  pentru  fiecare  Domn 
ceva  mai  puţin  decât  3 ani.  Intre  aceste  domnii 
este  drept  că  fură  unele  ceva  mai  lungi.  Unele 

ţinură  4 sau  5 ani.  Altele,  şi  anume  trei  domnii, 
aceea  a lui  Alex.  Lăpuşneanu,  întâia  oară,  ţinu 
9 ani,  dela  1552 — 1561,  aceea  a lui  Petru  Şchio- 
pul 9 ani,  dela  1582 — 1591,  şi  în  sfârşit  a lui 
Irimia  Movilă,  care  ţinu  10  ani,  între  1596-1606. 
Dacă  scădem  aceşti  trei  Domni  din  lista  domnilor 
Moldovei,  dintre  anii  1538  şi  1634,  precum  şi 
numărul  anilor  domniei  lor,  rămâne  că  în  scau- 
nul acestei  ţâri  s’au  perindat,  timp  de  68  de  ani, 
28  de  Domni,  cea  ce  face  abia  câte  2 ani  şi 
cinci  luni  de  fiecare.  Multe  din  aceste  domnii 
n'au  durat  decât  un  an,  unele  din  ele  nici  atât. 
Or  o serie  aşa  de  lungă  de  Domni,  într'un  inter- 
val atât  de  scurt,  ne  pare  ceva  cu  desăvârşire 
neobicinuit  în  istoria  omenirii. 

In  această  privinţă  lucrurile  n’au  mers  de  loc 
mai  bine  nici  în  Muntenia.  Mulţumită  aceloraşi 
împrejurări,  vom  găsi  în  Muntenia  aproape  aceaşi 
schimbare  ameţitoare  de  repede  a Domnilor.  Bo- 
ierii şi  intrigile  Ungurilor  şi  ale  Turcilor  ajutară 
aici  toarte  mult  înclinarea  Românilor  spre  domnii 
foarte  scurte. 

Dela  început,  îndată  după  moartea  lui  Mircea 
cel  bătrân,  ca  şi  în  Moldova,  desbinările  şi  intri- 
gile începură  a vântură  ţara  şi  a strica  rândul 
firesc  la  domnie.  Astfel,  între  1418  data  morţii 
lui  Mircea,  şi  1456,  adică  în  timp  de  36  de  ani, 
vedem  schimbându-se  de  9 ori  domnia,  şi  rân- 
duindu-se  de  9 ori  Domni  la  scaunul  domniei 
muntene,  ceea  ce  face,  în  mijlociu,  tocmai  câte 
4 ani  de  fiecare  Domn.  Atâta  vreme  cât  braţul 
lui  Ştefan  cel  Mare  ocroti  Moldova,  domnia  Mun- 

teniei  fu  scutită  de  premenirile  prea  dese.  îndată 
însă  după  domniile  religioase  ale  lui  Neagoe  Ba- 
sarab  şi  Radu  cel  Mare,  se  începe  iar  şirul  de 
domnii  elemere,  în  care  voivozi  drumâreţi  ocupă 
pentru  scurt  timp  scaunul  domniei. 

Astfel,  între  anii  1521  şi  1633,  data  suirii  pe 
tron  a lui  Mateiu  Basarab,  nu  mai  avem  în  Mun- 
tenia nici  o domnie  care  să  dureze  mai  mult 
de  zece  ani.  In  timp  de  112  ani,  cât  desparte 
aceste  două  leaturi,  avem  în  Muntenia  32  de 
Domni.  Prin  urmare,  socotit  în  mijlocie,  avem 
pentru  fiecare  Domn  abia  câte  3 ani  şi  Jumătate. 
Dacă  scoatem  însă  din  acest  şir,  domniile  cari 
au  apropiat  câte  opt  sau  zece  ani,  şi  scădem  din 
suma  totală,  suma  anilor  acestor  domnii,  rezultatul 
câştigat  este  şi  mai  trist.  De  aceste  domnii  mai 
lungi,  între  8 — 10  ani,  avem  6 şi  anume:  acea 
a lui  Radu  Paisie  a doua  oară,  între  1536  şi 
1546;  acea  a lui  Mircea  Ciobanul  II,  între  1546 
şi  1554;  acea  a lui  Petru  IlI-lea  Şchiopul,  între 
1559 — 1567;  şi  acea  a lui  Alexandru  Il-lca  între 
1567  şi  1577.  Avem,  în  sfârşit,  domnia  lui  Mihai 
Viteazu  de  8 ani,  si  a lui  Radu  Serban  de  zece 
ani,  între  1601  — 1611.  In  totul  avem  deci  6 
domnii  mai  lungi  cari  ne  dau  54  de  ani.  Restul 
-de  26  de  domnii  se  distribue  pe  timpul  de  58 
de  ani,  ceea  ce  ne  dă,  în  mijlocie,  câte  doi  ani 
şi  ceva  pentru  fiecare  Domn. 

Este  de  neînchipuit  ce  urmări  dezastroase  a avut 
pentru  constituţia  socială  şi  politică  a ţărilor  ro- 
mâne această  schimbare  vertiginoasă  de  domnie. 
Corpul  social  al  neamului  românesc  pare  a trăi 

într’un  continuu  acces  de  isterie,  în  care  convulsiu- 
nile  şi  spasmele  se  urmăresc  la  intervale  foarte  scurte. 

Nici  nu  se  poate  închipui  un  regim  mai  neno- 
rocit şi  mai  ruinător.  Regimul  acestor  domnii  scurte 
este,  de  altfel,  cu  neputinţă  de  clasificat.  Nu  se 
poate  zice  că  la  noi  a fost  regimul  monarhiei,  de 
oarece  succesiunea  la  tron  n'a  fost  supusă  absolut 
la  nici  o regulă.  O mulţime  de  înrâuriri,  cari  n’a- 
veau  nimic  comun,  cari  veneau  din  direcţiile  cele 
mai  opuse,  o sumă  de  interese  cari  se  ciocneau, 
determinau  această  succesiune.  Ţările  erau  nişte 
moşii  turceşti,  pe  cari  Sultanul,  acest  proprietar 
de  o ideală  nepăsare  şi  de  o vinovată  neprice- 
pere, le  punea  mai  în  fiecare  an  la  mezat,  şi  le 
arendă  celor  mai  hrăpitori,  nechibzuiţi  şi  neprice- 
puţi arendaşi.  Nu  se  poate  de  asemeni  apropia 
regimul  acesta,  hibrid  şi  monstruos,  nici  de  acela 
al  unei  republici,  de  şi  puţina  durată  a domniilor  ar 
aminti  o asemănare  aparentă  cu  acest  din  urmă. 
O republică  aşa  bizară,  îngenuchiată  deoparte 
de  cel  mai  odios  absolutism  autocratic,  şi  sfâşiată, 
dealtă  parte,  de  cea  mai  nedesciplinată  şi  nechib- 
zuită plutocraţie,  cum  fu  acea  şovăitoare  a boie- 
rilor, este  cu  neputinţă  de  aflat,  afară  doar  în 
republicile  neo-Spaniole  din  America  de  sud,  ce 
se  svârcolesc  azi  într’o  nestatornicie  comparabilă. 

Acest  regim  îşi  avu  isvorul  său  în  degradarea 
şi  decăderea  ţârilor  române  după  căderea  lor  sub 
Turci.  Pierderea  neatârnării  fu  începutul  acestui 
regim,  în  schimb,  acest  regim  desăvârşi  în  chip 
absolut  decăderea  şi  căderea  tot  mai  adâncă  a 
Românilor  sub  jugul  turcesc.  Lucru  firesc,  orice 
efect  reveni  asupra  cauzei  care  l-a  produs,  o con- 

firmă,  o întăreşte  şi  o continuă.  Aşa,  în  măsura 
în  care  Domnii  se  schimbă  şi  se  scoboară  mai  re- 
pede de  pe  tronul  ţărilor  noastre,  în  aceeaş  mă- 
sură se  urcă  şi  creşte  tributul  care  începuse  cu 
3000  de  galbeni.  Măsura  degradării  ţărilor  Ro- 
mâne şi  a afundării  lor  în  prăpastia  morală  a 
Turcilor  ni-o  dă  creşterea  acestui  tribut.  In  această 
privinţă,  evoluţia  tributului  este  vrednică  de  cea 
mai  mare  luare  aminte. 

§ 3.  Evoluţia  tributului. 

Dela  Mircea  cel  Bătrân,  care  nu  plăti  Sultanului 
decât  cei  3000  de  galbeni  tocmiţi  în  tratatul  de 
supunere,  când  ajungem  la  Vlad  Ţepeş,  vedem 
pe  acesta  plătind  tribut  10.000  galbeni.  In  mai 
puţin  de  20  ani  tributul  se  întreise.  Aceasta  fu 
negreşit  urmarea  luptelor  omorâtoare  între  fraţi 
pentru  scaunul  domniei,  lupte  ce  urmară  îndată 
după  moartea  lui  Mircea  şi  se  desfăşurară  cum- 
plite până  la  suirea  lui  Ţepeş  în  scaun.  In  acest 
interval  de  36  ani,  cum  am  văzut,  scaunul  fu  ocu- 
pat de  9 Domni  deosebiţi.  In  aceste  lupte,  dem- 
nitatea Ţării  Româneşti  căzu  aşa  tare  în  dispreţul 
Turcilor  că,  ea  plăteâ,  la  venirea  lui  Ţepeş,  pe 
lângă  cei  10.000  galbeni,  şi  un  tribut  de  carne 
omenească  în  valoare  de  500  de  copii. 

Putem  zice  dar  că  dela  început  chiar,  degra- 
darea Românilor  înaintea  Turcilor  fu  aproape  com- 
pletă. Mai  trec  numai  vre-o  80 — 90  de  ani,  şi 
tributul  lui  Mircea  se  îndoisprezeceşte,  dela  3000 
ajunge  la  40.000  pe  timpul  lui  Petru  Şchiopul.  Nu 
mai  trecu  mult  şi  acest  tribut  se  făcu  de  două- 

zeci  de  ori  mai  mare.  Gaspar  Graţiani  plătea  58000 
galbeni. 

Acestea  sunt  sume  cu  cari  se  plătea  tributul 
regulat,  «cari  nu  erau  nimic  pe  lângă  cheltuelile 
lăturalnice,  jnai  ales  darurile  făcute  pentru  cum- 
părarea domniei.  Aci  sumele  ajung  într’adevăr  la 
proporţiuni  fabuloase,  pentru  slabele  puteri  ale  ţă- 
rilor române».  Pe  timpul  «furiei  celei  mari  a luptei 
pentru  tronul  muntean  dintre  Mihnea  şi  Petru  Cercel, 
cel  dintâiu,  zice  d-1  Xenopol,  făgădueşte  Sultanului 
600.000  de  galbeni  şi  100.000  beglerbegului  Gre- 
ciei, şi  după  ce  dobândeşte  tronul,  pentru  a scăpa 
de  Cercel,  făgădueşte  vizirului,  pentru  moartea  ri- 
valului său,  nu  mai  mult  o sumă  numărată,  ci  una 
cântărită,  atât  aur  cât  ar  putea  duce  600  cai». 

Tot  astfel  vedem  pe  Emanoil  Aron,  ceva  mai 
târziu,  oferind  400.000  galbeni  Sultanului,  50.000 
vizirului,  şi  încă  alţi  150  000  către  mai  multe  per- 
sonagii influente.  El  făcuse  ca  dar  un  inel  de  bri- 
liant de  11.000  galbeni,  şi  un  colet  de  smaragde 
de  25.000  galbeni,  la  sultanele  haremului».  Aceste 
daruri  excepţionale  deveniră  regulă  la  fiecare  schim- 
bare de  domnie.  Se  înţelege  uşor  atunci  uşurinţa 
cu  care  Turcii  erau  înclinaţi  să  mazilească  pe  Domn 
şi  să  nu-1  ţie  pe  scaunul  domniei  mai  mult  de 
2 — 3 ani. 

Dacă  am  socoti,  într’adevăr,  şi  aceste  sume  fa- 
buloase, cari  se  cheltuiau  pe  daruri  de  mare  preţ 
ce  se  făceâ  paşalelor,  vizirilor,  femeilor  influente 
dela  palat,  am  vedea  uşor  cum  tributul  consimţit 
de  Mircea  ajunsese  să  se  însutească  pe  vremea 
unui  Petru  Şchiopul  sau  Petru  Cercel.  Această 

curioasă  evoluţie  a tributului  plătit  la  Poartă  arată 
degradarea  domniilor  române,  dar  şi  halul  de  con- 
rupţie  care  rodea  măduva  imperiului  otoman  încă 
din  vremile  lui  de  splendoare. 

Dispreţul  în  care  căzuseră  ţările  române  în 
ochii  Turcilor  este  descris  admirabil  de  către  scrii- 
torul francez  Briot,  într’un  foarte  interesant  stu- 
diu ce  face  dânsul,  pe  la  anii  1650,  asupra  Ţârii 
Româneşti,  Moldovei  şi  Transilvaniei.  «Sultanul, 
zice  acest  autor,  priveşte  (pe  Români)  ca  pe  nişte 
albine  sau  ca  pe  nişte  berbeci,  îi  apără  (?)  şi-i 
lasă  să  trăiască  din  cauza  mierii  sau  lânii  pe  care 
o scoate  de  obiceiu  de  pe  dânşii,  şi  când  crede  că 
aceasta  nu  este  destul,  sau  când  găseşte  nemerit, 
deschide  poarta  jafurilor  tătărăşti,  care,  după  ce 
au  făcut  o pradă  foarte  mare  din  bunurile  şi  averea 
lor,  cum  şi  mulţi  prizonieri,  îi  vor  vinde  lui,  ca  sclavi, 
pe  aceia  cari  erau  mai  nainte  chiar  supuşii  lui». 
In  privinţa  obrazelor  pe  care  Turcii  le  rânduiau 
la  domnie,  autorul  francez  zice  că  Turcii  «se 
prefac  că  dau  steagul,  care  este  semnul  pe  care-1 
dă  Sultanul,  ca  întărire  a Domnului,  vreunei  per- 
soane de  condiţie  josnică,  cum  spre  pildă  vreunui 
cârciumar  sau  pescar,  sau  altor  soiuri  de  oameni  de 
acelaşi  fel,  — aceasta  pentru  a înjosi  şi  mai  mult 
aceste  popoare,  prin  înjosirea  acelora  cari  le  o- 
cârmuesc»  *). 

In  opinia  populară,  demnitatea  Domnului  sco- 
borî  aşa  de  jos,  că  în  basmele  lor,  ţăranii  sue  la 
domnie  şi  pe  ţigani,  şi  pe  proşti,  pe  oricine.  Ast- 
fel găsesc  într’o  poveste  populară  istoria  unui 


1)  Valachie,  Moldavie,  Transilvanie.  Paris,  1670,  p.  111 — 116. 

prost  legat  într’un  sac,  care  se  văitâ  că,  fără  să 
ştie  citi  şi  scrie,  este  pus,  cu  sila,  domn  în  ţară 
nouă,  — aceasta  pentru  a înşela  pe  primul  boier  ce 
trecea  pe  acolo  şi  care,  pe  motivul  că  ar  puteâ 
citi,  voia  să  se  pună  el  în  situaţia  prostului !). 

Intr’adevăr,  dacă  până  pe  vremea  lui  Mihaiu 
Viteazul  se  mai  păstră  obiceiul  de  a se  alege 
Domnii  ţărilor  dintre  coborâtorii  vechilor  familii 
domnitoare,  sau,  cum  se  zicea,  urmaşi  din  «osul 
Basarabilor»,  nu  arare  ori  aceşti  coborâtori  erau 
ei  înşişi  decăzuţi  şi  înjosiţi.  Scriitorul  francez  are 
însă  absoluta  dreptate,  dacă  ţinem  în  seamă  că 
tronul  ţărilor  române,  chiar  până  la  Mihaiu  Vitea- 
zul, fu  ocupat  de  aventurieri  de  rând,  ca  un 
Despot  Vodă,  Ştefan  Răsvan , sau  Aron  Vodă 
(Emanuil),  care  se  zice  că  «fusese  un  rândaş  de 
grajduri  la  un  boier,  şi  că  uzurpase,  nu  se  ştie 
prin  ce  împrejurări,  titlu  de  boier». 

Sub  aşa  Domni  şi  jefuiţi  în  chip  aşa  de  ne- 
milos si  sistematic,  neamul  românesc  se  izâni  tot 
mai  mult  şi  se  scufundă  pe  fiecare  zi  într’o  stare 
de  nesuferită  sărăcie. 

Urmările  acestor  schimbări  de  domnie  fură 
multe  şi  adânci.  Negreşit  că  cu  fiecare  schimbare 
de  Domn,  întreg  organismul  statului  primea  o 
sguduitură  care-i  strica  toată  construcţia.  înlo- 
cuiri de  boieri  din  dregătoriile  ţării  trebuiau 
să  se  facă  la  fiecare  schimbare.  Afacerile  se  des- 
făceau la  fiecare  sguduitură  de  acestea.  Aceste 
schimbări  continui  a oamenilor  făcea  să  dispară 


1)  Elena  Sevastos,  Poveşti,  p.  25. 

orce  continuitate  în  treburile  din  lăuntru  ale  ţării. 
Nestatornicia  slujbaşilor  făcea  cu  neputinţă  stator- 
nicia lucrurilor  şi  trebilor.  Judecăţile,  începute  şi 
sfârşite  sub  un  Domn,  se  reluau  şi  se  continuau 
sub  altul  şi  ajungeau  a nu  se  mai  termina.  Chipul 
de  a se  judecă  şi  hotărârile  date  se  schimbau  cu 
fiecare  domnie.  Se  ştie  că  titlurile  de  proprietate 
ale  moşiilor  boiereşti,  ca  şi  ale  diferitelor  sate  sau 
cnezi,  trebuiau  întărite  şi  reînoite  la  fiecare  schim- 
bare de  Domn,  când  se  şi  dă  Domnului  un  cal 
drept  taxă.  De  asemeni,  beneficiile  acordate  la 
boieri  sau  cnezi  de  către  Domn,  trebuiau  reînoite 
sub  urmaşii  domnitori.  Şi  tot  astfel,  titlurile  de 
boieri  şi  rangurile  boierilor  în  societate  trebuiau 
confirmate  sau  înoite  la  fiecare  schimbare  de  Domn, 
lucru  care  de  sigur  că  dă  ocazie  la  oarecare 
cheltueli. 

Se  înţelege  dela  sine  ce  turburări  adânci  şi 
generale  trebuiau  să  aibă  loc  la  fiecare  schimbare 
de  domnie,  când  toţi  proprietarii  de  moşii,  toţi 
posesorii  de  privilegii  şi  beneficii  şi  toţi  posesorii 
de  titluri  şi  ranguri  boiereşti  trebuiau  să  se  mişte, 
să  vină  să  ceară  şi  să  obţină  prelungirea  şi  întărirea 
titlurilor  lor.  Organismul  societăţii  eră  adânc  şi 
în  totalitatea  lui  sguduit.  Iar  dacă  ne  gândim  că 
aceste  sguduiri  adânci  şi  complete  trebuiau  să  aibă 
loc  pe  fiecare  2 — 3 ani,  ne  putem  închipui  uşor 
anarhia,  scandalul,  nesiguranţa  şi  nenorocirile  so- 
ciale ce  se  deslănţuiau  pe  capul  ţării,  periodic,  la 
fiecare  perioadă  de  2 — 3 ani.  întreaga  viaţă  so- 
cială şi  politică  se  clătină  pe  un  alunecuş  periculos. 

Această  stare  de  lucruri  creâ  o atmosferă  mo- 
rală sdrobitoare,  care  apăsă  şi  zădărnicia  orce 

iniţiativă,  orce  întreprindere.  An  cu  an,  această 
atmosferă  deveni  mai  grea,  mai  înăbuşitoare  şi 
mai  nesuferită.  Sforţările  uimitoare,  măreţe,  ale 
lui  Ion  Vodă  cel  Cumplit,  ale  lui  Mihai  Viteazu, 
nu  putură  dură  şi  nu  putură  să-şi  atingă  scopul, 
căci  fură  încetul  cu  încetul  zădărnicite  de  această 
atmosferă  nenorocită. 

Urmările  fatale  ale  acestei  stări  de  lucruri  fu 
secarea  energiilor  ţărilor  române  şi  demoralizarea 
profundă  a boierimei  şi  a tuturor  locuitorilor. 
Aceste  urmări  rămaseră  atât  de  adânci  în  sufletul 
poporului  român  că  răsunetul  lor  este  şi  azi  simţit. 
Multe  din  relele  însuşiri,  care  ţin  şi  azi  îndărăt 
neamul  nostru,  sunt  urmele  neşterse  ale  nenoro- 
cirilor istorice  ce-1  isbiră  în  aceste  vremuri  de 
restrişte.  Izîna  morală  ce  pătrunse  adânc  în  su- 
fletul nostru  etnic  n’a  putut  să  iasă  şi  să  dispară 
nici  până  acum.  Cu  atât  mai  mult  cu  cât  împre- 
jurările care  iziniră  caracterul  nostru  etnic  fură 
felurite  şi  statornice. 

§ 4.  Intrigile  popoarelor  vecine. 

«Ţara  Românească,  zice  d-1  Bogdan,  se  află 
tocmai  între  două  focuri : când  se  stingea  unul 
se  aprindea  celalt.  Domnii  ei  trebuiau  să  oscileze, 
conrupându-şi  caracterul,  între  Turcii  nesăţioşi  şi 
cruzi  şi  între  Ungurii  trufaşi  şi  iubitori  de  dom- 
nie» 1). 

In  acest  capitol  merită  să  fie  cercetată,  în  de- 
aproape,  urmările  psichologice  ale  acestei  mari 


1)  Luptele  Românilor  cu  Turcii,  p.  20. 

plăgi,  cari  roase  caracterul  Românilor  chiar  din 
cele  d’intâiu  vremuri  ale  neamului  şi  în  prima  epocă 
a pierderii  neatârnării  noastre. 

Intrigile  Ungurilor  şi  Polonezilor  sunt  de  altfel 
în  strânse  legături  cu  corupţia  şi  trădările  boierilor. 
Aceste  două  fenomene  sunt  iarăşi  precumpăni- 
toare în  această  epocă  a istoriei  neamului.  Din 
ele  decurg  o sumă  de  urmări  morale  şi  sociale 

de  o însemnătate  covârşitoare  în  făurirea  sufle- 

> 

tului  românesc. 

La  Unguri  şi  Polonezi  alergau  obicinuit  boierii 
nemulţumiţi  cu  Domnii  ţării,  şi  dela  dânşii  luau 
ajutoare  spre  a răsturnă  şi  a întronă  Domnii  ţării 
dupe  placul  lor.  Sfâşierile  lăuntrice  pentru  domnie, 
cari  de  sigur  contribuiră  cu  mult  la  crearea  cu- 
rentului nefericit  al  domniilor  scurte,  sunt  opera 
boierilor  încurajată  de  vecinii  Unguri,  Polonezi  şi 
Turci. 

Astfel,  în  Muntenia,  vedem  pe  Dan  II  venind 
cu  ajutorul  Turcilor,  răsturnând  şi  omorând  pe 
Mihail,  care,  pentru  a-şi  păstră  scaunul  domnesc, 
făcuse  apel  la  Unguri.  Dan  II  este  el  însuşi  răs- 
turnat de  Turci,  cari  îl  înlocuesc  cu  fratele  său 
Radu,  iar  el  fuge  la  Unguri  cari  vin  şi  gonesc 
pe  Radu  şi-l  aşează  din  nou  pe  scaunul  dom- 
nesc. Fu  însă  curând  alungat  de  către  Vlad  II 
Dracul,  fiul  lui  Mircea.  Acesta  uneltise  chiar  în  contra 
tatălui  său.  Lucru  monstruos,  lupta  pentru  domnie 
nu  se  dete  numai  între  familiile  domnitoare,  ci 
membrii  aceleiaşi  familii,  fiul  pe  tată,  fratele  pe 
frate  se  omorârâ  şi  se  sfâşiară,  pentru  a se  âlungâ 
din  scaun  şi  a se  înlocui  unul  pe  altul.  Scaunul 
Munteniei  fu  astfel  ca  o suveică  între  mâinile 


www.dacoromanica.ro 


— 295  — 


Turcilor  şi  Ungurilor,  cari  se  întreceau  s’o  arunce, 
după  bunul  lor  plac,  între  urzeala  politică  şi  so- 
cială a celor  două  partide  boiereşti  ale  acestei  ţări. 

In  Moldova,  Domnii  încercară  să  înlăture  aceste 
lupte  nenorocite,  întovărăşindu-şi  la  tron  pe  fii  şi 
fraţii  lor.  Nici  aci  însă  lucrurile  n’ajunseră  la  un 
mai  bun  sfârşit,  căci  vedem,  chiar  dela  început, 
pe  Ştefan  Muşat  gonind  de  pe  tron,  cu  ajutorul 
Polonilor,  pe  Roman  Muşat.  După  Ştefan,  găsim 
pe  fii  acestuia,  pe  care  el  îi  lăsase  să  domnească 
împreună,  răsboindu-se  şi  alergând  după  ajutor  la 
Poloni.  Amândoi  sunt  însă  înlăturaţi  de  Roman  II, 
la  rându-i  ucis  de  Iuga  fiul  lui  Roman  I.  Aceleaşi 
desbinări  se  urmează  şi  între  scoborâtorii  lui 
Alexandru  cel  Bun.  La  intrigile  poloneze  se  adăo- 
gară  şi  cele  ungureşti,  şi  făcură  să  cadă  Moldova 
tot  mai  adânc  în  atârnarea  acestor  doi  puternici 
vecini.  Asasinări,  omoruri  violente  şi  crude  între 
fraţi,  aci  degeneră,  sub  înrâurirea  intrigilor  boie- 
reşti şi  ungureşti,  simţul  de  neatârnare  atât  de 
puternic  la  Moldoveni.  Aceste  intrigi  se  urmară, 
în  tot  lungul  istoriei  ţărilor  române.  Rezultatul 
lor  fu  această  desfăşurare  politică  de  convulsiuni 
repetate,  de  căderi  şi  ridicări  istorice  ale  dom- 
niilor româneşti. 

Acţiunea  perfidă  a vecinilor  noştri  Unguri  şi 
Polonezi  nu  se  mărgini  numai  la  aceste  schimbări 
de  Domni.  Aceşti  vecini  făcură  tot  ce  le  stătu  în 
putinţă,  în  cele  mai  grele  împrejurări  prin  care 
trecură  ţările  surori,  pentru  a le  umili,  a le  de- 
grada şi  a le  cuceri.  Chiar  în  timpul  de  glorie, 

sub  Ştefan  cel  Mare,  vedem  pe  Unguri  căutând 
să  întunece  strălucirea  domniei  moldovene,  însu- 
şindu-şi  isbânda  lui  Ştefan  asupra  Turcilor,  spuind 
«către  papă,  împăratul  Germaniei  şi  alţi  regi,  cum 
că  oamenii  săi,  sub  hatmanul  său  Ştefan,  palatinul 
Moldovei,  bătuse  o mare  armată  turcească».  Mai 
târziu,  Mateiu  Corvin  profită  de  pericolul  unei  a 
doua  năvăliri  din  partea  Turcilor  asupra  Moldovei, 
şi  constrânge  pe  Ştefan  să  i se  închine  şi  să-l  re- 
cunoască de  suzeran,  lăsând  în  urmă  pe  acesta 
în  completă  părăsire,  spre  a fi  sdrobit  de  Turci, 
la  Răsboeni.  Tot  aşa  se  purtarâ  mai  târziu  şi  Po- 
lonii. Ştefan  voind  să  smulgă  dela  Turci  Chilia  şi 
Cetatea  Albă,  în  vederea  unui  sprijin  ce  doriâ  să 
câştige  dela  Poloni,  este  nevoit  să  se  închine  şi 
să  se  recunoască  de  vasal  şi  lui  Casimir  IV,  regele 
Poloniei.  Acesta  îl  umili  până  într’atât,  încât  Ştefan 
trebui  să-i  cază  în  genuchi,  în  iaţa  armatei. 

Când  Petru  Rareş  va  fi  atacat  mai  târziu,  (1538) 
de  către  Sultanul  Soliman  în  persoană,  cu  vre-o 
150.000  de  soldaţi,  în  acelaş  timp  in  care  hor- 
dele  tătare  îl  loveau  pe  la  spate,  Polonii  găsesc 
atunci  momentul  ca  să  scoboare  şi  ei  dela  Nord 
spre  a pierde  pe  Moldoveni.  Prin  tratatul  încheiat 
între  Mihaiu  Viteazul  şi  Sigismund  Batori,  la  1595, 
Ungurii,  credincioşi  sistemului  lor,  profitară  de  pe- 
ricolul ce  ameninţa  pe  Mihaiu  din  partea  Turcilor, 
şi,  fără  nici  un  merit,  smulseră  dela  acesta  închi- 
narea sa  şi  a Ţării  Româneşti  către  Sigismund,  în 
condiţii  chiar  mai  umilitoare  decât  cele  cari  legau 
pe  Români  de  Turci. 

Toate  acestea  dovedesc  pornirile  Ungurilor  şi 
Polonilor,  cari  n’au  scăpat  nici  o ocazie  priincioasă 

fără  ca  să  nu  profite  de  ea,  împotriva  Ţărilor  Ro- 
mâne. Acestea,  tocmai  din  pricina  atâtor  intrigi  şi 
perfidii,  căzură  moralmente  tot  mai  jos,  şi  deve- 
niră  o pradă  din  ce  în  ce  mai  uşor  de  jefuit  de 
către  Turci.  Şi  cu  toate  acestea,  interesul  cel  mai 
vădit  al  Ungurilor  în  deosebi  ar  fi  fost  să  caute 
să  sprijine  pe  Români  în  luptele  lor  aprige  cu 
Turcii,  care  prea  curând  aveau  să  spulbere 
şi  puterea  maghiară,  prefâcând  Ungaria  în  Pa- 

salâc. 

» 

Intrigile  ce  dânşii  nu  încetară  o clipă  a semănâ 
între  familiile  domnitoare,  în  Muntenia  şi  Moldova, 
precum  şi  amestecul  Turcilor,  crescând  pe  fiece 
zi,  aduseră  şi  desvoltară  în  ţările  române  luptele 
pentru  domnie;  «acea  cangrenă  care  roase  şi  mânca 
în  curând  toată  virtutea  ţărilor  române  » . Intr’  adevăr, 
sistemul  nenorocit  al  eredităţii  elective,  care  luă 
locul  moştenirii  tronului  propiu  zisă,  este  urmarea 
vădită  şi  cea  mai  însemnată  a intrigilor  şi  inter- 
vcnirilor  Turcilor,  Ungurilor  şi  Polonezilor  în  tre- 
bile  interne  ale  ţărilor  surori. 

Aceste  intrigi,  umiliri  şi  înfrângerile  suferite, 
venind  din  toate  părţile,  urmară  mai  departe  a 
altera  caracterul  şi  sufletul  poporului  român.  Si- 
tuaţia politică  şi  socială  înjosită  aduce  neapărat 
o scoborîre  a caracterului.  Tăria  sufletului,  de  atâtea 
ori  înfrântă  şi  încălcată,  se  îndoaie  şi  se  slăbeşte 
cu  vremea.  Bărbăţia  de  atâtea  ori  sdruncinată  se 
încovoaie  şi  se  pierde.  Un  strat  de  izînă  morală 
se  aşternu,  din  ce  în  ce  mai  gros,  peste  însuşirile 
sufleteşti  ce  toată  lumea  le-a  cunoscut  la  strămoşii 
noştri  din  vremea  lui  Mircea  şi  Ştefan. 

§ 5.  Intrigile  şi  trădările  boierilor. 

S’a  susţinut  adesea  că  boierii , după  cum  pare 
a o dovedi  etimologia  cuvântului,  au  fost  oameni 
de  o rasă,  de  un  neam  cu  totul  deosebit  de 
acela  al  celei  mai  mari  majorităţi  a Românilor. 
Boieriile,  ca  şi  dregâtoriile  pe  care  le  ocupau 
boierii,  sunt  instituţii  de  origină  slavo-bulgară. 
N’ar  fi  de  loc  nefiresc  ca  cei  cari  le  ocupau  să  fi  fost 
ei  înşişi  Bulgari,  când  este  ştiut  că  Bulgarii  îşi  în- 
tinseră stăpânirea  lor  peste  ţările  române,  vreme 
de  5 — 6 veacuri.  Thomas  Thornton,  care  scrie  pe 
la  1800  asupra  ţărilor  noastre,  zice  că  «boierii 
cari  aparţin  celor  mai  vechi  familii  pretind  că 
sunt  coborâtori  ai  Slavilor  şi  sunt  de  o rasă  dife- 
rită de  aceea  a poporului1)».  Există  deci  oare- 
care, tradiţie  după  care  boierimea  română  ar  fi 
într’ adevăr  de  origine  slavo-bulgară.  Intru  cât  pri- 
veşte familia  domnitoare  a Basarabilor,  cronica 
ţării,  după  cum  se  ştie,  spune  limpede  că  ei  erau 
de  neam  sârbesc.  Or  în  Oltenia,  patria  Basara- 
bilor, poporul  nu  cunoaşte  pe  Bulgari  decât  sub 
denumirea  de  Sârbi  şi  deci  tradiţia  şi  cronica  sunt 
în  armonie  cu  concepţia  poporului.  Tot  astfel,  nu 
arareori  vei  putea  găsi  în  zugrăvirile  de  prin 
mănăstiri  ce  înfăţişează  pe  boierii  titori,  înteme- 
ietorii lor,  tipul  mongol,  curat,  care  pare  a se  fi 
perdut  azi,  fiind  înlocuit  în  clasa  boierilor  cu  un 
alt  neam.  Or  tipul  mongol  este  în  deaproape  în- 
rudit cu  neamul  Bulgarilor. 

Mai  există  însă  încă  o consideraţie,  care  întă- 


1)  II,  p.  350. 

reşte  această  tradiţie  ce  mărturiseşte  despre  origi- 
nea slavo-bulgară  a vechii  boierimi  române,  şi  care, 
în  tot  cazul,  ar  dovedi  că  boierii  trebuiau  neapărat 
să  fi  fost  de  sânge  strein  de  acela  al  Românilor. 
Această  consideraţie  este  dispreţul  neprefăcut, 
oarecum  făţiş  şi  chiar  brutal,  pe  care  boierimea 
română  l’a  avut  totdeauna  pentru  Români.  In  în- 
ţelesul celor  vechi,  rumân  eră  aproape  tot  una 
cu  rob,  rumânie  însemna  tot  una  cu  robie.  A 
spune  cuiva  că  este  rumân  eră  aproape  o insultă, 
era  în  tot  cazul  un  mijloc  de  înjosire.  Rumânul 
preţuia  în  vechime  tot  atât  cât  preţueşte  azi  pen- 
tru popor  ţiganul.  Pentru  ca  un  boier  să  ajungă 
rumîn,  trebuia  să  se  fi  vândut  el  şi  cu  moşia  lui, 
trebuia  să  fi  atins  cel  mai  din  urmă  grad  de  mi- 
zerie. O adevărată  prăpastie  a existat  totdeauna 
între  boieri  şi  români.  Această  prăpastie  nu  se 
poate  nicidecum  asemănă  cu  deosebirile  pe  care 
le  creează,  între  oameni,  rangurile  sau  bogăţia. 
Intru  cât  o putem  înţelege  noi,  deosebirea  ce  să 
făcea  între  boieri  şi  rumîni,  este  cu  totul  asemă- 
nătoare cu  deosebirea  ce  se  face  între  oamenii, 
cari  sunt  de  sânge  străin  unii  pentru  alţii. 

De  altfel,  interpretarea  ce  dăm  noi  originei 
bulgare  a boierilor  Români  nu  este  de  loc  fruc-* 
tul  închipuirii  pentru  a explica  un  lucru  particular 
nouă.  In  toate  societăţile,  unde  a existat  o nobi- 
lime şi  o plebe,  nobilimea  a fost  un  element  de 
sânge  străin  de  acela  al  plebei.  Astfel,  la  Englezi 
nobilii  sunt  de  origină  normandă,  la  Ruşi  de  ori- 
gină scandinavă,  la  Francezi  şi  Italieni  de  origină 
germană.  Ar  fi  lucru  nefiresc  ca  tocmai  boierii 
noştri  să  se  abată  dela  regula  comună  a altor 

societăţi . — Nobilii  din  Ardeal  sunt  Unguri,  plebea 
este  română. 

Este  adevărat  că  mai  târziu,  când  luptele  pen- 
tru neatârnare,  împotriva  Ungurilor  şi  Turcilor, 
erau  în  toiul  lor,  boierimea  română,  răsboinică  pe 
vremuri,  având  să  fie  rărită  în  lupte,  se  premeni 
şi  se  completă  cu  oameni  din  popor,  ridicaţi  la 
rangul  de  boierie,  pentru  destoinicia  şi  vitejia  lor. 
Cu  chipul  acesta,  boierimea  se  naţionaliză  din  ce 
în  ce  mai  mult.  De  sigur  că  ajunse  un  timp  în 
care  vechile  odrasle  de  origină  streină  se  împu- 
ţinară foarte  mult.  Aşa,  putem  presupune  că  boierii 
lui  JVIihaiu  Viteazul  vor  fi  fost,  în  cea  mai  mare 
parte,  oameni  ridicaţi  dintre  rumîni.  Aceasta  n’a 
împiedicat  însă  de  loc  ca  vechiul  lor  simţimânt 
de  dispreţ  pentru  rumân  să  rămâe  acelaş.  Boierii, 
constituind  o clasă  oarecum  închisă,  au  spiritul 
lor  de  corp,  care  se  păstrează  aproape  neatins, 
atâta  vreme  cât  se  păstrează  şi  clasa.  Ei  au  pre- 
judecăţile lor,  chipul  lor  de  a vedea  şi  de  a preţui 
lumea  şi  oamenii,  interesele  lor  cari  rămân  multă 
vreme  cam  aceleaşi.  Obrazele  se  pot  schimba, 
clasa  şi  spiritul  de  clasă  rămân  aceleaşi,  căci  spi- 
ritul de  clasă  se  întipăreşte  neapărat  tuturor  acelora 
care  intră  în  cuprinsul  ei. 

Dată  fiind  origina  streină  a boierimei  româneşti, 
şi  spiritul  care  o însufleţeâ,  uşor  se  poate  pre- 
vede şi  chiar  calculă  rolul  pe  care  această  clasă 
l’a  jucat  în  făurirea  patriei  române  şi  a sufletului 
nostru  etnic.  Neavând  nici  o legătură  de  sânge  şi 
de  simţiminte  cu  grosul  neamului,  pe  boieri  nu-i 
lega  de  pământul  patriei  şi  de  neam  decât  inte- 

resele  lor.  îndată  ce  interesele  lor  erau  protivnice 
intereselor  neamului,  istoria  stă  mărturie  strigă- 
toare că  boierii  au  intrigat,  au  trădat  şi  au  vândut 
patria  şi  neamul.  1 

Poate  într’o  mai  mare  măsură  şi  decât  căde- 
rea ţărilor  sub  Turci,  şi  decât  intrigile  ungureşti 
şi  leşeşti,  faptul  că  se  află  la  noi  o clasă  a boie- 
rilor, streină  de  sentimentele  neamului,  de  neam 
şi  de  marile  lui  interese,  a făcut  că  luptele  pen- 
tru tron  ajunseră  atât  de  sfâşietoare  la  noi  şi  du- 
seră ţările  până  în  fundul  celei  mai  adânci  pră- 
păstii morale.  Să  rezumăm  acum  mărturiile  vii, 
pe  care  le  aduce  istoria  pentru  a confirma  această 
vedere. 

Primele  desbinări  şi  intrigi  ale  boierilor  se  înfă- 
ţişară sub  firmele  Drâculeştilor  şi  Basarabeştilor. 
«Lupta  aceasta  va  lua  mai  târziu  un  caracter  te- 
ritorial. Anume,  Băsărăbeştii,  folosindu-se  de  ne- 
mulţumirile Olteniei  cu  poziţia  ei  sub  Munteni,  se 
vor  face  apărătorii  drepturilor  ei»1). 

O partidă  de  boieri  vedem  din  primele  timpuri 
răsturnând,  cu  ajutorul  Turcilor,  pe  Dan  II  şi  pu- 
nând în  loc,  în  domnie,  pe  Vlad  II  Dracul.  Partidele 
boierilor  organizaţi,  unii  înjurul  Basarabeştilor,  alţii  în 
jurul  Drâculeştilor,  rând  pe  rând,  se  ridică  împotriva 
Domnului  din  scaun,  îl  trădează,  îl  vând  pentru  a dâ 
domnia  altui  pretendent,  care  le  era  pe  plac. 

Astfel  îi  vedem  complotând  până  chiar  în  po- 
triva celui  mai  strălucit  Domn  al  Moldovei,  Ştefan 


1)  Citaţiile  di n acest  capitol,  când  nu  li  se  indică  altă  resursă, 
sunt  luate  din  Istoria  d-lui  Xenopol. 

cel  Mare.  Alexa  Stolnicul,  Negrită  Paharnicul  şi 
Isaia  Vornicului  urzesc  un  complot  contra  vieţii 
Domnului,  în  timpul  luptei  lui  cu  Radu  Vodă  din 
Muntenia.  Descoperiţi,  ei  periră  însă  sub  securea 
călăului.  Ştefan  cunoştea  aşa  de  bine  înclinările 
acestea  nenorocite  ale  boierilor,  că  pedepsi  cu 
moartea  orce  încercare  de  trădare  sau  răsvrătire  din 
partea  lor.  Câteva  zile  numai  înaintea  morţii  sale, 
el  puse  să  taie,  sub  ochii  lui,  pe  nişte  boieri  cari 
se  arătau  nesupuşi  voinţei  lui,  prin  aceia  că  nu 
voiau  să  recunoască  pe  Bogdan  ca  urmaş  la  tron. 
Când  însă  în  locul  unui  Domn  hotărît  şi  energic, 
cum  era  Ştefan,  avea  a face  cu  un  altul,  com- 
plotul îşi  ajungea  scopul. 

Vlad  Ţepeş,  slăbit,  în  a doua  domnie,  muri  în 
urma  unui  astfel  de  complot  făcut  de  boieri. 

Cu  vremea,  partida  boierilor  din  jurul  Basara- 
beştilor  se  dădu  în  partea  Turcilor  şi  începu  a 
da  ajutor  acestora,  pentru  ca  să  scufunde  şi  mai 
mult  ţara  sub  tirania  turcească.  Pe  la  1510,  bo- 
ierii în  frunte  cu  Barbu  Craiovescu  şi  Neagoe  Ba- 
sarab  «pribegesc  în  ţara  turcească  şi  făcând  j albă 
la  împăratul  de  răutăţile  ce  le  făcea  Mihnea  Vodă 
(poreclit  de  boieri  cu  numele  de  cel  Rău)  s’au  ma- 
zâlit  şi-au  pus  în  loc  pe  Vlad  Vodă».  La  moartea 
lui  Neagoe  Basarab,  aceiaşi  boieri  alungaseră  pe 
fiul  său  Tudosie,  pentru  a pune  în  scaun  pe 
Radu  V Călugărul. 

Turcii  luând  mereu  cunoştinţă  de  această  com- 
pletă decădere  morală  a boierilor,  de  intrigile  şi 
comploturile  lor,  erau  hotărîţi,  la  un  moment  dat, 
se  prefacă  ţara  în  Paşalîc,  rânduind  paşă  în  Mun- 
tenia pe  Mohamed  Bey.  Se  răsgândesc  în  urmă 

şi  rânduesc  Domn  pe  Vlad  VIII  din  familia  Dră- 
culeştilor.  «Boierii  olteni  şi  mai  ales  însemnata  fa- 
milie a Pârvuleştilor  se  prefac  a-1  primi  deocam- 
dată, dar  duşmănindu-1  în  ascuns,  asemenenea  a 
lor  purtare  împinge  pe  Domn  .a  cerea  să  scoată 
pe  acea  familie  din  banatul  Craiovei,  spre  a des- 
rădăcinâ  opoziţia  din  cuibul  de  peste  Olt.  Pârvu 
atunci  se  răscoală  şi  alungă  pe  Vlad,  iar  Radu 
dela  Afumaţi,  ginerile  lui  Neagoe  Basarab,  re- 
vine în  scaun.  Abia  însă  reîntors  în  domnie,  şi 
boierii  Munteniei  mari  se  pornesc  în  contra  lui 

si-1  ucid». 

> 


In  Moldova,  apucăturile  boierilor  sunt  cu  totul 
la  fel  cu  acelea  ale  boierilor  munteni.  Astfel  ve- 
dem şi  aci  că  doi  boieri:  Mihul  hatmanul  şi  Tro- 
tuşan  logofătul,  «ajutaţi  de  familiile  boiereşti  ale 
Găneştilor  şi  Arboreştilor»,  atacară  pe  Ştefan  Lo- 
custă  în  foişorul  din  Suceava,  şi-l  omorîră,  «Bo- 
ierii însă,  cu  toate  că  uciseră  pe  Ştefan  Vodă,  nu 
voiau  cu  nici  un  chip  să  revină  la  Petru  Rareş, 
precum  în  deobşte  « poporul  de  jos  dorea  întoar- 
cerea la  Petru  Vodă,  boierii,  care-l  urau  peste 
măsură,  preperau  pe  orcare  alt  principe.  Boierii 
nu-1  urau  atâta,  pe  cât  se  temeau  de  răsbunarea 
lui,  fiindcă  nu  numai  îl  părăsiseră  pe  timpul  lui 
Soliman,  ci  nmblau  chiar  să-l  deie  în  mâinile 
lui».  Boierii  răsvrătiţi  cheamă  atunci  la  domnie 
pe  Alexandru  Cornea,  Când  însă  se  apropie  Petru 
cu  armata,  ca  să  alunge  pe  Alexandru,  «toţi  par- 
tizanii lui  Alexandru  îl  părăsiră,  afară  de  Pătraşcu 
care  muri  împreună  cu  stăpânul  său,  sub  securea 
călăului  lui  Rareş».  Alexandru  Lăpuşneanu  este 

trădat  şi  vândut  chiar  unui  venetic  străin  de  neam 
Iacob  Eraclidul,  la  Verbia,  de  boierul  Moţoc,  căruia 
Lăpuşneanu  îi  dăduse  comanda  oastei  sale,  şi-l 
trimisese  împotriva  lui  Iacob. 

Luptele  şi  intrigile  boierilor  ajunseră  chiar  să 
iasă  din  cadrul  lor  obişnuit  în  cele  două  partizi. 
Vedem  în  Muntenia  sfâşierile  trecând  în  sânul  par- 
tidelor însă-şi,  după  ce  ele  sfâşiaseră  partidele 
între  ele.  Aşâ  de  pildă  răscoala  pornită  în  potriva 
lui  Radu  Paisie,  din  sânul  însuşi  al  familiei  lui,  «este 
un  simptom  mai  mult  al  destrăbălărei  domniei 
Munteniei».  Fireşte  că  boierii  olteni,  având  în 
fruntea  lor  pe  Radu  Paisie,  vin  contra  lui  Mircea, 
pe  care  Turcii  îl  puseseră  în  scaun,  în  locul  lui 
Radu.  Boierii  pribegi  din  Oltenia,  după  ce  au  fost 
bătuţi  de  Mircea  la  Periş,  «iar  au  strâns  oaste  şi 
împreună  cu  Radu  Vodă  Iliaşi  au  venit  în  ţară  şi, 
întâmpinându-se  cu  Mircea  Vodă  la  sat,  la  Voi- 
neşti,  au  biruit  Radu  şi  pribegii  iar  Mircea  a fugit  la 
Giurgiu». 

Când  Mircea  îşi  recucereşte  tronul,  aflăm  pe  un 
boier  Socol  punând  mâna  pe  vistieria  ţării  şi  fu- 
gind cu  averea  răpită  în  Ardeal.  Cu  Socol  fugise 
încă  o întreagă  partidă  de  boieri,  care  vreau  să-l 
pună  Domn.  «La  moartea  lui  Mircea,  în  1559,  pri- 
begii veniră  cu  oaste  de  peste  munţi  şi  făcură 
răsboiu  cu  soţia  lui  Mircea,  doamna  Kiajna,  care 
rămăsese  epitroapa  minorului  ei  fiu,  Petru  Vodă. 
Kiajna  cu  boierii  fură  bătuţi  la  Româneşti  şi  fu- 
giră peste  Dunăre;  însă,  întorcându-se  în  grabă  cu 
ajutor  Turcesc,  învinseiă  le  rândul  lor  pe  pribegi 

la  Şărpăteşti  şi  îi  alungară  iarăşi  peste  munţi  de 
unde  veniseră». 

Aceeaşi  soartă  avu  şi  domnia  lui  Alexandru 
II.  Acesta  fu  încă  duşmănit  de  o partidă  de 
boieri,  pe  care  îi  taie  fără  milă.  Mai  târziu,  când 
cei  doi  fraţi  Alexandru  II  şi  Petru  Şchiopul,  amân- 
doi Domni  în  ţările  surori,  se  întâlnesc  la  Şâpă- 
teni,  ca  să  benchetuiască  reuşita  lor,  aflăm  pe  un 
boier  muntean  refugit  în  Moldova,  care  vine  şi 
isbeşte  pe  cei  doi  fraţi  la  ospăţul  lor.  Patruzeci 
de  boieri  după  acea  merg  la  Constantinopole  să 
pârască  pe  Alexandru.  Nereuşind  acolo,  ei  au 
alergat  la  un  mijloc  mai  sigur  : au  omorât  mai  bine 
pe  Alexandru,  «căci  vedeau  că  nu  este  chip  a 
scăpa  altfel  de  un  urîcios  tiran».  Boierii  însă, 
după  ce  scăpară  de  Alexandru,  nu  se  sfiesc  a 
vinde  ţara  unui  străin,  doctorul  lombard  Rosso. 
Şapte  boieri  se  găsiră  să  sprijine  năzuinţele  lui. 
«Nu  se  sfiesc  aceşti  copii  ai  ţării,  zice  d-1  Xenopol, 
a o vinde  unui  necunoscut,  numai  fiind  că  le  fă- 
găduise slujbe  şi  căpătuială». 

De  amintit  este  însă  cazul  boierului  Ieremia 
Golia,  care  tradă  şi  vându,  în  modul  cel  mai  perfid, 
pe  Domnul  său  Ion  Vodă  cel  Cumplit.  Acesta-i  dă- 
duse toată  încrederea  şi-l  trimisese  să  oprească  tre- 
cerea Turcilor  peste  Dunăre,  dupe  ce-1  pusese  să 
jure  pe  cruce  şi  pe  evanghelie  că-i  va  fi  credin- 
cios. «Cu  toate  aceste  măsuri,  Golia  râmase  tot 
ce  eră,  fire  de  vulpe  şireată  şi  trădătoare,  îmbră- 
cată în  chip  de  om,  şi  lucră  încă  şi  mai  mişel, 
trădarea  lui  nu  fu  măcar  răsplătită  cu  o ambiţi- 
oasă mărire  ci  cu  bani  : 30,000  de  galbeni». 

20 

«El  lasă  pe  Turci  să  treacă  Dunărea  şi  înştiinţă 
pe  loan  că  ajunsese  prea  târziu  spre  a împedicâ 
pe  duşmani  dela  trecerea  fluviului,  dar  că  Turcii 
erau  numai  în  număr  de  30.000,  cei  mai  mulţi 
armată  nedesciplinată».  Adevărul  era  însă  că  Turci 
erau  peste  100.000. 

Cazuri  de  acestea  de  vânzare,  trădări,  intrigi 
şi  desbinări,  săvârşite  de  boerime,  umplu  întreaga 
istorie  nenorocită  a neamului  nostru.  A stărui  să 
le  punem  pe  toate  în  evidenţă  ar  fi  a nu  se  mai 
isprăvi.  Să  ne  oprim  însă  puţin  la  purtarea  extra- 
ordinară, pe  care  o avură  boierii  către  cel  mai 
din  urmă  Domn  viteaz  şi  strălucit  al  Moldovei : Ion 
Vodă  cel  Cumplit,  cel  deja  vândut  odată  de  bo- 
ierul Golia.  «Trădătorul  Ieremia  Golia  încă  nu-şi 
sfârşise  infamul  său  început.  El  fusese  cumpărat, 
probabil  de  Turci  şi  de  Munteni,  spre  a preda  pe 
însuşi  Ion  viu  sau  mort  în  mâinile  lor.  De  aceea, 
îl  vedem  revenind  lângă  Ion  şi  luând  dela  el  co- 
manda cavaleriei  în  lupta  hotărâtoare  ce  eră  să 
se  înceapă.  Atacul  trebuia  să  se  pornească  dela 
aripa  stângă,  unde  se  află  cavaleria  sub  hatmanul 
Golia,  care  pe  semne  sperase  că  va  putea  dobândi 
pe  Domn  în  mijlocul  său.  Miliţiile,  ca  prin  instinct 
firesc  meselor,  presimţise  trădarea  pe  care  no  în- 
ţelesese Ion,  a cărui  minte  eră  pe  deplin  cuprinsă 
de  orândîdrea  bătăliei  şi  nu  lăsară  pe  Ion  să  iasă 
din  rândurile  lor,  spre  a trece  în  acelea  ale  ca- 
valeriei». 

«Dacă  boierimea  nu  putu  îndeplini  trădarea  ei, 
în  toată  întinderea  voită,  cel  puţin  ea  se  ţinu  de 
cuvânt,  şi  când  se  dete  semnul  atacului,  cavaleria, 
adică  boierimea,  plecând  steagul,  puse  cuşmele 

pe  suliţe  şi  trecu  la  duşmani...  Turcii,  ne  având 
nici  o încredere  în  trădători,  îi  întoarseră  înapoi 
în  contra  fraţilor  lor,  împingându-i  îndărăt  şi  fă- 
cându-şi  un  scut  din  piepturile  lor...». 

«Mare  parte  din  ei  pieriră  culegând  moartea  în 
loc  de  răsplată,  pentru  nevrednica  lor  purtare». 
Chiar  în  preziua  luptei  trei  boieri  fugiseră  în  ta- 
băra vrăjmaşilor.  «Eră  avant-garda  trădătorilor». 

Intr’adevăr,  nimic  nu  poate  caracteriza  şi  ves- 
teji mai  bine  rolul  vechii  boierimi  româneşti  decât 
purtarea  ei  faţă  de  Domnul  ţării  în  această  îm- 
prejurare. Dacă  în  această  ocazie  trădarea  şi  per- 
fidia ei  sunt  mai  brutale  şi  mai  pronunţate,  ele 
n’au  fost  niciodată  mai  puţin  dăunătoare  pentru 
destinul  ţărilor  române. 

Nici  chiar  figura  măreaţă  şi  impunătoare  a 
eroului  dela  Călugăreni  n’a  scăpat  teafără  de  con- 
rupţia  şi  intrigile  acestei  boierimi.  Astfel,  Mihaiu 
Viteazul,  după  ce  pierduse,  prin  prigonirile  unei 
soarte  vrăjmaşe,  domniile  celor  trei  ţări  române 
dintr’odată,  îl  vedem  cuprins  în  urzeala  unui  com- 
plot al  boierilor  din  Craiova,  cari  voiau  să-l  răs- 
toarne şi  ei.  Eroul  descoperind  acest  complot 
«cuprins  de  o furie  cumplită  aprinde  casele  în- 
tregi ale  boierilor  răsvrătitori  şi  îi  ucide  cu  femei 
şi  copii,  răsbunând  în  sângele  lor  toate  suferinţele 
şi  amărăciunile  cu  care  soarta  îl  adăpâ». 

Şirul  acestor  comploturi  şi  trădări  din  partea 
boierilor  se  urmă  perfid  şi  stăruitor  în  tot  timpul 
veacurilor  al  XVII,  XyiII  şi  până  în  veacul  al 
XIX,  aducând  cea  mai  mare  decădere  şi  înjosire 
a ţării  şi  scufundând-o,  de  sute  de  ori,  în  prăpastia 

pierzării,  din  care,  printr’o  minune  uimitoare  mereu 
repetată,  ea  se  ridică  de  tot  atâtea  ori. 

Faptele  şi  împrejurările  amintite  aici  vorbesc 
dela  sine,  cu  o deosebită  elocvenţă,  asupra  ro- 
lului pierzător  şi  nevrednic  ce  avu  să  joace  boie- 
rimea română  în  destinele  neamului  nostru.  Această 
clasă  de  oameni  n’a  fost  stăpânită,  totdeauna,  de 
cât  de  cel  mai  cumplit  interes  personal  şi  de  cea 
mai  orbitoare  vanitate.  Ea  fu  răsboinică  atâta 
timp  cât  Domnii  români  mai  aveau  moşii  libere 
cu  cari  puteau  s’o  răsplătească.  Când  se  sfârşiră 
moşiile  si  ţările  căzură  tot  mai  adânc  sub  Turci, 
ne  mai  având  nici  un  interes  a se  bate  împotriva 
vrăjmaşilor,  încetă  şi  destoinicia  lor  răsboinică. 
Mai  târziu,  când  statele  române  se  desvoltară,  se 
înfiinţară  mai  multe  dregătorii  înalte,  asupra  că- 
rora boierii  se  repeziră,  când  ambiţia  lor  nu  ţintea 
încă  şi  mai  sus.  Pentru  dobândirea  acestor  dre- 
gătorii, vechile  lor  instincte  răsboinice  se  puseră 
în  mişcare,  pentru  a-i  face  să  se  sfâşie  între  ei, 
pustiind  ţara  cu  luptele  lor  şi  prăvălind  scaunele 
domniei  în  cea  mai  josnică  degradare.  Boierimea 
română  fu  un  aluat  puternic  de  răscoliri,  convul- 
siuni,  pustiiri  şi  mizerie  în  corpul  puternic  altă- 
dată al  neamului  nostru. 

Interesul  ce  boierii  purtară  ţării  nu  fu  niciodată 
decât  între  limitele  intereselor  lor  proprii.  Dacă 
vreodată  şi-au  vărsat  sângele  pentru  ea,  nu  fu  de 
cât  înaintea  pericolului  de  a o vedea  scăpând 
prădâciunilor  lor  pentru  a cădea  în  mâinile  altora, 
a Turcilor  spre  pildă.  De  aceea,  atunci  când  Sul- 
tanul se  hotărâse  să  prefacă  ţara  în  Paşalâc,  îi 

vedem  luptând  disperaţi  împotriva  Turcilor  şi 
câştigând,  sub  conducerea  lui  Radu  dela  Afumaţi, 
aproape  20  de  mici  biruinţi.  Sub  Mihai  nu  se  ară- 
tară viteji  decât  pentru  interesul  ce  aveau  de  a 
vedea  smuls  dela  eroul  român  dreptul  de  a pre- 
face în  robi  desăvârşiţi  pe  locuitorii  întinselor  lor 
moşii. 

Iată  acuma  şi  cum  descrie  şi  caracterizează  d-1 
Xenopol  pe  boierii  români  şi  rolul  ce  jucară 
dânşii  în  destinele  acestei  ţări.  «Această  clasă, 
care  a apărat  până  în  ultimele  timpuri  interesele 
sale  de  castă  cu  o neîmpăcată  înverşunare,  care 
a stigmatizat  prin  cronicarii  eşiţi  din  sânul  ei  pe 
toţi  Domnii  ce  au  vrut  să  se  atingă  de  ele,  a- 
ceastâ  clasă  atât  de  neastâmpărată  care  se  juca 
de-a  domnul  în  ţările  române,  aruncându-le  adesea- 
ori  în  prăpastia  pieirei...  Pe  ei  îi  vedem  în  ne- 
contenite răsvrătiri  contra  Domnului  ce  nu  le 
plăcea,  şi,  împărţindu-se  în  partizi  personale,  sân- 
gerau ţările  prin  luptele  lor,  luând  calea  surghiu- 
nului când  soarta  armelor  le  era  protivnică,  pu- 
nând mâna  pe  toate  treburile  când  norocul  îşi 
pleca  cumpăna  în  partea  lor».  «Nobilii  ne  mai 
putând  lupta  pentru  libertatea  ţârei  se  aruncau 
pe  intrigă  şi  pe  mijloacele  piezişe  ale  oamenilor 
lipsiţi  de  inimă». 

Adevărul  este  că  n’apucâ  un  Domn  să  se  aşeze 
bine  în  scaun,  şi  zecimi  de  plângeri  şi  memorii 
se  îndreptau  din  partea  boierilor  spre  Constanti- 
nopol,  spre  Petersburg.  Astfel  de  plângeri  şi  ne- 
mulţumiri îşi  făceau  zilnic  drum  mai  ales  spre 
Constantinopole,  şi  mai  cu  seamă  ele  se  îndesiră 
când  Domnii  pământeni  luară  locul  celor  trimişi  din 

Fanar  ').  Aceasta  a făcut  pe  Elias  Regnualt  să 
scrie  în  cartea  sa  că  «isprăvile  boierilor,  de  o suta 
cincizeci  de  ani  încoace,  nu  sunt  scrise  decât  în 
arhivele  dela  Petersburg  şi  dela  Fanar»,  «că 
fiinţa  lor  politică  nu  este  decât  o derisiune,  nu- 
mele lor  chiar  o epigramă  continuă» 1  2).  Boierimea, 
în  aşâ  hal  ajunsă,  degenerase  din  ceeace  fusese 
odată.  «Fiecare  secol  a depus  stratul  său  de  co- 
rupţie peste  ea,  şi  a făcut  din  ea  ceva  inform, 
care  nu  aparţine  nici  politicei,  nici  istoriei  şi  nici 
la  nimic  din  ce  atinge  lumea  intelectuală  şi  morală». 
«Rod  hibrid  al  unor  încrucişeri  impure,  de  unde 
ar  luă  ei  simţul  naţionalităţii  ? Cu  rari  excepţii, 
printre  cei  cari  se  chiamă  pe  nedrept  boieri  nu  se 
afla  nici  un  român  3)». 

Şi  într’adevăr,  dacă  boierimea  română  s’ar  fi 
simţit  de  acelaş  sânge  şi  neam  cu  marea  majo- 
ritate a neamului  românesc,  şi  dacă  legături  de 
o natură  mai  superioară  ar  fi  legat-o  de  pământul 
tării,  altele  decât  interesele  ei  de  clasă,  niciodată, 

j j 1 j 

orcare  ar  fi  fost  împrejurările  istorice,  ea  n’ar  fi 
ajuns  să  joace  un  rol  atât  de  trist  şi  nevrednic  în 
destinele  ţărilor  surori. 

Contrastul  între  boieri  si  ţărani  a isbucnit 

j > 

foarte  adesea,  şi  s’au  văzut  Domni  şi  interese 
vitale  ale  ţării  vândute  de  boieri  şi  apărate  şi 
ocrotite  de  poporul  de  jos  — probă  cazul  lui  Ion 
Vodă  cel  Cumplit,  acela  al  lui  Petru  Rareş,  al 
lui  Mihnea  cel  Rău  etc.  Niciodată  ţăranul  român 


1)  A se  vedea  Pompiliu  Eliad  : Histoire  de  l’Esprit  public  en 
Roumanie  , cartea  1,  p.  140 — 150. 

2)  Op.  cit.,  pag.  276 

3)  Regnault  op.  cit.,  p.  267. 

n’a  jucat  rolul  nedemn  de  vânzător  şi  răzvrăti- 
tor al  tării  si  al  Domnului  său. 

) > 

Deosebirea  adâncă  ce  a existat  totdeauna  între 
boierime  şi  ţărănime  se  putea  vedea  şi  în  prigo- 
nirile nemiloase,  în  jafurile  metodice  pe  care  boierii 
le-au  făcut  asupra  ţărânimei.  Având  în  mâna  lor 
pe  Domn  şi  toate  puterile  Statului,  boierii  s’au 
îngrijit,  din  toate  timpurile,  ca  nevoile  ţării,  dările 
băneşti,  tributul  cu  toate  birurile  neomenoase,  pe 
cari  Turcii  le  storceau  din  ţară,  să  cadă  şi  să 
apese  numai  pe  ţărani.  Ei  au  evitat  totdeauna  a 
lua  parte  la  aceste  sacrificii.  Când  a fost  vreun 
Domn  îndrăsneţ,  care  să  pue  oarecari  dări  şi  asupra 
lor,  acel  Domn  trebuia  prea  curând  răsturnat.  In 
sfârsit,  silinţa  de  veacuri  a boierilor  români  a fost 
ca  să  reducă  la  cel  mai  din  urmă  grad  de  mi- 
zerie, prin  stoarceri  de  tot  felul,  rumânii  şi  vecinii 
cari  robiau  pe  întinsele  lor  moşii.  Ei  nu  i-au  con- 
siderat niciodată  altfel  decât  ca  pe  nişte  vite  de 
muncă,  dela  care  trebuiau  să  scoată  cel  mai  mare 
folos  cu  cea  mai  mică  osteneală  sau  îngrijire  din 
parte-le.  Nimic  n’a  revoltat  vreodată  mai  adânc 
pe  boieri  decât  propunerile  ce  li  s’au  făcut  câte- 
odată de  a uşura  soarta  rumânilor  lor,  de  care 
s’au  simţit  totdeauna  atât  de  deosebiţi  şi  atât  de 
streini. 

CAP.  VII. 

GRECII  Şl  URMELE  SUFLETEŞTI  ALE 
INFLUENŢII  LOR 

Stăpânirea  Grecilor  din  Constantinopole  peste 
ţările  române  este  încă  unul  din  faptele  de  căpe- 
tenie ce  precumpănesc  istoria  neamului  românesc 
din  ultimele  trei  veacuri.  Acest  fapt  isvorăşte  el  în- 
suşi din  dominarea  Turcilor  la  noi,  care  am  zis 
că  este  evenimentul  cel  mai  covârşitor  din  istoria 
modernă  a Românilor. 

Pe  lângă  că  elementul  grecesc  ne  vine  dela 
Constantinopol,  adus  în  cea  mai  mare  parte  de 
Turci  şi  de  înrâurirea  lor,  apoi  încălecarea  Gre- 
cilor peste  Români  n’a  fost  cu  putinţă  decât  din 
clipa  în  care  ţările  române  ajunseră  într’o  stare 
de  desăvârşită  slăbiciune  morală  şi  materială. 
Grecii  avură  rolul  unor  adevăraţi  paraziţi,  cari 
sunt  atraşi  de  mizeria  unor  organisme  slabe,  şi 
care  nu  se  pripăşesc  şi  nu  propăşesc  decât  în 
atmosfera  de  sărăcie  şi  de  anemie  completă.  După 
ce  Turcii  degradară  aproape  cu  totul  energia 
morală  şi  economică  a ţărilor  române,  Grecii  ve- 

niră  să  desăvârşească  opera  lor  de  înjosire  şi  de 
distrugere. 

Istoria  Munteniei  şi  Moldovei,  din  secolul  XVII, 
este  cu  totul  predomnită  de  începuturile  stăpânirei 
greceşti  şi  de  lupta  disperată  a Muntenilor  şi  Mol- 
dovenilor înpotriva  acestor  cotropitori  pacinici  şi 
cu  atât  mai  apăsători  şi  nesuteriţi.  Faptele  istorice 
mai  de  seamă,  din  această  epocă,  fură  svârcolirile 
neamului  nostru  înlănţuit  cu  iscusinţa  în  mrejele 
perfide  ale  Fanarului.  Luptele,  răscoalele  nenu- 
mărate ale  Românilor  în  potriva  Grecilor,  întâm- 
plate în  chiar  cei  dintâi  ani  ai  veacului  XVII,  sunt 
ca  nişte  prime  convulsiuni,  prin  care  neamul  nostru 
voia  să  asvârle  departe  pe  noii  lui  cotropitori. 

Din  cele  mai  d’intâiu  timpuri  ale  formării  state- 
lor române,  Grecii  se  strecorară  în  ţările  noastre 
ca  negustori.  Apucăturile  lor  comerciale  îi  adu- 
seră de  timpuriu  pe  ţărmurile  nord-vestice  ale 
Mării  Negre.  De  aci  începură  să  se  reverse  peste 
ţările  române.  Documente  rămase  ne  înfăţişează 
Greci  veniţi  şi  procopsiţi  la  noi  încă  pe  la  anul 
1359.  Un  obraz  bisericesc,  de  cea  mai  înaltă 
treaptă,  spre  pildă  mitropolitul  Ioachim  Cristopulo, 
era  Grec.  Pripâşirea  acestor  noi  năvălitori  se  întări 
însă  simţitor  dela  căderea  Constantinopolului.  De 
aceea,  se  poate  zice  că  nenorocirea  grecească,  care 
isbi  aşâ  de  crud  şi  adânc  ţările  noastre,  nu  fu 
decât  o urmare  firească,  fatală  a stăpânirii  Tur- 
cilor în  Europa.  In  deosebi,  dela  această  dată  ei 
se  pripăşiră  aci  sub  masca  religiei  uşor  de  purtat, 
şi  cu  care  se  putea  înşela  uşor  spiritele  simple 
ale  Românilor.  Patriarhul  Nifon,  la  venirea  lui  în 
Muntenia,  în  timpul  lui  Radu  al  IV-lea,  întăreşte 

şi  mai  mult  înrâurirea  grecească  în  biserică,  mai 
ales  dela  suirea  lui  în  scaunul  Mitropoliei.  Această 
înrâurire  devine  precumpănitoare  sub  Neagoe  Ba- 
sarab,  ale  cărui  simpatii  pentru  Greci  se  trădează 
în  aceea  că  el  însuşi  se  grecizase  şi  rededese  ope- 
rile  lui  scrise  în  limba  greacă. 

«Călugării  râsăritenii,  zice  d-1  Xenopol,  venind 
din  părţile  mai  apropiate,  unde  suferise  Mântui- 
torul, erau  priviţi  nu  ca  oameni  ci  ca  sfinţi  de 
către  bigota  poporaţie  a ţărilor  române,  care  se 
simţiâ  prea  fericită,  când  putea  să  se  despoaie  în 
favoarea  acelor  obraze,  ce  ştiau  asâ  de  bine  să 
se  folosească  de  prostia  lumii.  Fapt  este  ca  mă- 
năstirile şi  mai  toate  demnităţile  bisericeşti  fură 
înţesate  cu  Greci  şi  călugări  greci,  mai  în  tot  cursul 
veacului  XVI.  In  acest  răstimp  numai,  vedem  doi 
patriarhi  greci  stabilindu-se  în  ţară:  pe  Nifon  deja 
amintit,  lângă  care  trebuie  să  adăogăm  pe  Pa- 
homie,  care  «luând  clerici  şi  mireni  cu  sine  au 
mers  în  Valahia  şi  în  Moldova,  unde  a fost  primit 
cu  toată  evlavia  de  principi,  de  boieri  şi  de  tot 
norodul  acelui  loc». 

Intr’un  cuvânt  se  poate  zice  că  dacă  secolul  al 
XVII  este  începutul  predomnirii  greceşti  peste  ţările 
române,  întreg  veacul  al  XVI  este  pregătirea 
acestei  predominări,  pripăşirea  şi  revărsarea  grecis- 
mului peste  ţarina  românească. 

Biserica  şi  comerţul  n’au  fost  însă  singurele  por- 
tiţe prin  cari  s’au  strecurat  Grecii  în  ţările  româ- 
neşti. Căderea  ţârilor  sub  Turci,  şi  decăderea  lor 
morală,  care  făcea  pe  Domnii  români  să  precupe- 
ţească scaunele  domniei  cu  bani  scumpi,  cămătuiţi 

dela  zarafii  greci  dela  Constantinopol,  dete  avânt 
puternic  elementului  grecesc.  Precumpănirea  poli- 
tică şi  socială  a acestui  element  începu  de  când 
Domnii  Munteniei  şi  Moldovei  începuse  a veni  dela 
Ţarigrad  înconjuraţi  de  câte  o droaie  de  creditori 
din  Fanar.  Domnul  îndatorat  era  o unealtă  mlă- 
dioasă în  mâinile  lor.  Puterile  lui  erau  puse  în 
serviciul  creditorilor  săi.  Aceştia,  când  nu  puteau 
fi  plătiţi  cu  bani,  erau  plătiţi  cu  slujbe  înalte,  cu 
moşii.  Dacă  mai  avem  în  vedere  şi  înrâurirea  cres- 
cândă a Grecilor  din  Fanar,  ridicarea  lor  comer- 
cială şi  financiară,  chipul  cum  ştiuseră  ei  să  se 
facă  trebuincioşi,  indispensabili  chiar,  Turcilor, 
Sultanului,  dela  care  atârna  totul  în  principatele 
române,  numai  poate  fi  nici  o nedumerire  asupra 
încălecării  lor  de  timpuriu  peste  ţările  româneşti. 

Veniţi  în  ţară  într’un  chip  sau  într’altul,  ei  se 
vârîră  în  sânul  familiilor  boiereşti,  încuscrindu-se 
cu  acestea.  Cu  un  talent  iscusit  de  insinuare,  de 
care  şi  azi  n’au  încetat  de  a dâ  dovezi,  ei  îşi 
făcură  necontenit  drum  în  corpul  naţiunei  româ- 
neşti, şi  în  curând  familiile  boierilor  români  fură 
înţesate  de  nurori  şi  de  gineri  greci.  Ţarina  mă- 
noasă a strămoşilor  noştri  încăpu  astfel,  încetul  cu 
încetul,  pe  mâinile  acestor  năvălitori  subţir  işi  paş- 
nici, după  cum  încă  nici  azi  n’a  încetat  a face, 
graţie  aceloraşi  mijloace. 

Fapt  este  că  înainte  chiar  de  Mihai  Viteazul, 
Muntenia  mai  cu  deosebire  eră  copleşită  de  Greci. 
Acţiunea  lor  de  încălcare  se  resimţi  puternic  şi 
începu  a fi  nesuferită,  îndată  după  eroismul  con- 
vulsiv al  acestuia.  Sub  domnia  lui  Radu  Mihnea, 
ţara  cunoscu  cea  dântâiu  răscoală  contra  Greci- 

lor.  Sub  acest  Domn,  pe  la  1612,  neamul  românesc 
se  trezi  într’o  primă  sguduitură  pentru  a arunca 
departe  dela  sine  vermina  grecească.  Svârcolirile 
lui  se  urmează  până  la  Mateiu  Basarab.  Acesta, 
ca  şi  Vasile  Lupu  în  Moldova,  câştigă  tronul  pu- 
nându-se  în  fruntea  mişcării  contra  Grecilor. 

Bisericile  înstreinate,  căzute  în  mâinile  Grecilor, 
erau  foarte  numeroase,  încă  înainte  de  Mateiu  Ba- 
sarab. Intre  acestea  găsim  pe  cele  mai  însemnate, 
cum  de  pildă:  Tismana,  Cozia,  Argeşul,  Bistriţa, 
Govora,  Dealul,  Glavaciocul,  Snagovul,  Cotmeana, 
Valea,  Căldărusani,  si  a. 

Elementul  grecesc,  devenit  pe  fiecare  zi  mai 
numeros  şi  mai  puternic,  se  amestecă  tot  mai 
mult  în  rostul  ţărilor  române.  Dacă  simţul  naţional, 
cu  Mateiu  Basarab,  îl  birui  şi-l  aruncă  de  o parte, 
dela  moartea  acestuia  precumpănirea  greacă  de- 
veni într’adevăr  covârşitoare.  Dregătoriile,  ca  si 
moşiile  cele  mai  de  seamă,  căzură  în  mâinile  lor. 
Nu  târziu,  după  Mateiu  Basarab,  chiar  tronul  dom- 
nesc fu  răpit  din  mâinile  Românilor  de  Grecii 
pripăşiţi  din  proaspăt  în  ţară.  După  scurta  şi  ştearsa 
domnie  a lui  Constantin  Şerban,  urmează  la  tron 
un  grec  sadea,  care-şi  românizase  numele  şi  se 
chiemâ  Mihnea,  pretinzând  că  ar  fi  fiul  lui  Radu 
Mihnea.  Acesta  fusese  el  însuşi  grecit  şi  domnia  lui 
este  socotită  în  istorie  ca  o domnie  grecească.  Cu 
atât  mai  mult  trebue  socotită  astfel  domnia  gre- 
cului Mihnea. 

Cu  acesta  din  urmă  şi  cu  Gheorghe  Ghica, 
care  urmează  la  domnie  după  un  an,  se  începe, 
în  Muntenia,  adevărata  epocă  a domniei  greceşti. 

Istoricii  obişnuesc  să  pună  începutul  acestei 
epoce  dela  domnia  lui  Nicolae  Mavrocordat  în 
Muntenia.  Lucrul  acesta  este  cu  totul  arbitrar.  De 
aceea  chiar,  un  istoric,  îndrăsneţ  de  obiceiu,  a 
putut  să  contesteze  dreptul  de  a numi  epoca  dintre 
Brâncoveanu  şi  Tudor  Vladimirescu  epoca  Fana- 
rioţilor. In  acest  restimp  s’au  perindat  şi  mai  multe 
domnii  româneşti,  după  cum  înainte  de  Brânco- 
veanu au  luat  loc  pe  tronul  Munteniei  şi  Moldovei 
mulţi  Greci.  Argumentele  istoricului  de  care  este 
vorba  ne  par  neclătinabile.  Faptul  brutal  al  dom- 
niei, al  predominării  covârşitoare  a Grecilor  în  ţă- 
rile noastre  rămâne  însă  invederat  şi  necontestabil. 
Desbaterile  ridicate  de  d-1  lorga,  în  această  pri- 
vinţă, nu  pot  fi  terminate  mai  bine  decât  admiţând 
că  domnia  Fanarioţilor,  mai  drept  vorbind  domnia 
grecească,  începe  în  ţările  române  imediat  după 
Mateiu  Basarab  şi  Vasile  Lupu.  Ea  începe  în  Mun- 
tenia cu  Mihnea  III,  la  1658,  si  în  Moldova  cu 
Gheorghe  Ghica  tot  la  această  dată. 

De  fapt  ea  începuse  chiar  mai  înainte  de  Mateiu 
Basarab  şi  Vasile  Lupu.  In  totdeauna  însă,  în  fi- 
xarea unei  epoci  de  acestea  în  istorie,  trebuie  să 
intre  puţin  arbitrar.  Epocile  istorice  nu  se  des- 
part prin  linii  lămurite.  Arbitrarul  va  fi  însă  mult 
mai  mic  în  fixarea  începutului  domniei  greceşti 
dupe  Mateiu  Basarab  decât  dupe  Brâncoveanu. 
Căci,  spre  pildă,  în  Moldova,  între  1658  când 
punem  noi  începutul  domniei  greceşti  şi  1711  când 
se  pune  de  obiceiu,  avem  19  domnii,  dintre  care 
1 1 sunt  greceşti  şi  numai  8 româneşti.  In  afară  de 
Domnii  Ştefan  XI,  Eust.  Dabija,  Ştefan  Petriceicu, 
Constantin  Antioh  şi  Dimitrie  Cantemir,  avem  pe 


www.dacoromanica.ro 


— 318  — 


acelea  mai  numeroase  ale  Grecilor : Ghica,  Duca, 
Cantacuzino,  Ruset,  Iliaş  In  acelaş  interval  de  timp, 
avem  în  Muntenia  9 domnii,  dintre  care,  două  româ- 
neşti şi  şapte  greceşti  ; cele  două  româneşti  sunt : 
una  mai  scurtă  a lui  Antonie  din  Popeşti,  şi  acea 
lungă  a lui  Brâncoveanu;  cele  greceşti  ale  aceloraşi 
Ghica,  Duca,  Cantacuzino,  ş.  a.,  ca  şi  în  Moldova. 
Avem  deci  înainte  de  Brâncoveanu,  în  ambele  ţări, 
o majoritate  de  domnii  greceşti,  cari  ne  dau  tot 
dreptul  să  începem  epoca  grecească  în  ţările  ro- 
mâne înainte  de  Brâncoveanu,  dela  Const.  Şerban 
şi  Ştefan  Gheorghe.  Căci  sau  o începem  de  atunci 
sau  o trecem  cu  totul  cu  vederea,  de  oarece  după 
Brâncoveanu  avem  încă  pe  tronul  ţărilor  mai  mulţi 
Domni  români.  Cel  puţin,  până  pe  la  1774,  în 
Muntenia,  domniile  româneşti  se  alternează  aproape 
regulat  cu  cele  greceşti,  dacă  considerăm  că  Ghi- 
culeştii,  în  interval  de  trei  sferturi  de  veac,  au  avut 
vreme  să  se  mai  românizeze.  Astfel,  în  Muntenia, 
între  1714  şi  1769,  avem  vreo  20  de  domnii, 
din  care  româneşti  5 ale  Racoviţeştilor,  sau  12 
dacă  punem  alături  cu  ele  pe  ale  Ghiculeştilor, 
ce  domniseră  aci  cu  un  veac  mai  de  vreme.  Tot 
astfel,  în  Moldova,  între  1711  şi  1777,  avem  18 
domnii,  dintre  care  6 româneşti,  trei  ale  Racovi- 
ţeştilor, trei  ale  Calimahilor  români  de  origină,  la 
cari  dacă  adăogăm  încă  şease  ale  Ghiculeştilor 
facem  12  domnii  româneşti  sau  aproape  româ- 
neşti, rămânând  numai  6 domnii  greceşti  curate. 
Se  pare  că  adevărata  domnie  a fanarioţilor  în 
înţelesul  strict  al  cuvintelor,  ar  începe  numai  de 
pe  la  1774  în  Muntenia,  cu  Ipsilante,  şi  1777  în 
Moldova,  cu  Moruzi,  spre  a se  termină  la  1821 

în  ambele  ţări  cu  Sutulestii.  Se  vede  însă  dela 

i i i > 

sine  cât  ar  fi  de  arbitrar  de  a începe  această  epocă 
la  o dată  aşa  de  târzie. 

La  o primă  înfăţişare  s’ar  pare  că  chestiunea 
fixării  începutului  acestei  epoce  n’are  nici  un  in- 
teres. Totul  este  chestiune  de  dată,  care  nu  schimbă 
nimic  din  însemnătatea  lucrurilor.  Şi  cu  toate  acestea, 
pentru  a preţui  exact  înrâurirea  grecească  asupra 
ţărilor  române,  nu  este  de  puţin  interes  să  se  fixeze 
lămurit  şi  exact  epoca  dominaţiei  greceşti  şi  întin- 
derea ei.  Nu  este  lucru  fără  însemnătate  dacă  ne 
dăm  bine  seama  că  încălecarea  Grecilor  peste  ţările 
române  aţinut,  nu  110  ani,  cât  se  socoteşte  de  obi- 
ceiu,  ci  170,  adică  mai  bine  de  un  veac  şi  jumătate. 

Cea  ce  a putut  amăgi  puţin  pe  istorici,  în  apre- 
cierea dominaţiei  greceşti,  putea  fi  domniile  cu 
tendinţe  româneşti  ale  grecilor  Şerban  şi  Dimi- 
trie  Cantacuzino.  A le  privi  însă  mai  de  aproape, 
aceste  sentimente  filo-române  ale  primilor  Can- 
tacuzinişti  erau  mai  curând  fructul  rivalităţii  dintre 
Grecii  deveniţi  de  pe  atunci  prea  numeroşi,  pentru 
ca  să  nu  să  se  certe  şi  să  nu  se  prigonească  între 
ei.  Aceste  apucături  de  revalitate  şi  pismuire  erau 
prea  vechi,  şi  prea  înrădăcinate  în  sufletul  Gre- 
cilor din  Bizanţ,  de  acea  ele  se  iviră  şi  la  odras- 
lele lor,  ori  în  ce  colţ  de  ţară  s’ar  fi  răspândit 
ele.  Pisma  Cantacuzineştilor  contra  Grecilor  a putut 
pare  minţii  cronicarului  simplist  al  vremei  senti- 
mente filo-române.  Aceste  sentimente  ar  fi  fost 
într’adevăr  cu  neputinţă  dela  un  om  ca  postelnicul 
Const.  Cantacuzino,  venit  în  ţară  la  o vârstă  deja 
coaptă,  şi  pe  care  absolut  nimic  nu-1  lega  de  Români. 

Este  cunoscut  cum  totdeauna  străinii  pripăşiţi 
într’o  ţară,  în  mijlocul  unui  popor,  devin  cei  mai 
aprigi  apărători  ai  ţării  lor  din  nou  adoptate,  în 
potriva  celorlalţi  străini  cari  ar  voi  s’o  cotropească, 
fie  ei  chiar  de  un  sânge  şi  de  acelaş  neam.  Aceasta 
s’a  adeverit  la  Roma,  care,  în  ultimii  timpi,  n’a  lost 
apărată  şi  scăpată  de  năvălitorii  din  afară,  decât 
de  braţul  năvălitorilor  deja  primiţi  înlăuntru.  Acestea 
erau  însă  consideraţi  cari  treceu  peste  cunoştin- 
ţele şi  mijloacele  cronicarilor  noştri  de  pe  vremuri. 
De  aci  aparenţa  sentimentelor  filo-române  ale  pri- 
milor Cantacuzineşti,  care  nu  puţin  o fi  ajutat  pos- 
telnicului Const.  Cantacuzino,  să-şi  plaseze,  să  căpă- 
tuiască  cei  6 băieţi,  şi  cele  6 fete  ale  sale  în  sânul 
celor  mai  însemnate  familii  româneşti  de  atunci. 
Dar  chiar  dacă  am  admite  ca  sincere  aceste  sen- 
timente ale  bătrânului  postelnic,  care,  fiind  o minte 
superioară,  a putut  face  o abatere  bună  dela  re- 
gula rea  a Grecilor,  cum  rămâne  cu  sinceritatea 
lui  Şerban  Cantacuzino,  care  ajuns  la  domnia  Mun- 
teniei nu  visa  decât  recucerirea  Bizanţului  şi  în- 
temeiarea  imperiului  grec  pe  ruinile  celui  otoman, 
vis  căruia  îi  jertfi  interesele  ţârii  peste  care  domnea? 
Dovadă  că  sentimentele  acestea  nu  erau  naţionale, 
ci  prigoniri  interesate,  stă  faptul  că  pe  lângă  Grecii 
prigoniţi  de  Cantacuzineşti  mai  erau  şi  boieri  români. 
Pe  de  altă  parte,  cum  foarte  bine  zice  d-1  Xe- 
nopol,  «la  această  epocă  începuse  a se  întuneca 
conştiinţa  deosebirii  dintre  Greci  şi  Români...  Aşa 
când  Leon  Tomşa  dă  hrisovul  său  de  isgonirea 
Grecilor  din  ţară,  iscăleşte,  alăturea  cu  boierii  pă- 
mânteni, şi  grecul  Papa  logofătul,  care  se  consi- 
dera deci  pe  el  ca  pământean». 

Odată  cu  sentimentul  acestei  deosebiri  între 
Greci  şi  Români,  poporul  românesc  pierdu  şi  orce 
tărie  de  rezistenţă  în  potriva  Grecilor.  El  se  prăbuşi 
din  ce  în  ce  mai  mult  în  mrejile  cotropirii  gre- 
ceşti, din  care  n’aveâ  să  se  trezească  decât  un 
veac  şi  jumătate  mai  târziu. 

Cari  fură  însă  purtările  Grecilor  aşezaţi  în  ţară  ? 
Nu  putem  răspunde  mai  bine  decât  citind  hrisovul, 
dat  către  1630,  întâiu  de  Leon  Tomşa  şi  copiat 
aproape  întocmai,  36  de  ani  mai  târziu,  de  către 
Radu  Leon,  ceea  ce  dovedeşte  că  în  tot  acest  răs- 
timp purtarea  Grecilor  veniţi  în  ţară  rămăsese 
aceaşi.  Acest  hrisov  dat  de  doi  domni  glăsueşte 
astfel  : «văzând  atâta  sărăcie  şi  pustiire  a ţârii, 
căutat-am  Domnia  mea  şi  cu  tot  sfatul  ţării  ca  să 
aflăm  de  unde  cad  acele  nevoi  pe  ţară,  şi  aflatu-s’a 
şi  s’a  adeverit  că  toate  nevoile  şi  sărăcia  încep 
dela  Grecii  streini , care  amestecă  domniile  şi  vând 
ţara  fără  milă  şi  o precupeţesc  pe  carnete  asuprite, 
şi  dacă  vin  aici  în  ţară,  nu  socotesc  să  umble 
după  obiceiurile  ţării  ci  strică  toate  lucrurile  bune 
şi  adaogă  legi  rele  şi  asupritoare,  şi  unele  slujbe 
(dări)  le-au  mărit  şi  le-au  ridicat  fără  seamă  pe 
atâta  greime  ca  să-şi  plătească  ei  camăta  lor. 
încă  şi  multă  altă  înstrăinare  a arătat  către  oa- 
menii ţârii,  nesocotind  pe  nici  un  om  de  ţară,  in- 
streinând  oamenii  despre  domnia  mea,  cu  pisme 
şi  cu  napăsti  şi  asuprind  săracii  fără  milă  şi 
arătând  vrăjmăşie  către  toţi  locuitorii  ţării ». 

Intr’un  document  a lui  MateiuBasarab,  din  1639, 
să  lămureşte  foarte  bine  chipul  nelegiuit  cu  care 

se  instreinase  cele  mai  mari  si  mai  frumoase  mă- 

> 

năstiri  ale  Munteniei. 

Domnul  muntean  vorbeşte  în  acest  document 
de  «mitropoliţii  şi  domnitorii  ţării,  oameni  streini 
nouă,  nu  cu  legea  sfântă,  ci  cu  neamul,  limba  şi 
cu  năravurile  cele  rele,  adică  Grecii,  cari  spur- 
cându-şi  mâinile  lor  cu  ocărâtoarea  mită,  sub  vi- 
cleana taină  începuse  a vinde  şi  a cârciumări 
sfintele  mănăstiri  ale  ţării  şi  lavrele  domneşti,  a 
le  supune  metoace  dajnice  altor  mănăstiri  de  prin 
ţara  grecească  şi  dela  Sveta  Gora,  făcăndu-le 
hrisoave  de  închinăciune  fără  de  ştirea  sfatului 
şi  fără  de  voia  soborului ». 

Dacă  privim  de  aproape  şi  analizăm,  pentru  a 
tălmăci  mai  bine,  coprinsul  acestor  două  docu- 
mente, purtarea  Grecilor  venetici  în  ţările  române 
ne  apare  în  toată  perfida  ei  goliciune.  Ei  amestecă 
domniile,  vând  ţara  fără  milă  şi  o precupeţesc 
pe  carnete  asupritoare;  strică  toate  lucrurile  bune 
şi  le  înlocue  cu  altele  rele;  nu  socotesc  pe  nici 
un  om  de  ţară;  înstreinează  oamenii  dela  domnie 
cu  pisme  şi  năpăsti ; asupresc  săracii  fără  milă  şi 
arată  vrăjmăşie  către  toţi  locuitorii  ţării;  nărăviţi 
rău,  ei  îşi  spurcă  mâinele  cu  mita  înjositoare,  şi 
sub  vicleană  taină  vând  şi  cârciumăresc  sfintele 
mănăstiri  ale  ţării.  Iată,  rezumate  admirabil  de 
coprinzâtor  din  cuprinsul  acestor  două  documente 
lăsate  de  Domnii  români,  sufletul  şi  purtarea  Gre- 
cilor pripăşiţi  în  ţară,  în  veacul  al  XVI-lea  şi 
XVII-lea.  Să  se  aibă  în  vedere  că  aceste  documente 
nu  pot  fi  nici  mincinoase,  nici  exagerate;  căci,  în  ce 
priveşte,  în  deosebi,  hrisovul  dela  Leon  Tomşa  şi 
Radu  Leon,  el  nu  putea  fi  decât  mai  dulce  decât 

■era  adevărul,  de  oarece,  în  istorie,  este  cunoscută 
părtinirea  prea  mare  ce  aceşti  Domni  arătară 
amândoi  Grecilor  venetici. 

Iar  întru  cât  priveşte  Domnitorii  ţărilor  pe  care 
Turcii  ni-i  trimeteau  din  Fanar,  iată  cum  îi  des- 
crie englezul  Adam  Neale,  pe  la  1815:  «Hos- 
podarii  greci  sunt  oameni  intriganţi,  de  rea  cre- 
dinţă şi  necinstiţi.  După  ce  petrec  mai  multe 
luni  târându-se  josnic  pe  la  curtea  vizirilor  turci, 
după  ce  câştigă  pe  aceştia  prin  mulţimea  daru- 
rilor şi  a linguşirilor,  învingând  pe  toţi  rivalii  lor 
prin  mijlocirea  calomniei  şi  vorbelor  de  rău,  ajung 
să  fie  numiţi  mai  întâiu  dragomani  la  curte  şi  apoi 
guvernatori  în  Moldova  şi  Valachia.  Ei  plecau  la 
domniile  lor  ciuruiţi  de  datorii  făcute  pentru  ca 
să  conrupă  pe  membrii  divanului  turc,  înconjuraţi 
de  o mulţime  de  rude  leşinate  şi  de  trântori  morţi 
de  foame,  ei  despoaie  pe  bieţii  ţărani  spre  a-şi 
îngrăşâ  pe  creaturile  lor»  (p.  11  — 13  trad.  fr.). 

Cu  alte  cuvinte,  cea  ce  deosibeşte  pe  Grecii 
veniţi  în  Muntenia  şi  Moldova  este  conrupţia  lor, 
desăvârşita  şi  batjocoritoarea  lor  nepăsare  faţă 
de  aceste  ţări,  linguşirea  josnică,  intriga,  zavistia, 
dispreţul  lor  fudul  de  oamenii  din  ţară,  stricarea 
obiceiurilor  bune  şi  aducerea  altora  rele.  In  sfârşit 
pisma,  calomnia,  năpăstuirea  şi  desbinarea  sunt  se- 
minţile  veninoase  ce  semănară  ei  pe  ogorul  Ro- 
mânilor. Precupeţirea,  reaua  credinţă,  camâta,  vi- 
clenia ascunsă  şi  vânzătoare  fură  însuşirile  sufle- 
teşti, cu  care  Grecii  înveninară  sufletul  simplu  al 
Românului. 

De  luat  aminte  este  cum  Grecii  nu  se  putură 

să  se  prindă  în  corpul  neamului  român,  decât  pe 
acea  parte  pe  care  am  avut  cuvinte  s’o  presu- 
punem pe  ea  însăşi  de  sânge  străin,  clasa  boie- 
rilor. Poporul  de  jos  nu  înfăţişă  pentru  Grecii  ve- 
netici nici  un  interes.  Sărac  şi  umilit  cum  era,  nu 
putea  atrage  cu  nimic  lăcomia  noilor  veniţi.  Din 
potrivă,  moşiile  întinse  şi  mănoase,  pământul  fâ- 
găduinţii,  din  care  curgea  isvoare  de  lapte  şi 
miere,  atrăgea  în  chip  ameţitor  pe  Grecii  lihniţi 
din  ţara  pietrelor  şi  a stafidelor. 

Se  ştie  cum  Domnii  greci  veneau  cu  nepoţi  şi 
tot  felul  de  rude  sărace,  pe  care  le  căpătuiau 
în  familiile  mai  bogate  din  ţară.  Ei  pândeau  oca- 
ziile bine  venite,  şi  de  câte  ori  un  băiat  sau  o fată 
din  familiile  cele  mai  bune  atingea  vârsta,  Dom- 
nul fanariot  cu  o părintească  îngrijire  pentru  nea- 
murile lui  cătâ  prilej  ca  să  le  căpâtuiască  prin 
căsătorii  în  aceste  familii. 

Numai  încape  nici-o  îndoială  că  Grecii,  ce  de 
obiceiu  aveau  familii  numeroase,  umplură  toate 
casele  boiereşti  cu  gineri  şi  cu  nurori.  întreaga 
boierime  românească,  timp  de  două  veacuri  şi 
mai  bine,  de  când  începură  Grecii  să  năpădească 
ţările,  fu  încrucişată  cu  sânge  din  Fanar.  Există, 
până  azi  un  număr  covârşitor  de  nume  greceşti 
în  aşa  zisa  noastră  aristocraţie.  Dacă  se  mai  gă- 
sesc însă  şi  nume  româneşti  este  pentrucă  oas- 
peţii noştri  din  Fanar  n’aveau  numai  băieţi  ci  şi 
fete,  cari,  măritându-se  cu  băieţii  de  boieri  români, 
trebuiau  să  poarte  numele  acestora.  încuscrirea 
grecească  în  familiile  boiereşti  s’a  putut  face  nu 
numai  o singură  dată.  Fără  îndoială  că  în  răstimp 
de  două  veacuri  aceste  încuscriri  s’au  putut  re- 

peta  de  4 — 5 ori  în  fiecare  familie.  In  tot  cazul, 
nu  gândim  că  se  poate  afla  o singură  familie  de 
boieri  români  care  să  nu  fie  încrucişată  cel  puţin 
odată  cu  vlăstari  de  ai  Bizanţului. 

Faptul  acesta  a schimbat  cu  totul  faţa  lucru- 
rilor dela  noi.  Boierimea,  naţionalizată  prin  acţiunea 
timpului,  se  înstreină  din  nou  de  masa  cea  mare 
a poporului.  Linia  îngustată  ce  o mai  despărţiâ  de 
grosul  neamului  începu  a deveni  din  nou  o pră- 
pastie. Dispreţul  boierimii  grecizate  de  ţăranul 
român  deveni  si  mai  viu,  si  mai  intens.  Deosebirea 
etnică  între  nobili  şi  popor  se  accentuă  foarte 
mult  acum  şi  de  aci  provine  că  azi  încă  poporal 
român  prezintă  înfăţişarea  a două  rase  cu  totul 
streine  una  de  alta,  două  rase  supra-puse  sau 
juxta-puse,  care  n’au  nimic  de  comun:  orăşenii 

si  sătenii . 

} 

Lucrul  este  invederat  ca  lumina  zilei:  deosebirea 
isbitoare  ce  se  vede  azi  între  orăşanul  surtucar  şi 
săteanul  cu  suman  şi  şubă,  între  spiritul  oraşelor 
şi  acela  al  satelor  îşi  trage  obârşia  dela  această 
prăpastie  pe  care  împrejurările  istoriei  noastre  o 
traseră  stăruitor  între  popor  şi  boierime.  Negreşit 
că  boierimea,  cum  avea  singură  monopolul  tuturor 
slujbelor  din  stat,  trebuia  să  trăiască  în  oraşe,  în 
capitală  sau  în  capitalele  judeţelor.  Pe  de  altă 
parte,  este  ştiut  că  oraşele  fură  întemeiate  aproape 
toate  de  străini  : Germani,  Armeni,  Unguri  şi  că 
acolo  chipul  ei  de  a fi,  de  a simţi,  de  a judecă, 
cu  totul  altfel  decât  al  sătenilor,  s’a  înstreinat  şi 
mai  mult  cu  Grecii  şi  s’a  păstrat  înstreinat  prin  tra- 
diţie dealungul  veacurilor.  Obârşia  orăşenilor  de 

neam  strein  i-a  izolat  de  restul  Românilor  dela 
sate.  Cu  aceştia  ei  n’au  avut  decât  foarte  rari  şi 
şterse  atingeri.  Nici  o asemănare  mai  adâncă  şi 
mai  temeinică  nu  s’a  putut  face  între  aceste  două 
rase.  De  aceea,  altele  au  fost  şi  sunt  spiritul  şi 
firea  locuitorilor  noştri  dela  sate'  şi  altele  ale  celor 
dela  oraşe.  Această  deosebire  se  vede  şi  azi,  ea 
isbeşte  pe  orcare  spirit  observator. 

Nu  arare  ori  s’a  vorbit  şi  s’a  scris,  în  presa 
noastră,  că  poporul  român  este  format  din  două 
neamuri  foarte  deosebite  între  ele,  şi  că  dincolo 
de  barierele  oraşelor  trăeşte  un  neam  de  oameni 
cu  totul  deosebit  de  neamul  celor  ce  trăesc  în 
oraşe. 

Uşor  de  înţeles  este  faptul  pătrunderii  elemen- 
tului grecesc  şi  al  streinilor  în  general  în  ţările 
noastre  şi  în  familiile  boierilor  români.  Grecii  ve- 
niţi dintr’un  mediu  social  superior,  care  avea  o 
cultură  veche,  înrădăcinată,  rafinată,  şi  dispunea 
de  toate  meşteşugirile  subţiri  şi  de  toate  şiretlicu- 
rile bine  întreţăsute,  pe  care  le  poate  iscodi  un 
spirit  desvoltat,  se  găsiră  într’o  poziţie  cu  desă- 
vârşire superioară  locuitorilor  din  principate,  boieri 
sau  săteni.  In  lupta  lor  pacinică  pentru  vieaţă,  cu 
Românii,  ei  alergară  de  sigur  la  toate  meşteşu- 
girile, cursele  şi  şiretlicurile  pe  care  superioritatea 
lor  le  îngăduia.  In  această  luptă,  sufletul  rudi- 
mentar, necioplit,  simplu  al  Românului,  boier  sau 
ţăran,  nu  putu  învinge,  fu  curând  învins  şi  covâr- 
şit. Talentul  extraordinar  al  Grecilor  de  a se 
insinua,  de  a înşela,  sub  masca  religiei  şi  sub 
prestigiul  îndepărtării  înflorite  a Ţarigradului  din 

care  veneau,  se  desfăşură  biruitor  în  toate  di- 
recţiile. Cultura  lor,  măcar  că  ea  n’ar  fi  fost  de 
cât  aparentă,  scliviseala  unei  civilizaţii  vechi,  măcar 
că  degenerată,  atraseră  familiile  boiereşti,  le  cap- 
tivară şi  le  impuseră  oarecare  admiraţie  naivă. 

Aerul  exotic  al  acestor  buruieni  venite  din 
Fanar  amăgi  şi  ameţi  pe  Românii  simpli,  captivă 
pe  cocoane,  pe  boieri  ca  şi  pe  ţăranii  neciopliţi, 
care  îi  primiră  cu  bună  inimă  şi  îi  făcură  stăpâni 
în  propria-le  ţară. 

Timp  mai  puţin  de  un  veac,  boierii,  poporul  şi 
ţarina  strămoşilor  fură  încălecaţi  de  rămăşiţele 
conrupte  şi  isteţe  ale  Bizanţului  medieval.  Ener- 
gia românească  se  ofili,  amuţi  şi  dispăru  aproape 
de  tot  pentru  mai  bine  de  un  veac  şi  jumătate. 

înrâurirea  grecească  modernă  ăsă  în  spiritul  pu- 
blic al  oraşelor,  mai  ales,  ceva  din  duplicitatea,  ceva 
din  perfidia  desbinătoare,  cu  echivocul  zavistnic  şi 
conrupt  cu  lipsa  de  demnitate  şi  cu  linguşirea  du- 
blată de  un  orgoliu  bolnav  cunoscut  al  Bizanţului. 
Dacă  spiritul  public  la  noi  suferă  de  aceste  boale  mo- 
rale, obârşia  porneşte  din  putreziciunea  morală  a 
Bizanţului  conrupt,  căci  cu  ele  furăm  intoxicaţi  de 
Grecii  veniţi  la  noi,  fugăriţi  de  Turcii  din  Ţarigra- 
dul  distrus.  «Grecul,  care  la  Constantinopole  îţi 
deşteptă  milă  sau  dispreţ,  zice  Thornton,  face  fu- 
rori la  Iaşi  şi  la  Bucureşti  şi  se  arată  desgustat. 
Uşor  îşi  poate  închipui  cineva  că  o curte  aşa  vi- 
ţiată  în  temelia  ei  numai  adunare  de  eleganţă  nu 
putea  fi...  o aşa  ridiculă  combinaţie  de  tot  ce  este 
mai  grotesc  în  ceremonii  cu  tot  ce  poate  fi  mai 
vulgar  în  maniere,  de  tot  ce  este  mai  ruşinos  în  lin- 

guşire  cu  tot  ce  poate  fi  mai  abject  în  vanitate  şi 
mai  urât  în  îngâmfare»1).  Aceste  înrâuriri  sufleteşti 
molipsitoare  subliniară  partea  rea  ce  se  află  şi  mai 
nainte  în  fondul  sufletului  românesc,  puse  în  joc  cu 
deosebire  elementele  rele  ale  caracterului  româ- 
nesc, şi  înăbuşi,  cum  nu  se  putea  altfel,  desfăşu- 
rarea elementelor  sale  cele  bune. 

Este  adevărat  însă  că  sub  aceeaşi  înrâurire  bi- 
zantină sufletul  şi  mintea  rudimentară  a Românilor, 
în  deosebi  a boierilor,  începuse  a se  cultivă,  a se 
subţiâ  şi  a se  rafina  puţin  câte  puţin.  In  spiritul  boie- 
rilor români  trecuse  ceva  din  spiritul  grec,  pe  care, 
Desprez  îl  defineşte  cam  astfel : «Inteligenţă  lucidă 
şi  mlădioasă,  discursivă  şi  sofistică,  meşteră  să  pară 
entusiastă  pentru  ca  să  înşele  mai  bine  şi  a îmbia 
pe  cineva  cu  toate  seducţiunile  plăcerii  pentru  ca 
să-si  deschidă  inima  dibăciilor  din  elocuinta  sa»'2). 
Fondul  sufletului  românesc,  de  obârşie  şi  de  esenţă 
superioară,  se  simţi  cu  atât  mai  repede  atras  şi 
prins  de  înrâurirea  grecească,  cu  cât  acesta-i  adu- 
cea o hrană  după  care  de  mult  adăsta  însetat. 
Cultura  Grecilor,  superioară  acelei  pe  care  ne-o 
puteau  da  celeilalţi  vecini  dela  Nord  şi  Sud,  eră 
un  nutriment  mintal  la  care  de  mult  râvnea  sufletul 
nostru  etnic.  Asimilându-şi  limba  grecească,  care 
purtă  pecetea  unei  culturi  mai  mari,  spiritul  Ro- 
mânilor din  clasa  superioară  se  ciopli,  se  subţie 
şi  se  rafină. 

Cevă  din  nobleţă,  cevă  din  aristocraţia  şi 
subţiimea  moravurilor  ce  se  văd  la  un  popor 


1)  Pag.  342. 

2)  Pag.  115. 

crescut  într’o  civilizaţie  veche  s’a  observat  la  boie- 
rimea noastră,  de  către  toţi  călătorii  streini,  cari 
au  trecut  prin  Ţările  Româneşti.  Această  aris- 
tocraţime  străvezie  de  apucături,  această  nobleţe 
împrumutată  în  purtări,  acea  amabilitate  subţire 
şi  mărinimoasâ,  şi  acea  delicateţă  de  atenţie  sus- 
ţinută către  streini  ne  veneau  de  departe,  de  pe 
malurile  Bosforului.  Ele  deosibeau  în  chip  isbitor 
pe  boeri  de  prostimea  ţăranilor,  simpli,  brutali, 
neciopliţi  şi  greoi.  Ele  deosibesc  şi  acum  poporul 
român  de  vecinii  lui  de  peste  Dunăre,  Şerbi  şi 
mai  ales  Bulgari,  precum  deosibesc  isbitor  pe 
Românii  din  regat  chiar  de  fraţii  lor  din  ţările 
subjugate.  Până  azi  o fineţă  de  moravuri,  o as- 
cuţime de  spirit,  o subţiime  de  apucături  nobile, 
aproape  aristocratice,  necunoscute  Bulgarilor  şi 
nici  Românilor  din  Ardeal,  împodobesc  în  chip 
învederat  pe  Români,  şi  mai  ales  pe  cei  cari  al- 
cătuiesc clasa  superioară. 

Aceste  trăsături  de  caracter  luate  dela  Greci, 
sorbite  odată  cu  limba  grecească,  sunt  urmele 
înrâurii  culturei  greceşti  asupra  spiritului  Ro- 
mânilor. «Civilizaţia  care  i-a  venit  mai  întâiu 
dela  Greci,  a desvoltat  în  el  fineţea  lui  natu- 
rală; Românul  nu  rezistă,  ci  alunecă1).  «Sân- 
gele cam  greoi  al  Românului,  zice  d-1  Bellesort, 
curse  mai  uşor  în  vinele  sale  când  se  amestecă 
cu  sânge  grec.  Grecii  îi  deteră  pe  acei  sofişti 
dibaci,  un  spirit  mai  fin,  o judecată  mai  mlădi- 
oasă, o curiozitate  mai  ingenioasă,  poate  şi  gustul 
intrigii  şi  al  dibacelor  trageri  pe  sfoară...  Se  vede 


1)  Anonyme,  pag.  107. 

câte  odată  alunecând  un  surâs  grec  chiar  pe  bu- 
zele cari  blesteamă  pe  fanarioţi.  Şi  dacă  caracterul 
român  îmi  pare  încă  prea  anevoie  de  definit,  cauza 
o bănuesc  în  preţioasa  sa  complexitate...  delica- 
teţea elenică  rafinează  adesea  liniele  şi  contururile 
lui»  *).  Cultura  greacă  fu  de  timpuriu  asimilată 
de  clasa  noastră  suprapusă,  ca  şi  limba  grecească, 
care,  încă  de  pe  timpul  lui  Neagoe  Basarab,  în- 
cepu a fi  învăţată  de  Domni  şi  de  boieri. 

Fără  îndoială  că  limba  greacă  se  vorbia  cur- 
gător de  către  boierii  români,  încă  de  pe  la  sfâr- 
şitul veacului  al  XVII-lea.  Aşa  se  şi  poate  înţelege 
cum  s’au  petrecut  lucrurile  că,  în  secolul  al  XVII, 
poporul  român  se  scăpă  de  limba  veche  slavonă 
şi  că  cea  română  îi  luă  locul,  cel  puţin  pentru 
moment,  în  afacerile  oficiale  ale  statului  şi  până 
chiar  şi  în  biserică. 

încetarea  zidirilor  de  mănăstiri,  scăderea  miş- 
cării călugărilor,  şi  mai  ales  căderea  tot  mai  mult 
a Slavilor  dela  sud  avură  de  efect  slăbirea  şi  că- 
derea limbii  slavone  la  noi.  Slavii  dispărând  cu 
totul  după  scena  istoriei,  steaua  lor  apunând,  în- 
tunecată de  negura  otomană,  ei  numai  putură 
păstra  asupra  noastră  vechea  lor  înrâurire.  Atin- 
gerea cu  ei  slăbindu-se,  limba  slavonă  perdu  me- 
reu din  terenul  şi  însemnătatea  ei.  Ajunsese  o 
vreme  că  Diacii  ştiutori  de  carte  slavonă  nu  se 
puteau  găsi  decât  foarte  greu,  încât  slujba  bise- 
ricească devenea  din  ce  în  ce  cu  neputinţă.  Nu 
puţin  va  fi  contribuit  la  aceasta  şi  întinderea  zil- 


1)  Bellessort,  La  Roumanie  contemporaine,  p.  53. 

nică  a înrâuririi  greceşti.  Călugării  greci  înmul- 
ţindu-se  la  noi  erau  fireşte  conduşi  a prigoni  pe 
cei  slavi  şi  a le  luă  locul.  Fără  îndoială  că  Coressi 
şi  Dosotei,  amândoi  obraze  bisericeşti  dela  Fanar, 
când  încurajară  limba  română,  o făcură  numai 
poate  fiindcă  nu  puteau  goni  altfel  pe  cea  sla- 
vonă, neputând  înlocui  pe  aceasta  cu  limba  gre- 
cească, care  era  de  o potrivă  sau  şi  mai  necu- 
noscută decât  cea  slavonă.  Cu  ajutorul  influenţii 
greceşti  scăpară  strămoşii  noştri  de  carapacea  gro- 
solană a limbii  slavone,  care  învăluia  şi  înăbuşă 
gînguririle  minţii  româneşti.  Din  nefericire,  Dacul 
elen  fu  tot  atât  de  vătămător  ca  şi  boala  de  care 
suferiseră.  Sfârşitul  fu  că  boierii  români,  învăţând 
greceşte,  se  înstreinară  tot  mai  mult  de  grosul 
neamului.  Pe  de  altă  parte,  răul  acesta  avu  partea 
lui  de  bine:  limba  greacă  lăsând  poporul  de  jos 
neatins,  acesta  scăpă  ceva  mai  curat,  mai  neatins 
de  molipsirea  morală  a relelor  însuşiri  sufleteşti 
aduse  de  Greci.  Asupra  lor  aceste  însuşiri  urâte 
nu  avură  decât  un  răsunet  îndepărtat  şi  indirect. 

De  aceea  şi  limba  vorbită  de  popor  păstrează 
foarte  puţine  elemente  greceşti.  Numărul  cuvintelor 
greceşti  moderne  nu  este  simţitor  decât  în  de- 
numirea lucrurilor  bisericeşti.  Aici  este  de  ţinut 
în  seamă  că  elementul  limbistic,  lexic,  nu  oglin- 
deşte desăvârşit  înrâurirea  sufletească  ce  exersară 
Grecii  asupra  noastră.  înrâurirea  făcându-se  mai 
mult  asupra  boierilor,  cari,  învăţând  greceşte,  ui- 
taseră chiar  limba  românească,  când  înlocuiră  limba 
greacă  cu  cea  franceză  nici  nu-şi  mai  aduseră  ni- 
mic aminte  din  cuvintele  greceşti.  Cu  chipul  acesta 
grecismele  putură  să  se  şteargă  din  graiul  popo- 

rului  nostru,  fără  ca  să  se  şteargă  însă  din  sufletul 
lui  şi  conţinutul  lor  sufletesc,  urâtele  sau  bunele 
însuşiri,  pe  care  ele  le  înfăţişeau  cu  deosebire  în 
clasa  de  sus.  Atunci  când  se  înlocuiră  aceste  cu- 
vinte de  origine  greacă  cu  altele,  de  obiceiu  fran- 
ceze acestea,  conţinutul  lor  sufletesc  fu  transvasat, 
golit  în  coprinsul  acestora.  Dacă  dar  vorbele  se 
pierdură,  remaseră  din  nefericire  lucrurile,  obiceiu- 
rile şi  relele  însuşiri,  la  care  aceste  vorbe  răspun- 
deau. De  aci,  de  sigur,  neporivirea  dintre  moşte- 
nirea sufletească  şi  cea  de  graiu  remase  dela  Greci. 

Moştenirea  cea  mai  simţitoare  ce  ne  lăsară 
Grecii  moderni,  ale  cărei  urmări  le  suferim  şi 
astăzi  aşâ  de  cu  greu,  sunt  sărăcirea  şi  pustierea 
ţării,  despoiarea  şi  înstreinarea  ogorului  românesc, 
sărăcirea  desăvârşită  a populaţiilor  româneşti  din 
ambele  ţări.  Lăcomia  fără  margini  a Grecilor  să- 
răciţi din  Fanar  se  năpusti  pe  avutul  ţărilor  ro- 
mâne. In  cel  mai  scurt  timp  ei  cârciumăriră 
mânăstirile,  monopolizară  moşiile  cele  mai  bogate 
din  ţarina  strămoşească  şi  despoiară  cu  totul  pe 
vechii  locuitori  ai  acestor  ţarini.  Către  sfârşitul 
veacului  al  XVIII,  ţările  române  se  văzură  aproape 
cu  desăvârşire  părăsite  de  vechii  lor  locuitori, 
cari  trecură  Carpaţii  şi  Dunărea,  şi  pe  cari  îi  gă- 
sim, până  azi,  pe  întreg  malul  Dunării  dela  Porţile 
de  Fier  până  la  Mare. 

Când  nu  băjenau  în  ţări  streine,  ţăranii  români, 
moşneni  şi  răzeşi,  erau  reduşi  să  se  vândă  robi 
la  vreun  nobil  venit  de  curând  din  Fanar.  Gre- 
cii se  ridicară  adesea  chiar  peste  familiile  vechi, 
boiereşti  însă  sărăcite.  Nu  arare-ori  vei  găsi  «pe 

copii  vechilor  boieri  români  reduşi  a duce  plugul, 
pe  alţii  ajunşi  clăcaşi,  pe  alţii  în  slujbele  cele  mai 
umilite  ale  statului,  târându-se  înaintea  strănepo- 
ţilor unor  oameni  ce  fuseseră  robi  la  strămoşii 
lor»  *). 

Pentru  a despoiâ  şi  a smulge  totul  din  mâinile 
nefericiţilor  români,  Domnii  fanarioţi  nu  se  sfiiră 
a născoci  şiretlicurile  cele  mai  urâte.  Uneori  ei 
găsiră  de  cuviinţă  de  a micşora,  prin  decret,  va- 
loarea banilor,  în  timpul  când  se  strângea  birurile, 
urcând-o,  în  urmă,  prin  alt  decret,  când  avea  să 
facă  ei  înşişi  plăţi.  Alteori  îi  vedem  adăogând 
numărul  trimestrelor  de  bir,  anual,  dela  4 la  10  la 
15  şi  chiar  până  la  20  pe  an,  pentru  ca  să  poată 
strânge  birurile  de  20  de  ori  în  loc  de  a le  lua 
de  4 ori  ca  de  obiceiu.  Era  firesc  că  faţă  de 
un  aşa  sistem  de  despoiare,  ţăranii  să-şi  părăsească 
satele  şi  să  pribegească  în  lumea  din  care  cea 
mai  mare  parte  nici  până  azi  nu  s’au  mai  reîn- 
tors. Sărăcia,  mizeria  cu  tot  cortegiul  lor  de  su- 
ferinţe şi  boale,  cari  degradează  pe  om  şi  face  să 
decadă  şi  să  degenereze  rasele,  iată  moştenirea 
cea  tristă  ce  ne  lăsară  Grecii,  moştenire  a cării 
plăgi  fatale  şi  azi  le  mai  simţim. 


1)  Anonyme  p.  87. 

CAP.  VIII. 

ORIENTUL  Şl  INFLUENŢA  LUI  ASUPRA 
SUFLETULUI  ROMÂNILOR 


Orientul  a înrâurit  asupra  noastră,  indirect  prin 
Slavi  şi  Biserică  şi  deadreptul  prin  Turci  şi  Greci. 
A cercetă  înrâurirea  Orientului  asupra  noastră 
este  a completă  şi  a rezumă  cele  ce  am  văzut 
dejă  despre  Slavi  şi  în  deosebire  despre  Turci  şi 
Greci. 

Pe  pământ,  între  deosebitele  regiuni  nu  se  gă- 
sesc numai  deosebiri  de  climă,  de  lumină  şi  căl- 
dură atmosferică.  Există  alături  cu  o atmosferă 
fizică  o atmosferă  morală,  sufletească,  care  ea 
însăş  este  deosebită  dela  o regiune  la  alta.  In 
vorbirea  de  toate  zilele,  toată  lumea  înţelege  că 
este  o mare  deosebire  morală  între  Occidentul 
Europei  şi  ţările  din  Asia  şi  din  Orientul  Europei. 
A veni  din  Occident  sau  a veni  din  Orient  este  a 
veni  din  două  lumi  cu  totul  diferite.  Sufletul  unui 
om  se  colorează  aşâ  de  deosebit,  după  cum  a 
călătorit  în  Anglia  sau  în  Levant,  după  cum  vine 

din  Asia  mică  sau  din  Franţa.  înfăţişarea  unui  om 
trăit  multă  vreme  în  Congo  este  destul  de  deo- 
sebită de  a aceluia  care  a trăit  în  Norvegia,  şi 
cu  toate  astea  vieaţa  morală  din  Levant  te  face 
să  diferi  şi  mai  mult  de  cel  care  a trăit  în  Belgia. 
Voim  să  zicem  că  deosebirile  ce  există  între  di- 
feritele atmosferi  morale  lucrează  asupra  noastră 
în  mod  chiar  mai  simţitor  decât  deosebirile  de 
atmosferă  fizică.  Alta  este  atitudinea  sufletească 
a omului  care  s’a  născut  în  Birmingham,  şi  cu  totul 
alta  a aceluia  al  cărui  suflet  a fost  plămădit  la 
Smirna.  O activitate  clocotitoare,  pătimaşă,  fierbe 
în  sufletul  Englezului  din  Birmingham,  pe  când 
trândăvia  moleşită  cloceşte  în  caracterul  musulma- 
nului dela  Smirna. 

Ca  şi  un  individ,  un  popor,  care  trăeşte  mai 
aproape  de  Smirna  decât  de  Birmingham,  va  că- 
pătă temperamentul  şi  apucăturile  din  Levant  mult 
mai  degrabă  decât  pe  cele  din  Insulele  Britanice. 
De  aceea,  poziţia  geografică  a poporului  român 
este  un  factor  de  mâna  întâi,  dintre  cei  mai  ho- 
tărâtori pentru  însuşirile  sufletului  său.  Când  de- 
stinele neamului  nostru  ne  aşezară  la  puntul  de 
graniţă,  între  două  lumi  atât  de  deosebite  prin 
atmosfera  morală  de  care  sunt  dominate,  vii- 
torul nostru  în  mare  parte  fu  de  atunci  hotă- 
rât. In  deosebi  pentru  trecut,  vântul  care  su- 
flă peste  ţările  noastre  veni  numai  din  Orient. 
Atmosfera  morală  a Orientului  ne  învălui,  ne  co- 
pleşi, şi  ne  izola  de  lumea  Occidentului,  cu  care 
eram  de-o  potrivă  de  învecinaţi.  De  acea  atmos- 
feră nu  era  chip  să  scăpăm.  A ne  desvoltâ  sufle- 

teşte  altfel  decât  ne-am  desvoltat,  ar  fi  naiv  să 
credem  că  am  fi  putut.  După  cum  nu  poţi  păstra 
viaţa  la  o căldură  care  trece  de  50 — 60  grade» 
sau  la  o înălţime  atmosferică  de  mai  multe  mii 
de  metrii,  tot  astfel  nu  poţi  duce  o vieaţă  ener- 
gică, activă,  cultivată  atunci  când  o atmosferă  de 
nepăsare,  de  trândăvie,  de  conrupţie  şi  de  întu- 
neric mintal  ţi-astupă  din  toate  părţile  orizonul 
tău  moral. 

Apucăturile,  obiceiurile,  superstiţiile  şi  chipul  de 
vieaţă  al  popoarelor  din  jurul  tău,  în  atingere  cu 
care  trăeşti  zilnic,  şi  a căror  atingere  cotropitoare 
din  toate  părţile  nu  o poţi  evita,  aceste  apucături, 
acest  chip  de  vieaţă  al  lor,  radiază  şi  se  impun, 
te  coprind  oricât  le-ai  sta  împotrivă  şi  te  cuceresc 
de  tot  chiar  înainte  de  a prinde  tu  de  veste. 
Dacă  în  studierea  psichologiei  poporului  român 
ţinem  seamă  de  aceste  adevăruri,  uşor  putem  în- 
ţelege multe  din  relele  însuşiri  sufleteşti,  pe  care 
le-a  înfăţişat  mai  ales  în  trecut  neamul  nostru  şi  de 
care  azi  încă  este  departe  de  a se  fi  scăpat. 

Venirea  Turcilor  în  Europa,  căderea  ţărilor 
noastre  sub  Turci,  întinderea  stăpânirei  turceşti 
până  dincolo  de  Budapesta,  desăvârşi  înlănţuirea 
noastră  în  atmosfera  morală  a Orientului.  Ca  o 
minghinea  gigantă,  puterea  otomană  se  încolăci 
în  jurul  corpului  neamului  nostru.  De  jugul  şi  at- 
mosfera otomană  zadarnic  se  mai  svârcoliră  ţările 
române  pentru  a scăpa.  Cu  veacul  al  17dea,  că- 
derea sub  Turci  fiind  adâncă  şi  fatală,  înrâurirea 
Orientului  asupra-ne  tu  ea  însăş  fatală,  adâncă,  co- 
vârşitoare. 

La  Bucureşti  şi  la  Iaşi,  boieri  erau  în  timpu- 
rile aceleia  nu  numai  robi  politiceşte  şi  economi- 
ceşte,  dar  mai  ales  sufleteşte.  Tot  ce  se  făcea  şi 
cu  deosebire  tot  ce  nu  se  făcea  la  Constantinopol 
era  ţinut  în  seamă  cu  sfinţenie  de  către  Bucu- 
reşteni  şi  Ieşeni.  Chipul  de  trai,  îmbrăcămintea, 
obiceiurile,  apucăturile  boierimii  române  erau  slu- 
garnic copiate  dela  Turci.  Cea  mai  mică  schimbare, 
cea  mai  ciudată  născocire  în  port,  în  traiul  de 
toate  zilele,  care  se  ivea  la  Ţarigrad,  era  neîntâr- 
ziat copiată  şi  la  Bucureşti  şi  la  Iaşi.  Cum  foarte 
bine  scria  un  vizitator  francez,  «Constantinopole  da 
tonul  laşului,  tot  astfel  cum  Parisul  dă  tonul  pro- 
vinciei şi  încă  acolo  modele  noi  ajung  şi  mai 
repede»  *). 

Cu  aceste  apucături  exterioare,  împrumutate  dela 
Turci,  otrava  sufletească  a atmosferii  din  Orient 
îşi  făcea  drum  sigur  în  sufletul  Românilor.  Fiecare 
obiceiu  turcesc  împrumutat,  fiecare  modă  turcească 
imitată  introducea,  în  sufletul  nostru  etnic,  sămânţa 
conrupţiei  şi  trândăviei,  care  degradează  şi  dege- 
nerează popoarele.  Sufletul  fiind  de  fapt  răsunetul 
cerebral  al  acţiunelor  noastre,  chipul  de  a trăi  şi 
de  a se  purtă,  chipul  de  a lucră  şi  mai  ales  de  a 
nu  lucră,  împrumutat  dela  Turci,  alterâ,  îngustă, 
strâmtorâ  şi  moleşi  sufletul  şi  caracterul  poporului 
românesc. 

Să  cităm  şi  să  analizăm,  aici,  câteva  fapte  şi 
date  din  trecutul  nostru,  spre  a ne  puteâ  dă  seama 
şi  mai  bine  şi  mai  amănunţit  despre  înrâurirea  ne_ 


1)  Saiaberry,  op.  cit.,  p.  40. 

fericită  ce  avu  Orientul  asupra  noastră.  Să  luăm, 
de  pildă,  chipul  de  a se  îmbrăca,  pe  care  stră- 
moşii noştri  îl  împrumutară  dela  Orientul  turcesc 
şi  fanariot.  Despre  această  îmbrăcăminte  să  lăsăm 
să  vorbească  D’Hauterive,  fost  secretar  a lui  Alex. 
Ipsilante  şi  scriitor  francez  de  însemnătate,  în 
veacul  XVIII-lea.  Iată  ce  zice  dânsul:  «De  când 
Domnitorii  lor  (moldoveni),  ajunşi  neatârnaţi  prin 
vitejia  lui  Ştefan  cel  Mare,  se  supuseră  stăpâ- 
nirii dela  cari  primesc  şi  astăzi  legile  (adică  Tur- 
cilor), ei  au  împrumutat,  odată  cu  această  îmbrăcă- 
minte care  încurajează  trândăvia,  care  nu  se  potri- 
veşte decât  cu  luxul  de  spoială  al  unui  neam  mai 
bogat  decât  al  lor  şi  cu  moliciunea  unei  clime 
deosebite,  cu  această  îmbrăcăminte  cu  care  este 
peste  putinţă  să-şi  păstreze  cineva  hărnicia  şi  este  de 
prisos  să  fie  făcut  voiniceşte  şi  să  aibe  un  corp 
bine  potrivit,  cu  această  îmbrăcăminte,  în  sfârşit, 
care  nu  se  potriveşte  decât  unui  singur  om  din- 
tr’un  neam...  vreau  să  zic  Domnitorului,  au  luat, 
zic,  dela  acelaş  neam  un  fel  de  traiu  mai  nepăsător 
si  mai  semeţ,  care,  dacă  n’a  stricat  încă  însuşirile 
sufleteşti  ale  firii,  le  schimbă  cel  puţin  în  fiecare 
zi  şi  în  cele  din  urmă  le  va  strica  în  total»  ’). 

D.  D’Hauterive  arată  însuşi,  în  trăsături  generale, 
cum  s’a  putut  schimba  şi  strica  sufletul  Românilor, 
sub  înrâurirea  chipului  de  vieaţă  luat  din  Orient. 

Dacă  analizăm  şi  examinăm  mai  de  aproape  in- 
fluenţa costumului  oriental  asupra  sufletului  nea- 
mului nostru,  şi  mai  uşor  ne  vom  putea  dă  seama 
de  chipul  în  care  atmosfera  morală  nefastă  a pă- 


1)  Memoriu  despre  starea  Moldovei.  Trad.  rom.  1902,  p.  243-44. 

truns  spiritul  şi  corpul  poporului  român.  «Costumul 
Domnului  şi  al  Doamnei,  al  boierilor  şi  al  cucoa- 
nelor», din  epoca  fanariotă,  «era  aproape  exclusiv 
turcesc,  ca  şi  modul  lor  de  trai...  Pe  atunci  erau 
la  modă  vestmintele  largi  şi  flotante,  şalvari  albi 
sau  roşii  (purtaţi  de  boieri  şi  de  cucoane),  sau 
ciacşiri  adică  şalvari  mai  largi;  şi  mai  ales  caf- 
tanul de  ştofe  diferite  după  rang  şi  purtat  dela 
Vodă  până  la  ultimul  curtean.  Peste  cămaşa  de 
borangic,  sau  şi  peste  ilic,  boierul  punea  antereu, 
(adoptat  şi  de  cocoane),  haină  cu  mâneci  lungi  şi 
cu  margini  flotante;  de  asupra  antereului,  după 
ce  se  încingea  cu  taclitul,  punea  binişul,  altă  haină 
cu  mâneci  despicate  şi  îmblănită  pe  de  margini, 
sau  giubeaua  de  postav  blănit  cu  braţele  largi  şi 
scurte...».  «Salul  de  lână  foarte  fină,  în  forma 
unui.  pătrat  lung  şi  brodat  de  jur  împrejur  cu  fire 
de  lână  colorată,  servea  bărbaţilor  de  brâu  iar 
femeilor  de  broboadă»  1 2).  Acoperământul  capului  cel 
mai  ales  era  «işlicul,  căciulă  pătrată  şi  îmblănită, 
asemenea  unui  baret,  şi  calpacul,  căciulă  enormă, 
de  cel  puţin  5 picioare  în  circonferinţă,  din  câte 
7 — 8 piei  de  miei».  Cea  ce  este  foarte  bizar  e că 
pe  lângă  aceste  calpace  boierii  împrumutaseră  dela 
Turci  obiceiul  de  a-şi  rade  cea  mare  parte  a 
capului  -). 

Este  de  luat  în  seamă  că  cea  ce  deosebeşte 
îmbrăcămintea  aceasta  orientală  a boierilor  români, 
mai  ales  este  lărgimea  lor.  Şalvarii,  nişte  panta- 
loni, precum  se  ştie,  foarte  largi,  antereul  cu  mâ- 


1)  Şeineanu,  Influenţa  Orientului,  I p.  CXXVIII. 

2)  Fr.  Recordon.  Lettres  sur  la  Vaiachie,  Paris  1821,  p.  85. 


www.dacoromanica.ro 


— 340  - 


neci  lungi  şi  plutitoare,  peste  care  se  punea  o altă 
haină  cu  mâneci  despicate,  sau  giubeaua  cu  mâne- 
cile largi  şi  scurte,  toate  acestea  poartă  pecetia  unei 
vieţi  de  lene  şi  de  trândăvie.  Această  îmbrăcăminte 
este  făcută  într’adins  ca  să  împiedece  orice  fel  de 
activitate  şi  să  deprindă  pe  om  la  o vieaţă  goală, 
de  odihnă  fără  întrerupere  şi  de  toropeală,  la  o 
vieaţă  adormită  şi  de  petrecere  uşoară.  In  ea 
omul  abia  de  se  simte  că  trăieşte.  Nimic  nu-1 
strânge  şi  nu-1  supără,  nimic  nu-1  îmboldeşte  către 
o vieaţă  de  fapte  frumoase  şi  folositoare.  Chiar 
dacă  ar  fi  vrut  strămoşii  noştri  s’o  rupă  cu  traiul 
lor  de  nesimţire,  de  toropeală  adormită  şi  de 
trândăvie,  chiar  de-ar  fi  vrut  ei  să  se  trezească  şi 
să  lucreze,  să  înceapă  ceva,  îmbrăcămintea  aceasta 
i-ar  fi  împiedicat  şi  i-ar  fi  descurajat.  Cu  nişte 
mâneci  largi,  lungi  şi  despicate,  cari  împedicâ  şi 
paralizează  mâinile,  este  peste  putinţă  de  a fi  activ 
şi  energic.  Incinsoarea  aceea  cu  un  şal  de  lână 
foarte  fină,  peste  nişte  haine  largi,  cu  pulpane  flo- 
tante, era  făcută  spre  a adormi  energia,  sau  spre 
a o împedicâ  să  se  trezească,  atunci  când  este 
aţipită  sau  chiar  adormită,  după  cum  şi  eră  în  fapt. 

De  asemenea,  chipul  de  a-şi  acoperi  capul  este 
tot  ce  poate  fi  mai  caracteristic  în  această  pri- 
vinţă. Acele  işlice  şi  calpace  enorme  ţineau  cree- 
rul  prizonier  sub  masa  lor,  care  trebuia  să  cân- 
tărească mai  multe  kilograme.  Nici  o iniţia- 
tivă, nici  o sclipire  de  minte  ingenioasă  nu  putea 
să  scapere  sub  asemenea  căciuli.  îmbrăcămintea 
înăbuşă  orice  agerime  a minţii  şi  a sufletului, 
şi  mărginea  orizonul  puterii  şi  al  spiritului.  Cor- 
pul şi  spiritul  orientalului  se  închideau  astfel  în 

nişte  împrejmuiri  care-1  adormeau  sau  îl  înăbuşeau. 

Departe  de  a l îmboldi  spre  o vieaţă  energică, 
acest  chip  de  a se  îmbrăcă  determină  vieaţa  Ro- 
mânilor de  pe  vremii  în  aşa  fel  că  trândăvia  şi 
nepăsarea  orientală  să  pătrundă  până  în  cele  mai 
adânci  cute  ale  caracterului.  Lăsăm  şi  aici  cu- 
vântul tot  lui  D’  Hauterive,  care,  în  termeni  aleşi, 
şi  energici,  ştie  să  zugrăvească  aşa  de  bine  traiul 
boierilor  români  din  timpul  său.  «La  neajunsul, 
poate  bun  în  el  însuşi,  al  unei  vieţi  fără  intrigă, 
fără  patimă,  fără  petreceri  in  afară  din  casă,  se 
mai  adaogă  nenorocitul  obiceiu  de  a nu  face  ni- 
mic, de  a petrece  zilele  şi  nopţile  pe  acelaş  divan 
aproape  fără  a se  mişcă,  necunoscând  altă  vieaţă 
mai  vie  şi  însufleţită  decât  pe  acea  de  a stă  cul- 
cat pe  jumătate,  cu  trupul  rezimat  pe  cot,  şi  cu 
cotul  înfundat  într’o  perină.  Este  oadevărată  ne- 
norocire că  s’a  pierdut  portul  celor  dela  Nord, 
care,  prin  acea  că  strânge  corpul,  face  nesuferit 
corpului  o prea  lungă  odihnă  şi-l  înboldeşte  la 
mişcare,  care  este  isvor  de  sănătate,  de  putere  şi 
de  frumuseţe  pentru  amândouă  sexurile.  Apoi 
când  îşi  pun  pe  cap  o sarică,  peste  măsură  de 
lungă,  care  cade  înapoi,  şi  sileşte  capul  să  stea 
aplecat  înainte  ca  să  nu  o lase  să  cadă  jos,  ei 
dau  înfăţişerii  un  aer  silit  care  îi  face  urâţi,  şi 
atitudinii  lor  celei  mai  obicinuite  o formă  care 
înrâureşte  asupra  întregii  lor  alcătuiri  trupeşti,  căci 
atunci  umerii  lor  se  ridică  şi  se  rotunjesc,  sânul 
se  îngustează  şi  se  slăbeşte,  tot  cea  ce  în  alte 
ţări  se  ascunde  şi  se  păstrează  nu  mai  este  o 
plăcere,  ci  o povară  neplăcută.  Când  vreau  să 
umble  văd  că  picioarele  le  sunt  slăbite  de  nemiş- 

care  şi  umflate  de  prea  multă  odihnă,  cari,  deal- 
minteri,  dela  sine  se  aşează  în  aşa  chip,  încât  să 
nu  se  mai  poată  mişcă  decât  cu  greutate.  Scârba 
deplină  de  mişcare  naşte  din  greutatea  de  a o face 
şi  îngreunează  din  ce  în  ce  mai  mult  neajunsurile 
acestei  trândăvii  trupeşti.,.  Inoirile  în  obiceiurile 
unui  neam  simplu  nu  sunt  de  loc  fără  însemnătate, 
şi  dacă  bărbaţii  şi  femeile  nu  ţin  la  acelea  cari 
se  potrivesc  cu  împrejurările  locului,  vor  fi  cu 
siguranţă  pedepsiţi  prin  alterările  ce  iau  naştere 
în  alcătuirea  lor  individuală,  si  de  care  se  va  simţi 
virtutea  unuia,  plăcerea  altuia  şi  fericirea  amân- 
dorora». 

Iată  dar  cum  învederat  chipul  de  a se  purtă 
şi  de  a trăi,  impus  Românilor  de  înrâurirea  şi 
stăpânirea  copleşitoare  a Orientului,  alteră,  de- 
gradă  şi  nimici  energia  trupească  şi  mai  apoi  su- 
fletească a acestora.  La  Bucureşti  si  la  Iaşi, 
lumea  bogată  nu-şi  dă  osteneala  nici  chiar  să  iasă 
pe  picioare  la  plimbare,  când  ieşeâ  de  obiceiu  ieşeâ 
în  trăsură.  «La  Bucureşti,  zice  un  cronicar  fran- 
cez, nu  se  merge  pe  jos,  ci  se  merge  numai  în 
trăsură;  acolo  picioarele  sunt  un  obiect  de  lux, 
trăsura  este  indispensabilul»  •).  Toţi  streinii  cari 
au  vizitat,  prin  secolul  al  XVIII-lea,  capitalele  ţărilor 
româneşti  au  fost  isbiţi  neplăcut  de  această  cumplită 
lipsă  de  vlagă  şi  de  această  pierdere  a obiceiului 
de  a merge  a boierimii  româneşti.  Toţi  s’au  întrecut 
a descri  felul  trândav  de  vieată  mai  mult  decât 

i 

orientală  al  Românilor  bogaţi. 

«Românii,  zice  Raoul  Perrin,  nu  cunosc  o plă- 


1)  Anonyme,  p.  103, 

cere  mai  mare  de  cât  dulceaţa  îmbătătoare  a 
unui  farniente.  întinşi  pe  divanurile  lor  moi,  pi- 
cioarele îndoite  turceşte,  bărbaţii  fumează  leneş 
timp  de  mai  multe  ore.  Convorbirea,  de  altfel 
neavând  nici  un  subiect,  nici  miez,  n'are  într’a- 
devăr  nici  un  farmec  pentru  ei.  Seara  se  suie  în 
trăsurile  lor  impunătoare  şi  sunt  duşi  la  plim- 
bare sau  la  petreceri»  ’).  Femeile  duc  şi  ele  o 
vieaţă  cu  totul  la  fel  cu  acea  a bărbaţilor.  «Ele 
trăiesc  în  cea  mai  mare  lenevire:  pe  jumătate  cul- 
cate pe  divan  toată  ziua,  înconjurate  de  femeile 
din  convoiul  lor,  şi  absorbite  în  contemplarea 
propriilor  lor  farmece.  Ele  nu  ies  de  cât  pentru 
ca  să  le  admire  lumea  trăsurile...  pentru  ele 
vieaţa  este  plăcere  şi  lenevie,  universul  un  bu- 
duar,  patria  un  divan;  fac  şi  primesc  vizite,  şi  în 
aceste  întâlniri,  micile  istorii  din  oraş  si  micile 
scandaluri  sunt  obiectul  orcării  convorbiri» 1  2). 

îndeletnicirea  cea  mai  de  seamă  a Românilor 
bogaţi,  această  vreme  de  precumpănire  deplină 
a înrâuririi  orientale,  era  de  a mânca,  de  a bea 
cafea  si  a fuma  tutun.  «Mâncările,  foarte  nume- 
roase  şi  picante,  15  până  la  20  şi  (la  ziafeturi  sau 
zevchiuri)  chiar  30  de  feluri,  se  succedau  repede, 
aduse  fiind  de  servitori  pe  tablale,  pe  când  me- 
senii şedeau  turceşte  pe  divan  lângă  o mescioară 
rotundă,  cu  picioare  scurte».  «Dintre  băuturi, 
afară  de  vin  şi  rachiu  (mai  ales  cel  dres  cu  ana- 
son  sau  pe  cursă),  boierii  obişnuiau  în  timpul  verii 
şerbet,  un  fel  de  limonadă  cu  diferite  esenţe  şi 

1)  Coup  d’oeil  sur  la  Valachie  et  la  Moldavie,  p,  32. 

2)  Anonyme,  107,  108. 

mirodenii.  Dar  băutura  cea  mai  obicinuită  pentru 
toate  clasele,  sexele  şi  vârstele,  era  cafeaua,  de- 
liciul Orientului  întreg,  care  se  bea  dimineaţa, 
după  masă  şi^de  zece  ori  în  timpul  zilei»  x). 

Inseparabil  de  cafea  eră  ciubucul  sau  luleaua 
turcească,  compusă  dintr’o  ţeavă  lungă  de  7 — 8 
picioare,  din  lemn  de  cea  mai  bună  calitate  şi 
terminată  la  gură  cu  o imamea  acoperită  cu  o 
giuvanca  şi  păstrată  în  calâfuri;  imameaua  era  o 
bucăţică  de  chihlibar  sau  de  mărgean,  substanţe 
de  care  nu  se  prinde  murdăria.  Mai  complicat 
era  ciubucul  persienesc  sau  narghileaua : un  bor- 
can de  sticlă  ca  o pară,  cu  fundul  lat,  umplut  două 
treimi  cu  apă  şi  comunicând  cu  un  borcănaş  de 
tutun,  iar  în  partea-i  goală  cu  o lulea  elastică  de 
piele  în  serpentină...  La  fiecare  aspiraţiune  fumul 
se  scoboară  în  partea  goală  a borcanului  şi  prin 
apă  se  întoarce  apoi  până  la  gură...» 1  2). 

Aşezaţi  pe  divan,  stăpânul  casei  şi  oaspeţii  săi 
îşi  făceau  tabietul,  adică  fiecare  dintr  anşii,  în  ati- 
tudinea comodă  a orientalului,  se  îmbăta  cu  fumul 
parfumat  al  narghilelei  şi-’şi  sorbea  picătură  cu 
picătură  fiiligeanul  de  cafea;  un  fel  de  far’nienle 
particular  orientalului,  starea  de  beatitudine  a os- 
manlânlui,  când  corpul  părea  că-şi  pierduse  mobili- 
tatea-i  şi  când  vieaţa însăş  se  trăda  numaiprinsorbire, 
la  intervale  egale,  a fumului  din  ciubuc.  După  masă, 
adormeau  cu  toţii  pe  divan  «ca  pruncii  cu  sfârcul 
ţâţei».  Această  îmbătare  a minţii,  într’un  grad  şi 
mai  înalt,  se  obţinea  prin  unele  substanţe  familiare 
Orientului,  în  primul  rând  cu  afionul  sau  opiul, 

1)  Şeineanu,  p.  212 — 214. 

2)  Ibid,,  p.  215. 

pentru  care  musulmanii  au  o mare  pasiune  şi 
care  se  bea  spre  a provocă  pretinse  senzaţiuni 
voluptoase  şi  viziuni  nălucitoare»  J). 

Cu  aşa  obiceiuri  împrumutate,  este  învederat 
că  oamenii,  cărora  le  erau  încredinţate  destinele 
ţărilor  româneşti,  nu  puteau  conduce  aceste  ţări 
decât  la  ruină  şi  pierzare.  Lenea  şi  trândăvia  pă- 
trunseseră adânc  în  sufletul  lor,  pe  urmele  acestor 
obiceiuri  orientale  împrumutate  şi  păstrate  timp 
de  mai  bine  de  un  veac.  Intr’adevăr,  o vieaţă  plină 
de  fapte  nu  se  poate  închipui  la  nişte  oameni  cu 
aşa  apucături.  Acel  ciubuc  enorm  şi  toate  com- 
plicaţiile sale  împiedecau  cu  desăvârşire  activitatea 
omenească.  Obiceiul  strămoşesc  de  a lucră  tre- 

j 

buiâ  să  cadă  în  părăsire.  Contrastul  dintre  acel 
ciubuc  enorm  şi  complicat  şi  dintre  ţigara  occi- 
dentalilor trădează  singur  enorma  deosebire  ce 
există  între  morala  occidentală  şi  cea  orientală. 
Acest  fel  de  vieaţă  a lăsat  într’adevăr  întipăriri 
adânci  în  sufletul  asâ  zisei  noastre  aristocraţii, 
urme  cari  şi  până  azi  se  mai  păstrează  sub  îorme 
felurite.  Aşâ,  spre  pildă,  şi  azi  se  poate  vedeâ,  la 
mulţi  români,  obiceiul  de  a nu  stă  pe  scaun  sau 
pe  o laviţă,  sau  pe  pat,  în  capul  oaselor,  ci  răs- 
turnaţi pe  jumătate,  sau  întinşi  într’o  atitudine  de 
lenevie  şi  nepăsare.  Acestea  sunt  mici  şi  îndepăr- 
tate răsunete  pe  care  le  trimit  şi  generaţiilor  de 
azi  obiceiurile  orientale  ale  strămoşilor. 

Sub  imboldul  cafelii,  tutunului  sau  opiului,  în- 
chipuirea se  deşteaptă  bolnăvicioasă  şi  pervertită. 


1)  Şeineanu,  pag.  217. 

Saţiul  de  băuturi  dulci,  şi  de  mâncări  substanţiale 
enervează  corpul  care  nu-şi  cheltuieşte  energia  în 
nici  un  fel  de  activitate  folositoare.  Atunci  orien- 
talul dela  Bucureşti  şi  Iaşi  se  dedă  la  jocuri  de 
noroc,  jocuri  de  cărţi  şi  tot  felul  de  alte  jocuri.  «Băr- 
baţii sunt  supuşi  unei  decăderi  repezi.  Desfrânaţi 
din  adolescenţă,  ei  împrăştie  restul  puterilor  lor  în 
aţâţarea  abuzivă  şi  enervantă  a jocului.  Patima  jo- 
cului este  un  al  doilea  obiceiu  mai  de  seamă  care 
atrage  luarea  aminte  a streinilor»  ').  Desfrânarea, 
deslânţuirea  simţurilor  brutale,  excesurile  de  tot 
felul  erau  de  sigur  cel  mai  obicinuit  mijloc  de  a 
cheltui  energia  acestor  vieţi  hrănite  şi  aţâţate  peste 
măsură.  La  îndemână  aveau  pe  ţiganii  robi,  cari 
erau  unelte  cu  totul  supuse  în  mâinile  stăpânului 
lor;  şi  cari  se  deosibeau  «printr’o  servilitate  abjectă 
şi  o josnică  complezenţă  la  toate  chefurile  boie- 
rilor» ’1 2). 

Cea  ce  deosibeşte  fastul  oriental,  în  comparaţie 
cu  occidentul,  este  numărul  fără  sfârşit  al  servito- 
rilor cari  sunt  legaţi  de  persoana  stăpânului.  Se 
număra  până  la  12.000  de  oameni  slugile  dela 
curtea  Sultanului.  Curtea  Domnilor  români  fiind 
o copie  credincioasă  a curţii  Sultanului  se  deo- 
sibea  ca  şi  aceasta  prin  numărul  nesfârşit  de  ser- 
vitori, cari  erau,  după  gradele  şi  serviciile  ocu- 
pate, boieri  sau  robi  ţigani.  La  rândul  lor  boierii 
şi  oamenii  bogaţi  ţineau  curţi  după  chipul  Dom- 
nilor şi  numărul  slugilor  eră  cu  mult  mai  mare 
decât  ar  fi  trebuit.  Cele  mai  neînsemnate  trebuinţe 

1)  Le  Cler.  La  Moldo-Valachie,  p.  248. 

2)  Thornton  (Thomas),  p.  369. 

ale  stăpânului  trebuiau  îndeplinite  de  o anume 
slugă,  care  n’avea  decât  acel  serviciu.  Spre  pildă, 
pentru  simplul  fapt  de  a-şi  spălă  faţa  nu  trebuiau 
stăpânului  mai  puţin  de  3 slugi  destinate  înadins 
pentru  acel  serviciu.  Aceştia  erau:  ibritcarul,  ma- 
taragiul  şi  peşchirgiul  cari  aduceau:  unul  ibricul, 
altul  lighianul,  altul  peschirul.  In  ţările  din  Apus, 
lavoarul,  o simplă  mobilă,  pe  lângă  că  împodo- 
beşte casa,  aduce  dela  sine  acest  serviciu. 

Din  acest  chip  ciudat  de  vieaţă  orientală,  care 
cuceri  cu  totul  poporul  românesc  în  straturile  lui 
mai  ridicate,  reeşi  acea  schimbare  adâncă  a ca- 
racterului şi  a mintalităţii  sale.  Răsunetul  ce  acest 
fel  de  vieaţă  lăsă  în  sufletul  românesc  este  nepă- 
sarea leneşă,  moleşirea  şi  trândăvia  spiritului,  pa- 
sivitatea şi  resemnarea,  fatalismul  şi  neîncrederea 
în  propriile-i  puteri.  Fără  îndoială  că  pentru  un 
om  care  are  lipsă  de  atâtea  slugi  la  îndeplinirea 
celor  mai  neînsemnate  servicii  personale,  încre- 
derea în  propriile-i  puteri  este  lucru  cu  neputinţă. 
A’l  lăsă  la  propriile-i  puteri  este  a-1  condamna 
la  moarte.  Şi  cum  oamenii  neputincioşi  prin  ei 
înşişi,  cari  au  să  ţină  totdeauna  seama  de  sprijinul 
şi  serviciile  altora,  ştiu  pe  de  altă  parte  din  ex- 
perienţă că  sprijinul  şi  serviciile  semenilor  sunt 
lucrul  cel  mai  precar  şi  nesigur,  ei  trebue  dela 
început  şi  din  principiu  să  se  resemneze,  să  sufere 
cu  o inimă  egală,  fără  revoltă,  toate  neajunsurile 
ce  li  se  vor  întâmpla.  Iar  dela  această  resemnare 
pasivă  până  la  nepăsarea  şi  trândăvia  orientalului 
nu  este  decât  prea  puţin,  adesea  nici  nu  este  o 
limită. 

Fatalismul,  neîncrederea  în  actele  şi  puterile 

sale  şi  credinţa  în  noroc,  în  soartă  este  filozofia 
practică  cea  mai  răspândită  în  atmosfera  morală 
a Orientului.  Această  filozofie  practică  orientală 
este  produsul  reflex  al  chipului  de  vieaţă  ce  se 
duce  aci.  Trândăvia  corpului  aducând  cu  sine  pe 
aceea  a spiritului,  mintea  orientalului  nu  ia  oste- 
neala să  descurce  mai  departe  raporturile  dintre 
lucruri  şi  acte.  Isvorul  întâmplărilor  bune  sau  rele 
este  pus  de  obiceiu  într’o  fiinţă  nălucită  a minţii 
lor,  providenţa,  soarta,  norocul.  Acest  isvor  este 
totuş  în  propria  lor  fiinţă.  Binele  sau  răul  sunt  ur- 
mările îndepărtate  ale  acţiunii  sau  neacţiunii  lor. 
Aceste  urmări  nu  vin  însă  de-a  dreptul,  ele  se 
complică  şi  se  încurcă,  şi  mintea  prea  leneşe  a 

orientalului  nu  se  osteneşte  să  le  descurce.  De  aceea 

) 

ea  se  mulţumeşte  să  le  puie  în  sarcina  destinului, 
a soartei,  a norocului  sau  a lui  Dumnezeu.  Co- 
ranul, într’unul  din  principiile  sale  precumpănitoare, 
rezumă  admirabil  această  filozofie  practică  în  aceşti 
termeni  lapidari:  «Alesul  ca  şi  osânditul  e dinainte 
ursit  la  fericire  sau  nenorocire  eternă,  fiind  unul 
şi  altul  încă  în  sânul  mamii  lor».  «Dumnezeu  a scris 
pe  fruntea  fiecărui  om  numărul  zilelor  sale». 

Am  zis  că  există  în  diferitele  regiuni  ale  glo- 
bului nostru,  nu  numai  deosebite  atmosfere  fizice, 
dar  şi  deosebite  atmosfere  morale,  şi  că  este  o 
deosebire  foarte  mare  între  atmosfera  morală  a 
Orientului  şi  acea  a Occidentului.  Până  acum 
este  drept  că  se  cunoaşte  aproape  exact  chipul 
cum  este  compusă  atmosfera  fizică  în  general, 
elementele  şi  factorii  cari  o compun.  Nu  tot  aşâ 
este  şi  cu  factorii  şi  elementele  atmosferii  morale. 

Compoziţia  şi  structura  acesteia  nu  s'a  analizat 
încă.  Ele  sunt  cu  atât  mai  greu  de  analizat  cu 
cât  sunt  mai  complicate.  Intru  cât  priveşte  Orientul, 
credem  că  această  analiză  este  mai  uşor  de  făcut, 
de  oarece  şi  compoziţia  atmosferii  sale  morale  este 
mai  simplă.  Nu  credem  să  ne  înşelăm  prea  mult 
dacă  vom  rezuma  astfel  factorii  mai  însemnaţi  ai 
acestei  atmosfere  morale:  lenevia  spiritului,  ne- 
păsarea, trândăvia  corpului,  pasiunile  lascive,  con- 
rupţia  şi  trăgănarea  în  afaceri,  neîncrederea  in 
sine,  pasivitatea,  resemnarea,  credinţa  în  destin,  în 
noroc,  în  providenţă,  fatalismul.  Deosebirea  cea 
mare  ce  există  între  moralul  Orientului  şi  acela 
al  Occidentului  nu  se  poate  mai  bine  vedea  decât 
asemănând  pasivitatea  şi  resemnarea  orientală  cu 
seif  help,  prin  tine  însuţi,  ajută-te  pe  tine  însuţi 
al  Englezilor. 

Or  poporul  român  fiind  înecat  din  toate  părţile, 
după  cum  văzurăm,  în  atmosfera  morală  a Orien- 
tului, nu-şi  mai  putu  păstra  energia  lui,  voinţă  şi 
vitejia  ce-1  deosibeau  şi  pe  care  le  moştenise  dela 
părinţii  lui  etnici:  Daco-Romanii.  Intr’adevăr,  acea 
vitejie  crudă  şi  dispreţuitoare  de  moarte,  acea 
minte  ageră,  deschisă  şi  vioae,  acea  voinţă  tenace 
şi  disciplinată,  acel  spirit  întreprinzător,  care  ştia 
să  deosibească  generalul  din  particular,  însuşiri  pe 
care  Românu  le  păstrară  până  în  timpurile  de 
neatârnare  ale  lui  Ştefan  cel  Mare,  şi  de  cari  fă- 
cură o ultimă  probă  Miiar  pe  timpul  lui  Mihai-Vi- 
teazu,  toate  aceste  însuşiri  fură  scufundate,  chiar 
de  pe  la  începutul  secolului  al  XVIl-lea,  în  at- 
mosfera morală  a Orientului,  pe  cari  o creară,  în 
ţările  române,  dominaţia  şi  spiritul  greco-turcesc  al 

epocii  Fanarioţilor.  Urmările  fură  foarte  fireşti  şi 
grabnice.  Energia  şi  curajul  se  disolvară,  voinţa 
încordată,  tenace  şi  disciplinată  se  descordă  şi  se 
înmuie,  mintea  ageră,  deschisă  se  întunecă  iar 
spiritul  de  organizare  şi  de  generalizare  se  slăbi 
şi  se  moleşi.  In  locul  acestor  vechi  însuşiri  se 
strecurară  cunoscuta  resemnare  şi  neîncredere  pa- 
sivă în  puterile  sale,  credinţa  în  noroc,  fatalitatea 
destinelor,  cari  pătrunseră  adânc  în  sufletul  po- 
porului nostru. 

Această  atmosferă  morală  a Orientului  avu  vir- 
tutea unei  ape  tari  în  care  scufunzi  materii  orga- 
nice. Ea  roase  şi  înmuiă  vechile  noastre  însuşiri 
sufleteşti,  cari  se  topiră  sub  înrâurirea  ei  ca  nişte 
bucăţele  de  zahăr  într’un  pahar  de  apă  caldă. 
Vieaţa  activă  a Românilor  se  prăbuşi  şi  ajunse  la 
zero. 

Rămăşiţele  acestei  dizolvări  sunt  tocmai  acea 

j ) 

nepăsare  şi  lenevie  de  spirit  a Românilor,  acea 
lipsă  de  iniţiativă  şi  voinţă,  acea  lipsă  de  încre- 
dere în  el  precum  şi  credinţa  nestrămutată  în 

destin  si  în  noroc. 

) 

Lucru  foarte  caracteristic,  în  această  privinţă, 
este  că  din  împrumuturile  foarte  numeroase  de 
cuvinte  turceşti  verbul  este  exclus.  Cum  vom 
vedea  mai  la  vale,  nu  există  în  graiul  românesc 
nici  un  verb  împrumutat  dela  Orientul  otoman. 

Din  cele  văzute  mai  sus  s’ar  fi  putut  crede  că 
înrâurirea  orientală  n’a  atins  de  cât  clasa  cea  mai 
bogată  a Românilor,  de  oarece,  fiind  cu  dare  de 
mână,  numai  acesteia  îi  eră  îngăduit  luxul  şi  desfrâul 
oriental.  Din  nefericire  însă  înrâurirea  orientală 

a mers  mai  departe.  Atmosfera  morală  a Orien- 
tului nu  se  putea  opri  numai  la  cei  bogaţi,  de 
oarece  aceştia  nu  erau  despărţiţi  prin  nimic  de 
marele  număr  al  celor  săraci.  Din  potrivă,  boierii 
fiind  zilnic  în  atingere  cu  servitorii  lor,  clasa  celor 
mulţi,  prin  chiar  acea  că  erau  serviţi  de  aceştia, 
chipul  lor  de  vieaţă  nu-i  degradă  numai  pe  ei,  ci 
şi  pe  cei  de  cari  se  serveau. 

Sunt  nenumărate  faptele  şi  lucrurile  cari  do- 
vedesc că  atmosfera  Orientului  a înăbuşit  şi  a în- 
josit şi  morala  ţăranului  român.  Desăvârşita  lui 
nepăsare  şi  neîngrijire  de  ziua  de  mâine,  lipsa  lui 
de  voinţă  şi  de  încredere  în  puterile  lui  sunt  aşa 

de  învederate  si  asâ  le  vedem  de  adesea  că  nici 

} > 

nu  este  lipsă  să„  aducem  aici  dovezi  despre  ele. 

Fapte  şi  împrejurări  de  tot  felul  dovedesc  cu 
prisos  că  înrâurirea  Orientului  a pătruns,  şi  încă 
destul  de  puternic,  până  în  cele  mai  de  jos  pături 
ale  claselor  noastre  sociale.  Dacă  cumva  ar  mai 
fi  vreo  îndoială  că  slăbiciunile  caracterului  şi  spiritului 
poporului  românesc  vin  în  mare  parte  dela  înrâu- 
rirea ce  a avut  Orientul  asupra  sufletului  nostru, 
probe  de  natură  limbistică  sunt  la  îndemână  pentru 
a spulberă  orce  îndoială. 

Se  găsesc  în  literatura  noastră  populară  o mul- 
ţime de  locuţiuni  şi  idiotisme,  precum  şi  o mul- 
ţime de  obiceiuri  şi  de  basme,  cari  sunt  împru- 
mutate dela  Turci  sau  dela  alte  neamuri  înrudite 
cu  ei,  precum : Tătarii,  Kumanii,  Pecinegii,  etc. 
Astfel  de  locuţiuni  şi  idiotisme  mai  caracteristice 
avem  : «ape»  în  sens  de  dispoziţiune,  «a  fi  în 
apele  lui»,  «a  beâ  tutun»,  «amâncâ  bătaie»,  «a 
înghite  hapul»,  etc.  Turceşti  sunt  de  origină  anec- 

dotele  lui  Nastratin  Hogea.  Ca  basme  avem  luate 
dela  Turci,  după  părerea  d-lui  Şeineanu,  basmul 
lui  Cheleş  împărat,  pe  acela  al  lui  Chelbea  nas- 
drăvamil,  Cerbul  vrăjit,  cele  trei  Năramze  pere, 
Copii  cu  părul  de  aur.  Nu  mai  puţin  este  înve- 
derată înrâurirea  muzicii  otomane  orientale  asupra 
celei  româneşti  «Melodia  trăgănată  şi  melancolică, 
cu  care  lăutarii  recitează  unele  din  baladele  noa- 
stre, o melodie  caracteristică  pentru  toată  poezia 
populară  din  peninsula  balcanică,  a fost  direct  in- 
fluenţată de  ariile  cântecilor  turceşti,  de  aşa  nu- 
mitele «manele».  Asemenea  şi  refrenul  obişnuit 
în  doinele  şi  cântecile  noastre  din  bătrâni:  «bre 
aman,  aman»  ').  Tot  dela  Turci  s’au  împrumu- 
tat si  instrumentele  muzicale  întrebuinţate  azi  încă 
) ) 

de  popor:  cobza,  naiul,  daraoa  şi  geamparalele, 
fluerul  ciobănesc  şi  cavalul.  De  asemeni,  între  di- 
feritele jocuri  de  copii,  păstrate  până  azi,  avem 
luat  dela  Turci  jocul  în  «arşice»  şi  cu  zmeul,  şi 
mai  multe  dansuri:  chindia,  geamparalele. 

Mai  mult  însă  decât  orce,  împrumuturile  le- 
xice,  foarte  numeroase,  dovedesc  că  înrâurirea 
orientală  a străbătut  adânc  în  sufletul  Români- 
lor. Morfologia  turcească  încă  a înrâurit  asu- 
pra limbii  româneşti,  căci  o sumă  de  sufixe  şi 
prefixe,  de  origină  turcă,  se  găsesc  în  graiul  po- 
porului. împrumuturile  de  cuvinte  sau  făcut  treptat, 
cele  dintâiu  au  pătruns  şi  au  rămas  adâncite  în 
graiul  nostru,  cele  mai  târzii  însă  nu  s’au  prins, 
şi  în  timpul  din  urmă  ameninţă  să  dispară  cu 
totul.  Intre  veacul  al  XV  şi  XVII  s’au  făcut  pri- 


1)  Şeineanu,  pag.  117. 

mele  împrumuturi  trainice,  între  XVII  şi  XVIII  sau 
făcut  cele  din  urmă  care  dispar. 

Interesant  este  că  aceste  cuvinte  sunt  mai  mult 
sau  mai  puţin  numeroase  după  localităţi.  In  Ma- 
cedonia numărul  lor,  cum  este  şi  firesc,  este  cel  mai 
mare.  In  graiul  vorbit  în  Muntenia  sunt  mai  multe 
decât  în  cel  vorbit  în  Moldova,  la  Transilvăneni 
acest  număr  scade  mult,  iar  Bănăţenii  mai  nu  au 
cuvinte  turceşti  în  graiul  lor. 

Dacă  ţinem  seamă  de  natura  împrumuturilor 
făcute,  cuvintele  se  pot  împărţi  în  categorii,  cari 
oglindesc  feluritele  înrâuriri  în  domeniul  politic, 
social,  etc.  înrâurirea  turcă  nu  s’a  mărginit  numai 
«în  cea  ce  priveşte  administraţiunea  şi  ceremo- 
nialul oficial,  dar  în  vieaţa  de  toate  zilele,  în  îm- 
brăcăminte şi  în  mâncări,  în  felul  de  a fi  şi  a 
simţi  al  claselor  boiereşti».  Intr’adevăr,  analizate 
împrumuturile  lexice  după  natura  lor,  vedem  că 
înrâurirea  otomană  orientală  asupra  Românilor  este 
mai  întâiu  socială  şi  politică,  apoi  economică  şi 
foarte  puţin  militară. 

Avem  vreo  65  de  cuvinte,  foarte  des  întrebu- 
inţate în  vorbirea  de  toate  zilele,  cari  privesc  lu- 
cruri, însuşiri,  şi  împrejurări  din  vieaţa  politică  şi 
socială  a neamului  nostru.  Astfel  de  cuvinte,  între 
multe  altele,  avem:  alai,  alişveriş,  bacşiş,  belea, 
bocluc,  caraghios,  chef,  chilipir,  cusur,  dandana, 
derbedeu,  daşman,  fudul,  gârbaci,  giaba,  habar, 
hain,  hal,  hatâr,  cătun,  mahala,  haraci,  lichea, 
mezat,  moft,  pehlivan,  pezevenghi,  pişicher,  mo- 
fluz, rachiu,  samsar,  tertip,  tabiet,  ursuz.  După 
cum  se  vede,  toate  aceste  cuvinte  privesc  lucruri 

23 

şi  împrejurări  sociale,  unele  mai  rele  decât  altele: 
bacşiş,  belea,  bocluc,  chilipir,  cusur,  dandana , 
duşman,  gârbaci,  graba,  hatâr,  haraci,  lichea, 
mezat,  pişicher;  samsar,  etc.  etc.  Ele  oglindesc  de 
sigur  acea  parte  din  sufletul  românesc,  care  a fost 
împrumutată  dela  Orientul  otoman,  acele  feţe  ale 
spiritului  nostru  naţional,  cari  au  crescut  sub  atin- 
gerea morală  cu  Orientul. 

Un  mare  număr  de  cuvinte  turceşti,  cari  au 
pătruns  adânc  în  graiul  nostru,  privesc  însă  eco- 
nomia casnică  a îmbrăcăminţii,  podoabele  omului 
sau  ale  casei,  spre  pildă : aba,  antereu,  atlaz, 
basma,  boccea,  boia,  borangic,  bumbac,  calabalâc, 
cănesc,  cârpaci,  catifea,  cavaf,  cergă,  chenar , chi- 
lim, chimir,  ceapraz,  cearceaf,  condur,  darac,  di- 
van, faţă,  găitan,  gherghef,  gianiă,  giubea,  giu- 
vaer, halat,  ilic,  ipingea,  ibrişim,  macat,  maramă, 
meşină,  mintean,  mosor,  pafta,  papuc,  pingea, 
saltea,  suman,  suliman,  şal,  şiret,  lestemel,  tichie, 
tighel,  tulpan,  zăbun.  In  deosebi  se  vede  luată 
dela  turci  mobila  casei  şi  podoabele  femeeşti,  păr- 
ţile cele  mai  sărace  ale  vieţii  Românilor  simpli 
şi  simplificaţi  din  pricina  traiului  sălbatic  în  munţi 
timp  de  mai  multe  veacuri. 

Tot  atât  de  bogat  în  cuvinte  turceşti  este  vo- 
cabularul nostru  în  privinţa  gospodăriei  şi  mai  ales 
în  privinţa  bucătăriei.  Cuvintele  turceşti  cari  privesc 
gospodăria  şi  foarte  caracteristice  sunt  următoarele: 
e caret,  becin,  cazan,  cazma,  ceardac,  conac,  che- 
restea, cişmea,  covată,  dulgher,  dulap,  duşicmea, 
dughiană,  giam,  hambar,  han,  iatac,  magazie,  odae, 
paiante,  parmac,  perdea,  ulucă,  saca,  schelă,  ta- 
raba, tejghea , ulnea,  Intre  cuvintele  care  privesc 

bucătăria  sunt:  băcan,  beltea,  bogasiu,  boca,  cafea, 
caimac,  cais,  chef,  ciaun,  ciob,  ciorbă,  coltuc,  curmal, 
farfurie,  halva,  iahnie,  iaurt,  mangal,  mizilic, 
pacia,  pastra?nă,  pătlăgea,  saca,  sarma,  satâr, 
susan,  tacâm,  tahân,  tain,  tavă,  tingire,  tipsie, 
trufanda,  tuciu,  zarzavat. 

Din  punct  de  vedere  curat  politic  şi  militar, 
prea  puţine  cuvinte  am  luat  dela  Turci;  înţelegem 
puţine  din  acelea  cari  să  se  poată  păstră  până 
azi  sau  pentru  totdeauna.  Intre  acestea  numărăm 
abia  următoarele:  vătaf,  cange,  caraulă,  ciauş, 
ghiulea,  olac,  etc. 

Cea  ce  se  desprinde,  ca  observare  generală,  din 
această  analiză  a cuvintelor  este  că  vieaţa  româ- 
nească, în  privinţa  politică  şi  militară,  s’a  păstrat 
mai  neatinsă,  deşi  căderea  politică  şi  militară  a 
ţărilor  sub  Turci  ne-ar  fi  împins  să  credem  din 
potrivă.  Pricina  este  că  această  cădere  desfiinţă 
la  noi  şi  vieaţa  politică  şi  pe  cea  militară  propriu 
zisă.  înrâurirea  turcească  orientală  se  resimţi  foarte 
adânc  asupra  vieţii  noastre  economice,  politico- 
sociale,  şi  mai  ales  asupra  economiei  noastre  cas- 
nice şi  estetice.  In  aceste  părţi,  vieaţa  românească 
se  sălbăticise  şi  se  sărăcise  prea  mult,  încât  nici 
împrumuturile  făcute  la  Slavi  nu  ajunseră. 

Locurile  vacante  din  sufletul  românesc  se  um- 
plură astfel  cu  împrumuturi  făcute  la  Orientul 
otoman,  care  după  cele  făcute  la  Slavi,  fură  de 
sigur  cele  mai  bogate  şi  numeroase. 

Cu  chipul  acesta,  pe  portretul  vioi,  ager  şi  în- 
sufleţit pe  care  istoria  îl  făurise  neamului  româ- 
nesc, până  în  secolul  al  XV-lea,  epoca  dominaţiei 

greco-otomane  veni  să  schiţeze  o caricatură  şu- 
bredă şi  infirmă.  înrâurirea  orientală  turcească 
pătrunse  în  mare  parte  sub  masca  grecească  şi 
fanariotă,  dela  care  desigur  capătă  o coloare 
deosebită,  hibridă.  Această  înrâurire  turcească,  cu 
pecetie  fanariotă,  fu  ceva  aşa  de  şubred  că  n’avu. 
nici  o trăinicie.  Pe  fizionomia  neamului  nostru  ea 
se  înfăţişă  ca  ceva  grozav  de  grotesc  şi  ridicul. 
Poporul  nostru  se  scutură  repede  de  această  în- 
râurire pe  cât  de  grotescă  pe  atât  de  şubredă. 
Un  uşor  vânt  occidental,  adus  de  înrâurirea  ru- 
sească începândă  cu  veacul  al  XlX-lea,  trezi  sufle- 
tul românesc  din  somnul  în  care  de  două  veacuri 
îl  înlănţuise  precumpănirea  grecească.  Intr’adevăr, 
steaua  împărăţiei  otomane  dispărând  întunecată 
de  puterea  moscovită  dela  Nord,  atmosfera  ori- 
entală ce  ne  învălui  din  toate  părţile,  de  atâtea 
veacuri,  începu  a se  răspândi.  Mai  întâiu  partea  de 
apus  şi  miazănoapte  se  lumină  şi  se  aleasă  de  a- 
ceastă  atmosferă,  apoi  răsăritul  şi  chiar  partea  de 
miază-zi  începură  a se  rări,  a se  lumina  şi  a 
se  desprinde  limpede  din  întunericul  Orientului. 
Azi  vântul  Orientului  nu  ne  mai  aduce  nici  o at- 
mosferă bolnavă  şi  năbuşitoare. 

Peste  ţările  române  suflă  acum  un  puternic  şi 
sănătos  vânt  din  Occident.  Vântul  Mare  curăţă  şi 
mătură  mereu  atmosfera  de  putreziciunea  morală 
şi  de  toate  miasmele  pe  care  Crivăţul  ni  le  aduce 
din  Orient. 

CAP.  IX. 

RELIGIA  Şl  CULTURA  LA  ROMÂNI 

Credinţa  unui  popor  ţinând  în  chipul  cel  mai 
intim  de  sufletul  său,  schimbările  istorice  şi  so- 
ciale cari  au  înrâurit  acest  suflet  vor  fi  modificat  şi 
credinţa  sa  religioasă.  Soarta  bisericii  române  a 
fost  întocmai  acea  a neamului  românesc.  Cele  mai 
mari  şi  însemnate  înrâuriri  pe  care  le-a  suferit 
neamul  nostru,  nu  numai  că  ele  au  atins  biserica 
română,  dar  au  venit,  în  cea  mai  mare  parte,  toc- 
mai pe  poarta  şi  pe  căile  bisericii.  înrâurirea 
slavă  a pătruns  sufletul  nostru,  mai  ales  prin  bise- 
rică şi  tot  bisericii  datorim  noi  îngenuchiarea  ţă- 
rilor româneşti  şi  ţarinii  strămoşilor  de  către  că- 
lugării greci  mai  întâiu  şi  de  vânturătorii  de  ţară 
din  uliţa  Fanarului,  mai  apoi. 

S’a  zis  şi  se  repetă  foarte  des  că  biserica,  şi 
legea  creştină  ne-au  scăpat  neamul  şi  ţara  de 
peire.  Iată  un  lucru  afirmat  de  toţi  şi  prea  pu- 
ţin controlat.  Cu  tot  atâta  drept  cuvânt  se  poate 
afirma  că  legea  creştină,  biserica  noastră  duse 
neamul  românesc,  în  mai  multe  rânduri,  la  mar- 

ginea  pierzării.  Dacă  priveşti  lucrurile  mai  de 
aproape,  de  mirare  este  cum  de  am  scăpat  de 
prăpastia  ce-a  deschis  de  atâtea  ori  naţiunii  noastre 
biserica  creştină.  Dacă  legea  creştină  a făcut  ceva 
ca  să  ne  scape  şi  să  ne  păstreze,  n’a  fost  de- 
sigur în  vederea  lumii  acesteia,  ci,  poate,  pentru 
lumea  cealaltă,  pentru  împărăţia  cerurilor.  In  lu- 
mea pământeană,  legea  creştină  putea  să  ne  dea 
pradă  Slavismului  dela  chiar  începutul  înfiinţării 
noastre  naţionale,  după  cum  era  s’o  facă  mai 
târziu,  pe  la  sfârşitul  veacului  al  XVIII-lea  şi  înce- 
putul celui  al  XlX-lea.  Slavismul  bulgar  sau  mos- 
covit stătu  gata,  în  două  rânduri,  să  ne  înghită, 
mulţumită  bisericii  ortodoxe  ce  aveam  în  comnn 

j 

cu  el.  Iar  drept  credincioşii  din  Levant  şi  din 
Fanar,  îmbrăcaţi  în  odăjdii  perfide,  desbrăcară  mă- 
năstirile şi  pe  ţăranii  de  ţarinele  lor  bogate.  Dacă 
neamul  nostru  se  păstră  şi  scăpă  nu  fu  prin,  ci 
peste  biserică.  A trebuit  să  fie  o vitalitate  fără 
seamăn,  care,  cu  toată  urgia  istoriei  noastre,  ne-a 
mai  putut  păstra  în  fiinţă.  întrucât  legea  creştină 
pare  a fi  contribuit  să  ne  păstreze  în  Ungaria  ca- 
tolică şi  sub  islamismul  turc,  puterea  de  conser- 
vare o absorbea  din  energia  proprie  a neamului 
nostru.  Datorăm  deci  virtuţilor  şi  însuşirilor  noastre 
sufleteşti  admirabile,  pe  care  ni  le  lăsară  moşte- 
nire părinţii  noştri  etnici  Daco-Romani,  că  până 
acum  nu  ne  au  înghiţit  nici  puhoiul  barbar,  nici 
oceanul  slav,  nici  torentul  turcesc,  nici  putrezi- 
ciunea morală  greco-fanariotă. 

In  ce  priveşte  seriozitatea  şi  adâncimea  senti- 
mentului religios,  ce  însufleţeşte  poporul  român, 
sunt  de  făcut,  dela  început,  o sumă  de  observaţii, 

cari,  de  altfel,  s’au  făcut  şi  la  Slavii  vecini  şi  mai 
ales  la  popoarele  neo-latine.  In  primul  rând  este 
lipsa  de  o pătrundere  mistică  a fondului  religiunei 
creştine.  Partea  intelectuală  superioară,  metafizica 
creştinismului  n’a  fost  nici  când  înţeleasă,  pătrunsă, 
şi  simţită  de  Români.  Pentru  cine  ştie  să  observe, 
cu  luare  aminte,  desfăşurarea  vieţii  religioase,  mai 
ales  a ţăranului  român,  lipsa  fondului  mistic  şi 
metafizic  este  dela  început  isbitoare.  Cea  ce  este 
de  temelie  în  practica  sa  religioasă  este  cultul, 
ritualul,  adică  împlinirea  tuturor  formelor  şi  for- 
mulelor. Luaţi  orcare  act  temeinic  din  vieaţa  reli- 
gioasă a săteanului,  fie  el  actul  botezului,  cununiei, 
al  împărtăşirei,  etc.  Niciodată  nuntea  lui  nu  va  fi 
chinuită  de  întrebări  asupra  rostului  acestor  acte. 
In  schimb,  însă,  el  va  observa  şi  va  îndeplini  cu 
o adevărată  sfinţenie  toate  micele  gesturi,  obiceiuri 
şi  practice,  cari  trebue  să  se  îndeplinească  în  ase- 
meni împrejurări.  La  înmormântare,  spre  pildă, 
ceeace  preocupă  pe  rudele  mortului  sunt  miile  de 
formule  şi  obiceiuri  cari  fac  cortegiul  acestei  ce- 
remonii. Cugetarea  lor  este,  cu  aceste  ocazii,  nă- 
vălită de  o sumă  de  mici  griji  de  ceremonial  sau 
tradiţii.  Durerea  în  faţa  morţii  n’are  timp  ca  să 
consume  sufletul  lor,  căci  micile  amănunte  ale 
îngropării:  preotul  cu  toate  citirile  obişnuite,  gri- 
jile pentru  ospăţul  sau  pomana  ce  trebue  să  urmeze 
imediat  îngroparea,  absorb  tot  gândul  celor  rămaşi 
îndureraţi  şi  îi  mângâie  în  mare  parte  de  mâhnirea 
pierderii.  Uitarea,  neîndeplinirea  celei  mai  neîn- 
semnate obişnuind,  scăparea  din  vedere  a unui 
mic  amănunt  pare  că  întunecă  şi  nimiceşte  tot 
restul. 

Această  trăsătură  caracteristică  din  religiozitatea 
Românilor,  au  putut-o  moşteni  odată  cu  sângele 
ce  l-au  moştenit  dela  strămoşii  lor  Romani.  Pentru 
aceştia  se  ştia  că  «cultul  era  esenţialul  religiei; 
doctrina  eră  fără  importanţă:  un  cuvânt  era  de 
ajuns  numai  dacă  eră  întovărăşit  de  ritul  obişnuit». 
Tot  astfel  este  cu  Italienii  şi  Spaniolii. 

Aceste  popoare  neo-latine  se  deosebesc  prin 
aceleaşi  însuşiri  caracteristice,  în  privinţa  religiei. 
«Religia  spaniolă  a rămas  străină  de  orce  meta- 
fizică... Ea  este  ritualistă  ca  şi  religia  Romanilor, 
dar,  în  locul  indiferenţei  desăvârşite  ce  trebuiau 
să  caracterizeze  pe  Italieni,  Spaniolul  dă  probe  de 
toată  patima  fanatică». 

Despre  Italieni  s’a  putut  zice  că  «nu  se  poate 
aştepta  dela  ei  credinţa  germană  cu  sfântul  mister 
al  lucrurilor  şi  al  vieţii».  «Ei  se  ţin  mai  bucuroşi 
la  faptele  bune,  şi  prea  adesea  la  împlinirea  for- 
melor rituale,  care  sunt  ca  un  fel  de  parte  legală 
a codului  religios»» 

Când  Românii  avură  aşa  obârşii  şi  astfel  de  în- 
rudire nu  este  de  mirare  ca  simţul  lor  religios  să 
fi  rămas  superficial  şi  formalist  cum  îl  vedem  azi 
cu  ochii.  Afară  de  aceasta,  nici  vecinătatea  lor 
imediată  nu  se  găsea  mai  bine  sub  acest  raport. 
La  Slavi,  şi  în  deosebi  la  Ruşi,  s’a  zis,  că  «sectele 
se  nasc  din  ţinerea  amănunţită  a formelor,  din  ne- 
plăcerea ce  le  face  orce  schimbare,  şi  din  pricina 
tiraniei  crescânde  a literii  asupra  spiritului.  Acesta 
este  unul  din  motivele,  zice-se,  care  au  făcut  să 
se  piardă  simţul  moralităţei  adânci  al  dogmelor 
în  folosul  unui  formalism  literal  şi  orb». 

Dar  dacă  Ruşii  şi  Spaniolii  se  deosibesc  prin- 

tr’un  formalism  învederat  în  practica  lor  religioasă, 
cei  cari  au  studiat  aceste  popoare  au  putut  ob- 
serva la  Spanioli  o ardoare  fanatică,  iar  la  Ruşi 
o credinţă  aprinsă,  care  la  unii  ajunge  până  la 
exaltare.  Acestea  lipsesc  cu  totul  Românilor,  după 
cum  lipsea  vechilor  Romani,  şi  după  cum  nu  lip- 
sesc în  aceiaş  măsură  Italienilor  de  azi.  Românii 
sunt  dintre  toate  naţiunile  creştine  de  orce  rit, 
poporul  cel  mai  ateu,  cel  mai  sceptic,  cel  mai 
puţin  credincios.  Starea  clerului  nostru  o dove- 
deşte pe  deplin;  bisericile  noastre,  mai  ales  a 
celor  dela  sate,  o învederează.  Dacă  sunt  şi  se 
mai  construesc  biserici  este  că  se  mai  păstrează, 
din  vechi,  obiceiu  la  săteni  ca  în  ziua  de  Paşte, 
înainte  de  a merge  la  cârciumă,  să  treacă  şi  pe 
la  biserică.  Unii  chiar,  la  sărbătorile  Crăciunului, 
iau  curajul  să  meargă  până  în  tinda  templului 
sfânt.  Şi  în  sfârşit,  biserica  este  o trebuinţă  pentru 
copii  şi  bătrâni.  Săteanul  nostru,  în  afară  de  Paşte, 
nu  simte  obligaţia  conştiinţei  de  a merge  la  bi- 
serică, decât  de  3 ori  în  vieaţa  lui : odată  la  botez 
dus  de  alţii,  odată  la  cununie,  când  îl  duc  alţii, 
şi  apoi  la  moarte  când  după  el  se  duc  alţii.  Bi- 
serica este  pentru  sătenii  din  unele  judeţe  de 
munte,  Gorjul,  Mehedinţi,  Vâlcea,  ş.  a.  o trebu- 
inţă pur  şi  simplu  socială,  alteori  economică.  Plra- 
mul  ei  a fost  din  vechime  ocazia  strângerii  la  o 
laltă  a mai  multe  sate  vecine.  însemnătatea  ei  se 
reduce  adesea  la  aceea  a hramurilor  lor.  Acestea, 
ca  orce  bâlciuri  obişnuite,  tradiţionale,  au  devenit 
o trebuinţă  simţită  adânc,  încât  desfiinţarea  lor  şi 
indirect  a bisericilor  ar  fi  simţită  dureros. 

Dovezi  hotărîtoare  si  de  tot  felul  vin  să  întă- 

rească  constatarea  ce  facem  că  Românii  sunt 
foarte  puţin  credincioşi.  Spre  pildă,  puţinul  preţ 
ce  pun  pe  sfinţenia  lucrurilor  ce  le  aduc  prinos, 
puţina  consideraţie  serioasă  ce  o au  pentru  preoţi 
sunt  semne  cari  trădează  adânc  scepticismul  lor. 
Sunt  sate  în  Vâlcea,  în  care  vinul  ce  se  duce  la 
biserică  pentru  sfânta  slujbă,  prescurile  din  care 
se  face  anafura,  colacii  şi  alte  prinoase  sunt  do- 
bândite prin  furt.  Un  spărgător  de  pimniţă,  nu 
se  va  sfii  să  ducă  Preotului  din  vinul  furat  pen- 
tru sfânta  leturghie.  Colacii  adesea  se  fac  din 
grâu  furat  chiar  dela  preot.  Am  cunoscut  săteni 
cari  au  plătit  slujbi  sfinte  preotului  cu  bani  câş- 
tigaţi prin  jurăminte  pe  nedrept  sau  strâmbe  cum 

ziceau  ei.  Glumele  si  snoavele  ţăranilor  sunt  o 

) > 

altă  dovadă  de  puţina  consideraţie  ce  se  dă  legii 

creştine  si  oamenilor  ei.  Nu  este  în  societatea 

) ) 

românească  un  obraz  care  să  fi  fost  ridiculizat 
mai  ades  şi  mai  cu  umor  decât  preoţii.  In  această 
privinţă,  ţiganii  şi  boierii,  în  Moldova  alături  de 
boieri  evrei,  sunt  singurile  persoane  cari  pot  face 
concurenţă  preoţilor.  Ei  sunt  într’adevăr  un  isvor 
nesecat  de  ironie  şi  de  batjocură  în  graiul  litera- 
turii zilnice  a ţăranului.  In  schimb  însă  şi  preoţii, 
cu  rari  dar  onorabile  abateri  dela  regulă,  au  făcut 
din  sacerdotul  lor  un  isvor  de  specule,  o ocazie 
de  câştig,  o situaţie  economică  şi  comercială, 
propiu  zisă.  Să  se  ţină  încă  seamă  de  rolul  trist 
ce  îl  jucară  oamenii  legii  creştine  de  neam  strein 
în  destinele  ţării,  rol  urît,  de  care  pare  că  ţăranii 
noştri  au  ca  un  fel  de  conştiinţă  instinctivă,  şi 
uşor  se  poate  atunci  înţelege  de  ce  oamenii  bi- 
sericii sunt  aşa  de  compromişi. 


www.dacoromanica.ro 


— 363  — 


Dar  dacă  este  adevărată  această  lipsă  de  res- 
pect către  oamenii  legii  sfinte  şi  în  parte  pentru 
lege  însăşi;  dacă  religiositatea  Românilor  este  lip- 
sită de  un  temei  mistic  şi  metafizic;  dacă  ea  se 
reduce  la  un  ritual  şi  la  un  cult  cu  desăvârşire 
superficial,  la  un  formalism  orb,  nu  este  mai  puţin 
adevărat  că  acest  rău  are  partea  sa  netăgăduită 
de  bine:  lipsa  acelui  fanatism,  şi  a certurilor  şi  per- 
secuţiilor religioase,  care  clătinară  şi  duseră  la 
marginile  pieirii  societăţile  din  Europa  occidentală. 

«Niciodată,  zice  d.  Obedenaru,  nu  s’a  văzut  la 
Români  nici  controverse,  nici  certuri,  nici  perse- 
cuţii religioase...  Ingăduirea  cea  mai  deplină  dom- 
neşte în  ţările  române»  ').  într’adevăr,  în  Rusia  sec- 
tele şi  certurile  religioase  sunt  foarte  numeroase; 
în  Bulgaria  chiar  a existat  secta  Bogomilismului, 
lucruri  necunoscute  la  noi.  «In  provinciile  româneşti, 
scrie  d.  Lauremjon,  lumea  este  de  o toleranţă  re- 
ligioasă, care  poate  servi  de  pildă  la  multe  alte 
ţări  cari  se  zic  civilizate» 1  2). 

Se  ştie  că  Românii  au  primit  şi  au  îngăduit 
pe  toţi  prigoniţii  religioşi,  veniţi  de  peste  hotare, 
cum,  spre  pildă,  erau  Ungurii  catolici.  «S’au  văzut 
prinţi  moldoveni,  cari  treceau  de  foarte  pioşi, 
clădind  şi  dăruind  biserici  şi  mănăstiri  pentru 
catolici».  In  îngăduinţa  lor  religioasă,  Românii 
merseră  până  într’atâta,  încât  «s’a  văzut  un  călu- 
găr ortodox  făcând  elogiul  funebru  la  moartea 
unui  rabin  evreu».  Chiar  atunci  când  Românii, 
mulţumită  împrejurărilor  istorice,  au  îmbrăţişat 
catolicismul,  un  fel  de  catolicism  greco-oriental, 

1)  La  Religiosite  des  Roumains,  p.  I. 

2)  Nouvelles  observalions  sur  la  Valachie,  1822,  p.  33. 


www.dacoromanica.ro 


— 364  — 


deosebirea  de  cult  nu  i-a  desunit  niciodată.  Intre 
ei  nici  o discordie.  «In  unele  familii  tatăl  este 
schismatic,  mama  este  catolică,  şi  când  familia 
este  numeroasă,  băieţii  urmează  religia  tatălui  lor 
şi  fetele  pe  a mamei.  ...In  chestiunile  sociale  şi 
naţionale,  preoţii  schismatici  şi  catolici  lucrează 
în  comun  acord  pentru  interesele  naţionale»  ’). 
Se  ştie  că  în  Rusia,  şi  în  Polonia,  ţări  vecine,  cle- 
rul schismatic  şi  catolic  sunt  la  cuţite. 

D-l  Obedenaru  explică  această  lipsă  de  fanatism 
şi  de  persecuţie  şi  certuri  religioase,  cum  este  şi 
firesc,  prin  puţina  religiositate  a Românilor:  «nu 
se  cunosc,  zice  dânsul,  multe  naţiuni  care  să 
aibă  religiositatea  aşâ  de  puţin  desvoltatâ  ca  Ro- 
mânii». Ca  dovezi  de  aceasta  lipsă  a simţului  re- 
ligios la  noi,  dânsul  aminteşte  răpirea  moşiilor 
mănăstireşti  din  mâinile  călugărilor,  fără  ca  ţara 
să  protesteze.  De  asemenea,  lipsa  de  moaşte  sfinte, 
şi  de  respect  faţă  de  cele  aflătoare.  Dacă  ieşi  din 
oraş  şi  mergi  în  satul  cel  mai  apropiat,  nimeni  nu 
ştie  de  existenţa  lui  Sf.  Dumitru  la  Bucureşti.  Din 
potrivă,  Bulgarii,  Albanezii,  Grecii  fac  totdeauna 
sacrificii  la  acest  sfânt.  Nici  un  Român  sau  aproape 
nici  unul  nu  merge  în  pelerinagiu  la  Ierusalim,  pe 
când  numeroşi  Bulgari  din  oraşele  româneşti  se 
duc.  Ţăranii  nu  poartă  nici  unul  nici  cruci,  nici 
amulete,  cum  este  obiceiul  Ruşilor,  al  Bulgarilor, 
al  Albanezilor.  Nu  există  în  România  nici  un 
oraş  sau  orăşel  care  să  poarte,  ca  aiurea,  numele 
vreunui  sfânt.  Iar  bisericile,  ele  însă-le,  în  loc  să 
poarte  nume  de  sfinţi  şi  să  dea  ele  numele  ma- 


1)  Obedenaru,  op.  cit.,  p.  4 — o. 

halalelor  în  care  se  află,  după  cum  se  obicinueşte 
la  alte  popoare  creştine,  din  potrivă,  ele  primesc 
numele  mahalalelor.  Aşa  există  biserica  Oţăta- 
rilor,  Olarilor,  Precupeţilor,  a Tăbăcarilor,  etc. 

Altele  poartă  numele  persoanelor  cari  le-au  clă- 
dit: Kalinderu,  Creţulescu,  Manea-Brutaru,  Enei, 
sau  tot  felul  de  nume  bizare,  altele  decât  acelea 
ale  vreunui  sfânt,  cum  spre  pildă:  Cuţitul  de  ar- 
gint, Arnota,  Cozia,  Mănăstirea  dintr’un  lemn,  etc. 

Oamenii  ceva  instruiţi  sunt  de  o nepăsare  de- 
plină faţă  de  biserică,  şi  ignorează  cu  totul  mis- 
terile,  vieţile  sfinţilor.  Chiar  spiritul  clerului  este 
tot  atât  de  emancipat  şi  strein  de  doctrina  pro- 
fund creştină.  Se  citează  cazul  Episcopului  de 
Buzău,  care  la  1825  trebuia  să  pronunţe  un  discurs 
la  inaugurarea  catedralei  diocesului  său,  în  care 
discurs  n’a  vorbit  decât  de  patrie,  de  Platon,  de 
Aristot,  de  progresul  ştiinţelor  naturii.  Tot  aşa 
de  instructiv,  în  această  privinţă,  este  fragmentul 
citat  de  d-1  Motru  din  discursul  preotului  Radu 
Şapcă,  la  1848,  care  sună  astfel:  «Dumnezeule  al 
luminii...  biruinţa  şi  libertatea  sunt  în  mâinile  Tale... 
ridică  şi  însufleţeşte  pe  acest  popor,  care  moare 
ca  să  facă  să  trăiască  pe  asupritorii  săi...  scapă 
de  abuzurile  cari  se  fac  cu  aşezămintele  sale... 
izbăveşte-1  de  abuzul  clăcii,  de  ticăloasa  iobăgie, 
de  podvada  drumurilor  şi  a şoselelor». 

Aceste  discursuri  şi  în  general  întorsătura  prac- 
tică a simţului  nostru  religios  nu  sunt  ele  remines- 
cenţe  ereditare  din  simţul  religios  cu  totul  practic 
şi  social  al  strămoşilor  Romani  ? 

S’a  zis  adesea,  şi  cu  multă  dreptate,  că  creş- 

tinismul  de  suprafaţă  al  Românilor  ascunde  şi 
maschează  un  temeiu  de  păgânism  profund  şi  ade- 
vărat. Deşi  religia  creştină  pătrunsese  de  timpuriu 
la  Daco-Romani,  anterior  năvălirilor,  biserica  ro- 
mânească adevărată  nu  luă  fiinţă  decât  la  venirea 
noastră  în  atingere  cu  Slavii,  şi  sub  înrâurirea  di- 
rectă a Bulgarilor.  Şapte  opt  sute  de  ani,  Dum- 
nezeu se  adresă  Românilor  în  limba  slavonă  veche 
şi  aceştia  îi  răspunseră  rugăciuni  prin  tălmaci  sla- 
vişti.  Dumnezeu  nu  învăţa  limba  strămoşilor  noştri 
decât  foarte  târziu.  Prin  carapacia  neînţeleasă  a 
limbii  slavone  cu  greu  putea  pătrunde  creştinismul 
în  sufletul  maselor  româneşti.  Acestea  se  creşti- 
nară în  aparenţă,  schimbară  numai  ceva  din  forma 
şi  din  înfăţişarea  vechiului  lor  păgânism,  căruia,  ne- 
având  nici  un  nume,  îi  se  zise  creştinism.  Atâta 
trebuiau  să  ştie  strănepoţii  Daco-Romanilor,  că 
noul  Zamolxis  fusese  răstignit  pe  cruce,  că  în  loc 
să  se  îngroape  singur  îl  îngropaseră  Fariseii  din 
Ierusalim  şi  că  a revenit  între  cei  vii,  nu  după  trei 
ani,  ci  în  cea  de  a treia  zi.  Noul  Zamolxis,  dacă  se 
suise  la  cer,  nu  uitase  nici  dânsul  să  tăgăduiască 
credincioşilor  săi  învierea  într’o  vieaţă  viitoare,  în 
împărăţia  cerurilor,  la  care  este  drept  că  adâo- 
gase  şi  perspectiva  împărăţiei  infernului.  Esenţialul 
religiei  lui  Christos  se  găsea  deja  în  religia  Da- 
cilor. Christos  luă  numai  locul  lui  Zamolxis  şi  câ- 
teva ceremonii  şi  sărbători  împrumutate  din  re- 
ligia cosmopolită  a Romei,  ceremonii  şi  sărbători 
cari  se  păstrează  până  azi,  alcătuiră  toată  legea 
noastră  creştină.  Să  se  mai  aibă  în  vedere  că 
credinţa  în  vieaţa  viitoare  este  foarte  temeinică  la 
vecinii  noştri  Slavi  cari  ne-au  înrâurit  atâta.  Ca  şi 

Dacii,  Slavii  se  deosibesc  prin  cunoscuta:  indiffe- 
rentia  mortls.  Ca  şi  la  Daci,  această  nepăsare  de 
moarte  vine  dela  credinţa  în  vieaţa  viitoare,  «pentru 
care  ei  se  pregătesc  ca  pentru  orce  călătorie  obici- 
nuită, cu  mintea  liniştită,  numai  dacă  au  căpătat 
dela  stăpânirea  în  drept  cuvenitul  paşaport  la  Pa- 
radis». 

Dupe  cum  arătam  dela  început,  sufletul,  ca- 
racterul şi  întreagă  istorie  a Dacilor  ca  şi  a Tracilor 
sunt  precumpănite  de  religia  lor,  de  credinţa  pu- 
ternică într’o  existenţă  viitoare.  Această  parte  atât 
de  temeinică  a sufletului  traco-iliric  s’a  păstrat 
neapărat  şi  la  urmaşii  lor  romanizaţi.  Departe  de 
a fi  ştirbită,  ea  fu  întărită  şi  complectată  de  cre- 
ştinism şi  de  credinţa  la  fel  a Slavilor.  Această 
notă  de  temelie  a spiritului  tracic  crescu  astfel 
şi  se  împuternici  mereu  la  Români.  De  aceea,  în- 
treg creştinismul  lor,  sub  forma  romanică  şi  slavă, 
fu  absorbit  şi  precumpănit  de  acest  temeiu  sufle- 
tesc vechi  şi  adâncit.  Legea  creştină  a Românilor 
va  fi  credinţa  în  vieaţa  viitoare  cu  răsplata  şi 
pedepsele,  cu  ameninţările  şi  îmbierile  ei.  Ca  şi 
la  vechii  Traco-lliri,  în  desvoltarea  lor  sufletească, 
culturală  şi  religioasă,  temelia  cea  mai  puternică, 
nota  cea  mai  precumpănitoare  va  fi  această  cre- 
dinţă în  vieaţa  viitoare.  Ea  este  cheia  care  ex- 
plică activitatea  marilor  noştri  voivozi,  ea  este 
punctul  de  plecare  şi  de  ajungere  ale  faptelor  de 
căpetenie  ale  neamului.  Ca  un  leit-motif  admira- 
bil într’o  simfonie  de  Beetowen,  această  credinţă 
aleargă  de-alungul  istoriei  noastre  şi  înseamnă  şi 
subliniază  momentele  ei  cele  mai  strălucite.  Ei  i 

se  datoreşte  meritele  şi  virtuţile  cari  cu  drept 
cuvânt  s’au  putut  pune  în  seama  bisericii. 

Pe  solul  vechii  Scyţii,  pe  câmpiile  păstoreşti  ale 
Dacilor,  în  ţarina  strămoşească,  pe  care  o încinge 
Dunărea  şi  o adăpostesc  Carpaţii,  oamenii  au 
trăit  totdeauna  însufleţiţi  de  o puternică  credinţă 
în  existenţa  unei  vieţi  viitoare.  Dupe  cum  deşer- 
tul Egiptean  şi  Sirian  trezi  în  mintea  omenească 
monoteismul  şi  ideia  nemuririi  sufletului,  în  valea 
Dunării  a înflorit  şi  poate  va  înflori  şi  se  va  des- 
voltâ  religiunea  temeinică  a vieţii  viitoare. 

Acesta  este  rostul  şi  însemnarea  numeroaselor 
mănăstiri,  cu  care  voivozii  munteni  si  moldoveni 
umplură  colţurile  cele  mai  frumoase  şi  cele  mai 
însemnate  ale  ţării.  Aceste  mănăstiri  fură  zidite 
de  Domnii  cari  se  perindară  în  mai  puţin  de  250 
de  ani.  Şi  acesta  fu  mai  ales  timpul  Domnilor 
răsboinici  din  epoca  de  neatârnare.  Ca  şi  regii 
egipteni,  care  ridicau  piramidele  drept  locuinţă  a 
corpului  lor,  în  vederea  unei  vieţi  viitoare,  puter- 
nicii voivozi  români  clădiră  mănăstiri  pentru  a-şi 
odihni  şi  păstra  oasele  până  la  ziua  din  urmă  a 
judecăţii.  Credinţa  lor  nestrămutată  în  nemurirea 
sufletului  îi  împinse  la  aceste  acte  pioase,  cari 
trebuia  să  mărturisească  pentru  ei  în  ziua  jude- 
căţii din  urmă  şi  să  le  asigure  un  sălaş  în  împă- 
răţia celor  fericiţi.  Intr’adevăr,  aceste  mănăstiri 
erau  dăruite  cu  moşii  întinse,  cu  venituri  mari, 
pentru  ca,  între  zidurile  lor  să  se  adăpostească 
preoţi  şi  călugări,  a căror  singură  menire  era  să 
pomenească  în  veci , numele  întemeietorului  şi  să 
se  roage  pentru  dânsul.  Cu  cât  ele  erau  mai  nu- 

meroase,  cu  atât  acela  care  le  întemeiase  avea 
să  fie  mai  pomenit,  şi  cu  atâta  deci  intrarea  lui 
în  împărăţia  cerurilor  avea  să  fie  mai  probabilă. 

De  aceea,  Ştefan  cel  Mare  va  zidi  tot  atâtea 
mânăstiri  câte  răsboaie  va  fi  purtat,  49  dupe  cum 
se  vorbeşte.  Eră  aceasta  în  vederea  tovarăşilor 
care-şi  dedeseră  sufletele  pe  câmpul  de  răsboiu, 
pentru  ca  să  asigure  acestor  suflete  o soartă  mai 
bună  în  vieaţa  cealaltă? 

Credinţa  în  nemurirea  sufletului  atâta  de  mult 
a muncit  mintea  Românilor  din  toţi  timpii,  în  cât 
se  pare  că  întreaga  lor  vieaţă  pământească  n’a 
fost  şi  nu  este  decât  o pregătire,  o introducere  la 
vieaţa  viitoare.  Că,  în  primul  rând,  mânăstirile,  fie 
ele  ridicate  de  domni,  de  boieri  sau  de  mireni  de 
rând,  erau  un  fel  de  pregătire  pentru  vieaţa  vii- 
toare, o dovedesc  tablourile  obsedante  care  sunt  ne- 
lipsite de  pe  pereţii  din  faţă  a sălii  bisericilor.  Cele 
două  leţe  ale  acestei  vieţi  care  va  să  fie,  precum  şi 
icoana  înfioiătoare  a morţii  sunt  absolut  lucru 
esenţial  pentru  orce  biserică.  De  oparte,  se  vede 
împărăţia  cerurilor,  cu  soboare  de  îngeri  şi  de  sfinţi, 
cu  cete  de  drept-credincioşi,  aduşi  pe  aripi  de  nori 
luminoşi,  în  jurul  judecătorului  celui  drept,  la  pi- 
cioarele căruia  terezia  simbolică  cântăreşte  faptele 
şi  intenţiile  rele  sau  bune  ale  celor  cari  au  trăit, 
în  jurul  ei  învârtindu-se  cei  doi  îngeri  ai  omului: 
îngerul  cel  bun  şi  îngerul  cel  rău  — dracul.  De 
altă  parte,  este  nelipsită  icoana  îngrozitoare  a ia- 
dului. Satan,  din  gura  lui  enormă,  varsă  un  fluviu 
de  foc  în  apele  căruia  înoată  vinovaţii  judecaţi  şi 
pedepsiţi.  Draci  mai  mari  sau  mai  mărunţi,  un 

24 

arsenal  întreg  de  diavoli  de  toate  taliile,  cu  tot 
felul  de  unelte  de  casnă  şi  tortură,  îndeplinesc 
făgăduiala  Mântuitorului  lumii.  Aci  poporul  român 
a asvârlit  cu  belşug  pe  toţi  asupritorii  lui  şi  pe 
toţi  cari  l’au  înşelat  şi  nedreptăţit.  Regii  şi  împă- 
raţii, dregătorii,  boierii,  cârciumarii,  vameşii  sunt 
de  obiceiu  oaspeţii  împărăţiei  lui  Satan.  Diavolul, 
privit  de  aproape,  are  par’că  un  obraz  turcesc, 
iar  pusderia  vinovaţilor  de  cele  mai  multe  ori  are 
aerul  de  a fi  venit  din  Grecia  sau  din  Fanar. 

Aceste  tablouri  atrag  deosebit  luarea  aminte  a 
ţăranului  român.  In  înţelesul  lor  se  cuprinde  în- 
treaga metafizică  a credinţei  lui,  şi  tot  misticismul 
ce  se  păstrează  ascuns  în  colţurile  cele  mai  adânci 
ale  sufletului  său.  Rostul  şi  sensul  întregii  clădiri 
stă  în  aceste  icoane,  cari  de  aceea  şi  sunt  puse 
la  intrare,  pentru  mai  mare  înlesnire  ca  să  fie 
văzute  chiar  de  pe  drum.  Nu  arareori  vei  vedea 
aceste  icoane  semnificative  înfăţişate  şi  aiurea  de 
cât  pe  biserică.  Pe  pereţii  vreunei  cişmele  mai 
încăpătoare,  pe  unele  cruci  mari,  cari  în  Oltenia 
se  mai  numesc  troiţe,  vei  găsi,  dacă  nu  tabloul 
întreg  al  vieţii  viitoare,  sub  cele  două  feţe  ale  ei, 
cel  puţin  scene  caracteristice,  alese.  In  deosebi 
icoana  înfiorătoare  a morţii  nu  va  lipsi  de  pe  fân- 
tâni, cişmele  şi  de  pe  biserici.  Ea  este  privită  ca 
ceva  sfânt,  căci  este  poarta  pe  care  se  iese  din 
lumea  aceasta  de  păcate  şi  pe  care  se  intră  în 
lumea  viitoare. 

Ideia  nemurirei  sufletului,  nădejdea  în  vieaţa 
viitoare  se  amestecă  atâta  în  lucrurile  din  toată 
clipa  ale  acestei  vieţi  a Românului,  că,  mai  la 
fiecare  act  din  vieaţa  lui,  te  întrebi  ce  menire 

are,  dacă  a fost  făcut  în  vederea  trebuinţelor  de 
aici,  sau  în  vederea  vieţii  de  dincolo  de  mor- 
mânt. Un  pod  care  se  alcătueşte  de  o iniţiativă 
particulară  peste  un  râu  mare  sau  peste  o vâlcea 
neînsemnată,  o punte  care  se  aruncă  peste  două 
maluri,  o fântână  modestă  sau  o cişmea  superbă 
sunt  clădite,  Ia  sate,  cele  mai  de  multe  ori  întru  po- 
menirea sufletului  unui  mort  iubit,  a unei  rude 
dispărute.  In  Oltenia,  în  deosebi,  nu  arareori  vei 
vedea  un  pod  peste  o apă  şi  la  capătul  acestui 
pod  o adevărată  pădure  de  cruci.  Tot  asemeni,  o 
fântână  nouă,  o cişmea  mândră  este  înconjurată 
de  un  sobor  de  cruci  înalte,  zugrăvite  rudimentar,  şi 
scrise  de  sus  până  jos  cu  numele  mirenilor  din 
4 — 5 sate  vecine,  cari  au  venit  si  au  dat  obolul 
lor  pentru  ridicarea  acestor  lucrări.  Până  mai 
anii  trecuţi  se  vedea  încă  la  capul  podului  şoselei 
ce  trece  Cerna  si  duce  dela  Pietroasa  la  Otetelis, 
în  Vâlcea,  un  lung  şir  de  cruci  mari  şi  înalte,  în 
număr  de  vre-o  56,  pentru  ca  să  încapă  numele 
tuturor  celor  ce  contribuise  la  construire.  Cu 
dânsele  se  putea  ridică  un  nou  pod,  atâtea  de 
multe  lemne  erau  în  ele. 

In  acest  chip  mai  toate  trebuinţele  generale 
ce  se  resimt  la  sate  sunt  întreprinse  din  vechimea 
cea  mai  îndepărtată,  de  un  om  pios  întru  pome- 
nirea vreunui  reposat  iubit  şi  bogat.  Dacă  obiceiul 
acesta  nu  s’a  întins  la  toate  trebuinţele  ce  se  simt 
azi,  la  sate,  pricina  este  că  în  vechime  vieaţa  sa- 
telor era  foarte  simplă.  In  afară  de  un  pod  peste 
apă,  de  o fântână  la  drumul  mare  sau  de  un 
acoperământ  care  să  slujească  ca  adăpost  dru- 
meţilor, satele  n’au  simţit  în  vechime,  alte  tre- 

buinţe.  Or  acestea  sunt  împlinite  pe  cale  pioasă, 
şi  au  îndoita  menire  să  slujească  celor  vii  pe  lu- 
mea aceasta  şi  celor  morţi  în  vieaţa  cealaltă,  în 
vederea  cărora  şi  sunt  ele  făcute. 

Chiar  trebuinţele  de  îmbrăcăminte,  de  încălţă- 
minte, de  mâncare  sunt  foarte  adesea  îndeplinite 
pe  aceaş  cale  pioasă.  La  orce  înmormântare,  şi 
la  epoci  anumite,  cari  urmează  înmormântarea, 
sătenii,  rude  ai  celui  răposat,  împart  haine  şi  de 
ale  mâncării  la  vecini,  la  rude,  sau  la  oameni  din 
altă  parte. 

Astfel,  zi  cu  zi,  actele  din  vieaţa  aceasta  se 
îmbină  şi  se  confundă  cu  consideraţiuni  supra- 
pământeşti.  Credinţa  şi  speranţa  în  nemurirea  su- 
fletului însufleţesc  şi  sfinţesc  faptele  şi  trebuinţele 
cele  mai  obicinuite. 

Dar  dacă  vieaţa  viitoare,  şi  concepţia  creştină 
brodată  pe  aceasta,  se  amestecă  şi  se  îmbină 
astfel  cu  vieaţa  actuală,  dacă  speranţele  vieţii  care 
va  să  fie  slujesc  de  îmboldiri  şi  de  motive  de 
acţiune  pe  pământ;  la  rându-i,  vieaţa  actuală  a- 
runcă  icoana  ei  peste  fundul  nedefinit  al  vieţii 
viitoare,  îi  împrumută,  culoarea,  contururile  şi 
trăsăturile  ei.  Lumea  cealaltă,  pe  care  concepţia 
nemuririi  sufletului  o îngădue  săteanului  român, 
se  modelează  întocmai  după  lumea  aceasta.  In 
mintea  Românilor,  închipuirea  vieţii  viitoare  iese 
după  isvoadele  vieţii  actuale. 

închipuirea  Românului  a văzut  totdeauna  în 
Dumnezeu  sau  în  Isus  Cristos  un  voivod  oare- 
care, un  boier  divanit  sau  un  fel  de  ispravnic, 
dela  bunul  plac  al  căruia  atârnă  soarta  proce- 

sului  vieţii  lui  de  aici  şi  din  ceruri.  In  mintea  lui, 

acest  voivod  ceresc  stă  în  capul  unei  adevărate 

ierarhii  de  sfinţi  şi  îngeri,  mijlocitori  interesaţi  între 

el  şi  D-zeu.  In  graiul  lui  plin  de  poezie  el  şi-a 

spus  de  mult  că  până  la  Dumnezeu  te  omoară 

sfinţii.  Toată  truda  lui  a fost,  totdeauna,  cum  să-şi 

îmblânzească  şi  să  tragă  în  partea  sa  pe  aceşti 

sfinţi.  Dacă  analizăm  cu  mintea  liberă  de  orce 
? 

prejudiţiu  sensul  cultului  şi  ritualului  român,  aşa 
cum  îl  practică  marele  număr  de  Români,  din 
sate  si  oraşe,  vom  vedea  că  rostul  acestui  cult  şi 
ritual  nu  este  altul.  Feluritele  practice  din  vieaţa 
bisericească  sunt  prinoase  aduse  cutărui  sau  cu- 
tărui  sfânt.  Un  colac,  o lumânare  mai  ales,  se 
aduce  de  unii  pravoslavnici  în  toate  Duminicile  şi 
în  toate  zilele  de  sărbătoare  pentru  Maica  Pre- 
cista,  sau  pentru  cutare  sau  cutare  obraz  din 
ceata  numeroasă  de  sfinţi.  Când  săteanul  are  o 

j 

trebuinţă  pe  care  o simte  adânc,  când  i se  îm- 
bolnăveşte copilul,  soţia,  boul  dela  plug,  vaca  de 
lapte,  oile  sau  că-i  mor  pasările  din  curte,  el  îşi 
aminteşte  de  biserică  si  adesea  inconştient  se  în- 

i > j 

dreaptă  către  vreun  sfânt,  cu  o lumânare,  sau  îşi 
face  cruce  şi  i se  roagă  pentru  ca  să  stărue  pe 
lângă  Dumnezeu  pentru  însănătoşarea  copilului,  a 
boului,  a oilor  etc. 

Această  particularitate  a cultului  şi  ritualului 
Românilor  aminteşte  desăvârşit  caracterul  practic, 
curat  social  al  religiosităţii  Romanilor.  Căci  am 
văzut  că  la  Romani  credinţa  şi  cultul  erau  întoc- 
mite absolut  pentru  necesităţile  practice  ale  vieţii 
sociale  şi  politice  de  toată  ziua.  Asupra  acestui 
punct  Românii  sunt  adevăraţi  urmaşi  ai  Roma- 

nilor.  Caracterul  simţului  nostru  religios  se  moş- 
teneşte învederat  dela  Latini. 

Aceasta  mai  face  însă  că  practica  bisericească, 
acest  ritual  românesc  oglindeşte  desăvârşit  icoana 
vieţii  sociale.  In  afacerile  lor  dintre  ei,  şi  în  cari 
au  legătură  şi  cu  stăpânirea,  Românii  niciodată 
n’au  trecut  pragul  celor  mai  mari  cu  mâna  goală. 
La  judecător,  la  zapciu,  la  ispravnic,  până  chiar 
la  primarul  şi  notarul  satului,  ei  au  ştiut  că  rugă- 
ciunea fără  dar  moartă  este.  Pe  cei  mai  mari  în 
ierarhia  statului,  ţăranii  nu  i-au  putut  înblânzi  decât 
prin  plocoane  şi  daruri. 

Aceste  plocoane  şi  bacşişurile,  atât  de  obicinuite 
în  Orient,  în  vieaţa  reală,  deveniră  prinocisele 
aduse  în  biserica  ortodoxă  la  numeroşii  sfinţi,  în 
vederea  mai  ales  a vieţii  viitoare.  Atât  pentru 
trebuinţele  pământeşti,  cât  şi  pentru  acelea  ale 
vieţii  viitoare,  Românii  nu  s’au  adresat  la  Dum- 
nezeu decât  prin  plocoane  aduse  sfinţilor,  pe  care 
îi  găseşte  în  tot  timpul  pe  căile  cari  duc  la  ceruri. 

Dacă  ei  au  observat  că  adesea  în  vieaţa  de 
aici,  rugăciunile,  îndreptate  către  mama,  fratele  sau 
sora  cutărui  boier,  zapciu  sau  judecător,  au  fost 
mai  uşor  ascultate,  a fost  motiv  că  la  păsurile  ce  au 
avut  prinosul  şi  rugăciunile  să  se  îndrepte  mai 
ales  către  Maica  Domnului.  De  acî  belşugul  de 
lumânări  ce  ard  la  icoana  Precistii  şi  a altor  sfinţi. 
De  cele  mai  de  multeori  nu  s’au  mărginit  să  se  adre- 
seze deadreptul  la  sfinţi,  ci  au  încercat  pe  la  ru- 
dele sfinţilor,  şi,  când  calendarul  bisericesc  n’a 
avut  astfel  de  rude,  le- au  născocit  dânşii.  Astfel, 
în  multe  comune,  se  serbează  şi  se  cinstesc  nişte 


www.dacoromanica.ro 


— 375  — 


sfinţi,  uneori  fără  nume,  alteori  anumiţi,  pentru 
singurul  motiv  că  sunt  fratele,  sora  lui  Sfântul 
Ilie,  al  Iui  Sf.  Ion,  etc. 

Pentru  orce  pas  sau  trebuinţă  grabnică,  Ro- 
mânul, după  cum  este  calic  sau  chiabur,  făgă- 
dueşte  lumânare,  colac,  chiar  biserică,  cutârui  sau 
cutărui  sfânt.  In  vieaţa  reală  el  a avut  mereu  con- 
vingerea scoasă  din  practica  vieţii  de  toate  zilele 
că  nimic  nu  se  face  lără  plocop  şi  bacşiş.  Iar 
ploconul  fiecare  îl  face  după  cum  are  punga. 

Biserica  creştină  ortodoxă  a Românilor,  plă- 
mădită şi  practicată  în  atmosfera  vieţii  sociale  din 
Orient,  unde  bacşişul  şi  ploconul  domnesc  în 
toate,  nu  putea  avea  un  ritual  şi  un  cult  altfel 
întocmite.  Acest  ritual  trebuia  neapărat  să  oglin- 
dească trăsăturile  vieţii  sociale  orientale,  care  a 
domnit  exclusiv  în  ţările  române. 

De  credinţa  nestrămutată  în  putinţa  #unei  vieţi 
viitoare  se  leagă  o sumă  întreagă  de  mici  cere- 
monii, care  complectează  misterul  morţii  şi  actul 
îmormântării.  Cea  mai  mare  parte  din  aceste  mici 
ceremonii  sunt  rămăşiţe  învederate  din  vechiul  pă- 
gânism  traco-roman.  Spre  pildă,  scăldarea  mor- 
tului şi  toate  regulile  observate  în  această  împre- 
jurare este  un  obiceiu  luat  dela  Romani.  La  aceştia 
obiceiul  scăldatului  aveâ  ca  motiv  să  se  asigure  dacă 
moartea  este  reală  sau  aparentă.  La  Români  «cauza 
pentru  ce  se  dă  spălării  celui  reposat  o atenţiune 
atât  de  mare  e pentrucă  mortul  trebue  nu  numai 
să  se  spele  şi  să  se  lepede  de  toate  păcatele  câte 
le-a  făcut,  trăind  pe  pământ  şi  să  meargă  cu  sufle- 
tul curat  în  împărăţia  cerului,  ci  totodată  să  meargă 

şi  cu  corpul  curat  pe  lumea  cealaltă»  x).  Tăierea 
unghiilor  mortului,  care  i se  pun  în  sân,  este  jus- 
tificată de  credinţa  ce  au  ţăranii  «că  la  vremea 
judecăţii  celei  de  pe  urmă  au  să  facă  sf.  Arhan. 
Mihail  si  Gavril  bucine,  din  care  au  să  bucine,  în 
cele  patru  cornuri  ale  lumii,  ca  să  întrupeze  oa- 
menii şi  să  se  strângă  la  judecată»1 2).  Tot  astfel, 
obiceiul  de  a purta  o ramură  de  brad  înaintea 
mortului  şi  a-1  înfige  la  capul  său,  la  mormânt, 
este  luat  dela  Romani  si  însemnarea  lui  creştină 

j j 

este  de  a fi  «apărător  şi  scutitor  în  contra  Dia- 
volului» 3).  In  acelaş  sens  vorbeşte  obiceiul  de  a 
aprinde  la  capul  mortului  o lumânare,  de  o mă- 
rime deosebită,  în  formă  de  toiag,  şi  care  se  aprinde 
numai  în  unele  răstimpuri  anume,  atât  înainte  de 
îmormântare,  cât  şi  pe  urmă,  după  îmormântare, 
«Această  lumânare  se  numeşte  toiag,  pentrucă, 
după  credinţa  poporului,  pe  dânsa  se  razimâ  mor- 
tul ca  şi#pe  un  adevărat  toiag,  când  călătoreşte 
pe  cealaltă  lume  şi  mai  ales  când  trece  peste 
punatea  raiului»  4).  Este  foarte  lungă  lista  aces- 
tui fel  de  obiceiuri,  cari  privesc  vieaţa  viitoare 
şi  sunt  legate  de  credinţa  nemuririi  sufletului.  Să 
amintim  aci  încă  câteva  din  acestea:  banul,  coliva, 
pomul,  prinzişorul,  privegiul,  stâlpii,  podurile,  în- 
frăţirea, ş,  a. 

Credinţa  în  nemurirea  sufletului  este  aşa  de 
adânc  înfiptă  în  sufletul  Românilor  că  nu  gândim 


1)  Marian,  Inmorm,,  p,  53. 

2)  Ibidcm,  p.  52, 

3)  Ibiclem,  p,  112. 

4)  Ibid,,  p.  149, 

că  se  mai  poate  află  un  alt  element  sufletesc 
care  să  precumpănească  mai  covârşitor  întreaga 
vieaţă  a lor.  De  aceea,  tot  felul  de  obiceiuri  şi 
superstiţii  tradiţionale  s’au  îngrămădit  în  jurul 
acestei  credinţe.  Multe  isvorâsc  din  ea,  precum 
văzurăm,  altele  au  fost  împrumutate  dela  păgâni 
şi  alterate,  aşâ  în  cât  să  poată  fi  puse  în  sprijinul 
acestei  credinţe.  Câştigarea  vieţii  viitoare  pare  a 
fi  fost  totdeauna  grija  cea  mai  mare  şi  cea  mai 
covârşitoare  în  vieata  de  toate  zilele  a Românului. 

3 3 

In  vederea  acestei  vieţi  a fost  neobosit,  fără  preget 
ca  să  născocească  şi  să  împrumute  tot  felul  de 
practici  şi  obiceiuri.  închipuirea  lui  n’a  avut  re- 
paus până  ce  n’a  complicat,  cu  sutimi  de  cere- 
monii şi  superstiţii,  actele  fundamentale  ale  vieţii, 
în  nădejdea  că  prin  aceste  ceremonii  supersti- 
ţioase îşi  va  asigură  o soartă  mai  fericită  pe  călălalt 
tărâm. 

Este  aceasta  năzuinţa  fără  preget  către  cealaltă 
lume  trebuinţa  de  un  ideal,  de  o lume  a închi- 
puirii, în  care  să  se  proiecteze  icoana  unei  lumi 
dorite  şi  pe  care  împrejurările  istorice,  timp  de 
18  veacuri  de  nefericire,  n’au  putut-o  îngădui  Ro- 
mânilor ? Se  pare  într’adevăr  că  vieaţa  viitoare  a 
fost  scăparea  unică  a sufletului  chinuit  al  Româ- 
nilor. In  această  lume  de  apăsare,  de  restrişte  şi 
de  încălcări  nelegiuite  din  partea  tuturor  veneti- 
cilor lumii,  sufletul  românesc  s’ar  fi  smintit,  şi 
tăria  noastră  s’ar  fi  spulberat,  dacă  nu  ne-ar  fi 
însufleţit,  la  fiecare  pas,  credinţa  şi  nădejdea  unei 
vieţi  viitoare  într’o  lume  mai  bună.  De  acea,  Ro- 
mânului, mai  mult  ca  orcărui  alt  popor  din  istorie, 

care  a putut  să  se  păstreze,  i se  aplică  cuvintele 
admirabile  ale  poetului  : 

Credinţa  în  zilele  de-apoi 
E singura  tărie  în  noi. 

Nimic  însă  mai  mult  decât  practica  posturilor 
nu  s’a  potrivit  mai  bine  cu  filozofia  simplă  a cre- 
dinţei în  vieaţa  viitoare.  De  aceea  nici  nu  se  mai 
găseşte  un  alt  popor  care  să  ţină  mai  cu  sfinţenie 
posturile  decât  sătenii  români.  Socotite  în  totali- 
tatea lor,  zilele  de  post  ţinute  se  ridică  până  la 
două  treimi  din  an.  Cea  mai  mare  parte  a anului 
ei  o postesc,  ducând  o vieaţă  cu  totul  vegetariană. 
Nu  este  deci  mirare  dacă  mai  toţi  streinii,  cari 
au  cunoscut  pe  sătenii  noştri,  i-au  aflat  leneşi, 
slabi  şi  puţin  înclinaţi  la  munca  grea.  O hrană 
uşoară,  puţin  substanţială  nu  poate  produce  braţe 
vânjoase  şi  energii  de  seamă. 

Biserica  ortodoxă  la  Români  a mai  avut  şi  darul 
de  a aduce  şi  întări  chipul  oriental  de  a fi.  După 
cum  a observat,  pe  lângă  alţii  şi  d-1  Rădulescu- 
Motru,  ortodoxismul  în  genere  nu  este  o şcoală 
pentru  vieaţa  practică.  Potrivit  altor  timpuri,  el 
n’a  avut  în  sine  fermentul  acela,  care  aiurea  a 
pregătit  în  sufletul  credincioşilor  aspiraţiunile  la 
o soartă  mai  bună  pe  pământ  x). 

Din  potrivă,  cum'temeiul  creştinismului  român  era 
credinţa  în  vieaţa  viitoare,  biserica  la  noi  n’aveâ 
alt  rost  decât  să  despreţuească  sforţarea  şi  grijile 
în  vederea  lumei  aceştia  şi  să  desvolte  vieaţa  mo- 


li Cultura  româuă,  p.  106. 

nahalâ,  tendinţă,  care  umplu  ţările  noastre  cu 
mănăstiri  şi  călugări  trândavi.  In  general,  esenţa 
ortodoxismului  la  noi  stă  în  afirmarea  credinţei 
neţărmurite  !)  nu  în  realizarea  în  faptă  a legilor 
morale.  Creştinii  ortodocşi  sunt  pasivi  şi  speculativi, 
pe  când  catolicii  şi  protestanţii  sunt  oameni  harnici 
şi  energici.  Pentru  ortodocşi  «esenţialul,  scopul 
credinţii  nu  stă  în  vieaţa  practică  ci  în  isbăvirea 
sufletelor».  Cea  ce  învaţă  Evangelia  ortodoxă  este 
că  împărăţia  lui  Dumnezeu  este  în  ceruri  şi  «să 
te  pregăteşti  cu  credinţă  şi  iubire  pentru  împărăţia 
lui  Dumnezeu». 

In  acest  chip  practicat,  creştinismul  Românilor 
nu  putea  decât  să  împuternicească  şi  să  îngroaşe 
atmosfera  orientală  de  lene,  de  contemplaţii  şi 
nepăsare  în  ţările  române.  Vom  vedea  în  curând 
urmările  morale  şi  sufleteşti  pe  care  le  avu  bise- 
rica aceasta  la  Români. 

Ne  oprim  în  treacăt  asupra  culturii  intelectuale 
la  Români,  de  oarece  vom  trata  această  chestiune 
în  al  doilea  volum,  în  care  ne  va  ocupă  vieaţa 
noastră  curat  intelectuală.  Aici  nu  zăbovim  asu- 
pra acestui  subiect  decât  pentru  a însemnă  câteva 
caracterizări  mai  de  seamă  asupra  chestiunii. 

Carte  n’au  învăţat  Românii  decât  atâta  cât  le 
îngăduiâ  Biserica,  şi  au  învăţat-o  la  umbra  bise- 
ricilor, în  tindă,  şi  sub  acţiunea  ţârcovnicilor,  a 
dascălilor  cântăreţi  şi  paracliseri.  De  aceea  şi  azi, 
în  multe  localităţi,  cuvintele  dascăl  şi  cântăreţ  în 
biserică  au  aceeaşi  însemnare.  Obiectul  instrucţiei 


1)  Ibid,  p.  97, 

aşa  practicată,  cărţile  ce  se  învăţau  au  fost  ceas- 
lovul, cazania,  diferitele  cârti  bisericeşti  si  adesea 
ori  cărţi  cu  povestiri  populare  ca  Alexandria,  Mi- 
nunile Maicii  Domnului,  şi  cu  alte  subiecte  mito- 
logice, legendare  ş.  a.  Materialul  sufletesc  câştigat 
prin  instrucţie  îl  dobândeau  Românii  altfel  decât 
prin  cărţi,  şi  anume  prin  tradiţiune  orală.  Cân- 
tecele, anecdotele,  basmele  şi  povestirile  de  tot 
felul,  cele  mai  adesea  cu  fond  bisericesc  şi  su- 
perstiţios, erau  materialul  de  cultură  sufletească 
care,  înlocuind  cărţile,  hrănea  spiritul  românesc. 
Românii  au  fost,  sub  acest  raport,  un  fel  de  auto- 
didacţi. Fără  academie,  chiar  fără  autori  şi  cărţi, 
ei  şi-au  ţăsut  ca  prin  instinct  un  conţinut  sufle- 
tesc şi  o haină  mintală  a lor.  Cei  cari  învăţau  în 
academiile  din  tinda  bisericilor  şi  sub  dascăli  erau 
prea  puţini.  Ceilalţi,  marea  majoritate,  învăţară  fu- 
rând cuprinsul  mintalităţii  noastre  din  sufletul 
popoarelor  vecine.  Mintalităţile  vecinilor  noştrii 
fură  adevărate  academii  pentru  noi. 

Mai  târziu,  în  veacul  al  XlX-lea,  se  introduseră 
şi  şcolile,  dela  Regulamentul  Organic  încoace.  Lo- 
calurile şi  metodele  erau  însă  sau  bizare  sau  ab- 
surde, când  nu  erau  prea  primitive.  Se  şedea  în 
cercuri,  ca  la  circ,  şi  se  scria  pe  nisip.  Orcât  s’ar 
fi  înmulţit  însă  numărul  şcolilor  mai  târziu,  nu- 
mărul celor  ce  ştiu  carte  nu  trece  nici  azi  peste 
20%,  şi  dacă  am  socoti  numai  satele  în  totalitatea 
lor  acest  număr  nu  este  nici  de  10°/0. 

Absoluta  neîndestulare  de  localuri  şi  de  posturi 
de  învăţători,  reaua  stare  economică  a locuitorilor 
ţine  şi  azi  în  întuneric  pe  Românii  din  sate,  şi  îi 
vor  mai  ţine  încă  multă  vreme.  Sărăcia  cumplită 

a sătenilor  nu  le  îngâdue  să  cumpere  cărţi  şi  haine 
copiilor  pentru  a-i  trimite  la  şcoală;  când  le-ar 
îngădui  aceasta,  ei  au  încă  nevoie  de  copiii  lor 
ca  să-i  ajute  la  munca  câmpului;  iar  când  în  sfârşit 
mijloacele  le  îngăduie  şi  se  pot  înlesni  să-şi  lase 
copiii  la  şcoală,  şcoala  le  lipseşte  sau  învăţătorul. 
Căci  şcoala  este  prea  mică  şi  învăţătorul,  unul 
singur,  nu  poate  prididi  pe  toţi  copiii.  Va  trebui 
întreit  numărul  şcoalelor  şi  al  învăţătorilor  pentru 
ca,  în  curs  de  câţiva  zeci  de  ani,  să  putem  scoborî 
sub  50°/0  numărul  celor  neştiutori  de  carte. 

Să  vede  cu  uşurinţă  care  sunt  urmările  acestei 
prea  mari  lipse  de  instrucţie  şi  cultură.  Mintali- 
tatea  românească,  spiritul  Românilor  este  ceva 
aşa  de  primitiv,  simplu,  necoerent  şi  sărac,  din 
pricină  că  şcoala  şi  instrucţia  n’au  venit  încă 
să  îmbogăţească,  să  lege  şi  să  modeleze  într’un 
chip  anume  materialul  lor  sufletesc.  Pe  lângă  acea- 
sta, nici  starea  de  complectă  şi  desăvârşită  să- 
răcie, în  care  vegetează  cea  mai  mare  parte  din 
satele  noastre,  nu  îngădue  Românilor  o vieaţă  cul- 
tivată şi  instruită.  Dacă  amenda  pe  care  n’au  pu- 
tut-o plăti  i-a  adus  la  şcoală,  apoi  îndată  ce  au 
trecut  2 — 3 clase,  în  4 — 5 ani  de  repetenţie, 
părăsesc  şcoala,  căci  împlinesc  vârsta  regula- 
mentară. 

De  acea,  mai  în  toate  şcoalele  noastre  rurale 
se  dovedeşte  că  dacă  numărul  celor  ce  intră  in 
clasa  întâiu  este  de  50 — 60,  abia  absolvesc  4 sau 
5.  Când  au  părăsit  şcoala,  nevoile  şi  sărăcia  îi 
înfundă  în  mizerie  şi  perd  şi  puţinul  câştigat.  Afară 
de  cei  cari  ajung  secretari  şi  scriitori  în  primării 
şi  percepţii,  restul  uită  chiar  să  mai  citească.  Iar 

şcoalele  de  adulţi  şi  bibliotecile  populare  sunt  încă 
aspiraţii  prea  înalte  şi  prea  chimerice  pentru  sta- 
rea lor  economică  socială  generală. 

Mentalitatea  şi  spiritul  românesc  rămân  astfel 
înţelenite  sau  propăşesc  cu  mare  anevoinţă  şi  cu 
sforţări  prea  mari,  pentru  rezultate  prea  mici. 


www.dacoromanica.ro 


CAP.  X. 

ÎNRÂURIREA  FACTORILOR  FIZICI:  CLIMA  Şl 
POZIŢIA  GEOGRAFICĂ 


După  ce  am  văzut  acţiunea  covârşitoare  ce 
evenimentele  istoriei  neamului  nostru  au  avut  a- 
supra  sufletului  românesc,  să  cercetăm  aici,  pe 
scurt,  care  poate  fi  înrâurirea  ce  meduil  cosmic; 
clima  şi  poziţia  geografică  vor  fi  avut-o  asupra 
minţii  şi  caracterului  nostru.  Va  trebui  astfel  să 
ne  dăm  seama  dacă  acţiunea  mediului  fizic  a lu- 
crat asupra  noastră  în  acelaş  sens  şi  în  acelaş 
chip  ca  istoria,  şi  care  a fost  însemnătatea  ei. 

Examinând  înrâurirea  ce  climatul  şi  configuraţia 
geografică  a solului  o are  asupra  sufletului  po- 
poarelor în  general,  ajungeam  la  concluzia  că  in- 
fluenţa mediului  fizic  se  mărgineşte  la  a da  pro- 
ductelor sufleteşti  o coloare  deosebită,  potrivită 
locului.  Acest  rezultat  teoretic  se  adevereşte  în 
totul  în  cazul  nostru. 

România,  ca  climă,  este  un  punct  de  trecere 
între  clima  meridională  mediterană  şi  cea  conti- 

nentală.  «Din  pricina  poziţiei  sale  în  Orientul  Eu- 
ropei, România,  zice  d-1  de  Martonne,  pare  încli- 
nată către  un  climat  continental,  dar  vecinătatea 
ei  cu  lumea  mediteraneă  poate  s’o  facă  să  se 
resimtă  de  influenţele  ce  predomnesc  în  peninsula 
balcanică».  Clima  noastră  este  deci  cam  aceiaşi 
cu  clima  ţârilor  meridionale,  mediterane.  Ceea  ce 
o caracterizează  este  limpezimea  cerului,  intensi- 
tatea şi  splendoarea  luminii  calde  şi  străvezii,  cari 
dezvoltă  bogăţia  colorilor  şi  a nuanţelor,  netezimea 
formelor.  Atmosfera  cristalină  care  scaldă  munţii 
Carpaţi  şi  colinele  Olteniei  şi  ale  Moldovei  sea- 
mănă întocmai  cu  acea  în  care  se  scaldă  munţii 
şi  colinile  Florenţei.  Câmpia  Munteniei  te  face 
să  te  gândeşti  la  Lombardia  şi  la  Piemont.  Lu- 
mina soarelui,  care  mângâie  solul  României,  este 
scânteietoare  şi  frumoasă  ca  în  toate  ţările  meri- 
dionale de  pe  malul  Mediteranei.  Zilele  secetoase, 
pline  de  soare,  cu  cer  strălucitor  de  limpede, 
sunt  foarte  numeroase  la  noi,  mai  ales  în  timpul 
verii.  De  pe  la  jumătatea  lui  Mai  şi  până  la  mij- 
locul lui  Septembrie,  atmosfera  uscată,  arsă,  se 
umple  cu  o văpae  de  lumină,  cu  o splendoare 
de  culori  şi  tonuri;  zilele  ploioase  şi  ceţoase 
sunt  foarte  rari;  ploile  cad  repezi,  furtunoase, 
nourii  nu  îmbrobodesc  cerul  limpede  şi  nu  ascund 
soarele  de  cât  în  fuga  mare.  Intr’o  zi  de  ploaie 
cerul  nu  stă  învălit  de  cât  câteva  ore,  şi  limpe- 
zimea şi  tonalitatea  luminii,  splendoarea  coloritu- 
lui atmosferic,  cari  vin  dupe  ploaie,  nu  sunt  de 
cât  cu  atât  mai  intense  şi  vii. 

Un  aşa  climat,  o astfel  de  atmosferă,  nu  putea 
să  nu  influenţeze  adânc  şi  decisiv  temperamentul, 

sensibilitatea,  închipuirea  şi  cugetarea  poporului 
nostru.  Chipul  cum  le-au  influenţat  este  invederat. 
Urmele  acestor  influenţe  sunt  foarte  pronunţate. 
Această  atmosferă  uscată  şi  electrică  a făcut  ca 
fibrele  nervoase  să  se  contracteze,  să  se  strângă, 
pentruca  impresiunile  să  pătrundă  mai  uşor  şi  să 
străbată  mai  repede  liniile  nervoase,  şi  răspun- 
surile sufleteşti  la  aceste  impresii  externe  să  fie 
vii  şi  spontanee.  De  aceea  temperamentul  Româ- 
nilor, sub  încetinealami  scărilor  şi  mersului,  ascunde 
cele  mai  de  multeori  un  foc  lăuntric,  care  isbuc- 
neşte  la  împrejurări  potrivite  în  mişcări  repezi  şi 
acţiuni  pasionate  şi  energice.  Sensibilitatea  Româ- 
nului este  vioaie  şi  ascuţită,  firea  lui  este  isteaţă. 
Vioiciunea  senzaţiilor  face  firea  Românului  tot- 
deauna trează. 

Pe  de  altă  parte,  splendoarea  şi  frumuseţea  lu- 
minii care  scaldă  toate  lucrurile  din  natură,  care 
le  pătrunde  şi  le  face  străvezii,  care  le  descopere 
cu  netezime  contururile,  care  le  lămureşte  relie- 
furile şi  adânciturile  şi  care  dă  o tonalitate  vie 
culorilor  şi  nuanţelor,  oferă  ochilor  şi  minţii  o pri- 
velişte prea  încântătoare,  o sărbătoare  feerică. 
Această  bogăţie  şi  splendoare  a lumei  de  afară 
atrage  mintea  Românilor  necontenit  către  lucru- 
rile din  afară,  o smulge  din  ascunzişul  şi  în- 
chisoarea ei  lăuntrică,  o tace  să  stea  în  totdea- 
una deschisă  către  această  lume  care  o încântă» 
Spiritul  capătă  astfel  obicinuinţa  de  a se  desfăta 
în  lumea  feerică  a acestor  lucruri  frumoase  din 
afară  ; «plimbat  prin  atâtea  impresiuni  felurite  şi 
delicate  nu  le  părăseşte  decât  cu  părere  de  rău  şi  în 
totdeauna  este  grăbit  să  se  întoarcă  la  priveliştea 

însufleţită  pe  care  firea  i le  înfăţişează  în  orce 
clipă».  Deaceea,  închipuirea  Românilor,  după  cum 
se  şi  vede  din  producţiile  literaturii  populare, 
nu  trăeşte,  în  cea  mai  mare  parte,  decât  în  lumea 
obiectelor  concrete  din  afară;  ea  este  plină  cu  icoane 
şi  plăsmuiri  luate  şi  imitate  din  această  lume  ex- 
ternă. Verdeaţa  vegetaţiei,  scăldată  de  lumini  vii, 
îl  obsedează  şi-l  covârşeşte,  şi  frunza  verde  se 
repetă  în  poeziile  sale  mai  la  fiecare  vers. 

Aceasta  face  ca  Românul  să  fie  incapabil  de  o 
vieaţă  lăuntrică,  energică,  intensă.  Spiritul,  mintea 
lui  îşi  găsesc  exclusiv  hrana  în  lumea  impresiilor 
venite  de  afară.  Din  propria-i  substanţă  lăuntrică 
nu  dă  aproape  nimic.  Stările  sale  interne  sunt  o 
horă  de  icoane  vii,  culese  dela  obiectele  văzute 
în  lumea  scăpărătoare  a atmosferii,  mişcările  lor 
sunt  automate  şi  vieaţa  lui  sufletească  se  chel- 
tueşte  în  contemplarea  îmbinării  şi  desbinării  în- 
tâmplătoare a acestor  icoane. 

Românul,  absorbit  şi  confiscat  astfel  de  frumu- 
seţea lumii  obiectelor  externe,  pierzându-şi  vre- 
mea în  contemplarea  şi  în  desfătarea  plăcerilor 
ce-i  procură,  cu  greu  se  mai  desparte  de  ele  pen- 
tru a trece  la  ocupaţiile  prozaice  ale  vieţii  active; 
iar  când  trebuinţa  îl  sileşte  să  treacă  la  aceste 
ocupaţii,  le  părăseşte  curând  pentru  a reveni  iar 
la  contemplarea  frumuseţelor  naturii.  Cu  chipul 
acesta,  activitatea  banală,  prozaică  a vieţii  practice 
este  un  lucru  care  atrage  şi  reţine  mult  mai  puţin 
pe  Român,  decât  priveliştea  frumoasă  a naturii. 

Mai  ales  în  lunile  lungi  de  vară,  când  atmos- 
fera uscată,  secetoasă,  usucă  şi  pârjoleşte  pă- 
mântul, săteanul  nu  se  poate  lipi  de  ogorul  lui 

întărit  şi  fără  voia  lui,  în  aşteptarea  ploilor  cari 
nu  vin,  iâ  un  fel  de  vacanţă  de  câteva  săptămâni 
dela  munca  prea  încordată  a primăverii.  In  acest 
timp  îi  rămân  destule  ceasuri  pe  care  să  le 
petreacă  în  contemplarea  priveliştelor  ce-i  des- 
făşoară cerul  de  cleştar,  nopţile  de  'aur  ale  Iui 
Iulie  şi  August  şi  văzduhul  violet  din  fundul  mun- 
ţilor cenuşii  şi  albăstrui  în  miezul  zilei  sau  auriţ 
în  scăpătatul  soarelui.  De  aci  a rezultat  un  dile- 
tantism estetic,  superficial  şi  leneş,  care  ne  carac- 
terizează şi  care  umple  aproape  întreaga  noastră 
literatură  populară.  Natura  prea  frumoasă,  cu  des- 
fătările ei,  ajutată  de  alte  multe  cauze,  a contribuit 
şi  ea  ca  să  împiedice  pe  Români  dela  o vieaţă 
de  activitate  energică  şi  neîntreruptă  şi  dela  o 
vieaţă  mintală,  lăuntrică  profundă,  intimă.  Deacea, 
Românul  este  mai  mult  un  contemplativ  super- 
ficial, un  estet  leneş  şi  de  acea  literatura  noastră 
populară  străluceşte  prin  bogăţia  de  icoane  şi  im- 
presiuni  de  care  este  plină.  Imaginaţia  Românilor, 
în  aşa  împrejurări  de  climă,  trebuia  să  fie  nota 
cea  mai  de  temelie  a mintalitătii  lor. 

împrejurările  istorice  nefericite  a făcut  pe  Ro- 
mâni să  stea  prea  mult  timp  în  atingere  nemij- 
locită cu  natura.  Năvălirile  şi  răsboaiele  cu  toţi 
năvălitorii  îi  făceau  lui  cu  neputinţă  vieaţa  socială  în 
oraşe  şi  sate.  In  retragerile  lor  la  munţi,  foarte 
dese  înaintea  oştirilor  năprasnice  trimise  în  ţară 
de  vrăşmaşi,  Românii  ascunşi  prin  văi  şi  păduri 
n’au  avut  de  tovarăşi,  mai  tot  timpul,  decât  na- 
tura cu  farmecul  luminilor  şi  culorilor  ei,  deacea 
mintalitatea  Românilor,  sub  toate  formele  ei,  este 
plină  cu  icoane  dela  natură. 

Ca  şi  imaginaţia,  vieaţa  de  idei  a Românilor  a 
fost  puternic  influenţată  de  modul  de  a fi  al  climei. 
Limpezimea  aerului,  care  desgoleşte  lucrurile  de 
toată  umbra  lor  şi  le  înfăţişează  în  contururi  ne- 
tezi, într’o  gradaţie  de  reliefuri  admirabile,  bogăţia 
foarte  felurită  a impresiilor  precise  ce  capeţi  dela 
lucruri  a îngăduit  Românilor  să  desprinză  noţiuni 
limpezi,  netede  despre  lucruri,  şi-a  împrumutat 
spiritului  lui  o oarecare  claritate  de  cugetare  şi  o 
putere  deosebită  de  analiză  şi  de  generalizare.  De 
aceea,  ideile  limpezi  despre  lucruri,  şi  mai  ales  ideile 
generale  nu  lipsesc  Românilor.  Natura  i-a  ajutat 
din  belşug  să  le  poată  căpătă.  Acest  simţitor  avantaj 
este  însă  răsplătit  de  o lipsă  care  se  trage  tot 
dela  natura  noastră  geografică. 

îmbiat  mereu  de  lumea  externă  şi  de  lucrurile 
ei,  reţinut  de  desfătările  ei,  spiritul  Românilor  a 
dus  mereu  o vieaţă  de  vagabondaj  şi  n'a  cunoscut 
intimitatea  vieţei  lăuntrice.  Aceasta  a făcut  din  el 
un  fel  de  oglindă  convexă  care  reflectează  totul 
în  afară.  El  nu  trăieşte  decât  la  suprafaţă  şi  din 
suprafaţa  lucrurilor.  Adâncimi  şi  ascunzişuri  lăun- 
trice, misteripase  n’are.  Activitatea  lui  atunci  este 
mai  mult  superficială  şi  pierde  facultatea  de  a apro- 
funda. Concepţia  despre  lume  ce-şi  face  Românul 
este  natural  realistă,  lipsită  sau  aproape  lipsită  de 
orce  fel  de  misticism,  şi  dacă  are  vreun  crâmpei 
de  metafizică,  aceasta  nu  poate  fi  decât  sumară 
şi  toarte  materialistă.  Or,  după  cum  am  văzut  mai 
sus,  în  religie,  simţul  religios  al  Românului  este 
foarte  superficial,  formalist  şi  lipsit  de  orce  fel  de 
misticism  sau  metafizică  superioară.  Să  se  ştie  deci 
că  atmosfera  ambiantă,  cu  bogăţia  luminei  şi  culo- 

rilor  ce  aruncă  din  belşug  peste  lucruri,  este  în 
cea  mai  mare  parte  vinovată  de  această  lipsă  a 
sufletului  şi  mintalităţii  româneşti. 

* 

* * 

Caracterul  unui  popor  am  zis  aiurea  că  se  mo- 
delează după  chipul  de  a lucră  al  poporului.  Modul 
de  a lucră  al  cuiva  atârnă  foarte  mult  şi  dela 
condiţiile  fizice  de  climă,  de  atmosferă,  de  sol. 
Să  vedem  acum  pe  scurt,  cum  este  temperatura 
României  şi  cum  a influenţat  ea  modul  de  a lucră 
şi  caracterul  Românilor. 

Temperatura  României  are  în  general  o medie 
termometrică  care  se  apropie  de  acea  a Parisului. 
Insă  extremele  climaterice  dela  noi  nici  nu  sunt 
de  comparat  cu  acelea  ale  Franţei.  «Cea  ce  is- 
beşte  mai  mult  pe  streinul  venit  din  Occident  este 
asprimea  iernei  şi  verile  dogoritoare  ale  câmpiei 
româneşti.  Nu  arare  ori  vezi  termometru  depăşind 
35  de  grade,  în  luna  lui  Iulie  şi  August,  pe  când 
în  Ianuarie  scoboară  sub  — 25n.  Maximul  cel  mai 
ridicat,  observat  până  acum,  a fost  de  42°, 8 ; mi- 
nimum cel  mai  scoborît  a fost  — SS0^»1).  Deci  ter- 
mometrul în  România  se  învârteşte  la  limită,  între 
42n  şi  35,  într'un  interval  de  77  grade. 

Am  văzut  cari  sunt  urmările  fireşti  ale  unei 
clime  prea  calde  sau  prea  reci.  In  rezumat,  am 
văzut  că  «căldura  extremă  face  ca  cursul  sân- 
gelui şi  al  fluidelor  să  fie  prea  repede;  ea  mă- 
reşte secretarea  şi  eliminarea  substanţelor  apoase 
şi  solide,  ceea  ce  face  organismul  mai  puţin  ca- 


1)  De  Martonne,  p.  13. 

pabil  de  încordare  şi  de  muncă.  In  sfârşit,  prea 
multa  căldură  ajunge  să  obosească  şi  să  sece  sim- 
ţirea însăş».  Şi  cum  căldurile  excesive  încep  la 
noi  chiar  din  Maiu  şi  se  prelungesc  până  prin 
Septemvrie,  adică  timp  de  4 — 5 luni,  se  înţelege 
uşor  ce  urmări  are  această  căldură  asupra  tem- 
peramentului şi  caracterului  Românilor.  Rezortu- 
rile  sufleteşti  ale  acţiunii  şi  ale  voinţei  nu  pot  sta 
încordate  sub  raza  soarelui  care  încălzeşte,  de  37 
sau  38  de  grade;  ele  se  moaie,  se  destind  şi  sfor- 
ţarea continuată  devine  la  Români  mai  penibilă, 
mai  grea  decât  la  alte  popoare  cu  climate  mai 
moderate.  Intr’o  aşa  căldură,  omul  nu  poate  lucra 
decât  cu  întreruperi.  Energia  este  curând  obosită, 
copleşită,  distrusă;  arcurile  musculare  se  îndoaie 
şi  fibrele  ce  pleacă  dela  centrele  motore  se  rup. 
Prea  marea  căldură  moleşeşte  temperamentul  şi 
caracterul.  Mişcările  devin  molatice,  domoale,  le- 
neşe, şi  orce  încordare  de  atenţie,  de  voinţă,  orce 
sforţare  devine  intermitentă.  Românul  capătă  astfel 
obicinuinţa  sforţări  intermitente,  a lipsei  de  conti- 
nuitate în  acţiune,  a lipsei  de  consecinţă  în  ac- 
tele lui  de  voinţă.  Intr’un  cuvânt,  nu  se  poate 
lucra  cu  aceeas  intensitate  si  cu  aceeas  continui- 

j > ) 

tate  la  Giurgiu  sau  la  Galaţi  ca  la  Manchester 
şi  Liverpool. 

Dacă  însă  observăm  acţiunea  frigului  moderat 
şi  mai  ales  acţiunea  temperaturii  moderate  şi  de 
tranziţie,  din  lunile  de  toamnă  şi  de  primăvară, 
urmările  lor  asupra  temperamentului  şi  caracte- 
rului sunt  mai  favorabile.  Căci  am  văzut  că  fri- 
gul adaogă  forţele  corpului  şi  cere  ca  hrănirea 

lui  să  fie  mai  bogată  şi  mai  bine  distribuită 
în  totalitatea  organelor;  de  unde  urmează  o mai 
mare  atragere  către  lucrurile  anevoioase.  Această 
energie  fizică,  fireşte,  aduce  cu  sine  o mai  mare 
energie  morală,  o trebuinţă  de  a lucră,  de  a se 
mişcă,  de  a se  cheltui.  In  timpul  iernilor  neapărat 
că  frigul  a contractat  fibrele  pielei,  lucru  care  a 
făcut  ca  să  se  micşoreze  respiraţia,  să  se  îngreuieze 
vibratilitatea  în  părţile  contractate  şi  să  fie  mai 
anevoie  de  deşteptat  simţirea.  In  schimb  însă, 
odată  deşteptată,  ea  face  ca  patimile  să  fie  mai 
adânci. 

Cu  alte  cuvinte,  temperatura  rece  a ierneii, 
şi  mai  ales  acea  a lunilor  temperate  de  toamnă 
şi  primăvară  a fost  de  natură  să  influenţeze  în- 
bine  puterea  de  a voi  şi  de  a lucră.  Ea  a putut 
desvoltă  energia  Românilor  şi  mări  intensitatea 
sforţărilor  lor.  In  aceste  epoci,  sforţările  sunt  con- 
tinui şi  continuitatea  lor  a putut  contribui  să  des- 
volte  şi  să  mărească  puterea  de  voinţă  şi  de  ac- 
tivitate a Românilor. 

Se  înţelege  că  frigul  prea  mare,  care  prea  ade- 
sea trece  de  — 10  grade,  a avut  o influenţă  exce- 
sivă asupra  psihicului  nostru.  El  a putut  împie- 
decă activitatea  şi  continuitatea  sforţărilor  în  ace- 
laş  chip  ca  şi  căldurile  prea  mari. 

Distribuţia  neregulată,  contrastantă  a ploilor 
duce  întocmai  la  acelaş  rezultat.  Primăverile  plo- 
ioase, prea  ploioase  trec  şi  lasă  loc  lunilor  lungi 
de  vară,  pe  cerul  cărora  ochii  întunecaţi  de  soare 
ai  ţăranului  caută  zadarnic  norii  de  ploaie  ce  nu 
mai  vin.  Seceta  complectă,  seceta  arsoasâ  dogo- 

reşte  pământul,  îl  întăreşte  după  ce  a fost  bătut 
şi  bătătorit  de  ploi,  3 — 4 luni  de  zile  primăvara. 
Lunile  de  muncă  excesivă  depusă  primăvara  se 
duc  şi  aduc  după  ele  lunile  Iulie  şi  August,  în 
care  iarba  dispare,  verdeaţa  se  vestejeşte,  pomii 
se  îngălbinesc  arşi  de  secetă  şi  pământul  întărit 
ca  ferul  nu  primeşte  nici  sapa,  nici  ferul  plugului. 

încordarea  energiei  de  un  moment,  în  timpul 
primăverii,  se  termină  printr’o  descordare  com- 
plectă, printr’o  îmuiare  a tuturor  rezorturilor  fi- 
zice şi  sufleteşti,  sub  acţiunea  îndoită  a căldurii 

si  a secetei. 

> 

încât,  atât  lunile  prea  calde  de  vară  cât  şi  lu- 
nile prea  reci  de  iarnă  au  fost  şi  sunt  o condiţie 
prea  puţin  priincioasă  desvoltării  energiei  şi  voinţei 
Românilor.  Aceste  însuşiri  morale  şi  de  caracter 
n’au  putut  să  fie  exersate  şi  desvoltate  decât  în 
timpul  celor  4 — 5 luni  de  toamnă  şi  primăvara, 
când  temperatura,  fiind  mai  moderată,  îngădue  şi 
chiar  încurajează  desfăşurarea  vieţii  active.  Această 
epocă  a anului  singură  a fost  o şcoală  mai  bună 
pentru  voinţa  şi  caracterul  Românilor;  căci  lunile 
de  iarnă  şi  de  vară  cu  temperaturile  lor  extreme 
vecinie  au  venit  să  distrugă  puterea  de  voinţă  şi 
continuitatea  de  sforţare  dobândite  în  intervalul 
de  timp  priincios. 

* 

* * 

Această  contrazicere  între  înrîurirea  climei  în 
lunile  prea  calde  ale  verii  sau  prea  reci  ale  iernii 
şi  acea  a climei  temperată  de  toamnă  şi  primă- 
vară nu  este  singura.  O altă  contrazicere,  tot  atât 
de  mare,  este  între  limpezimea  şi  seninătatea  lu- 

minoasă  -a  atmosferii  de  vară  şi  între  ceţele  şi 
negurile  de  toamnă  şi  de  iarnă  Urmările  acestei 
atmosferi  turbure  ce,  cu  puţine  zile  de  excepţie, 
învălue  pământul  ţărilor  române,  în  lunile  de 
iarnă  şi  de  toamnă,  sunt  cu  totul  deosebite  de 
înrâurirea  ce-a  putut  avea  asupra  sufletului  nostru 
senitatea  caldă  şi  luminoasă  a verii. 

Această  atmosferă  de  iarnă  a ştirbit  ceva  din 
însuşirile  ce  atmosfera  de  vară  deşteaptă  în  su- 
fletul nostru.  Din  acest  punct  de  vedere,  deci, 
priveliştea  sufletului  nostru  nu  poate  fi  omogenă, 
unitară.  Caracterul  şi  temperamentul  Românilor, 
din  cauza  acestor  contraziceri  şi  contraste  din 
mediul  său  fizic  ambiant,  n’a  rămas  unilateral. 
Firea  Românului  se  prezintă  sub  mai  multe  feţe, 
potrivit  cu  schimbarea  climei  şi  atmosferii  încon- 
jurătoare şi  cu  tendinţa  de  a fi  precumpănită  totuşi 
de  înrâurirea  climei  şi  atmosferei  de  vară.  De 
aceea,  superficialitatea  spiritului  român,  imaginaţia 
şi  plasticitatea  bogată  a închipuirii  lui  sunt  între- 
gite adesea  prin  reflecţiune  şi  meditaţie.  Mate- 
rialul bogat,  pe  care  spiritul  lui  îl  culege  din  bo- 
găţia impresiilor  ce  isvorăsc  din  limpezimea  co- 
lorată a verii,  este  reluat  si  retrăit  în  intimitatea 
lăuntrică  a sufletului,  în  timpul  celor  câteva  luni 
de  ceaţă  şi  anemie  a soarelui  de  iarnă.  Acest 
material  este  prelucrat  şi  asimilat  în  acest  răstimp 
şi  din  el  se  toarce  firul  unei  poezii  mai  adânci 
şi  mai  intime,  care  se  întrevede,  când  şi  când,  în 
literatura  noastră  atât  populară  cât  şi  cultă. 

Fapt  este  că  aceste  contraste  ale  naturii,  nu 
mai  puţin  decât  sbuciumările  vieţii  noastre  isto- 
rice, contribuiră  la  fel  ca  să  dea  sufletului  nostru 

o întorsătură  chinuită,  sfioasă,  împetecită  şi  mai 
ales  felurită  şi  schimbătoare.  Vom  vedea  mai  a- 
mânunţit,  în  lucrarea  noastră  viitoare  asupra  vieţii 
mintale  a Românilor,  în  ce  chip  acest  fel  de  a 
fi  al  naturii  fizice,  făcută  din  contraste,  s’a  oglin- 
dit în  sufletul  nostru  etnic. 

In  deosebi  contrastele  acestea  s’ar  sublinia  şi 
mai  mult  între  localităţile  muntoase  şi  cele  de  câmpie, 
dacă,  între  munţi  şi  câmpie,  nu  s’ar  întinde  re- 
giunea destul  de  însemnată  a colinelor.  Adevă- 
rata înrâurire  asupra  sufletului  nostru  n’a  avut’o 
nici  muntele  nici  câmpia.  N’a  avut’o  muntele,  de 
oarece  munţii  propriu  zis  n’au  fost  locuiţi  decât 
în  timp  de  băjenie;  şi  nici  câmpia  de  oarece  lo- 
curile fiind  prea  deschise  nu  erau  bune  adăposturi 
împotriva  năvălirilor  de  care  istoria  noastră  este 
plină  dela  un  capăt  la  altul.  Toate  ţările  domi- 
nate de  coline  se  deosibesc  prin  firea  poetică  a 
locuitorilor  lor.  Florenţa,  Franţa  meridională,  tara 
lacurilor  din  Scoţia,  sunt  ţările  barzilor  populari. 
In  aceste  părţi  omul  este  născut  poet.  România, 
ţară  de  coline,  cu  excepţia  numai  a Munteniei  şi 
a Moldovei  de  sud,  trebuia  să  fie  ţara  poeziei, 
şi  Românii  trebuia  să  fie  născuţi  poeţi.  De  altfel, 
poezia  românească  pare  a-şi  fi  luat  sborul  în 
deosebi  în  Oltenia,  Banat,  Transilvania,  Bucovina 
şi  Moldova  de  sus.  Colecţiunile  de  poezii  popu- 
lare, culese  din  aceste  părţi,  sunt  cele  mai  bogate. 
Este  cunoscută  doina  oltenească,  atât  textul  ca 
şi  melodia.  Din  ţara  colinelor,  doinele  şi  poezia 
populară,  de  tot  felul,  s’au  scoborât  şi  s’au  revărsat 
pe  câmpia  românească,  ca  şi  Jiul,  Oltul,  Argeşul, 
Dâmboviţa,  Bistriţa  şi  Şiretul. 

Atmosfera  care  scaldă  de  obiceiu  această  re- 
giune a colinelor,  în  Bucovina  ca  şi  în  Oltenia  şi 
în  Ardeal,  are  limpezimea  străvezie,  caldă  şi  sti- 
cloasă a aerului  ce  învălue  împrejurimile  Florenţii. 
Bucovina  şi  Moldova  de  sus,  Oltenia  şi  Ardea- 
lul, cu  bogăţia  nuanţelor,  cu  limpezimea  ae- 
rului care  desvălue  contururile  şi  reliefurile  sunt 
isvoare  de  impresii  şi  de  imagini  vii,  de  poezie  şi 
simţiri  artistice.  Natura  mijlocie  din  aceste  părţi, 
cu  proporţiile  ei  cumpănite,  cu  priveliştile  ei  cum- 
pătate, dispune  sufletul  către  poezia  uşoară,  scurtă, 
descriptivă  şi  sentimentală.  Sufletul  nu  este  sdro- 
bit  de  privelişti  grozave,  impunătoare,  de  propor- 
ţiile gigantice  ale  unei  lumi  fizice  deosebite,  pentru 
ca,  în  creaţiunile  lui,  epopeea  să  se  desfăşoare  în 
chip  grandios.  Creaţiunile  lui  sunt  modeste,  sfioase, 
umile  chiar;  mici  crâmpee  făcute  par’că  dupe  ti- 
pariul  micilor  vâlceluşe  şi  micilor  coline  cari  le-au 
servit  drept  leagăn  firesc. 

Bogăţia  ţarinii  dela  câmp  ca  şi  monotonia  plic- 
ticoasă a orizonurilor  nesfârşite  nu  puteau  aveâ 
aceleaşi  urmări  pentru  firea  Românului.  Omul 
rămâne  în  aceste  regiuni  mai  mult  în  stare  de 
plantă  umană,  care  trăieşte,  vegetează  puternic  în 
bogăţia  solului  şi  dă  mai  multe  fructe  decât  flori. 
Tot  aşa,  sărăcia  munţilor  de  piatră,  cari  ascund 
soarele  şi  astupă  orizontul  cu  proporţiile  lor  la- 
come, nu  fu  tot  atât  de  prielnice  pentru  poezia 
şi  bogăţia  sufletească  a Românilor. 

* 

* * 

In  privinţa  aşezării  noastre  geografice,  factorul 
cel  mai  covârşitor  al  ţărilor  române  este  această 

Dunăre,  care  ne  smulge  din  braţele  Orientului 
trândav  şi  adormit  şi  ne  leagă,  ne  alipeşte  de 
Occidentul  vioi  şi  sârguitor.  Cu  corpul  ei  de  va- 
luri mişcătoare,  de  atâtea  ori  ne-a  adăpostit  ca  o 
mamă  de  urgia  dela  miază  zi.  Ea  a înghiţit  pu- 
hoaie de  vrăjmaşi  veniţi  cu  gândul  să  ne  înghită, 
şi  în  gelozia  ei  de  mamă  adesea  ne-a  smuls  mai 
bine  din  mâinile  lor  înghiţindu-ne  ea  în  valurile 
ei  roşite  de  sângele  nostru.  Impunătoare  prin  imen- 
sitatea maselor  ei  de  ape,  ea  a fost  şi  este  geniul 
protegiuitor  al  neamului  nostru.  In  întunericul 
moral  al  Orientului,  ea  deschise  fereşti  ca  să  ne 
vie  lumina  din  Apus,  la  Severin,  la  Galaţi  şi 
Brăila.  Activitatea  economică,  comercială  se  des- 
chise la  noi  prin  porturile  Dunării,  şi  pe  dunga 
însemnată  de  ea  veni  la  noi  civilizaţia  europeană. 
Unind  prin  undele  ei  plutitoare  miezul  Europei 
active  cu  Marea  Neagră,  şi,  prin  Marea  Neagră, 
cu  centrul  Asiei,  Dunărea  este  menită  să  ajungă 
în  curând  drumul  cel  mai  bătut  al  comerţului 
Europei  şi  Asiei.  Cu  chipul  acesta,  ea  va  face  ca 
comerţul  lumii  să  se  scurgă,  în  mare  parte,  pe 
teritoriul  nostru  şi  nu  va  întârzia  să  deschidă  por- 
turilor româneşti  un  viitor  strălucit,  după  cum 
foarte  judicios  observă  d-1  Vintilă  Brătianu  într’un 
studiu  recent  de  economie  naţională  l). 

Acest  drum  comercial  al  lumii  va  avea  urmări 
incalculabile  pentru  desvoltarea  viitorului  nostru 
economic  şi  social.  Cu  chipul  acesta,  Dunărea  va 
fi  pentru  noi  ca  o mamă  fecundă,  care  va  revărsă 
peste  ţara  noastră  ceva  din  bogăţiile  Europei  şi 

1)  Vieaja  Românească,  No,  3.  Din  Economia  noastră  naţională, 
p.  399—400. 

Asiei.  Nu  puţin  va  contribui  ea  în  viitor  să  de- 
ştepte şi  să  desvolte  în  firea  Românilor  însuşiri 
sufleteşti,  cari  acum  zac  ascunse  şi  adâncite  în 
colţuri  răzleţe  ale  sufletului  nostru  etnic. 

Alături  şi  aproape  paralel  cu  Dunărea,  arcul 
muntos  al  Carpaţilor  brăzdează  pe  mijloc  ţara  Ro- 
mânilor. In  trecutul  nostru  de  restrişte,  Carpaţii 
ne-au  adăpostit  in  cutele  lor,  precum  o cloşcă 
primeşte  sub  aripele  ei  ocrotitoare  pe  puii  speriaţi 
de  apropierea  păsărilor  de  pradă.  Carpaţii  şi 
Dunărea  sunt  cele  două  divinităţi  ale  Românilor, 
împrejurul  Carpaţilor,  sub  mantaua  lor  de  stânci,  se 
adăposteşte  neamul  Românesc.  Carpaţii  ca  un  pă- 
rinte prevăzător  ne-a  păstrat  bogăţiile  sale  mate- 
riale, după  cum  ascunzişurile  lui  ne-au  păstrat 
singura  noastră  bogăţie  sufletească:  graiul  şi  min- 
talitatea  latină.  Carpatul  este  tatăl  ocrotitor  al 
neamului,  după  cum  Dunărea  este  mama  noastră 
mântuitoare. 

In  sânul  Carpaţilor  se  păstrează  ascunse  bogă- 
ţiile subsolului  românesc,  cari  vor  dâ  hrana  me- 
talică unei  viitoare  vieţii  industriale  ce  ne  va  stâ 
la  îndemână,  şi  Dunărea  va  avea  să  împartă,  în 
cele  patru  părţi  ale  lumii,  din  bogăţia  Carpaţilor 
trecută  prin  mânile  devenite  harnice  ale  Românilor. 
Carpaţii  cu  bogăţia  lor  minieră  şi  metalică  vor 
ajunge  de  sigur  odată  să  trezească  şi  să  desvolte 
însuşirile  harnice  ale  rasei  noastre,  însuşiri  pe  care 
tot  el  le  adăposti,  le  ocroti  şi  le  păstră. 

In  scurte  cuvinte,  poziţia  geografică  a ţărilor 
române  face  din  ele  o regiune  de  trecere  dela 

clima  continentală  la  cea  mediterană,  şi  dela  Oc- 
cidentul european  la  Orientul  asiatic.  Contraste 
şi  caractere  de  tranziţie,  lipsă  de  continuitate  şi 
modestie  de  proporţii  iată  trăsăturile  mai  de  seamă 
ale  mediului  nostru  cosmic.  Ele  contribuiră  în  tre- 
cutul nostru  să  modeleze  la  fel  înfăţişarea  sufle- 
tului nostru.  Cu  aceste  caractere  şi  trăsături,  po- 
ziţia noastră  geografică  fu  de  natură  să  desvolte 
mai  mult  însuşirile  noastre  pasive  şi  să  păstreze 
ascunse  pe  cele  active.  In  viitor,  mediul  nostru 
fizic  pare,  din  potrivă,  că  va  pune  în  joc  aproape 
numai  însuşirile  active,  pozitive  ale  sufletului  nostru. 

CAP.  XI. 

REFORMELE  INSTITUŢIILOR  ROMÂNEŞTI  Şl 
URMĂRILE  LOR  PSICHOLOGICE 

Recunoscut  fiind  că  cea  ce  determină,  mai  hotă- 
râtor, felul  de  a fi  al  caracterului  unui  popor  este 
chipul  cum  se  desfăşoară  activitatea  lui,  iar  aceasta 
fiind  determinată  cu  deosebire  de  institutuţii,  vom 
cercetă,  sub  acest  titlu,  cum  se  transformară  şi  cum 
se  desfăşuram  instituţiile  cari  guvernară  societatea 
românească.  In  urma  acestor  cercetări,  orcât  de 
sumare,  mai  uşor  ne  vom  puteâ  lămuri  asupra 
caracterului  nostru  etnic,  şi  mai  uşor  vom  des- 
prinde  şi  ne  vom  explică  trăsăturile  sub  cari  ni 
se  înfăţişează  el  astăzi. 

Ne  vom  opri  şi  aici  la  înfăţişarea  problemelor  în 
liniile  lor  cele  mai  generale,  fiindcă  cu  chestiunile 
amănunţite  ne  vom  ocupă  în  partea  a treia  a cerce- 
tărilor noastre. 

înţelegem  prin  instituţii  româneşti  mai  ales  di- 
feritele forme  ale  vieţii  juridice,  economice  şi  cul- 
turale ale  Românilor.  Ne  vom  ocupă  prin  urmare 
numai  de  transformările  juridice,  economice  şi  cul- 

turale,  pe  care  le-a  suferit  societatea  românească, 
în  cele  3—  4 veacuri  din  urmă.  De  altfel,  legă- 
tura este  strânsă  între  aceste  trei  forme  de  vieaţâ 
socială,  organizate  fiecare  în  instituţii  corespunză- 
toare deosebite. 

întrebarea  care  trebueşte  să  predomine  în  aceste 
probleme  este  desigur  acea  despre  originile  drep- 
tului român. 

Intr’adevăr,  în  anii  din  urmă,  mai  multe  cer- 
cetări s’au  făcut  asupra  originii  ideilor  juridice,  cu- 
noscute şi  practicate  de  Români.  S’au  emis  pentru 
aceasta  mai  multe  păreri  şi  ipoteze. 

După  unii,  în  fruntea  acestora  este  d-1  Haşdeu  '), 
ideile  juridice,  cunoscute  de  Români,  sub  forma 
de  obiceiul  pământului , sunt  de  origină  romană, 
mai  toate  dacă  nu  chiar  toate.  Pentru  alţii,  obi- 
ceiul pământului,  sub  toate  formele  lui,  este  cu  to- 
tul strein  de  dreptul  Roman.  D-1 1.  Nădejde  fiind 
de  această  părere,  socoteşte  că  ideile  noastre  ju- 
ridice ne  scrise  sunt  de  origină  veche  tracică 1  2 3). 
Alţii,  în  sfârşit,  susţin  că  în  bună  parte  dreptul 
vechiu  român  este  de  origină  slavă,  şi  este  influ- 
enţat de  dreptul  bizantin  şi  indirect  de  dreptul 
roman.  De  aceasta  din  urmă  părere  este  d-1  Dis- 
sescu  a)  şi  pare  a fi  fost  M.  Kogălniceanu. 

Ne  este  peste  putinţă  a rezumă  aci  argumen- 
tele ce  aceste  şcoale  aduc  în  susţinerea  tezelor 


1)  «Românul»,  1868,  No.  dela  11  Maiu  şi  urmat. 

2)  Din  dreptul  vechiu  român.  Originile  dreptului  consuetudinar, 
Noua  Rev.  Rom.,  An.  I,  pag.  111. 

3)  Les  origines  du  droit  roumain.' 

lor.  Vom  face-o  la  locul  cuvenit.  Ne  permitem  însă 
a înfăţişa  această  grea  problemă  în  lumina  neîn- 
doioasă  a următoarelor  consideraţii  istorice  şi  so- 
ciologice, care  s de  natură  a lămuri  partea  de  ade- 
văr aflătoare  în  fiecare  din  aceste  ipoteze. 

A ne  închipui,  cu  d-I  Haşdeu,  că  dreptul  vechiu 
român,  obiceiul  pământului  este  în  totul  de  ori- 
gină romană,  este  o naivitate.  D-l  Nădejde  a do- 
vedit, în  chip  îndestulător,  pentru  mai  toate  ches- 
tiunile vechiului  nostru  drept,  că  ele  se  deosibesc 
foarte  mult  de  dreptul  roman.  Dânsul  a arătat 
că  obiceiul  pământului  la  noi  înfăţişează  o fază 
întârziată  din  evoluţia  dreptului,  pe  care  Romanii, 
la  cucerirea  Peninsulei  Balcanice,  o trecuseră  de 
mult  timp. 

Se  poate  sprijini  această  demonstrare  a d-lui 
Nădejde  amintindu-se  că  vieaţa,  pe  care  Tracii  ro- 
manizaţi o duseră  în  Carpaţi  şi  Balcani,  după  ce 
năvălirile  barbare  sparseA  şi  împrăştiară  oraşele 
şi  vieaţa  lor  socială  aşezată  şi  organizată,  nu  erâ 
de  loc  de  natură  a mai  îngădui  păstrarea  insti- 
tuţiilor juridice  romane. 

Intr’adevăr,  vieaţa  Românilor,  timp  de  4 — 5 
veacuri  împrăştiată  în  ascunzâtorile  munţilor,  re- 
dusă la  cele  mai  simple  şi  sărăcite  raporturi,  nu 
putea  să  se  mai  desfăşoare  după  tiparele  juridice 
ale  vieţii  civilizate  dia  oraşe,  cari  putem  presu- 
pune că  erau  regulele  de  drept  roman.  Rapor- 
turile astfel  simplificate  şi  reduse  făcură  că  multe 
din  vechile  reguli  juridice  nu  mai  erau  potrivite 
cu  ele,  şi,  ca  atare,  acestea  nu  se  mai  întrebuin- 
ţară, dispărură  cu  timpul  din  practică,  şi  peste 

26 

câtăva  vreme  încă,  pieriră  de  sigur  din  amintirea 
oamenilor. 

Este  lucru  foarte  cunoscut  în  sociologia  con- 
timporană că  regulele  juridice  sunt  expresia  cea 
mai  fidelă  a vieţii  sociale  a unui  popor,  şi  că 
dreptul  este  oglindirea  cea  mai  exactă  a rapor- 
turilor dintre  membrii  societăţii.  Când  se  schimbă 
felul  de  vieaţă  al  unui  popor,  când  se  distruge 
structura  lui,  şi  se  sărăcesc  raporturile  dintre 
oameni,  tiparele  activităţii  lui,  regulele  şi  noţiunile 
lui  juridice  dispar,  se  schimbă  şi  apar  altele  po- 
trivite cu  noile  condiţii  de  vieaţă  socială, — icoană 
credincioasă  a acestora.  Ar  fi  fost  monstruos  ca 
Românii  desorganizaţi,  fugari  în  munţi  să  păstreze 
legislaţia  complicată  şi  savantă  a societăţii  romane 
civilizată,  complicată  şi  bine  organizată.  Noul  lor 
mod  de  vieaţă  necesită  o legislaţie  patriarhală, 
foarte  simplă  şi  noţiunile  de  drept  roman  avură 
să  degenereze,  să  regreseze  până  a se  potrivi  cu 
noua  formă  de  vieaţă  socială,  aşa  de  mult  încât 
alăturându-le  cu  ce  au  fost  în  timpul  normal  să 
nu  le  mai  poţi  recunoaşte. 

Urmează  oare  de  aci  că  în  temelia  dreptului 
nostru  vechiu  nu  este  dreptul  roman?  Nicidecum. 
A o afirmă  este  o erezie.  D.  Nădejde  a afirmat-o 
însă  şi  a emis  ipoteza  ingenioasă  că  vechiul  nostru 
drept  este  de  origină  tracică.  A emite  această 
părere  este  a pierde  din  vedere  cu  desăvârşire 
legătura  foarte  strânsă  ce  există  între  structura 
vieţii  sociale  şi  sistemul  juridic  ce  trebue  să  gu- 
verneze societatea.  Atât  Dacia,  şi  cu  atât  mai 
mult  Moesia  şi  toată  Peninsula  Balcanică,  care  fu, 
mai  ales  aceasta  din  urmă,  continuu  sub  Romani, 

timp  de  5 — 6 veacuri,  deveniseră  societăţi  prea 
complicate,  prea  civilizate,  căci  fuseseră  cu  totul 
romanizate,  pentru  ca  dreptul  Roman  să  nu  fi 
pătruns  adânc  structura  acestor  societăţi  şi  să  nu 
fii  alungat  cu  totul  vechile  rudimente  de  drept 
tracic,  cum  va  fi  fost  şi  cât  va  fi  fost  el.  De  fapt, 
nici  nu  se  mai  poate  închipui  că  un  drept  tracic 
original  să  se  fi  menţinut  şi  să  fi  străbătut  neatins 
epoca  romană.  A presupune  că  vechiul  nostru 
drept  este  tracic  este  o ipoteză  prea  ingenioasă 
şi  prea  fantezistă. 

Aceasta  nu  distruge  de  loc  argumentarea  d-lui 
Nădejde,  care  dovedeşte  că  obiceiul  pământului  se 
deosibeşte  de  dreptul  roman.  Este  chiar  foarte 
exactă  observarea  d-lui  Nădejde  că  vechiul  nostru 
drept  este  o fază  înapoiată  a desvoltării  juridice, 
fază  pe  care  Romanii  o trecuseră  încă  de  mult. 
Lucru  se  explică  de  minune.  Românii  respândiţi 
în  munţi,  în  grupuri  meschine,  sărace  şi  ducând  o 
vieaţă  de  păstori  mai  mult,  se  înfăţişau,  ei  înşişi, 
într’o  fază  socială  inferioară,  înapoiată,  şi  organi- 
zaţia lor  juridică  nu  putea  fi  nici  ea  decât  îna- 
poiată. Fiecare  fază  de  desvoltare  a unei  societăţi 
îşi  crează  spontan  organismul  ei  juridic  potrivit, 
sau  îl  împrumută  dela  vecini  şi-l  potriveşte  cu 
condiţiile  ei. 

Dovada  că  acest  obiceiu  al  pământului  este  o 
degenerare  a dreptului  roman,  şi  nu  o formă  ru- 
dimentară tracică,  stă  în  faptul  că  termenii  cei  mai 
expresivi  şi  cei  mai  esenţiali  ai  dreptului  nostru 
sunt  romanici,  latini.  Astfel,  după  cum  am  văzut 
deja,  cuvintele:  lege , judecată,  drept,  nedrept,  ju- 
deţ, judeciu,  parte,  jurat,  jurător,  cuvinte  foarte 

vechiu,  foarte  înrădăcinate  în  limba  noastră,  dove- 
desc că  temeiul  vieţii  noastre  juridice  a fost  fără 
întrerupere  romanic.  Dacă  noţiunile  noastre  juri- 
dice s’au  simplificat,  s’au  redus,  s’au  schimbat  şi 
multe  au  pierit  în  timpul  de  restrişte,  a fost  firesc 
ca  să  mai  împrumutăm  dela  alte  popoare,  atunci 
când  am  avut  nevoe,  atunci  când  am  început  din 
nou  o vieaţă  sociala  aşezată,  liberă  şi  desvoltată. 
Dar  tot  ce  s’a  împrumutat  s’a  altoit  pe  tulpina 
juridică  romană,  de  a cărei  păstrare  mărturisesc 
convingător  noţiunile  foarte  vaste  ale  cuvintelor 
amintite. 

Ar  fi  de  altfel  absurd  să  ne  închipuim  că  po- 
porul român  a pierdut  toată  bogăţia  sa  juridică 
romană,  atunci  când  păstrează  cea  mai  mare  parte 
din  comorile  graiului  roman;  şi  să  ne  închipuim 
că  în  schimb  păstrează  în  întregime  rudimentele 
de  drept  tracic,  atunci  când  s’au  perdut  din  limba 
noastră  până  aproape  orce  urmă  din  graiul  Tic.cilor. 

Dupe  cum  s’a  zis  că  dreptul  este  oglindirea  vieţii 
sociale  organizate,  tot  aşa  s’a  mai  zis  că  graiul 
vorbit  al  unui  popor  este  icoană  externă  a min- 
talitâţii  lui,  a vieţii  lui  lăuntrice.  Pe  de  altă  parte, 
se  ştie  că  vieaţa  sufletească  a unui  popor  este 
şi  ea  ecoul  fidel  al  vieţii  sale  sociale.  Modul  cum 
este  organizat  spiritul  şi  caracterul  unui  popor 
reproduce  şi  oglindeşte  fprma  şi  structura  socie- 
tăţii pe  care  el  o formează.  Şi  atunci  este  înve- 
derat că  limba  grăită  de  un  popor,  ca  şi  regulele 
juridice  ce-1  guvernează,  sunt  două  oglindiri  deo- 
sebite ale  vieţii  sale  sociale,  sunt  două  icoane  în 
care  aceeaşi  vieaţă  socială  a poporului  se  înfăţi- 
şează sub  forme  sau  aspecte  deosebite.  Este  o 

legătură  foarte  firească  între  graiul  vorbit  şi  re- 
gulele  juridice  dintr’o  societate.  Dreptul  unui  neam 
este  în  funcţiune  de  vocabularul  grăit  de  acesta. 
Dacă  limba  Românilor  este  esenţialmente  romană, 
fără  îndoială  că  şi  temeiul  vechiului  nostru  drept 
este,  în  cea  mai  mare  parte,  de  origină  curat  ro- 
mană. 

Conexiunea  firească  dintre  graiul  unui  popor  şi 
regulile  de  drept  ce-1  guvernează  este  de  na- 
tură ca  să  ne  ajute  să  deslegăm  mai  departe  pro- 
blema originilor  dreptului  român.  Este  destul, 
pentru  aceasta,  să  ne  întrebăm,  limba  Românilor 
este  ea  curat  latină,  sau  elemente  străine  intră 
în  mare  număr  în  compoziţia  ei  ? Cari  sunt  aceste 

elemente  si  de  unde  ne  vin  ? 

) 

La  această  întrebare  răspunsul  vine  dela  sine: 
în  limba  română  aproape  două  treimi  din  cuvinte 
sunt  slave.  Pe  urmele  acestui  indiciu  filologic  sigur 
ajungem  deadreptul  la  ipoteza  foarte  verosimilă 
a d-lui  Dissescu. 

Am  văzut,  în  alt  capitol,  că  Slavii  din  pricina 
aceloraşi  năvăliri  barbare,  cari  sparseră  societăţile 
daco  — şi  traco-romane  şi  risipiseră  pe  Români 
prin  munţi,  Slavii  luaseră  şi  ei  calea  munţilor  şi 
pe  alte  suişuri  ajunseseră  pe  Români  din  urmă, 
pentru  a duce  o vieaţă  împreunată  o bună  parte 
de  vreme.  In  aşa  condiţii,  Românii  trăiră  alături 
de  Slavi,  împrumutară  dela  aceştia  multe  cuvinte 
în  locul  acelora  pe  cari  le  pierduseră  din  patri- 
moniul lor  lexic  latin,  şi,  fără  îndoială,  găsiră 
la  dânşii  mai  multe  idei  şi  obiceiuri  juridice,  cari 
le  conveneau  din  cauza  simplităţii  lor  patriarhale 

rnult  mai  mult  decât  savanta  legislaţie  romană  pe 
care  o cunoscuseră  altădată.  Odată  cu  tezaurul 
de  cuvinte  luat  dela  Slavi,  Românii  au  luat  desigur 
mai  multe  norme  şi  obiceiuri  juridice,  pe  cari  d-1 
Dissescu  cel  dintâiu  le-a  presimţit  de  origină  slavă, 
şi  a căror  origină  a stabilit-o  dânsul  neîndoios 
printr’un  studiu  comparativ  în  interesanta  şi  su- 
gestiva sa  monografie:  Les  Origines  du  Droit 
Roumain.  Convingerea  despre  origina  slavă  a 
unei  bune  părţi  din  vechiul  nostru  drept  nescris 
se  întăreşte  şi  mai  mult,  dacă  ne  gândim  şi  la 
aceea  că,  după  cum  am  mai  arătat,  ideia  de 
stat  şi  cea  mai  mare  parte  din  organizaţia  sta- 
tului a fost  luată  de  Români  dela  Slavo-Bulgari. 
Atât  instituţia  şefului  statului,  voivodatul,  cât  şi 
dregătoriile  boierilor  şi  cnezatele  sunt  de  origină 
slavă.  Statul  fiind,  mai  propriu  zis,  sistemul  orga- 
nizator al  societăţii,  iar  regulile  juridice  fiind  ex- 
presia structurii  societăţii,  este  învederat  că  dreptul 
unui  popor  este  în  deosebi  oglindirea  organizării 
Statului.  De  unde  ne-a  venit  noua  ideie  de  Stat 
de  acolo  ne-au  venit  desigur  şi  regulile  juridice 
cele  mai  precise  şi  lămurite  coprinse  în  obiceiul 
pământului. 

De  altfel,  cuvintele:  obiceiu,  pravilă,  ocol,  plasă, 
staroste,  gloabă,  zestre  sunt  cuvinte  de  origine 
slavă,  cari  ne  dau  prin  ele  însăle  o idee  despre 
împrumuturile  juridice  ce-am  făcut  dela  Slavi.  Ar 
fi  chiar  absurd  să  presupunem  că  atunci  când  am 
împrumutat  dela  Slavi  două  treimi  din  vocabularul 
nostru,  să  nu  fi  luat  proporţional  şi  din  obiceiurile 
lor  juridice. 

Dacă  ne  reconstruim  în  minte,  cu  ajutorul  unei 
oarecare  doză  de  închipuire  şi  de  logică  sau  de 
bun  simţ,  ce  puteâ  fi  vieaţa  Românilor  în  munţii 
Carpaţi  sau  Balcani,  uşor  ajungem  să  ne  putem 
face  o idee  aproximativă  de  resturile  juridice  ro- 
mane şi  de  împrumuturile  slave. 

Să  încercăm. 

O vieaţă  de  fugari  răspândiţi  în  munţi,  cu  tur- 
mele de  vite,  şi  retrăgându-se  dinaintea  năvălito- 
rilor, puteâ  ea  îngădui  păstrarea  proprietăţii  imobile 
şi  prin  urmare  a noţiunii  dreptului  de  proprietate 
riguroasă,  individuală  şi  exclusivă : jtis  utendi  et 
abutendi  ? Ar  fi  absurd  să  ne-o  închipuim.  Ce 
imobile  puteâ  aveâ  aceşti  români  mobili,  nomazi, 
cari  au  trăit  5 — 6 veacuri  o vieaţă  rătăcitoare, 
precum  o mai  trăiesc  şi  azi  o parte  din  ei  în  munţii 
Pindului  şi  prin  munţii  Carpaţi?  Moşii?  Case?  Moşiile 
lor  sunt  munţii,  iar  munţii,  inaccesibili  cum  sunt, 
nici  azi  şi  niciodată  nu  se  pot  împărţi  şi  stăpâni 
individual.  Casele  sunt  acele  stâne  păstoreşti,  a 
căror  poezie  şi  farmec  cadrează  rău  cu  jus  utendi 
et  abutendi.  Prin  urmare,  felul  de  vieaţă  la  care 
fură  reduşi  Românii  le  făcu  cu  neputinţă  noţiunea 
proprietăţii  imobilelor  pe  care  o cunoscuseră  mai 
înainte.  Proprietatea  lor  fiind  munţii  mari,  inac- 
cesibili stăpânirii  individuale,  erâ  firesc  ca  să  se 
nască  în  obiceiurile  Românilor  noţiunea  proprie- 
tăţii devălmaşe  între  rude,  fraţi,  veri,  etc.  Aduşi 
cu  sila  îndărăt  la  practica  propretăţii  deavalma, 
şi  în  atingere  cu  Slavii,  care  aveau  dela  începuti 
acest  obiceiu  juridic,  fără  îndoială  că  Români 
pierdură  noţiunea  proprietăţii  romane  şi  împrumu- 

tară  pe  aceea  a Slavilor,  sau  o formă  de  proprietate 
care  seamănă  cu  zadrugele  şi  verfele  Sârbilor. 

In  aşa  condiţii,  ce  putea  fi  încă  noţiunea  pro- 
prietăţii la  Români?  Singura  proprietate  a Româ- 
nilor, în  aceste  vremi,  nu  era  decât  cea  mobilă  şi 
mobiliară:  oile,  caprele  şi  uneltele  de  cea  mai  pri- 
mitivă formă. 

Natura  noţiunii  de  proprietate  mobiliară  şi  imo- 
biliară nu  se  poate  trăda  mai  bine  decât  în  actul 
vânzării  si  în  acela  al  moştenirii.  Vânzarea  imobi- 

J > 

lelor,  după  obiceiul  pământului,  nu  putea  fi  de  sigur 
după  formele  stricte  romane,  ci  vânzătorul  trebuia 
să  ia  consimţământul  mai  întâiu  al  fiilor  săi,  apoi 
al  rudelor  de  sânge,  fraţi,  nepoţi.  De  aci  dreptul 
de  protimis , adică  dreptul  rudelor  de  a anulâ  vân- 
zarea făcută  fără  consimţământul  lor  sau  fără  să-i 
fi  întrebat  vânzătorul,  drept  care,  iarăşi,  nu  există 
la  Romani. 

In  privinţa  vânzării  lucrurilor  mişcătoare:  oi,  ca- 
pre, boi,  cai,  actul  fiind  din  cale  afară  de  simplu, 
forma  de  pe  care  se  face  este  aproape  interna- 
ţională, neputându-se  face  în  mai  multe  feluri. 
Există  totuşi  oarecari  mici  formalităţi  amănunţite, 
care  se  întâlnesc  la  Români  şi  cari  reproduc  fidel 
formalităţile  de  detaliu,  pe  care  vechii  Romani  le 
observau  în  actul  vânzării. 

Aceste  mici  formalităţi  sunt  datul  mânii  şi  al- 
dămaşul.  Este  cunoscut  că  la  Romani  orce  vân- 
zare eră  însoţită  de  ceremonia  tăierii  unui  porc, 
în  coasta  căruia  se  înfigea  cuţitul.  Românii  păs- 
trează si  azi  obiceiul  de  a sublinia  actul  vânzări 
> 

printr’un  prânz,  la  care  se  taie  vre-o  pasăre,  şi  la 
care  mai  ales  se  bea.  De  asemenea,  darea  mâinii 

odată  făcută,  vânzarea  este  terminată  şi  consa- 
crată. Aceste  mici  practici  juridice  într’adevăr  se 
puteau  păstra  la  Românii  din  munţi,  de  acea  le  şi 
găsim  până  azi. 

Mai  interesant  este  însă  de  văzut  dreptul  de 
moştenire  după  obiceiul  pământului.  El  va  trăda  şi 
mai  uşor  origina  obiceiurilor  noastre  juridice.  Dacă 
avem  în  vedere  moştenirea  directă  a averii  mobile, 
neapărat  că  dreptul  de  moştenire  era  ceea  ce  erâ« 
noţiunea  de  proprietate  ea  însăşi.  Fiind  deavalma 
proprietatea,  tot  aşa  trebue  să  fie  şi  la  descendenţi. 
Că  n’a  existat  testament  în  vechime  la  Români, 
lucrul  este  foarte  explicabil,  n’aveau  în  general 
ce  lăsa  prin  testament.  De  când  însă  se  des- 
voltâ  şi  la  noi  o vieaţă  socială,  testamentele  au 
început  să  apară.  Iar  dacă  este  vorba  de  moşte- 
nirea ab  infestat  şi  în  deosebi  a averii  mişcătoare, 
singura  cu  putinţă  pe  vremuri,  lucrul  este  limpede 
şi  sigur,  moştenirea  după  obiceiul  pământului  eră 
egală  între  fraţi  şi  surori,  fireşte  ţinându  se  soco- 
teală de  ceea  ce  luase  ca  zestre.  După  cum  foarte 
judicios  observă  d-1  Nădejde,  «nedreptăţirea  fetelor 
la  moştenire,  nu  este  luată  din  dreptul  bizantin, 
nici  din  obiceiul  pământului,  ci  este  o influenţă 
a dreptului  feudal  european»  1 ).  Obiceiul  pămân- 
tului, cel  puţin  este  sigur  aceasta  pentru  averea 
mobilă,  consacră  principiul  roman  al  egalităţii 
dintre  fraţi  şi  surori.  Negreşit  că  faptul  moştenirii 
este  ceva  care  s’a  putut  păstra  şi  în  vieaţa  no- 
madă de  păstori  a Românilor  retraşi  în  munţi,  şi 
acest  act  juridic  eră  firesc  şi  logic  să  se  păstreze 


1)  Din  dreptul  vechiu  român. 

sub  forma  lui  juridică  romană.  Din  potrivă,  moş- 
tenirea prin  testament,  fiind  un  act  prea  compli- 
cat cu  o sumă  de  formalităţi,  şi  având  mai  ales 
în  vedere  averile  imobile,  eră  lucru  cu  neputinţă 
în  condiţiile  de  traiu  ale  Românilor  retraşi  în  munţi. 
Ideia  egalităţii  moştenitorilor,  fără  deosebire  de 
sex,  ideie  pe  care  Românii  o aveau  adânc  înră- 
dăcinată dela  Romani,  s’a  generalizat  şi  s’a  impus 
şi  la  moştenirea  averii  imobiliare,  ab  intestat  sau 
testamentară,  atunci  când  proprietatea,  evoluând 
cu  vieaţa  noastră  socială,  se  individualiza  şi  luă 
dela  bizantini  forma  moştenirii  testamentare. 

«In  moştenirea  ab  intestat  constatăm,  în  cele 
dintâiu  veacuri  ale  principatelor,  atât  la  Românii 
din  ţara  Făgăraşului,  cât  şi  la  cei  dintre  Sava  şi 
Drava,  că  nu  se  făcea  deosebire  între  moştenitori 
nici  după  sex,  nici  după  întâiu  născut  sau  mezin, 
ci  eră  cea  mai  desăvârşită  egalitate».  Tot  d.  Nă- 
dejde observă  că  «faza  aceasta  ce  o găsim  vie 
la  Români,  în  veacul  al  XlV-lea,  n’o  mai  aflăm 
în  cele  mai  vechi  documente  privitoare  la  Celţi, 
Germani,  Slavi.  Avem  pricini  de  a crede  că  sun- 
tem în  faţa  unei  moşteniri  trace,  la  care  familia 
patriarhală  cu  predominarea  fiilor  nu  apucase  încă 
a se  întemeia  bine». 

Adevărul  este  că  d.  Nădejde  merge  prea  de- 
parte. Dânsul  scapă  din  vedere  că  dreptul  nu  este 
ceva  care  să  se  poată  osifica,  şi  să  continue  astfel 
independent  de  condiţiile  vieţii  sociale  în  care  el 
se  desfăşoară.  Vieaţa  socială  iâ  totdeauna  formele 
juridice  care-i  convine  şi  ar  fi  bizar  ca  aceste  forme, 
atât  de  arhaice  ca  cele  amintite  de  d.  Nădejde, 
să  nu  fi  dispărut  dela  Geto-Dacii  din  Balcani,  în 

timpul  celor  6 — 7 secole  ale  perioadei  romane.  Mai 
logic  este  să  presupunem  că  principiul  roman  al 
egalităţii  moştenitorilor  fără  consideraţie  de  sex, 
principiu  păstrat  sub  forma  moştenirii  averii  miş- 
cătoare, se  impuse  mai  târziu  şi  la  moştenirea  pro- 
prietăţii imobiliare,  când  aceasta  deveni  posibilă, 
în  regimul  vieţii  sociale  româneşti  organizată  în 
stat.  Rămâne  însă  stabilit,  potrivit  observărilor  d-lui 
Nădejde,  că  dreptul  de  moştenire  nu  este  luat 
dela  Slavi. 

Ce  alte  raporturi  sociale  mai  simple  mai  puteau 
păstră  Românii  în  munţi,  din  vieaţa  romană  sau 
romanizată,  pe  care  o cunoscuseră  în  provinciile 
Moesiei  şi  Daciei  ? Fără  îndoială  căsătoria  este 
încă  unul  din  acele  acte  juridice  generale,  pe  cari, 
în  orce  condiţii  s’ar  găsi  o societate,  nu  le  poate 
pierde.  Or  tocmai  actul  căsătoriei  îl  găsim  la  Ro- 
mâni, în  obiceiul  pământului,  aproape  identic  cu 
cea  ce  era  la  Romani.  Intr’adevăr,  două  din  for- 
mele cele  mai  obişnuite  de  căsătorie  la  Romani, 
prin  răpire  şi  prin  frângerea  turtii  pe  capul  pe- 
rechei  tinere,  se  găsesc  şi  azi  la  noi  la  sate,  şi 
aceste  obiceiuri  sunt  foarte  respândite  la  munţi.  In 
deosebi  formalitatea  răpirei,  simbolizată  prin  călă- 
reţi sau  nuntaşi  şi  tălmăcită  în  oraţiile  de  nuntă 
(oraţie  este  cuvânt  latin  curat)  reproduce  fidel 
formalităţile  nunţeî  la  Romani.  Chiar  numărul  de  6 
al  călăreţilor  reproduce  numărul  celor  5 martori, 
plus  unul  libri  pende  cum  se  obişnuiau  la  Roma. 

Pentru  restul  de  obiceiuri  juridice,  foarte  reduse/ 
dealtminteri,  cari  se  coprind  în  obiceiul  pământului, 
fără  îndoială  că  cele  mai  multe  sunt  luate  dela 

Slavi,  după  cum  foarte  lămurit  şi  convingător  ne-a 
dovedit-o  d-1  Dissescu  în  lucrarea  amintită.  Pentru 
a cită,  spre  pildă,  pe  cele  mai  însemnate,  amintim 
aci  că  răscumpărarea  pedepsii  prin  bani  este  de 
origină  germano-slavă.  De  asemeni  tot  de  origină 
slavă  trebue  să  fie  şi  respunderea  solidară  pentru 
o crimă  făptuită  pe  teritoriul  unui  sat.  Insă  îm- 
prumuturile slave  cele  mai  numeroase  par  a fi 
în  domeniul  procedurii.  Aci  instituţia  jiirătorilor 
este  fără  îndoială  luată  dela  Slavi,  căci  se  găseşte 
în  toate  ţările  locuite  de  Români,  chiar  când  n’au 
avut  atingere  cu  Germanii,  cari  o cunoscuseră  ca 
şi  Slavii.  Acelaş  lucru  se  poate  zice  despre  duelul 
juridic,  aşa  zisele  ordalii,  cari  se  găsesc  adesea 
în  trecutul  poporului  nostru,  şi  care  n’au  fost  cu- 
noscute la  Romani. 


* 

î{î 

Odată  lămuriţi  asupra  originii  instituţiilor  noastre 
juridice  şi  economice,  să  cercetăm  pe  scurt  schim- 
bările şi  transformările  ce  ele  au  suferit,  precum 
şi  mai  ales  urmările  psichologice  ale  acestor  tran- 
sformări. Ne  oprim  un  moment  numai  la  institu- 
ţiile juridice  şi  economice,  în  urmă  vom  cerceta 
urmările  psichologice  ale  transformărilor  instituţiilor 
noastre  culturale. 

Cum  este  învederat  că  dreptul  este  în  deosebi 
organizarea  vieţii  sociale,  sub  aspectul  ei  econo- 
mic, şi  că  instituţiile  juridice  merg  paralel  cucele 
economice,  să  cercetăm  mai  întâiu  transformările 
suferite  de  instituţia  proprietăţii  la  Români  şi  de 
raporturile  dintre  proprietate  şi  ţărani.  Aceasta 

este  de  altminteri  chestiunea  precumpănitoare  din 

desvoltarea  noastră  socială  si  economică. 

) 

Proprietatea  solului  se  leagă  cu  chipul  de  ad- 
ministrare al  satelor,  si  dela  natura  si  modalitatea, 
proprietăţii  atârnă  legăturile  dintre  ea  şi  braţele 
muncitoare  ale  ţăranilor.  Dela  transformarea  pro- 
prietăţii au  decurs  de  regulă  celelalte  transformări. 

Ca  pretutindeni  şi  la  noi,  dela  începutul  înfi- 
inţării statelor  române  şi  până  la  Regulamentul 
Organic,  Domnul  se  socotea  stăpânul  ţării  întregi, 
el  avea  dominium  eminens.  «Dovadă,  zice  d-1  I.. 
Nădejde,  sunt  toate  actele  de  danie,  prin  care  voi- 
vozii declară  că  dau  si  dăruesc  si  ei  moşii  de 

3 ) ] 

multă  vreme  stăpânite»  ').  In  afară  de  această  stă- 
pânire nominală  a ţării  întregi  de  către  Domni, 
se  formă  marea  proprietate,  a cărei  formaţie  evo- 
lutivă poate  fi,  pe  scurt,  înfăţişată  în  chipul  cum 
urmează. 

Marea  proprietate  avu  dela  început  două  şi 
mai  exact  trei  obârşii:  daniile  către  boieri  si  mâ- 

> 3 

năstiri,  chinezatele  şi  vânzările. 

In  ce  constau  daniile  ? Când  un  Domn  dăruia 
un  sat  unui  boier  sau  unei  mănăstiri,  nu-i  cedă 
prin  aceasta  plina  proprietate  a moşiei,  ci  dreptul 
de  a încasă  diferitele  impozite,  dijme  şi  venituri 
domneşti,  adică  cea  ce  Domnul  însuşi  avea  drept 
să  iâ  dela  locuitorii  satului  dăruit  sau  închinat. 
Proprietatea  boierilor  asupra  satelor  şi  moşiilor, 
ce  li  se  dăruiseră  de  Domni,  se  reducea  numai 
la  acea  că  veniturile  în  formă  de  dări,  dijme  ori 


1)  Op.  cit , p.  131. 


www.dacoromanica.ro 


— 414  — 


slujbe,  pe  care  le  lua  de  drept  Domnul,  şi  erau 
cedate  boierilor  drept  răsplată  pentru  servicii 
aduse.  Această  proprietate  din  această  obârşie  nu 
eră  decât  un  fel  de  beneficium , un  uzufruct.  «Bo- 
ierul reprezintă  în  sat  pe  Domn  şi  se  folosiâ  de 
toate  veniturile  şi  foloasele  ce  nu-şi  oprise  Domnul 
anume»,  căci  în  multe  documente  Domnul  spunea 
«că  dă  tot  afară  de  cutare  şi  cutare  dare,  de  cu- 
tare şi  de  cutare  venit»  1). 

Aceste  mari  foloase  ale  proprietăţii  uzufructuare 
se  deosibeau,  la  început,  prin  acea  că  ele  nu  erau 
păstrate  de  boieri,  nici  chiar  în  tot  cursul  vieţii 
lor,  cu  atât  mai  puţin  fuseseră  ele  ereditare.  Cu 
timpul  însă,  boierii  ajunseră,  reuşiră  să  le  aibe 
chiar  ereditare,  «împlinind  nişte  formalităţi  şi 
cheltuind  ceva  bani  pentru  înoirea  daniilor  şi  con- 
firmare... însă  cu  cât  ne  apropiem  de  vremurile 
noastre  cu  atât  proprietatea  devine  mai  sigură». 
Drepturile  boierilor  se  măriră  în  acelaş  timp; 
domnul  cedă  boierilor  sau  mănăstirilor  până  şi 
dreptul  de  a judeca,  şi  pe  acela  de  a incasă  a- 
menzile  şi  gloabele.  Cum  tot  ei  încasau  şi  birul, 
ne  găsim,  cu  acest  fel  de  proprietate,  în  plin  feu- 
dalism introdus  în  ţările  româneşti. 

Ce  eră  proprietatea  cnezilor  şi  a panilor  sau 
jn,panilor  ? Cnezii  sau  jupanii,  înainte  şi  la  înce- 
putul înfiinţării  statelor  române,  erau  stăpânitorii 
şi  în  acelaş  timp  administratorii  şi  judecătorii  sa- 
telor. Ei  alcătuiau  aristocraţia  locului,  şi  erau  sau 
originari,  procedaseră  întemeierea  statului,  sau  erau 
reprezentanţii  Domnilor,  prin  care  aceştia  admi- 


1)  Nădejde,  pag.  108 

nistrau  satele.  Adesea  erau  numiţi  sau  numai  con- 

> 

firmaţi  de  Domni. 

«In  vremea  când  Domnii  administrau  satele  prin 
juzi  sau  cnezi,  condiţia  vecinilor  (sătenilor)  eră 
mai  uşoară,  şi  în  acea  perioadă  trebue  să  fi  fost 
generală  numai  dijmuirea,  cărăturile  şi  slujba  mi- 
litară, zile  pentru  cârături  se  vor  fi  început  mai 
târziu»1).  Proprietatea  cnezilor  sau  juzilor,  care  s’a 
putut  păstră,  a evoluat  şi  ea  de  sigur  ca  şi  pro- 
prietăţile dăruite  de  Domni  boierilor  şi  mănăstirilor. 
Cu  timpul  cnejii  se  transformară  în  boieri  sau  răzeşi. 

Care  era  acum  natura  proprietăţii  câştigate  prin 
cumpărături?  Moşnenii  sau  răzeşii,  adeseaori  chiar 
dintre  cnezi  şi  boieri,  ajunseră,  cu  timpul,  din  pri- 
cina relei  stări  generale  a ţârii,  să  fie  nevoiţi  a se 
vinde  cu  ocinile  sau  velniţele  lor  vreunui  boier  şi 
să  se  facă  vecini. 

Sate  întregi  au  căzut  în  stare  de  vechile  «din 
pricină  că  Domnul  le  puneâ  un  bir  mare  de  oaste 
şi  satul  nu-1  putea  plăti.  Asemenea  cazuri  sunt 
multe  la  Mihaiu  Viteazul»  2).  Satele,  cnezii  şi  boierii 
nevoiţi  să-şi  vânză  moşiile,  «dau  proprietatea  rezer- 
vându-şi  însă  posesiunea  de  fapt  a unei  părţi  de 
pământ  trebuincioasă  pentru  existenţă»3 4).  De  cele 
mai  multe  ori  această  vânzare  nu  se  face  nici  pe 
bani  ci  pe  protecţie  şi  pentru  scutire  de  bir  ,J). 
In  schimbul  acestei  protecţii  şi  scutiri,  moşnenii, 
satele  ce  se  vindeau,  aveau  să  plătească  cumpă- 


1)  Nădejde,  op.  cit.,  p.  120. 

2)  Ibid.,  p.,  122. 

3)  C.  Dissescu.  Condif.  propietăţei  în  România,  1889,  p.  9. 

4)  Ibid. 

rătorului  lor  anume  dijmă  sau  să-i  Iacă  anume 
servicii. 

• 

Cea  ce  caracterizează  deci  proprietatea  mare,  ve- 
nită pe  oricare  din  cele  trei  căi  arătate:  fie  prin 
danie,  fie  prin  cnezat  sau  cumpărare,  este  că 
dreptul  proprietarului  nu  este  desăvârşit.  Sătenii 
după  moşiile  dăruite  sau  cumpărate  nu  pierdeau 
în  fond,  dreptul  lor  de  proprietate  pe  aceste 
moşii,  ci  vânzarea  sau  dania  constă  ca  ei  de  aci 
înnainte  să  plătească  boierilor  anume  dări  sau 
dijme.  Aceasta-i  atât  de  adevărat,  încât  boierii 
nici  n’aveau  dreptul  să  gonească  pe  ţăranii  de  pe 
moşiile  ce  li  se  făcuse  danie.  Ţăranii  aveau  un 
drept  efectiv  asupra  pământurilor  ce  locuiau.  Bo- 
ierii nici  nu  puteau  vinde  pământurile  şi  a le  des- 
părţi de  ţăranii  cari  le  locuiau. 

Cu  timpul  însă,  soarta  ţăranilor  după  atari  moşii 
se  îngreună  foarte  mult.  Domnii,  cari  la  început 
prin  actul  dăruirii  unui  sat  cedase  boierului  drep- 
turile lor  de  a mai  strânge  dări  dela  acel  satv 
uitară  aceasta  şi  cu  timpul  puseră  din  nou  bir  pe 
ţăranii  dăruiţi  ').  Aceasta  făcu  ca  şi  boierii  să  uite 
origina  drepturilor  lor  şi  să  se  considere  proprie- 
tari absoluţi.  Boierii  măriră  şi  ei  dijmele  şi  dările 
ce  trebuiau  să  împlinească  ţăranii,  încât  aceştia 
căzură  în  starea  de  degradare  a unor  adevăraţi 
robi.  Din  această  pricină,  ţăranii  căutară  să  pără- 
sească casele  şi  pământurile,  spre  a căută  aiurea 
condiţiuni  mai  bune. 

Atunci  intervine  însă  o schimbare  în  condiţia 


1)  A.  V.  Gâdei : Istoria  socială  a ţărănimii  noastre,  1904,  p.  29. 

proprietăţii,  care  a fost  o adevărată  revoluţie  eco- 
nomică şi  un  adevărat  dezastru  pentru  ţărani.  Drep- 
tul de  proprietate  al  ţăranilor,  în  moşia  boierului, 
drept  care  se  mai  păstră  prin  acea  că  el  nu  pu- 
tea fi  gonit  după  moşia  ce  locuia,  se  întoarse  cu 
totul  împotriva  ţăranului  şi  — precum  am  văzut 
într’un  capitol  precedent  — deveni  obligaţie  de  a 
fi  legat  de  pământul  locuit,  de  a nu  putea  să-l  pă- 
răsească spre  a se  duce  după  mai  bune  aiurea,  şi 
de  a fi  adus  îndărăt  şi  ţinut  cu  sila  pe  pământul 
care  nu-i  procură  decât  sărăcie  şi  mizerie.  Aceasta 
este  practica  juridică,  care  se  stabilise  înainte  de 
Mihaiu  Viteazul,  şi  pe  care  acesta  o confirmă  şi 
o consfinţi  prin  actul  faimos  al  său  care  sună  : 
«cum  fiecare  ţăran,  pe  unde  va  fi,  să  fie  veşnic 
unde  se  află». 

Până  aici  ţăranul  aveâ  un  drept  efectiv  asupra 
moşiei  boierului,  de  acum  încolo  moşia  boierului 
are  un  drept  asupra  ţăranului;  până  aci  pământul 
eră  oarecum  aseivit  braţelor  ţăranilor,  de  aci 
înainte  braţele  ţăranilor  sunt  aservite  pământului. 
Aceasta  însă  numai  de  fapt,  căci  de  drept  bo- 
ierii rămaseră  mereu  obligaţi  să  deâ  din  moşiile 
lor  destul  pământ  de  cultură  ţăranilor  aşezaţi  pe 
dânsele. 

Stăruinţele  boierilor  vor  fi  însă  ca  să  poată 
obţine  şi  de  drept  proprietatea  deplină  şi  exclu- 
sivă asupra  moşiilor  lor.  «Lupta  cea  mare,  zice 
d.  Nădejde,  în  veacul  al  XVIl-lea,  al  XVIlI-lea  şi 
al  XlX-lea,  e pentru  zilele  de  muncă  şi  pentru 
prefacerea  boierilor  în  proprietari  absoluţi  ai  pă- 
mânturilor ce  aveau  în  stăpânire  veşnică».  Proprie- 
tarii voiau  să  considere  pe  ţărani  simplii  chiriaşi 

27 

ai  pământurilor  lor,  la  cari  n’ar  avea  nici  un  drept 
ţăranii.  Acest  principiu  lu  într’adevăr  obţinut  pe 
hârtie,  chiar  în  legea  lui  Caragea,  1815.  Regu- 
lamentul Organic  şi  legea  lui  Ştirbey  din  1851  îl 
întăriră  din  nou,  fără  rezultat  însă,  căci  legea  din 
1864  puse  capăt  acestor  încălcări  din  partea  boie- 
rilor, declarând  pe  ţărani  proprietari,  cu  drept 
deplin,  peste  moşiile  boiereşti  pe  care  le  locuiau 
şi  le  cultivau.  O adevărată  revoluţie  economică 
dete  la  1864  ţăranilor  cea  ce  revoluţia  întâmplată 
sub  Mihaiu  Viteazu  le  luase. 

Rezumând  această  evoluţie  a proprietăţii  pă- 
mântului o observare  se  impune  stăruitor.  Soarta 
ţăranului  român  fu  absolut  aceea  a ţării  lui.  Când 
ţările  române  căzură  sub  Turci,  ţăranii  pierdură 
neatârnarea  şi  căzură  sub  boieri  în  stare  de  ru- 
mânie  sau  vecinie,  iar  când  ţările  române  ajun- 
seră să  se  libereze  de  Turci,  cea  ce  se  întâmplă 
pe  la  jumătatea  veacului  trecut,  ţăranii  români 
scăpară  şi  ei  deiobăgie  şi  clacă  şi  deveniră  oare- 
cum proprietari  neatârnaţi.  Dovadă  neîndoioasă 
că  starea  lăuntrică  a ţării  şi  raporturile  dintre 
membrii  societăţii  atârna  cu  desăvârşire  dela  ra- 
porturile ce  legau  ţara  cu  puterile  vecine. 

Rămâne  să  vedem  acum,  iarăşi  pe  scurt,  cum 
s’au  transformat  raporturile  dintre  proprietar  şi 
dintre  ţărani,  în  decursul  acestor  transformări  ale 
proprietăţii  ? 

Un  lucru  este  sigur,  că  în  vremile  cele  vechi, 
înainte  de  Mihaiu  Viteazul,  nici  un  document  nu 
ne  aminteşte  că  ţăranii  s’ar  fi  plâns  contra  boie- 
rilor stăpâni  ai  moşiilor  dăruite  de  Domni.  Con- 


www.dacoromanica.ro 


— 419  — 


diţiile  ţăranilor  erau  atunci  uşoare ; dările  către 
Domni  sau  boieri  nu  erau  grele;  cu  timpul  se  îngreu- 
nară însă  căci  ţăranii  ajunşi  rumâni  sau  vechii  tre- 
buiau să  achite  dări  şi  către  boieri  şi  către  Domni. 

Rumânia  sau  vecinia  apare  în  ţările  noastre  în 
a doua  jumătate  a veacului  XVl-lea  ’).  Cu  rumânia, 
documentele  au  şi  început  a vorbi  despre  nemulţu- 
mirile ţăranilor  pentru  condiţiile  de  muncă  ce  li  se 
impusese.  Starea  lor  înrăindu-se  mereu,  cu  timpul, 
mai  ales  când  boierii  şi  mănăstirile  uitară  valoarea 
drepturilor  cedate  lor  pe  moşiile  ce  li  se  dăruise 
sau  pe  care  le  cumpăraseră,  dijmele  şi  munca  ce 
se  cerea  ţăranilor  ajunseră  nesuferite.  Ţăranii  că- 
zură tot  mai  afund  în  degradare  şi  ajunseră  une- 
ori în  condiţia  ţiganilor,  putând  fi  vânduţi  fără 
pământ,  după  cum  ne  o dovedeşte  un  document 
de  pe  la  1646. 

Interesant  este  că  înainte  de  secolul  XVII-lea 
nu  se  întâlnesc  documente,  care  să  amintească  de 
cantitatea  de  dijmă  şi  de  munca  ce  ţăranii  făceau 
pentru  boieri.  Dijma  trebuie  să  fi  fost  atunci  cea 
ce  ea  a fost  mai  târziu.  In  veacul  al  XVII-lea  şi 
al  XVIII-lea,  vedem  însă  ca  pe  lângă  dijmă  ţăranul, 
devenit  rumân,  ajunsese  să  fie  obligat  a munci 
boierului  fără  soroc , adică  atât  cât  va  putea  el  sau 
cât  îi  va  trebui  boierului.  Se  vede  de  aci  resu- 
netul  imediat  ce-1  avu  asupra  raportului  dintre 
braţe  şi  pământ  revoluţia  economico-socială  de- 
zastruoasă pentru  ţăran,  pe  care  o consfinţise  Mihaiu 
Viteazul.  îndată  ce  proprietatea  ajunse  absolutistă, 


1)  Nădejde,  op,  cit,,  pag  120, 

în  fapt,  condiţiile  de  muncă  ale  ţăranilor  se  în- 
greunară peste  puterile  lor. 

Iată  cum  mustra  pe  boierii  răi  şi  egoişti,  chiar 
un  domn  venetic  ca  Const.  Duca,  pe  la  1695: 
«Cu  păcat  este  să  robeşti  pe  fratele  tău  căci  pă- 
gânul îşi  cumpără  robi  pe  bani  şi  în  al  şaptelea 
an  îi  iartă,  iar  alţii  şi  mai  curând  le  dau  slobo- 
zenie; iar  tu  eşti  creştin  şi  neluându-1  pe  bani,  şi 
fiind  creştin  ca  şi  tine,  tu  vrei  în  veci  să-l  ve- 
cinesti». 

j 

In  aceste  condiţii  se  sbătură  ţăranii  fără  ca  să 
poată  scăpa,  până  la  Const.  Mavrocordat,  când 
într’adevăr,  starea  lor  devenind  cu  totul  nesuferită 
şi  ameninţând  să-i  înghită  mizeria,  se  încercă  o 
nouă  transformare:  liberarea  ţăranilor  din  ru-, 
mânie. 

La  5 August  1746,  Const.  Mavrocordat  «ob- 
ţinu dela  boieri  desrobirea  tuturor  sătenilor  ru- 
mâni, care  aveau  să  se  răscumpere,  plătind  fie- 
care stăpânului  său  câte  10  lei  de  cap,  «şi  cu 
voie  de  va  fi  stăpânului  său  şi  fără  voie».  Mavro- 
cordat fixează  chiar  şi  zilele  de  muncă,  odată  la 
24  pe  an,  altă  dată  la  12.  In  Moldova  rescum- 
părarea  aceasta  se  tăcu  la  1749,  în  locul  robiei 
rumânilor  Mavrocordat  dete  boierilor  scutelnicii , 
cari  aveau  să  dea  boierilor  dările  pe  care  până 
aci  le  dau  statului,  adică  Domnului. 

Pentru  săteni,  zice  d-1  Gâdei,  reforma  a fost 
numai  un  câştig  moral,  căci  s’au  liberat  din  starea 
de  jumătate  robie  în  care  se  aflau  l).  Economi- 


1)  Op.  cit.,  p.  33. 

ceşte,  soarta  lor  nu  s’a  îmbunătăţit  cu  aproape 
nimic.  Şi  era  firesc,  deoarece  natura  proprietăţii 
rămăsese  aceeaş,  absolută  ca  mai  înainte. 

Deşi  s’a  fixat  « un  nart»  la  1 2 sau  24  de  zile,  ţăranii, 
zice  un  document  din  1775,  «au  urmat  robi  ca  mai 
înainte,  căci  pentru  una  din  cele  12  sau  24  de  zile 
li  se  cerea  şi  erau  obligaţi  la  o muncă  pe  care 
n’o  puteau  face  nici  în  3 — 4 zile.  Gr.  Calimah 
fixează,  la  1761,  în  urbariul  său,  cantitatea  de 
muncă  ce  trebuie  făcută  într’o  zi.  Acelaş  lucru  îl 
face  si  Al.  Moruzi  la  1805.  Abuzurile  ce  se  făceau 

j 

cu  aceste  legi  ajunseră  acolo,  că,  la  suirea  pe  tron 
a lui  Alexandru  Ipsilante,  ţăranii  lucrau  boierilor 
tot  «fără  soroc».  Acesta  introduce  din  nou  nartul 
de  12  zile,  împărţite  pe  anotimp.  Legea  lui  Ca- 
ragea  fixează  aceste  zile  între  10 — 20.  Regula- 
mentul Organic  consacra  proprietatea  absolută  şi 
exclusivă  a boierilor,  considera  pe  ţărani  ca  chi- 
riaşi liberi,  fixa  şi  tradiţionalele  zile  de  muncă  în 
număr  de  12,  si  munca  ce  trebuia  făcută  în  aceste 
zile,  precum  şi  câtimea  de  pământ  ce  boierul  era 
obligat  să  dea  ţăranilor  spre  cultivare.  Nu  voiu 
examina  aci  amănunţit  aceste  noi  condiţii  ale  Re- 
gulamentului, voiu  cita  pe  d-1  Xenopol,  care  a 
făcut  analiza  comparativă  a condiţiilor  din  regula- 
ment cu  cele  anterioare. 

«După  regulament,  zice  d.  Xenopol,  munca  este 
mai  grea  în  realitate,  deşi  în  aparenţă  se  arată 
mai  uşoară,  căci  nartul  ei  numai  este  hotărât,  ca 
după  hrisovul  din  1805,  pe  an,  ci  se  dispune  câtă 
muncă  omul  are  să  îndeplinească  pe  zi,  deşi  ea 
niciodată  nu  poate  fi  lucrată  în  decursul  unei 

zile,  ci  are  nevoe  de  4 — 5 zile»1).  întrucât  priveşte 
întinderea  de  pământ  ce  se  dă  ţăranilor  spre  cul- 
tură, tot  d.  Xenopol  ne  spune  următoarele  : 
«Dacă  comparăm  întinderea  de  pământ  încuviin- 
ţată ţăranului  de  Regulament  cu  aceea  ce  o avea 
după  hrisovul  din  1805,  găsim  că  ea  a J ost  re- 
dusă prin  noua  legiuire  la  mai  puţin  de  jumă- 
tate» 2).  înrăirea  stării  ţăranilor  n’ajunse  însă  ma- 
ximul ei  nici  cu  Regulamentul  Organic.  Culmea 
decăderii  soartei  ţăranilor  trebuia  s’o  consacre 
legiuirea  lui  Ştirbey  din  1851.  «Legea  din  1851, 
zice  d.  Nădejde,  dă  clăcaşilor  numele  de  arendaşi 
şi  trage  încheierea  că  pot  fi  oricând  alungaţi  de 
stăpâni.  Tot  odată  legea  sporeşte  munca  ţărani- 
lor desfiinţând  şi  drepturile  de  mutare  respectate 
de  Regulamentul  Organic».  După  cum  se  ştie,  legea 
dela  1864  pune  capăt  mizeriei  şi  decăderii  pro- 
gresive a ţăranilor,  declarându-i  proprietari  pe 
pământurile  locuite  şi  cultivate  de  ei,  având  a răs- 
cumpăra claca  ce  datorau  proprietarilor.  In  schimb 
ţăranii  perdură,  cu  aceasta,  toate  drepturile  vechi 
nominale  ce  mai  puteau  avea  asupra  moşiilor 
boiereşti,  cari  altă  dată  fuseseră  proprietatea  lor 
şi  le  scăpaseră  din  mâini  din  pricina  vremilor  de 
restrişte  şi  prin  daniile  Domnilor. 

Ne  mai  rămâne  acum  să  înfăţişem,  foarte  pe 
scurt,  transformările  şi  revoluţiile  juridice  urmate 
paralel  în  cursul  revoluţiilor  şi  reformelor  econo- 
mice ce  văzurăm. 


1)  Istoria  Românilor,  voi,  VI,  pag.  121. 

2)  Ibidem,  pag.  123, 

Cea  ce  domină  şi  caracterizează  vieaţa  juridică 
a Românilor,  dela  chiar  întemeierea  ţărilor  române, 
este  lupta,  duelul  dintre  obiceiul  pământului  şi 
noţiunile  juridice  scrise  ce  căutau  să  pătrundă  şi 
să  iâ  locul  vechiului  nostru  drept.  Aceste  noţiuni 
juridice  scrise  ne  veniră  la  început  sub  forma  slavă. 
Chiar  din  secolul  al  XVI-Iea  găsim  în  ţară  trei 
pravile  scrise  în  slavoneşte : «una  datată  din  1578, 
a fost  regăsită  în  mănăstirea  Putna;  alta,  din  anul 
1618,  în  mitropolia  din  Suceava;  o a treia,  din 
1636,  în  mănăstirea  Bistriţa.  Dispoziţiile  acestor  trei 
pravile  sunt  împrumutate  din  dreptul  bizantin»  ]). 

In  veacul  al  XVII-lea  avem  alte  trei  pravile  ale 
lui  Mateiu  Basarab  şi  Vasile  Lupu.  Mateiu  Basarab 
puse  să  se  traducă  din  slavoneşte,  mai  întâiu  pravila 
mică,  la  1640,  şi  pravila  cea  mare,  la  1652.  Ia 
1646  apăru  la  Iaşi  pravila  lui  Vasile  Lupu.  «Cu- 
prinsul acestor  diferite  culegeri  de  legi  priveşte 
mai  mult  biserica,  canoanele  şi  hotărârile  bisericeşti». 

Cum  se  explică  această  luptă  între  vechiul  drept 
nescris  şi  între  regulele  juridice  scrise,  cari  tindeau 
să  pătrunză  la  noi?» 

Cunoscută  fiind  simplitatea  şi  sărăcia  normelor 
coprinse  în  Obiceiul  pământului , fără  îndoială  că 
vieaţa  socială  a Românilor,  desvoltându-se  şi  com- 
plicându-se  cu  timpul,  caută  să  debordeze  cadrele 
restrânse  ale  acestor  norme,  după  cum  la  Roma 
cadrul  legilor  celor  12  table  avea  să  fie  în  curând 
debordat  de  dreptul  pretorian.  Pentru  cea  ce  nu 
putea  fi  regulat  de  obiceiul  pământului,  Românii 
căutară  să  împrumute  la  vecini.  Ei  luară  dela 


1)  Dissescn,  Orig.  du  droit  î'oumain,  p.  26. 

Slavi  dreptul  bizantin  scris.  In  deosebi,  prescurtarea 
de  drept  bizantin  a lui  Hermanopol  era  în  apli- 
care câte  odată  la  Români.  Dreptul  bizantin  scris 
coprindea  mai  mult  decât  cea  ce  trebuia  Româ- 
nilor; erâ  un  complex  prea  coprinzător  şi  ne- 
potrivit cu  starea  şi  firea  lor.  De  acea,  el  ră- 
mase mult  timp  scris  numai  pe  hârtie  şi  nu  putu 
pătrunde  în  practica  Românilor  nici  după  Mateiu 
Basarab,  afacerile  şi  neînţelegerile  având  a se  regula 
şi  atunci  după  cum  are  obiceiul  locului.  Această 
stare  de  lucruri  dăinui  până  pe  Ia  1774,  când 
Alexandru  Ipsilante  ocupă  tronul  Munteniei.  Până 
la  dânsul,  duelul  dintre  dreptul  bizantin,  scris  şi 
introdus  în  pravilele  noastre,  şi  obiceiul  pămân- 
tului continua  să  agite  şi  să  turbure  starea  de 
lucruri  fără  ca  să  fi  fost  observat.  Ipsilante  însă 
observă  relele  ce  decurgeau  din  această  luptă 
ascunsă  şi  inconştientă,  şi  legiuirea  lui  «cerea  să 
împace  dreptul  bizantin  scris  cu  obiceiul  pămân- 
tului, lămurind  când  să  se  aplice  unul  şi  când  altul, 
pentru  ca  din  conflictul  acestor  două  drepturi  să 
nu  tragă  foloase  asupritorii»  1). 

Acesta-i  scopul  şi  sensul  pravilei  lui  Ipsilante, 
dar  această  pravilă  nu-şi  atinse  scopul.  Dovadă 
de  aceasta  sunt  legiuirile  ulterioare  ale  lui  Cali- 
mach  şi  Caragea. 

«Ţinându-se  trei  întocmiri  de  pravilă,  adică  a 
obiceiurilor,  a condicei  lui  Mateiu  Basarab  şi  a 
Romanilor,  urmă  a nu  avea  nici  o pravilă,  căci 
obiceiurile,  prefăcându-se  în  multe  chipuri,  adesea 
se  împotriveau  pravilelor  romane,  şi  acestea  iarăşi 


1)  Nădejde,  Originea  drept  consuet.  rom.,  p.  112. 

unele  fiind  primitoare  de  două  tâlcuri,  altele  cu 
totul  împotrivitoare  între  ele,  surpau  una  pe  alta». 
«Nici  legiuirea  lui  Ipsilante  nu  putuse  înlocui  lipsa 
unei  legislaţii  scrise»  1). 

La  această  lipsă  veniră  să  răspundă  codicile 
lui  Caragea  şi  Calimach.  Ce  erau  ele  ? «Ambii 
legiuitori  întocmesc  codicile  lor  de  legi  după  chi- 
pul celor  bizantine  care  le  slujesc  de  model.  Pe 
când  însă  legiuirea  lui  Caragea  este  o compilaţie 
mai  originală,  acea  a lui  Calimah  nu  este,  în  cele 
mai  multe  puncte,  decât  o traducere  a condicii 
civile  austriace,  ce  conţine  şi  dânsa  dreptul  Ba- 
silicalelor 2).  Cea  ce  este  însă  mai  grav  este  că 
aceste  condice  fură  scrise  în  greceşte  şi  răma- 
seră aproape  necunoscute.  Condica  lui  Calimah 
nu  se  traduse  în  româneşte  decât  după  ordinul 
lui  Kisselef,  la  1833.  Acea  a lui  Caragea  fusese 
tradusă  la  1819. 

Legiuirile  acestea  schimbară  desigur  multe  norme 
din  vechiul  drept  român.  Amintim  acî,  din  cauza 
tendinţei  ei,  o schimbare  introdusă  încă  dela  Ip- 
silante şi  păstrată  de  legiuirile  Caragea  şi  Cali- 
mah: excluderea  fetelor  înzestrate  dela  moştenirea 
averii  părinteşti.  Această  schimbare  nu  este  nici 
de  origină  bizantină;  ea  este  o înrâurire  a feuda- 
lismului austriac. 

După  legiuirile  lui  Caragea  şi  Calimach  veni 
reforma  politico-socială  şi  mai  ales  administrativă 
a Regulamentului  Organic,  care  avea  în  vedere 
«organizarea  politică  a Principatelor,  după  instruc- 


1)  Xenopol,  VI,  pag.  430. 

2)  Ibid,  pag.  432. 


www.dacoromanica.ro 


— 426  — 


ţiile  ruseşti».  Acest  regulament  este  o primă  în- 
cercare de  a introduce  la  noi  ideia  statului  con- 
stituţional reprezentativ,  şi  o organizare  mai  mo- 
dernă a intereselor  publice.  Rezultatul  final  însă 
eră  întărirea  oligarhiei  boierilor  şi  apăsarea  cla- 
selor sărace.  Boierii  erau  scutiţi,  prin  această  le- 
giuire, de  plata  birurilor,  cari  aveau  să  apase  numai 
asupra  clasei  ţăranilor.  «Legiferarea,  alegerea  Dom- 
nului, pensiile  şi  gradele  superioare  în  armată 
erau  păstrate  numai  nobleţei,  cu  înlăturarea  desă- 
vârşită a elementului  ţărănesc.  Cu  alte  cuvinte, 
boierii  erau  să  tragă  toate  foloasele  din  noua  or- 
ganizare, iar  ţăranii  să-i  ducă  toate  poverile». 
In  privinţa  alegerii  Domnului,  Regulamentul  Or- 
ganic a păstrat  principiul  electiv,  dar  a denaturat 
modul  alegerii.  «Domnul  nu  poate  fi  ales  decât 
dintre  cei  15 — 20  de  boieri  puşi  în  vârful  pira- 
midei nobiliare  şi  la  alegerea  lui  se  poate  zice 
că  iau  parte  numai  boierii,  întrucât  din  150  de- 
putaţi numai  27  reprezintă  clasele  de  jos»  '),  în 
cari  ţăranii  nu  intră  deloc. 

j 

Nu  stăruim  asupra  convulsiunilor  de  reforme, 
încercate  la  1848,  nici  asupra  reformelor  lui  Ştirbey, 
cari  sunt  mai  mult  administrative  şi  n’au  mare 
însemnătate.  Nu  tot  astfel  este  însă  cu  tratatul 
din  Paris,  care,  în  trăsături  foarte  largi,  hotărî 
destinele  ţărilor  româneşti.  Se  ştie  că  tratatul  de 
Paris  fu  temeiul  pe  care  se  organizară  ţările  ro- 
mâne, pe  jumătate  reunite  într’un  singur  stat.  Ca 
atare,  el  aduse  înoiri  radicale  în  spiritul  organi- 
zării noastre  politice  şi  sociale. 


1)  Xenopol,  voi.  VI,  pag.  105. 

Epoca  imitaţiei  dreptului  francez  începu  dela 
1839.  In  acel  an  s’a  tradus  şi  s’a  sancţionat  la 
noi  codul  de  comerţ  francez;  iar  principele  Ştir- 
bey  pune  de  traduce  şi  sancţionează  codul  penal 
luat  din  Franţa.  Nu  târziu,  istoria  noastră  avii  să 
înregistreze  lovitura  de  stat  a lui  Cuza,  care  ră- 
sturnă organizaţia  dată  statului  conform  tratatului 
din  Paris.  Legea  rurală  din  1894  şi  promulga- 
rea codului  civil,  a procedurii  civile  şi  penale,  ca 
şi  votarea  constituţiei  în  1866  sunt  transformări 
de  instituţii  cari  se  succed  cu  iuţeala  fulgerului. 
Se  rupe  aproape  orce  legătură  cu  trecutul  politic 
şi  social.  Umilul  şi  săracul  nostru  drept  nescris, 
obiceiul  pământului,  care  resistase  lui  Mateiu  Ba- 
sarab,  lui  Ipsilante,  lui  Caragea  căzu  în  sfârşit  sub 
loviturile  dese  şi  repetate  ale  nouilor  coduri:  penal, 
comercial,  civil,  de  procedură  civilă,  comercială  ş. 
a.  Zilele  lui  sunt  de  atunci  numărate,  puţin  câte 
puţin,  va  fi  scos  din  uz  şi  înăbuşit  sub  vegetaţia 
stufoasă,  încâlcită  şi  complicată  a unor  legi  noui, 
imitate  de  peste  nouă  mări  şi  nouă  ţări,  cari  nu 
aveau  aproape  întru  nimic  a face  cu  vechiul  nostru 
drept  scris  cât  şi  nescris. 

Ce  urmări  psichologice  trebuiau  să  aducă  aceste 
reforme  nesfârşite  de  instituţii,  reforme  realizate 
cu  o iuţeală  ameţitoare?  Este  uşor  de  presupus 
starea  sufletească  a Românilor,  aiurită  de  aceste 
schimbări,  ecoul  turbure  ce  avură  în  sufletul  şi  în 
caracterul  românesc.  Dela  Const.  Mavrocordat 
până  la  constituţia  din  1866,  în  ceva  mai  mult 
de  o sută  de  ani,  se  îngrămădiră  următoarele  schim- 
bări, şi  reforme  politice  şi  economice:  reformele  lui 

Mavrocordat,  condica  lui  Ipsilante,  puncturile  din 
hrisovul  lui  Al.  Moruzi,  codicile  lui  Caragea  şi 
Calimach,  Regulamentul  Organic,  reformele  ad- 
ministrative şi  economice  ale  lui  Ştirbey,  tratatul 
din  Paris  şi  realizarea  unirii  cu  toate  schimbările 
ce  ea  necesită  în  structura  societăţii,  lovitura  de 
stat  şi  legea  rurală,  adoptarea  diferitelor  coduri 
franceze,  votarea  actualei  constituţii.  Pentru  un  in- 
terval de  timp  abia  de  115  ani,  aceste  schimbări 
sunt  ceva  neauzit  în  vieaţa  vreunui  popor  sau  so- 
cietăţi. Ele  au  caracterul  şi  însemnătatea  unor 
convulsiuni  repetate  şi  prelungite,  al  unor  crize 
isterice  adânci.  Instituţiile  româneşti  se  făcură 
şi  se  refăcură,  din  nou,  de  10  ori  într’un  secol, 
aproape  câte  odată  pe  fiecare  zece  ani.  Epoca 
aceasta  ni  se  înfăţişează  ca  o epocă  de  dizolvare 
continuă  şi  complectă  a societăţii  româneşti.  Struc- 
tura simplă  şi  rudimentară  a statului,  puţin  întă- 
rită chiar  înainte  vreme,  începu,  mai  ales  dela 
1830,  să  se  destrameze,  să  se  surpe  şi  să  se  deşu- 
rupeze  piesă  cu  piesă.  Aceste  schimbări  şi  compli- 
caţii sunt  ca  nişte  clocotiri  ale  unui  lichid  ce  fierbe 
într’o  retortă,  în  care  o reacţiune  oarecare  sau  o 
sinteză  este  în  curs  de  a se  operă. 

Anarhia,  clocotirea  ce  produc  corpurile  chi- 
mice introduse,  şi  cari  se  dizolvă, — în  cazul  nostru 
legile  şi  codurile  împrumutate  de  pretutindeni,  cari 
nu  prind  — sunt  comparabile  cu  chaosul  turbure, 
cu  clocotirile  transformărilor,  ce  au  încercat  ţările 
noastre.  In  acest  timp  ne  găsim  într’o  fază  de  . 
trecere,  în  care  vechile  corpuri  s’au  topit,  iar 
corpul  nou,  sinteza, — noile  instituţii  nu  s’au  desprins 


www.dacoromanica.ro 


— 429  — 


încă  deajuns,  ci  abia  au  început  a se  fixa  pe  fundul 
retortei  — societatea  noastră. 

Este  ştiut  că  caracterul  indivizilor  şi  al  popoa- 
relor este  ecoul  pe  care-1  lasă  în  suflete  felul  acti- 
tivităţii  ce  desfăşoară.  Instituţiile  sunt  ca  nişte 
tipare,  în  care  se  toarnă  activitatea  membrilor 
unei  societăţi.  Ele  modelează  şi  dau  formă  mani- 
festărilor omeneşti.  Activitatea  popoarelor  şi  a 
indivizilor  se  desfăşoară  după  calapoadele  acestor 
instituţii.  Reformarea  prea  repetită  a acestor  tipare 
de  activitate,  topirea  lor,  dizolvarea  continuă  a 
instituţiilor  aduc  dizolvarea  activităţii  popoarelor 
şi  prin  acea  a caracterului  lor.  Chiar  vechile 
modele  de  a cugetă  şi  simţi  dispar.  Astfel  societa- 
tea românească  din  secolul  trecut,  cu  schimbările 
prea  dese  de  instituţii,  cu  infinita  complicare  a 
acestora,  constitui  ca  un  fel  de  lichid  ce  posedă 
minunate  virtuţi  corosive,  dizolvante  pentru  ca- 
racterul şi  mintalitatea,  prea  rudimentară  şi  prea 
fragedă,  a Românilor.  De  aceea,  în  veacul  trecut, 
caracterul  moral,  mintalitatea  Românilor,  calapoa- 
dele de  activitate,  de  acţiune  şi  simţire,  modurile 
vechi  de  a vedea,  superstiţiile  şi  credinţele  vechi 
se  desagregară,  se  pulverizară  şi  se  topiră  în  at- 
mosfera socială  care  le  înecă  şi  le  pătrundeâ. 
Trăsăturile,  chiar  cele  mai  consistente,  ale  minţii 
româneşti  se  topiră  pe  neştiute  ca  nişte  bulgări 
de  zahăr  într’un  pahar  cu  ceaiu  ferbinte. 

Să  ilustrăm  aceste  generalităţi  teoretice  prin 
câteva  realităţi.  Aşâ,  în  privinţa  caracterului  moral 
şi  religios,  Gr.  Pâucescu  scriâ  următoarele  : «In 
lipsă  de  idei  puternice,  de  onoare  şi  demnitate 

personală,  generaţinnea  dinainte  avea...  frica  de 
Dumnezeu...  Nu  furau,  nu  înşelau,  nu  năpăstuiau, 
căci  ochiul  lui  Dumnezeu  veghiâ  necurmat  şi  pre- 
tutindeni. Erau  milostivi,  erau  răbdători,  pentrucă 
Dumnezeu  dă  tot  binele  şi  era  drept  să  dea  şi 
ei...  Ţăranii,  poeţi  de  felul  lor,  divinizau  instituţiile 
sociale.  Ei  plăteau  dijma,  spre  pildă,  nu  proprie- 
tarului, ci  lui  Dumnezeu...  Toate  aceste  credinţe, 

cari  făceau  poliţia  în  ţară,  dispar  au  dispărut 

Si  deci  relele  se  înmulţesc  în  societate;  noţiunea 
dreptului  se  schimbă  şi  ajunge  să  fie  al  nostru 
tot  ce  putem  apucă  fără  să  comitem  un  delict 
caracterizat;  noţiunea  adevărului  se  schimbă:  am 
ajuns  să  credem  că  cine  strigă  mai  tare,  acela 
vorbeşte  adevărul;  noţiunea  binelui  se  schimbă, 
tinerii  numai  respectă  pe  bătrâni,  din  contră...»1). 

Nepotrivirea  acestor  instituţii,  împrumutate  fără 
alegere,  din  grabă,  a adus,  după  părerea  d-lui 
Păucescu,  de  o parte,  un  regim  de  instituţii  cen- 
tralizate şi  autoritare,  şi  de  altă  parte,  legi  foarte 
liberale.  Din  această  contrazicere  decurg  o sumă 
de  rele.  «Cetăţeanul  isbit  în  interesele  sale  printr’un 
act  arbitrar  n’are  la  cine  să  se  plângă».  In  sistemul 
centralizat,  autoritar  al  administraţiei,  el  nu  găseşte 
nici  un  sprijin,  şi  atunci  «ca  să-şi  afle  îndestulare 
pleacă  cu  timpul  capul  sub  atot  puternicia  guver- 
nului, se  leapădă  de  independenţa  caracterului, 
care  nu  e bună  decât  sâ-1  sărăcească»  2).  Regimul 
parlamentar,  aşa  cum  funcţionează  la  noi,  a devenit 
o şcoală  de  conrupţie».  Cauza  este  că  lipseşte  ar- 


ii Chestiunea  ţărănească,  p.  3 si  4. 

2)  Ibid.,  p.  Îl! 

monia  dintre  organizarea  noastră  despotică  şi  con- 
stitutiunea  noastră  liberală. 

i 

D-l  Păucescu  vedea  o contrazicere  si  mai  mare 

3 

între  legislaţie  şi  societate.  De  o parte,  avem  o 
societate  de  oameni  simpli,  inculţi;  de  altă  parte, 
legi  încâlcite,  de  o complexitate  savantă,  date  în 
mâna  acestor  oameni  ca  să  le  aplice.  Câţi  primari 
ştiu  să  caute  în  legile  organice  ale  primăriei,  pe  care 
le  au  în  mână,  şi  dacă  ştiu  să  caute,  câţi  ştiu  să 
citească,  şi  din  cei  ce  ştiu  să  citească  câţi  înţeleg  ? 
Necunoscând  legile,  pedepsele,  ce  primarii  aplică 
celor  vinovaţi  de  ceva  în  comună,  sunt  de  multe 
ori  din  cele  mai  bizare.  Amenzile,  la  care  ei  su- 
pun pe  locuitori  bănuiţi,  sunt  de  obiceiu  să  plă- 
tească băutură  în  cârciumă,  care  de  multe  ori 
este  sub  acelaş  acoperământ  cu  primăria;  «aşa 
încât  a ajuns  ca  funcţiunea  de  primar  să  fie  o 
şcoală  de  beţie.  Trebue  să  fii  om  şi  jumătate  ca 
să  nu  ieşi  beţiv  din  primărie.  Mai  toţi  cari  ştiu 
scrie  şi  citi  prin  sate  sunt  beţivi  şi  aceasta  din 
cauză  că  au  fost  mult  timp  primari»  1). 

De  cele  mai  multe  ori  cârciuma  este  a prima- 
rului, acolo  se  fac  judecăţile,  acolo  împăcăciunile 
pentru  a se  bea  aldămaşul.  Toate  zizaniile,  toate 
gâlcevele  se  sfârşesc  prin  băutura  dată  primarului 
şi  consiliului  comunal.  Numai  vorbim  de  dreptul 
ce  s’a  dat  ţăranilor  să-şi  aleagă  primar.  Alege- 
rile sunt  ocazii  de  petreceri  sgomotoase,  menite 
să  întreţie  şi  să  desvolte  alcoolismul. 

Libertatea  şi  mai  ales  deslânţuirea  concurenţii 


1)  Ibid,  p.  19. 

libere  pentru  nişte,  oameni  simpli,  inculţi,  au  avut 
urmările  morale  cele  mai  dezastroase.  Astfel,  des- 
fiinţarea autorităţii  breslelor  a avut  ca  urmare  că 
«meşterii  noştri,  nărăviţi  de  mai  nainte  să  fie  ţi- 
nuţi în  frâu,  când  s’au  simţit  fără  nici  o autori- 
tate pe  cap,  s’au  lăsat  lenii,  s'au  lăsat  beţiei»  >). 
Cele  mai  multe  nenorociri  isvorăsc  din  schimbarea 
regimului  nostru  autoritar  în  regim  liberal,  «schim- 
bare făcută  fără  pregătire,  fără  veste,  fără  chib- 
zuială». De  aci  a reeşit  sistemul  de  neînduratâ 
exploatare  şi  sărăcire  ce  se  practică  de  către 
proprietari  asupra  ţăranilor. 

Regimul  de  libertate  a dat  pe  ţăranul  incult, 
nepriceput,  nepregătit  şi  sărac,  pe  mânile  proprie- 
tarului care  e de  un  egoism  amarnic.  Această 
situaţie  a zugrăvit-o  energic  Dobrescu-Argeş  într’o 
cuvântare  la  Cameră:  «Cum  vreţi  dv.,  ca  o brută 
cum  e ţăranul  nostru  să  poată  luptă  contra  pro- 
prietarului, care  e înarmat  cu  toată  puterea  pe 
care  i-o  dă  averea,  învăţătura,  viclenia...  Ţăranul  e 
prea  slab  economiceşte  ca  să  lupte  cu  proprietarul». 

Mulţâmită  acestui  regim  de  libertate  şi  de  li- 
beră concurenţă,  apărură,  în  vremea  noastră,  fai- 
moasele învoeli  agricole,  cari,  mai  ales  în  Moldova, 
sunt  un  adevărat  capo-d’operă  de  exploatare 
neîndurată  şi  cinică. 

«Este  învederat,  zice  d-1  Păucescu,  că  ideia  li- 
berală este  mai  bună  pentru  omul  cultivat  şi  cu 
mijloace,  căci  îşi  cunoaşte  interesele  şi  ştie  ca  să 
le  apere,  şi  mai  ales  poate  să  şi-le  apere;  şi  ideia 
autoritară  este  mai  bună  pentru  omul  incult  şi 


1)  Ibid.  p,  40. 

fără  mijloace,  căci  el  nu-şi  cunoaşte  interesele,  şi 
dacă  le  cunoaşte  nu  ştie  să  le  apere,  şi  dacă 
ştie  să  şi  le  apere  nu  poate  să  şi  le  apere  1). 

«Dacă  liberalismul  profită  societăţilor  înaintate, 
omoară  societăţile  înapoiate».  Introducerea  unui 
complex  de  legi,  atât  de  rafinat  şi  încâlcit,  a con- 
tribuit, pe  toate  căile,  să  sărăcească  mai  mult  cla- 
sele sărace  în  judecăţi  de  tot  felul.  D-l  Păucescu 
observă  cum  organizarea  complicată  a tutelei  este 
o sărăcie,  ţăranii  vin  de  câte  5 — 6 ori  pe  la  jude- 
cătorie, fără  ca  să  poată  constitui  consiliul  de  fa- 
milie. Aşa  a fost  cu  formele  căsătoriei. 

D-l  Dissescu,  rezumând  practica  vieţii  sale  de 
jurist,  se  exprimă  astfel  asupra  legislaţiei  compli- 
cate, străine  şi  prea  schimbătoare  ce  se  introduse 
în  timpurile  din  urmă.  «Legislaţie  doctrinară,  care 
nu  ţine  socoteală  de  desvoltarea  istorică,  de  ca- 
racterul naţiunii,  nu  există  decât  pe  hârtie.  In  F'ranţa, 
codul  este  unificarea  şi  statornicizarea  legii.  La 
noi,  din  potrivă,  codificarea  a adus  înmulţirea  so- 
luţiilor juridice  şi  controverselor  la  infinit.  Clasa 
de  jos  n’are  nici  o încredere  în  lege»  2). 

D-l  Motru,  examinând  efectele  înoirii  şi  com- 
plicării instituţiilor  asupra  vieţii  economice,  face 
câteva  observări  şi  reflecţii  vrednice  de  notat. 

«...Sub  haina  Românului  de  oraş,  om  de  afa- 
ceri modern,  găseşti  pe  vechiul  păstor  şi  agricultor 
primitiv,  pe  acei  strămoşi,  cari  timp  de  veacuri  n’au 
înţeles  averea  decât  în  lucruri  cari  se  văd,  cari 
n’au  ştiut  de  bani  şi  credit,  ci  de  locuinţe  încă- 
pătoare, de  vite  numeroase.  Atunci  înţelegi  de  ce 

1)  Ibid.,  p.  43 

2)  Origines  du  droit  roumain,  pag,  69. 

vlăstarele  acestor  strămoşi  se  joacă  cu  împrumu- 
turile la  credit,  se  prind,  se  îneacă  în  numeroa- 
sele obligaţiuni  ce  subscriu,  cum  se  prinde  musca 
în  pânza  păianjenului?».  Aşa  se  explică,  după  d-1 
Motru,  lipsa  desăvârşită  de  spirit  de  economie  ce 
ne  caracterizează. 

In  sfârşit,  d-1  Păucescu  constatând  «starea  de 
anarhie  morală  în  care  ne  sbatem»  ne  înfăţişează 
în  aceste  colori  tabloul  ei:  «Suntem  o minune  pe 
lume,  suntem  un  popor  fără  moravuri,  fără  religie 
şi  fără  lege.  Căci  moravurile  s’au  depravat  într’un 
mod  înspăimântător,  în  religie  nu  credem,  şi  le- 
gile nu  se  aplică  decât  la  o minimă  parte  a po- 
pulaţiei. De  o jumătate  de  secol  luptăm  numai  ca 
să  sfărâmăm  toate  legăturile  morale,  să  omorâm 
toate  credinţele.  Şi  am  ajuns  într’ adevăr  să  nu  ne 
temem  de  nimic,  să  nu  credem  în  nimic  şi  n’avem 
decât  o ţintă  cum  să  ne  îmbogăţim  mai  mult  şi 
să  trăim  mai  bine»  '). 

Orcât  este  de  încărcat  acest  tablou  moral,  el  este 
în  mare  parte  adevărat  şi  ilustrează  minunat  ade- 
vărul abstract  ce  constatam  noi  mai  sus,  anume, 
că  reformele  prea  multe  ale  instituţiilor,  înlocuirea 
lor  prea  repede  cu  altele  streine,  prea  înaintate  şi 
complicate,  topind  tiparele  activităţii,  dizolvă  ca- 
racterele şi  deslănţue  anarhia.  Cea  ce,  însă,  n’a 
putut  observă  d-1  Păucescu  este  că  această  pornire 
datează,  nu  de  o jumătate  de  secol,  ci  de  mai  bine 
de  un  secol,  şi  că  oamenii  individual  luaţi  nu  sunt 
vinovaţi,  ci  aşa  i-a  silit  să  lucreze  întreg  trecutul 
nostru,  care  este  o adevărată  minune  în  istoria 


1)  Cultură  şi  Politicianism,  p.  93. 

omenirii.  Pornirea  imitaţiei  dela  streini  nu  datează 
dela  Cuza,  Brătianu  şi  Rosseti,  ei  dinainte  de  Cuza 
cu  câteva  veacuri.  Acele  condice  de  drept  bizantin, 
în  slavoneşte,  găsite  la  Putna  în  secolul  al  XVI-lea, 
pravilele  lui  Mateiu  Basarab  şi  Vasile  Lupu,  con- 
dica lui  Ipsilante,  Calimah  şi  Caragea  sunt  apu- 
cături vechi,  constitue  un  lanţ,  a cărui  ultimă  verigă 
este  codul  Napoleon.  Noi  n’am  avut  o istorie  şi 
o vieaţă  proprie.  Noi  am  împrumutat,  în  toată 
vremea  noastră,  lucrurile  şi  instituţiile  celor  cu  care 
am  fost  în  atingere.  Am  luat  dreptul  bizantin  dela 
Bulgari,  dela  cari  am  luat  şi  cuvinte  şi  scrierea; 
l’am  luat  apoi  dela  Fanarioţi,  când  înrâurirea  lor 
era  covârşitoare,  dela  Austria,  când  Austria  ne 
domină,  dela  Francezi,  când  Francezii  ni  se  im- 
puneau cu  prestigiul  lor.  Pornirea  imitaţiei  este 
adânc  înrădăcinată  în  firea  noastră,  şi  vine  de  de- 
parte. Pricina  ei  este  lipsa  unei  vieţi  istorice  inde- 
pendente, şi  unei  personalităţi  etnice  proprii.  Ade- 
vărul este  însă  că,  din  toate  împrumuturile  făcute  la 
strein,  tot  legislaţia  iranceză,  cu  toată  complicaţia 
ei,  este  cea  mai  bună,  cea  mai  potrivită  cu  firea 
noastră,  şi  ea  tinde  azi  a pătrunde  masele,  şi  a 
fi  asimilată.  Ea  dă  astăzi  lovituri  mortale  vechiului 
obiceiu  al  pământului,  care  se  ţinuse  tare  sub  toate 
loviturile  venite  dela  dreptul  bizantin,  austriac  ş.  a. 

Vom  spune  numai  câteva  cuvinte  asupra  refor- 
melor instituţiilor  culturale,  căci,  după  cum  am 
scris  într’un  capitol  precedent,  chestiunea  ne  va 
ocupă  în  volumul  viitor. 

Instituţiile  culturale,  ca  şi  starea  sufletească  a 
popoarelor,  variind  în  funcţiune  de  vieaţa  lor  is- 

toricâ,  sub  aspectul  social,  economic  şi  politic,  eră 
firesc  ca  la  noi  instituţiile  culturale  să  fi  variat 
paralel  cu  cele  economice  şi  politice,  ale  căror 
transformări  le  văzurăm.  Transformările  instituţiilor, 
distrugând  vechile  tipare  ale  activităţii,  alterează 
şi  schimbă  şi  mintalitatea.  Aceste  schimbări  dizolvă 
şi  vechile  tipare  de  a simţi  şi  cugeta.  Pentru  foto- 
grafierea mintală  a noilor  moduri  de  activitate  tre- 
buesc  clişeuri  şi  cugetări  noui.  Iată  cum  reformele 
instituţiilor  sociale  aduc  reformele  culturale. 

La  începutul  întemeierii  ţărilor  române,  slavis- 
mul eră  întrebuinţat  exclusiv  în  biserică,  iar  şcoala,, 
fiind  absorbită  de  biserică,  cartea,  atât  cât  se  în- 
văţă a scrie  şi  citi,  eră  slavă.  Către  finele  vea- 
cului al  XVI-lea,  slavismul  se  răreşte  şi,  încet  cu 
încetul,  limba  greacă  gonindu-1  din  mănăstiri,  ca  şi 
pe  călugării  bulgari,  fu  introdusă  ea  de  numeroşii 
greci  ce  pătrunseră  în  ţară  şi  în  slujbele  biseri- 
ceşti. Printre  picături,  în  interval,  se  trezi  şi  limba 
română.  Cea  slavonă  fiind  uitată,  iar  cea  grecească 
ne  fiind  ştiută  de  oamenii  ţării,  Românii,  de  mare 
nevoe,  întrebuinţară  si  limba  lor  în  biserică.  Odată 
deschisă  calea,  limba  română  începu  a fi  cultivată 
pentru  biserică  şi  pentru  afacerile  domniei.  Ea  fu 
însă,  dela  început,  strâmtorată  de  limba  greacă 
modernă,  căci  prima  şcoală  regulată,  propriu  zisă,, 
deschisă  de  Vasile  Lupu  la  Iaşi,  este  grecească. 
Această  limbă  fu  răspândită,  mai  ales,  prin  pre- 
darea citirii  şi  lecturii  de  călugării  greci  ce  se 
adăposteau  tot  mai  numeroşi  prin  mănăstiri.  Este 
ştiut  că  mai  toate  mănăstirile  din  ţară,  fiind  în- 
chinate mănăstirilor  din  Orient,  erau  în  stăpânirea 
Grecilor. 

In  Bucureşti,  şcoala  grecească  se  înfiinţează  de 
Şerban  Cantacuzino,  ceva  mai  târziu,  dar  este  mai 
bine  organizată.  Ea  dovedeşte  la  ce  grad  Domnii 
greci  se  românizaseră.  Diferiţii  Domni  greci  şi  chiar 
români,  cari  se  rânduiră  la  scaunul  domnesc,  în- 
grijiră mai  mult  de  şcoala  grecească  decât  de  cea 
română.  Se  cunoaşte  marea  grije  şi  cheltuiala  ce 
purta  Brâncoveanu  şcoalei  greceşti,  lucru  care  ne 
arată  în  ce  măsură  Domnii  români  se  grecizaseră. 
Mavrocordat  înfiinţă  la  Iaşi  şi  o tipografie  gre- 
cească şi  aduse  tipografi  greci.  Constantin  Mavro- 
cordat, reformator  cum  era,  reorganiză  şi  îmbunătăţi 
şi  şcoala  grecească,  dând  hrisov  că  nimeni  nu  mai 
poate  ocupă  funcţii  publice,  fără  să  cunoască  limba 
grecească. 

La  1776,  Grigore  Ghica  va  avea  grije  să  înte- 
meieze şcoli  greceşti  şi  în  provincie:  la  Botoşani 
şi  Galaţi,  şi,  pe  la  aceaşi  dată,  în  Bucureşti,  Ipsi- 
lante  va  înfiinţa  şcoli  greceşti  la  Craiova  şi  Buzău. 
In  sfârşit,  «la  1803  se  mai  înfiinţează  şcoli  de  limba 
elinească  si  românească,  afară  de  Galaţi,  Botoşani 
şi  episcopii,  încă  la  Focşani,  Bârlad  şi  Chişeneu». 

Şcoala  românească  doar  că  nu  se  pierdu  să 
dispară  cu  totul.  Ea  vegetă  în  umbra  şcoalei  gre- 
ceşti, până  când  vor  veni  s’o  adune  din  gunoiu  şi 
s’o  trezească  la  lumină,  la  Iaşi  Gheorghe  Asaki, 
la  Bucureşti  Gh.  Lazăr  şi  mai  târziu  Eliade.  Re- 
zultatul fu  că  mai  toţi  oamenii  ţării  mai  de  frunte 
cunoşteau  limba  greacă  şi  adesea  uitaseră  pe  cea 
română.  Toată  clasa  bogată  se  instruise  în  gre- 
ceşte, pe  când  clasele  sărace  erau  cu  totul  ne- 
instruite, în  nici  un  fel  de  limbă.  In  deosebi,  cel 
mai  mare  zel  pentru  limba  greacă  îl  puseră  mâ- 

nâstirile  şi  oamenii  bisericei.  De  observat  este  că 
în  Muntenia  grecismul  progresă  şi  se  întinse  şi 
mai  mult  ca  în  Moldova. 

Boala  grecismului  la  noi  purtă  însă  în  sine  mij- 
locul îndreptării  noastre.  Grecii,  veniţi  în  ţară  ca 
Domni,  fură  totdeaua  oameni  instruiţi,  cunoscători 
ai  limbei  franceze,  pe  care  le  plăceâ  s’o  vorbească 
şi  s’o  respândească.  In  jurul  lor  se  împrăştie  gu- 
stul acestei  limbi  cultivate  şi  printre  Români.  Ace- 
ştia să  vede  că  purtau  în  firea  lor  adânc  înrădă- 
cinată o înclinare,  o predilecţie  către  această  limbă. 
Ea  sună,  în  adâncul  sufletului  lor,  ca  un  ecou  în- 
depărtat şi  plăcut,  în  ea  se  simţiau  mai  aproape 
de  firea  lor,  decât  se  simţiseiâ  la  auzul  graiului 
slavon  şi  grecesc.  Limba  franceză  pătrunsese  re- 
pede în  societatea  românească,  pe  urmele  limbei 
greceşti  şi  nu  întârziă  a-i  lua  locul.  In  scurt  timp, 
în  locul  şcoalelor  greceşti,  vom  găsi  scoale  fran- 
ţuzeşti, la  Iaşi  şi  Bucureşti.  înrâurirea  rusească, 
care  se  înteţiâ  mereu,  contribui  mult  la  această 
schimbare  '). 

Ca  şi  limba  greacă,  limba  franceză  se  întinse 
prea  mult  şi  încă  mult  mai  repede  decât  acea. 
Şcoala  românească,  limba  română  nu-şi  putură  luă, 
dela  început,  tot  avântul,  ele  fură  umbrite  şi  strâm- 
torate  de  şcoala  şi  limba  franceză.  Rezultatul  fu 
că  anarhia  culturală  deveni  şi  mai  mare.  Socie- 
tatea înaltă  învăţa  franţuzeşte,  ştia  carte  grecească, 
iar  clasele  de  jos  nu  ştiau  nici  un  fel  de  carte.  Ur- 
marea cea  mai  însemnată  fu  însă  curentul  ce  se 

1)  Pompil  Eliade,  iL’Influence  francaise  sur  l’esprit  public  en 
Ro  umanie». 

stârni  în  limba  şi  literatura  română,  crescândă  sub 
influenţa  franceză.  Pe  urmele  slavismului  de  altă- 
dată şi  ale  grecismului  recent,  se  născu  curentul 
neo-latin  sub  trei  nuanţe:  latin  vechiu,  italian  si 
francez,  predominând  când  una  când  alta  din  aceste 
nuanţe,  după  persoane. 

Generaţiile  de  pe  la  mijlocul  veacului  trecut, 
pare  că  se  ruşinară  de  trenţele  slavone  ce  se  aflau 
în  graiul  nostru  şi  de  rătăcirea  grecească,  în  care 
căzuseră  generaţiile  trecute,  şi  aducându-şi  aminte 
de  originea  noastră,  voiră  să  şteargă  din  sufletul 
nostru  aceste  urme  de  înstrăinare.  Ea  se  aplică 
asupra  fizionomiei  sufletului  românesc,  exprimat 
în  graiu,  şi  vru  să  şteargă  petele  slovone  şi  dun- 
gile greceşti  ce  mâsgăleau  şi  întunecau  portretul 
mintalităţii  noastre,  cercând  să  descopere,  sub  aceste 
pete  şi  dungi,  urmele  şi  contururile  adevărate  ale 
vechii  noastre  fizionomii  romane.  Portretul  nostru 
sufletesc,  aşa  cum  eşi  el  din  mâinile  acestei  gene- 
raţii, era  ceva  inform,  bizar  şi  mai  hibrid  Adao- 
sele  vremii  fură  şterse  fără  să  se  descopere  vechile 

linii  si  trăsături.  Colorile  si  elementele  nou  aster- 

) > ) 

nute  erau  nepotrivite  cu  fondul. 

In  acest  timp,  clasele  de  sus,  boierii  şi  burghe- 
zia născândă,  se  înstreinaseră  tot  mai  mult  învăţând 
franţuzeşte  şi  uitând  chiar  a mai  vorbi  bine  ro- 
mâneşte. Chaosul  cultural  se  încurcă  şi  mai  mult, 
în  timpul  din  urmă,  când  limba  şi  înrâurirea  ger- 
mană se  adăogară  la  cea  franceză.  Avurăm,  pe 
deoparte,  o populaţie  rurală  cu  totul  neinstruită, 
sau  cu  o instrucţie  abia  începândă,  de  altă  parte, 
o nobilime  şi  burghezie  franţuzită  şi  nemţită,  totul 
făcând  o babilonie  culturală  şi  morală  fără  câ- 

pătâiu,  şi  ale  carii  urmări  erau  starea  pe  loc  a 
limbii  române.  Cum  o eşire  trebuia  să  se  gă- 
sească, într’o  zi,  din  această  stare,  reacţiunea  nu 
întârzie.  La  început,  foarte  cumpănită  şi  raţională, 
ea  iu  condusă  de  d.  T.  Maiorescu.  Epigonii  însă 
duseră  lucrurile  la  celalt  extrem.  Ei  reiau  încă 
odată,  în  timpul  nostru,  portretul  bietului  nostru 
suflet  etnic,  îl  supun  încă  la  alte  ştersături  şi  se 
căsnesc  să-l  mai  desfigureze  încă  odată.  Năzuinţa 
lor  este  să  şteargă  urmele  noilor  înrâuriri,  să  scoată 
din  graiu  termenii  francezi,  latini,  şi  să  ne  aducă 
înapoi  slavonismele  dela  1400.  Ei  vor  să  ne  pue 
din  nou  în  atmosfera  culturală  dela  1400  şi  ne 
predică  înţelepciunea  acelora,  cari  se  retrag  în 
turnul  de  ivoriu  al  unui  trecut  istoric  cristalin,  şi 
nu  vor  să  învăţăm  nimic  nou  din  prezent,  după 
cum  nu  vor  să  uităm  nimic  din  acest  trecut. 
Greşeală.  Naţiunile,  ca  si  indivizii,  n’au  o vieată 
sufletească  decât  în  atingere  cu  streinii,  şi  ţesă- 
tura sufletului  lor  se  alcătueşte  din  cele  ce  vor 
fi  furat  şi  primit  dela  streini.  A opri  pe  un  po- 
por să  înveţe  dela  streini  este  o faptă  tot  atât 
de  înţeleaptă,  ca  şi  aceia  care  interzice  copilului 
educaţia  si  instrucţia  scoalei  si  cărţilor.  Acei  cari 

3 3 3 3 > » 

vor  să  excludă,  cu  totul,  înrâurirea  streină  vor  să 
ne  taie  atingerea  cu  lumea  morală  din  afară  şi 
vor  să  ne  ţie  în  stare  de  minoritate  perpetuă. 

Transformările  instituţiilor  noastre  culturale,  în 
timpul  din  urmă,  duseră  la  această  anarhie  mo- 
rală, în  care  avem,  de-o  parte,  oameni,  mai  ales 
în  clasele  bogate,  cari  au  uitat  până  şi  limba 
strămoşilor  lor  (fie  acei  strămoşi  Greci,  Bulgari 

sau  Români),  de  altă  parte,  oameni  care  vor  să 
ne  încue  în  leagănul  şi  în  faşele  culturale  slavone 
dela  1400. 

După  cum  se  vede,  urmările  psichologice  ale 
reformelor  şi  schimbărilor  prea  dese  în  instituţiile 
noastre  culturale:  şcoala,  biserica,  educaţia,  limba, 
sunt  aceleaşi  ca  şi  urmările  reformelor  diferitelor 
instituţii  sociale  economice  şi  politice. 

întreg  secolul  al  19-lea  ni  se  înfăţişează  ca  o 
atmosferă  socială  sguduită  de  curente  puternice, 
de  schimbări  şi  reforme,  în  care  instituţiile  se  im- 
provizează într’o  clipă  şi  sunt  dărâmate  şi  dispar 
în  clipa  următoare.  In  această  atmosferă  totul  este 
provizoriu  şi  efemer.  Forme  şi  reforme  se  schi- 
ţează şi  dispar  la  toată  clipa.  Anarhia  instituţielor 
se  complică,  chaosul  de  legi  împrumutate  dela 
societăţile  mari  occidentale  covârşesc  mintea  sim- 
plă şi  spiritul  necultivat  al  Românilor.  Formele 
vechi,  temeinice  dispar,  iar  cele  noui,  potrivite  firii 
noastre,  nu  există  încă  definitiv,  ci  numai  ca  nişte 
schiţări  nestatornice,  turburi,  pe  care  mintea  nu 
poate  să  le  digereze,  din  cauza  marei  şi  savantei 
lor  complexităţi.  Activitatea  publică  şi  privată, 
scoasă  din  tiparele  vechi,  trecută  în  scurtă  vreme 
prin  zeci  de  tipare  noui,  unele  absurde,  altele 
imposibile  se  destramă,  se  pulverizează.  «In  acest 
interval,  scrie  d.  Dissescu,  se  stabilesc  raporturi 
false,  o civilizaţie  cu  totul  artificială  şi  aparentă, 
instituţiile  n’au  nici  o putere  morală,  nici  o vitali- 
tate»1). Totul  în  vieaţa  publică  şi  privată  este  o 


1)  Origines  des  Droit,  p.  69. 

babilonie  fără  sens,  într’o  dezordine  şi  într’o  anar- 
chie  fără  capăt. 

Tabloul  moral  al  acestei  stări  de  lucruri  este 
prins,  pe  la  1860,  şi  turnat  într’o  formulă  lapidară, 
cu  cunoscuta  putere  de  a formula  a minţii  fran- 
ceze, de  către  d-1  Le  Cler:  «Un  domnitor  fără  palat, 
un  cler  fără  morală,  o academie  fără  membrii,  o 
bibliotecă  fără  cititori,  străzi  imense  fără  case,  lo- 
cuinţe splendide  lângă  magherniţe  infecte,  bule- 
varde superbe  şi  cloacuri  infame;  pretutindeni  apă 
şi  nici  o fântână...  o municipalitate  fără  şef,  o poliţie 
fără  agenţi,  tribunale  fără  justiţie,  intrigi  lipsite  de 
iubire,  divorţuri  fără  frâu,  bărbaţi  fără  neveste, 
neveste  fără  bărbaţi...»  ■). 

Iată  care  au  fost  urmările  morale  ale  trecutului 
nostru  de  reforme  continui  şi  grăbite  aduse  insti- 
tuţiilor sociale  şi  economice. 


1)  La  Moldo-Valachie,  p.  307. 

CAP.  XII. 

ÎNSUŞIRILE  sufleteşti  actuale  ale 
POPORULUI  ROMÂN 


Acuma  când  pornirea  generală  a popoarelor 
neo-latine  este  mai  mult  a se  lepădă  de  origina 
lor  romanică 1),  din  pricina  ideii  falşe  că  sângele 
latin  a îmbătrânit  şi  decade,  nu  mai  este  o mân- 
drie gălăgioasă  a afirmă  sângele  latin  care  trăeşte 
în  noi.  învinuirea  de  decadenţă  sau  degenerare 
nu  ne  poate  atinge  pe  noi,  cari  abia  acum  înce- 
pem a trăi  o vieaţă  proprie.  Pe  când  celelalte 
naţiuni  neo-latine  au  ajuns  la  maturitate  şi  au 
dotat  lumea  cu  opere  de  valoare  universală,  ener- 
giile noastre  sunt  proaspete,  gata  să  fie  modelate 
in  opere  desăvârşite,  cari  de  sigur  că  n’au  văzut 
încă  lumina  zilei.  Noi  suntem  în  lume  la  începu- 
tul carierei  noastre  şi  va  trebui  să  dăm  forme  de 
artă  şi  de  cugetare  romanică  sub  o înfăţişare  nouă, 
deosibită.  Vom  avea  să  reedităm  şi  noi  mentali- 

1)  D-I  Fouillee,  în  Psichol.  du  pleupe  francais,  ţine  să  dove- 
dească, cu  un  adevărat  lux  de  argumente,  că  Francezii  sunt  o 
naţiune  mai  mult  germanică  decât  latină. 

tatea  latină,  pe  care  Italienii,  Francezii  şi  Spaniolii 
au  dat-o  la  iveală,  sub  înfăţişeri  deosebite,  caracte- 
ristice lor. 

Latinitatea  noastră  este  asâ  de  adevărată  că 

> 

ea  a surprins  pe  toţi  streinii  cari  ne-au  descope- 
rit. «Moravurile  romane  se  bănuesc  abia  la  Pom- 
pei, zice  baronul  d’Haussez,  însă  în  Transilvania 
le  poţi  studia...,  dacă  lângă  Neapoli  nu  găseşti 
decât  unele  din  lucrurile  de  a doua  mână  ale 
scenii,  şi  trebue  să  creezi  actori;  aici  actorii  vor- 
besc şi  lucrează  dela  sine,  cum  ar  fi  făcut-o  cu 
două  mii  de  ani  înainte,...  nimic  nu  s’a  schim- 
bat» 1).  «Ţărancele  române,  scria  de  Gerando,  au 
adesea  acest  tip  particular  pe  care-1  întâlneşti  la 
femeile  din  Italia».  In  măsuri  egale,  sângele  dac 
a intrat  în  compoziţia  naţiunii  noastre.  Bună  parte 
din  populaţiunile  de  munte,  din  Oltenia  şi  Tran- 
silvania, ni  se  înfăţişează  cu  costumul  pe  care  l’a 
fixat  artiştii  antici  pe  coloana  lui  Traian.  Sunt 
sate  întregi  de  oameni  cari  se  păstrează  astfel,  şi 
cari  se  înfăţişează  cu  totul  deosebit  de  ceilalţi  ro- 
mâni ai  satelor  vecine,  din  care  cauză  se  şi  numesc 
şi  sunt  numiţi  ungureni.  Deosebirea  exterioară 
este  totdeauna  însoţită  de  o deosebire  lăuntrică, 
de  caracter  şi  de  suflet.  Românii  propriu  zişi, 
— de  sigur  urme  mai  adevărate  din  vechii  Ro- 
mani, sunt  mai  arţâgoşi,  mai  ţanţoşi;  fură,  înşeală, 
mint;  ungurenii  — rămăşiţe  probabile  din  vechii 
Daci,  sunt  mai  blânzi,  mai  supuşi.  Contrastul  psi- 
chologiei  lor  îţi  dă  un  fel  de  icoană  a cea  ce 
trebuie  să  fi  fost  Dacia  dupe  cucerirea  ei.  Ungu- 


1)  Alpes  et  Danube,  p.  309. 

renii  se  tem  şi  simt  oarecare  repulsiune  de  Ro- 
mâni, iar  Românii  se  uită  cu  oarecare  mândrie 
şi  batjocură  la  ungureni.  Această  stare  sufletească 
oglindeşte  par’că  şi  acum  raporturile  dintre  Ro- 
manii şi  Dacii  vechi,  învinşii  şi  învingătorii  din  Dacia 
traiană. 

Cum  este  stabilit  că  Oltenia,  Banatul  şi  Tran- 
silvania apuseană  au  absorbit  pe  mai  toţi  coloniştii 
romani,  este  de  aşteptat  ca  aci  caracterul  roman, 
latin  să  se  fi  păstrat  mai  viu.  Energia,  voinţa,  dibă- 
cia şi  spiritul  de  întreprindere  aci  trebuie  să  se  fi 
prins  mai  statornic  de  solul  ţării.  Şi  într’adevăr,  Olte- 
nia fu  leagănul  neamului  nostru.  De  aci  veni  tot- 
deauna redeşteptarea.  Toate  mişcările  porniră  de 
aci  sau  aci  veniră  ca  să  iâ  fiinţă.  Spiritul  practic 
şi  dibăcia  Oltenilor  sunt  cunoscute  şi  încercate  de 
toţi  ceilalţi  Români.  Iar  între  Oltenia,  Banat  şi 
Transilvania  apuseană  nu  este,  în  această  privinţă, 
nici  o deosebire.  Cu  totul  altfel  va  fi  însă  în  Mol- 
dova. Aci  elementul  românesc  venit  din  Mara- 
mureş fu  subţire  şi  puţin.  Populaţia  este  de  sigur 
slavă  romanizată.  Ea  nu  poate  străluci  prin  energia 
voinţii  şi  spiritul  practic  şi  de  întreprinderi.  In 
schimb,  imaginaţia,  simţul  frumosului  şi  însuşirile 
contemplative  ale  artistului  se  vor  sublinia  şi  de- 
gajă mai  uşor  aci,  nefiind  de  loc  sau  prea  puţin 
îngustate  de  spiritul  practic  de  origină  romană. 

* 

* * 

După  ce  am  văzut,  în  rezumat,  în  capitolele 
precedente,  ce  fu  istoria  Românilor,  să  vedem 
acuma  în  ce  chip  modifică  ea  vechile  însuşiri  su- 
fleteşti cunoscute,  moştenite  dela  Romani,  Daci  şi 


www.dacoromanica.ro 


— 446  — 


Slavi,  pentru  ca  să  ne  dea  înfăţişarea  morală  şi 
mintală  sub  care  astăzi  ne  cunoaşte  lumea. 

Cele  mai  generale  caractere  ale  istoriei  şi  ale 
societăţii  Românilor  trebue,  cu  necesitate,  să  se 
regăsească  şi  să  se  recunoască  în  trăsăturile  cele 
mai  de  seamă  ale  portretului  nostru  moral,  sufletul 
nostru  nefiind  decât  resfrângerea  în  noi  a eveni- 
mentelor istorice  şi  sociale  cele  mai  însemnate. 

Or  care  sunt  caracterele  cele  mai  generale  ale 
istoriei  noastre  ? Cum  ni  s’au  înfăţişat,  privite  în 
liniile  lor  cele  mai  abstracte,  istoria  şi  societatea 
Românilor  ? 

Din  punctul  de  vedere  al  întregului  neam  ro- 
mânesc, cea  dintâiu  observare  de  făcut  este  că  na- 
ţiunea română,  propriu  zisă,  nu  este  încă  pe  deplin 
făurită.  Rolul  formativ  al  istoriei  noastre  nu  este 
dus  până  la  capăt.  Acest  rol  abia  este  jumătate 
isprăvit  şi  nu  va  fi  pe  deplin  terminat  decât  atunci, 
când  neamul  românesc,  în  întregimea  lui,  va  fi  una, 
va  alcătui  o societate,  fără  bariere  şi  fără  graniţe 
despărţitoare  pe  întreg  teritoriul,  pe  care  se  îm- 
prăştie azi  graiul  românesc.  Ca  şi  istoria,  harta 
noastră,  este  neisprăvită,  înjumătăţită  abia  şi  este 
încă  în  aşteptarea  statornicirii  a celor  de  pe  urmă 
contururi  adevărate  si  naturale  ale  ei.  Harta  noastră, 
care  este  desigur  adevăratul  substrat  organic  al  su- 
fletului nostru  etnic,  este  oprită  în  cursul  creşterii 
ei.  Ni  se  înfăţişează  ca  ceva  neechilibrat,  fără 
bază  temeinică,  ca  un  edificiu  inform  sau  cu  forme 
şovăelnice. 

Ca  atare,  îi  lipsesc  organe  temeinice,  părţi  esen- 
ţiale de  structură.  Trecutul  nostru  istoric,  în  loc 
să  ne  întregească,  adesea  ne-a  mutilat.  Corpul  na- 

ţiunii  noastre, — organismul,  din  care  trebue  să  de- 
curgă însuşirile  sufletului  nostru,  fiind  neterminat  tot 
aşa  ne  aflăm  şi  sufleteşte.  Suntem  neisprăviţi  geo- 
graficeşte  şi  istoriceşte,  suntem  nevârstnici  din  punct 
de  vedere  social.  Şi  aceasta  primă  trăsătură  a isto- 
riei şi  societăţii  se  resfrânge  foarte  simţitor  în  su- 
fletul nostru  şi  în  produsele  lui. 

Toate  felurile  de  activitate  românească,  ştiinţa, 
literatura,  arta  noastră,  agricultura,  industria  şi  co- 
merţul nostru  poartă  pecetea  neisprăvitului.  Acti- 
vitatea noastră,  sub  toate  înfăţişările  ei  practice  sau 
teoretice,  în  toate  ramurile,  se  găseşte  în  faşe,  şi 
se  sbate  în  greutăţile  naşterii  ei.  Dacă,  spre  pildă, 
în  Franţa,  toate  fructele  minţii  şi  activităţii  fran- 
ceze poartă  pecetea  caracterului  de  isprăvit,  al  in- 
traductibilului fini , acheve ; la  noi,  toate  roadele 
muncii  noastre  se  înfăţişează  sub  pecetea  neştearsă, 
fatală  a neisprăvitului.  Astfel,  neisprăvită  este  isto- 
riografia noastră,  încât  nici  azi  nu  suntem  încă 
bine  lămuriţi  despre  începuturile  şi  obârşia  noastră; 
neisprăvită  este  limba,  gramatica  şi  ortografia  ro- 
mânească, căci  nu  aflăm  încă  reguli  stabilite,  sta- 
tornice, primite  nici  de  toţi  autorii  şi  scriitorii,  nici 
de  acelaş  autor  în  diferitele  lui  scrieri,  nici  chiar 
de  acelaş  autor  într’una  şi  aceeaşi  scriere  a sa  '); 
neisprăvită  este  literatura  şi  arta  noastră,  căci  până 
azi  n’avem  încă  un  poet  ca  Milton  sau  Dante  (pă- 
strând proporţiile  bine  înţeles),  n’avem  un  drama- 
turg ca  Moliere  şi  Schiller  sau  Ibsen,  n’avem  un 
pictor  ca  Tiţiano  sau  Murilo,  nici  un  sculptor  ca 
Michel  Angelo  etc.;  neisprăvită  este  cugetarea  ro- 

1)  Ia  lipsă  de  alt  document,  cititorul  să  examineze  cartea  ce 
are  sub  ochi, 

mânească,  căci  până  acum  n’avem  un  cugetător 
ca  Descartes,  Locke  sau  Leibnitz;  în  sfârşit  neis- 
prăvite sunt  comerţul  şi  agricultura  şi  industria,  la 
noi,  căci  comerţul  îl  fac  străinii,  căci  ţăranii  no- 
ştrii  nu  sunt  azi  nici  mai  buni  nici  mai  răi  agri- 
cultori decât  vechii  Geţi,  iar  industria  ne  vine  gata 
din  patru  părţi  ale  lumii;  şi  peste  toate  acestea, 
neisprăvită  este  cultura  noastră,  azi  abia  18 — 20 
dintr’o  sută  de  români  ştiu  citi  şi  scrie,  iar  numă- 
rul şcoalelor  abia  este  a treia  parte  din  ceea  ce 
ar  trebui  să  fie.  Această  trăsătură  de  căpetenie  a 
sufletului  românesc  se  leagă  cu  altele  de  aceeaşi 
natură,  cari  decurg  oarecum  dintr’însa,  şi  pe  care 
avem  să  le  examinăm  mai  la  vale. 

O a doua  trăsătură  mai  pronunţată  şi  mai  ca- 
racteristică a istoriei  noastre,  şi  care  se  răsfrânge 
foarte  simţitor  în  natura  sufletului  nostru  etnic, 
este  pasivitatea,  rezistenţa  defensivă,  resemnată, 
pasivă,  supusă,  înfrântă,  lipsa  de  energie  ofensivă. 
In  deosebi,  istoria  ţărilor  române,  din  cele  din 
urmă  trei  veacuri,  cu  prea  rari  abateri  dela  re- 
gulă, este  o cheltuire  de  energie  foarte  mică  în  acte 
de  rezistenţă  resemnată  şi  de  apărare  pasivă,  este 
o îndârjire  în  a nu  cedă,  a nu  capitulă  cu  totul. 
Luptele  contra  Turcilor  se  fac  cu  pungile  de  bani;, 
belşugul  câmpiilor  bogate  înlocue,  faţă  de  Turci, 
vigoarea  braţelor  oştenilor  lui  Mircea  şi  Ştefan. 
Reprezentanţii  cei  mai  desăvârşiţi  ai  acestei  epoce 
sunt  Mateiu  Basarab  şi  Constantin  Brâncoveanu, 
care  ’şi  apărară  ţara  şi  lungile  lor  domnii  cu  re- 
gimente de  pungi,  încărcate  cu  galbeni  şi  trimise 
Sultanului  şi  vizirilor. 

Această  notă  precumpănitoare  a istoriei  pă- 
trunse adânc  în  sufletul  nostru  etnic  şi  dădu  o 
coloare  particulară  înfăţişării,  lui  în  diferitele  sale 
manifestări.  Multâmită  acestui  caracter  esenţial  al 
istoriei  noastre,  în  firea  Românului  nu  s’au  des- 
voltat  până  acum,  după  cum  avem  să  vedem,  de- 
cât însuşirile  negative,  oarecum  pasive  şi  defen- 
sive. Istoria  n’a  dat  ocazie  priincioasâ  desvoltărei 
bunelor  noastre  însuşiri,  calităţilor  noastre  sufle- 
teşti pozitive.  Spiritul  şi  activitatea  românească  sunt 
lipsite  de  acele  avânturi,  înălţătoare,  obraznice 
prin  cutezanţa  lor,  pe  care  le  vedem  la  alte  po- 
poare în  Occident  şi  chiar  la  vecinii  noştri  Un- 
gurii şi  Bulgarii. 

Românul,  din  potrivă,  se  deosibeşte  printr’o 
modestie  cuminţită,  printr’o  înţelepciune  resem- 
nată, care  caută,  în  formă  mai  ales,  să  înlăture 
pericolele,  prevenindu-le. 

Dacă  strămoşii  noştri  capitulară  dinaintea  pu- 
terii turceşti,  actele  Capitulaţiei  cuprind  obligaţia, 
obţinută  dela  Turci,  ca  să  nu  se  aşeze  în  ţările 
noastre,  să  nu  ridice  moschee.  Românii  se  păstrară 
de  cotropirea  Turcilor,  nu  apucând  spada  de  mâ- 
ner sau  puşca,  ci  invocând  acest  capitol  din  Ca- 
pitulaţiile  care-i  legă  de  aceştia.  Tot  astfel,  în  timpul 
nostru,  văzând  comerţul  şi  averea  ţării  în  pericol 
de  a fi  confiscate  de  Evrei,  noi  am  făcut  legi 
restrictive,  cu  sute  şi  sute  de  articole,  prin  cari 
îngrădim  acţiunea  lor,  în  loc  să  ne  dedăm  noi  în- 
şi-ne  comerţului  şi  să’i  combatem  pe  calea  natu- 
rală a concurenţei  în  propria-ne  ţară.  Resemnarea, 
îngăduinţa  noastră  de  asemeni  a fost  mare  văzând, 
în  timp  de  2 — 3 veacuri,  elementul  grecesc  inun- 

29 

dând  ţările  noastre,  fără  ca  să-l  combatem  şi  să-l 
exterminăm,  de  atunci  de  când  era  încă  la  înce- 
putul împuternicirii  lui. 

Intr’un  cuvânt,  prudenţa  dincolo  de  margine, 
calculul  urmărilor,  răbdarea,  îngăduinţa  şi  modes- 
tia timidă,  cuminţenia  pacinică  sunt  însuşiri  pe 
care  împrejurările  istorice  le  impuseră  şi  le  des- 
voltară  la  Români,  până  la  o margine  extremă, 
care,  după  părerea  unora,  se  învecineşte  cu  la- 
şitatea 1). 

Sunt  nenumărate  faptele  din  istoria  noastră, 
cari  ilustrează  foarte  luminos  acest  aspect  negativ, 
pasiv  al  sufletului  nostru.  Mai  întâiu,  un  lucru  este 
învederat:  revoluţiile  şi  revoltele  împotriva  apăsării 
şi  despoierii,  fie  venite  dela  streini,  fie  mai  ales 
dela  boieri,  sunt  lucruri  necunoscute  ţăranilor 
noştri,  şi  aceasta  mai  cu  deosebire  între  limitele 
Regatului.  In  tot  veacul  al  XVlII-lea,  ţăranii,  în  loc 
să  se  răscoale  şi  să  doboare  pe  cei  care-i  asu- 
preau, luau  calea  defensivei  pasive,  resemnate,  şi 
părăseau  ţara  trecând  Dunărea  la  Sârbi  şi  Bulgari, 
sau  munţii  în  Transilvania.  Revoluţia  lui  Tudor 
Vladimirescu  este  departe  de  a fi  o adevărată 
revoluţie  activă,  dârje;  ea  se  reduce  mai  mult  la 
un  fel  de  simplă  demonstraţie  fără  urmări.  Revo- 
luţia din  1848  este  iarăşi  o paradă,  o sărbătoare, 
nu  se  caracterizează  deloc  prin  violenţa  şi  cru- 
zimile cari  au  avut  loc,  în  alte  ţări,  în  împre- 
jurări de  acestea.  Azi  chiar,  ţăranul  român  în- 
găduie să  fie  despoiat,  exploatat  mişeleşte  de  aren- 
daşii greci  şi  evrei  şi  chiar  din  proprietari  nemi- 


1)  Maneguţiu,  «Noua  Revistă  Română»,  I,  pag.  107. 

3oşi  şi  ezită  încă  să  ridice  capul,  să  înlăture,  prin 
mijloace  violente,  pe  cei  cari  sunt  isvorul  neferi- 
cirilor lor. 

«Ţăranul  român,  zice  Hippolyte  Desprez,  nu 
■este  răutăcios,  nici  pizmaş;  el  n’are  simţământul 
răsbunării  şi  în  epocele  în  care  ar  fi  fost  în  stare 
să-şi  răsbune  pe  boieri  lui,  ca  în  1821,  el  s’a  mul- 
ţumit să-i  iâ  în  bătaie  de  joc,  imitând  purtarea  şi 
portul  lor,  limba  lor,  expunând  moleşirea  lor  pentru 
batjocura  obştească»  1). 

«Să-i  vezi,  scria  Salaberry  pe  la  1820,  cu  înfăţi- 
şarea sălbatică  şi  în  haine  care  reamintesc  costu- 
mul roman,  cu  toporul  atârnând  de  chimir,  te-ai  in- 
dignă găsindu-i,  sub  o aşa  înfăţişare,  atât  de  fricoşi, 
şi  slabi»2).  Acelaş  autor  francez,  descriind  o călă- 
torie a sa  dela  Severin  la  Bucureşti,  destăinueşte 
următoarele  lucruri:  «Un  caporal,  îmbrăcat  in  tu- 
nică austriacă,  îi  pune  pe  fugă  sau  îi  adună  la  un 
loc,  ca  pe  nişte  turme  fricoase,  pe  nişte  oameni 
mari  şi  cari  ţi  se  par  puternici,  cari  ar  avea  în- 
făţişarea unor  copii  ai  libertăţii,  dacă  ochii  lor  n’ar 
trădâ  aservirea  şi  dacă  robia  nu  i-ar  fi  făcut  să 
crează  şi  ei  că  sunt  slabi»  3).  Tot  aşa  se  exprimă 
asupra  noastră  Thomas  Thornton:  «Dacii  erau  oa- 
menii cei  mai  răsboinici.  Locuitorii  actuali,  în  locul 
virtuţilor  cari  caracterizau  pe  strămoşii  lor,  în  locul 
bărbăţiei  demne  ce  constituia  caracterul  roman, 
nu  mai  păstrează  decât  o îndărătnicie  de  a re- 
fuză cea  ce  ştiu  bine  că  va  fi  obţinut  şi  încăpăţâ- 
narea de  a sustrage  cea  ce  nu  îndrăsnesc  să  apere. 

1)  Op.  cit.,  p.  225. 

2)  Voyage  â Constantinople,  p.  98. 

3)  Ibid  , p,  29. 

înfăţişarea  lor  robustă,  curagioasă  contrastează  în? 
mod  bătător  cu  imbecilitatea  lor  reală  căci  sunt 
umiliţi  din  pricina  sclaviei  şi  au  dobândit  chiar  şi- 
credinţa  că  sunt  slabi  ')». 

Toţi  străinii  cari  au  vizitat  ţările  româneşti  au 
fost  dureros  isbiţi  de  aceste  însuşiri  negative  ale 
caracterului  nostru.  «Ce  le  păsa,  zice  X.  Mar- 
mier,  care  este  numele  stăpânului  lor.  Cea  ce  ştiu 
ei  este  că  trăesc  ca  să  muncească,  să  plătească, 
să  şuiere  si  să  tacă.  Românii  moştenesc,  din  tată 
în  fiu,  o resemnare  mută  care  se  schimbă  în  apa- 
tie, şi  această  apatie  este  susţinută  încă  de  neşti- 
inţa lor»  Ţ.  Mareşalul  Moltke,  în  această  privinţă, 
scrie  următoarele,  în  memoriile  sale:  «Niciodată 
Românul  nu-şi  arată  recunoştinţa,  chiar  atunci  când 
darul  pe  care  i-1  faci  întrece  mult  aşteptarea  sa; 
el  priveşte,  cu  aceeaşi  tăcere,  toate  apăsările  pe 
care  le  sufere.  In  ochii  lui,  nu  este  înţelept  de  a 
se  arăta  vesel,  si  este  zadarnic  să-ti  trădezi  du- 
rerea» 1 2  3).  Acelaş  lucru  îl  observă  Le  Cler,  când 
scrie  că  «Românii  par  liniştiţi  şi  nepăsători.  Foarte 
rar  vezi  fizionomia  lor  turburată  de  mânie  sau  în- 
veselită de  surâs,  or  luminată  de  entuziasm»4). 
«Mânia  şi  cruzimea  sunt  rari  mai  ales  la  ţărani»  5). 
«Ţăranul  este  sobru,  răbdător,  se  mulţumeşte  cu 
puţin,  nimic  nu  poate  fi  mai  modest  decât  hai- 
nele lui,  şi  mai  frugal  decât  hrana  sa,  dar  este 
lipsit  de  energie,  de  iniţiativă»  6). 

1)  P.  327,  329. 

2)  Du  lfhin  au  Nil,  Paris,  1847,  p.  291. 

3)  Op.  cit.  p.  7 

4)  Op.  cit.  p.  248. 

5)  Ibicl,  p.  256. 

6)  Ibicl  p,  30G. 

In  ce  măsură  sunt  juste  observaţiile  acestor  străini, 
■cari  au  călătorit  prin  ţară,  nu  este  greu  de  văzut. 
Toate  aceste  însuşiri  sufleteşti  negative,  pe  care  ei 
le  atribue  Românilor  şi  în  special  ţăranului  român, 
trebue  să  fie  adevărate,  când  ne  gândim  că  re- 
voluţiile active,  revoltele  îndârjite,  continuate  sunt 
lucruri  necunoscute  ţăranului  român,  că  libertăţile 
şi  drepturile,  de  cari  se  bucură  de  formă  până 
acum,  li  s’au  dăruit  de  sus,  din  iniţiativa  altora, 
din  bunăvoinţa  puterilor  europene.  Aceste  liber- 
tăţi şi  drepturi,  pe  cari  ei  nu  le-au  cucerit,  le-au 
fost  aduse  din  Apus  de  un  Brătianu,  Rosetti,  Ko- 
gălniceanu,  nu  în  mijlocul  fulgerilor  şi  trăsnetelor 
revoluţiei,  precum  altă  dată  Moisi  aduse  Evreilor 
tablele  legii,  obţinute  dela  Dumnezeu  pe  muntele 
Sinai.  Fără  îndoială  că  aceste  însuşiri  negative  sunt 
adevărate,  când  ne  gândim  că  aceste  drepturi  şi 
libertăţi,  câştigate  de  drept,  nu  sunt  încă  de  fapt; 
de  oarece  se  cunoaşte  deplina  nepăsare  civică  a 
ţăranului  în  alegeri,  lipsa  lui  desăvârşită  de  voinţă, 
complecta  lui  cedare  faţă  de  presiunile  tuturor  gu- 
vernelor. 

« Din  propria-i  iniţiativă,  pentru  propria-i  scăpare, 
şi  contra  opresorului  cutezător,  Românul  — scrie 
d-1  Maneguţiu  — arar  combate;  unul  se  codeşte 
«nu-şi  face  bucluc»  cum  zice  el;  prea  mult  «dă 
pace»;  prea  bucuros  «lasă  pe  Turc»  vorba  ăluia, 
«dacă  Turcul  l-ar  lăsa  pe  el»,  şi  acest  lasâ-mă  să 
te  las  este  adevărata  laşitate  a Românilor»  !), 

Orce  om  bine  îmbrăcat  impune  Românului, 
care-1  crede  îndreptăţit  să-i  ceară  serviciu  şi  sâ-i 
dea  ordine,  observă  Mareşalul  Moltke. 

1)  Art.  cit.,  pag.  107. 

Aceeaş  trăsătură  caracteristică,  recunoscută  până 
aici  în  deosebi  ţăranului  român,  se  dovedeşte  a se 
găsi  şi  la  burghezia  oraşelor  noastre.  Intr’un  studiu 
apărut  de  curând,  d-1  C.  A.  Popescu  intitulează, 
foarte  semnificativ,  unul  din  capitolele  sale : Para- 
lizia civică.  Autorul  acestui  studiu  descrie  abţi- 
nerea politică  a oamenilor  de  profesie  liberă,  cari 
ocolesc  alegerile  sau  votează  cu  guvernul  ca  şi 
funcţionarii,  iar  drept  scuză  pentru  pasivitatea  şi 
resemnarea  lor  dau  cunoscutul  motiv  că  «n’au  să 
schimbe  ei  ţara».  D-1  Popescu  socoteşte,  şi  cu 
drept  cuvânt  după  noi,  că  aci  este  cazul  unei  ade- 
vărate abulii , boală  de  voinţă1).  Fără  îndoială  că 
această  boală  de  voinţă  este  adevărată,  şi  încă  este 
cronică,  durează  de  mult.  Ea  este  ecoul  învechit 
al  unei  perioade  de  patru  veacuri  de  vieaţă  is- 
torică pasivă,  umilită,  supusă  la  voinţa  altora,  cari 
apasă  nemilos  pe  sufletul  nostru. 

Lipsa  de  energie  şi  de  voinţă  activă,  pasivitatea 
defensivă  şi  resemnată  în  faptă  a Românului,  a 
lăsat  însă  loc  la  protestarea  verbală,  fie  prin  bat- 
jocură şi  sarcasme,  fie  prin  plângeri  şi  critici  adre- 
sate, în  proză  şi  în  versuri,  către  şi  în  contra  asu- 
pritorilor. întreaga  noastră  literatură  populară  în 
versuri  este  predomnită  de  nota  plângătoare 2). 
Multe  din  poeziile  şi  cântecile  poporului  nostru 
sunt  tot  atâtea  jelbi,  tot  atâtea  lăcrămaţii  îndrep- 
tate spre  cer  contra  asupririi  ciocoiului;  alteori 
ele  iau  tonul  unor  ameninţări  de  răsbunare,  ame- 


1)  Pentru  adevăr  şi  cinste,  1906,  p.  65. 

2)  Vom  vedea  în  volumul  al  doilea,  din  analiza  literaturii  popu- 
lare, în  ce  măsură  cântecele  noastre  populare  confirmă  acest 
adevăr. 

ninţări  cu  atât  mai  crude  cu  cât  mai  niciodată 
n’au  trecut  dela  vorbe  la  fapte.  Câte  din  doinele 
noastre  sunt  pline  de  văicăreli  şi  de  suspine  în- 
necate  în  lacrămi ! Iar  muzica  noastră,  ca  întreaga 
muzică  orientală  dealtminteri,  este  tot  atâtea  plân- 
geri sfâşiitoare  şi  blesteme  câte  accente. 

Plângerea,  protestările,  blestemele  în  potriva 
streinilor  şi  boierilor  lasă  loc  adesea  sarcasmelor 
usturătoare.  Neputându-le  respunde  cu  puterea, 
Românul  a respuns  asupritorilor  săi  cu  dispreţul 
concentrat  în  ironii  ucigătoare;  de  cei  ce  l’au  bă- 
tut, el  şi-a  bătut  joc,  i-a  bătut  şi  i-a  impuns  cu 
ascuţişurile  spiritului  său  tăietor.  Revolta  şi  amarul 
nedreptăţilor  ce  i-au  făcut  cei  mai  puternici,  po- 
porul român  ie-a  aruncat  acestora  în  faţă,  în  formă 
de  protestări  şi  batjocuri.  El  nu  s’a  dedat  la  vio- 
lenţe, n’a  asasinat,  n’a  ars,  n’a  măcelărit  pe  asu- 
pritorii lui. 

In  această  privinţă  este  însă  de  făcut  o deo- 
sebire între  Românii  din  Regat  şi  între  cei  din 
Transilvania,  şi  chiar  între  Românii  din  diferitele 
provincii  din  Regat.  In  România,  nota  aceasta  pa- 
sivă, resemnată  este  mai  pronunţată  în  Moldova, 
apoi  in  Muntenia,  mai  ştearsă  însă  în  Oltenia. 
Dovada  de  aceasta  este  că  ambele  revoluţii,  din 
1821  şi  1848,  avură  loc  şi  plecară  după  pămân- 
tul Olteniei.  Tudor  şi  Magheru  sunt  fiii  Olteniei. 
Românii  din  Transilvania,  sub  acest  raport,  se 
deosebesc  foarte  mult  de  cei  din  România.  La 
ei  puterea  de  resemnare  este  mult  mai  mică,  e- 
nergia  răspunsului  la  asupriri  s’a  cheltuit  mult  mai 
mult  în  fapte  violente,  în  brutalităţi  decât  în  plân- 

geri  şi  în  sarcasme  poetice.  Nobilimea  maghiară 
din  Criscior,  simţi,  la  2 Noembrie  1748,  puterea 
braţelor  ţăranului  român  atâta  amar  de  timp  robit 
de  ea.  Această  nobilime  plăti  atunci,  cu  capetele 
a 37  membri  de  ai  ei,  asupririle  din  trecut.  Ase- 
menea o păţiră  şi  nobilii  din  Brad,  care  plătiră  la 
fel  crimele  lor  în  ziua  de  5 Noembrie,  la  podul  de 
peste  Crişu.  Zarandul,  Ribiţa  şi  alte  multe  oraşe 
fură  martore  la  aceleaşi  scene  sângeroase;  în  aceasta 
din  urmă  41  nobili  unguri  fură  măcelăriţi.  «Ţă- 
ranii. zice  d.  A.  Densuseanu,  erau  surzi  si  muţi 
la  rugările  Domnilor  lor.  Legaţi  cu  lanţuri  de 
care  îi  duceau  la  capul  satului  şi  aici  îi  dă  pe  mâna 
ţiganilor  să-i  execute  şi  înmormânteze.  In  iuria 
lor,  ei  nu  cruţau  nici  femeile,  nici  copiii  Domnilor 
lor,  şi  executau  într’o  formă  pe  domnii  lor  feu- 
dali, cum  şi  pe  aceia  cari  nu  aveau  nici  un  ioba- 
giu.  Revoluţiunea  nu  erâ  numai  în  contra  nobilimii, 
ci  erâ  în  contra  întregului  element  unguresc»  >), 

«...Pe  femei  le  îmbrăcau  în  haine  româneşti,  le 
interziceau  să  mai  vorbească  ungureşte,  le  sileau 
să  umble  desculţe  pe  strade,  apoi  toţi  captivii, 
bărbaţi  şi  femei  într’o  formă,  erau  obligaţi  la  toate 
lucrurile  economice,  domestice  şi  agricole  a ţăra- 
nilor, până  chiar  să  le  cureţe  poeţile»...  «Trupele 
ţăranilor,  ori  pe  unde  treceau,  în  urma  lor,  din 
casele  nobililor  numai  rămâneau  decât  cenuşa  sau 
triste  ruine.  Aşa  că  urmele  acestui  înfricoşat  res- 
boiu  de  exterminare,  deşi  acoperite  de  nouele  ruine 
ale  anului  1848  — 49,  se  mai  cunosc  şi  până  azi 
în  comitatul  Zarandului» 1  2). 

1)  Densuşeanu,  Revoluţia  lui  Horia.  Bucureşti,  1884,  p.  163 — 170. 

2)  Ibidem,  p.  171. 

Intr’adevăr,  la  1848 — 49,  revoluţia  cu  Avram 
lancu  dete  loc  la  aceleaşi  desfăşurări  de  cruzimi, 
ca  şi  revoluţia  lui  Horia  şi  Cloşca.  De  sigur  că 
revoluţiile  din  1437  şi  1514  nu  fură  nici  ele 
mai  puţin  violente  şi  brutale.  Fapt  este  că  în 
ultimile  patru  veacuri,  energia  Românilor  din  Ar- 
deal se  păstră  viguroasă  şi  dârje  şi  se  trădă  în 
patru  mari  revoluţii,  pe  când  acea  a Românilor 
din  Regat  se  prăbuşi  şi  se  frânse,  până  aproape 
a dispărea  sub  parada  unor  revoluţii  anemice, 
abia  în  prima  jumătate  a veacului  al  XlX-lea.  Ro- 
mânii din  Regat,  putem  zice,  n’au  cunoscut  de 
loc  mişcările  istorice  revoluţionare. 

) j 

D-l  de  Gerando  descrie  astfel  pe  Românii  din 
Transilvania,  în  privinţa  revoltei  lor  lăuntrice. 
«Pe  când  Maghiarul  cheltueşte  într’un  moment 
clocotirea  inimii  sale,  Românul  o ascunde  şi  zice 
între  dinţi:  ţine  minte.  Când  vine  împrejurarea  el 
tiu  va  uită  să  se  răsbune.  Păzeşte-te  de  ţine 
minte  zice  un  proverb  al  Ungurilor»  *). 

Trăiţi  într’un  complex  de  împrejurări  deosebite, 
mai  aproape  de  atmosfera  morală  copleşitoare  a 
Orientului,  supuşi  de  timpuriu  îndoitului  jug  înjosi- 
tor al  Otomanilor  şi  al  Grecilor,  Românii  din  Regat 
pierdură  de  timpuriu  vechia  virtute  daco-romană. 

Alta  fu  soarta  Românilor  de  peste  munţi.  Ex- 
ploataţi de  un  stăpân  mai  harnic  el  însuşi,  nici 
ei  nu  pierdură  vechea  lor  hărnicie.  Apoi,  jugul 
Ungurilor  nu  fu  încărcat  cu  al  altor  venetici,  şi 
în  robia  lor  relativă  se  bucurară,  cel  puţin,  de 


1)  Op.  cit.  p.  348. 


www.dacoromanica.ro 


— 458  — 


nişte  condiţii  de  pace  şi  de  linişte,  pe  care  ţările 
române  le  pierduseră  chiar  dela  al  douiîea  al  lor 
descălecat. 

Adevărul  este  însă  că  şi  caracterul  energic  al 
Transilvănenilor  nu  fu  şi  nu  este  curat  în  toată 
masa  lui.  Energia  lui  este  departe  de  a fi  egală 
cu  a părinţilor  noştri  daco-romani.  Ceea  ce  se 
mai  păstrează  nu  este  decât  o isbucnire  adâncă, 
care  se  întâmplă  rar,  şi  pe  care  o îneacă  o vieaţă 
umilită,  supusă,  fricoasă,  de  toate  zilele.  Astfel, 
d-1  Maneguţiu  citează  mai  multe  fapte,  cari  do- 
vedesc lipsa  de  energie,  pasivitatea  răbdătoare  a 
Transilvănenilor. 

Intre  altele,  citează  dânsul  cazul  a 300  Români, 
înarmaţi,  plecaţi  dintr’un  sat  românesc,  pentru  adu- 
narea dela  Blaj,  în  1848,  în  «chilomanul  ne  mai 
pomenit  de  plângeri  şi  vaete  din  partea  mamelor, 
a nevestelor,  a copiilor,  ca  şi  cum  ar  fi  mers  la 
spânzurătoare».  Aceşti  bravi  Români,  la  Blaj,  în- 
cremenesc auzind  vuet  mare  de  popor,  precum 
şi  svonul  că  vin  Ungurii.  Românii  nostrii,  zice 
d-1  Maneguţiu,  cumpărară  dela  curtea  episcopului, 
cu  100  galbeni,  dreptul  de  a se  întoarce  acasă. 

Cu  rari  excepţii,  se  poate  zice  că  rolul  istoriei 
noastre  a fost  să  aştearnă  o dungă  groasă  peste 
portretul  moral  ce  am  moştenit  dela  părinţii  noştri 
etnici,  cu  deosebire  peste  acele  trăsături  cari  înfâ- 
ţişeau  vigoarea,  energia  activă,  tenacitatea,  cute- 
zanţa caracterului  roman.  Abia  ici  colea  au  mai 
rămas  colturi  uitate  de  acţiunea  istoriei  si  aceste 

) > i 

colţuri  se  păstrează  mai  mult  la  Românii  din  Un- 
garia decât  la  cei  din  Regat. 

* 

* * 

Istoria  noastră  naţională,  privită  or  cât  de  su- 
perficial, înfăţişează  un  al  treilea  caracter  distinctiv, 
foarte  pronunţat  cu  toate  că  nici  acesta  pozitiv. 
Acest  caracter  este  lipsa  de  desvoltare  proprie, 
unitară,  omogenă  a desfăşurării  trecutului  nostru. 
După  cum  am  văzut  prea  bine,  în  capitolele  pre- 
cedente, ţările  române  n’au  dus  o vieaţâ  proprie 
pe  seama  lor,  neatârnatâ  de  nimeni  decât  un  foarte 
scurt  timp,  dela  Vladislav  Basarab  până  în  timpul 
lui  Mircea,  abia  vreo  50 — 60  de  ani,  cât  trecu 
dela  scuturarea  jugului  unguresc  până  la  recunoaş- 
terea supremaţiei  Turcilor.  încă  dela  1391,  Ţara 
Românească  este  socotită  de  Turci  printre  ţările 
tributare  lor.  Prin  urmare,  Ţara  Românească,  la 
început  formată  din  două  voivodate  supuse  de 
Bulgari,  unite  în  urmă  într’un  singur  Stat,  care  pe 
la  1242  cade  sub  stăpânirea  Ungurilor,  nu  scapă 
de  aceasta  decât  pentru  timp  de  vreo  50  de  ani, 
şi  îşi  găseşte  un  nou  pericol,  un  nou  duşman  şi 
un  nou  stăpân  în  Turcii,  cari  veneau  atot  puter- 
nici din  Asia. 

In  veacul  al  XlX-lea,  la  început,  stăpânirea  tur- 
cească nu  se  slăbi  decât  pentru  a face  loc  celei 
ruseşti,  care  eră  mult  mai  ameninţătoare  şi  de  care 
abia  ca  prin  minune  puturăm  scăpa.  In  interval, 
sub  masca  stăpânirei  otomane,  avurăm  să  purtăm 
jugul  demoralizat  al  Grecilor  şi  al  Fanarului,  care, 
în  vieaţa  noastră  culturală,  veni  să  se  aşeze  îndată 
după  ce  ne  scăpasem  de  cele  din  urmă  rămăşiţi 
ale  jugului  bulgaro-slav. 

Intr’un  cuvânt,  în  toată  desfăşurarea  trecutului 
nostru,  nu  furăm  neatârnaţi,  de  capul  nostru,  decât 
un  prea  scurt  interval  de  timp,  pe  care-1  măsori 

•cu  câţiva  zeci  de  ani.  Pentru  rest,  istoria  noastră 
atârnă  sau  de  Bulgari,  sau  de  Unguri,  de  Turci 
şi  în  sfârşit  de  Ruşi  şi  de  puterile  europene.  La 
noi  au  poruncit  şi  s’au  făcut  stăpâni  toţi  câţi  au 
trecut  pe  la  noi  şi  pe  lângă  noi.  Bulgarii  ne-au 
poruncit  şi  ne-au  impus  voinţa  lor,  religia,  limba 
şi  organizaţia  lor  de  stat;  Ungurii  ne-au  poruncit, 
precum  ne  poruncesc  încă  în  Transilvania  şi  Banat, 
şi  ne-au  impus  voinţa  lor  şi  limba  lor;  Turcii  ne-au 
poruncit  şi  impus  voinţei  noastre  capriciile  şi  obi- 
ceiurile lor;  Grecii  ne-au  poruncit  şi-au  pătat  ca- 
racterul nostru  cu  umbre  nesănătoase;  în  sfârşit, 
Ruşii  ne-au  impus  şi  au  înfrânt  voinţa  noastră 
îngenunchindu-ne  ţara. 

Pe  când  la  alte  popoare,  înrâurirea  vecinilor 
s’a  mărginit  cel  mult  la  o împrumutare  de  cu- 
vinte, de  noţiuni  sau  de  moduri  practice  de  a 
lucra,  la  noi,  din  potrivă,  ca  nicâiri,  vecinii  nu  ne 
înrâuriră  pur  şi  simplu  ci  ne  impuseră,  odată  cu 
voinţa  lor,  şi  chipul  lor  de  a fi.  Slavii,  spre  pildă, 
nu  se  mărginiră  a ne  dă  cu  împrumut  o categorie 
de  cuvinte,  de  noţiuni  sau  obiceiuri,  ci  ne  împru- 
mutară organizaţia  lor  de  stat,  limba  lor  grăită 
în  stat  şi  în  biserică,  până  şi  alfabetul  şi  scrierea 
lor.  Turcii  nu  ne  impuseră  numai  voinţa  şi  jugul 
capriciilor  lor,  dar  şi  obiceiurile  lor  orientale,  Se 
ştie  cum  pe  la  începutul  secolului  al  XlX-lea,  Poarta 
vedea  cu  ochi  răi  orce  schimbare  în  costum  şi 
orce  imitare  a apucăturilor  occidentale.  Turcii 
vedeau  în  aceasta  un  semn  de  nesupunere,  şi  perse- 
cutau şi  exilau  pe  cei  cari  părăsea  portul  şi  obiceiu- 
rile turceşti ').  Grecii  chiar,  la  rândul  lor,  căutară 

1)  A se  redea  Pompiliu  Eliad,  Histoire  de  l’esprit  pub.,  p.  120. 

să  ne  impue  cn  forţa  limba  şi  mentalitatea  lor.  Am 
văzut,  în  această  privinţă,  cum  Const.  Mavrocordat 
a dat  hrisov  ca  nimeni  să  nu  mai  poată  ocupă  vre-o 
funcţiune  dacă  nu  cunoaşte  limba  greacă.  Acest 
lucru  nu  s’a  mai  întâmplat,  cred,  la  nici  unul  din 
popoarele  Europii,  care  ocupă  azi  scena  lumii. 

Avem,  ca  naţiune,  o obârşie  foarte  eterogenă, 
compusă  din  tot  felul  de  popoare  cunoscute  în 
antichitate  şi  în  evul  mediu ; atât  de  eterogenă 
încât  abia  Statele-Unite  din  America  se  mai  pot 
compară  cu  noi.  «Dacă  caracterul  român  este  ane- 
voios de  definit,  pricina  o bănuesc  în  preţioasa 
lui  complexitate»,  zice  d-1  Bellessort. 

Pe  lângă  aceasta,  vieaţa  noastră  istorică  şi  so- 
cială, aproape  sub  toate  raporturile,  fu  înstrei- 
nată.  atârnătoare  şi  mărginită  de  vieaţa  altora. 
Istoria  noastră  ne-o  făcură  vecinii,  nu  aşâ  cum 
am  fi  dorit  noi,  ci  cum  le-a  plăcut  lor.  Noi  n’am 
trăit  vieaţa  noastră  proprie,  ci  pe  a altora,  pe  a 
mai  multora,  potrivit  vremilor  prin  cari  am  trecut. 
Aproape  tot  ce-am  avut  ne-a  fost  dat  de  alţii,  de 
voe  de  nevoe;  şi  n’am  apucat  să  ne  asimilăm  bine 
împrumuturile  unora  că  de  grabă  au  venit  alţii  să 
ne  impuie  voinţa  şi  capriciile  lor.  Vieaţa  noastră 
istorică  fu  astfel  un  şir  de  schimbări  la  faţă ; în 
cursul  vremei  eâ  fu  ca  o apă  care  iă  culorile  şi 
înfăţişarea  peisagiilor  prin  cari  trece  în  cursul  ei. 
Trecutul  nostru  fu  impersonal,  anonim,  fu  o serie 
de  moduri  de  a fi  aproape  streine,  ru  totul  deo- 
sebite între  ele. 

Desfăşurarea  vieţei  noastre  istorice  fu  ca  o 
carte  cu  istorioare  dramatice  şi  comice,  care  sunt 


www.dacoromanica.ro 


— 462  — 


tot  altele  pe  fie  care  filă.  Lipsa  unei  vieţi  istorice 
şi  sociale  proprii,  lipsa  unităţii  şi  omogenităţii 
trecutului  nostru,  iată  un  caracter  poate  cel  mai 
<3e  căpâtenie  al  istoriei  Românilor. 

Acest  caracter  istoric  avu  urmări  grave  şi  adânci 
pentru  sufletul  şi  mintalitatea  românească,  şi  mai 
bine  zis  pentru  caracterul  şi  voinţa  Românilor.  Am 
văzut  că  ceea  ce  caracteriză  istoria  Romei,  ca  şi 
a Angliei,  fiind  statornicia  şi  continuitatea  per- 
fectă a desvoltărei  lor,  caracterul  şi  voinţa  Ro- 
manilor şi  a Englezilor  nu  putea  fi,  după  cum  nici 
nu  fură,  decât  puternice,  tenace,  coerente. 

Istoria  Românilor,  având  o desfăşurare  în  con- 
trast cu  acea  a Romanilor  şi  Englezilor,  trebuia  să 
aibe  urmări  cu  totul  altele,  pentru  psichologia  noa- 
stră, Pe  cât  este  de  tenace,  puternic  şi  consecinţe 
cu  ea  voinţa  Englezilor  şi  caracterul  lor,  pe  atât  tre- 
bue  să  fie  de  slabă,  incoerentă  şi  anarhică,  voinţa 
noastră.  Acest  efect  al  istoriei  veni  deci  să  con- 
firme şi  să  adaoge  urmările  psichologice,  care  de- 
curg din  caracterul  istoriei  noastre,  analizat  în  pri- 
mele pagini  ale  acestui  capitol.  El  va  fi  încă  de 
câteva  ori  confirmat  şi  subliniat  de  alte  aspecte  ale 
istoriei  Românilor,  ce  vom  examina  mai  la  vale. 

In  privinţa  mintalităţii,  urmările  acestei  vieţi  is- 
torice anonimă.,  lipsită  de  caractere  proprii  şi  de 
unitate  sunt  şi  mai  învederate  şi  mai  pronunţate  încă. 
Mai  întâiu,  de  aci  decurge  lipsa  de  unitate  a min- 
talităţii româneşti,  întrucât  se  poate  vorbi  de  o 
astfel  de  mintalitate  în  înţelesul  clasic  al  cuvântului. 
Tot  de  aci  provine  lipsa  de  caracter  propriu,  neted 
şi  lămurit  a mintalităţii  româneşti.  La  tot  pasul 

ţi  se  poate  pune  întrebarea,  ce  este  românesc  din 
coprinsul  sufletului  nostru,  în  ce  constă  mintalitatea 
Românească,  care-i  sunt  trăsăturile  caracteristice, 
proprii  ? Şi  la  această  întrebare  de  cele  mai  multe 
ori  eşti  în  încurcătură  ca  să  răspunzi,  sau  nu  găseşti 
de  loc  răspunsul. 

Dacă  se  poate  vorbi  uşor  de  o mintalitate  fran- 
ceză, engleză  sau  germană,  nu  tot  aşa  de  uşor 

este  să  vorbeşti  de  mintalitatea  Românului,  Pe 

) 

aceasta  o vei  putea  defini  poate  mai  curând  prin 
note  negative;  mai  uşor  poţi  spune  că  nu  este 
decât  cea  ce  este  ea,  Ea  n’are  linii  generale  sta- 
tornice, puncte  fixe  care  să  se  regăsească  aceleaşi 
în  mai  toate  producţiile  şi  manifestările  ei.  Lipsită 
fiind  de  unitate,  manifestările  minţii  româneşti  nu 
poartă  toate  o pecetie  proprie,  temeinică,  în  tot- 
deauna aceeaş,  care  să  dea  coloare  particu- 
lară diferitelor  piese  din  care  se  compune  min- 
talitatea noastră.  Conţinutul  sufletului  nostru 
etnic  se  alcătueşte,  în  cea  mai  mare  parte,  din 
crâmpee  şi  petece  împrumutate  dela  neamurile 
vecine,  neasimilate,  nedigerate  şi  neomogenizate, 
pentru  ca  o pecetie  distinctivă  a individualităţii 
noastre  etnice  să  fie  pusă  pe  fiecare  din  ele.  Aceste 
crâmpee  sunt  străine  unele  de  altele,  fără  legă- 
tură logică,  fără  urmare.  Conţinutul  minţii  noastre 
alcătueşte  nu  un  aliagiu,  ci  un  amalgam,  nu  este 
încă  un  tot,  ci  o sumă.  Diferitele  noastre  po- 
veşti, basme,  anecdote,  balade,  cântice  bătrâneşti, 
legende  nu  alcătuesc  cicluri  unitare,  ca  literatura 
altor  popoare,  ci  sunt  piese  detaşate,  izolate,  fără 
Jegătură  între  ele.  Nimic  nu  leagă  Mănăstirea  Arge- 

şului  cu  Mioriţa  sau  balada  lui  Corbea  cu  a 
Oprişanului. 

Cea  ce  este  şi  mai  semnificativ  este  că  Mănăs- 
tirea Argeşului,  Mioriţa,  legenda  Soarelui  şi  Luna, 
ca  şi  cea  mai  mare  parte  din  baladele  şi  legen- 
dele noastre,  nu  sunt  ale  noastre  proprii,  jfcle  se 
găsesc  la  Slavi,  chiar  la  Germani,  unele,  şi  este 
foarte  probabil  că  dela  aceştia  le-am  luat  noi.  Cu 
deosebire  însă,  basmele  româneşti  sunt  toate  îm- 
prumutate dela  vecini,  cu  modificări  cu  totul  ne- 
însemnate. D-l  Şeineanu,  într’un  studiu  voluminos 
şi  amănunţit,  ne-a  dovedit  îndeajuns  acest  adevăr. 
Aşa  fiind  cu  literatura  noastră  populară,  nu  va 
fi  deloc  mai  altfel  cu  cea  cultă.  Din  potrivă.  Cine 
cunoaşte  literatura  noastră  cultă,  până  pe  la  1875 — 
1880,  şi-a  putut,  da  seama  că  ea  era,  cu  prea 
rari  abateri  dela  regulă,  cu  totul  lipsită  de  ori- 
ginalitate şi  de  caracter  românesc.  Romanele 
lui  Bolintineanu  şi  Grandea,  poeziile  acestora, 
multe  din  acelea  ale  lui  Eliade,  Alexandrescu, 
sunt  sau  copii  servile  sau  imitaţii  nereuşite  sau  lo- 
calizare nenimerite  după  modelele  literaturii  stăine. 
Dicţionarul  lui  Maxim  şi  Laurian,  ca  şi  aproape 
întreaga  proză  a timpului,  erau  străine  şi  înstrăinate. 

Dar  se  poate  vorbi  de  un  stil  românesc  în  sculp- 
tura şi  în  arhitectura  noastră  veche  sau  nouă?  Şi 
mai  puţin  Toate  mănăstirile  noastre  sunt  par’câ 
fabricate  după  modelul  celor  din  Orient. 

«In  general,  arhitectura  noastră,  ne  spune  d-l 
Bogdan,  este  împrumutată  dela  Athos.  Este  in- 
contestabil că  multe  biserici  şi  mănăstiri  de  ale 
noastre,  şi  încă  din  cele  mai  frumoase,  au  fost  ri- 

dicate  de  meşterii  aduşi  din_Athos»  1).  Casele,  lo- 
cuinţele sunt  la  noi  aceleaşi  ca  în  toată  peninsula 
balcanică.  Pictură  noi  n’am  avut  decât  pe  cea  din 
biserici  şi  aceasta  reproduce,  după  ritualul  ortodox, 
compoziţia,  fondul  şi  forma,  în  chip  servil,  a pic- 
turii bizantine,  devenite  oficială,  canonică  în  bise- 
rica ortodoxă.  Muzica  noastră  populară  seamănă 
când  cu  acea  a Slavilor,  când  cu  acea  a Ungu- 
rilor. In  deobşte  este  tristă,  tărăgănită  şi  mono- 
tonă. Singura  manifestare  artistică,  în  care  se  pare 
a fi  pus  puţină  originalitate,  este  broderia  cusă- 
turilor ţărancelor  noastre.  Motivele  ce  se  găsesc  în 
alesăturile  şi  cusăturile  în  râuri,  de  pe  cămăşile 
lor,  sunt  de  o frumuseţe  deosebită,  de  un  gust  deli- 
cat, ales,  şi  oarecum  original,  deşi  multe  din  ele  se 
gâsesc  adesea  la  Slavii  din  sud,  în  deosebi  la  Sâtbi. 

Fie  în  liniile  ei  cele  mai  generale,  fie  în  amă- 
nuntele ei,  mintalitatea  românească,  atât  cât  e, 
şi  cum  este,  reproduce  ecoul'  desfăşurării  vieţii 
noastre  istorice.  O istorie  a Românilor  n’a  fost 
scrisă  succesiv  în  timp,  de  oamenii  din  ţară.  Is- 
toria noastră  este  împrăştiată  în  crâmpee  şi  pe- 
tice, prin  adaivele  ţărilor  vecine.  Filele  ei  sunt  de- 
taşate şi  aflătoare  în  toate  patru  colţurile  lumii: 
unele  s’au  găsit  în  Persia,  altele  în  China,  cele 
mai  multe  sunt  la  Budapesta  şi  Varşovia,  nu  pu- 
ţine se  află  la  Roma  şi  Veneţia,  mare  parte  din 
ele  sunt  la  Viena,  Constantinopole  şi  Petersburg. 
Istoriografii  noştri  moderni  sau  mai  vech;  trebuiră 
să  colinde  lumea  întreagă,  ca  să  adune  fărâmă- 


1)  Luptele  cu  Turcii,  cultura  veche  româna,  p 65. 

tură  cu  fărâmătură  diu  urmele  trecutului  nostru. 
Aşa  cum  fu  istoria  noastră  trăită,  aşa  fu  şi  cea 
scrisă.  Ciopârţită,  risipită,  perdută  în  colţuri  uitate  de 
biblioteci  părăsite,  conţinutul  ei  se  găseşte  la  străinii 
cari  mărunţiră  şi  sguduiră  vieaţa  noastră  istorică. 
De  unde  poporul  român  şi’a  adunat  cuprinsul  min- 
talităţii  sale  heterogene,  de  acolo  vor  strânge  isto- 
ricii noştri  veşti  despre  trecutul  neamului  nostru. 
Istoriograful  nostru  nu  va  face  decât  să  se  ţie  pe 
urmele  bardului  român.  Pentru  a seri  istoria  ade- 
vărată a noastră,  va  trebui  istoricului  care  va 
face-o,  să  anticipeze  opera  biblică  a arhanghe- 
lului, din  ziua  judecăţii  din  urmă;  va  trebui  să 
sune  din  surle  şi  trâmbiţe,  să  adune  oasele  îm- 
prăştiate din  morminte,  să  pue  os  la  os,  şi  să  în- 
vie morţii  din  patru  colţuri  ale  pământului,  să-i 
supue  la  un  interogatoriu  amănunţit,  şi,  din  mărtu- 
riile culese,  să  aleagă  şi  să  alcătuiască  cartea  trecu- 
tului nostru.  Altfel  n’o  va  putea  seri,  căci  neamul 
nostru,  neavând  o vieaţă  istorică  proprie  şi  uni- 
tară, isioriografie  proprie  n’avem  şi  cronicele  noastre 
sunt  foarte  târzielnice  şi  fragmentare,  ca  şi  co- 
prinsul  sufletului  nostru  etnic. 

Am  arătat  că  evenimentul  cel  mai  precumpă- 
nitor din  istoria  noastră,  în  ultimele  patru  veacuri, 
este  căderea  tuturor  ţărilor  române  sub  Turci  şi 
agravarea,  adâncirea  tot  mai  mare  a acestei  că- 
deri şi  decăderi,  Acestei  căderi  datorim  noi,  pe 
de  altă  parte,  pătrunderea  şi  mai  mult  a atmos- 
feră morale  a Orientului  în  ţările  noastre.  Aduşi 
mereu  de  Turci  spre  Orient,  având  a suferi  pre- 
stigiul şi  precumpănirea  lor  politică  covârşitoare, 

ou  puteam  să  nu  cădem  cu  desăvârşire  în  apele 
mintalităţii  Orientului. 

Văzuserăm  pe  scurt  în  capitolele  precedente,  cari 
au  fost  urmările  înrâuririi  turceşti  şi  orientale  asu- 
pra sufletului  nostru.  Să  le  analizăm  şi  să  le  complec- 
tăm aici.  Ele  vor  veni  să  confirme  încă  odată,  să 
complecteze  şi  să  lămurească  urmările  ce  au  avut 
primele  trăsături  negative  ale  istoriei  noastre. 

Dela  Mircea  cel  Mare  până  la  Mihaiu  Viteazul, 
s'au  împlinit  două  veacuri  de  lupte  crâncene  cu 
Turcii.  Ceea  ce  Mircea  cedase  Turcilor,  suzera- 
nitatea, Mihaiu  voi  să  iâ  înapoi.  Aceasta  pentru  că 
tributul  dat  de  Mircea  ajunsese  să  fie  de  o mie  de 
ori  mai  mare,  pe  timpul  lui  Mihaiu,  pentru  că  pre- 
tenţiile şi  cererile  Turcilor  ajunseseră  a nu  mai 
putea  fi  suferite.  Vreme  de  două  veacuri,  Ro- 
mânii căzuţi  sub  Turci  se  sbătură  ca  să  sgudue 
jugul  turcesc,  îşi  sacrificară  toată  energia,  toate 
resursele  şi  toate  speranţele  ca  să  iasă  de  sub 
stăpânirea  Otomanilor,  dar  fără  rezultat.  Cu  cât  ei 
făceau  sforţări  mai  mari  ca  să  scape,  cu  atât  se 
adânceau  mai  afund.  Pe  măsură  ce  se  ridică  vo- 
inţa şi  energia  lor  dârje,  pe  aceeaşi  măsură  eră 
lovită  mai  cumplit,  şi  ţările  erau  mai  îngenunchiate. 
Dovadă  Vlad  Ţepeş,  Petru  Rareş,  Ioan  Vodă  cel 
Cumplit.  După  aceşti  trei  domni,  ţările  române 
căzură  în  fundul  prăpastiei  şi  definitiv.  Căderea  fu 
cu  atât  mai  afund,  cu  cât  sforţările  lor  să  se  ridice 
fură  mai  violenteşi  mai  viguroase. 

Voinţa  cerbicoasă,  îndârjită  şi  constantă  a Daco- 
Romanilor  se  topi  în  noi,  se  prăbuşi,  dispăru  a- 
proape  în  focul  acestor  lupte.  Cruzimea  şi  vio- 
lenţa brutală  se  înmuiă,  tenacitatea  caracterului 

se  răspândi  ca  ceaţa  şi  deveni  slăbiciune.  Lovită 
şi  doborâtă  fiind  la  pământ,  voinţa  şi  energia  stră- 
moşilor noştri,  or  decâte  ori  încercară  să  ridice 
capul,  nu  este  de  mirare  că  noi  nu  putem  da  azi 
o dovadă  de  voinţa  energică,  de  tenacitatea  En- 
glezului, a Germanului,  şi  că  în  această  privinţă 
nu  putem  sta  alături  nici  chiar  cu  Bulgarii  şi  Un- 
gurii. Stăpânirea  turcească  a omorât  în  noi  orce 
energie,  orce  voinţă,  orce  veleitate.  In  a doua  ju- 
mătate a veacului  al  XVIl-lea  şi  în  tot  veacul  al 
XVlII-lea,  energia  şi  voinţa  românească  fură  ca  şi 
desfiinţate.  Micile  fârimituri,  cari  vor  mai  fi  fost  ră- 
mase, fură  enervate  şi  evaporate  şi  acelea,  în  at- 
mosfera morală  şi  socială  a Orientului,  în  care  ne 
confundasem  pe  deplin,  sub  îndoita  acţiune  a Tur- 
cilor şi  a Fanarului  grecesc. 

Atât  de  mult  fu  înfrântă  şi  sdrobită  voinţa  şi 
energia  Românilor  de  către  spadele  Ienicerilor,  în 
cât  trica  dc  Turc'  a pătruns  adânc,  nu  numai  în 
sufletul  şi  caracterul  nostru,  dar  par’că  în  carnea 
şi  oasele  noastre.  Amintim  din  nou  cuvintele  lui 
Moltke:  «rezistenţa  arătându-se  de  atâtea  ori  za- 
darnică, Românul  nu  s’a  mai  gândit  la  alt  mijloc 
de  scăpare  decât  fuga».  Până  mai  alaltăieri,  Ro- 
mânul simţea  o adevărată  groază,  numai  dacă 
auzea  pronunţându-se  numele  Turcilor.  Vederea 
Turcilor  îi  încremenea,  le  îngheţă  sângele  în  vine. 
Este  mult  sens  în  observaţia,  devenită  banală,  că 
mamele  române  îşi  speriau  copiii  cu  venirea  Tur- 
cilor. Astăzi  încă,  în  graiul  poporului  incult,  Turcii 
se  identifică  cu  noţiunea  vrăjmaşilor  în  general, 
ei  simbolizează  pericolul,  ruina,  dezastrul.  Tot  ei 
simbolizează  la  noi  stăpânirea,  nobilimea.  De  acea, 

multe  din  baladele  şi  legendele  noastre  populare 
sunt  pline  cu  versuri  ca  acesta: 

Turcilor,  boierilor... 

Frica,  groaza  de  Turci  este,  şi  mai  cu  seama 
era  instinctivă  la  Români.  Erau  presimţiţi  din 
depărtare.  îndată  ce  erau  zăriţi,  acţiunea  spon- 
taneă,  reflexă  a Românilor,  era  fuga.  Şi  fuga  nu 
eră  numai  a unui  sat,  a unui  cătun  sau  a unei 
mâini  de  oameni,  ci  chiar  a unor  oraşe  întregi. 
Foarte  interesantă  este,  în  această  privinţă,  de- 
scrierea pe  care  o face  Francezul  C.  Lefebvre, 
pe  la  finele  veacului  al  XVIII-lea,  despre  o călătorie 
a lui  prin  ţările  române  «Moldovenii,  zice  dânsul, 
aleargă  să  se  ascundă  în  păduri  şi  în  munţi  de 
frica  trupelor  turceşti,  luând  cu  ei  toată  averea 
lor  mai  preţioasă.  Eu  însumi  am  fost  martor  şi 
am  văzut  groaza,  teroarea  Moldovenilor,  într'o 
astfel  de  împrejurare.  Eram  prizonier  la  Galaţi, 
prin  anul  1778,  când  fusei  deşteptat,  într’o  noapte, 
de  strigătele  femeilor  şi  de  sgomotele  pregătirii 
de  fugă,  pe  care  o făcea  întreg  oraşul.  Cauza 
acestei  răvăşeli  era  zvonul  despre  apropierea  unei 
armate  turceşti,  zvon,  care,  din  fericire  pentru  ei, 
se  găsi  a fi  fost  lipsit  de  temeiu»  !).  Fără  îndoială 
că  scenele  acestea  erau  foarte  dese  şi  obicinuite 
pe  atunci. 

Voinţa  şi  energia  Românilor  se  redusese  în 
aceste  timpuri  la  înţelepciunea  fugii.  Filosofia  noa- 
stră, din  tot  veacul  al  XVII-lea  şi  al  XVIII-lea, 


1)  Tableau  historique  et  politique  de  l'empire  ottoman,  Paria 
VII,  p.  20. 


www.dacoromanica.ro 


— 470  — 


se  coprinde  în  proverbul  prea  popular  la  noi 
care  zice: 

Capul  plecat  de  sabie  nu  este  tăiat. 

Cu  toate  acestea,  multe  capete  de  Români  fură 
tăiate,  până  ce  Românii  învăţară  să  plece  cape- 
tele.  Este  de  observat  cum  se  modifică  acest  pro- 
verb, în  veacul  al  XIX  lea,  în  mintea  poetului: 

Capul  ce  se  pleacă,  paloşul  nu-1  taie 

Dar  cu  umilinţă  lanţul  îl  încovoaie. 

Conştiinţa  umilinţii  lanţului  este  opera,  contri- 
buţia secolului  al  XlX-lea  de  redeşteptare  şi  de 
neatârnare. 

Timiditatea,  paralizia  voinţei,  frica,  lipsa  de 
curaj,  în  general,  au  stăpânit  şi  mai  stăpânesc 
încă  sufletul  Românilor.  «Tirania,  scria  contele  de 
Salaberry  pe  la  1820,  a făcut  pe  Români  timizi, 
şi  josnici»1 2 *).  Iar  francezul  Charles  Pertusier,  cam 
în  acelaşi  timp,  zicea  de  noi:  «nu  găseşti  la  Ro- 
mâni, orcare  ar  fi  treapta  lor  socială,  nici  o ener- 
gie, nici  cea  mai  slabă  scântee  de  însuşiri  răsboi- 
nice,  prin  urmare  nimic  care  să  te  autorizeze  a 
promite  destine  înalte  unei  naţiuni  »&).  Aprecierea 
este  de  sigur  prea  severă,  însă  ea  era  destul  de 
îndreptăţită  în  vremea  în  care  ea  a fost  făcută. 
Este  ştiută  clauza  din  capitulaţiile  ţărilor  române, 
în  care  Turcii  opreau  pe  Domnii  români  de  a ţine 
armată  mai  multă  decât  ar  fi  vrut  Sultanul.  In 
chip  sistematic,  Turcii  voiră  să  desarmeze  pe  Ro- 


1)  Op.  cit.,  p.  49. 

2)  La  Valachie  la  Moldavie...  Paris,  1822,  p.  32. 

mâni  şi  să  distrugă  până  în  adâncimi  instinctul 
lor  răsboinic.  «Jugul  turcesc,  notă  Moltke  în  me- 
moriile sale,  a frânt  energia  acestui  popor.  Ar- 
mele i-au  devenit  streine,  şi  se  supune  la  toate 
cerinţele  stăpânului». 

Dela  Mateiu  Basarab,  Ţara  Românească  nu  mai 
are  armate  regulate  de  nici  un  fel.  Sub  Domnii 
veniţi  din  Fanar,  armata  degeneră  cu  totul.  Lo- 
vitura de  graţie  o dete  forţei  noastre  armate 
Constantin  Mavrocordat,  pe  la  1740,  desfiinţând 
«clasa  călăraşilor  cari  erau  scutiti  de  bir,  nimicind 
astfel  şi  restul  de  putere  militară  ce  se  mai  afla 
în  ţările  române».  Fireşte  că  după  un  veac  şi 
jumătate  de  lipsă  complectă  de  exerciţiu,  energia 
răsboinică  a Românilor  scăpătase  aproape  cu 
totul.  Nu  tot  astfel  va  fi  în  Transilvania,  unde 
energia  răsboinică  şi  vitejia  Românilor  s’a  păstrat 
aproape  întreagă.  «Fiind  sobru,  zice  Laurengon, 
s’ar  putea  face  (din  Români),  nişte  foarte  buni 
soldaţi;  probă  cele  6 regimente  de  infanterie  din 
această  naţiune,  pe  care  le  are  Austria,  şi  cari, 
desigur,  nu  sunt  întrecute  de  altele,  nici  în  vitejie 
nici  în  disciplină»1).  Va  fi  de  ajuns  câţiva  zeci 
de  ani,  chiar  câţiva  ani  de  reluare  în  mână  a 
armelor,  pentru  ca  vechile  instincte  răsboinice  să 
se  trezească. 

Dovadă  de  aceasta  este  că,  în  timpul  Regula- 
mentului Organic,  sub  Kisselef,  întocmindu-se  o 
miliţie  a ţării,  şi  chiar  o trupă  regulată,  vechiul 
spirit  militar  renăscu  din  cenuşa  lui,  instinctele 
răsboinice  se  treziră  din  nou  şi  eşiră  la  iveală. 


1)  Nouvelles  observations  sur  la  Valachie,  p.  26 — 27. 

Aşa  încât,  pe  la  1839,  abia  peste  10  ani  dela 
înfiinţarea  acestor  trupe,  Raoul  Perrin  putea  scrie 
«Românii  au  fost  totdeauna  priviţi,  şi  cu  drept 
cuvânt,  ca  nişte  bravi  şi  curagioşi  soldaţi...  Tri- 
miteţi un  batalion  de  infanterie  română  înaintea 
vrăjmaşilor,  şi  veţi  găsi  la  el  îndârjirea  eroică  a 
Sciţilor  şi  a Dacilor.  Dacă  va  trebui  să  meargă, 
el  va  înainta  în  dreptul  gurii  fumegânde  a tunu- 
lui; dacă  îi  comanzi  oprirea  unei  trupe  vrăjmaşe, 
el  nu  va  şovăi  nici  cât  un  zid  de  aramă,  strâns 
compact,  inatacabil»  1).  Se  poate  ca  aici  să  fie 
ceva  exagerare  în  bine,  precum  autorul  de  mai 
sus  citat  exagera  în  rău. 

Observaţia  unui  alt  francez,  făcută  pe  la  1850, 
ne  pare  cea  mai  aproape  de  adevăr  asupra  acestui 
punct.  «Românul,  zice  de  Gerando,  nu  este  răsboinic 
din  firea  lui ; totuşi  odată  înrolat,  el  serveşte  ca 

un  bun  soldat.  Dacă  nu  va  avea  furia  si  elanul 

> 

Ungurilor,  el  are  mai  multă  încăpăţânare  de  re- 
zistenţă decât  aceştia.  «Dă  pe  moarte»  este  un  pro- 
verb al  lor.  Ceva  din  valoarea  romană  a rămas 
în  ei,  şi  comparându-se  cu  Saxonii,  a căror  în- 
focare pacinică  se  întrebuinţează  numai  în  comerţ, 
ei  zic:  la  un  Român  zece  Saşi»'2).  Trebuia  însă 
să  avem  în  vedere  că,  de  Gerando  observase  pe 
Românii  din  Transilvania. 

Tot  atât  de  adâncă  şi  dăunătoare  pentru  ener- 
gia românească  lu  şi  influenţa  Orientului,  care  enervă 
şi  moleşi  voinţa  şi  caracterul  nostru,  cât  va  mai  fi 
putut  scăpa  de  sub  influenţa  nefericită  a Turcilor. 
Din  această  înrâurire  ne-am  ales  cu  tradiţionala 

1)  Coup.  d’oeil  sur  la  Valachie  et  la  Moldavie,  p.  25. 

2)  Op.  cit.,  p.  850. 

noastră  nepăsare , cu  credinţa  în  fatalitate , în  soartă, 
în  noroc,  şi  cu  desăvârşită  lipsă  de  încredere  în 
noi  înşi-ne.  Nepăsarea  şi  fatalismul , rod  al  celor 
câteva  tresături  mai  de  seamă  ale  istoriei  noastre 
şi  ecou  adesea  al  înrâuriri  Orientului,  sunt  notele 
cele  mai  limpezi  şi  lămurite  ce  se  pot  desprinde 
în  sufletul  şi  în  caracterul  nostru.  Dacă  condiţii 
sociale  şi  istorice  mai  priincioase  tind  să  mărgi- 
nească şi  să  mai  întunece  puţin  această  nepăsare 
şi  fatalism , ele  totuş  ne  mai  caracterizează  şi  azi.  Ele 
sunt  pentru  caracterul  nostru  cea  ce  este  sociabi- 
litatea la  Francezi,  şi  cea  ce  este  energia  voinţei 
la  Englezi,  trăsăturile  noastre  negative  cele  mai 
comune  dacă  nu  cele  mai  caracteristice. 

Asupra  acestei  note  se  întâlnesc  la  noi  toate 
clasele  toate  straturile  societăţii.  «Adevărata  boală 
a Principatelor,  zicea  Girardin,  este  neîncrederea 
şi  nesiguranţa,  teama  de  ele  însele;  totdeauna  su- 
puse puterilor  streine,  totdeauna  atârnătoare  de 
alţii,  ele  nu  aşteaptă  nimic  dela  sforţările  proprii». 
Autorul  acestei  reflecţii  avea  în  vedere  mai  ales 
clasele  superioare.  «Cultivatorii,  scrie  Pertusier, 
sunt  leneşi,  prin  urmare  apatici».  «Ţăranul,  scrie 
Moltke,  preferă  să  rămâie  în  starea  în  care  şi-a 
trecut  copilăria  şi  care  i-a  devenit  scumpă. 
Din  tată  în  fiu  el  moşteneşte  obiceiul  de  a nu 
cultivă  nici  odată  mai  multe  pământ  decât  îi  este 
strict  trebuincios  pentru  traiu»...  «Obicinuit  să  se 
mulţumească  cu  puţin,  Românul  nu  cunoaşte  miile 
de  trebuinţe  ale  altor  naţiuni  ; el  teme  mai  puţin 
lipsa,  sărăcia  decât  munca;  mizeria  barbariei  decât 
greutăţile  civilizaţiei » . «Forţa,  timpul  şi  libertatea 
sunt  trebuinţe  cari  n’au  nici  o valoare  pentru  el 

şi  pe  care  nu  le  utilizează».  Sub  îndoita  înrâu- 
rire a atmosferii  orientale  şi  a tiraniei  Turceşti,  ci- 
vilizaţia şi  libertatea  erau  zadarnice  şi  cu  neputinţă. 
Tot  aşa  eră  cu  sforţarea.  «Românii,  zice  Thornton, 
nu  pun  nici  o sforţare  la  nimic,  şi  nu  se  dedau  la 
noui  ramuri  de  industrie,  abia  rar  de  mai  păstrează 
practica  acelor  cari  sunt  mai  de  trebuinţă : mese- 
riile sunt  lăsate  streinilor». 

Toţi  streinii  cari,  trecând  prin  ţările  noastre,  au 
putut  observă  de  aproape  populaţia  noastră  rurală, 
au  fost  isbiţi  de  starea  lor  morală  şi  materială. «Le- 
nea ţăranului  român  scrie  de  Gerando  este  ca  acea 
a Lazoroni!or».«  Ca  urmare  a situaţiei  lor  servile, 
ţăranul  român  este  indolent  şi  leneş»,  zice  Desprez. 

Tirania  turcească  si  înrâurirea  atmosferii  morale 

j 

din  Orient  împuţinară  trebuinţele  şi  facultăţile  Ro- 
mânilor. Puterea  de  muncă  şi  iniţiativa,  devenind 
la  ei  lucruri  zadarnice,  nu  întârziară  a degenera 
şi  a cădea  în  desuetudine.  Pe  urmele  lor  se  in- 
stalară nepăsarea. , lenea  fizică  şi  mintală,  adică 
lipsa  de  iniţiativă,  resemnarea , lipsa  de  încredere 
în  sine,  şi  mai  presus  de  toate  fatalismul , încre- 
derea oarbă  în  noroc,  în  soartă. 

Nepăsarea  şi  resemnarea  pasivă  sunt  însuşiri 
cari  apar  în  toată  clipita  şi  în  toate  actele  ţăra- 
nului român.  Amintim  aci  în  treacăt  cum  ţăranii, 
de  prin  podgoriile  de  vii,  vedeau  mana  distru- 
gându-le  rodul,  şi  aveau  sub  ochi  pilda  celor  ce 
le  stropeau  cu  sulfat  de  cupru,  şi  aceasta  pentru 
mult  timp  nu-i  îndemna  de  loc  să-şi  scape  viile. 
Li  se  părea  a fi  un  sacrilegiu  să  lupţi  cu  voinţa 
lui  Dumnezeu.  In  mintea  lor,  era  adânc  înrădă- 


www.dacoromanica.ro 


- 475  — 


cinată  ideia  că  ceea  ce-ţi  vine  pe  cap  sau  în  holde 
este  trimis  de  Dumnezeu,  şi  că  este  zadarnic  sau 
este  păcat  să  te  împotriveşti.  Tot  ca  şi  cu  viile 
se  întâmplă  cu  sulfatarea  grâului.  Abia  cu  mare 
greutate  obiceiul  de  a sulfata  grâul  a putut  pă- 
trunde la  o parte  din  populaţia  satelor.  Restul 
urmează  să  semene  grâul  tot  nesulfatat  şi  pro- 
duce un  grâu  plin  de  tăciune,  care  are  o valoare 
foarte  scăzută. 

Nici  cu  boalele,  ce  de  regulă  bântue  satele 
noastre,  nu  se  petrece  altfel.  Cum  dupe  mintea 
lor  boala  vine  dela  Dumnezeu,  este  zadarnic  să 
alergi  la  doctor  şi  la  spiţerie.  Ea  trebue  să  treacă 
dupe  cum  a venit,  adică  dupe  voinţa  lui  Dumne- 
zeu; orce  ai  face  ca  s’o  goneşti  este  fără  folos~ 
Cel  mult  dacă  poate  să  ia  osteneala  să  cheme 
pe  popa,  spre  a citi  bolnavului  vre-o  moliftă  sau 
să-i  facă  vreun  maslu,  atunci  când  este  probabil 
că  boala  vine  dela  Dumnezeu.  Dacă  însă  sunt 
semne  că  boala  vine  dela  Dracu,  săteanul  îşi 
caută  în  altă  parte,  la  vrăjitori  şi  la  descântece. 
Numai  în  cazul  când  învederat  boala  nu  vine  nici 
dela  Dracu  nici  dela  Dumnezeu,  ci  dela  oameni, 
ţăranul  se  îndreaptă  spre  doctori  şi  spitale.  In 
deosebi,  spitalele  sunt  pline  de  săteni  cari  au  fost 
loviţi,  tăiaţi  între  ei  pe  mejdine  sau  la  băutură. 
De  obiceiu  atunci  ei  au  grije  să-şi  scoată  certifi- 
cate, pentru  a le  putea  înfăţişa  la  instanţele  jude- 
cătoreşti, în  procesele  ce  urmează  totdeauna  dupe 
acest  fel  de  întâmplări. 

In  colo  foarte  rar  ţăranii  se  îndreaptă  spre 
spitale,  infirmerii  şi  doctori. 

Acest  fel  de  a fi  al  Românilor  este  aşa  de 

învederat  şi  atât  de  caracteristic,  în  câtel  a isbit. 
foarte  ciudat  pe  toţi  streinii  care  i-au  cunoscut. 
El  este  general  şi  caracterizează,  pare-se,  pe  Ro- 
mânii de  pretutindeni. 

A de  Gerando  l’a  observat  şi  în  Transilvania, 
unde,  cu  toate  astea,  resemnarea  pasivă  şi  fatalis- 
mul ar  trebui  să  fie  mai  puţin  răspândite.  «Nu 
trece  o săptămână,  scrie  de  Gerando,  fără  ca  un  Ro- 
mân (miner)  să  nu  fie  rănit  sau  omorât,  mulţu- 
mită numai  nechibzuirii  de  care  dau  probă,  sub 
cuvânt  că  ceea  ce  trebue  să  se  întâmple  se  va 
întâmpla...  Un  medic  îngrijea  pe  un  Român  rănit 
greu.  Boala  fu  lungă  şi  bolnavul  nu  înceta  o clipă 
să  spue  doctorului  că  el  n’are  încredere  în  me- 
şteşugul său,  pentru  că  n’o  să  poată  să-l  vindece. 
Când  însă  se  însdreveni,  lucru  de  care  medicul 
nu  ştia  cum  să  se  mai  felicite,  Românul  îl  pre- 
veni, zicându-i,  «dar  asta  nu  este  dela  dumneata, 
Dumnezeu  a vrut  asâ,  si  asta-i  tot». 

întreaga  gospodărie  a sătenilor  noştri  se  resimte 
de  chipul  lor  sufletesc  de  a fi.  Nepăsarea,  lene- 
virea  şi  nechibzuinţa  lor  se  strevăd  în  chipul  cum 
îşi  îngrijesc  vitele  şi  cum  îşi  clădesc  locuinţele.  Ei 
clădesc  case  efemere,  îndată  ce  au  putut  înşiră 
câteva  lemne  unele  peste  altele,  şi  le-au  putut 
Învălui  cu  şiţă  de  brad  subţire  ca  pleava  sau  şin- 
drilă de  fag  putred.  A fabrică  cărămidă  şi  a zidi 
o casă,  cu  o anevoinţâ  care  să  le  răpească  chiar 
mai  mult  de  2 — 3 ani  de  zile,  nu  poate  de  loc 
încape  în  apucăturile  populaţiei  noastre  dela  ţară. 
Până  mai  eri,  pe  unele  locuri  astăzi  încă,  un  flăcău 
întemeia  o familie,  îndată  ce  a făcut  o groapă  de 
oarecare  dimensiuni,  şi  a podit-o  cu  brasde,  lăsând 

un  coş,  şi  o ferestruţă  la  faţa  pământului,  pentru 
ca  să  intre  lumina  şi  să  ese  fumul,  după  cum  le 
va  veni  mai  bine  la  socoteală.  Foarte  adesea  fumul 
ese  pe  fereastră  şi  lumina  intră  pe  coş,  un  fel  de  lu- 
mină amestecată  vara  cu  ploaie  şi  iarna  cu  zăpadă. 

Bordeiul  aşa  alcătuit,  sau  coliba  de  lemne  înşi- 
rate şi  acoperite  cu  stuf  sau  coceni,  n’are  nici  un 
viitor  şi  nici  o trăinicie.  Dar  mai  ales  generaţiile 
cari  se  nasc  în  aşa  locuinţe,  precum  şi  părinţii, 
n’au  nici  o trăinicie  şi  nici  un  viitor.  Când  aşa 
trăiesc  gospodarii  noştri  dela  sate,  apoi  nici  vitele 
lor  nu  pot  avea  o soartă  mai  fericită.  Nepăsarea 
şi  nechibzuirea  orientală  a sătenilor  noştri  nu  poate 
fi  mai  mică  pentru  vitele  lor  decât  pentru  ei.  Iarna, 
aceste  vite  visează  noaptea  pe  drumuri,  în  zăpadă 
şi  în  viscole,  sau  sub  pătuege  şi  în  coşeri  des- 
fundate, sub  cari  ele  nu  se  pot  găsi  nici  mai  rău 
nici  mai  bine  ca  afară. 

Grădina  dc  legume  sau  pomi  roditori  sunt  griji 
prea  mari,  de  care  de  cele  mai  de  multe  ori  să- 
tenii noştri  se  dispensează.  Iar  toamna,  de  unde 
au  de  unde  n’au,  trebue  să  numere  bani  albi,  greu 
câştigaţi,  ca  să  cumpere  dela  grădinarii  sârbi  sau 
bulgari.  Totul  atârnă  la  ei  de  norocul  întâmplării. 
Dacă  ploaia  va  veni  în  belşug,  cele  câteva  fire  de 
varză  sădite  de  el,  în  pripă,  se  vor  face,  dacă  nu 
va  veni  ploaie,  atunci  «norocul  grădinarilor». 

De  aceea,  ca  şi  a orientalului  în  general,  filozofia 
practică  a ţăranilor  români  este  filozofia  Desti- 
nului şi  a Norocului.  Nu  se  poate  află  o idee  sau, 
o nălucă  a minţii,  care  să  persecute  şi  să  urmă- 
rească mintea  poporului  român  mai  mult  decât 
năluca  sau  ideea  norocului  şi  a destinului. 

Naşterea,  căsătoria  şi  moartea,  cu  tot  cortegiul 
<3e  întâmplări  fericite  sau  nefericite  ce  le  poate 
Întovărăşi,  sunt  făptura  destinului,  a soartei,  a ur- 
sitei sau  a norocului.  Năluca  norocului  şi  a ursitei 
stăpâneşte  toate  actele  şi  faptele  ţăranului  nostru, 
de  altfel  chiar  şi  pe  ale  Românilor  din  oraşe. 
Anecdotele,  snoavele,  poveştile,  basmele,  cânte- 
cele, toate  ramurele  producţii  literare  a poporului 
sunt  precumpănite  de  ideia  norocului  şi  a ursitei. 
Pe  tema  norocului  şi  a ursitei  sunt  brodate  cea 
mai  mare  parte  din  cele  mai  bune  anecdote  şi 
poveşti  ale  poporului  nostru.  Norocul  şi  ursita  dau 
foarte  adesea  toată  sarea  şi  tot  şicul  acestui  lei 
de  literaturi.  Năluca  norocului  stăpâneşte  gândul 
şi  mintea  poporului,  în  orce  clipă,  fie  acea  clipă 
orcât  de  măreaţă,  solemnă;  fie  ea  orcât  de  obici- 
nuită şi  trivială.  Dupe  cum  se  ştie  foarte  bine, 
"ţăranul  român  nu  va  bea  un  pahar  de  ţuică  sau 
vin,  fără  să  nu-şi  ureze  noroc.  Fie  la  ospeţe  mari, 
la  petreceri  de  botez  şi  de  cununie,  fie  la  amiaz 
sau  la  cină,  pe  câmp  la  muncă,  el  nu  va  apropia 
buzele  de  paharul  cu  vin,  până  ce  nu  va  fi  sfârşit 
mai  întâiu  pe  deplin  toate  formele  şi  formulele 
de  închinare  şi  de  urare  de  noroc.  Când  vinde 
sau  cumpără,  când  începe  sau  isprăveşte  un  lucru, 
când  sughiţe  sau  când  strănută,  ţăranul  român  nu 
poate  până  nu  va  repeta  formula  tradiţională  a 
urării  de  noroc.  Aiurea,  ideia  norocului  stăpâneşte 
şi  înlănţueşte  atât  de  mult  mintea,  încât  urările 
-de  noroc  iau  locul  chiar  al  obiceiului  de  a-şi  dâ 
-«bună  dimineaţa»  sau  «bună  ziua». 

* 

* * 

Cea  ce  deosibeşte  iarăşi,  în  chip  isbitor,  desvol- 
tarea  vieţii  noastre  istorice  de  a orcărui  alt  neam, 
este  desăvârşita  incoerenţă  şi  anarhie  a istoriei 
noastre  politice,  sociale  şi  economice.  Dela  un  cap 
la  altul  al  istoriei  noastre,  organismul  naţiunii  fu 
■sguduit  de  convulsiuni  repezi,  repetate.  Vieaţa 
neamului  nostru,  sub  toate  formele  ei,  nu  fu  de 
cât  un  şir  de  cutremurături,  de  convulsiuni,  de 
spasme.  Liniştea  şi  pacea  nu  domniră  la  noi  de 
cât  în  intervaluri  prea  scurte.  Abia  liniştit  o clipă 
orizonul  nostru  istoric,  şi  imediat  nouri  şi  vijelii 
proaspete  se  iveau  la  orizon. 

Putem  rezuma,  cele  deja  arătate  în  capitolele 
precedente,  în  chipul  următor: 

Această  stare  de  lucruri  începu  prea  de  tim- 
puriu, de  atunci  când  naţiunea  română  era,  ca  să 
zicem  aşa,  numai  în  faşe.  Năvălirile  tuturor  hordelor 
barbare  îşifăcură  drum  spre  Occident,  trecând  peste 
corpul  ţării  şi  neamului  nostru  născând.  Goţi,  Huni, 
Avari,  Gepizi,  Bulgari,  Kumani,  Unguri,  Tătari,  în- 
tunecară la  scurte  intervaluri  orizonul  nostru  si 

] 

turburai ă adânc  atmosfera  noastră.  Se  înfiinţară 

i 

mai  apoi  principatele  române.  N’apucară  însă  să 
se  consolideze,  şi  căzură  pradă  invaziei  Turceşti, 
devenind  curând  supuse  Sultanului.  O vieaţă  poli- 
tică, jumătate  liberă,  jumătate  atârnată  de  Turci, 
urmă  mai  departe,  însă  nu  fu  decât  o vieaţă  în- 
tretăiată de  tot  felul  de  convulsiuni  lăuntrice.  Schim- 
bările vertiginoase  de  domnie,  cari  desorganizau 
şi  clătinau  din  temelie  structura  şi  tot  rostul  so- 
cietăţii; certurile  şi  intrigile  boierilor,  cari  sfâşiau 
corpul  naţiunii;  intrigile  şi  zizaniile  vecine,  care  în- 
tăreau şi  întreţineau  răsboiul  civil,  erau  ajutate  şi 

înteţite  de  năvălirile  prădalnice,  periodice  ale  Tă- 
tarilor, de  expediţiile  jefuitoare  ale  Turcilor. 

Ce  putea  fi,  în  aşa  condiţii,  activitatea  noastră 

economică  si  vieata  noastră  sufletească?  Ce  ur- 
) > 

mări  a avut  această  desfăşurare  istorică,  atât  de 
agitată,  asupra  caracterului  şi  activităţii  noastre 
practice  ? Pentru  a răspunde,  să  ne  oprim  puţin 
asupra  amănuntelor  ce  decurgeau  dela  acest  mod 
de  a fi  al  istoriei  noastre. 

Consecinţele,  spre  pildă,  ale  năvălirilor  sunt  uşor 
de  văzut.  Istoria  noastră  este  plină  de  ele,  dela 
început  până  la  isprăvit.  Când  au  trecut  şi  de  câte 
ori  au  trecut  Goţii,  Hunii,  Avarii,  s’au  retras  Ro- 
mânii în  munţi,  lăsând  în  prada  drumeţilor,  dacă 
nu  toată  averea  lor,  cel  puţin  partea  cea  mai  grea, 
cea  mai  anevoie  de  refăcut : casele,  rodul  muncii. 
Când  au  venit  Tătarii  şi  au  înteţit-o  cu  jafurile  lor, 
în  care  duceau  cu  ei  vite,  oameni  prinşi,  luaţi  în 
robie,  rodul  muncii  şi  tot  ce  puteau  să  rupă,  Ro- 
mânii iarăşi,  câţi  au  putut  scăpa  liberi,  cu  vieaţă, 
s’au  retras,  au  fugit  d’inaintea-  jafului.  Au  ve- 
nit apoi  invaziile  şi  expediţiile  turceşti,  robirile  şi 
luptele  pe  vieaţă  şi  pe  moarte.  In  aceste  răsboaie, 
tactica  voivozilor  noştri  este  cunoscută.  Ei  puneau 
populaţia  dela  câmp  să  se  retragă  spre  înfundă- 
turile munţilor.  Ardeau  şi  distrugeau  sate,  oraşe 
şi  averi,  pentru  ca  să  facă  pustiu  drumul  arma- 
telor turceşti,  care,  de  altfel,  tot  aşa  ar  fi  ajuns 
după  trecerea  lor.  Mai  târziu  locuitorii,  dela 
dânşii,  fără  să  le  mai  poruncească  cineva,  ajun- 
seseră să  practice  această  fugă,  or  decâte  ori  ză- 
reau apropierea  oştilor  turceşti,  sau  numai  pe  sim- 

ple  svonuri,  cari,  după  cum  am  văzut-o  în  paginile 
precedente,  puteau  fi  lipsite  de  temeiu. 

In  definitiv,  socotind  bine,  putem  zice  că  nici 
un  popor  din  Europa,  chiar  din  cele  cari  căzură 
în  stăpânirea  Turcilor,  n’avu  să  sufere  cât  noi. 
Sârbii  şi  Bulgarii,  deşi  cuceriţi  cu  totul,  au  avut, 
sub  stăpânirea  Turcilor,  o soartă  mai  puţin  nefe- 
ricită ca  noi.  Odată  cuceriţi,  ei  n’au  mai  cunoscut 
nenorocirile  răsboaielor,  prăzilor  şi  invaziilor.  Stă- 
pânirea otomană  se  întinse  peste  ei  ca  un  strat 
de  zăpadă  peste  un  ogor  de  grâu  verde.  Ei  fură 
păstraţi  şi  feriţi  de  multe  nenorociri,  pe  când  pe  noi, 
ca  pe  un  ogor  de  grâu  desvelit  şi  supus  la  toate  vân- 
turile şi  înghieţurile,  ne  ofeliră  şi  ne  vestejiră  toate 
nenorocirile  şi  toate  restriştile  pe  cari  le  aruncară 
valurile  istoriei  universale. 

îşi  poate  orcine  reface  cu  închipuirea,  ce  prive- 
lişte înfăţişa  vieaţa  casnică,  economică  a Româ- 
nilor în  halul  unor  aşa  vremuri.  «Excesele  ce  iac 
hordele  turceşti  nedesciplinate,  nu  se  pot  închi- 
pui, zice  francezul  Lefebvre  ; jefuesc  şi  robesc  toată 
ţara;  distrug  adesea  sate  întregi  şi  măcelăresc  pe 
locuitorii  nearmaţi,  de  aceea  Moldovenii  au  luat 
obiceiu  de  se  ascund  în  munţi  şi  păduri,  luând 
cu  ei  tot  ce  au  mai  preţios...  Am  aflat  de  ase- 
meni, că  fiecare  familie  îşi  păstrează  pentru  aceasta 
un  fel  de  camion  cu  unul  sau  mai  mulţi  cai,  pen- 
tru a-şi  asigură  mijloacele  de  scăpare  la  trebu- 
inţă» *).  Autorul  acestor  rânduri  scria  ceea  ce  a 
văzut,  la  Galaţi,  pe  la  1778,  şi  ceea  ce  a văzut 
dânsul  oglindeşte  de  sigur  felul  de  vieaţă  al  Ro- 


1)  Op,  cit.  p.  20. 

mânilor  din  cele  mai  vechi  timpuri.  «Tătarii,  scria 
dânsul,  în  număr  de  80.000,  jefuiră  şi  devastară 
în  şapte  zile  Moldova  întreagă.  Ei  luară  în  robie 
40,000  de  oameni,  şi  răspândiră  groaza  şi  jalea 
în  toate  colţurile  ţării»  ').  Contele  de  Salaberry 
este  neîntrecut  în  a înfăţişă  tabloul  jalnic  al  acestor 
vremi:  «Natura  dă  tot  dela  ea,  de  sine,  Românul 
nu  se  poate  bucură  de  ea,  el  este  rob  şi  se  as- 
cunde. Pe  când  natura  se  împodobeşte  cu  toate  far- 
mecele ei,  pentru  a atrage  privirea  omului  şi  a-1 
mângâia  de  lipsurile  vieţii,  Românul  fuge  să  se 
pitule;  el  locueşte  sub  pământ,  îşi  îngroapă  exis- 
tenţa şi  puţinul  ce  posedă,  de  teamă  ca  Turcii  să 
nu-1  zărească  şi  să  nu-1  despoaie.  Nu  vezi  o căs- 
cioară, nu  vezi  o locuinţă  aşezată  înadins  ca  să 
vadă  şi  să  fie  văzută  de  departe;  afară  de  câtevâ 
oraşe,  câtevâ  cătune  împrăştiete,  încolo  pretutin- 
deni beciuri,  bordee  subpământene,  dar  izolate, 
ascunse  cu  câtevâ  lemne  şi  totdeauna  îndepărtate 
dela  drumul  mare» 1  2). 

Salaberry  scrie  pe  la  începutul  veacului  trecut 
aceste  rânduri  cari  întăresc  şi  complectează  mi- 
nunat pe  acelea  ale  lui  Lefebvre. 

«Invaziunile  Turcilor,  scrie  Nicolae  Kreţulescu, 
mai  în  toată  ţara  erau  dese.  Moşiile  ce  posedau 
boierii  pe  marginea  Dunării  într’o  zonă  de  mai 
multe  kilometrii,  le  cunoştea  numai  după  nume 
fără  a puteâ  aveâ  vreun  venit  dela  dânsele.  Ora- 
şele mai  învecinate  de  dunăre  se  păştiau,  orăşenii 
năpusteu  casele  lor,  luând  cu  dânşii  ce  puteau  şi 
fugeau  pe  unde  apucau,  şi  fiecare  păduri,  prin 

1)  Ibid.,  p. 

2)  Op.  cit.,  p.  li, 

munţi  si  când  se  întorceau  la  casele  lor  numai 

) ) 

găsea  nimic  într’însele  tot  fusese  jefuit,  ars  şi 
prăpădit.  Boierii  fugea  la  Sibiu  şi  Braşov»1). 

Starea  aceasta  de  lucruri  s’a  petrecut  la  fel  până 
chiar  pe  timpul  lui  Marc  Girardin,  care,  pe  la  1S52, 
scrie:  «Dela  Galaţi  la  Bucureşti,  pe  un  drum  de 
7 — 8 ceasuri,  n’am  văzut  decât  cinci  sate  şi  trei 
arbori.  Este  drept  că  eu  am  mers  pe  drumul  cel 
mare.  Or  aici  lucrurile  sunt  d’andoasele  cu  cele 
din  alte  ţări.  Aiurea,  drumurile  mari  atrag  pe  lo- 
cuitori, aici  ele  îi  isgonesc;  căci  pe  aceste  drumuri, 
aveau  loc  mai  des  jafurile  şi  despoierile  Turcilor. 
Pentru  aceea  şi  satele  trebuiau  să  se  ascundă  în 
lăuntrul  pământului»  2 3).  Elias  Regnault,  cam  pe  la 
aceeaşi  dată,  scrie  următoarele : «în  România  dru- 
murile mari  au  alungat  pe  locuitori,  nu  vezi  nici 
o locuinţă  omenească  pe  marginile  lor.  Pe  ele 
veneau  Turcii:  lumea  se  îndepărtă  cu  groază;  şi 
casele  şi  satele  s’au  dus  să  se  aşeze  departe,  de- 
parte, în  scobitura  vre  unei  vâlcele,  pe  şoldurile 
vre  unui  munte.  Când  jefuitorii  urmăreau  prada 
lor,  atingând  vre-un  sat  ascuns  astfel,  locuitorii 
cari  supravieţuiau  invaziei  se  grăbeau  să  ridice  săr- 
manul lor  avut  şi  se  duceau  să-şi  reclădească 
bordeile  lor  într’un  loc  şi  mai  retras.  Din  pricina 
acestor  strămutări  neîncetate,  satele  îşi  schimbau 
mereu  locul;  năvălirile  barbare  determinau  pe  su- 
prafaţa ţării  o geografie  mobilă » '•). 

O geografie  mişcătoare,  iată  cuvântul  adevărat 
care  oglindeşte  trecutul  acestor  ţări. 


1)  Amintiri  istorice,  p.  16—17. 

2)  Souvcnir  des  voyages,  p.  270. 

3)  Histoire  politique  et  sociale  des  Princip,  Danubiei  nes,  p.  41. 

Zadarnic  să  mai  stăruim  asupra  acestor  lucruri 
şi  să  scoborîm  mai  mult  în  amănunte.  Cele  spuse 
până  aci  ajung  pentru  ca  să  ne  poată  dă  o idee 
de  urmările  psichologice  ce  avu  pentru  Români 
chipul  lor  de  a-şi  duce  vieaţa,  în  condiţiile  în  care 
istoria  lor  nefericită  i-a  pus.  Să  analizăm  acum,  spre 
a ne  dâ  bine  seama  de  ele,  urmările  acestea. 

Fără  îndoială,  când  un  astfel  de  trecut  apăsă 
îndelungat  energia  şi  voinţa  Românilor,  va  fi  greu 
să  pretinzi  dela  ei  acea  încordare  a sforţărilor,  acea 
muncă  disciplinată,  neîntreruptă,  metodică,  care 
caracterizează  pe  Englezi,  pe  Germani  şi  orce  na- 
ţiune cu  civilizaţie  veche. 

A munci  din  toate  puterile,  pentru  a’şi  clădi 
o casă  locuibilă  şi  o gospodărie  de  omenie,  ar  fi 
fost  o acţiune  nebunească  pentru  părinţii  şi  stră- 
moşii noştri.  Continuitatea  muncii,  a sforţărilor  le-au 
fost  lucruri  interzise,  cu  neputinţă.  Arare  ori  vor 
fi  putut  ei  începe  lucru  plănuit,  duce  mai  departe 
lucru  început  şi  isprăvi  lucru  dus  orcât  de  departe. 
Acţiunea  lor  a fost  mai  totdeauna  paralizată,  sau 
în  concepţie,  sau  în  germen,  sau  în  punere  în  lu- 
crare, sau  în  continuarea  ei.  Vizitele  neprietenoase 
şi  foarte  dese  ale  Tătarilor,  invaziile  prădalnice  ale 
Turcilor  au  desvăţat  pe  Români  de  a mai  concepe 
ceva,  de  a mai  face  planuri  practice ; iar  rare  ori 
când  vor  mai  fi  făcut  i-a  desvăţat  să  le  mai  pună 
în  lucrare;  când  prin  excepţie  le  vor  fi  pus  în  lu- 
crare i-au  desvăţat  să  le  urmeze;  şi  când  în  sfâr- 
şit le  vor  fi  îngăduit  să  le  urmeze  i-au  desobicinuit 
să  le  isprăvească. 

Istoria  lor  îngădui  Românilor,  cel  mult  să  facă 
planuri  vagi,  ceva  mai  puţin  să  le  facă  lămurite 

precise,  şi  mai  puţin  să  le  înceapă  a pune  în  practică, 
prea  puţin  dacă  nu  de  loc  ca  să  le  săvârşească,  şi 
în  sfârşit  de  loc,  niciodată  ca  să  le  desăvârşească.  De 
aceea,  în  ziua  de  azi  încă,  noi  plănuim  foarte  multe 
lucruri,  din  grabă,  planurile  noastre  sunt  totdeauna 
ceţoase,  nelămurite.  Cu  cât  însă  plănuim  mai 
multe  lucruri  cu  atât  începem  mai  puţine.  Cu 
toate  acestea,  Românii  încep  foarte  multe  lucruri. 
Dar,  ce  nu  s’a  început  la  noi?  Şi  totuş,  cu  cât 
începem  mai  multe  lucruri  cu  atât  mai  puţine 
putem  urmări  în  realizarea  lor.  De  aci  proverbul 
batjocoritor:  «Românului  este  greu  să  înceapă  ceva 
că  de  lăsat  se  lasă  el  uşor».  Chiar  atunci  când  le 
putem  urmări,  cu  cât  vom  urma  mai  multe,  cu  atât 
mai  puţine  vom  putea  săvârşi.  Şi  în  sfârşit,  chiar 
când  săvârşim  ceva,  niciodată  nu  desăvârşim  nimic. 

De  obiceiu,  toate  se  plănuesc  la  noi.  Am  plă- 
nuit, spre  pildă:  cadastrul  şi*  irigaţii,  votul  uni- 
versal şi  casa  rurală  pentru  populaţia  dela  sate; 
am  plănuit  un  canal  dela  Bucureşti  la  Dunăre,  o 
sumă  de  linii  ferate  noui;  pe  harta  căilor  ferate 
din  vagoanele  noastre  se  târăsc  de  zeci  de  ani 
linii  însemnate  cu  puncte  cari  nu  se  mai  întregesc. 
Nu  vei  putea  deschide  un  jurnal,  o revistă,  o bro- 
şură, în  care  să  nu  se  vorbească,  să  nu  se  propue 
şi  să  nu  se  plănuiască  reforme  şi  îmbunăţiri  eco- 
nomice, culturale,  comerciale,  militare  ş.  a.  Nimic 
din  toate  acestea  nu  s’a  început. 

Şi  totuşi  la  noi  s’au  început  multe,  foarte  multe 
lucruri.  S’a  început  la  noi,  în  domeniul  politic, 
odată  o mişcare  radicală,  altădată  una  socialistă. 
Ba  mişcarea  socialistă  s’a  început  chiar  de  două 
ori,  căci  noi  avem  mania  de  a începe  de  mai 

multe  ori  lucrurile  pe  care  n’avem  de  gând  să  le 
isprăvim.  In  domeniul  municipal  s’au  început  jocu- 
rile de  apă  din  Cişmigiu,  bulevarde.  In  domeniul 
lucrărilor  de  economie  mare  s’au  început  navigaţia 
pe  Dâmboviţa,  puţuri  artesiane  pe  Bărăgan,  sate 
model.  S’a  început  în  sfârşit  o expoziţie  generală 
a României,  iar  oamenii  cunoscători  vorbesc  că  se 
va  închide,  va  fi  terminată  expoziţia,  fără  ca  să  fi 
fost  isprăvită.  Ar  mai  trebui  să  continue  lucrările 
câteva  luni  încă,  după  ce  va  fi  închisă,  pentru  ca 
să  poată  fi  dărâmată  în  toată  plinătatea  ei.  Dea- 
semenea,  vizitaţi  oraşele  din  provincie  sau  chiar 
cartierele  Capitalei,  şi  nu  arare  ori  vă  vor  izbi  sche- 
letele unor  ziduri  începute,  cari  s’au  învechit  şi  se 
vor  distruge,  ca  şi  Expoziţia  noastră,  înainte  de 
a fi  fost  isprăvite.  In  domeniul  mişcării  sociale  am 
început,  Liga  pentru  unitatea  culturală,  tot  felul 
de  societăţi  cooperative,  reviste,  jurnale  patriotice, 
literare.  Societăţi,  pentru  încurajarea  gimnasticii, 
muncii  se  fac  şi  se  desfac  pe  fiecare  zi. 

Iar  din  câte  am  săvârşit,  câte  oare  am  desăvârşit? 
Drumurile  defer  sunt  neîndestulătoare;  serviciul  ma- 
ritim dă  deficit;  podul  de  peste  Dunăre,  care  va 
trebui  să  suporte  întreaga  producţie  a ţării  care 
va  merge  la  portul  Constanţa,  nu  este  făcut  decât 
pentru  o pereche  de  şine.  Cea  ce  săvârşeşte  Ro- 
mânul nu  este  niciodată  desăvârşit.  Absoluta  lipsă 
de  spirit  de  continuitate  şi  urmare  în  acţiunea  sa 
practică,  lipsa  de  răbdare  şi  de  voinţă  energică, 
sforţări  întrerupte,  sporadice,  iată  notele  sufletului 
românesc,  aşa  cum  acest  suflet  a fost  făurit  de 
peripeţiile  istoriei. 

Aceluiaşi  chip  de  a fi  al  istoriei  se  mai  dato- 
reşte  încă  spiritul  de  expedient,  neprevederea, 
lipsa  de  disciplină. 

Neobicinuiţi  cu  încordările  lungi,  cu  sforţările 
continui,  aproape  nimic  nu  se  face  la  noi  funda- 
mental. Totul  se  face  ca  şi  cum  ar  fi  pentru 
ochii  unor  drumeţi,  cari  n’au  de  gând  să  vie  de 
două  ori  pe  acelaş  drum.  Totul  nu  este  să  fie  ceva, 
ci  să  pară  că  este.  Lumea  se  mulţumeşte  cu  apa- 
renţa. Sub  aparenţă  prea  puţini  îndrăsnesc  să 
scoboare.  De  aci  goana  dupe  expediente.  Omul 
cel  mai  tare  în  expediente,  va  fi  omul  cel  mai 
tare  la  noi,  va  ajunge  cel  mai  departe,  se  va 
sui  cel  mai  sus,  atunci  când  soarta  nu  Ta  făcut 
să  se  nască  sus.  Cei  născuţi  sus  n’au  însă  nevoe 
de  expediente.  Auzeam  un  prieten  isteţ,  care  de- 
finea într’o  zi,  într’un  mod  foarte  semnificativ,  no- 
ţiunea salariului:  salarul  pentru  Român,  zicea  dânsul, 
este  mijlocul  de  a-ţi  perpetua  creditul.  Cu  toată 
trivialitatea  ei,  această  definiţie  glumeaţă  pare  că  a 
prins  un  colţuleţ  autentic  din  spiritul  de  expe- 
dient ce  ne  predomneşte. 

Cum  totul  se  face  din  expediente,  totul  se  face 
la  noi,  mai  ales,  din  grabă,  repede.  «Românul, 
observă  d-1  Rădulescu-Motru,  la  muncă  dă  iuresi 
întocmai  ca  la  resboiu.  Cu  zorul  el  face  minuni. 
Ţăranul  sfârşeşte  cu  zorul,  în  câteva  ceasuri  de 
clacă,  o muncă  pe  care  altminteri  el  n’ar  putea-o 
isprăvi  într’o  săptămână»  1).  D-1  Motru  a prins 
şi  a formulat  foarte  bine  această  notă  de  căpe- 
tenie a caracterului  românesc,  care-1  diferenţiază 


1)  Op.  cit.,  p.  87 

atât  de  mult.  «Intre  zilele  de  muncă  ale  Româ- 
nului, zice  d-1  Motru,  se  întind  lungi  perioade  de 
odihnă  sărbătorească,  momente  risipite  din  belşug. 
Noi  sutem  capriţioşi  cu  timpul,  cum  suntem  şi 
cu  suprafaţa  pământului.  Un  moment  de  aşteptare 
ne  exasperează  şi  ne  scoate  din  răbdări,  dar  ne 
împăcăm  prea  bine  cu  nepăsarea  de  câteva 
luni.  Muncitorul  nostru  agricol  se  oboseşte  îndată 
ce-1  constrângi  la  o prea  riguroasă  disciplină.  Lui 
îi  place  ritmul  neregulat,  pe  care-1  găsim  la  omul 
primitiv;  zile  de  muncă  din  greu,  urmate  apoi 
cu  lungi  pauze  de  sărbătoare;  încordare  cât  de 
tare  numai  nu  continuă»...  ’)  «Un  an  de-alungul 
Românul  stă  de  geaba  şi  în  ultimele  zile  dă  pe 
brânci...».  «Nicăieri  mai  multă  agitaţie,  mai  multă 
svârcolire,  şi  mai  puţină  muncă  disciplinată  ca  la 
noi...  In  noi  trăeşte  sufletul  strămoşilor  păstori  şi 
agricultori  primitivi,  suflet  care  se  agită  câteva 
luni  pe  an,  şi  hibernează  în  tot  restul  timpului. 
Suntem  capabili  de  orce  virtute,  întrucât  pentru 
ea  nu  ni  se  cere  o persistenţă  prea  îndelungată»1 2). 

Este  foarte  firesc  ca  ţăranul  român  să  fie  asâ 

> } 

-de  puţin  capabil  pentru  o muncă  şi  o sforţare 
prelungită,  continuată,  şi  atât  de  inferior,  în  această 
privinţă,  oamenilor  din  societăţile  culte.  Franţa, 
Anglia,  Germania  n’au  cunoscut  minunea  hărţii 
mişcătoare  în  trecutul  lor. 

Nota  cea  mai  dominantă  din  sufletul  nostru 
etnic,  desvoltată  sub  înrâurirea  acestui  fel  de  a fi 
al  vieţii  noastre  istorice,  este  neprevedereci,  nepă- 

1)  Ibid. , p.  86—87. 

2)  Ibid.,  p.  88. 

sarea  care  fac  că  aproape  toate  lucrurile  la  noi 
sunt  provizorii  şi  efemere.  Ca  să-ţi  dai  seamă  la 
ce  grad  este  dusă  neprevederea  şi  nepăsarea  Ro- 
mânului, cu  deosebire  a ţăranului,  n’ai  decât  să 
observi  chipul  cum  îşi  alcătueşte  el  gospodăria  şi 
cum  îşi  îngrijeşte  munca,  şi  mai  ales  cum  se  în- 
grijeşte pe  el.  Cu  rari  excepţii,  în  unele  sate  de 
moşneni,  gospodăria  săteanului  atinge  cea  mai 
deplină  expresie  a sărăciei,  a simplităţii.  Cu  deo- 
sebire în  Moldova,  cea  mai  mare  parte  din  aceste 
gospodării  se  alcătuesc  dintr’o  casă  făcută  din 
păreţi  de  humă  bătută,  şi  coperită  cu  stuf,  află- 
toare în  mijlocul  unui  câmp  mic,  neîngrădit  cu 
nimic  în  jur,  fără  nici  un  fel  de  acioală  sau  aco- 
perământ împrejur,  fără  nici  un  fel  de  magazie, 
hambar  sau  şopru  de  vite,  chiar  fără  vite  de  cele 
mai  multe  ori.  Casa  este  redusă  la  ultima  ex- 
presie a unei  case  : o singură  încăpere  precedată 
de  o tindă.  In  acea  singură  încăpere  vegetează 
oameni  adulţi  şi  nevârstnici,  pasări,  vreun  viţel 
când  se  întâmplă,  porcul  de  Crăciun  dacă  este. 
In  alte  regiuni,  această  casă  este  înlocuită  prin- 
tr’un  bordei  practicat  în  pământ  şi  al  cărui  con- 
ţinut şi  formă  am  văzut-o  în  paginile  precedente. 
Din  toată  populaţia  ţării,  făcând  socoteală,  mai 
bine  de  31°/n  trăieşte  în  bordeie  în  pământ  sau 
deasupra  pământului.  Din  acestea  3 1°/0>  sunt  4 °/0 
cari  n’au  nici  un  fel  de  locuinţă. 

Iată  cum  descrie  Marmier  gospodăria  ţăranului 
român,  văzută  de  el  pe  la  1847  : «familiele  ro- 
mâneşti se  adăpostesc  subt  colibe,  în  care  noi,  în 
Franţa,  n’am  aduce  nici  vitele.  Un  mare  număr 
din  ele  îşi  scobesc  în  pământ  locuinţele.  Pe  acest 

fel  de  groapă  se  ridică  un  coperiş  cu  nuele  şi 
ramuri,  şi  are  două  deschizături : una  pe  unde  se 
intră,  şi  alta  pe  unde  iese  fumul  ; ploaia  şi  fumul 
pătrund  dealminteri  din  toate  părţile...».  «Câteva 
unelte  de  menaj  erau  atârnate  de  coperiş,  o ve- 
linţă  putredă  aşternută  pe  pământ  ţine  loc  de 
pat»1).  Astăzi  încă  această  descriere  scurtă  se 
potriveşte  pentru  cei  30 °/n  din  populaţia  ţării  ro- 
mâneşti. «Nu  găseşti,  scria  Moltke,  în  aceste  colibe, 
nici  pâine,  nici  carne,  nici  vase,  nici  un  fel  de 
unealtă.  Românul  poartă  cuţitul,  luleaua  şi  tecşila 
cu  tutun  la  brâu ; când  iese  el  din  casă  prea 
puţine  lucruri  de  valoare  îi  mai  rămân,  care  să 
merite  osteneala  să  le  ia  cu  el».  In  loc  de  orce 
mobilă,  scrie  Colson,  ţăranul  nu  mai  are  decât  o 
bancă  şi  o lacră  de  lemn.  In  locul  geamurilor  în 
fereastră  el  pune  o hârtie  unsă.  Sunt  şi  de  cei  cari 
trăesc  sub  pământ,  parc’ar  fi  animale  spurcate»2). 

Această  observaţie  se  mai  potriveşte  şi  azi  pen- 
tru o bună  parte  din  locuitorii  satelor  noastre. 

Asâ  fiindu-le  locuinţele  si  interiorul  lor,  mân- 
carea  săteanului  nu  va  fi  nici  ea  mai  complicată. 
Moltke  i-a  găsit  hrănindu-se  cu  porumbi  copţi. 

Câţi  nu  fac  si  azi  acest  fel  de  cuhnie  la  tară  ? 

> ) ) 

Tradiţionala  mămăligă  şi  ceapă,  rar  pâne,  iar  lap- 
tele, carnea  încep  să  se  rărească  cu  progresele 
agriculturii  noastre  care  au  distrus  economia  vi- 
telor. 

Ca  să  ne  facem  o idee  precisă  de  ce  este  gos- 
podăria ţăranului  român,  să  rezumăm  rezultatele 

1)  Op.  cit.,  p.  284 — 285. 

2)  Nationalite  et  Regeneration...,  p.  114 — 115. 

cercetării  făcute  de  d-1  I.Răducanu,  asupra  a două 
gospodării  ţărăneşti  din  judeţul  Suceava : 

«1.  Averea  nu  e în  stare  să  satisfacă  nici  ne- 
voile de  primul  grad,  în  chip  îndestulător,  pentru 
întreţinerea  necum  desvoltarea  vieţii  acelor  cari 
trăiesc  în  gospodării ; 2.  Lipsa  în  mijloacele  de 
îndestularea  nevoilor  naşte  schimbul,  care  se  în- 
făţişează în  cea  mai  mare  parte  «în  natură»,  cu 
alte  unităţi  economice:  gospodăriile  ţăranilor  dau 
«munca»  şi  primesc  «hrana  şi  îmbrăcămintea»; 
Ţăranii  sunt  mai  mult  proletari  decât  proprietari; 

3.  Legăturile  cu  celelalte  gospodării  sunt  reduse 
aproape  numai  la  schimbul  acestor  mărfuri:  «braţe», 
«obiecte  de  hrană  şi  îmbrăcăminte»,  şi  se  mani- 
festează în  cea  mare  mare  parte  în  cadrul  satului; 

4.  Gospodăriile  sunt  produse,  fie  direct  fie  indirect, 
numai  pentru  satisfacerea  primitivă  a nevoilor;  ele 
se  află  şi  azi  aproape  într’o  stare  egală  cu  acea 
de  acum  4 decenii,  în  stadiul  de  desvolLare  al 
economiei  naturale;  5.  Astfel  se  explică  de  ce  ţă- 
ranii nu  sunt  înzestraţi  cu  spiritul  de  întreprindere, 
copil  al  unei  Economii  de  schimb  înaintat.  Numai 
plata  «avalelor»  prea  grele  îi  isbesc  de  adevăratul 
rol  al  banului,  îi  bagă  într’o  stare  nouă  de  lucruri; 
6.  Şi  nefiindu-le  cu  putinţă  să  găsească  un  preţ 
conform  cu  partea  produsă  de  munca  lor  schim- 
bată în  gospodăria  altuia  (a  proprietarului),  ţăranii 
îşi  vând  marfa  lor,  «braţele»,  pe  un  preţ  de  nimic, 
nu-şi  îmbunătăţesc  soarta,  duc  o vieaţă  animalică, 
turburată  numai  şi  în  totul  de  grija  codrului  mi- 
zerabil de  mâine», 

«Fără  scutul  legilor  drepte,  atât  de  des  încăl- 
cate, fără  sprijinul  material,  ce  asigură  adevărata 

libertate  şi  mai  cu  seamă  fără  cunoştinţele  nece- 
sare, prin  care  să-şi  apere  interesele,  ei  rătăcesc 
în  întuneric  şi  sunt  sacrificaţi  nevoilor  ei,  puterea  de 
vieaţă  a neamului  nostru». 

Chiar  atunci  când  gospodăria  săteanului  nu  se 
reduce  la  cea  din  urmă  expresie  a sărăciei,  casa  şi 
lucrurile  din  prejur  poartă  pecetia  efemerului  a pro- 
vizorului.  Ea  este  tăcută  din  lemn,  aşezată  deadreptul 
pe  pământ  şi  acoperită  cu  şiţă  sau  şindrilă.  Slaba  te- 
melie şi  acoperişul  unor  astfel  de  case  trebue  să  pu- 
trezească regulat  la  15 — 20  de  ani  cel  mult.  A zidi 
din  cărămidă  şi  pe  piatră,  este  lucru  necunoscut 
afară  doar  de  satele  dela  munte.  A acoperi  cu  ţiglă 
este  cu  totul  strein  de  obiceiul  ţăranilor.  Modul 
cum  îşi  construesc  şopru  de  vite  : câţiva  pari  în 
pământ  acoperiţi  cu  coceni  sau  pae,  este  tot  aşa 
de  sumar.  In  lăuntrul  casei,  chiar  dacă  casa  este 
relativ  bună,  şi  are  2 — 3 odăi,  sau  şi  un  cat  de 
asupra,  mobilierul  este  de  o sărăcie  ideală,  co7i- 
f ortul  este  cu  totul  neglijat  de  ţărani.  Ei  dorm 
pe  pat  de  blăni,  fără  saltea,  fără  plapămă.  De 
cele  mai  multe  ori  n’au  nici  mese  propriu  zise,  ci 
o blană  pusă  pe  nişte  ţăruşi,  şi  drept  scaune  au 
nişte  şindrile  lungueţe,  în  care  se  înfig  iarăşi  nişte 
ţăruşi.  Vasele  de  bucătărie  sunt  cât  se  poate  mai 
simple.  Sărac  sau  bogat,  săteanul  român  mănâncă 
tot  puţin,  sumar  de  tot,  lucruri  cari  se  pot  face 
în  pripă,  în  câteva  minute. 

Singurul  articol  căruia  sătenii  i au  dat  o deo- 
sebită atenţie  a fost  îmbrăcămintea,  nu  atât  a 
casei  cât  a lor.  Ţărăncile  mai  ales  au  ajuns  până 
la  oarecare  rafinărie,  ele  pun  chiar  lux  în  îmbră- 
cămintea lor.  Podoabele  ce-şi  pun  la  zile  de  săr- 

bătoare  le  dau  o înfăţişare  nobilă,  distinsă.  Ceva 
ca  un  ecou  din  nobleţă  romană  par’că  se  trezeşte 
atunci  în  trăsăturile  feţelor  lor  şi  în  ochii  lor. 

Cea  ce  se  desprinde  ca  ideie  generală  din  toate 
acestea  este  că  activitatea  săteanului  român,  şi  de 
altfel  a Românilor  în  deobşte,  prea  este  făcută  şi 
dominată  de  consideraţiunea  momentului.  Noi  trăim 
prea  numai  pentru  clipa  de  acum  şi  prea  neglijem 
sistematic,  nu  ţinem  socoteală  de  viitor,  de  un  viitor 
ceva  mai  îndepărtat.  Viitorul,  timpul  neintrând  în 
calculele  noastre,  face  că  tot  ce  atinge  el,  distruge. 
Este  în  firea  noastră  să  clădim  totdeauna  pe  un 
teren  ce  se  clatină,  lucruri  din  grabă  şi  cari  nu 
rezistă.  Astfel  săteanul  îşi  clădeşte  casa  cu  cele 
mai  sărace  mijloace,  în  cel  mai  scurt  timp,  ridi- 
când-o în  câteva  săptămâni,  pentru  ca  peste  câţiva 
ani  să  fie  deja  ruinată. 

Peste  tot  şi  în  toate  acţiunile  noastre  nu  ne  bizuim 
decât  pe  momentul  de  faţă,  neglijăm  viitorul,  timpul 
nu  ne  sinchiseşte.  «Ţăranul  român,  zice  un  scriitor 
trancez  anonim,  se  mulţumeşte  să  ceară  dela  pă- 
mânt numai  cât  trebue  să  plătească  stăpânului  şi 
să  nutrească  familia;  apoi,  neavând  nici  o încre- 
dere în  viitor,  nu  mai  are  nici  un  interes  să  lu- 
creze pe  socoteala  lui»  ]). 

De  unde  această  nepăsare  de  ziua  de  mâine?  De 
unde  această  neprevedere  ? 

Cercetând  lucrul  mai  de  aproape,  orcât  s’ar 
părea  de  straniu  la  prima  vedere,  totuş  nimeni  nu 
va  întârzia  să-şi  dea  seama  că  această  neprevedere 


1)  Op.  cit  , p.  84. 

este  un  fel  de  prevedere  întoarsă  dea’ndoasele. 
Neprevederea  Românului  este  o formă  ciudată  a 
acelei  trăsături  sufleteşti  temeinice,  prevederea,  care 
caracteriza  adânc  poporul  roman.  Nepăsarea  de 
ziua  de  mâine,  de  viitor  este  fructul  prevederii 
celei  mai  clare  a acestei  zile  de  mâine,  este  re- 
zultatul calculului  celui  mai  exact  făcut  asupra 
timpului. 

Intr’o  ţară  cu  geografie  mobilă,  în  care  munca 
de  azi,  şi  dintr’un  an  întreg,  este  arsă  şi  prădată 
într’o  clipă;  în  care  casele  sunt  devastate  şi  dărâ- 
mate din  temelie,  la  fiecare  năvălire  turcă,  tătară, 
la  fiecare  răsboiu  civil  aţâţat  de  certurile  boierilor, 
în  toate  luptele  dintre  peţitorii  la  domnie,  — omul 
pierde  îndemnul  să  mai  facă  ceva  durabil,  statornic 
şi  temeinic.  Pentru  ce  să  clădeşti  o casă  încăpătoare, 
o magazie  pe  care  s’o  umpli  cu  grâu,  când  ştii 
că  mâine  vor  trece  soldaţii  turci  şi  ţi  le  vor  jefui 
or  le  vor  dâ  foc?  «Soldaţii  turci,  orcât  de  puţin 
timp  s’ar  opri  într’un  loc,  atâta  rău  fac  încât  ne- 
fericiţii locuitori  ai  Moldovei  şi  ai  Munteniei,  când 
revin  la  casele  lor  se  găsesc  pentru  multă  vreme 
în  neputinţă  de  a şi  le  reclădi  şi  a-şi  procură 
sămânţa  trebuincioasă  pentru  semănat.  Totul  le 
lipseşte  pentru  cultura  ogorului  sau  a viei,  pe  care 
Turcii  au  desrădăcinat’o»  ').  A cultivă  sistematic 
ogoare  întinse,  a creşte  vite  numeroase,  a construi 
o gospodărie  falnică  şi  trainică,  a economisi,  ar  fi 
fost  pentru  strămoşii  noştri  acte  de  o neprevedere 
adevărat  copilărească  pe  aceste  vremuri.  Şi  acuma 
îi  vezi,  mai  ales  în  Moldova,  ducând  la  gârlă  gu- 


1)  Lefebvre.,  loc.  cit. 

noiul  din  curte  când  se  grămădeşte  prea  mult. 
Căci  în  obiceiul  lor  n’a  putut  stă  niciodată  să-şi 
ducă  pe  ogoare  această  bogăţie  indispensabilă 
agriculturii.  A-şi  îngrăşâ  ogorul  cu  gunoiu  a fost 
totdeauna  a îngrăşâ  pe  năvălitorul  sau  pe  ipistatul, 
care  în  toată  clipa  ameninţă  să  vie  să  despoaie 
sau  să  jefuiască.  Experienţa  nefericită,  repetată  în 
toţi  anii,  şi  de  sute  şi  sute  de  ani,  îi  convinseră, 
nenorociţii,  că  dela  o clipă  la  alta,  rodul  muncii 
lor  orcât  de  frumos  şi  bogat,  ogoarele  lor  orcât 
de  mănoase,  pomii  lor  orcât  de  falnici,  via  lor 
orcât  de  verde  şi  rodoasă,  vitele  lor  orcât  de  grase, 
uneltele  lor  de  muncă  sau  lucrurile  din  casă  orcât 
de  îndemânatice  şi  bogate,  întreaga  lor  gospodărie 
orcât  de  mândră,  de  azi  pe  mâine,  dintr’o  clipă 
într’alta,  poate  cade  prada  flăcărilor,  poate  fi  dis- 
trusă, dărâmată,  încărcată  pentru  a fi  trecută  Du- 
nărea sau  Nistru. 

De  acea,  ei  nu  vor  zidi  decât  case  de  acelea 
pe  care  în  câteva  zile  le  dai  gata;  nu  vor  dură 
decât  vreo  gospodărie  de  care  să  nu  le  pară  rău 
să  o părăsească  în  tot  momentul;  nu  vor  ţine  în 
casă  decât  lucruri  de  cea  mai  elementară  tre- 
buinţă. Cultura  sistematică  a ogorului  şi  care  să 
se  întindă  peste  mai  mulţi  ani,  pomii,  magaziile 
de  cereale  erau  lucruri  cu  neputinţă.  De  acea  să 
nu  fie  de  mirare  că  Girardin,  ca  şi  Leveley,  se 
revoltau  că  dela  Galaţi  la  Bucureşti  n’au  zărit  decât 
5 case  şi  3 pomi. 

Ţăranii  cu  deosebire  nu  puteau  să  ducă  o vieaţă 
decât  de  azi  pe  mâine,  viitorul  eră  pentru  ei  plin 
de  ameninţări  văzute.  Prevederea  îi  făcu  să  ne- 

glijeze  şi  să  despreţuească  acel  viitor.  Prevederea 
viitorului  îi  obişnui  pe  ei  să  nu  lucreze  decât 
pentru  ziua  de  azi,  să  nu  economisească  nimic, 
să  nu  puie  nimic  de  o parte,  să  nu  strângă  ma- 
gazii de  grâu,  sau  şure  de  fân,  să  nu-şi  umple 
casa  cu  unelte  şi  lucruri  de  trebuinţă,  să  nu  zi- 
dească casă  sau  leauri  trainice.  Prevederea  viito- 
rului îi  învăţă  şi  îi  obişnui  să  nu  lucreze  decât 
pentru  strictul  trebuincios,  mărginit  la  lucrurile 
cele  mai  simple,  cele  făcute  mai  din  grabă,  pe 
care  să  le  poţi  încărca  în  toată  clipa  într’o  căruţă 
sau  pe  spatele  a doui  trei  cai,  spre  a le  ascunde 
în  munţi,  sau  pe  care,  dacă  eşti  nevoit  să  le  pă- 
răseşti, s’o  poţi  face  fără  mare  părere  de  rău. 
Cuţitul,  pipa  şi  tutunul,  de  care  ne  vorbeşte  Moltke, 
iată  averea  cea  mai  uşoară  de  dus  cu  sine,  şi 
care  desigur  eră  unica  avere  pentru  cea  mai  mare 
parte  din  strămoşii  noştri. 

A munci  totuşi,  a preface  cât  mai  repede  munca 
în  bani  şi  a pune  aceşti  bani  în  cumpărare  de 
moşii,  iar  nu  eră  înţelept  în  aceste  vremi.  Căci 
cumpărăturile,  titlurile  de  proprietate  trebuiau  re- 
înoite  cu  fiecare  schimbare  de  domn,  aceste  con- 
firmări cereau  taxe,  iar  schimbările  se  făceau  prea 
repezi.  Prevederea  acestor  lucruri,  în  vremile  ace- 
lea, te  sileâ  să  reduci  nevoile  vieţii  la  minimum 
posibil  să  nu  economiseşti  nimic,  să  nu  munceşti 
decât  în  vederea  zilei  de  azi. 

Din  nefericire,  această  prevedere,  în  societăţile 
aşezate  în  vremile  normale,  se  socoteşte  a fi  o 
complectă  lipsă  de  prevedere,  o neprevedere  de- 
săvârşită. încât,  la  noi,  prevederea,  această  calitate 

prin  excelenţă  romană,  dacă  ~se  păstră,  căci  ea 
într’adevăr  s’a  păstrat,  s’a  întors  pe  dos,  s’a  per- 
vertit şi  a devenit  egală  cu  cea  mai  desăvârşită 
lipsă  de  prevedere,  cu  o absolută  neprevedere  şi 
nepăsare  de  ziua  de  mâine. 

Această  lipsă  de  disciplină,  de  ordine,  de  me- 
todă, de  regularitate  în  acţiune,  chipul  intermitent, 
neregulat,  sporadic  de  a lucra,  s’a  păstrat  şi  se 
păstrează  aproape  întreg  în  caracterul  Românilor. 
Şi  este  foarte  firesc.  Generaţiile  îşi  transmit  prin 
tradiţie,  prin  educaţie,  prin  forţa  exemplelor  vă- 
zute, dela  unele  la  altele,  chipul  de  a gândi,  de 
a simţi,  de  a concepe  şi  mai  ales  chipul  de  a 
lucra,  Generaţia  tânără  este  stăpânită  de  apucă- 
turile generaţiei  anterioare,  apucături  cari  li  se 
impune  încă  din  leagăn.  Când  părinţii  n’au  lu- 
crat continuu,  cu  urmare,  n’au  cunoscut  munca 
metodică,  sforţările  disciplinate,  ei  n’au  putut  im- 
pune aceste  însuşiri  copiilor,  De  asemeni,  chiar 
dacă  copiii  ar  fi  voit  să  muncească  mai  metodic, 
mai  cu  urmare,  mai  puţin  sporadic,  dela  cine  pu- 
teau ei  lua  pildă  ? Astfel  se  prelungeşte  şi  se  păs- 
• trează  o atmosferă  morală,  de-alungul  veacurilor, 
chiar  când  cauzele  cari  au  determinat  apucăturile  ce 
o formează  au  încetat  de  mult  de  a mai  funcţiona. 

Cât  s’au  păstrat  de  neştirbite  aceste  apucături 
de  muncă  nemetodică,  sporadică,  de  lipsă  de  plan 
şi  de  sistem,  de  lipsă  de  sforţări  continui  se  poate 
vedeâ  azi  dintr’o  simplă  inspecţie  a gospodăriei 
naţionale,  sau  a construcţiei  oraşelor  noastre.  La 
noi  se  observă,  spre  pildă,  o confuzie  stranie  între 
un  oraş  şi  un  sat ; căci  vezi  cultura  de  porumb 
şi  grădinile  de  legume  rătăcite  chiar  prin  mijlocul 

oraşelor.  Ce  să  zici  de  acele  uliţi  şi  mahalale  în- 
tortochiate,  frânte,  murdare,  strâmte?  Şi  în  aceste 
străzi,  ce  amestec  bizar  de  vile,  de  palate  măreţe 
şi  castele,  alături  de  bordeie,  de  cocini  şi  de  ma- 
gherniţe. Cuvintele  lui  Moltke:  «La  Bucureşti  vezi 
colibele  cele  mai  sărace  alături  cu  palatele  în  sti- 
lul cel  mai  modern,  şi  de  biserici  în  stil  bizantin; 
mizeria  cea  mai  adâncă  domneşte  alături  de  luxul 
cel  mai  rafinat;  Asia  şi  Europa  par  a se  fi  întâl- 
nit în  acest  oraş»,  — aceste  cuvinte  se  aplică  azi  în- 
tocmai, cu  deosebire  că  ele  pot  fi  întrebuinţate  spre 
a descri  toate  oraşele  noastre.  In  oraşele  noastre, 
cu  rari  excepţii,  lipseşte  cu  totul  un  plan,  o me- 
todă în  distribuţia  şi  în  clădirea  caselor  şi  a stră- 
zilor. Totul  este  făcut  şi  combinat  după  cea  mai 
curată  întâmplare.  Nicăiri  întâmplarea  nu  este  mai 
la  ea  acasă  decât  în  casele  noastre. 

Când  treci  însă  dela  oraş  la  sate,  lucrurile  stau 
cu  mult  mai  rău.  «In  Bucureşti,  zice  Moltke,  vezi 
palaturi,  cluburi,  circuri,  teatre,  modiste,  jurnale, 
trăsuri  luxoase,  dar  când  treci  de  barieră,  te  gă- 
seşti parcă  într’o  ţară  barbară;  în  oraş  vezi  curtea 
domnească,  dar  la  ţară  nu  zăreşti  îngrijirea  dom- 
nitorului». 

Aci  este  locul,  spre  a complecta  coprinsul  ul- 
timelor rânduri,  să  amintim  tabloul  lui  Le  Cler 
despre  societatea  română,  în  care  ne  vorbeşte  de : 
clerul  fără  morală,  de  bibliotecile  fără  cititori,  de 
străzile  imense  fără  case,  de  municipalitatea  fără 
şef,  de  poliţia  fără  agenţi,  de  tribunalele  fără  ju- 
stiţie, etc.,  etc. 

Această  lipsă  de  disciplină  şi  de  metode,  această 

neprevedere  şi  neglijenţă  a lucrurilor  făcute  fără 
plan,  n’a  rămas  numai  în  domeniul  activităţii  prac- 
tice, ea  a trecut  în  spiritul  nostru,  în  mintalitatea 
noastră.  Chipul  desfăşurării  vieţii  noastre  istorice 
a avut  răsunet  adânc  în  mintalitatea  noastră  şi  a 
făurit  la  fel  inteligenţa  noastră.  Incoerenţa  activi- 
tăţii noastre  practice  a produs,  în  spiritul  nostru, 
inegalitatea  inteligenţii,  incoerenţa  produselor  ace- 
stui spirit.  Lipsa  de  ordine,  de  metodă,  a trecut 
din  acţiunea  noastră  în  cugetarea  noastră.  Aproape 
toate  fructele  mintalităţii  româneşti  poartă  pecetea 
inegalităţii,  incoerenţii,  lipsei  de  unitate  şi  de  metodă. 

Fie  o conferinţă  la  Ateneu,  o pledoarie  la  Tri- 
bunal, o lecţie  la  Universitate,  un  discurs  la  Ca- 
meră sau  la  Dacia;  fie  o carte,  un  roman  sau  un 
manual  de  şcoală,  un  articol  de  jurnal  sau  o di- 
sertaţie savantă,  o poezie  cultă  sau  mic  cântec 
popular,  or  o lungă  baladă  sau  basm,  — toate 
aceste  fructe  ale  mintalităţii  române,  când  le  ana- 
lizezi şi  le  cercetezi  mai  de  aproape,  trădează  o 
lipsă  de  proporţie,  de  unitate,  de  ordine,  care  este 
trăsătura  lor  cea  mai  comună  şi  poate  cea  mai 
caracteristică.  Alături  de  cuvintele  cele  mai  fru- 
moase şi  alese,  cu  frasele  cele  mai  expresive  şi 
netezi,  alături  de  cugetările  cele  mai  ingenioase 
şi  excitante,  găseşti  banalităţile  cele  mai  triste,  şi 
locurile  comune  cele  mai  triviale.  Dela  un  cap  la 
altul  al  unei  bucăţi  literare,  alterează  scăpărări  mi- 
nunate de  geniu  cu  umbre  de-o  brutalitate  groso- 
lană; fineţea  şi  florile  de  stil  cele  mai  cu  gust  alese, 
cu  grosolănii  insipide,  alte  ori  josnice,  Compoziţia 
unei  producţii  literare,  la  noi,  par’că  oglindeşte  fidel 
structura  şi  compoziţia  oraşelor  noastre.  Tot  aşa 

este  cu  logica  lor.  Această  logică  străluceşte  prin 
lipsa  de  preciziune,  prin  descusătura  şi  incoerenţa 
ei.  Planul,  ordinea  logică  a unui  raţionament  este 
lucru  rar  la  noi.  Concluziile  cele  mai  grave  se  spri- 
jină pe  argumente  neserioase,  şi  pleacă  dela  pre- 
mise copilăreşti.  Iar  dacă  găseşti  cândva  vre-un 
argument  solid,  temeinic,  apoi  îl  găseşti  înecat  în- 
tr’o  groasă  ceaţă  de  argumente  falşe.  Un  discurs, 
o conferinţă  la  noi  este  de  obiceiu  lucru  fără  în- 
ceput şi  fără  slârşit.  Când  îl  examinezi  mai  de 
aproape,  nu  ştii  niciodată  unde  te  afli.  Oratorul 
îţi  face  mereu  impresia  nedefinitului  şi  neisprăvi- 
tului. Ideile  se  înlănţuesc  printr’o  continuitate 
întâmplătoare.  In  toată  clipa,  în  discursul  său,  nu 
poţi  vedea  nici  motivele  pentru  care  să  mai  ur- 
meze, nici  pe  acel  pentru  caie  să  termine.  întocmai 
ca  în  cântecile  şi  baladele  noastre  populare.  Moti- 
vele acestor  balade  devin,  pentru  inspiraţia  rustică 
a bardului  popular,  ceva  care  se  poate  lungi  şi 
întinde  la  infinit. 

Este  de  observat  că  atât  necoerenţa  activităţii 
cât  şi  inegalitatea  inteligenţii  româneşti,  atât  lipsa 
de  sforţări  prelungite  şi  continui  cât  şi  lipsa  de 
unitate  şi  de  logică  nu  sunt  numai  produsul  vieţei 
noastre  istorice,  ea  însăşi  lipsită  de  continuitate, 
întretăiată  de  svârcoliri  şi  întreruptă  de  convul- 
siuni  foarte  repezi. 

Alături  de  istorie  a lucrat  paralel,  în  acelaş 
sens,  mediul  fizic,  clima.  Căldurile  prea  mari  ale 
verii  alternând  cu  cele  mai  mari  friguri,  în  tim- 
pul iernii;  ploile  torenţiale  de  primăvaiă  şi  de 
toamnă  schimbându-se  în  seceta  dogoritoare  a 
lunilor  de  vară;  noroiul  care  se  schimbă  repede 

în  pulbere  orbitoare  sunt  moduri  de  a fi  ale  na- 
turii obicinuite  în  ţările  române.  Aceste  schim- 
bări ale  climei,  atât  de  contrastante  între  ele, 
au  înrâurit  asupra  activităţii  şi  energiei  Românilor, 

întocmai  ca  si  felul  în  care  s’a  desfăşurat  istoria. 

> > 

Căldura  prea  mare  am  văzut  că  împedică  vieaţa 
activă  continuă,  descordează  rezorturile  voinţei  şi 
moleşeşte  caracterul;  gerul  prea  mare  de  asemeni 
paralizează  energia.  In  ţările  române,  când  gerul 
prea  mare,  când  căldura  prea  mare  au  venit,  pe 
rând,  să  întrerupă  activitatea  şi  să  moleşească  j'e- 
zorturile  voinţei.  Acelaş  efect  l’au  avut  schimbările 
prea  dese  de  instituţii.  Cu  deosebire,  în  timpul 
din  urmă,  complicarea  peste  măsură  a legislaţiei 
şi  a instituţiilor  n’a  făcut  decât  să  sublinieze  şi  să 
înrăiască  şi  mai  mult  relele  urmări  ale  nestator- 
niciei şi  convulsiunilor  istoriei  noastre,  ale  schim- 
bărilor extreme  de  climă. 

Am  văzut,  în  primul  capitol,  că  o logică  netedă, 
un  spirit  metodic  şi  mai  ales  clar  sunt  fructele 
unei  vieţi  sociale  si  unei  socialităti  foarte  întinsă 

3 3 3 

şi  vechie.  La  asemenea  însuşiri  mintale  n’au  ajuns 
decât  Francezii.  Ele  lipsesc  Germanilor.  Cum  am 
fi  putut  să  regăsim  la  noi  aceste  însuşiri,  când  vieaţa 
strămoşilor  noştri  fu  împrăştiată,  răsleaţă  ? Clari- 
tatea si  metoda  sunt  rodul  vieţii  colective,  stator- 
nice  şi  trăită  în  adunări  mari,  în  care  fiecare  lu- 
crează sub  controlul  tuturor  şi  este  corijat  la  fie- 
care pas  de  toţi.  Cugetând  pentru  mai  mulţi  şi  sub 
ochii  tuturor  nu  poţi  fi  decât  metodic.  Dar  aceste 
condiţii  nu  ne-au  fost  date  nouă  de  istoria  noastră. 

Intr’un  cuvânt,  toate  condiţiile  noastre : sociale, 
istorice  si  fizice  se  întâlniră,  confirmându-se  şi  a- 

3 ' 3 

jutându-se,  ca  să  sublinieze  din  portretul  nostru 
moral  şi  sufletesc  trăsăturile  moştenite  sau  adoptate 
dela  Slavi:  incoerenţa  şi  slăbiciunea  voinţei,  lipsa 
de  disciplină  şi  de  metodă  în  acţiuni,  lipsa  con- 
tinuităţei  în  sforţări. 

Chipul  de  a fi  al  istoriei  noastre,  rezumate  în 
paginile  precedente,  a mai  avut  însă  o urmare 
sufletească  de  o însemnătate  învederată.  Nevoia 
de  a scăpă  rodul  muncei  sale  dela  tot  felul  de 
pericole  şi  jafuri  a silit  pe  Românii,  din  toate  tim- 
purile, să  dosească,  să  ascundă  lucrurile,  averea, 
planurile  şi  sentimentele  lor.  Practica  aceasta  pre- 
lungindu  se,  vreme  de  veacuri,  a trecut  în  apucă- 
turile şi  în  obicinuinţa  Românilor.  Pornirea  de  a 
ascunde,  de  a minţi,  de  a fi  neîncrezător  în  sfor- 
ţările lor  este  foarte  înrădăcinată  cu  deosebire  la 
sătenii  noştri.  Această  pornire  a avut  însă  şi  alte 
cauze  de  ordin  economic  şi  social,  cauze  pe  care 
ne  mai  rămâne  să  le  examinăm. 

* 

* * 

Din  nefericire,  lista  trăsăturilor  negative  ale 
vieţii  noastre  istorice  nu  este  încheiată.  Mai  este 
încă  un  mod  de  a fi,  un  aspect  al  istoriei  noastre 
naţionale  care-i  umbros,  negativ,  defectos  şi  care 
a avut  urmări  psichologice  de  seamă,  provocând, 
în  caracterul  nostru,  însuşiri  rele,  negative.  Acest 
aspect  priveşte  mai  ales  vieaţa  economică  din 
punctul  de  vedere  al  exploatării  ţăranilor  de  către 
boieri,  Domnitori  si  Turci. 

Am  văzut  aiurea  că  singurul  motiv,  care  împe- 
decâ  pe  Turci  să  schimbe  ţările  române  în  pa-1 
şalâc,  era  că  n’ar  fi  mai  putut  menţine  sistemu 

de  despoiare  amară  a populaţiei.  «Dacă  aceste 
ţări  ar  fi  fost  guvernate  de  un  paşe,  zicea  Briot, 
Sultanul  ar  fi  fost  ţinut,  prin  o datorie  de  onoare, 
să  le  protejeze  din  toate  puterile  lui,  cea  ce  ar  fi 
scutit  aceste  provincii  de  violenţa  pe  care  o su- 
fereau, lucru  care  riar  fi  fost  tot  atât  de  profi- 
tabil Turcilor,  cât  starea  de  plâns  în  care  se  găseau 
ţările».  Prin  urmare,  robi  dacă  am  fi  fost  Tur- 
cilor, aşa  cum  au  fost  Bulgarii,  soarta  noastră,  cu 
deosebire  a ţăranilor  români,  ar  fi  fost  cu  mult  mai 
puţin  vitregă  decât  cum  a fost  subt  făţărnicia 
acelei  jumătăţi  de  atârnare,  care  a făcut  atât  de 
mult  nefericirea  noastră. 

Care  fură  legăturile  ţăranului  cu  Domnii  şi  cu 
boierii  ? 

Pentru  a nu  exagera  sau  micşoră  nimic,  vom 
lăsă  cuvântul  la  oamenii  streini,  nepărtinitori,  cari 
cunoscură  ţările  noastre.  Pe  la  începutul  veacului 
trecut,  iată  ce  scria  Contele  de  Salaberry:  «In 
general,  puţine  sunt  ţările  în  care  soarta  ţăranilor 
să  fie  mai  dispreţuită.  Domnitorul,  dela  care  cum- 
pără ei  cu  taxe  protecţia,  nu  este  destul  de  pu- 
ternic să-i  apere  de  supuşii  Porţii,  nici  destul  de 
generos  să-i  susţie  în  potriva  boierilor;  apăsaţi  şi 
despoiaţi  şi  de  către  unii  şi  de  către  alţii,  temân- 
du-se  să  nu  li  se  iâ  de  fisc  boii  şi  plugul,  ei  pre- 
feră să  nu  le  aibă  şi  aleargă  la  mijloacele  perfide 
ale  cămătarilor,  cărora  le  vind  dinainte,  pentru 
câţiva  piaştri,  recolta  lor  de  grâu,  lână,  vin  şi 
ceară...  Munca  lor  nu  le  mai  aparţine;  puţina  hrană 
ce  le  mai  rămâne,  udată  cu  sudoare,  nu  este  dea- 
juns  pentru  ca  să  le  dea  zile,  ci  pentru  ca  să  ’i 
împiedice  de  a muri».  Cuvintele  următoare,  foarte 


www.dacoromanica.ro 


— 504  — 


elocvente,  ale  unui  ţăran  ales  deputat  la  1848, 
zugrăvesc,  mai  bine  decât  sute  de  pagini,  rapor- 
turile dintre  boieri  şi  ţărani:  «Dacă  ar  fi  putut 
ciocoiul  ajunge  la  soare,  ar  fi  pus  stăpânire  pe 
el  şi  ar  fi  vândut  ţăranilor  cu  bani  scumpi  lumina 
lui  D-zeu.  Dacă  ar  fi  putut  pune  stăpânire  pe 
apele  mării,  ar  fi  făcut  speculă  din  ele  şi  ar  fi 
robit  pe  ţărani  cu  întunericul,  cu  frigul  şi  cu  setea, 
după  cum  i-a  robit  deja  cu  foamea  făcându-se 
stăpân  pe  pământ».  Reduşi  la  aşâ  condiţii  de 
vieaţă,  se  înţelege  dela  sine  cari  trebuiau  să  fie 
urmările  psichologice  pentru  ţărani,  ce  caracter  tre- 
buia să  se  nască  la  ei. 

Observaţiile  streinilor  cari  ne-au  cunoscut  sunt 

7 

foarte  interesante  în  această  privinţă.  «Cei  cari 
trăesc  din  sudorile  lor,  zice  Regnault,  îi  învinovă- 
ţesc de  lene  şi  apatie.  Şi  de  ce  ar  face  ei  sfor- 
ţări mai  mari,  adaogă  acelaş  scriitor,  când  fiecare 
brasdă  pe  care  o trag  pe  pământ  este  în  profi- 
tul altora , când  fiecare  bob  de  grâu  ce  seamănă 
este  un  spic  pentru  apăsătorii  lor.  Şi  de  ce  ar 
eşi  ei  din  nepăsarea  lor  obicinuită,  pentru  ca  să 
adaoge  ceva  la  avutul  lor  nevoiaş,  când  fiecare 
îmbunătăţire  în  coliba  lor  ar  fi  ocazia  unor  des- 
puieri noui»  J). 

Această  lene,  de  care  azi  foarte  adesea  sunt 
învinovăţiţi  ţăranii,  noi  o vedem  acum  ce  este  şi 
de  unde  vine.  Nu  este  lenea  propriu  zisă,  ci  lipsa 
de  îndemn  la  muncă.  Această  lipsă  de  îndemn 
este  lipsa  de  interes  ce  munca  lui  are  pentru  el, 
dat  fiind  că  rodul  ei  este  pentru  alţii.  Ţăranul 


1)  Op.  cit.,  p.  288, 

nu  este  leneş,  ci  este  mai  bine  zis  nevoiaş,  adica 
nevoitor,  nebinevoitor,  lipsit  de  voinţă,  căci  im- 
boldul firesc  al  voinţei,  interesul  propriu  al  mun- 
cei,  este  totdeauna  în  socoteala  altora.  Dovada  de 
aceasta  se  poate  vedea  orcând  de  cel  care-şi  va 
da  osteneală  să  alăture  şi  să  compare  un  sat  de 
clăcaşi  cu  un  alt  sat  de  moşneni.  Deosebirea  este 
isbitoare  (cu  rari  excepţii).  Energia  şi  vigoarea, 
urmările  activităţii  sar  în  ochii  când  priveşti  un 
sat  de  moşneni  ; şi  din  potrivă,  în  satul  de  clă- 
caşi eşti  numai  decât  isbit  de  urmările  neglijenţii 
şi  ale  nevolniciei.  Sunt  par’că  două  lumi  deose- 
bite. Compară,  spre  pildă,  satul  Rădăuşani  din  Su- 
ceava cu  Solesti  din  Vaslui,  si  vei  vedea  că  Ră- 
dăuşanii,  cărora  s’a  distribuit  de  3 ori  pământuri 
dela  1864  până  azi,  înfloresc  economiceşte  în  toată 
puterea  cuvântului,  pe  când  Soleştii  vegetează, 
istovindu-şi  puterea  braţelor  pe  o moşie  boierească 
pe  care  locuesc.  Se  ştie  că  Transilvănenii,  înainte 
de  a li  se  da  pământuri,  erau  într’o  stare  mo- 
rală aproape  egală  cu  a ţiganilor  rătăcitori,  iar 
acum,  de  când  sunt  împroprietăriţi,  de  şi  subju- 
gaţi, gospodăriile  lor  fac  obiectul  admiraţiei  noastre 
a tuturor. 

In  acest  sens  iată  ce  se  scria  de  Gerando  despre 
ei,  pela  1850,  «obiceiul  ordinei  şi  al  muncei  nu 
pot  să  le  fie  familiare,  căci  nu  e decât  o jumă- 
tate de  secol  de  când  au  fost  împroprietăriţi,  şi 
în  şârbie,  când  alţii  trag  profit  din  osteneala  lui, 
omul  n’are  de  ce  să-şi  rupă  oasele»  1). 

Să  rămâie  deci  bine  ştiut  că  lenea  ţăranului 


1)  Op.  cit.,  p.  349. 

român  nu  este  decât  în  mintea  celor  ce-1  acuză; 
în  firea  ţăranului  este  însă  nevolnicia,  — lipsa  de 
voinţă  şi  de  îndemn,  care  va  dură  atâta  timp  cât 
îndemnul  firesc  al  voinţei  lui  va  fi  confiscat,  toc- 
mai de  cei  care-1  acuză  şi  cari  poate  vor  mai  con- 
tinuă încă  să-l  învinovăţească. 

Sau,  chiar  întru  cât  se  poate  vorbi  de  lenea 
ţăranului,  ea  este  mai  mult  rodul  mizeriei  fizice > 
al  degradării,  al  slăbiciunii  morale  şi  fizice.  «In 
aceste  bordee,  scria  Thuvenel,  pe  la  1840,  vege- 
tează nişte  fiinţe,  în  aşa  hal  degradate  din  pricină 
mizeriei,  că  nici  nu  par  a mai  aparţine  umani- 
tăţii» *).  «Trebue  spus,  cu  părere  de  rău,  zice 
Le  Cler,  ţăranul  poartă  stigmatele  unei  lungi 
suferinţi,  unei  sărăcii  lucii,  şi  unei  robii  aspre». 
Ţăranul,  adaogă  acelaş  autor,  este  palid,  uscat,  slab, 
numai  oasele,  îmbrăcat  în  zdrenţe,  atins  de  bă- 
trâneţe prematură;  privirea  lui  este  stinsă  şi  veş- 
tejită, cătând  spre  sol»'1 2). 

Iar  Thomas  Thornton  scria,  la  începutul  vea- 
cului trecut:  «Trăsăturile  lor  sunt  contractate  de 
grije  şi  de  disperare,  corpul  le  este  slăbit  de  boale 
şi  lipsă  de  nutriment,  şi  alcoolismul,  care  este  ur- 
marea mizerii,  completează  în  ei  derăpănarea  fa- 
cultăţilor cari,  disting  omul».  Ca  să  fim  şi  mai  lă- 
muriţi, să  amintim  că  alcoolismul  eră  încuragiat 
chiar  de  către  boieri,  cari,  având  singuri  mono- 
polul cârciumelor  ce  atrăgeau  în  numeroasele  zile 
de  sărbătoare  «pe  nefericiţii  fără  nicţ  o speranţă 
şi  fără  nici  un  viitor»,  «găseau  astfel  mai  mult 


1)  La  Hongrie  et  la  Valachie,  p.  171. 

2)  Op.  cit.,  pag.  78. 

profit  în  şederea  ţăranului  (în  cârciumi)  decât  în 
munca  lui»  1). 

«In  această  ţară,  observă  Le  Cler,  grâul  nu 
se  consumă  sub  formă  de  pâine,  ci  sub  formă  de 
alcool  de  lampă  concentrat,  care  se  vinde  ţăra- 
nului ca  băutură»  2). 

Cu  aceste  condiţii  de  traiu,  fără  îndoială  că  nişte 
fiinţe  omeneşti,  cărora  li  se  cere,  după  cum  am 
văzut,  «muncă  fără  soroc»,  pe  tot  anul,  nu  se 
putea  să  avem  o clasă  ţărănească  bărbată,  har- 
nică, energică  cum  sunt  ţăranii  din  Elveţia  şi  Anglia, 
ale  căror  condiţii  de  traiu  au  fost  neînchipuit  mai 
bune.  Lenea,  indolenţa,  neîndemânarea  sunt  roa- 
dele stării  economice  din  trecutul  nostru. 

De  mirare  este  cum  de  s’a  mai  putut  păstra 
aceşti  ţărani  în  aşa  condiţii.  Şi  aici  găsim  obârşia 
unei  alte  trăsături  de  căpetenie  ce  caracterizează 
învederat  pe  Români,  şi  mai  ales  pe  ţăranul  român. 

Ca  să  se  strecoare  printre  atâtea  greutăţi  şi  pe- 
ricole de  tot  felul,  ca  să-şi  poată  scoate  cel  puţin 
minimum  din  roadele  muncei  lor  din  mâna  ex- 
ploatatorilor de  tot  felull  Turci,  fisc,  boieri, — ţăranii 
români  trebuiau  să  fie  dăruiţi  dela  natură  cu  multă 
dibăcie  şi  isteţime.  Din  fericire  această  dibăcie, 
viclenia  şi  făţărnicia  indespensabilâ  le-au  moştenit 
în  sângele  lor  dela  strămoşii  lor  etnici:  Dacii  şi 
Romanii.  Viclenia,  dibăcia,  înşelăciunea  şi  făţărnicia, 
cari  am  văzut  că  erau  note  de  seamă  din  psicho- 


1)  El.  Regnault,  op.  cit.,  p.  282, 

2)  Op.  cit,,  p.  78. 

logia  Dacilor  şi  Romanilor,  s’au  păstrat  la  Românii 
din  toţi  timpii,  căci  în  toţi  timpii  Românii  au  avut 
nevoie  de  ele.  Aspectul  vieţii  istorice,  de  care  ne 
ocupăm  acum,  condiţiile  economice  şi  fiscale  pe 
care  a avut  să  le  poarte  ţăranii  au  desvoltat  mai 
departe  aceste  însuşiri. 

Să  mai  amintim  şi  aci  că  boierii  cereau  ţăra- 
nilor muncă  «fără  soroc»  pe  câmp  şi  la  curte, 
după  cum  am  văzut  mai  sus.  Cât  despre  fisc, 
să  ne  aducem  aminte  de  înmulţirea  celor  patru 
sferturi  ale  birului,  cari  din  patru  ajunseră  până  la 
cifra  de  20  pe  an.  Să  nu  uităm  nici  procedeul  Dom- 
nilor veniţi  din  Fanar,  cari  scădeau  valoarea  ba- 
nilor în  ajunul  strângerii  dărilor  şi  o ridicau  în 
urmă.  Cum  de-au  putut  ţăranii  îndură  şi  plăti 
aceste  dări?  Cum  le-au  plătit?  Foarte  amarnic.  Sunt 
şi  acum  oameni  bătrâni,  cari  ne  mai  pot  povesti 
ce-au  văzut  ei  în  copilăria  lor  cea  mai  fragedă. 
Le-au  plătit,  căci  pârcălabii,  agenţii  şi  argaţii  tim- 
pului născociseră,  pe  vremuri,  torturi  şi  casne,  cari 
ar  fi  putut  servi  de  pildă  chiar  inchiziţionarilor  din 
Spania.  Aşa  se  spune  că  agenţii  domneşti  luau  pe 
nevoiaşii  cari  nu  puteau  plăti  birurile,  şi  le  puneau 
trunchi  groşi  de  arbori  pe  stomac  ca  să  i înă- 
buşe, sau  îi  spânzurau  în  fum  pelemnul  coşului  dea- 
supra vetrii  cu  foc,  sau  în  sfârşit  îi  pârlea  şi-i  mutila 
cu  lanţuri  de  fier  arse  în  foc,  etc.  Const.  Golescu 
scria  pe  la  1820:  «Susţiu  că  au  fost  creştini  cari, 
pentru  că  n’au  putut  plăti  anume  sume,  au  fost 
spânzuraţi  cu  capul  în  jos  în  cocini,  cărora  li  se 
dă  foc»  ').  Se  istoriseşte  că  ţăranii,  cari  n’aveau  să 


1)  Pompiliu  Eliad,  op.  cit.,  p.  204—205. 

plătească,  erau  aduşi  legaţi  la  curţile  boierilor,  şi 
în  mijlocul  iernii,  agenţii  îi  spânzurau  aproape  goi 
de  gardul  curţii,  aşa  încât  picioarele  goale,  atâr- 
nânde  în  jos,  să  fie  puse  şi  legate  în  sghiaburi  cu 
apă.  In  timpul  nopţii,  când  începea  a îngheţa  apa, 
vaetele  sfâşietoare  ale  suferinzilor  trezeau  din  somn 
pe  boierii  din  castelele  lor,  şi,  la  auzul  îngrozitor 
al  chinurilor,  li  se  despietreau  inimile  şi  desle- 
gând  băierele  pungii  plăteau  ei  birurile  neferici- 
ţilor, cărora  le  îngheţaseră  picioarele  cu  apă  cu 
tot  în  jghiaburi.  In  aşa  condiţii,  ţăranii,  moşneni 
si  mazili  deveniră  servi  si-si  vândură  ocinele  lor 

i j > 

celor  care  se  îndurau  să-i  scape  de  biruri,  de 
casnele  şi  de  torturele  dărilor.  Au  fost  atâtea  su- 
ferinţe în  trecutul  neamului  celor  dela  sate,  încât 
lumea,  care  se  închina  şi  se  prosternează  la  sufe- 
rinţele lui  Cristos,  te  miri  cum  de  nu  bănueşte, 
când  trece  pe  lângă  o şubă  sau  un  suman  sfios 
şi  umilit,  că  sub  acel  suman  trăieşte  un  om  care 
numără  desigur  mai  mulţi  Cristoşi  printre  stră- 
moşii lui. 

> 

Ca  să  evite  aceste  torturi  şi  casne,  ca  să  scape 
dela  argaţii  boierului  şi  dela  agenţii  fiscului  bu- 
cata dela  gura  copiilor  lor,  ţăranii  români  au 
fost  nevoiţi  să  ascundă,  să  înşele,  să  fure,  să 
mintă. 

Toţi  străinii  au  constatat  de  acord  aceasta,  şi 
mai  toţi  ne-au  lăsat  note  şi  observaţii  preţioase 
asupra  acestor  însuşiri  ale  ţăranilor.  «Indigenii 
(Români)  scrie  Thornton  devin  leneşi,  din  pricină 
că  nu  pot  îmbunătăţi  soarta  lor  prin  muncă,  tot 
aşa  cum  devin  înşelători,  vicleni,  mincinoşi,  pen- 
trucă  înşelăciunea  este  mereu  întrebuinţată  pentru 

a descoperi  şi  a stoarce  puţinele  lor  economii»1). 
«Reaua  credinţă,  scrie  contele  Salaberry,  nedrep- 
tatea şi  opresiunea,  a căror  jucărie  sunt  de  obi- 
ceiu,  îi  silesc  să  nu  caute  a fi  înşelaţi  şi  sfârşesc 
prin  a deveni  înşelători»  2).  Aceeaşi  constatare  o 
face  Laurengon,  când  scrie  că:  «Şărbia  în  care  se 
găsesc  şi  despoierile  ce  se  comit  asupra  lor,  i-au 
făcut  vicleni  şi  înşelători.  Greşala  este  a guvernelor 
nu  a lor»3).  Şi  mai  ales  greşala  este  a formei  de 
guvernământ.  După  părerea  lui  Laurengon  «forma 
aşa  de  straniu  viţioasă  a guvernului  îi  sileşte  să 
alerge  la  şiretlicuri,  cari  în  orice  ţară  ar  trece  drept 
minciună  şi  făţărnicie.  Dar  trebue  să  fi  dibaci  ca 
să  înşeli  pe  nişte  subdelegaţi,  cari  caută  ei  înşişi 
să  înşele  pe  un  guvern  suprem,  tiranic»  4).  «Ro- 
mânii, zicea  Le  Cler,  sunt  vicleni,  sub  un  aer  de 
desăvârşită  nepăsare  ascund  o adâncă  prefăcă- 
torie» 5 6).  Aşa  sunt  Românii  de  pretutindeni  căci 
de  Gerando  scrie  despre  Transilvăneni  că  «ei  au 
viclenia,  arma  sclavului»  G). 

Istoria  şi  condiţiile  economice,  pe  care  împre- 
jurările istorice  ale  neamului  nostru  le  creiară 
ţăranilor,  au  făcut  ca  aceste  însuşiri  strămoşeşti 
s’au  păstrat  vii,  ba  poate  s’au  accentuat  şi  s’au 
exagerat.  In  tot  cazul  ele  sunt  şi  mai  aparente 
la  ţărani.  De  altfel,  întreaga  istorie  a noastră  este 
plină  de  fapte  de  acestea.  Amintim,  în  treacăt, 
purtarea  echivocă  a lui  Mihaiu  Viteazul  către  Im- 

1)  Op.  cit.,  p.  317. 

2)  Op.  cit.,  p.  49. 

3)  Op.  cit.,  p.  26 — 27. 

4)  Ibid. 

5)  Op.  cit.,  p.  253. 

6)  Op,  cit.,  p.  348. 

paratul  Germaniei  şi  către  Turci.  Faţă  de  împărat 
protestă,  cu  toată  energia,  de  credinţă  către  el,  de 
ură  contra  Turcilor,  în  acelaşi  timp  în  care  scria 
Sultanului  jurându-se  ca  «să-şi  bea  sângele  copiilor 
lui  dacă  nu  i-o  fi  lui  credincios».  De  asemeni,  este 
cunoscută  duplicitatea  lui  faţă  de  nobilimea  ma- 
ghiară din  Transilvania,  cărei  îi  promitea  liberarea 
Transilvaniei  şi  în  acelaş  timp  angajamentele  lui  cu 
Rudolf  de  a o cuceri  pentru  acesta.  Caracteristice 
sunt  şi  mijloacele  lui  Ştefan  cel  Mare,  din  acest  punct 
de  vedere.  La  Podul  înalt  el  câştigă  victoria  printr’o 
înşelăciune  bine  nemerită, — istoria  cu  trompetele 
cele  ascunse.  In  codrii  Cosminului  măcelări  oastea 
leşească,  iarăşi  printr’o  cursă  întinsă  Polonilor. 
De  amintit  mai  este  purtarea  lui  Basarab  către 
Carol  Robert,  cu  care,  împăcându-se,  se  anga- 
jase să-l  treacă  în  Transilvania  pe  cel  mai 
bun  drum;  când  în  loc  de  aceasta  băgă  pe  re- 
gele ungur,  cu  toată  armata  lui,  în  strâmtorile 
cele  mai  rele  ale  Carpaţilor  şi-i  distruse  oastea, 
regele  abia  scăpând  cu  fuga.  Tot  de  aceeaşi  na- 
tură Iu  purtarea  Românilor  faţă  de  aliaţii  lor 
creştini  în  contra  Turcilor.  Sub  Vlad  Dracul,  se 
ştie  cum  Românii  trădară  pe  tovarăşii  lor  de  luptă 
trecând  în  momentul  decisiv  în  partea  păgânului. 
Cine  nu  regăseşte  în  aceste  apucături  ecoul  psi- 
chologiei  lui  Decebal  şi  a Dacilor  ? Basarab,  Mihaiu, 
Ştefan,  sunt  figuri  care  seamănă  cu  acea  a lui 
Decebal. 

Aceste  apucături  sunt  adânc  înrădăcinate  la  Ro- 
mâni, graţie  lor  am  putut  răsbate  prin  zidurile  de 
nenorociri  şi  de  pericole,'  pe  care  istoria  le-a  ri- 
dicat din  belşug  în  calea  neamului  nostru.  Chiar 

în  legăturile  zilnice  şi  în  afacerile  dintre  ei,  ţă- 
ranii au  o pornire  instinctivă  a se  păcăli  şi  a se 
înşela  unii  pe  alţii.  Actele  lor  juridice  sunt  com- 
plicate cu  tot  felul  de  rezerve  şi  combinaţii.  Un 
eminent  jurist  îmi  mărturisea  că  el  evită,  din  prin- 
cipiu, procesele  ţărăneşti,  căci  sunt  cele  mai  grele 
de  descurcat,  şi  cu  greu  poţi  să  desprinzi,  din  la- 
birintul de  clauze  şi  rezerve,  partea  adevărului,  pe 
care  ţăranii  au  devenit  maeştrii  în  arta  de  a-1  as- 
cunde. O adopţiune,  spre  pildă,  ţăranii  o complică 
şi  o complectează  cu  o vânzare,  o vânzare  o com- 
plică cu  o adopţiune.  In  actele  lor  de  transacţie 
niciodată  nu  vor  arăta  preţurile  şi  sumele  cele  ade- 
vărate; ei  vor  pune  totdeauna  or  mai  mult  or  mai 
puţin,  după  împrejurări.  Cu  deosebire  ei  au  căpătat 
o adevărată  măestrie  în  arta  de  a-şi  ascunde  sen- 
timentele, ideile  si  intenţiile  lor.  Ei  n’au  nicidecum 
obicinuinţa  de  a fi  exacţi  în  spusele  lor,  în  afir- 
mările sau  în  tăgadele  lor.  Se  sfiesc  de  orce  che- 
stiune pusă,  şi  răspund  cele  mai  echivoce  şi  înşe- 
lătoare răspunsuri. 

Spre  pildă,  la  o alegere  de  deputaţi,  un  can- 
didat foarte  influent  întreabă  pe  un  ţăran,  dacă 
este  hotărât  să-i  dea  lui  votul  său.  Ce  putea  să-i 
răspundă  acesta? — Să  fim  sănătoşi,  d-le  A. 

Foarte  cu  greu  vei  afla  dela  ei,  spre  pildă,  sta- 
rea recoltelor  lor.  Când  îi  întrebi,  ca  prin  instinct, 
îţi  vor  răspunde  neadevăruri.  Dar  mai  ales  când 
îi  întrebi  ce  întindere  de  pământ  au,  poţi  să  fi 
încredinţat  că-ţi  va  fi  cu  neputinţă  să  afli  vreo- 
dată adevărul.  De  obiceiu,  or  de  ce  vei  întreba  pe 
ţăranul  român,  să  fie  bine  ştiut  că  răspunsul  ce-ţi 
dă  merită  foarte  puţină  încredere.  Şi  este  foarte 

firesc  să  fie  aşa.  De-a  lungul  întregii  istorii,  Ro- 
mânii si- au  ascuns  fiinţa  lor;  zilele  lor  ei  si  le-au 
smuls  prin  înşelăciune  şi  viclenie  de  sub  spada  nă- 
vălitorilor şi  asupritorilor.  Au  trebuit  să  înşele, 
să  ascundă,  să  mintă  şi  să  trădeze  pentru  ca  să 
scape  cu  zile. 

Aceasta  n’a  fost  numai  în  timpul  invaziilor  hu- 
nice,  avare  şi  tătare.  După  aceste  invazii  veniră 
altele  mai  moderne,  mai  perfide  şi  mai  metodice. 
Evreii,  care  în  fiecare  an  trec  Prutul;  Grecii,  cari  ne 
trimit  în  toţi  anii  colonii  sărace  şi  hrăpitoare,  duc 
mai  departe  opera  invaziilor  tradiţionale  în  aceste 
ţări.  Cum  are  să  lupte  ţăranul  român  cu  aren- 
daşii greci  şi  evrei,  cu  negustorii  evrei  şi  greci? 
Grecii  sunt  tot  atât  de  vicleni  ca  si  Evreii,  si  Evreii 
tot  atât  de  lacomi  ca  si  Grecii.  Când  Grecul  sau 

i 

Evreul  arendaş  va  pune  erbărit  40  de  bani  pentru 
fiecare  cap  de  gâscă,  cum  să  nu  ascundă  ţăranul, 
toamna,  numărul  bobocilor?  Iar  faţă  de  Evreul  sau 
Grecul  cu  prăvălie,  cum  să  fie  ţăranul  sincer  ? Iată 
convorbirea  unui  ţăran  reprodusă  de  d-1  Rădu- 
lescu  Motru: 

— Crezi  d-ta  că-mi  arăt  eu  păsul  către  negu- 
stor? Ferească  D-zeu.  Mi-ar  cere  preţul  înzecit. 
Numai  cel  nepriceput  dă  năvală  şi  întreabă  de  lu- 
crul ce  îi  trebue.  Eu,  când  intru  la  negustor,  mă 
prefac  că  umblu  după  altele,  şi  numai  pe  urmă, 
ca  la  întâmplare,  întreb  şi  de  ce-mi  trebue.  Alt- 
fel nu  m’aş  ajunge  cu  preţul». 

* 

* * 

Este  însă  o trăsătură  din  caracterul  Romanilor 
şi  Dacilor,  care,  cu  toate  nefericirile  istoriei  noa- 

33 

stre,  pare  a se  fi  păstrat  aproape  neştirbită,  deşi 
modificată,  la  Români:  aceasta-i  un  fel  de  por- 
nire adâncă  către  neatârnare,  o neînfrânată  tre- 
buinţă de  libertate.  Această  nevoe  adânc  simţită 
de  neatârnare  şi  de  libertate  s’a  transformat  însă 
într’un  fel  de  repulsiune  vie  pentru  orce  fel  de 
supunere.  Românului  i-a  devenit  nesuferită  ascul- 
tarea de  ordinile  cuiva,  atârnarea  voinţei  lui  de 
voinţa  sau  bunul  plac  al  altora.  La  noi  toţi  ar  fi 
voit  să  fie  stăpâni  pe  ei,  şi  să  nu  aibă  nici  un 
stăpân  pe  capul  lor. 

Tocmai  de  aceea,  precum  am  arătat-o  şi  în 
capitolele  anterioare,  trecutul  nostru  fu  sfâşiat  de 
nesfârşite  desbinări  si  certe  între  boierii  tării,  si 
de  lupte  fără  preget  şi  fără  repaus  dintre  peţi- 
torii la  domnie.  Boierii  români,  mai  ales  după 
ce  rostul  eredităţii  Basarabilor  s’a  stricat,  ajun- 
seseră să  nu  poată  îngădui  nici  un  Domn  pe 
tronul  ţării;  fiecare  ar  fi  voit  să  fie  el  Domn  sau 
cel  puţin  să  ocupe  el  dregătoriile  cele  mai  înalte. 
Pornirea  tuturor  către  deplina  libertate  se  traduce, 
fireşte,  în  pornirea  tuturor  de  a fi  stăpâni,  de  a 
domni  şi  de  a guverna.  Geloşi  pentru  libertatea 
lor,  fiecare  nu  şi-o  puteâ  asigura  decât  confiscând 
pe  a celorlalţi.  Aşa  s’a  văzut  în  istorie,  vechea 
Romă,  care  nu-şi  putu  asigura  libertatea  ei  decât 
sugrumând  pe  a întregei  lumi  vechi.  Tot  astfel 
libertatea  poporului  francez,  câştigată  prin  marea 
revoluţie,  nu  se  putu  garanta  decât  prin  subju- 
garea întregei  Europe.  Potrivit  acestei  porniri  fireşti, 
toţi  boierii  din  dregătoriile  mai  mari  năzuiau  cu  în- 
focare după  domnie,  toţi  boierii  fără  slujbe  năzuiau 
să  ocupe  cele  mai  înalte  slujbe.  Nu  există  în  ana- 

lele  istoriei  noastre  decât  două  cazuri  de  boieri, 
cari  să  nu  fi  avut  această  năzuinţă:  postelnicul  Const. 
Cantacuzin  si  boierul  Ionită  Sturza.  Aceste  două 

> i 

cazuri  unice  par  într’adevăr  monstruoase. 

La  rândul  lor,  ţăranii  nu  putură  avea  o dorinţă 
mai  mare  decât  acea  de  a fi  făcuţi  boieri.  De  acolo 
chiar  vine  zicătoarea : eu  boier  tu  boier  cine  să  ne 
mai  tragă  cişmele,  cuvinte  de  dojană,  pe  care  de 
sigur  boierii  le  vor  fi  adresat  adesea  ţăranilor  bo- 
ieriţi. La  care,  fără  îndoială,  ţăranii  vor  fi  răspuns 
cu  cealaltă  zicătoare,  foarte  respândită  şi  ea : fie- 
care este  boier  pe  treaba  lui.  La  ocuparea  Ol- 
teniei de  către  Austria,  statistica  găsi  un  număr  ex- 
traordinar de  mare  de  boieri  si  boierănasi  mai 

» ) 

mici.  Deşi  totdeauna  subjugaţi,  ţăranii  au  păstrat 
veşnic  neadormită  în  ei  năzuinţa  către  deplina  li- 
bertate, — această  năzuinţă  temeinică,  adâncă,  pe 
care  au  moştenit’o  cu  sângele  lor  de  o potrivă 
dela  Daci,  Romani  şi  Slavi. 

«Moldovenii,  scrie  contele  DTIauterive,  n’au 
pierdut  nimic  din  firea  aceasta  de  origine,  care 
se  resvrăteşte  contra  orcărei  apăsări  nouă...  Ei  sunt 
totdeauna  gata  să  stea  în  potriva  boierilor  lor,  la 
judecată  înaintea  ispravnicului  şi  să  pârască  pe 
acesta  înaintea  Domuului.  Ei  nu  se  tem  să  străbată 
toată  ţara,  ca  să  vL  la  divan  să  dea  ei  singuri 
jelbile  cele  mai  îndrăsneţe...  Mărturisesc  că  această 
tradiţiune  vie  a vechii  libertăţii  romane  este  un  lucru 
pe  care  nu  mă  aşteptam  de  loc  să-l  găsesc  aici, 
şi  mi-a  plăcut  foarte  mult  să-l  aflu  la  400  de  leghe 
de  Roma  şi  după  18  veacuri  dela  Ciceron»  •). 


1)  Op.  cit.,  p.  81,  83. 

In  alt  loc,  acelaş  observator  scrie:  «Moldovenii  an 
teamă  de  domnii  prea  lungi.  Nici  schimbările  prea 
dese  nu  le  plac,  dar  ei  socotese  nestatornicia  pu- 
terii celui  care  îi  cârmuesc  ca  un  mijloc  de  apă- 
rare în  potriva  tiraniei  lui»  Ţ. 

Este  ştiut  că  boierii  ajungeau  foarte  adesea  la 
împlinirea  năzuinţii  lor.  Ei  reuşeau  să  schimbe 
foarte  des  pe  Domni  şi  pe  boieri  din  slujbe.  Ce 
făceau  însă  ţăranii  pentru  reuşita  pornirii  lor  după 
libertate?  Ţăranii,  neputând  să  ajungă  toţi  boieri, 
spre  a scăpă  astfel  de  birurile  grele  şi  tot  felul  de 
podvezi,  aveau  şi  ei  două  mijloace:  sau  emigrau 
peste  Dunăre  şi  Carpaţi  sau  intrau  în  codrii  şi  se 
făceau  haiduci  şi  bandiţi.  Tot  secolul  al  18-lea  este 
plin  de  emigrări  sau  băjenii,  cum  le  ziceau  ei.  Cu- 
vântul băjenie  era  în  mintea  lor  un  cuvânt  de  or- 
dine. Se  ştie  în  ce  hal  ajunseseră  ţările  româneşti  în 
acest  secol,  populaţia  lor  fugise  mai  toată,  rămăse- 
seră pustii.  Se  ştie  de  asemeni  la  ce  grad  propă- 
şiseră  la  noi  bandele,  haiducia ; de  ce  prestigiu  se 
bucură  această  instituţie  la  ţăran,  şi  cum  fascină 
masele  populare.  Iancu  Jianu,  Bujor,  Tunsu,  sunt 
eroii  cei  mai  populari,  şi  cu  biografiile  lor  începe 
orce  român  cultura  sa  literară  chiar  astăzi. 

Acest  spirit  de  libertate  se  accentuă  în  ţările 
române  încă  de  pe  la  început.  Chalcondyle  observă, 
de  pe  la  jumătatea  secolului  al  16-lea,  că  «Româ- 
nilor nu  le  place  să  păstreze  aceiaşi  formă  de  gu- 
vernământ şi  se  învoiesc  foarte  bine  să  nu  asculte 
totdeauna  de  aceiaşi  Domnitori,  căci  îi  schimbă 
după  voinţă,  chemând  acî  pe  unul  aci  pe  altul, 
la  administraţia  şi  conducerea  afacerilor  lor». 

1)  Idem,  p.  283. 

Din  acest  spirit  de  libertate  exagerat  şi  îmbol- 
năvit, cu  timpul,  decurg  mai  multe  particularităţi 
ale  caracterului  Românilor.  Să  cităm,  între  altele, 
practica  excesivă  a divorţurilor,  de  care  s’au  în- 
spăimântat toţi  streinii  cari  ne-au  vizitat  şi  au 
observat  moravurile  noastre.  «Cu  această  uşu- 
rinţă de  a se  despărţi,  scrie  unul  dintre  aceştia, 
căsătoria  este  o încercare  perpetuă,  pe  care  omul 
şi  femeea  o fac  unul  asupra  celuilalt.  In  aceste 
condiţii,  adulterul,  aşa  cum  l’avem  noi,  cu  repre- 
siunea legilor,  ar  fi  aproape  un  progres  pentru 
Români,  căci  ce  sentiment  de  promiscuitate  nu 
se  aruncă  în  această  societate  prin  uşurinţă  aşâ 
de  mare  de  a se  despărţi?  Căsătoria,  seamănă,  în 
România,  cu  un  fel  de  Mazurka,  unde  damele 
fac  un  rând  cu  un  cavaler,  un  alt  rând  cu  un 
altul»  ]).  «In  România,  scria  Pertusier,  legătura 
cea  mai  sacră  a libertăţii  devine  în  acelaş  timp 
un  obiect  de  trafic  şi  un  joc.  Oamenii  se  căsă- 
toresc, determinaţi  de  seducţiile  averii;  un  capri- 
ciu uşuratic  ajunge  în  urmă  ca  să  se  părăsească» 1  2). 
Obiceiul  excesiv  al  desfacerii  căsătoriei  este  fără 
îndoială  o urmă  a vechiului  spirit  de  libertate  şi 
neatârnare.  Această  trăsătură  de  caracter  n’a  fost 
distrusă.  Ea  a persistat  aceeaşi  dealungul  istoriei 
noastre,  dela  Radu  cel  mare  care  goni  pe  pa- 
triarhul Nifon,  fiindcă  se  opusese  la  un  divorţ  de 
acestea,  căutând  astfel  «a  ne  strică  obiceiurile», 
până  la  Bibescu,  care,  dupe  treptele  tronului, 
consacră  această  libertate  individuală,  tradiţională 
a noastră. 

1)  Anonyme,  op.  cit.  p,  108 — 109. 

2)  op.  cit.  p.  31. 

In  sensul  aceluiaşi  spirit  de  neatârnare,  păstrat 
şi  exagerat  la  Români,  mai  trebuie  să  cităm  re- 
pulsiunea  ce  simt  Românii,  în  special  ţăranii 
noştri,  de  a se  băga  servitori.  «Suferinţele  adânci 
ale  ţăranului  Român,  observă  Regnault,  au  înă- 
buşit în  el  trebuinţa  unei  bune  vieţi  materiale, 
dar  n’au  micşorat  cu  nimic  aspiraţiile  sale  către 
libertate»  *). 

Intr’adevăr,  ţăranul  român  preferă  sărăcia  lu- 
cidă în  loc  să  se  bage  slugă.  Se  observă  că  ser- 
vitorii în  România  sunt  îu  unanimitate  Unguri, 
Bulgari.  In  special,  cei  dintâiu  au  dat  totdeauna 
cei  mai  buni  rândaşi,  — dupe  cum  observa  odată, 
ironic,  un  excelent  spirit  observator  al  cărui  cu- 
vânt rămase  cunoscut;  pe  când  Românii  mai  bine 
mor  de  foame,  decât  să  vie  slugi  la  oraşe.  Chiar 
când  mizeria  îi  aduce  în  această  stare,  ei  nu  sunt 
buni  de  nimic,  şi  par  loviţi  de  o incapacitate  na- 
turală de  a asculta  de  porunci  şi  de  a împlni 
ordinile. 

Lucru  pare  surprinzător,  însă  trebue  să  obser- 
văm că  această  trăsătură  de  caracter  o avem  în 
comun  cu  Englezii.  Singuri  Englezii,  după  cum 
ştim,  mai  au  această  adâncă  repulsiune  de  do- 
mesticitate. Ca  şi  la  noi  Ungurii,  la  Londra,  Nem- 
ţii, sunt  singurii  şi  cei  mai  buni  rândaşi.  Servitorii 
englezi  sunt  rari  şi  foarte  proşti.  Această  trăsă- 
tură de  caracter,  pe  care  o avem  în  comun  cu 
Englezii,  şi  care  să  sperăm  că  ne  este  de  bun 
augur,  nu  este  singură.  Vom  vedea  îndată  că 
mai  avem  şi  altele. 


1)  p.  288. 

Cu  această  iubire  adâncă  de  neatârnare  se  leagă 
un  fel  de  mândrie,  un  fel  de  orgoliu  nobil,  de 
care  nu  arareori  dau  Românii  dovadă.  Este  ştiut 
de  toţi  ceea  ce  se  povesteşte  de  Tudor  Vladimi- 
rescu,  care,  odată  în  casa  unui  mare  boier  din 
Craiova,  nevoind  să  stea  pe  scaun,  dupe  cum  era 
poftit,  răspunse  prietenului  său,  că  nu  stă  jos  de 
teamă  să  nu  fie  nevoit  să  se  scoale  dinaintea 
vreunui  ciocoi,  care  ar  veni  pe  acolo  în  vizită. 
D-l  de  Gerando  povesteşte  următoarea  scenă 
observată  de  el  în  Transilvania.  Intr’o  zi,  un  ţăran 
bogat  care  se  întorcea  dela  Fejervar,  unde  pri- 
mise o mare  sumă,  întâlneşte  în  drum  un  inten- 
dent călare  pe  un  cal,  pe  care  lui  îi  veni  poftă 
să  1 cumpere. 

— «Cât  costă  calul  ăsta?  îl  întrebă  el. 

Cavalerul  găsi  întrebarea  obraznică  şi  răspunse 

mândru, 

— «Acest  cal  e prea  frumos  pentru  tine. 

— «Fie,  zise  ţăranul, 

— «Ei  bine  o sută  de  galbini  (calu  nu  preţuia 
nici  zece). 

— «O  sută  de  galbini?  Dă-te  jos.  Iată-i.  «Şi 
îi  întinse  mâna  plină  de  aur»  x). 

Acest  spirit  de  neatârnare  ţanţoş  se  trădează 
zilnic  în  toate  actele  ţăranului  român.  Iar  atunci 
când  pare  altfel,  aerul  lui  umilit  şi  supus,  spre 
pildă,  nu  este  sincer,  ci  cu  totul  de  suprafaţă  spre 
a înşelă.  Umilinţa  ţăranului  este  un  mijloc  de  a 
înşelă,  o aparenţă  care-i  fojoseşte  fiind  din  felul 
lui  foarte  oportunist. 


l)  p.  310. 

Aşa  fiind  se  înţălege  atunci  că  criticile  amare 
ale  celor  cari  blesteamă  libertăţile  prea  largi,  acor- 
date poporului  român  prin  legi  şi  constituţie,  ca 
nefiind  potrivite  firii  noastre,  sunt  sau  rodul  igno- 
ranţei sau  al  unei  lipse  de  bună  credinţă.  Poporul 
român  se  caracterizează  printr’un  adânc  simţ  de 
neatârnare  şi  legile  liberale,  pe  cari  le  are  astăzi, 
sunt  lucrul  cel  mai  potrivit  cu  firea  profund  liber- 
tară  a Românului. 

Libertăţile  de  cari  se  bucură  azi  Românii  sunt 
obiectul  realizat  al  aspiraţiilor  lor  de  veacuri.  De 
altfel,  ar  fi  monstruos  lucru  ca  nişte  libertăţi  largi 
să  treacă  în  legile  unui  popor  care  nu  le  înţălege. 
Acestor  sentimente  şi  aspiraţii  adânci  după  liber- 
tate se  datoreşte  succesul  partidelor  liberale  şi 
democratice  la  noi.  Cuvântul  libertate  şi  liberal 
fascinează  pe  Români,  şi  cuvântul  singur  este  încă 
un  puternic  element  de  succes  politic.  Este  deci 
o legătură  puternică,  adâncă  între  libertăţile  acor- 
date în  România  şi  între  caracterul  intim  al  popo- 
rului. Oamenii  cari  au  acordat  acestei  ibertăti,  un 
Brătianu,  un  Rosseti,  un  Kogâlniceanu  au  văzut 
limpede  şi  au  văzut  bine,  nu  s’au  înşelat  şi  nu 
merită  critici.  Din  potrivă.  Urmările  rele,  cari  au  în- 
tovărăşit libertăţile  acordate,  au  alte  cauze, — acelea 
de  cari  am  căutat  să  ne  dăm  seamă  în  paginile 
precedente.  Este  prea  naiv,  dacă  nu  de  rea  cre- 
dinţă, acela  carele  va  pune  în  socoteala  libertăţii. 
Ar  rămâne  însă  de  văzut  dacă  lipsurile  caracte- 
rului românesc  nu  ar  justifică  oarecare  restricţii 
democratice  la  aceste  libertăţi,  restricţii  cari  ar 
aveâ  de  scop  tocmai  să  organizeze  libertăţile  şi 
să  le  confirme. 

Dacă,  cu  privire  la  caracterul  şi  în  deosebi  la 
voinţa  sa,  neamul  nostru  ne  înfăţişează  atâtea 
umbre  şi  atâtea  lipsuri,  alături  de  prea  puţine  ca- 
lităţi, nu  tot  aşa  este  cu  celalt  aspect  al  sufle- 
tului nostru,  mintalitatea,  inteligenţa.  Sub  raportul 
inteligenţii,  Românii  au  fost  dăruiţi  de  creatorul 
lor,  Istoria,  cu  o sumă  de  bune  însuşiri  luminoase, 
drept  recompensă  pentru  lipsurile  şi  umbrele  ce 
a aşternut  pe  suprafaţa  caracterul  nostru.  De  unde 
vine  inferioritatea  caracterului  Românilor,  de  acolo 
vine  superioritatea  inteligenţii  lor. 

Mintalitatea  Românilor,  ca  şi  limba  pe  care  o 
vorbim,  a avut  de  temelie  şi  ca  punct  de  plecare 
un  material  de  esenţă  superioară:  mintalitatea  ro- 
mană. In  istorie  ea  ni  se  înfăţişează  ca  un  mare 
rozervoriu,  în  care  mai  toate  popoarele  Europei 
au  venit  şi  au  depus  o parte  din  cuprinsul  sufle- 
tului lor.  Aproape  nu  este  popor  mai  de  seamă 
în  Europa,  care  să  nu  fi  contribuit  cu  ceva  la  al- 
cătuirea edificiului  moral  al  sufletului  românesc. 
Dacă  inteligenţa  ca  şi  limba  română  este  un 
rezultat,  în  care  sunt  reprezentate  toate  naţiu- 
nile din  Europa,  mintalitatea  Românilor  este  de 
esenţă  universală.  Restriştele  istoriei  naţionale,  dău- 
nătoare pentru  caracterul  românesc,  fură  foarte 
prielnice  mintalităţii  Românilor.  Dacă  Slavii,  Bul- 
garii, Ungurii,  Turcii,  Tătarii,  Grecii,  Ruşii,  Fran- 
cezii, Germanii  stăpâniră  sau  influenţară,  rând  pe 
rând,  ţările  române,  pentru  a altera,  slăbi  şi  să- 
răci clementele  voinţei  noastre,  toţi  aceştia  îmbo- 
găţiră mintalitatea  românească.  Cu  drept  cuvânt, 
se  poate  zice  că  această  mintalitate  se  deosibeşte 
printr’o  bogăţie  fără  pereche  dc  materialuri  şi 

printr’o  varietate  fără  seamăn,  aşezate  pe  o te- 
melie puternică,  strajnică,  moştenită  din  mentali- 
tatea Latinilor. 

Literatura  noastră  populară  este  din  cele  mai 
bogate,  deşi  fragmentară.  Ea  se  distinge  însă  prin 
calitatea  ei  şi  mai  mult  decât  prin  cantitate.  Când 
o analizezi  eşti  mereu  isbit,  şi  la  fiecare  pas  sur- 
prins, de  frumuseţele  imaginilor,  de  delicateţa  sen- 
timentelor, de  vigoarea  expresiilor,  de  logica  me- 
taforilor,  de  ingeniozitatea  comparaţilor^  de  poezia 
înălţătoare  şi  de  imaginaţia  creatoare,  cari  se  tră- 
dează în  fiecare  colţuleţ  de  cântec,  de  basm,  în 
fiecare  frântură  de  doină.  Chipul  de  a concepe  şi 
înţelege  lesne  lumea  şi  vieaţa  cu  necesităţile  lor 
este  poetic  şi  bogat.  In  fiecare  proverb  sau  zicală 
este  o comoară  de  observaţii.  Luciditatea  judecăţii 
merge  alături  cu  comorile  fără  sfârşit  ale  unei 
imaginaţii  surprinzătoare. 

Examinând  fântânile  din  cari  isvorăsc  aceste 
daruri  ale  mintalitaţii  noastre,  bogăţia  ei  nu  trebue 
să  surprindă  pe  nimeni.  Spiritul  clar,  judecata 
generalizatoare  a Romanilor,  îmbinate  cu  închi- 
puirea prodigioasă  a Slavilor,  sunt  fântâni  prea 
bogate  şi  adânci.  Mai  adăogaţi  frumuseţea  naturii, 
limpezimea  albastră  a cerului,  splendoarea  luminei 
sclipitoare  şi  plină  de  nuanţe,  care  învălue  coli- 
nele şi  proecteazâ  tabloul  fermecător  al  munţilor 
pe  fondul  azuriu  al  cerului,  bogăţia  lumei  vege- 
tale, vioiciunea  râurilor  şerpuitoare  pe  pietriş,  toate 
acestea  sunt  izvoare  de  poezii  şi  de  emoţii  artis- 
tice, puternice,  adânci,  intime. 

A analiza  comoara  literaturii  noastre  populare 
este  a locui  câtva  timp  într’o  grădină  cu  flori  bo- 

gate,  este  a petrece  o adevărată  zi  de  sărbătoare. 
Vom  documentă  pe  larg  aceste  aprecieri  asupra 
literaturii  populare  şi  asupra  mintalităţii  româneşti 
în  partea  a doua  a lucrării  noastre.  Aici  ne  măr- 
ginim la  aceste  indicaţii  generale. 

Această  bogăţie  fără  seamăn  a mintalităţii  ro- 
mâneşti a avut  şi  are  urmări  de  mare  însemnă- 
tate. Să  examinăm  aici  pe  scurt  aceste  urmări. 
Să  vedem  mai  întâiu  părţile  de  umbră  trecătoare 
ce  ne  înfăţişează  încă  inteligenţa  română. 

Bogăţia  prea  mare  a mateliarilor  cari  compun  min- 
talitatea  noastră  face  că  ea  să  se  înfăţişeze  încă  sub 
un  aspect  oarecum  turburat  şi,  după  cum  am  mai 
spus’o,  nedefinit  şi  neisprăvit.  Neegalitatea  şi  incoe- 
renţa inteligenţii  româneşti  decurg  dela  prea  marea 
bogăţie  a materialurilor  noastre  sufleteşti,  cari  se 
căznesc  să  se  aşeze,  să  se  stratifice,  să  se  crista- 
lizeze. Dacă  bogăţia  inteligenţii  noastre  ar  fi  mai 
mică,  mai  redusă,  ea  s’ar  fi  stratificat  şi  crista- 
lizat mai  de  timpuriu.  Neegalitatea  şi  incoerenţa 
n’ar  mai  fi  trăsăruri  carasteristice  ale  inteligenţii 
şi  caracterului  nostru.  Sufletul  popoarelor  este  ca 
şi  corpurile  cereşti,  iar  corpurile  cereşti  se  răcesc 
şi  se  stratifică  mai  repede  sau  mai  încet,  potrivit 
cu  mărimea  lor.  Când  sufletul  nostru  îşi  va  fi  stra- 
tificat şi  cristalizat  materialurile  mintalităţii  sale, 
atunci  în  el  se  vor  defini  cristale,  sub  formă  de 
opere  literare  clasice,  de  o valoare  egală  celor  fran- 
ceze şi  italiene.  Până  atunci  însă,  ne  găsim  în  o 
epocă  de  elaborare  pregătitoare,  într’o  periodă 
de  clocotire,  care  turbură  tot  coprinsul  sufletului 
nostru  etnic. 

O altă  urmare  a bogăţiei  fără  seamăn  a min- 
alităţii  noastre  sunt  dispoziţiile  fericite  ce.se  ob- 
servă foarte  des  la  Români  pentru  artele  frumoase, 
şi  în  deosebi  â pentru  poezie.  Izbucnesc  atâtea 
talente  în  masa  poporului  nostru,  cât  nu  cred  că 
se  mai  pot  vedea  aiurea.  In  arta  dramatică,  în 
operă,  în  muzică  mai  ales,  ţara  dete  Occidentului 
mai  multe  talente  de  mâna  întâiu,  destul  de  cu- 
noscute, pentrucă  să  nu  le  mai  amintim  acî.  Darul 
peoziei  lirice  este  aşa  de  intim  şi  adânc  legat  de 
firea  Românului,  încât  a făcut  pe  Alexandri  să 
exclame  faimosul  cuvânt:  Românul  este  născut 
poet.  Şi  dacă  se  naşte  poet,  Natura,- cu  farmecile 
ei  felurite  şi  bogate,  îl  creşte  tot  poet.  Mediul 
nostru  fizic  este  ca  un  muzeu  de  poezie,  > pe 
care  Natura  l’a  împodobit  cu  capo-d’opere  dintre 
cele  graţioase  şi  în  el  îşi  face  educaţie  poetul 
român. 

Din  această  comoară  de  frumuseţe  pe  care  Natura 
a vărsat-o  din  belşug  peste  ţările  r omâneşti  îşi  va 
fi  găsit  un  Delavrancea  luxul  de  icoane  şi  impresii 
sărbătoreşti  care  îmbogăţeşte  nemuritoarele  modele 
de  simţire  artistică,  cu  care  dâdsul  împodobi  lite- 
ratura românească.  «Argintul  apei»  şi  «aurul  aeru- 
lui», liniştita  «splendoare»,  a «regini  nopţii  moartă», 
în  lumina  căreia  «mii  pustiuri  scânteează»,  şi  codri 
cari  «ascund  în  umbră  străluciri  de  izvoare»  sunt 
fotografii  sufleteşti,  luate  din  natură  şi  turnate  în 
clişee  originale,  bogate,  neperitoare  de  sufletul  prea 
mare  al  marelui  Eminescu.  Alături  de  un  Ale- 
xandri şi  Vlahuţă,  un  Coşbuc  şi  Octavian  Goga 
vor  găsi  inspiraţia  lor  largă,  unul  în  poezia  sglobie 
a Prahovei,  altul  în  majestatea  sublimă  şi  duioasă, 

în  acelaş  timp,  a Oltului.  Românul  este  deci  născut 
şi  crescut  poet. 

Ca  şi  în  făurirea  versului,  el  este  deopotrivă 
maistor  în  mânuirea  culorilor.  In  picfură  este  un 
avânt  de  talente  surprinzătoare,  cari,  dacă  s'ar 
putea  desvoltâ  în  condiţii  economice  prielnice,  ar 
dâ  lucrări  desăvârşite,  clasice.  Expoziţiile  noastre 
de  pictură  te  minunează  şi  te  răpesc  în  fiecare 
an.  Dacă  nu  se  disting  prin  mărimea  proporţiilor 
lor,  pânzele  pictorilor  noştri  te  surprind  prea  plă- 
cut prin  intimitatea  simţului  colorilor  şi  nuanţelor 
şi  prin  măestria  distribuirii  şi  gradării  lor.  Ro- 
mânii au  foarte  adânc  sădit  în  firea  lor  simţul 
formei  şi  al  culorii.  Această  aplicare  către  culori 
se  vede  peste  tot.  Ei  îşi  colorează  până  şi  patu- 
rlie  de  lemn,  până  chiar  lemnul  din  şea  şi  dela 
jugul  boilor.  Streinii,  cari  au  studiat  însuşirile  ar- 
tistice ale  ţăranului  român,  au  fost,  fără  excepţie, 
minunaţi  şi  surprinşi  de  bogăţia  lor. 

De  Gerando,  care  a cunoscut  mai  mult  pe 
Românii  din  Ungaria,  a lăsat  aprecieri  de  mare  va- 
loare pentru  simţul  artelor  frumoase  la  Români. 
«Acest  popor,  zice  de  Gerando,  este  spiritual  şi 
inteligent;  el  iubeşte  poezia  şi  muzica.  Nu  arareori 
auzi  pe  săteni  spunând  şi  chiar  improvizând  ver- 
suri»1). «Bisericile  Românilor  sunt  pitoreşti...  întâl- 
neşti în  drum  o mulţime  de  astfel  de  biserici,  şi 
te  întrebi  cum  au  putut  ajunge  nişte  oameni  aşa  de 
simpli,  fără  nici  o altă  îndrumare  decât  inspiraţia 
lor,  să  ridice  şi  împobească  aşa  edificii.  Răspunsul 
este  că  aceşti  artişti  execută  opera  lor  cu  pa- 


1)  Op.  cit.,  pag.  338. 

siune...  Orcât  de  naive  aceste  picturi,  ele  dovedesc 
în  firea  Românului  un  anume  gust  pentru  artă. 
Căci,  în  definitiv  cei  cari  le-au  făcut  nu  sunt  decât 
nişte  ţărani.  Cutare  băiat,  care  până  aci  ajutase 
pe  tatăl  său  la  munca  câmpului,  se  simte  într’o  zi 
cu  dorinţa  de  a zugrăvi.  Anche  is  son  pittore,  şi 
iatâ-1  zugrăvind  după  închipuirea  lui.  Şi  el  este  un 
artist  la  înălţimea  societăţii  lui.  Dar  ia  să  se  ridice 
puţin  această  societate  şi  să  se  apropie  de  a 
noastră,  nimic  nu  va  împiedeca  pe  acest  ţăran 
să  fie  un  pictor.  Această  aplicare  a Românilor 
ţine  de  origina  lor  italiană».  «Ţaranii  români,  adaogă 
de  Gerando,  au  costume  pitoreşti.  Trăistile  şi  gilet- 
cile  lor  de  piele  albă  sunt  împodobite  cu  flori  şi 
cu  desemnuri,  de  curea,  în  toate  colorile»1).  «Ro- 
mânul, .scria  Ubicini,  este  din  firea  lui  poet;  poet 
ca  sentiment  şi  ca  expresiune.  Fie  că-1  agită  dorul , 
fie  că  entuziasmul  se  deşteaptă  în  el,  la  amintirea 
gloriei  strămoşilor  lui,  el  cântă  şi  inspiraţia  curge 
de  pe  buzele  lui  ca  dintr’un  isvor  nesecat.  Chiar 
graiul  în  care  se  exprimă  este  pătruns  de  această 
poezie  firească;  este  plin  de  comparaţii  pitoreşti 
şi  de  imagini  graţioase  şi  teribile»  2). 

Inchipuirei  Românului,  zice  un  anonim  francez, 
vioae  şi  sglobie,  îi  place  să  se  rătăcească  în  regiu- 
nile miraculosului.  «Legendele  sunt  numeroase,  în 
România,  unde  poporul  e foarte  superstiţios,  şi  toate 
sunt  patriotice  sau  religioase»  adaogă  acelaş  autor. 
«Românul  este  din  firea  lui  om  de  gust,  cu  deo- 
sebire în  toate  lucrurile  cari  isbesc  simţurile;  iu- 


1)  Op.  cit,,  p.  351. 

2)  Op.  cit.,  pag.  22, 

beşte  luxul,-  chiar  fastul,  dar  cu  eleganţă»  *).  Ca 
atare,  Românul  are  temperament  de  orator.  Ora- 
toria lui  este  un  şir  de  gesturi  sufleteşti  verbale, 
cari  cad  cu  uşurinţă,  cu  îndemânare,  cu  abilitate, 
cu  eleganţă. 

Cea  ce  deosebeşte  însă  pe  Români,  nu  numai 
de-  popoarele  din  Europa  orientală,  între  care  tră- 
ieşte, dar,  se  poate  zice,  între  toate  popoarele,  este 
vioiciunea  şi  isteţimea  spiritului  său,  este  scăpă- 
rarea unei  inteligenţe  fine,  distinse,  înfăţişată  sub 
o aparenţă  modestă,  timidă,  şi  faţă  de  străini 
sfioasă  până  la  umilinţă.  Calităţile  mintale  ale  Ro- 
mânului nu  sunt  la  suprafaţă.  Din  potriva.  înfă- 
ţişarea Românului,  la  prima  vedere,  nu  lasă  să  se 
bănuiască  ce  se  ascunde  sub  ea.  Aceasta  este  din 
pricina  că  peste  sâmburile  de  calităţi  superioare 
şi  bogate  s’a  aşternut  un  gros  strat  de  izână,  vreme 
de  10 — 15  veacuri  de  restrişti.  Trebue  să  scobori 
adânc  sub  aparenţa  înfăţişării  Românului,  pentru 
ca  să  descoperi  metalul  preţios  al  sufletului  şi  al 
mintalităţii  lui. 

Dacă  alături  şi  compari  pe  tinerii  români,  duşi 
în  Franţa  şi  în  Germania,  cu  tinerii  francezi  şi 
germani  nici  odată  nu-i  vei  găsi  inferiori  acestora 
în  ce  priveşte  inteligenţa.  Un  tânăr  german,  va  fi 
adesea  mai  silitor,  şi  cu  deosebire  mai  metodic 
decât  Românul,  dar  foarte  adesea  tânărul  român 
va  fi  mai  pătrunzător  şi  cu  un  spirit  mai  vioiu  decât 
germanul.  Chiar  între  Francezi,  cu  toată  superio- 
ritatea mintalităţei  şi  cu  toată  hărnicia  acestora, 
tinerii  români  s’au  distins  foarte  adese  ori.  Dar 


1)  Anonyme  Op.  cit.  p,  107. 

cea  ce  pare  şi  mai  invederat  este  că  alături  de 
sătenii  germani,  englezi,  ruşi  şi  unguri,  săteanul 
român  în  nici  un  caz  nu  va  fi  inferior  acestora, 
înv  ioiciunea  minţii,  în  bogăţia  spiritului,  în  puterea 
lui  de  creaţii  poetice.  De  cele  mai  multe  ori  le 
va  fi  superior.  In  această  privinţă,  ţăranul  român 
se  aseamănă  mult  cu  ţăranii  francezi  şi  italieni. 
Temeiul  său  sufletesc  este  de  obârşie  nobilă  şi  de 
esenţă  superioară.  Cuprinsul  mintalităţii  lui  este 
bogat,  larg  şi  variat.  Dar  acest  temeiu  nobil,  această 
esenţă  superioară  este  acoperită  cu  un  gros  strat 
de  izână,  pe  care  veacurile  de  şărbie,  de  năvăliri, 
de  prăzi  şi  de  vieaţă  fugară  o aşezară  peste  el. 
Puţin  dacă  cureţi  acest  strat  de  izâneală,  prin  mij- 
locirea unei  educaţii  şi  instrucţii  mai  îngrijite,  des- 
coperi aurul  sufletesc  şi  toate  comorile  mintale 
care  trăiesc  virtuale,  îngropate  sub  căciula  ţurcă- 
nească,  acoperite  de  plasta  de  păr  negru  şi  garan- 
tate de  proporţiile  şi  trăsăturile  unei  frunţi  late, 
inteligente  şi  nobile. 

La  ţăranii  noştri,  sub  tradiţionala  lor  căciulă, 
se  păstrează  şi  scânteiază  un  spirit  viu  prea  bine 
dotat  şi  împodobit,  şi  care,  din  când  în  când,  se 
respândeşte  îmbobocind  în  doine  jalnice,  anecdote 
înţepătoare,  ghicitori  ingenioase.  «Chiar  vieaţa 
mărginită  pe  care  o duce,  zice  d-1  Kalinderu,  şi 
această  lipsă  de  instrucţiune  de  care  sufere,  nu 
împiedecă  pe  ţăranul  nostru  să  aibă  emoţiunile  şi 
sentimentele  cele  mai  înalte,  şi  nu-i  trebuie  decât 
nişte  împrejurări  prielnice,  pentru  ca  să  dea  la 
iveală  talente  de  care  ne-am  îndoi  câte  odată  nu- 
mai pentru  că-i  lipseşte  ocazia  să  şi  le  arate». 

Lucrul  acesta  a fost  observat  şi  confirmat  aproape 


www.dacoromanica.ro 


— 529  — 


de  unanimitatea  străinilor,  cari  ne-au  cunoscut  şi 
ne-au  studiat.  «Mizeria,  scrie  Regnault,  de  obiceiu 
aşa  fecundă  în  desnădejde  şi  îndobitocire,  n’a  ştir- 
bit nimic  din  facultăţile  intelectuale  ale  ţăranului 
român.  La  el  concepţia  a rămas  vie  şi  pătrunză- 
toare, prinde  repede  şi  se  mişcă  uşor»  1).  «Spiritul 
Românului  este  cu  atât  mai  vioiu,  cu  cât  corpul  este 
mai  leneş»  2).  In  acelaş  sens,  Desprez  observă  că 
«ţăranul  român,  dureros  apăsat  de  Unguri  şi  Saşi 
în  Transilvania,  şi  de  proprii  săi  boieri  în  Mol- 
dova şi  Muntenia,  a păstrat  pe  fruntea  sa  largă, 
încadrată  în  părul  negru,  şi  în  ochii  săi  blânzi  îm- 
podobiţi cu  sprincene  groase,  toate  semnele  unei 
minţi  vioae  şi  pătrunzătoare,  care  pricepe  repede 
şi  se  mişcă  cu  uşurinţă.  Inchipuirei  sale  vie,  sglobie, 
nepăsătoare  de  relele  zilei  de  azi,  îi  place  să  se 
întoarcă  către  vremile  de  altă  dată,  în  care  ea  ră- 
tăceşte cu  plăcere  prin  regiunea  minunilor»  3).  «La 
oamenii  din  societate,  scrie  Le  Cler,  se  observă  i 
o sumă  de  bune  însuşiri,  o adevărată  distincţiune,  \ 
o inteligenţă  vie  şi  o mare  uşurinţă  de  a vorbi  i 
toate  limbile.  Când  vor  să-si  dea  osteneala,  ei  reu- 
şese  în  cele  mai  grele  întreprinderi».  Femeia  ro- 
mână, ea  însăşi  se  distinge  prin  aceleaşi  calităţi 
ale  spiritului.  «Femeile  române,  zice  Pertusier,  reu- 
nesc la  o mare  vivacitate  mult  spirit  natural,  şi,  cu 
prea  puţină  osteneală,  ele  ar  putea  pretinde  să  ri- 
valizeze cu  tot  ce  este  mai  distins  printre  femeile 
europene»  4). 


1)  Op.  cit.  p.  227. 

2)  Anonime,  op.  cit.,  p.  107. 

3)  Op.  cit.,  p,  105. 

4)  Op.  cit. , p.  30. 


www.dacoromanica.ro 


— 530  — 


Vioiciunea  mintalităţii,  puterea  de  pătrundere  şi 
uşurinţa  concepţiunii,  ca  şi  bogăţia  închipuirii,  sunt 
însuşiri  distinctive  la  Români,  şi  ele  au  surprins 
pe  toţi  străinii  cari  le-au  observat. 

Aceste  însuşiri  distinse  şi  de  temeiu  ale  minta- 
lităţii Româneşti,  îmbinându-se  cu  diferitele  lipsuri 
sau  însuşiri  ale  caracterului  nostru,  au  dat  la  iveală 
trăsături  sufleteşti  noui,  unele  mai  însemnate  decât 
altele.  Să  ne  oprim  puţin  pentru  a le  indică  pe 
scurt,  rămânând  ca  să  le  desvoltăm  şi  să  le  do- 
cumentăm cât  mai  larg  în  volumul  următor. 

* 

* * 

Inteligenţa  bogată  în  resurse,  venite  dela  atâtea 
popoare,  unită  cu  o imaginaţie  prea  vie,  însă  fără 
ca  să  fie,  nici  una  nici  alta,  stăpânite  de  o unitate 
de  spirit,  de  o continuitate  adevărată,  a făcut  că 
un  prea  mare  număr  de  superstiţii  şi  prejudecăţi 
s’au  îngrămădit  în  sufletul  poporului  român.  Spiritul 
nostru  a adunat  toate  materialurile  pe  care  le-a 
găsit  la  alţii,  fără  ca  să  poată  să  le  controleze,  fiind 
lipsit  el  însuşi  de  un  criterium  şi  de  o metodă  din 
pricina  lipsei  sale  de  unitate. 

In  superstiţiile  sale,  raporturile  lucrurilor  sunt 
înţelese  foarte  falş,  fantastic  şi  ciudat;  iar  spiritul 
său  de  observaţie  şi  inteligenţa  sa  n’au  putut  de- 
scoperi aceste  greşeli  şi  abateri.  Intr’un  cuvânt, 
superstiţiile  foarte  numeroase,  care  umplu  mintali- 
tatea  Românilor,  sunt  produsul  lipsei  sale  de  coe- 
siune,  a unei  prea  mari  bogăţii  mintale  lipsite 
de  unitate  şi  de  metodă. 

Românii  sunt  superstiţioşi  mai  mult  poate  decât 
orcare  popor  din  Europa  şi  într’o  măsură  pe  care 

n’o  mai  ating  decât  poate  Ruşii.  Superstiţia  dom- 
neşte în  toate  clasele  societăţii  româneşti,  dela 
ţăranul  cel  mai  incult  şi  până  la  intelectualul  cel 
mai  rafinat.  Românul  poate  fi  ateu,  spirit  liber 
cugetător,  dar  ateismul  său  şi  libertatea  de  cuge- 
tare se  aşează  pe  o temelie  de  superstiţii,  cu  care 
sfârşesc  prin  a se  împăca.  Cel  mai  inteligent  şi 
cel  mai  cult  dintre  Români  nu  poate  liberă  spi- 
ritul său  de  o mulţime  de  reminiscenţe  şi  cre- 
dinţe fantastice.  Şi  dacă  el  este  stăpânit  de  super- 
stiţie, atunci  populaţia  incultă,  dela  sate  mai  ales, 
învălueşte  toate  actele  vieţii  sale  zilnice,  dela  cele 
mai  banale  şi  triviale  până  la  cele  mai  nobile  şi 
înalte,  într’o  pânză  opacă  de  obiceiuri  supersti- 
ţioase. Nu  este  un  pas  din  vieaţa  sa  socială,  pe 
care  ţăranul  să  nu-1  înconjure  cu  o sumă  de  obi- 
ceiuri şi  practice  ciudate  şi  absurde : descântece, 
vrăji,  faceri,  desfaceri  şi  tot  felul  de  obiceiuri  fără 
înţeles  şi  fără  rost. 

înspăimântător  este  însă  numărul  sărbătorilor 
superstiţioase,  păgâneşti.  In  afară  de  sărbătorile 
legale,  se  ţin  în  toată  ţara,  diferind  după  localităţi, 
140  de  sărbători  din  cele  365  de  zile  ale  anului. 
Şi  acestea  sub  numele  şi  pretextele  cele  mai  ciu- 
date şi  absurde:  logodna  pasărilor,  nunta  şoare- 
cilor, "Marţea  ciorilor,  Lunea  viermilor,  sărbătoarea 
lupilor,  Foca,  Miercurea  strâmbă,  etc.  etc. 

De  altfel,  superstiţiile  sunt  aşa  de  adânc  înră- 
dăcinate în  firea  Românului,  că  în  istorie  aproape 
n’a  fost  mişcare  de  seamă  a neamului  nostru,  fără 
să  nu  fi  avut  ca  punct  de  plecare  o superstiţie. 
Astfel,  cu  superstiţii  ridică  Mihaiu  Viteazu  pe  Ro- 
mânii şi  săcuii  din  Ardeal.  Cu  superstiţii  Horia 

aţâţă  revolta  sângeroasă  a Transilvănenilor.  Ani' 
văzut  cum  procedară  Petru  şi  Asan  în  contra 
împăratului  din  Bizanţ.  Să  nu  uităm  nici  cazul 
trivial,  mai  recent,  al  revoltei  dela  Slatina,  când 
ţăranii  fură  aţâţaţi  prin  apelul  făcut  la  superstiţiile 
lor.  Chiar  azi,  singurul  mijloc  de  a revoltă  firea 
blajină,  blândoacă  a ţăranilor  noştri  este  să  te  atingi 
de  credinţele  şi  practicele  lor  superstiţioase. 

Există  aproape  o bibliotecă  întreagă  asupra 
superstiţiilor  la  Români  şi  asupra  obiceiurilor  lor 
superstiţioase.  D-l  Marian  a cules  în  această  di- 
recţie un  material  deja  enorm  şi  acest  material 
se  poate  adăogâ  la  infinit.  N’a  fost  strein  care  să 
fi  trecut  prin  ţările  noastre,  sau  care  să  fi  cunoscut 
pe  Români,  fără  ca  să  nu  fie  isbit  şi  mirat  de 
superstiţiile  numeroase  ce  învăluesc  întreagă  vieaţa 
noastră. 

Din  alt  punct  de  vedere  considerată,  inteligenţa 
bogată  şi  superioară  a Românilor,  îmbinată  cu 
resturi  de  simţ  practic  ce  le  va  fi  rămas  dela  Ro- 
mani, a dat  spiritul  sarcastic,  şi  talentul  foarte 
firesc  al  Românului  de  a batjocori,  de  a satiriza. 
Că  o bună  doză  de  simţ  practic  nu  lipseşte  Ro- 
mânilor, am  putut-o  vedea  dela  întorsătura  ce  a 
luat  la  noi  simţul  religios.  îmbinarea  acestui  simţ 
practic  cu  bogăţia,  fineţa  şi  vioiciunea  firească  a 
spiritului  Românilor  a dat  naştere  minunatei,  ad- 
mirabilei şi  bogatei  literaturi  satirice  de  anecdote 
batjocoritoare,  snoave  şi  glume  înţepătoare,  epi- 
grame tăioase. 

Din  toată  mintalitatea  românească,  spiritul  său 
satiric,  epigramatic  este  trăsătura  cea  mai  netedă,, 
cea  mai  precisă  şi  cea  mai  bine  definită.  Aici  Ro- 

mânui  a fost  şi  este  mai  tare  ca  în  or  ce.  Este 
de  observat  că  aceasta-i  iarăşi  o trăsătură  mintală, 
pe  care  o are  Românul  în  comun  cu  Englezii  şi 
cu  Romanii.  Apropierea  dintre  humorul  şi  ironia 
engleză  şi  dintre  ironia  şi  satira  populară  română 
este  atât  de  mare,  în  cât  le-ai  putea  confunda. 
Şi  dacă  nici  un  literat  englez  nu  le-a  confundat 
până  acum,  se  pare  că  a fost  unul  român,  care  a 
mers  până  acolo  în  cât  a dat  satirele  unora  drept 
ale  altora. 

Fără  îndoială  că  la  Englezi,  ca  şi  la  Români, 
satira  şi  ironia  sunt  fructul  unei  mintalităţi  care 
aplică  poezia  în  domeniul  practic,  căci  humorul  şi  sa- 
tira au  efecte  practice,  sunt,  cum  am  zis,  un  mijloc 
de  a pedepsi  moravurile  rele  şi  de  a le  îmbunătăţi. 

In  deosebi,  la  Români,  ironia  şi  sarcasmul  luară 
naştere  din  situaţia  poporului  nostru,  mai  inteligent 
şi  cu  un  spirit  mai  vioiu,  în  mijlocul  unor  popoare 
mai  puţin  fine  cu  o inteligenţă  mai  leneşă  şi  mai 
puţin  vioae,  şi  prin  urmare  într’o  vădită  inferiori- 
tate mintală  faţă  de  Români.  Dovadă  că  este  aşa 
avem  faptul  că  ironia  şi  humorul  Românilor  pri- 
veşte cu  deosebire  popoarele  vecine.  Românii  au 
râs  totdeauna  cu  deosebire  pe  socoteala  Sârbilor 
şi  Bulgarilor,  a Ungurilor  şi  a Turcilor.  Ei  s’au 
socotit  totdeauna  superiori  acestor  vecini.  Şi  din 
conştiinţa  acestei  superiorităţi  au  decurs  toate 
glumele  şi  ironiile  ce  au  făcut  pe  socoteala  lor 
Se  ştie  că  râsul,  comicul  este  conştiinţa  unei  infe- 
riorităţi a acelui  care  provoacă  râsul.  Spre  pildă,  Ro- 
mânul şi  azi  râde  atât  de  Sârb,  pe  care-1  crede 
prost,  de  unde  şi  zicătoarea:  cal  verde  şi  sârb  cu 
minte ; cât  şi  de  Bulgar,  al  cărui  cap  îl  socoteşte 

gol  ca  un  dovleac.  Ţiganii  însă  sunt  un  isvor 
nesecat  de  humor  pentru  ţărani.  Iar  moravurile 
urâte  ale  boierimii  româneşti,  ca  şi  ale  preoţilor, 
au  fost  obiectul  celor  mai  muşcătoare  snoave  şi 
satire  populare.  Ele  au  dat  naştere  la  o foarte 
bogată  literatură  de  anecdote  şi  epigrame  fine, 
bine  reuşite. 

Dacă  am  compară  atât  literatura  cultă  dela  noi 
cât  şi  cea  populară,  am  putea  vedea  că,  totul  so- 
cotit bine,  literatura  glumeaţă,  comică,  umoristică 
a reuşit  şi  s’a  desvoltat  la  noi  mai  mult  decât 
toate  celelalte  genuri.  Operile  de  acest  gen  sunt 
tot  ce  s’a  produs  la  noi  relativ  mai  desăvârşit. 
Scriitorii  noştri  de  această  specie  sunt  cei  mai 
tari.  Caragiale,  spre  pildă,  este  scriitorul  ale  cărui 
opere  literare  sunt  cele  mai  reuşite  din  toată  lite- 
ratura noastră.  Ceeace  face  farmecul  ne  întrecut 
al  scrierilor  lui  Creangă  este  tot  acest  humor, 
adânc,  usturător  sub  veselia  sa  deschisă  şi  pătrun- 
zătoare. In  timpul  de  faţă,  avem  talente  reale,  pu- 
ternice care  întorc  bine  ironia  si  humorul  fin.  Un 

j 

Ranetti,  un  Vasile  Pop,  un  Cincinat  Pavelescu 
reuşesc  mai  mult  decât  nuveliştii  şi  romancierii 
noştri  şi  ar  face  cinste  orcârei  literaturi  similare  mari. 
Un  Bacalbaşa  ar  fi  fost  bine  preţuit  chiar  la  Paris. 
— O întreagă  literatură  humoristică  periodică  înflo- 
reşte la  noi  şi  de  cele  mai  multe  ori  este  foarte 
reuşită. 

Fineţa,  vioiciunea  spiritului,  uşurinţa  înţelegerii 
lucrurilor,  inteligenţa  superioară  a Românilor,  îm- 
binate cu  lenea,  cu  trândăvia,  orientală  care  i-a  co- 
pleşit, a dat  naştere,  în  toţi  timpii  dar  mai  ales 

acum  în  urmă,  unui  spirit  critic  amar,  sfâşietor, 

destructiv.  Si  era  foarte  firesc.  Când  ai  toată  lu- 
) 

ciditatea  spiritului  de  a observă  că  lucrurile  merg 
rău,  că  totul  este  neîndestulător,  fără  ca  să  ai 
energia  de  a începe  să  faci  bine,  nu-ţi  mai  rămâne 
decât  să  critici  şi  să-ţi  arăţi  nemulţumirea.  Starea 
pasivă  îţi  dă  chiar  răgazul  de  a observă  insuficienţa 
oamenilor  şi  defectele  lucrurilor  cari  se  fac;  iar 
timpul  pe  care  alţii  îl  trec  în  activitate,  neputând 
rămâne  gol,  trebue  neapărat  să-l  umpli  cu  ceva 
şi  de  aci  trebuinţa  de  a critică  ceace  se  face  şi 
de  a protestă  împotriva  celor  cari  fac  cevâ. 

Românii,  fiind  totdeauna  dotaţi  cu  o inteligenţă 
superioară,  dar  ţinută  în  loc,  paralizată  de  o le- 
nevie impusă  de  împrejurările  nefericite  ale  isto- 
riei lor  şi  de  o trândăvie  pe  care  au  respirat-o 
din  atmosfera  morală  a Orientului,  au  criticat  în 
toţi  timpii  pe  oameni  şi  activitatea  lor,  fără  ca  să 
fi  făcut  sforţări  de  a îndreptă  cea  ce  criticau. 

Pe  la  jumătatea  veacului  trecut,  vântul  învio- 
rător, revoluţionar,  puternic,  care  agită  Occidentul, 
trimise  undele  sale  până  la  noi  şi  curăţl  ţările,  o 
clipă,  de  atmosfera  leneşe  şi  trândavă  a Orientului. 
Acest  vânt  revoluţionar  trezi  în  noi  conştiinţa  şi 
energia  străveche,  şi  starea  de  neacţiune  şi  de  pro- 
testări fu  întreruptă  un  moment,  dela  1858  până 
la  1880.  In  acest  interval  se  lucră  mult,  prea^ 
mult  chiar,  şi  fiindcă  se  lucră  prea  mult  se  lucră 
neîndestulător.  Se  adoptară  o mulţime  de  legi 
luate  gata  dela  naţiunile  civilizate,  o sumă  de  ti- 
pare de  cugetare  şi  de  calapoade  de  acţiune^ 
uneori  nepotrivite  cu  simplitatea  firii  noastre. 

De  aceea,  boieri  vecinie  nemulţumiţi,  în  loc  să  se 

puie  pe  lucru  şi  să  îndrepte,  scriau  jălbi  şi  cri- 
tici sfâşietoare  şi  le  porneau  zilnic  la  Constan- 
tinopole,  la  Petersburg  şi  la  Viena,  chiar  pribe- 
geau în  Transilvania  şi  aiurea.  Aceasta  făcu  ca 
în  vremea  din  urmă  spiritul  nostru  critic  şi  ne- 
gativ să  se  exagereze  încă  cu  atât  mai  mult,  cu 
cât  nu  se  mai  manifesta,  nici  prin  jălbi  trimise  la 
Ţarigrad,  nici  prin  pribegiri,  ci  prin^  presă,  prin  dis- 
cursuri la  întruniri  publice,  sau  prin  invective  în- 
veninate cari  umplu  atmosfera  prin  toate  cafenelile. 

Activitatea,  sforţările  făcute  între  1858  şi  1880, 
sub  înâurirea  puternicii  impulsiuni  venite  din  Apus, 
încetă  îndată  ce  această  impulsiune  încetă  sau  se 
micşoră  ea  însăş.  Şi  atunci  vechea  moleşire  re- 
venind la  loc,  inteligenţa  noastră,  ne  mai  găsind  în 
noi  destulă  energie  pentru  a creea  şi  a îndreptă, 
începe  din  nou  a se  cheltui  în  critici  distrugătoare, 
în  cuvinte. 

De  pe  la  1880  până  azi,  aproape  30  de  ani 
au  pus  Românii  ca  să  critice  ceea  ce  s’a  făcut 
într’un  interval  de  5 — 6 ani,  între  1869 — 1866. 
Având  acum  şi  răgazul  trebuincios,  răgaz  pe  care 
ni-1  dă  contemplaţia,  în  orele  lungi  de  vieaţă  de 
cafenea,  şi  având  şi  material  dinaintea  noastră 
de  criticat,  spiritul  nostru  se  repede  însetat  de 
a se  exersa  şi  sfâşie  fără  cruţare,  în  critici  înve- 
ninate, oamenii  şi  faptele.  Tot  ce  s’a  făcut  la  noi 
dela  1860  este  zilnic  distrus  în  cuvinte  pe  toate 
căile,  iar  tot  ce  se  face  azi,  orcine  ar  fi  cel  care 
face  ceva,  este  străpuns  de  epigramele  cele  mai 
veninoase,  este  înăbuşit  de  criticile  cele  mai  amare 
şi  severe.  La  Tribunal,  la  Universitate,  în  drumul 
de  fer,  cu  deosebire  în  redacţii,  şi  mai  ales  la 


www.dacoromanica.ro 


— 537  — 


cafenele,  se  ascute,  se  înveninează  şi  se  aprinde 
zilnic  un  spirit  critic  sdrobitor.  Se  critică,  acolo 
mai  ales,  toate  lucrurile  imaginabile  şi  neimagi- 
nabile,  tot  ce  se  mişcă,  tot  ce  se  cugetă  şi  se 
scrie  în  România  şi  în  streinătate.  De  multe  ori 
chiar  pe  cei  cari  mai  desfăşurau  o energie,  o ac- 
tivitate pozitivă  binefăcătoare,  îi  vedem  luaţi  de 
curentul  acestui  puternic  spirit  negativ,  destraşi 
dela  activitatea  lor  şi  duşi  pe  alunecuşul  acestui 
spirit  destructiv.  Interesantă  a fost  în  acest  sens 
evoluţia  unui  distins  profesor  universitar,  admirat 
de  toţi  pentru  o excepţională  putere  de  muncă 
pozitivă  de  care  dâ  probe  zilnice.  Această  extra- 
ordinară energie,  de  câţiva  ani,  a început  a şovăi, 
alunecând  pe  povârnişul  spiritului  timpului,  şi  azi 
îl  găsim  scriind  aproape  singur  două  foi  periodice, 
al  căror  rost  este  de  a critică,  pe  drept  sau  pe 
nedrept,  întreaga  activitate  românească. 

Intr’adevăr,  cu  o inteligenţă  fină  şi  vioae,  pusă 
în  serviciul  unei  voinţe  slabe,  leneşe,  trândave  si 
al  unei  energii  egală  aproape  cu  zero,  spiritul 
Românilor  necreând  mare  lucru  are  tot  răgazul 
să  critice,  să  sfâşie  şi  să  distrugă  tot  ce-i  trece 
pe  dinainte.  El  va  fi  cu  atât  mai  sever  şi  mai  amar 
cu  cât  se  poate  ţine  în  punctul  de  vedere  al  prin- 
cipiilor, cari  sunt  absolute,  cu  cât  nu  îndrăsneşte 
să  scoboare  în  lumea  faptelor,  şi  activităţii  care 
este  relativă  şi  trebue  să  fie  plină  de  concesii  şi 
compromisuri.  Logica  este  absolutistă,  activitatea 
este,  prin  firea  lucrurilor,  o serie  de  concesii  şi 
compromisuri.  La  noi,  logica  omoară  activitatea 
cu  numeroasele  si  severele  ei  critici. 

j 

Se  mai  adaogă,  la  toate  aceste  împrejurări  pri- 

elnice  spiritului  nostru  critic,  faptul  că  foarte  mulţi 
Români  merg  adesea  în  străinătate,  şi,  reîntorşi 
de  acolo,  compară  ceea  ce  au  văzut  acolo,  cu 
cele  ce  revăd  la  noi.  Neapărat  că  în  toate  pri- 
vinţele noi  nu  putem  stă  alături  cu  streinătatea, 
care  se  bucură  de  o civilizaţie  veche.  Faţă  cu 
ceea  ce  se  vede  la  Germani  şi  la  Francezi,  lu- 
crurile noastre  sunt  fatal  neîndestulătoare,  imper- 
fecte. In  această  imperfecţie  comparativă  spiritul 
nostru  critic  găseşte  o hrană  îmbelşugată  de  toate 
zilele.  Totul  este  admirabil  şi  desăvârşit  la  streini, 
totul  este  la  noi  rău,  neîndestulător,  criticabil.  Oa- 
menii cari  vizitează  Franţa,  şi  mai  cu  osebire  acei  cari 
n’au  văzut-o,  dar  au  auzit  dela  cei  cari  au  văzut 
în  treacăt  Franţa,  ar  pune  foc  Ţării  Româneşti. 
Neputând  face  aceasta  o ard  în  efigie  şi  îşi  chel- 
tuesc,  în  critici  severe,  fără  să  prindă  de  veste,  şi 
puţina  energie  pe  care  ar  fi  putut-o  întrebuinţa 
într’o  acţiune  folositoare  de  îndreptare.  De  aceea, 
de  obiceiu,  toţi  cei  cari  admiră  lucrurile  din  Franţa 
şi  critică  pe  cele  dela  noi,  mai  niciodată  n’au  pus 
mâna  să  imiteze  la  noi  gospodăria  franceză.  Cel 
mult  au  imitat  lucrurile  şi  actele  de  suprafaţă: 
mode,  maniere,  obiceiuri. 

Asupra  temperamentului  Românilor,  asupra  firii 
şi  caracterului  lor  sociabil,  pe  lângă  cele  arătate 
deja  la  începutul  acestui  capitol,  ne  mărginim  să 
dăm  aici  aprecierile  făcute  de  observatorii  streini, 
chipul  cum  ne-au  judecat  ei  după  impresiile  pe 
care  le-au  făcut  Românii  asupră-le. 

Ţăranii  români,  după  Regnault  «în  trăsăturile 
lor  exterioare,  toţi  se  aseamănă!  oameni  cu  apu- 

caturi  voiniceşti,  cu  un  profil  frumos,  cu  părul 
lung  şi  negru  încadrând  o frunte  lată,  şi  cu  sprân- 
cene groase  umbrind  nişte  ochi  nu  atât  vii  cât 
blânzi  şi  mângâioşi,  având  mai  de  grabă  fineţa 
privirii  italiane,  unde  domneşte  ironia,  mai  mult 
decât  fineţa  şireată».  De  Gerando  crede  deasemeni 
că  «ţăranul  român  aparţine  în  general  tipului  meri- 
dional... Câte  unii  însă  au  părul  bălan,  ochii  al- 
baştrii şi  trădează  o origină  străină  de  Italia». 

Rasă  meridională,  Românii  se  pare  că  au  atras 
atenţia  streinilor  printr’o  înfăţişare  plăcută,  care 
nu  este  totdeauna  lipsită  de  un  anume  gen  de 
frumuseţe.  După  d’Haussez  trăsăturile  lor  pronun- 
ţate, dar  în  proporţiii  frumoase,  o figură  lungă, 
umbrită  de  nişte  mustăţi  şi  de  un  pâr  foarte  ne- 
gru, o talie  sveltâ  disting  pe  Români»  x).  «Sân- 
gele, la  Bucureşti,  este  prea  frumos,  scrie  Contele 
de  la  Garde,  bărbaţii  sub  kalpakurile  imense  ce 
poartă  în  cap,  şi  cari  îi  pocesc,  au  trăsături  virile 
şi  regulate.  Femeile  sunt  frumoase  şi  posedă  ade- 
sea câte  un  talent  care  farmecă»1 2).  In  acelaş  sens 
scrie  Raoul  Perrin:  «Românii  sunt  în  general  înalţi, 
robuşti,  talia  lor  este  elegantă...  Femeile  sunt  bine 
făcute,  talia  lor  care  nu  întrece  mijlocia  este  sveltă 
şi  de  o cochetărie  plăcută.  Ele  sunt  brune,  blânde, 
amabile  şi  prevenitoare»  3). 

In  privinţa  caracterului,  mai  toţi  streinii  cari  au 
vizitat  şi  au  cunoscut  ţara,  se  învoesc  în  a recu- 
noaşte că  «Românii  sunt,  în  general,  un  popor 
blând  şi  puţin  pornit  spre  rău...  De  altfel  ei  mai 


1)  Op.  cit.,  pag.  311. 

2)  Voyage  de  Moşeau,  pag.  323. 

3)  Op.  cit.,  pag.  32. 

sunt  şi  leneşi  şi  moi»1).  Recordon  scrie  în  scriso- 
rile sale  asupra  Românilor  că  «pe  fizionomia  lor 
descoperi  blândeţea  caracterului».  Iar  Le  Cler  gă- 
seşte că  «cruzimea  si  mânia  sunt  lucruri  rari  cu  deo- 

! J 

sebire  la  ţărani»2).  «Ţăranul  român,  scrie  în  me- 
moriile sale,  Pertusier,  nu  este  răutăcios  şi  nici 
pismaş;  el  nu  este  făcut  pentru  simţimântul  de 
răsbunare,  şi  în  vremile  în  cari  ar  fi  fost  într’a- 
devăr  în  stare  să-şi  răsbune  pe  boieri,  el  să  mul- 
ţumi ca  să-l  parodieze  şi  sâ-1  batjocorească» 3). 

Caracterul  sociabil  şi  primitor  al  Românilor  a 
fost  iarăşi  foarte  mult  încercat  şi  apreciat  de  streini. 
«Ţăranii  români,  scrie  Regnault,  sunt  binevoitori  şi 
ospitalieri,  dar  cei  din  Moldova  şi  Muntenia  au 
avut  să  sufere  aşa  de  crud  de  vizitele  streinilor, 
încât  nu  se  mai  încred  bucuroşi  în  primul  venit, 
şi  nu  se  mai  găsesc  la  ei  anume  obiceiuri  de  ca- 
ritate veche,  pe  care  o mai  păstrează  Românii  din 
Transilvania»4).  Cu  deosebire  despre  Românii  din 
Transilvania  s’a  ocupat  de  Gerando,  care  a scris 
despre  ei  următoarele:  «Românii  sunt  foarte  ospi- 
talieri. Orcât  ar  fi  de  săraci,  ei  niciodată  nu  re- 
fuză unuia  mai  sărac  jumătate  din  ceapa  şi  din 
turta  lor.  Această  ospitalitate  o arată  Românii 
chiar  către  necunoscut.  Ei  au  obiceiul  de  a pune 
pe  marginea  drumurilor  vase  cu  apă,  pentru  călă- 
torii cari  pot  trece  şi  seara  dinaintea  porţilor  ; 
lângă  vasele  cu  apă,  cei  bogaţi  mai  pun  şi  pâine 
pentru  cel  care  va  veni  noaptea...  In  bâlciuri,  fe- 


1)  Laurencon,  pag.  26. 

2)  Op.  cit.,  pag.  63. 

3)  Op.  cit.,  pag.  52. 

4)  Op.  cit.,  pag,  284. 

tele  tinere  se  plimbă  cu  vasele  lor  de  lut  pline 
cu  apă  şi  dau  să  bea  celor  însetaţi»1). 

In  sfârşit,  scriitorul  francez  Le  Cler  rezumă  ad- 
mirabil temperamentul,  firea  şi  psichologia  Româ- 
nilor în  aceste  cuvinte  admirabile  şi  coprinzătoare: 
Rasa  este  occidentală  căci  aminteşte  în  privinţa 
limbii  şi  fizionomiei  pe  Italieni  şi  Spanioli;  obi- 
ceiurile ei  sunt  orientale. 


1)  Op.  cit  , pag.  347. 

RECAPITULARE  ŞI  CONCLUZIE 


Caracterizarea  cea  mai  adevărată  a psichologiei 
şi  a situaţiei  Românilor  este  admirabil  dată  în 
aceste  câteva  cuvinte:  rasă  occidentală  cu  obiceiuri 
orientale. 

Pentru  a exprima  acelaş  adevăr,  putem  zice  că 
condiţiunile  noastre  istorice  fură  aşa  fel  că  au  des- 
voltat  în  sufletul  nostru  etnic  mai  mult  defectele, 
lipsurile  pe  cari  le  vom  fi  moştenit  în  firea  noastră, 
şi  ne-au  îmbogăţit  cu  noui  defecte  şi  însuşiri  slabe, 
negative,  pe  lângă  că  au  împiedicat  manifestarea 
şi  desăvârşirea  celor  positive.  Astfel,  ca  să  rezumăm, 
împrăştierea  în  care  se  găseşte  încă  neamul  româ- 
nesc, ciopârţit  şi  subjugat  în  state  vecine  puternice, 
a împiedicat  şi  va  mai  împiedica  evoluţia  carac- 
terului şi  inteligenţii  româneşti.  Cât  timp  harta  ţării 
noastre  va  fi  încă  înjumătăţită,  şi  pe  teritoriul 
limbii  româneşti  vor  exista  bariere,  cât  timp  con- 
tururile organismului  nostru  geografic  vor  fi  nede- 
finite şi  neisprăvite,  sufletul  nostru  nu  se  poate  is- 
prăvi. Produsele  lui  de  tot  felul  vor  mai  purta  încă 
pecetia  neisprăvitului. 

Şi  tot  astfel,  chipul  cum  se  desfăşură  istoria  noa- 
stră, lipsa  noastră  de  vieaţă  istorică  proprie,  ame- 
stecul istoriei  noastre  cu  a altor  popoare,  a mai 
multora,  cari  au  determinat  cum  au  vrut  ele  cur- 
sul istoriei  noastre,  impunându-ne  în  toate  voinţa 
şi  capriciile  lor,  a făcut  că  noi  suntem  lipsiţi  oare- 
cum de  o personalitate  etnică  propriu  zisă.  In  con- 
secinţă, mintalitatea  şi  caracterul  românesc  sunt 
lipsite  de  trăsături  proprii  distinctive,  bine  pro- 
nunţate, cari  să  constitue  pecetea  unei  personali- 
tăţi deosebite.  Produsele  acestei  mintalităţi  vor  fi 
slab  caracterizate  şi  le  va  lipsi  pecetia  personali- 
tăţii etnice. 

Pe  de  altă  parte,  în  timpul  năvălirilor,  luptele 
aprige  pe  cari  Românii  avură  să  le  dea  cu  nişte 
popoare  totdeauna  mai  numeroase,  mai  bine  pre- 
gătite şi  mai  puternice,  f lupte  în  cari  ei  avură 
să  fie  mai  totdeauna  învinşi,  micşorară  energia  lor 
etnică,  cu  timpul  împuţinară  vigoarea  şi  curajul 
lor.  Strămoşii  noştrii,  loviţi  puternic  şi  mereu  în- 
vinşi, pierdură  cu  timpul  deprinderea  de  a mai 
ataca,  se  domoliră,  şi  începură  a evita  luptele,  cău- 
tând numai  să  reziste  defensiv,  sau  să  se  plece. 
De  aci  molesirea  voinţei,  alterarea  caracterului  si 
a spiritului  de  neatârnare,  frica  şi  supunerea  in- 
stinctivă la  străin. 

In  acelaş  sens  lucrară  repeţitele  răsboaie  şi  nă- 
văliri tătăreşti  şi  turceşti,  certurile  pentru  domnie, 
şi  răsboaiele  interne,  pe  cari  le  deslănţuiau  aceste 
certuri,  înteţite  şi  complicate  cu  intrigile  şi  trădă- 
rile partidelor  boiereşti.  In  urma  acestor  năvăliri 
şi  răsboaie,  voinţa  Românilor  eşi  şi  mai  frântă  şi 
mai  sdrobită,  neatârnarea  caracterului  şi  mai  mic- 

şorată,  iar  duplicitatea,  viclenia,  pornirea  de  a as- 
cunde se  accentuară.  Dar  urmarea  cea  mai  însem- 
nată fu  desordonarea  şi  dezorganizarea  activităţii, 
pierderea  obiceiului  unei  vieţi  ordonate  şi  al  unei 
activităţi  metodice.  Aceste  năvăliri  şi  răsboaie,  aju- 
tate de  un  mediu  fizic  plin  de  contraste,  făcând 
totul  nesigur  şi  şovăelnic  de  azi  pe  mâine,  deter- 
minând pe  teritoriul  ţărilor  române,  cum  am  văzut, 
acea  geografie  mobilă,  făcură  să  se  piardă  obici- 
nuinţa  unei  activităţi  metodice,  a sforţărilor  con- 
tinue, a încordărilor  îndelungate. 

In  locul  acestora,  Românii  numai  cunoscură  de 
cât  activitatea  sporadică,  sforţările  incoerente,  în- 
cordările scurte  şi  întrerupte  la  fiecare  moment, 
vieaţa  şi  acţiunea  de  azi  pe  mâine.  De  aci  re- 
zultă dezordinea  activităţii  Românilor,  lipsa  de 
metodă,  graba  pusă  în  orce  acţiune,  şi  cu  deo- 
sebire lipsa  de  prevedere,  cu  năzuinţa  de  a as- 
cunde, de  a înşela  si  minţi,  cari  am  văzut  că  sunt 
urmarea  prevederii,  adică  o prevedere  dea’ndoa- 
sele.  Voinţă  slabă,  schimbătoare,  sforţări  nesta- 
tornice, scurte,  graba  în  toate  şi  neprevederea 
şi  duplicitatea  vicleană  sunt  resunetul  psichologic 
al  chipului  în  care  se  desfăşură  istoria  noastră,  în 
ultimile  5 — 6 veacuri. 

Atmosfera  morală  a Orientului,  în  care  ne  afundă 
dominaţia  şi  îmâurirea  turcească  şi  greco-fanariotă, 
moravurile  orientale,  aduse  şi  impuse  în  ţările  ro- 
mâne, veniră  ca  să  desăvârşească  opera  trecutu- 
lui nostru  de  restrişte.  Ele  copleşiră  şi  enervară 
şi  mai  mult  facultăţile  şi  voinţa  Românilor.. 

In  sfârşit,  creşterea  fără  margini  a tributului, 
căderea  economică  completă  a ţăranilor,  stoarce- 

rea  cumplită  a muncii  lor,  despoierilo  metodice 
operate  de  Grecii  fanarioţi_asupra  populaţiilor  să- 
race, de  pe  moşiile  boiereşti  sau  mănăstireşti,  toate 
acestea,  adăogate  la  jafurile  pe  care  armatele  ru- 
seşti le  făcură  la  noi,  în  ultimele  două  veacuri, 
avură  un  răsunet  şi  mai  trist  şi  urmări  psicholo- 
gice  şi  mai  dăunătoare.  Neprevederea  unei  acti- 
vităţi de  azi  pe  mâne  se  accentuă  şi  mai  mult. 
Ţările  fură  golite;  Românii  băjeniră  în  toate  păr- 
ţile. Dispărură  cu  totul  îmboldirile  fireşte  ale  ac- 
ţiunii. Românii  numai  aveau  nici  un  motiv  să  are 
şi  să  semene,  aveau  toate  motivele  să  nu  facă 
nimic.  Un  fel  de  lipsă  de  îndemn  la  muncă,  un 
fel  de  lenevire  pe  care,  de  altfel,  o răspirau  şi  din 
atmosfera  morală  a Orientului,  luă  locul  hărni- 
ciei de  altădată.  Sărăcia  deveni  cumplită.  Popu- 
laţia rurală  se  degradă  şi  îşi  conrupse  şi  mai  mult 
caracterul.  Năzuinţa  de  a ascunde  totul,  de  a nu 
se  încrede  în  nimeni,  de  a nu  spune  adevărul, 
fiind  mijloacele  ei  de  apărare  contra  despoietori- 
lor  ei  de  tot  felul,  se  desvoltară  la  un  grad  în- 
grijitor. 

Reformele  prea  dese,  complicate,  prea  grăbite 
şi  prea  nestatornice,  care  avură  loc  în  ultimele 
două  veacuri,  sfârşiră  prin  a complica  şi  a pulveriza 
şi  mai  mult  activitatea  Românilor,  dizolvară  tipa- 
rele sale  de  acţiune,  şi  calapoadele  cugetării.  Din 
toate  aceste  schimbări  şi  convulsiuni,  rezultă,  în 
ultima  umătate  a veacului  al  XlX-lea,  un  chaos 
incoherent  de  acţiune,  o vieaţă  morală,  şovăelnică, 
nesigură  şi  una  intelectuală  fără  nici  o coesiune, 
un  fel  de  îngrămădire  de  materialuri  fără  forme 
precise  şi  agitate  de  o necesitate  superioară  de  a 

35 

se  cristaliza,  de  a se  turna  în  anume  tipare  şi 
modele  cari  trebuesc  create. 

* 

* * 

Prezentul,  trecutul  recent  din  ultimile  două  de- 
cenii ale  veacului  trecut,  par  a prevesti  o schim- 
bare complectă  a cursului  istoriei  noastre.  Câştigarea 
neatârnărei  naţionale  ne  pare  începutul  unei  ade- 
vărate şi  mari  cotituri  a istoriei  neamului  nostru. 
Dela  unirea  ţărilor  surori,  şi,  cu  deosebire,  dela 
câştigarea  neatârnării,  ni  se  face  cu  putinţă  o 
vieaţâ  istorică  proprie,  pe  socoteala  noastră,  o 
desvoltare  istorică  curată,  neamestecată  cu  a al- 
tora, şi  în  care  voinţa  şi  capriciile  altora  să  nu 
mai  vie  să  turbure  desfăşurarea  propriei  noas- 
tre firi.  De-acum  pare  că  istoria  noastră  devine 
mai  puţin  prielnică  însuşirilor  şi  deprinderilor 
negative.  Semne  prevestitoare  ne  lasă  să  în- 
trevedem că  viitorul  istoriei  noastre  va  îndreptă 
şi  îmbunătăţi  unele  din  însuşirile  noastre  negative 
şi  deviate,  va  umple  unele  lipsuri.  Şi  mai  ales, 
acest  viitor  pare  destinat  să  lase  loc  desfăşurării 
însuşirilor  noastre  mintale  pozitive,  bogăţiilor  as- 
cunse în  firea  noastră,  trăsăturilor  pozitive  distinse, 
cari  de  sigur  se  coprind,  în  germeni,  în  tempera- 
mentul si  în  caracterul  nostru. 

j 

Istoria  însă  nu  se  face  singură.  Pe  ea  o fac 
oamenii,  şi  aşa  va  fi  cum  vor  fi  făcut-o  aceştia. 
Istoria  noastă  viitoare  se  înfăţişează  cercetătorului 
numai  ca  un  plan  de  acţiune,  pe  care  mintea  lui 
trebue  să-l  întrezărească  şi  să-l  scruteze  în  liniile  lui 
cele  mai  largi.  Aceste  linii  vor  fi  însă  determinate 
din  examenul  trecutului,  al  condiţiilor  actuale  şi 

al  celor  cari  se  ivesc  la  orizon,  pentru  viitorul 
mai  mult  sau  mai  puţin  îndepărtat.  Din  aceste 
condiţii  trebue  să  se  determine  ce  poate  să  fie 
acest  viitor.  Şi  mai  ales,  dacă  examinăm  natura 
şi  cuprinsul  aspiraţiilor  noastre,  trebue  văzut  ce 
anume  ar  fi  bine  să  fie  acest  viitor  între  limitele 
posibilităţii  întrevăzute. 

In  acest  scop,  şi  ca  conclusie  la  aceste  cerce- 
tări, să  vedem  acuma  în  ce  chip  şi  în  ce  condi- 
ţii se  vor  putea  modifică  însuşirile  caracterului  şi 
mintalităţii  noastre,  sub  acţiunea  istoriei  care  şi-a 
schimbat  în  bine  cursul  ei,  începând  dela  cotitura 
pe  care  o vedem  că  a iăcut-o  în  vremea  din 
urmă. 

Cu  privire  la  nedesăvârşirea  operilor  minta- 
lităţii noastre,  — lipsă  care  decurge  din  nede- 
săvârşirea spiritului  românesc,  rămas  încă  necom- 
plect din  pricina  necomplectării  organismului 
nostru  geografic,  este  învederat  că  această  lipsă 
nu  va  dispare  decât  dispărând  cauza  ei.  Pentru 
ca  produsele  spiritului  românesc  să  poarte  carac- 
terul isprăvitului  şi  al  desăvârşirii,  va  trebui  ca 
întreg  neamul  românesc  să  colaboreze  la  o acti- 
vitate mintală  unitară,  şi  ca  roadele  acestei  cola- 
boraţii  să  se  împrăştie,  în  voe,  peste  toate  colţurile 
de  pământ  prin  care  răsună  graiul  românesc.  Un 
talent  literar  desăvârşit,  un  geniu  muzical  naţional, 
un  poet  cu  adevărat  clasic,  un  pictor  de  valoare 
universală  nu  se  vor  puteâ  ivi  în  neamul  româ- 
nesc, atâta  timp  cât  bariere  şi  graniţe  istorice  fără 
rost  vor  ridică  piedeci  de  aşa  fel,  încât  să  oprească 
libera  circulare  a operilor  româneşti  pe  întreg  pă- 


www.dacoromanica.ro 


— 548  — 


mântui  pe  care  istoria  universală  îl  hărăzi  graiului 
nostru.  Căci  o revistă,  un  jurnal,  o carte,  un  roman 
care  nu  au,  în  toată  libertatea,  numărul  mare  al 
tuturor  cititorilor  posibil,  nu  se  răspândeşte  şi  nu 
reuşeşte.  Talentelor  le  lipseşte  atunci  prima  condi- 
ţie prielnică  desăvârşirii  lor. 

Pentru  a ridica  barierile  arbitrarii  ce  împedică 
circularea  uşoară  a produselor  mintalităţii  româ- 
neşti pe  întregul  teritoriu  al  limbei  române,  va  trebui 
deci  organizate  sforţările  viitoare  ale  Românilor 
în  această  direcţie.  Unitatea  culturală  a Româ- 
nilor este  iluzorie  şi  imposibilă  în  afară  de  unitatea 
lor  politică.  Această  unitate  politică  trebue  să  fie 
ţinta,  în  vizarea  căreia  să  se  desfăşoare,  în  primul 
rând,  energia  noastră.  Fie  că  ea  se  va  putea  rea- 
liză pe  calea  pacinică  a evoluţiei  democratice  sau 
pe  alte  căi  violente,  ideia  unităţii  politice  a tuturor 
Românilor  va  trebui  să  fie  trează  nî  mintea  tuturor. 
Nu  trebue  să  ne  facem  iluzie  şi  să  ne  înşelăm 
singuri : sufletul  românesc  va  rămâne  neisprăvit, 
şi  nedesăvârşite  vor  fi  roadele  mintalităţii  noastre, 
câtă  vreme  întregirea  politică  şi  socială  a tuturor 
Românilor  nu  va  fi  întregit  şi  desăvârşit  organizmul 
nostru  geografic,  fixând  harta  Ţării  Româneşti 
pe  urmele  hărţei  graiului  românesc. 

Lipsa  de  personalitate  etnică,  care  caracteri- 
zează în  general  produsele  spiritului  şi  energiei 
româneşti,  este  iarăş  o lipsă  care  începe  a dis- 
pare, pentru  că  pricina  din  care  luase  naştere  a 
încetat.  Popoare  streine  ne  mai  putând  de  acum 
veni  să  amestece  vieaţa  lor  istorică  cu  a noastră, 
şi  să  ne  mai  impue  limba  ce  vorbesc  ele,  obi- 
ceiurile lor  şi  produsele  minţii  lor,  în  locul  graiului 

şi  deprinderilor  noastre,  este  învederat  că  acum 
avem  toată  libertatea  unei  vieţi  istorice  şi  sociale 
proprii,  neatârnate,  personale.  Personalitatea,  nea- 
târnarea vieţii  noastre  istorice,  putinţa  dată  unei 
vieţi  sociale  proprii,  individuale,  vor  sfârşi  prin  a 
crea  în  noi  o conştiinţă  sau  mintalitate  definită, 
caracteristică,  o conştiinţă  naţională,  care  va  fi  ca 
o pecetie  ce  se  va  întipări  pe  tot  ce  va  fi  săvârşit 
mintea  şi  energia  Românilor,  dând  operilor  ace- 
stora şi  un  oarecare  caracter  de  desăvârşire. 

Să  nu  ne  facem  însă  iluzii  crezând  că  aceste 
condiţii  de  vieaţă  istorică  şi  socială  independentă 
vor  crea  singure,  dela  ele,  această  conştiinţă  na- 
ţională proprie,  câtă  vreme  numărul  celor  neştiu- 
tori de  carte  va  rămâne,  la  noi,  tot  de  85 — 90  la 
sută.  Am  arătat  dela  început  că  nu  există  o con- 
ştiinţă naţională  sau  socială  propriu  zisă.  In  afară 
dc  conştiinţa  naţionalilor,  a membrilor  unei  socie- 
tăţi, nu  există  decât  conştiinţa  indivizilor,  cari,  gru- 
paţi deosebiţi  în  naţiuni,  diferă  după  aceste  na- 
ţiuni. De  acea,  nu  se  poate  crea  o conştiinţă  na- 
ţională şi  socială  la  noi  decât  creînd  o conştiinţă 
luminată  şi  coprinzătoare  în  fiecare  Român.  Pen- 
tru aceasta  se  cere  o întindere  şi  o lărgire  foarte 
mare  a instrucţiei,  o respândire  stăruitoare,  con- 
tinuă a culturii,  până  în  cele  mai  de  jos  straturi 
ale  societăţii;  se  cere  o ştergere  a deosebirilor 
prea  mari  ce  despart  azi  clasele  sociale  la  noi. 
Se  cere,  cu  alte  cuvinte,  democratizarea  culturii,  po- 
pularizarea ei  prin  mijlocirea  uneiinstrucţii  îngrijite, 
date  în  şcoli  îndestulătoare  şi  de  un  număr  îndes- 
tulător de  institutori.  Aceasta  ne  duce  însă  la  ne- 

cesitatea  practică,  îndelung  simţită  de  toţi:  com- 
plectarea  corpului  didactic  şi  a localurilor  de  şcoală. 

Această  complectare  înseamnă  aproape  o creare 
din  nou,  care  a constă  în  a întrei  numărul  institu- 
torilor miraţi  şi  a înzeci  numărul  localurilor  de 
şcoală , adică  a pune,  în  mod  sincer,  în  aplicare  legea 
obligativităţii  consacrată  prin  Constituţie. 

Continuitatea  istoriei  neatârnate  ce  va  fi  posibilă 
pe  viitor  va  asigură  roadele  şcoalei  şi  urmările  ins- 
trucţii  şi  culturii  pentru  făurirea  unei  personalităţi 
etnice  proprii  şi  unei  conştiinţi  naţionale.  Să  fie 
deci  bine  ştiut  că  numai  relativa  nivelare  a cla- 
selor sociale,  prin  lărgirea  instrucţii  în  şcolile  ru- 
rale întreite  şi  prin  popularizarea  culturei  cari 
vor  îngădui  şi  ajută  formarea  conştiinţelor  indi- 
viduale, se  va  ajunge  la  făurirea  conştiinţei  na- 
ţionale şi  prin  urmare  la  acea  personalitate  et- 
nică, care,  ca  o pecetie,  să  fie  imprimată  pe  toate 
operele  minţii  şi  energiei  româneşti.  In  acelaş  timp, 
popularizarea  culturii  prin  instrucţie  va  aveâ  ră- 
sunet şi  asupra  nedesăvârşirii  operilor  mintali- 
tăţii  noastre. 

întinderea  culturii,  în  cele  mai  largi  straturi  po- 
pulare, va  mări  la  limită  numărul  cunoscătorilor 
în  arte  şi  al  cititorilor  de  literatură,  iar  acest  număr 
tare  lărgit  nu  va  întârziâ  să  provoace  şi  să  desă- 
vârşească talentele,  şi  indirect  produsele  acestor 
talente.  In  această  direcţie,  statul  orcât  ar  cheltui 
de  mult,  pentru  răspândirea  şi  desvoltarea  culturii 
în  popor,  nu  va  fi  niciodată  prea  mult.  Aceste 
cheltueli  trebuesc  să  fie  din  belşug,  căci  vor  aveâ 
ca  urmare  făurirea  sufletului  românesc.  Pe  de  altă 
parte,  ele  n’au  să  fie  necesare  decât  la  început. 

Gustul  culturii  lărgindu-se,  prin  încurajare  oficială, 
va  ajunge  o vreme  în  care  va  trăi  de  sine.  Greul 
este  numai  până  a-1  formă.  De  ţinut  în  seamă  este, 
în  această  privinţă,  inspiraţia  fericită  a actualului 
ministru  de  instrucţie,  care  a alcătuit  o orchestră 
permanentă  a ministerului,  pentru  cultivarea  simţului 
muzicei  şi  popularizarea  culturii  muzicale  clasice. 
Dacă  exemplul  acesta  se  va  generaliza  şi  în  alte 
direcţii  de  cultură,  este  sigur  că  cercetătorul  psi- 
chologiei  poporului  român,  peste  un  veac,  va  dis- 
pune de  o materie  mai  definită,  mai  caracterizată, 
şi  nu  va  mai  fi  nevoit,  ca  noi  astăzi,  să  definească 
fiinţa  sufletului  românesc  prin  note  negative  şi  s’o 
întregească  prin  caractere  vagi,  nedefinite. 

* 

^ * 

Să  venim  acum  la  chestiunea  mai  grea  a ele- 
mentului voinţii.  Cum  se  vor  desvoltâ  pe  viitor 
energia  şi  voinţa  Românilor  ? Ce  condiţii  vor  trebui 
pentru  ca  desvoltarea  lor  să  fie  ceace  trebuesă  fie  ? 

Fără  îndoială  că  cea  mai  mare  parte  din  cau- 
zele istorice,  cari  au  înfrânt  energia  şi  voinţa  Ro- 
mânilor, au  încetat,  dispărând.  Năvălirile  barbare, 
sub  forma  violentă,  azi  numai  au  loc;  cel  mult 
invazii  evreeşti  din  Rusia  şi  Galiţia  sau  coloni- 
zări de  greci  flămânziţi  mai  pătează  ici  colo  solul 
patriei.  Turcii,  retraşi  umiliţi  la  Constantinopol, 
numai  cernesc  călugărind  faţa  ţărilor  române.  Răs- 
boaele  acelea  crâncene,  grozave,  pe  cari  ni  le  fă- 
cură ei  adesea  şi  cari  distruseră  energia  şi  trân- 
seră  voinţa  noastră,  sunt  de  acuma  tăcute  cu  ne- 
putinţă. Cel  mult  o luptă  economică,  mai  puţin 
crâncenă,  numai  de  n’ar  deveni  adesea  prea  ne- 

egală  în  condiţiile  ei,  va  luă  locul  acestor  răs- 
boae  şi  va  fi  de  natură  a aţîţâ  energia  şi  a îm- 
puternici voinţă  frântă  a Românilor, 

In  locul  convulsiunilor  istoriei  noastre  din  trecut, 
cari  la  fiecare  pas  zguduiau  şi  stricau  întregul  rost 
al  societăţii  româneşti,  avem  azi,  odată  cu  nea- 
târnarea, începutul  unei  epoci  de  statornicie,  de 
continuitate,  de  unitate  de  desvoltare.  Nimic  nu 
mai  vine  acum  să  paralizeze  energia,  voinţa  Ro- 
mânilor, distrugând  fructele  muncii  lor,  sau  răpin- 
du-le,  pentruca  ei  să  nu  se  bucure  de  ele.  Gos- 
podăria naţională  începe  a se  asigura  pe  baze  te- 
meinice, şi  face  cu  putinţă  desvoltarea  gospodăriei 
particularilor.  Energia  românească  de  acum  începe 
a fi  încurajată  din  toate  părţile,  voinţa  noastră, 
în  loc  de  a mai  fi  paralizată  prin  înfrângeri  repe- 
tate, câştigă  isbânzi  zilnice  în  domeniul  vieţii  prac- 
tice, cari  sunt  de  natură  a o împuternici.  In  locul 
sforţărilor  sporadice,  paralizate  şi  al  încordărilor 
întrerupte,  în  locul  muncii  reduse  şi  a unei  griji 
de  azi  pe  mâine,  într’o  activitate  anarhică,  vieaţa 
socială  şi  economică  de  astăzi  ne  îngădue,  ne  cere 
chiar  stăruitor  încordări  îndelungi,  sforţări  con- 
tinui, metodice.  Acea  înfăţişare  pasivă,  acea  resis- 
tenţă  defensivă  a voinţei  şi  a energiei  româneşti 
nu  mai  are  nici  un  cuvânt  de  a se  păstra,  căci 
hordele  tătare  numai  trec  Nistru  şi  Ienicerii  au  uitat 
drumul  la  Dunăre.  înfrângerile  dela  Valea  Albă 
si  dela  Râscani  au  lăsat  loc  isbândii  dela  Grivita. 

3 3 > 

Este  firesc  ca  voinţa  şi  energia  Românilor,  îngro- 
zite şi  paralizate,  să  răsufle  din  nou,  să  se  împu- 
ternicească şi  să  se  desvolte  în  toată  libertatea. 
Geografia  mişcătoare,  ale  cărei  urmări  economice 

le-am  văzut,  nu  se  mai  înţiimp-lăTastăzi,  pentru  ca  să 
turbure  toată  ordinea  şi  să  întoarcă  pe  dos  spiritul 
de  prevedere  al  ţăranilor.  Satele  sunt  acum  defini- 
tiv, statornic  fixate.  Munca  este  acum  asigurată,  ro- 
dul muncii  nu  mai  este  ars  sau  smuls  prin  sabie. 

Toate  aceste  schimbări  vor  îngădui  ca  să  se 
transforme  şi  înfăţişarea  pasivă  a caracterului  şi 
a voinţei  româneşti.  Cu  atât  mai  mult  cu  cât  mo- 
ravurile greco-turceşti  orientale  au  încetat  de  a 
mai  fi  urmate,  fiind  înlocuite,  de  mult,  cu  altele 
aduse  din  Occident,  al  căror  caracter  este  tocmai 
energia  dârje  şi  metodică.  Un  vânt  general  de 
energie  occidentală  a început  încă  de  mult  să  ne 
coprindâ  din  toate  părţile.  Civilizaţia  Apusului  pă- 
trunde prin  toate  intrările  Ţârii  Româneşti.  Câte 
schele  avem  tot  atâtea  înaintări  ale  civilizaţii  în 
ţară.  Severinul,  Constanţa,  Brăila  şi  Galaţi  şi  mai  ales 
valea  Prahovei,  dela  Predeal  în  jos,  sunt  ca  nişte 
avant-posturi  ale  civilizaţiei,  menite  să  gonească 
dela  noi  până  şi  ultimile  urme  ale  vieţii  orientale. 

Fără  îndoială  că  noile  condiţii  sociale,  pe  care 
le  determină  la  noi  desfăşurarea  ultimelor  eveni- 
mente istorice,  vor  schimba  cu  totul  înfăţişarea  su- 
fletului românesc.  Energia  şi  voinţa  Românilor, 
atâta  timp  înfrînte  şi  slăbite,  se  vor  învioră  cu 
timpul  spre  a redeveni  ce  au  fost  vreodată.  Acti- 
vitatea anarhică  şi  incoerentă,  care  intrase  în  obici- 
nuinţa  Românilor,  nu  va  mai  avea  nici  un  motiv 
ca  să  se  prelungească.  Caracterul  grăbit  şi  efemer 
al  operilor  minţii  şi  energiei  româneşti,  ca  şi  ne- 
prevederea  ce  stăpâneşte  actele  Românilor,  vor 
trebui  cu  necesitate  să  dispară,  pentru  a lăsa  loc 
unei  activităţi  metodice,  unor  sforţări  şi  încordări 

continui,  sistematice,  prelungite  şi  unui  spirit  de 
prevedere  propriu  zisă. 

Va  veni  desigur  o vreme,  când  activitatea  eco- 
nomică şi  comercială  a Românilor  va  cuceri  lumea, 
tot  aşa  cum  a venit  pentru  Englezi,  cari  altădată 
exportau  produsele  lor  brute,  spre  a le  cumpără 
manufacturate,  şi  astăzi  absorb  şi  manufacturează 
ei  produsele  unei  lumi  întregi. 

Şi  aici  însă  nu  trebue  pierdut  din  vedere  că 
schimbarea  nu  se  va  face  dela  sine,  ci  trebuesc 
oameni,  agenţi  pregătiţi  şi  dotaţi  înadins  cu  anume 
însuşire,  pentru  a mijloci  şi  realiză  această  trans- 
formare. Căci  trebue  avut  în  vedere  că  lipsurile 
caracterului  nostru,  relele  însuşiri  negative  sunt 
adânci,  fiind  opera  mai  multor  veacuri  de  res- 
trişte şi  nu  se  pot  schimbă  decât  cu  mare  ane- 
voinţă  în  câţiva  zeci  de  ani.  Fiind  operă  de 
veacuri,  tot  veacuri  ar  trebui  ca  să  le  dărâme, 
afară  numai  dacă  energii  şi  iniaţiative  excepţio- 
nale nu  se  vor  aplică  să  reformeze  şi  să  îndrepte, 
prin  educaţie  şi  prin  îmbunătăţiri  metodice,  voinţa 
si  caracterul  nostru  etnic. 

j 

Cu  deosebire,  va  trebui  o aplicare  a clasei 
culte  asupra  activităţii  naţionale  ţărăneşti,  pentru 
a o încurajă,  a o lumină  şi  a o organiză  meto- 
dic şi  mai  prevăzător.  Starea  de  anarhie,  în  care 
se  desfăşoară  ea  astăzi,  trebue  să  înceteze,  chiar 
dacă  pentru  aceasta  ar  fi  nevoe  de  oarecari  re- 
stricţii şi  interveniri  legale  şi  de  oarecari  modifi- 
cări aduse  legilor,  uneori  prea  liberale,  ale  ţării. 
Libertatea,  fără  rost  şi  fără  măsură,  nu  mai  este 
o libertate  şi  nu  devine  demnă  de  a fi  numită 

astfel,  decât  când  este  organizată  prin  măsuri 
democratice  în  folosul  celor  slabi. 

Spre  pildă,  libertatea  de  a ţine  cârciumele  des- 
chise, în  zilele  de  sărbătoare,  în  care  ţăranii  fac 
neorândueli  şi  excese,  nu  este  o libertate.  A res- 
trânge această  libertate,  cum  se  face  în  Bucovina, 
este  a libera  pe  ţărani  dela  multe  năravuri  rele 
şi  curse  perfide. 

Tot  în  acest  sens  trebuesc  luate  grabnice  măsuri, 
spre  pildă,  între  altele  pentru  îmbunătăţirea  culturii 
pământurilor  muncite  de  ţărani.  Nu  vedem  de  ce 
nu  s’ar  pedepsi  ţăranii,  cari,  prin  Moldova,  duc  în 
gârle  gunoiul  atât  de  preţios  pentru  agricultură. 
De  asemeni,  obligaţia,  sub  ameninţare  de  pedeapsă 
a ţăranilor,  ca  să  cultive  livezi  artificiale  de  lu- 
cernâ  şi  trifoi;  obligaţia  prin  lege  să  are  adânc, 
să  alterneze  semănăturile,  să  nu  întrebuinţeze 
decât  calităţi  bune  de  seminţe,  pe  care  să  le  sul- 
fateze,  ar  fi  măsuri  de‘  cea  mai  vădită  trebuinţă, 
şi  aplicate  cu  energie  ar  schimba  faţa  lucrurilor 
numai  în  câţiva  zeci  de  ani. 

Sunt  o sumă  de  alte  măsuri  de  luat  şi  îmbunătă- 
ţiri de  adus,  între  cari  mă  mărginesc  de  a atrage  şi 
aici  atenţia  asupra  următoarelor.  Impeticirea  prea 
mare  a pământurilor  ţărăneşti  este  un  nesecat  isvor 
de  anarhie  şi  de  nenorociri  pentru  săteni.  Singur  acest 
fapt  dezorganizează  şi  zădărniceşte,  în  chip  nebănuit 
de  adânc,  munca  săteanului.  0 cultură  mai  me- 
todică şi  mai  îngrijită  este  cu  neputinţă  de  făcut 
pentru  săteanul  care  stăpâneşte  3 — 4 hectare  de 
pământ,  împeticite  în  25 — 30  de  bucăţi.  Trebue 
ţinut  seama  că  aceşti  săteni  proprietari,  în  aşâ 
condiţii,  sunt  ca  şi  cum  n’ar  avea  decât  prea 


www.dacoromanica.ro 


— 556  — 


puţin  sau  de  loc  pământ.  Nefiind  sub  ochii  lor, 
munca  lor  o strică  animalele  sălbatice  sau  tot  dintre 
ei, din  pricina  nesfârşitelor  duşmănii  ce  provin  între 
ei,  tocmai  pentru  mejdinile  prea  numeroase,  70 — 80, 
ale  pământului  lor  aşâ  împeticit.  O măsură  de 
stat  trebueşte  grabnic  luată,  pentru  ca  să  forţeze 
pe  ţărani  să-şi  adune  la  un  loc  proprietăţile. 

In  privinţa  higienei  nu  vedem  margini  la  măsurile 
de  îmbunătăţire  ce  trebuesc  luate.  Să  amintim  cu- 
vintele lui  d’Israeli : sanitas  sanitatis,  omnia  sanitas. 

In  acelaş  sens  trebueşte  gândit  la  mijloace 
pentru  asigurarea  recoltei  în  potriva  grindinei,  a 
secetei  şi  a focului,  şi  mai  ales  pentru  asigurarea 
vitelor,  a căror  mortalitate  vine  periodic  să  sără- 
cească satele  şi,  mărind  mizeria,  să  smulgă  lingura 
de  lapte  dela  gura  copilaşilor  ţăranilor.  De  cea 
mai  mare  însemnătate  ai  fi,  pe  lângă  acestea,  şi 
peste  toate  acestea,  formarea  asociaţiunilor  ţără- 
neşti pentru  punerea  în  comun  a muncii,  pentru 
cumpărarea  în  comun  de  unelte  şi  maşini  şi  pentru 
vinderea  în  comun  a produselor.  încercările  ce 
se  fac  trebuesc  ajutate  metodic,  încurajate,  lumi- 
nate şi  conduse  cu  energie.  Tot  ca  măsuri  restric- 
tive la  libertatea  anarhică  sunt  legile  cari  trebuesc 
făcute  în  potriva  cămătuirii  ţăranilor,  care  a luat 
întorsătura  ciudată,  pe  care  a studiat-o  foarte  bine 
d-1  Tache  Protopopescu,  mai  anii  trecuţi.  De  altfel, 
în  potriva  acestei  cametelucreazăacum  bâncilepopu- 
lare  sub  conducerea  unei  minţi  şi  energii  admirabile. 

Dăsim  însă  că  toate  acestea  trebuesc  complec- 
tate printr’o  operă  de  educaţie,  care  trebue  fă- 
cută ţăranilor,  cu  privire  la  gospodărie  în  propria 

lui  casă.  Şi  mai  ales,  cea  ce  trebueşte  căutat 
acum  sunt  mijloacele  de  a face  ca  aproape  ju- 
mătate din  populaţia  noastră  rurală  să  aibă  astfel 
de  case,  căci  nu  le  are,  să  aibă  adică  o alcătuire 
de  lemn  sau  de  zid,  care  să  se  poată  numi  sincer 
o casă  de  locuit.  In  enorma  majoritate  a cazurilor 
din  Moldova,  foarte  ades  în  Muntenia,  poate  mai 
puţin  în  Oltenia,  ţăranii  locuesc  în  nişte  colibe, 
cari  sunt  cea  mai  din  urmă  expresie  a sărăciei  şi 
a mizeriei.  Am  măsurat  o casă  de  acestea,  în  care 
stă  o familie  de  3 membrii,  într'un  sat  din  nordul 
Moldovei,  şi  dimensiunile  ei  erau  150  cm.  înălţimea, 
2 m.  lărgimea  şi  3 m.  lungime.  Intr’o  şi  singură 
încăpere  adăpostea  trei  fiinţe  omeneşti  şi  un  viţel. 

Zadarnic  vei  fi  luat  toate  măsurile  de  a îmbu- 
nătăţi traiul  şi  munca  ţăranului,  dacă  nu  pleci 
cu  aceste  măsuri  dela  temelie.  Un  ţăran  trăind 
ca  animalele  nu  ajunge  să  muncească,  să  con- 
ceapă, şi  să  înţeleagă  lucrurile  ca  un  om.  In  acea- 
stă privinţă,  nu  este  decât  un  leac  radical  pe 
care  nu  mă  sfiesc  sâ-1  propun:  Trebue  să  se  gă- 
sească neîntârziat  mijloacele  pentru  a smulge  pe 
ţăran  din  ghiarele  mizeriei  ce-1  ţine  în  bordee 
şi  coşeri  ca  de  vite,  cari-1  degradează  şi-l  izânesc. 
Statul  singur  poate  căută,  prin  oamenii  luminaţi 
care-1  vor  conduce,  mijloacele  de  a clădi  case, 
locuinţe  omeneşti  pentru  ţăranii  cari  n’au.  Fie 
printr'o  bancă  sau  orce  altă  instituţie  de  stat, 
trebueşte  cât  de  curând  schimbat  modul  mize- 
rabil de  a se  clădi  locuinţele  ţărăneşti  1).  Statul 


1)  Cunosc  deja  un  eminent  om  politic  care  este  de  această 
părere. 


www.dacoromanica.ro 


— 558  — 


care  a cheltuit,  dacă  nu  mă  înşel,  500,000,000 
franci  pentru  ridicarea  unor  fortificaţii  militare,  pe 
care  mulţi  le  găsesc  zadarnice,  trebue  să  ştie  să 
găsească  cele  2—3  sute  de  milioane,  pe  care  să  le 
cheltuiască  în  ridicarea  cestorlalte  fortificaţii  eco- 
nomice naţionale,  care  vor  fortifica  mai  sigur  vii- 
torul neamului  nostru.  Socoteala  în  elementele  ei 
generale  este  simplă,  şi  pare  a fi  aceasta.  Din 

I, 152,813  [amilii,  câte  numără  aproximativ  ţara, 

II, 088  n’au  locuinţe  de  loc,  aproape  alţi  48,000 
locuesc  în  bordeie,  iar  350,000,  sau  o cifră  a- 
proape  de  aceasta,  locuesc  în  case  cu  o singură 
încăpere,  şi  care  sunt  foarte  pe  nedrept  numite 
case.  In  total  avem  azi  aproape  400,000  de  fa- 
milii, cari  trăesc  în  condiţii  animalice  si  cari  n’a- 
jung  să-şi  clădească  locuinţe  mai  bune,  chiar 
nici  atunci  când  ar  mai  avea  cu  ce.  Pricina 
este  tradiţionala  nepăsare  şi  neprevedere,  «aşa 
au  trăit  părinţii  aşa  voiu  trăi  şi  eu».  Era  fi- 
resc să  trăiască  aşa  părinţii,  cari  luau  casele  şi 
plecau  cu  ele,  cum  am  văzut,  pe  un  camion  sau 
pe  spatele  cailor.  Insă  acest  mod  de  a concepe  şi 
lucra  nu  se  poate  schimba  decât  printr’o  intervenire 
energică  şi  o măsură  radicală.  Statul  singur,  prin- 
tr’o instituţie  creată  într’adins  în  acest  scop,  ar 
putea  schimba  lucrurile.  Dacă  s’ar  acorda  fiecărei 
din  aceste  400,000  familii  un  credit  de  cel  mult 
600  lei,  aceşti  bani,  puşi  în  valoare  de  munca  fa- 
miliei, ar  face  cât  o mie  de  lei.  Din  această  sumă 
ţăranul  ar  fi  obligat  şi  supraveghiat  a-şi  clădi  casa 
de  locuit  propriu  zisă,  în  bune  condiţii,  şi  ar  în- 
grădi o curte  şi  ar  putea  prinde  chiar  şi  ruda 
vitelor.  Numai  aşa  s’ar -putea  îmbunătăţi  şi  ridică 

cu  ceva,  cu  mult  chiar,  modul  lor  de  trai,  cea  ce 
numesc  Englezii  standard  of  life.  Asupra  acestui 
punct  trebue  iar  să  previu  că  este  zadarnic  să 
ne  facem  iluzie;  nici  o îmbunătăţire  simţitoare  şi 
trainică  nu  se  va  face  în  felul  de  vieaţă  al  ţă- 
ranilor şi  în  caracterul  lor,  dacă  nu  se  va  porni 
dela  această  reformă  de  temei  a vieţii  lui.  Suma 
totală  ce  ar  costa  această  reformă,  într’un  in- 
terval de  câţiva  zeci  de  ani,  ar  fi  numai  de 
240,000,000  lei,  adică  ceva  mai  puţin  decât  ju- 
mătate din  cât  costară  fortificaţiile  zadarnice  din 
jurul  Bucureştilor,  şi  ceva  mai  mult  decât  oferise 
faimosul  miliardar  american  pe  terenurile  petro- 
lifere ale  statului.  Fără  îndoială  că  un  Ion  Bră- 
tianu,  care  a făcut  fortificaţiile  militare,  ar  găsi 
el  mijloace  şi  pentru  aceste  fortificaţii  economice 
ale  viitorului  nostru  economic.  Brătienii  din  fericire 
n’au  dispărut  din  neamul  nostru. 

Intr’adevăr,  la  o stare  de  lucruri  aşa  de  înapoiată, 
din  toate  punctele  de  vedere,  trebuesc  energii  şi 
iniţiative  de  seamă  şi  puteri  de  concepţie  de  prima 
forţă,  aşa  cum  fură,  în  trecutul  nostru  cel  mai 
apropiat,  un  Brătianu,  un  Lascar  Catargi  şi  un 
Rosseti.  Necesităţile  acestea  sunt  aşa  de  isbitoare 
şi  adânci,  încât  ele  provoacă  din  când  în  când 
energii  şi  iniţiative  pentru  satisfacerea  lor. 

In  domenii  diferite,  în  direcţii  multiple  se  ridică 
câte  un  spirit  îndrăsneţ  de  iniţiativă,  neobosit  în 
activitatea  lui,  fără  preget  în  buna-voinţa  lui,  unul 
aici,  altul  dincolo,  în  deosebite  colţuri  ale  ţării. 
In  domeniul  economiei  naţionale,  al  muncii  şi  al 
culturii  ţărăneşti  un  Iancu  Kalinderu;  în  domeniul 
educaţiei  naţionale  un  fost  ministru  ca  d-1  Blaret; 


www.dacoromanica.ro 


— 560  — 


în  domeniul  culturii  generale  şi  al  educaţiei  mili- 
tare a şcolarilor,  un  alt  ministru,  d-1  Vlădescu;  în 
sfârşit,  un  Ioan  Duca  în  organizarea  economiilor  şi 
asociaţiilor  săteşti,  un  Costescu  la  Mehedinţi,  Crâs- 
naru  la  Vâlcea  ş.  a.  în  gospodăria  judeţelor,  în 
clădire  de  şcoli,  spitale  şi  locuinţe  higienice  sunt 
energii  şi  iniţiative  demne  de  toată  lauda  şi  de 
toată  admiraţia,  sunt  semnele  prevestitoare  ale 
unei  schimbări  adânci  şi  radicale  în  felul  activi- 
tăţii şi  caracterului  Românilor.  Aceste  iniţiative  şi 
energii,  organizând  munca  şi  educaţia  naţională, 
vor  şterge  efectele  nefericite  ce  avură  asupra  vo- 
intii  neamului  veacurile  de  restrişte  din  trecutul 

î j 

nostru. 

Sub  îmboldirea  unor  astfel  de  profesori  de  ener- 
gie naţională , voinţa  şi  munca  Românilor  vor  lua 
un  avânt  măreţ,  şi  ar  putea  ajunge  odată  cea  ce 
sunt  azi  voinţa  şi  munca  Englezilor.  Aceştia,  în- 
nainte  de  Elisabeta  şi  Cromwell,  nu  fură  şi  ei  cea 
ce  eram  şi  mai  suntem  noi  şi  azi? 

Chestiunea  cea  mai  grea  şi  cea  mai  esenţială 
din  economia  noastră  naţională  este  împropri- 
etărirea îndestulătoare  a ţăranilor.  Am  văzut  că 
din  lipsa  de  pământ  propriu  de  muncă,  din  gre- 
utatea nesuferită  a tocmelilor  agricole,  impro- 
priu zic  toemeli,  căci  ele  sunt  şi  azi  încă  nişte 
despoieri  sistematice  a celor  slabi  de  către  cei 
tari  — ţărănimea  română  a pierdut  obişnuinţa  şi 
îmboldirea  muncii  şi  a prevederii,  a devenit  ne- 
îndemânatică, apatică,  vicleană,  ascunsă,  şi  leneşe 
chiar,  căci  este  zadarnic  să  ocolesc  cuvintele  a- 
devărului.  In  tot  trecutul  nostru,  îndemnul  la 

muncă,  motivele  cari  fac  să  lucrezi  au  fost  răpite 
ţăranilor  noştri.  Ei  au  muncit  veşnic  pentru  alţii. 
Cu  timpul,  văzând  că  motivele  ce  îndeamnă  la 
muncă  — roadele  muncii,  nu-i  sunt  lăsate,  el  a în- 
ceput a se  codi,  a se  lăsă  moale,  încet,  a înşela 
a munci  rău,  a nu  munci  de  loc.  Au  ajuns  cu 
vremea  să  nu  mai  dea  decât  o muncă  foarte  măr- 
ginită, puţină  şi  puţin  variată,  o muncă  inferioară. 
Orcare  strein,  fie  chiar  Sârbul  şi  Bulgarul,  va  da  o 
muncă  netăgăduit  mai  mare  decât  acea  a ţăranului 
nostru.  Aceasta,  fără  îndoială,  ne  pune  în  stare  de 
inferioritate  faţă  de  vecini,  şi  vedem  azi  cum  aceştia 
trec  graniţele  şi  iau  lucrul  din  mâinile  ţăranilor 
noştri. 

Acest  chip  inferior  de  a munci  al  ţăranului  nu 
s’a  schimbat  mult  în  timpul  din  urmă,  din  cauză 
că  prea  puţin  s’au  schimbat  vechile  condiţii  eco- 
nomice ale  ţării.  împroprietărirea,  emanciparea 
massei  ţăranilor,  la  1860,  1888  şi  in  urmă,  este 
cu  totul  neîndestulătoare.  Cu  aceasta  nu  s’a  îna- 
poiat muncii  săteanului  motivele  şi  îmboldirile  ei 
necesare.  In  timpul  din  urmă,  efectele  îmbunătăţi- 
rilor momentane  dispărură,  şi,  în  ultimii  ani,  con- 
diţiile de  muncă  se  înrăesc  îngrozitor  pentru  ţă- 
rani. Arendaşul  grec  şi  evreu,  şi  după  dânsul  de 
o potrivă  arendaşul  şi  proprietarul  român,  cu  rare 
excepţi,  şi  azi  ca  şi  altădată,  găseşte  mijlocul  de 
a stoarce  toate  roadele  muncii  ţăranilor,  prin  în- 
voeli  neomenoase  şi  prin  exploatări  dibace. 

De  pildă,  arendaşul  unei  moşii,  după  ce  a oprit 
pentru  sine  toată  partea  mai  bogată  şi  mai  grasă 
a moşiei,  nu  dă  ţăranilor  pentru  munca  lor  decât 

locurile  cele  mai  sărace:  coastele,  surpăturile, 
pietrişurile.  Aceste  parcele  el  le  închiriază  pe 
preţuri,  fireşte,  mai  mari  decât  îl  costă.  Câte 
odată  aceste  preţuri  sunt  chiar  prea  mari.  Or, 
acest  preţ,  arendaşul  cere  să-i  fie  plătit  în  muncă 
şi  la  anume  zile  hotărâte.  Pe  cât  însă  preţul  în- 
chirierii este  mai  ridicat,  pe  atâta  acela  al  muncii 
este  mai  scăzut.  Săteanul  munceşte  toată  vara  la 
proprietar,  în  timpul  cel  mai  prielnic  culturii,  iar 
când  vine  la  cultura  lui  este  totdeauna  prea  târziu. 
Pământul  lui  fiind  prost  şi  munca  întârziată,  nu  este 
de  mirare  că  cultura  ţăranului  este  totdeauna  in- 
ferioară. Şi  azi  ca  şi  altădată,  ţăranului  îi  lipseşte 
imboldul,  îndemnul  firesc  la  muncă.  Si  azi  mun- 
cind  pentru  alţii,  munceşte  puţin,  munceşte  încet 
munceşte  rău.  Apatia  şi  lenea,  lipsa  de  îndemn  cari 
au  intrat  adânc  în  firea  lui,  nu  pot  să  fie  scoase 
în  condiţiile  economice  în  care  lângezesc  azi 
ţăranii. 

Pentru  aceasta  trebuesc  măsuri  de  îndreptare 
tot  adânci  şi  radicale.  S’a  propus,  în  acest  sens, 
arendarea  moşiilor  la  tovărăşii  săteşti.  Măsura  este 
pe  cale  de  punere  în  practică.  Se  aude  că  merge 
bine  pe  unele  locuri,  rău  pe  alte  locuri.  Ea  tre- 
bue  încurajată.  Nu  cred  însă  că  va  deslegâ  pro- 
blema. Trebue  tras  din  ea  tot  ce  poate  dă,  dar 
nu  va  dă  mult. 

Concurenţa  arendaşilor  greci  şi  evrei  va  ridică 
preţurile  arenzilor  la  cifre  imposibile.  Sătenii,  lip- 
siţi şi  de  capital  şi  de  unitate  de  acţiune  şi  de 
maşinile  sistematice,  vor  fi  inferiori  arendaşilor  în 
exploatarea  moşiilor  plătite  prea  scump.  Preţul  prea 
ridicat,  nefiind  decât  exploatarea  ţăranilor,  nici- 

decum  a pământului,  şi  ţăranii,  neputându-se  ex- 
ploata neomenos  ei  pe  ei  înşişi,  nu  vor  putea 
plăti  arenzile.  Cel  mult  vor  înăspri  concurenţa 
arenzilor  tot  pe  socoteala  lor.  Din  aceasta  vor 
folosi  numai  proprietarii.  Această  măsură  ar  putea 
folosi  şi  ţăranilor,  numai  dacă  s’ar  găsi  vreun  mijloc 
legal  ca  să  obligi  pe  proprietar  să  arendeze  cu 
un  preţ  mai  eftin  ţăranilor. 

S’a  propus  însă  altă  măsură  mai  temeinică,  cu- 
noscută sub  numele  de  Casa  Rurală , — o insti- 
tuţie care  să  ajute  trecerea  moşiilor  din  mâinile 
proprietarilor  datori  şi  nevoiaşi  în  acelea  ale  ţă- 
ranilor harnici  cari  o locuescşi  o muncesc.  Alte  duuă 
propuneri  s’au  altoit  pe  aceasta,  — simple  moda- 
lităţi ale  acesteia:  una,  ad-lui  Haret,  este  ideia  une- 
bănci  de  stat  în  locul  Casei  Rurale,  alta  de  curând, 
a d-îui  Take  Ionescu,  ideia  unei  bănci  particulare. 
Aceste  două  modalităţi  diferă  prea  puţin  între  ele. 
Nu  este  locul  să  le  examinăm  aci.  Părerea  gene- 
rală însă  este  că  o bancă  de  stat  ar  fi  o soluţie 
mai  naţională  şi  mai  sigură. 

Cum  însuş  d-1  Haret  o recunoaşte,  această  mă- 
sură nu  este  îndestulătoare.  «împroprietărirea  ţă- 
ranilor, citez  cuvintele  d-lui  Haret,  pe  calea  aceasta 
se  va  tace  încet  şi  niciodată  nu  se  va  putea  face 
în  mod  complet...»1).  Prin  urmare,  această  măsură 
propusă  trebueşte  ea  însăşi  lărgită,  desvoltată, 
complectată.  Ţinta  ei  din  urmă,  care  niciodată  nu 
va  fi  prea  de  vreme  ajunsă,  şi  la  care  trebue  să 
vizeze,  este  pur  şi  simplu  un  fel  de  naţionalizare 


1)  Chestia  Ţărănească,  p.  19. 

a solului  patriei.  Pronunţăm  şi  subliniem  cuvântul, 
căci  este  zadarnic  să  ne  mai  speriem  de  cuvinte. 
Şi  aici  este  de  observat  că  nu  trebue  să  ne  facem 
iluzii,  fără  pământ  îndestulător  de  muncă,  în  de- 
plină proprietate  a ţăranului,  nici  o îndreptare  morală 
şi  culturală  nu  este  cu  putinţă  în  ţara  noastră. 
Locuinţa  şi  ogorul  de  muncă  sunt  de  o potrivă 
indispensabile  şi  temeinice  în  gospodăria  ţăranului. 
Astăzi  aceste  două  lucruri  lipsesc  la  mai  mult  decât 
jumătate  din  ţăranii  noştri.  Fără  aceste  două  ele- 
mente o vieaţă  adevărată  de  om,  sub  toate  înfă- 
ţişerile  ei,  nu  este  cu  putinţă  la  sate. 

Acordarea  de  pământ  la  cei  lipsiţi  este  adevă- 
rata şi  cea  mai  sigură  temelie,  pe  care  se  poate 
clădi  un  edificiu  de  reforme  economice,  sociale  şi 
morale  în  vieaţa  poporului  românesc.  împroprie- 
tărirea ţăranilor  nu  se  poate  atinge  decât  prin 
ideia  naţionalizării  solului  patriei,  înţelegând  prin 
aceasta  nu  vreo  măsură  revoluţionară,  ci  o îndru- 
mare făcută  cu  moderaţie  şi  treptat. 

Aici  însă  ştiu  bine  că  se  vor  ridică  o adevărată 
oştire  de  obiecţiuni  şi  acuzări:  nu  este  pământ 
destul;  se  distruge  marea  proprietate;  se  va  cultivă 
prost;  va  sărăci  ţara;  vor  sărăci  propietarii.  Recu- 
noaştem sinceritatea  unora  din  aceste  obiecţiuni, 
pe  cari  trecutul  le-a  justificat.  Spre  pildă,  una:  se 
va  cultivă  prost.  E drept  că  ţăranii  acuma  mun- 
cesc şi  cultivă  prost  la  ei.  De  ce  ? Oare  nu  pentru 
că  arendaşul  le-a  confiscat  braţele,  tocmai  în  timpul 
vipiei  muncii,  şi  dacă  cultivă  prost  la  ei  este  pentru 
ca  să  cultive  bine  la  arendaş  ? A împroprietări  pe 
cei  cari  muncesc  azi  la  arendaşi  este  a-i  face  să 
cultive  bine  la  ei.  Celelalte  obiecţii  sunt  sau  de 

rea  credinţă  sau  naive.  Pământ  este  destul,  căc 
proprietatea  mai  mare  de  20  pogoane  este  aproape 
de  două  ori  mai  mare  decât  cea  mai  mică  de  20 
pogoane;  iar  numărul  celor  cari  trebuesc  împro- 
prietăriţi n’ar  luă  nici  jumătate  din  proprietăţile 
acestea  mai  mari  de  10  hectare.  Mica  proprietate 
ar  sărăci  ţara;  dar  de  ce  nu  se  ruinează  Franţa, 
Bulgaria,  etc.  ? Ar  sărăci  proprietarii  mari, — dar  vii- 
torul neamului  întreg  preţueşte  mai  mult  decât 
capriciile  celor  4 — 5 mii  de  mari  proprietari,  cari 
au  gust  să  chefuească  vara  la  Vichy,  Coasta  de 
Azur  şi  de  Aur,  şi  iarna  la  Paris  sau  la  Palermo. 
Şi  încă  este  de  văzut  dacă  marile  proprietăţi  nu 
sunt  mai  curând  ele  un  mijloc  de  a sărăci  pe  cei  cari 
le  deţin.  Căci  dacă  ar  fi  altfel,  cum  se  face  că  mai 
toţi  proprietarii  mari  sunt  azi  datori  pe  la  tot  felul 
de  credite  ? Cum  se  tace  iarăş  că  mare  parte  din 
proprietarii  mari,  din  boieri,  azi  au  sărăcit  cu 
totul  ? Poate  pentru  mulţi  din  proprietarii  noştri 
mari,  a-i  scăpă  de  proprietăţile  lor  ar  fi  să-i  faci 
oameni  muncitori  şi  harnici,  şi  să-i  asiguri  îm- 
potriva unei  decăderi  şi  degradări  premature. 

Pe  de  altă  parte,  aceşti  întreţinuţi  ai  7noşiilor  lor, 
cum  îi  numea  marele  Ioan  Brătianu,  cu  ce  merită 
ei  să  deţină  din  teritoriul  neamului  nostru  nişte 
parcele  atât  de  mari?  Nu-i  vedem,  cu  foarte  rari  şi 
onorabile  excepţii,  nici  sacrificând  pentru  proble- 
mele mari  şi  arzătoare  ale  naţionalităţii  noastre, 
nu-i  vedem  nici  cultivând  ştiinţele  sau  literile  şi 
artele  române,  nu-i  vedem  nici  protegând  pe  artişti, 
pe  poeţi,  pe  oamenii  de  ştiinţă,  sau  munca  naţio- 
nală sub  orce  formă.  Cel  mult  cronica  scanda- 
loasă înregistrează  sumele  asvârlite  de  ei  la  jo- 

curile  de  noroc  sau  scandalurile  la  cari  se  dedau 
in  străinătate.  Sunt  aceste  fapte  şi  acte  ale  lor 
titluri  care  să-i  îndreptăţească  să  deţină  porţiuni 
imense  din  solul  Patriei? 

înţelegem  să  deţină  întinderi  mai  mari  din  so- 
lul patriei,  oameni  cari  se  devotează  şi  îşi  sacri- 
fică odihna,  sănătatea  şi  toată  energia  şi  inteli- 
genţa bogată,  cu  care  sunt  dotaţi,  intereselor 
mari  ale  neamului,  problemelor  grele  ale  naţiunii, 
necesităţilor  patriei  şi  ale  societăţii.  Din  fericire 
avem  şi  cazuri  de  acestea,  din  nefericire  însă  aşâ 
de  rari.  Aceştia  singuri  ar  merita  să  aibă  moşii, 
ca  un  fel  de  recompensă  naţională. 

A face  proprietari  pe  ţăranii  lipsiţi  de  pământ, 
este  a ridică  starea  lor  mizerabilă,  a o îmbună- 
tăţi văzând  cu  ochii,  căci  este  ale  dă  înapoi  im- 
boldul, îndemnul  firesc  la  muncă,  rodul  muncii 
pe  care  îl  deţine  astăzi  arendaşul  sau  propri- 
etarul. In  scurt  timp,  ticăloşia  şi  nevolnicia  mo- 
rală şi  materială,  în  care  înoată  satele  de  clă- 
caşi,  n ar  mai  fi  cu  putinţă.  In  locul  satelor  ne- 
voiaşe ca  Soleştii  vei  avea  sate  harnice  ca  Rădău- 
şanii.  Căci  întâmplarea  singură  pare  a se  fi  amuzat 
să  facă  experienţe  şi  alăturări  de  acestea,  spre  a 
amuţi  obiecţiile  celor  sceptici  în  urmările  acestor 
măsuri. 

In  scurte  cuvinte,  măsurile  de  îmbunătăţire  radi- 
cală, adâncă,  măsurile  de  natură  curat  democratică, 
în  toate  domeniile  şi  în  toate  direcţiile,  vor  fi 
singure  în  stare  să  reformeze  însuşirile  rele,  ne- 
gative ale  caracterului  românesc,  să  umple  lipsu- 
rile sufletului  nostru  şi  să  ofere  ocazii  prielnice 
manifestării  bogatei  şi  variatei  noastre  mintalităţi, 


www.dacoromanica.ro 


— 567  — 


în  partea  ei  care-i  pozitivă  deşi  încă  latentă.  A- 
ceste  măsuri  democratice  vor  fi  o operă  de  edu- 
caţie şi  de  formare.  Ele  vor  avea  de  rezultat  să 
curăţe  sufletul  românesc  de  stratele  de  izână,  pe 
care  nenorocirile  mai  multor  veacuri  de  restrişte 
le  aşternură  peste  temeiul  nobil  al  sufletului  nostru 
etnic.  Ele  vor  curâţi  aurul  mintalităţii  noastre  de 
toată  rugina  cu  care  îl  izâniră  nenorocirile  isto- 
riei noastre. 

Şi  aici  iarăşi  să  fie  ştiut  că-şi  fac  iluzie,  se  în- 
şeală singuri  aceia  cari  vor  fi  crezând  că  toate 
aceste  numeroase  îndreptări  şi  măsuri  democra- 
tice, în  favoarea  ţăranilor,  s’ar  putea  vreodată 
îndrumă  pe  calea  realizării,  fără  ca  populaţia  să 
fie  ridicată  din  starea  de  tutelă  şi  de  nevârstnicie 
politică  în  care  este  părăsită.  Până  ce  ţăranii  nu 
vor  avea  dreptul  lor  întreg  de  a vota,  de  a-şi 
spune  cuvântul  intereselor  lor,  prea  puţin,  sau 
chiar  nimic  nu  se  va  face  pentru  ei. 

Oamenii  politici,  chiar  cei  mai  sinceri,  nu  le  vor  dâ 
nimic,  atâta  timp  cât  nici  ei  nu  vor  avea  de  dat 
nimic  — voturile  lor  celor  cari  fac  politica  ţării. 

Vom  termină  aceste  pagini,  deja  prea  lungi,  cu 
următoarele  scurte  observaţii  şi  reflecţii  generale. 

Societatea  şi  coprinsul  sufletului  românesc  se 
înfăţişează  astăzi,  după  cum  am  arătat,  pline  de 
contraste,  nedesăvârşite  şi  provizorii  sub  aproape 
toate  punctele  de  vedere,  neegale  şi  amorfe  în 
multe  privinţe. 

Mintalitatea  românească  conţine  materialuri  atât 
de  bogate,  stări  sufleteşti  atât  de  variate,  prove- 
nind din  atâtea  isvoare  felurite;  în  cuprinsul  ei  s’au 

revărsat  atâtea  comori  etnice,  încât  am  putut  să 
zicem  că  este  de  provenienţă  şi  de  natură  uni- 
versală. In  ea  au  lăsat  urme  şi  găsesc  ecou 
toate  popoarele  europene,  şi  invers,  operile  ei, 
când  se  vor  desăvârşi,  vor  găsi  răsunet  la  toate 
popoarele  civilizate. 

Or,  în  acelaş  timp  în  care  activitatea  noastră, 
socială,  şi  mintalitatea  noastră  au  un  coprins  bogat 
şi  prea  inform,  prea  anarhic  şi  chaotic,  se  naşte 
şi  trebuinţa  de  a fi  coprinse  şi  strânse  bine,  în 
toată  complexitatea  lor,  pentru  a fi  condesate  şi 
turnate  în  tipare  noui,  originale.  Aceste  mate- 
ri aluri  trădează  singure  trebuinţa  de  a fi  mo- 
delate şi  armonizate  în  torme  mai  statornice,  de 
a se  cheltui  în  opere  desăvârşite.  Aceasta  va  face 
că  vor  trebui  să  apară,  prea  curând,  şi  la  noi, 
acele  personalităţi  mari,  covârşitoare,  acei  oameni 
creatori  de  forme  culturale,  intelectuale  şi  po- 
litice, care,  să  fixeze  şi  să  desăvârşească  temeinic 
liniile  spiritului  şi  societăţii  româneşti.  Oamenii 
aceştia  vor  trebui  să  apară  cu  necesitate  în  acest 
secol  ce  se  întinde  încăpător  dinaintea  noastră, 
provocaţi  de  trebuinţa  desvoltării  noastre,  de 
anarhia  şi  bogăţia  mintalităţii  româneşti,  care  nu 
poate  să  nu  fie  strânsă  şi  prinsă  în  forme  şi 
clişeie  noi.  Acţiunea  acestor  personalităţi  va  fi  cu 
atât  mai  însemnată,  operele  lor  cu  atât  mai  trai- 
nice şi  desăvârşite,  cu  cât  materialul  pe  care  au 
să-l  lucreze  şi  să-l  modeleze  este  mai  bogat,  mai 
inform,  mai  anarhic.-  Poemele  simfonice  ale  lui 
Enescu  sunt  o îndrumare  şi  o prevestire,  pânzele 
lui  Grigorescu  sunt  un  început  şi  o promisiune. 
Ele  ar  satisface,  poate,  şi  ar  asigura  puţin  aştep- 

ţările  neliniştite  ale  lui  Edgard  Quinet,  care  căuta 
să  vadă  «venind  din  Carpaţi  un  suflet  nou,  o in- 
spiraţie, un  avânt  original,  în  omenirea  noastră 
veştejită,  care  le-ar  primi  şi  le-ar  sărbători  cu  bu- 
curie». Acest  suflet  nou,  inspiraţia  şi  avântul  ori- 
ginal, ce  Carpaţii  vor  oferi  cândva  lumii,  vor  fi 
de  sigur  mintalitatea  românească,  cu  calităţile  ei 
pozitive,  turnate  şi  desăvârşite  în  opere  originale 
si  caracteristice,  de  o valoare  universală. 

